Ovidiu Bârlea 


SE FACE ZIUA 


1. Când ajunseră lângă biserică, cei trei se opriră, pesemne 
ţintuiţi locului de acelaşi gând, poate şi de vremea nehotărâtă 
ce se tot chibzuia. Era pe la jumătatea lui decembrie şi iarna 
părea că n-ar şti cum să se aşeze în munţii aceştia cu văi 
adânci. Abia fulguise şi ninsoarea contenise, neştiind să se 
aştearnă lin sau, dimpotrivă, izbită de vânt de după muchii şi 
tăpşane. Cerul se ascunsese după nori groşi şi posomorâtţi, 
aşteptând se vede clipa potrivită pentru a se hotări, iar peste văi 
plutea o umezeală ce sclipea de nări. Valea pe care veniseră 
până aici, strâmtorată între coastele prea apropiate, năpădite 
de păduri de brad şi de fag, se desfăcea dintr-odată ca o pâlnie, 
sfârşindu-se în cea mare care venea din dreapta, Valea 
Buciumului - sau Abrudului, cum îi spuneau orăşenii, în această 
îmbucătură, se înghesuiau vreo zece case, de o parte şi de alta 
a Văii lzbicioarei, ca şi cum ar fi fost aduse de puhoaie şi 
lepădate aci mai la lărgământ. De aci, Valea Buciumului se 
povârnea într-un cot, înclrligându-se ca o potcoavă căscată în 
jurul unei lunci înţesate de case, unele dincoaci de vale, pornind 
de la biserică spre stânga, ca un fel de salbă, când mai strânsă, 
când mai rărită, pe când altele se răsfirau peste ea până la 
coasta dimpotrivă, pe la poala căreia se strecura cu sfiiciune şi 
drumul de ţară ce ducea în josul văii spre Abrud. 

— No, doamnă, aiasta-i pe domneşte Izbita, de care am vorbit 
aseară. Noi îi spunem lzghita. 

Ea nu se întoarse spre cel ce o agrăi, pesemne nu se săturase 
încă de a scormoni bine un loc pe care nu-l mai văzuse, uitându- 
se pe rând spre casele pitite ca într-un cuib de pasăre. 

— Oare de ce-i spune aşa? — se miră într-un târziu, ca şi cum 
şi-ar fi adus aminte că trebuie să răspundă la o întrebare. 

— De ce, de ce! Aşa bine, doară pare că ar fi izbit-o chiar 
dracul aici în strâmtoarea aiasta. Nu vedeţi cum se ridică 
dealurile oblu-n sus, ca peretele, şi căşile orânduite aşa ca să nu 
rămâie nicio palmă de loc gol? 

— Ba este el şi o ţâră de loc gol, doară măcar care are ceva 


luncuţă pentru grădină să-şi puie... 

— Aiasta-i dirept, dară nu mai mult, îi luă celălalt vorba. (Se 
pare că etimologia populară lucrase şi de data aceasta la 
făurirea numelui, căci, după filologii din vremea noastră, 
aceasta ar fi fost la început /zidita, adică loc „cu apă stricată”, 
dat fiind că în Izbita se întâlnesc izvoare prea mineralizate, care 
îţi ard gura, dacă guşti din nebăgare de seamă. Prin sincopare a 
devenit /zdita, adică în pronunțare ardelenească /zghita. De aci, 
numele a fost asociat cu verbul „a izbi”, pronunţat în acelaşi 
chip, prin care i s-a întunecat înţelesul originar.) 

— Mai este sat şi mai încolo, pe vale-n jos, cum treci după 
strâmtura din capătul luncii, îi spune Coleşeni. 

— Nume cam de ciufală, se amestecă celălalt, le cam place 
coleaşa, ştiţi ce-i aceea? 

Doamna dădu doar din cap, cu ochii aţintiţi sus spre stânga, 
unde coasta năpădită de brazi se adâncea la mijloc, ca o carte 
des- chisă de jumătate, să se scurgă pârâul ce venea tocmai din 
creştetul muntelui: abia acolo sus se sfârşea pădurea, lăsând 
pajişte slobodă, pentru ca în vârf, unde părea că atinge cerul, să 
se încununeze cu o măgură străjuită de brazi ce nu mai lăsau să 
se vadă mai departe. 

— La coasta aceea îi spunem Plaiu, şi la pârâiaş, Pârău 
Plaiului, şi la ceea de sus de tot Măgura Plaiului, care se leagă 
de Vulcoi, cum se numeşte tot muntele aiesta, adăugă iarăşi cel 
dintâi, în în- tâmpinarea unor întrebări care ar fi venit de la sine. 
Aiesta îi cel mai mic dintre Bucime, iacă vreo patru sute de 
suflete. Şi locu-i mai rău, se amestecă celălalt, mai n-au hotar, 
numa unde şi unde câte un petic de verdeață, cel mai mult aici 
sus pe Plaiu şi mai încolo pe Dealu Popeselor, unde iară locul îi o 
târă mai golaş. 

Pe nesimţite, se lăsă o linişte rece şi cei trei se simţiră ca în- 
ftşuraţi de caiere de ceaţă ce se ridicau în pale scămoşate spre 
cul- mile din jur, grăbite să nu le prindă soarele somnorind pe 
văi. Câte o fâşie era mai lunguiaţă, cu vârful subţiat ca să înoate 
mai uşor prin văzduh, alta se arăta încovrigată, pesemne cum 
dormise pe noapte în strâmtoarea dintre coastele prea 
apropiate. Pe la jumătatea lui decembriţi, apeâe dau a îngheţa, 
băişagurile adăstând cu şteam- puriie oprite până la primăvară, 
în josul văii se mai auzeau niiylc bubuituri surde şi înfundate, ca 
şi cum s-ar fi temut să facă zgomot mai mare. 


— lacă pe aici mai umblă câte-un şteamp, dară la noi la Poieni 
le-o înţepenit frigul. 

Vezi că aicea îi locul mai jos, şi nu ştiu cum mai ferit, de... 

— Haideţi să ne ducem dară - şi doamna mai dârdăi o dată 
mişcându-şi umerii. 

— Dacă acia stă Furcoi, casa aiasta ce se vede în capăt, pe 
dreapta. 

Lăsară dnimul şi se abătură spre dreapta, ocolind curţile a 
două case, pe un fel de uliţă largă cât să poată trece carul 
încărcat. Trecură Valea lzbicioarei pe un podeţ din vreo două 
scânduri ală- turate lângă tulpinele a două sălcii, sădite se pare 
anume de o parte şi de alta a văii. 

— Uite c? are şi strajă puntea, chiar dacă nu-i mai lungă decât 
omul culcat, se miră doamna, păşind înainte. 

— A, doamnă, să-i fie cuscrului la-ndernână când vine beat 
acasă, nu cumva să se răstoarne. 

— Lasă, c-atuncea o ia el pe unde-i vine, de trece prin apă ca 
pe pod şi nu mai are frică de răsturnate, du-te-n'treabă-ţi, măi 
Sum- nioane. 

întâi, râse doamna lăsându-şi capul pe spate ca să-i iasă mai 
uşor gâlgâiturile din gâtlej, apoi şi ceilalţi. Poate au râs prea 
tare, căci uşa casei lui Furcoi s-a deschis şi un om cobori 
treptele spre poarta curţii. Casa lui semăna cu ale celorlalţi 
buciumani, croite parcă de acelaşi meşter cu gândul să nu 
smintească nici cu un deget. Pe o temelie de piatră de câteva 
palme se ridicau bârnele de brad, pârlite de soare şi acoperite 
cu şindrilă înnegrită de fum, dinainte cu un târnaţ spre miazăzi. 
Era împărţită în două odăi, fiecare cu câte două ferestre spre 
târnaţ şi peretele din lături, căci spatele era orb, casa fiind 
aşezată chiar la poala coastei ce se înălța ca un perete de 
pajişte. Un gard de scânduri împrejmuia casa şi curtea, cât omul 
mai năltuţ să poată vedea peste el. 

Când tropăiturile se apropiară, poarta se deschise şi Furcoi 
ieşi zâmbind. La cei aproape cincizeci de ani, arăta a om 
învârtoşat, bine legat în încheieturi, mai ales că nu era înalt, 
cum e băieşul mai bine făcut. Faţa cam osoasă, dar rotunjită, îl 
arăta mai tânăr decât era, mai ales că şi căutătura era limpezită 
de cei doi ochi albaştri care păreau a se deschide numai a voie 
bună. 

— Haidaţi, că vă aşteptăm toţi, cum ne-o fost înţelesul aseară 


- şi dete mâna pe rând cu cei care i-o întindeau intrând în curte. 
Da cum s-o hodinit doamna noastă aci la munţii aieştia cam 
sălbatici? 

t Nu mai întreba, loane, că o trebuit să scutur o ţâră de uşă 
până ce am auzit un glas somnoros - şi Simion Ţandrău, zis 
Pitoc, se înveseli singur pentru toţi. 

— Aşa-i cum zice dumnealui! Aer aşa curat n-am găsit 
nicăieri, Şi nu ştiu cum mai molcom, mai aşezat, ori mai blând, 
cum să zic... 

— Şi oboseala drumului, doamnă! Doară două zile întruna, şi 
mai călare, şi mai pe jos, când la-n susu, când la vale, de la Aiud 
până aicea. 

— Şi pe vreme de iarnă! Hai, că vara-i frumos şi, cum o zis 
cela şi cela, toată tufa dă sălaş. 

Vorba le fu curmată când se văzură în târnaţ, dinaintea unei 
uşi, cu ochii la ga/dă. 

— Trecem în ceea casă, din jos, că acolo-s şi ceia doi, arătă 
Furcoi spre cealaltă uşă. În odaie, doi băieţi aşteptau în picioare 
rotindu-şi căciulile în mâini. 


— Şi mai bună ziua! — strigă Pitoc din spatele doamnei, cu 
dreapta ridicata pentru a-şi scoate şi el căciula. 
— Să trăiţi! Să trăiţi şi bine-aţi venit! — zise cel din colţul 


mesei, Andrei Rusu din Bucium-Sat. Vorbele fuseseră rostite cu 
sfială şi cei doi se uitau la femeia aceea străină care se mutase 
în comuna lor, nedumiriţi în sinea lor cum de o doamnă de la 
oraş, cu frate la curtea din Viena, vine să stea alăturea de ei aici 
prin munţi, şi-n cap de iarnă. Cum îi furau gândurile, nu băgară 
de seamă că doamna le-a întins mâna, până ce Pitoc făcu mai 
întâi semn lui Rusu. Fără să mai aştepte, doamna îşi dezbracă 
paltonul negru, pe dinăuntru îmblănit cu piele de paie şi Furcoi îl 
aşeză pe pat. Apoi se orânduiră în jurul mesei pe cele două 
laviţe ale colţului şi pe scaunele în- şiruite de cealaltă parte. 
Doamna îşi scoase dintr-un fel de traistă de piele o carte din 
care se zăreau ieşind capete de hârtii, în mijlocul mesei, Furcoi 
aşezase o călimară şi o pană de scris, semn că acestea erau 
obiectele cele mai de preţ la această întâlnire. Se mai priviră în 
tăcere, toţi cu gândul să-şi mai alunge sfiala, ochii aţintind mai 
mult doamna cea străină. De statură mijlocie, cu părul strâns 
într-o cunună ce se zărea de sub broboada neagră, avea faţa 
cam bărnace, cu o roşcată în pomeţii obrazului care o întinerea. 


Dar cine se uita mai mult la ea, era furat de privirea ei adâncă 
ce izvora din ochii aceia negri; părea că din ei vine ca de undeva 
de departe un fel de 

lumină tainică, aidoma unei pâlpâiri de o clipă. Ea îşi propti 
mâinile de masă, cu cartea închisă între ele şi aşteaptă, părând 
furată de cine ştie ce gânduri. Furcoi se foi pe scaun, cum şedea 
în faţa ei şi începu să vorbească, uitându-se la cei doi chemaţi - 
Andrei Rusu din Sat şi Gheorghe Dandea din Cerbu. 

— Ştiţi că am fost la arvocaţii noşti la Aiud în pâra care-o 
avem de atâţia ani cu fiscuşul, aşa cum ne-am înţeles mai 
înainte ca să mergem noi trei, Todor Crâsnic, cumnatul Sumnion 
din Poieni şi eu din lzghita. Şi-acolo, mai când să plecăm, iacă 
ne întâlnim cu doamna de faţă, pe nume Catarina Varga. 
Dumneaei, auzindu-ne vorovind acolo la crâşma unde am 
poposit, ne-o întrebat ce şi cum, de ce umblăm pe la tribunale şi 
arvocaţi şi noi i-am spus, adică To- dor, că el le şti mai bine, dac- 
o stat şi-n temniţă un an şi câteva luni pentru aiaslă treabă. Şi- 
atunci doamna s-o legătuit că ne-a umbla ea în rândul 
procesului, dară prin rugări băgate acolo la curtea din Viena, 
unde are un frate... 

Privirile se îndreptară dintr-odată asupra doamnei şi sfiala 
crescu mai mare. Furcoi vroi să mai adaoge şi celelalte despre 
învoiala avută, dar vorba i se curmă în grumaz, uitându-se 
mereu la cea din faţa lui. 

Ea îşi ridică ochii de pe carte şi se uită pe rând la ei, ca şi cum 
le-ar fi măsurat gradul de sfială. 

— Eu aş vrea mai întâi să-mi spuneţi desluşit de unde aţi 
pornit procesul cu fiscul, că ziceţi că înainte n-aţi fost iobagi. 

— Nuuu! — rostiră toţi, mirându-se apoi că au răspuns ca la 
comandă. Lacă'avem scrisori de vreo două sute de ani de la 
craii de atuncea cum că suntem libări să ne vedem numai de 
băişagul nost de-aici, din care să dăm zeciuială, aşa cum a fost 
data din bătrâni... 

— lan staţi să-l chemăm pe Mânase, uită-l că trece pe drum 
pe jos, se ridică Furcoi, arătând spre fereastra de către drumul 
de pe Valea Buciumului. 

— leşi tu iute-n calea lui, că v-aşteptăm, îl mână Todor 
Crâsnic, ca mai bătrân între ei. 

Pe când Furcoi se grăbea să-l întâmpine, ceilalţi se uitau pe 


geam. Mânase păşea încet, mutându-şi câte-o cârjă înaintea 
piciorului, parcă ar fi măsurat lungul drumului. Statura înaltă 
părea încă mai lungită de cele două cârji pe care îşi sprijinea 
subţiorile. 

— Dar ce-a păţit bietul om? — întrebă doamna, după ce 
Mânase se apropiase de podul de peste vale, unde se întâlnise 
cu Furcoi şi oamenii întoarseră iarăşi privirile spre ea. 

— Când cu răzmeriţa de acum trei ani, el sta în fruntea buchi- 
manilor ca să întoarcă înapoi cătanele şi numa bine o căpătat o 
sută de bâte. Şi de-atunci aşa o rămas, om nefericit pe viaţă, 
vorbi Pitoc pentru toţi. 

— Şi capătă ceva ajutor de la fisc? 

Du-te-n treabă-ţi, doamnă! — şi Pitoc tăie cu mâna. Fără îl 
mai ajută lumea, care, cum... 

— Ne-am luat legătuiala toţi să-i dăm pe rând, când ne-ntoar- 
cem de la cămară, câte doi-trei florini, şi-l mai ajutăm la coasă şi 
la strânsul fânului, că el, săracii, nu poate, numa aşa stând pe 
loc, îi luă vorba Crâsnic. 

Doamna vru să mai întrebe ceva, dar se auziră paşi bocănind 
prin târnaţ, apoi uşa se desfăcu în lături şi Mânase propti o cârje 
peste prag, troncănind podeaua casei, îşi plecă fruntea ca să nu- 
i ia pragul de sus căciula cam stogoşată, întinse piciorul în 
odaie, apoi mută cealaltă cârje pentru pasul unnător. Cei de la 
masă se ridicară, îl prinseră de subţiori şi îl aşezară pe scaunul 
din capul mesei, în vreme ce Furcoi îi rezema cârjele de cornul 
odăii. Mânase răsuflă o dată ca uşurat, împingându-şi căciula 
spre ceafă, cu ochii roată la cei din jur. Pletele aurii îi curgeau de 
sub căciulă până aproape de umeri, pe când mustăţile se 
căzneau să-. | ascundă buzele cam căr- noase. Fruntea se zărea 
înaltă, iar sprâncenele zbârlite adumbreau privirea molcomă a 
celor doi ochi căprui care se roteau cu îndrăz- neală, pe când 
cutele obrazului încercau să scrie patimile unei vieţi. 

Tăcerea stărui câteva clipe, nici unu! neştiind cum s-ar cuveni 
să o rupă. Doamna stătea cu ochii ţintă la ei şi aştepta. 

— Lacă-mi spuse Furcoi pe drum încoace de ce ai venit aici în 
munţii noşti, o agrăi Mânase, întâlnindu-i privirea. O, de ti-ar 
ajuta bunul Dumnezeu să iei piatra aiasta de pe noi, te-om 
pomeni toţi din tată-n fiu, că iacă doamna noastă ne-o scos din 
jug. Că noi n-avem pe nime, fără numa pe bunul Dumnezeu, da 


el îi departe, acolo sus, şi până la el ne mancă sfinţii, cum vine 
vorba. lacă de-atâţia amar de ani ne tot param cu fiscuşul şi tot 
nu isprăvim nimic, numa ne sug arvocaţii de bani, că ne tot 
amână tribunalul în bună învoială cu fiscuşul, cu cămara, că ei îs 
de partea puterii şi noi mereu dedesubt, tocmai aşa cum zice 
vorba din bătrâni: turcu te bate, turcu te jude- că! — şi îşi 
întinse mâinile în lături, semn că zicala cuprindea toată istoria 
lor scurtată în câteva cuvinte de foc. 

— Pe dumneata de ce te-au bătut cătanele? Dar fii bun spune 
mai rar, aşa ca să pot însemna pe hârtie şi doamna scoase o 
coală din carte, apropie călimara şi mute pnnn în grumazul ei. 

— Atunci s-o spun din capăt, să se vadă legătura, ce şi cum, 
tk a rândul anilor, Noi, băieşii de-aici, dragă doamnă, n-am fost 
iobngi din pomenita noastră, iacă, avem scrisori de la craii 
Ardealului de acum vreo două sute de ani, că nu are cu noi 
comitatul nicio treabă, nici cătane să dăm, nici alte ştrapaţii, 
decât să lucrăm băile şi să dăm cămării zeciuiala rămasă din 
bătrâni, mai pe scurt, trei pisete de aur, adică trei punți de aur. 
Mai dădeam aşa de zile mari ceva piei de hulpe, miere de 
albine, ori ceva pui sau găini, şi oi cu miei colo primăvara, dă 
aiestea nu ca adet, cum se zice, fără aşa ca o cinste pentru 
măriile lor, le duceau băieşii acia la Bălgrad la curte, că ne era 
destul de aproape. După ce-o venit Ardealul pe mâna nemților, 
numa ne strezim că rând pe rând ne trag câte o perină de pe 
scaun, până ce rămânem pe scândura goală, adică iobagi ai 
fiscuşului. Şi de-aci prinseră a ne încălţa pe rând cu fel de fel de 
adeturi, care de care mai... Aşa că împărţiră munţii aieştia în trei 
domenii: la Zlamna, de care se ţin satele de pe Ampoi, la 
Câmpeni cu cei de pe Arieş până la Ofănbaia şi a nost aci la 
Abrud, cu cămara de schim- bat aurul. Da mai întâi, i-a strâns pe 
ceia din domeniul de sus şi de jos, fără noi am rămas o vreme 
să ne ţinem numa de băieşag şi să ducem lemne la cămara din 
Abrud. Dacă s-or înmulţit cuptoarele de topit - iacă, la început o 
fost numa unu la Zlamna, da acuma-s vreo patru-cinci, se vede 
că n-or mai ajuns iobagii de acolo şi ne-o silit şi pe noi să facem 
căraturi de stânjeni. 

— Cine v-o silit să vă faceţi cărăuşi acolo la Zlatna: tezauraria- 
tul din Sibiu, sau gubernul din Cluj? 

— Da de unde, dragă doamnă! Fără domnii aieştia mai mici, 


de-aici de la şpanatul din Abrud, ei or tot băzărât îa guvern şi la 
comitat, şi ţi-oi spune de ce. Noi, din pomenita noastră, cum ne 
spuneau şi bătrânii, n-am avut alţi slujbaşi aci peste noi decât 
unul pe care îl alegeam noi, cum să spun, de maistor de băi, sau 
cum îi spune pe nemţeşte Bergmeister, pe care preşedintele 
tezaurariatului din Sibiu îl întărea pe viaţă. Aiesta ne orânduia 
unde să băim, ne lua în samă zeciuiala câtă se cuvenea şi ce 
mai trebuia să facem. Hop, s-o strezit spânul aiesta de la Abrud 
că nu-i îndestulat, vedea bine că la ceia de la Zlamna şi de la 
Câmpeni le pică din gros de la juzii de pe comune pe care îi 
schimbau în tot anul. Că, vezi, fiecare jude numit dădea câte 
douăzeci de galbeni prefectului domenial din Zlamna, apoi cam 
tot atâţia la ceilalţi mai mici, spânul, controlorul, colceriul, 
pentru că toţi aşteptau să le pice batăr o dată pe an, la ziua 
numirii. Şi-atunci spânul de la Abrud o-nceput să pună şi el juzi 
pe 

comunele lui care să-i silească pe băieşi la robote ca şi ceilalţi 
io- bagi, că de-aici pica mai bine. 

— Cum adică? — se opri doamna din scris. 

— Uite cum: judele mâna la treabă pe ceia săraci, iară de la 
ceia bogaţi lua mită şi-i lăsa acasă, că ştia că ei au ce să deie, 
nu ca ceia săraci, întrebam numa pe câte unul: „Mă, tu de ce nu 
te duci la cărat stânjeni?” - „Eu m-am înţeles cu judele, n-ai tu 
treabă de-acolo!” Şi judele ce căpăta, împărțea cu spânul, cu 
controlorul şi cu ceilalţi de pe lângă el. Şi cu cât erau robote mai 
multe, cu atâta se scurgea mai mult de pe bogătoi în punga 
dumnealor. 

— Şi la ce robote v-au pus? Da spune-le mai rar, să le pot în- 
semna cum trebuie. 

— Mai întâi, ne-or silit cu un contract, cum să spun, nedirept. 
Adică în 1789, or strâns domnii aci la şpănatul din Abrud câţiva 
oameni, cum s-or nimerit, din Abrudsat, din Cărpiniş, Bucium, 
Muşca şi Buceş, care mai treaz o ţâră, care mai beat, că era zi 
de mărturie - de târg de ţară, ca să-nţelegeţi mai bine. Şi dacă i- 
o adu- nat, i-o-nfricat, ba i-o mai şi minţit, destul că i-o pus să 
iscălească contractul cu fiscuşul că ei se îndatorează să facă şi 
robotele, le-oi spune o dată numa pe cele ale Buciumului. Mai 
întâi, toţi trebuie să se ducă la iezitura, la greblele de la 


Ofănbaia, să scoată lemnele aduse cu plutele pe Arieş şi să le 
facă stânjeni. Cum i-acolo, Doamne feri, că trebuie să stea omul 
câte două-trei săptămâni şi să lucre-n apă până-n brâu, colea 
primăvara, după ce se dezgheaţă, apoi toamna, când iară vine 
apă mai multă pe Arieş să poată duce plutile. Şi se plăteşte opt 
criţari de stânjenul de brad şi zece de cela de fag. După aceea, 
buciumanii trebuie să taie şi să ducă la firezul de-aici din Izghita 
şase sute de buşteni, apoi să ajute pe meşter la lucru acolo, la 
ridicat şi la ce mai trebuie şi după aceea, să care scândurile la 
depozitul din Abrud. Se plăteşte pentru un buştean trei criţari la 
tăiat şi zece pentru căratul lui. Acuma vine a treia robotă: să 
taie şi să ducă la Zlamna, cei bogaţi şase stânjeni, cei de mijloc 
trei stânjeni şi cei săraci un stânjen de lemne de foc, pentru 
cup- toarele de topit şi pentru vânzare; fiscuşul plăteşte treizeci 
criţari de stânjen. Pe lângă aiestea, mai trebuie să ducem piatră, 
cărămidă şi lemne când fiscuşul vrea să facă ceva căşi, plata 
iară după greutate, pentru stânjenul de piatră doi florini, dară 
mai mult fără plată... 

— Cum adică? — şi ridică ochii de pe hârtie. 

— Ei, domni i-s hoţi din născuta lor, ştiu ei să-l poarte pe om 
până ce se abzice de bună voie. Că plata nu ţi-o face atunci 
când ai 

gătat cu lucrul, fora te amână pe nu ştiu când şi să te duci 
iară acolo. Şi-atunci când te duci, ori nu-l găseşti, ori zice că n- 
are bani şi iară te mai amână, aşa că până la urmă, omul se lasă 
păgubaş mai bine decât să mai piardă nu ştiu câte zile făcând 
atâta drum numa aşa, de calea mânzului. Ba mai rupe şi 
încălţamele iară aşa de-a-n heba. 

— Dar aţi arătat toate astea în plângerile voastre? 

— Stai, doamnă dragă, că încă n-am gâtat cu adeturile. După 
aiestea ce le spusei, mai vin scrise tot în contract taxele pentra 
mori, pentru crâşmărit şi pentru cazanele de vinars, iacă pentru 
un cazan doisprezece florini. Apoi trebuie să plătim lemnele 
pentru baie, trunchi şi scânduri, şi să le luăm de unde ne mână 
ei, nu de unde vrem noi. Înainte vreme - iacă şi eu am apucat - 
tăia omul de unde îi venea mai la-ndemână câte lemne-i 
trebuia, pentru baie şi pentru casă, ba mai şi vindea la târg şi 
numa pentru aiestea plătea nu ştiu câţi criţari de stânjen. 
Acuma ne-o strâmtorat din toate părţile, nu-i mai slobod să 


tăiem, ba nici nuiele cu care îngrădeam troaşele, şi să- 
mănăturile: dacă vrem gard, trebuie să-l facem cu scânduri 
cumpă- rate de la fiscuş, şi gata! Ba nu ne lasă nici casă să 
facem pe aceeaşi sesie iobăgească, oricât de mare ar fi familia 
omului, trebuie să se grămădească toţi, cu gineri, cu nurori, în 
aceeaşi casă. Aiestea-s care-s scrise sus în contract. Mai vin 
apoi celea nescrise: muierile să toarcă şi să ţeasă cât le vine de 
la domnii de la şpanat, că doam- nele lor, bag sama, nu ştiu nici 
toarce, nici ţese. După aceea, ne mai mână să le culegem de pe 
hotar fel de fel: fragi, zmeură, mure... 

— Şi râşcovi, mă Mânase, se amestecă Todor Crâsnic. 

— le, mă, că Doamne, lăcomoşi-s după de-aceia, colea fripţi 
cu slănină pe jar, cum ţi-ar place şi ţie, şi mie, dacă i-am avea! 

— Mai căpătăm şi noi, că rămân de ei. 

— Cum, vin ei să culeagă? — se miră doamna. 

— Da du-te-n treabă-ţi, doamnă dragă! Fără mână gomicii să 
puie copchilet de-aiesta de stă la vite, să le adune cât de mult 
şi-apoi le scot ochii cu câţiva criţăraşi acolo, ia aşa cam cât dai 
la un cerşe- tor de la podul Abrudului cându-i târg. Ai să vezi şi 
dumneata dacă stai mai mult la noi, cum vin şi cer fel de fel. Ba, 
colea primăvara judele dă a scrie sus găinile ca să te puie cu nu 
ştiu câte ouă de dat domnilor. 

— Nu spuneţi voi câte aveţi... 

— Nu, că vine el şi le numără, se baga cu capu-n coteţ, n-are 
bai că umblă p-acolo păduchii lor. Şi iacă, pe scurt, aiasta-i 
povestea cu contractul. Acuma, să spui şi ce-am făcut noi. 
Dintâi, am băgat rugări 

că contractul s-o ftcut fără voia noastră, ne-am pomenit numa 
cu el. Şi acolo am arătat direpturile noaste din vechi ca băieşi, 
cu scriso- rile ce le-am avut de la craii Ardealului. Domnii or zis 
că acelea nu-s „privileghiuri”, cum zic ei, fără numa 
„protecţionale”, ce-o mai fi ş-aiasta - şi se uită în lături râzând - 
şi că trebuie să facem robotele care cum îs scrise. Dac-am văzut 
aşa, nu ne-am lăsat! Că am văzut că numa din dijma aurului 
câştiga fiscuşul, de hă, Doamne! Că vezi, doamnă, pentru o 
pisetă de aur ne plătea înainte vreme doi florini şi cincizeci şi 
nouă de criţari, dară fiscuşul bătea din ea trei galbeni care 
flăceau treisprezece florini şi treizeci criţari, iacă mai bine de 
patru ori de cât ne plătea nouă! 


— Statul ştie să stoarcă bine pe om, se amestecă doamna, 
lăsând pana pe buza călimării să-şi mai dezmorţească degetele. 

— Am băgat aşa dară rugări, mai întâi în 1810, s-o dus cu ele 
până la maiestatea sa la Viena, nu ne-or dat dreptul ce l-am 
avut. Am mai făcut alta peste doi ani, apoi în 1813 alta către 
guvernul din Cluj. lacă o ieşit atunci comisie, dară tot nimica s-o 
ales. O mai dat şi o secetă şi o foamete în anii de după ieşirea 
comisiei, lumea s-o mai împrăştiat care, cum, dară când ne-am 
împuterit din nou, ne-am hotărât să nu mai facem nicio robotă 
peste cele vechi. Mai întâi, s-or hotărât poienarii, că ei îs şi mai 
mulţi... 

— Şi mai îndrăzneţi, mă! — săriră amândoi poienarii, Todor şi 
Pitoc. 

— Dară, cum ziceţi voi, după aceea şi ceialalţi buciumani. ŞI 
numa ce ne pomenim toamna, ceva mai iute de aiastă vrerne, 
că vin husarii pe noi! N-or venit până aici, fiiră când am auzit că 
s-or oprit în Zlamna şi o iau încoace, ne-am strâns toţi şi am ales 
o delegaţie mare de peste o sută de buciumani care o pertractat 
cu domnii, dară cu buna, cum se zice, adică le-o arătat câte 
rugări o băgat şi n-o primit niciun răspuns. După aceea, s-or dat 
supuşi că fac stânjenii ceruţi şi lucrarea la drumul sării, dară 
aşteaptă răspuns la rugările trimese şi până atuncea să facă 
bine să nu bage cătanele pe noi. Or tot întrebat domnii că cine i- 
o-ndemnat să nu se supună, da buciu- manii le-or răspuns că de 
vină-s numa Slujbaşii camerali de la Zlamna şi Abrud care au 
luat bani de la ei ca să nu-i scoată la stân- jeni şi la drum. Aiastă 
a fost în 1819, că-n anul celălalt, or stors de pe noi mai patru 
sute de florini, cheltuielile pentru cătanele ce-or vrut să le aducă 
pe noi. Tot în anul acela am scos de la Bălgrad de la episcopie 
copii după scrisorile date nouă de craii Ardealului, că acelea 
care le-am avut, le-or rătăcit domnii cu rugările care le-am 

băgat înainte. Şi peste trei ani, am băgat altă rugare şi abia 
peste un an, în 1824, am căpătat învoire să câştigăm direpturile 
noastre prin tribunal. Ne-am dus întâi la guvern, de acolo ne-o 
mânat la tribuna- lul comitatului la Bălgrad şi am dat fiscuşul în 
judecată. Noi ca io- bagi n-aveam voie să dăm faţă cu măriile 
lor, fără printr-un arvocat numit tot de ei - ştii, cum vine vorba 
de-o mai zisei: turcu te bate, turcu te judecă - şi abia în 1828 s- 
o început dezbaterea. Fiscuşul, hoţ, bată-l Dumnezău - o cerut 


amânare până în toamna viitoare. Şi-atunci - aiasta o fost în 19 
septembăr 1828 - tribunalul ne-o dat nouă câştig! Da tot nimica 
s-o ales, că fiscuşul nu s-o dat nicicum, o făcut iară apel. Dac- 
am văzut că ne tot amână, am dat fiscuşul din nou în judecată 
în 1836 şi am cerut să ne pună în direpturile noaste ce le-am 
avut înainte de 1789. Ce-or făcut, ce n-or făcut, destul că în 
februarie 1837, la cererea fiscuşului, tribunalul o amânat din 
nou judecata. Când am văzut aşa, ne-am pus în poartă, şi noi, 
da şi cei din Abrudsat şi Cărpiniş, şi ne-am hotărât să nu mai 
facem nicio robotă peste cele vechi de pe vremea crailor 
Ardealului. Şi numa ce ne pomenim că vin vara cătanele pe noi, 
o companie de honvezi cu un ţug de husari săcui. Dac-am auzit 
c-or trecut de Dealu Mare, ne-am strâns aci în Sat mai la vreo 
două sute de buciumani, pe lunca aceea tiin capăt şi la hotarul 
Satului - u'nde-i podul cum vii de către Cerbu -, am împlântat 
un par crepat în vârf aşa ca să poată sta trei marieşi, aceea ca 
semn că nu vrem să intre cătanele peste noi. Eu stăteam 
înaintea lor şi ţineam cu amândouă mânurile scri- sorile cu 
direpturile ce le-am avut din vechi, ca să le vadă cătanele. 
(„Doamne, ce naivi!” - scăpă doamna, aplecată pe hârtii.) Şi 
numa ce văd că se sloboade căpitanul ca uliul, dă pinteni calului 
şi de una pe mine să-mi smulgă hârtiile! Eu iute le-am împăturat 
şi le-am ascuns aci (şi îşi vâri mâna în tundra îmbumbată), în 
lontrul lai- bărului. Şi-atunci el scoate sabia şi începe să mă 
lovească, şi dă-i, şi dă-i pe unde m-ajungea, iaba mă feream eu 
în lături, dacă locul era şes, el călare şi eu pe jos! Dac-or văzut 
aşa, ceialalţi or luat-o la fugă ca s-apuce pe pârâiaşul ce vine pe 
lângă biserica din Sat, că pe-acolo erau tufe şi loc costos... 

— N-au sărit să te apere? 

— Da cum să mă apere, dac-or fost- toţi cu mânurile goale, 
iară cătanele cu puşti şi cu săbii! lacă, să spuie şi ei, că şi ei or 
fost toţi de faţă. Doară noi ne-am judecat bine şi ne-am socotit 
că nu ne pu- tem noi lupta cu furci şi cu topoare, ce, o mână de 
oameni dintr-un sat, c-o armată întreagă! Şi-atunci husarii or 
curs iute, i-o-nconjurat 

pe buciumam şi i-or adus frumos înapoi în sat şi pe cei prinşi i- 
or încuiat prin grajdiuri, după aceea s-or pus pe mâncate şi 
beute - nu te teme! Numa zece vite or tăiat în ziua aceea, în 
ceealaită zi, ne-or luat la rând, mai întâi pe mine. M-or întins jos 


şi patru căprari săcui mi-or numărat o sută de bâte, de nu m-am 
mai putut purta de atunci, fără numa aşa în cârji, cum mă 
vedeţi. Şi în cinci zile or tot numărat la bâte la fund, la care cum, 
da nu mai puţin de patruzeci! Şi-n cele nouă zile cât or stat 
cătanele pe noi, or tăiat cincizeci de vite mari şi or stors de pe 
oameni nu ştiu câte sute de galbeni, că de-aceea n-or mai dat 
sama către nime! După aceea, or luat la rând Abrud- satul, apoi 
Cărpinişul... Şi-acuma, iacă stăm şi ne tot param cu fis- cuşul 
aiesta, nu ştiu până când. Da pentru aceea, li-i tare drag de noi, 
că pe unde ne văd, numa aşa strigă după noi: „Te Hora, 
cutioa”... şi câte şi mai câte pe limba lor, noroc că nu-nţelegem 
nici pe jumă- tate din câte îndrugă. 

Doamna îşi ridică privirea de pe hârtii, pare cu o urmă de ne- 
plăcere pe faţă. 

— Nu uitaţi că oamenii lui Horea au săvârşit atâtea crime 
împotriva ungurilor: au aprins atâtea case, au prădat curţile şi, 
pe deasupra, au omorât fără alegere. 

— Să avem iertare, doamnă dragă, vorbi potolit Mânase, 
căutându-şi cuvintele, că în orice răzmeriţă se-ntâmplă jafuri şi 
omoruri fără alegere, pentru că atunci oamenii lucră după 
mânie, nu mai stau să judece. Da Horea nost n-o dat poruncă să 
fie omorâţi toţi, fără numa aceia care stau împotrivă! Da pe cei 
care s-or dat de bunăvoie, i-o-ngăduit ca să fie botezați în legea 
românească! (acă spun bătrânii noşti - că mai trăiesc câţiva 
care or apucat răzmiriţa de atunci - că Horea o dat la fiecare 
ceată şi preoţi care să-i boteze pe cei care s-arată cu supunere. 
Că dacă i-o botezat, n-o făcut-o în ciufală, fără aiasta o fost 
sernn că-i iartă, le uită toate fărădelegile făcute şi-i privesc ca 
pe nişte fraţi, adică să fie toţi una, nici nemeşi, da nici iobagi. Și- 
aci Horea n-o făcut de capul lui, fără s-o luat după învăţătura 
bisericii, după cum ne-nvaţă rnaica noastă biserica să trăim toţi 
ca fraţi, nu să ne tragem pielea unul de pe altul ca dobi- toacele 
de pădure. Şi Mânase trase adânc în piept, semn că vorbise 
prea repede, după umbletul gândului. Doamna se mai uită o 
dată la el, apoi dădu de câteva ori din cap, cu privirea plecată. 

— Dintr-asta se vede că Horea a fost om mare, dar eu nu vă 
îndemn să mai faceţi ce-a făcut el. Lupta trebuie dusă pe altă 
cale, adică fără jafuri şi fără vărsări de sânge, mai ales 
nevinovat. 

Uşa se deschise şi Maria lui Furcoi aduse un blid varfuit de 
plăcinte, tăiate cu cuțitul cruciş, şi îl aşeză în mijlocul mesei. 
Odaiu se umplu dintr-odată de miros de brânză topită în unt. 
Nările celor din jur fremătară şi ochii li se împlântară în maldărul 
din blid. 

— Vai, ce cămaşă frumoasă! — tresări doamna ridicând ochii 
de pe înseninări. Şi cum Mărie aştepta, rezemată cu mâna pe 
umărul lui Furcoi, doamna întinse dreapta şi apucă guleraşul 
mânecii cusut de-a rândul cu arnici negru: pătrăţele despărțite 
de linii ce se înco- vrigau la capăt ca să le unească. 

— Aşa-i portul nost buciumănesc! — lămuri Mărie, zâmbind cu 
ochii ei luminoşi, de sub broboada neagră ce îi strângea fruntea 
ca să fie înnodată la spate, cu capetele revărsate pe un umăr. 
Sub ea se ghicea cununa de păr împletit ce silea năframa să se 
îndoaie în faţă cu două colţuri ascuţite. Mânecile cămăşii se 
strângeau după cot, unde alt rând de cusătura neagră închidea 
strânsura care nu îngă- duia să fie dezgolită când o ridica. 
Gulerul era de asemenea tivit cu negru mai îndesat, pe când pe 
piept curgeau trei şiruri subţirele de cusătură ce se pierdeau sub 
pieptarul încărcat de forme negre şi roşii, orânduite de-a lungul 
tăieturii şi apoi în şiruri ce coborau dintr-o margine în cealaltă. 
Poalele albe şi largi erau acoperite în faţă de un opreg negru de 
mătase grea, cu câteva steluțe roşii ce păreau că ar fi plouat de 
undeva de sus, pe când opregul era întins pe iarbă. Zadia de la 
spate, nu mai lată de o palmă, ţesută din lână roşie învârstată 
cu galben şi portocaliu, lăsa albul poalelor să se arate mai în 
voie. Aşa cum zâmbea, cu toată faţa, părea mult mai tânără, în 
vreme ce ochii ei negri şi mângâioşi răspândeau un fel de 
duioşie necăutată. Doamna o măsura mereu cu ochii, sfârşind 
prin a da din cap de mai multe ori. 

— Ce mi-ar plăeea să mă pot şi eu îmbrăca aşa... 

— O, lesne lucru, doamnă, reteză Furcoi cu mâna, numa să 
treacă sărbătorile, că-ţi facem un rând, de-i fi mai buciumană ca 
buciuma- nele. Da hai să-mbucăm ce ne aduse Mărie, că reci nu- 
s mai bune. 

Movilita din blid se vedea descrescând, facându-i pe oameni 
să uite pentru ce s-au strâns în casa lui Furcoi. Mărie se aplecă 
spre urechea lui şi îi suflă ceva, el dete doar din cap şi ea ieşi, 
răsucindu-şi trupul parcă zorită, de-i falfâiră poalele desfăşurate 


ca nişte aripi de pasăre uriaşă. 

— Văd că purtaţi şi cizme - nu vă pedepsesc? Pentru că după 
lege, iobagii sunt opriţi de-a umbla cu cizme, cu pălărie de- 
aceea... — am uitat cum îi zice. 

Duplă, şi de un florin, apoi haine de postav şi cămăşi de jolj, o 
ajută Pitoc, întinzându-şi mâna spre blid. Şi nici puşca, nici 
sabie, adăugă ducând mâna la gură, ca şi cum bucata de 
plăcintă i-ar fi adus aminte. 

— Ba pe aici avem mai toţi cizme şi coloape de mătasă, cum 
le zicem noi, da ne mai ferim când ne ducem undeva la oraşe cu 
domni mai mari, cum îi la Aiud, la Bălgrad, la Cluj. Da aicea la 
Abrud nu, că ne ducem mai mulţi în zi de târg şi-atunci nu prea 
cutează să se lege de noi, se amestecă Todor, cu capul spre 
doamna care stătea la dreapta lui. 

— Aieştia mai tineri, mai în putere, nu bagă sama nici atunci 
când se duce numa câte unul, cum îi acia la Abrudu-aiesta a 
nost. Că vin acolo roşieni mulţi şi corneni, ei se poartă tot în 
cizme, adăugă Pitoc, de cealaltă parte a laviţei. 

— Hă, roşienii şi la baie aşa umblă, cu cizme şi cu pinteni, de 
gândeşti că cine ştie ce grofi îs ei, şi-apoi la el acasă mălaiu-i în 
dricu mesii, cându-l are şi-acela, vorbi iar Todor, gata să râdă. 

— Vezi că ei se ţin de Abrud, îs orăşeni, liberi cu o sesie, cum 
se zice, nu-s iobagi ca noi de pe ieslea sate. Da pentru aceea, 
nici noi nu ne lăsăm mai jos, mai ţinem şi câte o puşcă să mai 
dăm după ceva hoale aici pe pădurile-aiestea... 

— larna vin până lângă casă, iacă lupul se ridică în labe pe pa- 
lane şi se uită-n curte dacă nu-i rost de... — se amestecă Todor. 

— Şi câte un pistol, c-acela se poate ascunde mai uşor şi 
Doamne bine îţi prinde la drum când te-apucă noaptea venind 
de la Zlamna ori de la Bălgrad, sfârşi Pitoc. Şi, cum stătea pe 
laviţă, răsărea peste ceilalţi cu un cap, cu mustăţile lui pleoştite 
şi lungi, de sfârcurile treceau din jos de fălci. 

— Şi-acuma aşteptaţi să vă cheme iarăşi la tribunal - în timp 
ce doamna îşi ştergea degetele pe o năfrămuţă, semn că s-a 
săturat de plăcinte. 

— Aşteptăm dară, ziseră mai mulţi deodată, dând din cap. 

— Să scoatem odată carul din groapă. 

— Hm! — şi doamna se uită lung undeva înainte, ca şi cum ar 
fi fost singură. Păru că se gândeşte la ceva ce nu-i vine în minte, 


apoi vorbi apăsat. Nu cred că asta ar fi calea cea mai bună. Ştiu 
şi eu prea bine din păţite, doar ani de zile m-am judecat cu nişte 
frânghieri saşi din Braşov pentru câteva funii de cânepă. Numai 
îţi pierzi vre- mea pe drumuri şi te jupoaie avocaţii... 

— He, doară şi ei ar trăi, se amestecă Mânase, uitându-se în 
jur şi zâmbind cu înţeles. 

— Mai bine s-o luăm pe calea rugărilor, dar nu aici la comitat, 
ci oblu la curtea din Viena, unde cunosc pe cineva care ştie 
rândul pe-acolo ca acasă la el. Vedeţi că înălţatul împărat nu 
ştie ce se întâmplă prin ţară, slujbaşii mai mici le ascund toate 
să nu se afle sus şi nu îndeplinesc poruncile ce vin de acolo. 
Trebuie să ajungă sub ochii împăratului, aşa de-a dreptul, nu 
prin slujbaşi şi alţi băgă- tori de seamă. Şi se opri o clipă, 
uitându-se pe rând în ochii celor din jur. Aceştia dădeau pe rând 
din cap, socotind că acuma e mai bine să asculte. De aceea, 
vreau să scriu o cerere amănunţită, cu toate nedreptăţile 
înşiruite pe puncte, care să ajungă până la maies- tatea sa. Şi 
am să arăt acolo şi cum vi se răspunde la rugările care le-aţi 
băgat, ba pe deasupra urmăresc pe cei care umblă în numele 
satelor. Oare de când e oprit să-ţi cauţi dreptatea? Nicio lege de 
pe lume nu opreşte aceasta! — şi dădu cu pumnul în masă, de 
tresăriră cei de faţă. Glasul i se încălzise, vorbea acuma pe un 
ton înalt şi puţin tremurat, poate de emoție, cu cuvinte aproape 
silabisite. lar ochii îi străluceau ca doi cărbuni aprinşi şi o licărire 
ciudată se juca în lumina lor, tresărind cu fiecare vorbă rostită. 
Buciumanii o as- cultau înlemniţi pe laviţe şi scaune, 
nemaiîndrăznind nici măcar să clipească, de teamă să nu-i 
smintească şirul vorbelor. Şi li se părea că se îngraşă şi cresc, 
cum sorb cu lăcomie flacăra aceea jucăuşă din privirea ei. Cu ce 
drept v-au oprit de la pădurile voastre? Doar pădurile sunt ale 
comunelor, nu ale fiscului - voi sunteţi liberi să le folosiţi când 
vă trebuie, aşa cum se foloseşte orice om de aer şi de apă, fără 
să mai ceară voie de la stăpânire. Câteva boabe de sudoare i se 
grămădiseră pe frunte, pe care le şterse repede cu batista, ca şi 
cum s-ar fi ruşinat de ele. Şi-atunci de ce să vă mai milogiţi pe la 
gornici după o şcleafa de brad ori de fag? — şi bătu iarăşi cu 
pum- nul în masă, apoi se opri îngândurată. Prin liniştea care îi 
ţintuia pe toţi, nu se auzea nici măcar dacă vreunul mai răsuflă. 
Doar pământul e al nimănui şi al tuturora şi toţi trebuie să se 


bucure de roadele lui! Ce lege dă dreptul la aceasta? Legea 
naturii care ne înconjoară şi ne hrăneşte pe toţi, legea firii, asta- 
i! Pentru că Dumnezeu l-a făcut pe om liber şi numai tiranii 
pământului l-au supus şi l-au băgat în lan- turi. De aceea, 
robotele nu-s drepte şi oamenii trebuie lăsaţi să tră- iască în 
libertate, aşa cum se îngăduie între ei ca oameni de omenie - şi 
doamna se opri sfârşită. Pieptul i se urca şi se cobora, se vede 
că se încinsese vorbind şi acuma îi lipsea ceva. O cană cu apă, 
dacă faceţi bine, că mi-i... — şi îşi duse mâna la gât. Furcoi ieşi 
în vârful picioarelor. Ceilalţi stăteau ca nişte stane orânduite 
anume şi vroiau 

21 

sa mai audă asemenea vorbe. Ascultau întâiaşi dată frânturi 
dititr-un catechism nou şi nu le venea sa creadă că vorbele pot 
fi atât de cutezătoare! Aveau înaintea ochilor pe Catarina Varga, 
apostol rous- seauist poate fără să ştie, căci vorbele cele mari 
izvorau din scrierile lui Jean-Jacques Rousseau, filosoful 
revoluțiilor ce aveau să schimbe faţa continentului. Scrisese 
doar cu îndrăzneală în Le discours sur l'origine et les 
fondements de  1'inegalite parmi les hommes (1755) că 
pământul este al nimănui şi fructele lui ale tuturora (,... vous 
8tes perdus şi vous oubliez que les fruits sont â tous et que la 
terre n'est â personne”), iar în Du contract social ou Principes 
du droit politique (1762), că omul la naştere este liber, dar apoi 
încătuşat („L'homme est ne libre, et partout îi est dans les 
fers”), după cum şi copiii celui aservit se nasc liberi, deci fără ca 
părinţii lor să aibă dreptul de a hotărî („ils naissent hommes et 
libres; leur liberte leur appartient - nul n'a droit d'en disposer 
qu'eux”), iar cine îşi vinde libertatea, - pierde însăşi calitatea sa 
de om („Renoncer â sa liberte, c'est renoncer â sa qualit6 
d'homme, aux droits de l'humanite, meme â şes devoirs... Une 
telle renonciation est incompatible avec la nature de l'homme, 
et c'est oter toute moralite â şes actions, que d'oter toute 
liberte â sa volonte”). 

Furcoi se întoarse cu o donicuţă de brad; doamna sorbi câteva 
înghiţituri, apoi o aşeză pe masă, alături de cartea deschisă. 
Porni din nou cu glasul aşezat, ca şi cum ar fi uitat cele spuse 
mai înainte. 

— Eu am venit tocmai ca să vă ajut. Plată nu vă cer, cum le- 
am spus celor cu care-am venit ieri şi alaltăieri, că eu nu vreau 


să vă storc ca avocaţii, decât să-mi daţi ţinere, cum se zice, 
casă şi masă, aşa cum le-aveţi aici. Şi să mă însoţească cineva, 
mai ales acuma până mă învăţ cu locurile şi cu oamenii. Numai 
când va trebui să plec la Cluj pe la gubern, ori la curtea din 
Viena, vă rog să-mi strângeţi bani de drum. Să nu vă miraţi că 
am venit aici prin munţii voştri, dar aşa m-a îndemnat inima 
mea, un glas care mi-a poruncit să vă vin în ajutor, aşa din 
plăcerea de a face bine şi din dragoste pentru voi. Pentru că 
trebuie să vă spun că mi-a plăcut de voi, buciu- manii, de cum 
am dat în vorbă la Aiud, mi-am dat seama că sunteţi nu ştiu 
cum, mai subţiri şi cu inima mai deschisă, cam aşa - şi începu să 
râdă, înveselindu-se singură, cu ochii pironiţi pe masă, ca şi cum 
s-ar fi ruşinat de râsu-i. 

— Să vă ţină Dumnezău la mulţi ani! Şi noi vom sări cu ce va 
fi de lipsă... vorbi Mânase, răsucindu-se pe scaun. 

Lasă, c-aiasta o ţinem noi, nu chiar toţi, cum ne-am înţeles şi 
viind pe drum. Doamna stă o dată la cuscru, la Pitoc, în casa 
cuca de pe Cont, că fata cu junere-meu s-or mutat îndărăpt la 
el, acolo în pârâul cela. Şi cn de-ale mâncării ne rânduim la 
săptămână, ba şi cu câte un ciled să-i fie de ajutor. Numa atâta 
să fim cu ochii în patru dacă se apropie ceva cătane, ori nişte 
slujbaşi, să o putem ascunde la vreme şi Furcoi îşi răsuci 
sfârcurile mustăţilor în semn de mulţumire. 

Trebuie să stau de vorbă şi cu câţiva oameni din celelalte 
două comune din Abrudsat mi-aţi spus, şi din Cărpiniş - dacă 
ziceţi să fac nigarea pentru toate trei. 

Aiasta se dă bine acuma la bulciul Abrudului, pică tocmai cu o 
zi înainte de Crăciun. Acolo-i găsim pe toţi şi isprăvim iute, sfârşi 
iarăşi Furcoi. 

Bine, atunci suntem gata odată. Şi cu dumneata, Mânase, 
poate când m-oi duce la Viena. 

Mânase lepădă doar din mână şi se uită unde îi stăteau 
cârjile. Furcoi ieşi cel dintâi, apoi se întoarse după câteva clipe. 
Vă duce Culuţ cu calul, că până acolo sus pe Cont îi departe 
pentru dumneavoastră. 

— N-am să îngheţ? — şi râse de câteva ori, ridicându-se să 
iasă de după masă, cu trăistuţa în mână. 

— Ei, dacă vă umple frigul, coborâţi şi mai mergeţi pe jos, 


apoi vă suiţi iară, că iarna cam aşa se umblă de-a călare. Apoi 
către Mâ- nase, Todor şi Pitoc: Voi trei mai rămâneţi o ţâră, că 
mai avem ceva. 

— Ba nu, mă loane, eu trebuie să mă iau, că mi-am lăsat mu- 
ierea şi fata spălând la hurcă, aşa că m-aşteaptă felezuitul la 
şaitroc, să fac ceva samă acuma pe sărbători, până nu dă frigul 
cel mare, se grăbi Todor. 

— Hai, că te duci, o dată cu doamna şi cu Culuţ - şi Furcoi ieşi 
cel dintâi, urmat de ceilalţi. Vremea se arăta înfundată, doar pe 
alo- curi se mai zărea prin spintecătura norilor albăstrimea 
cerului. Jos în vale nu mai adia nicio boare, iar soarele dimineţii 
dezgheţase ochiurile sticloase de pe drum şi pajişti. Trecuse de 
amiazi, soarele nu se mai ghicea după pânza norilor— poate se 
ascunsese după Măgura Plaiului. 

De după casă se ivi Culuţ, feciorul lui Furcoi, semănându-i la 
chip şi la statură, dar cu privirea mai copilărească la cei vreo 
douăzeci de ani ai lui. De căpăstru ducea un cal negru cu o 
dungă albă 

în josul frunţii, întărniţat pentru cineva mai ales, căci sub 
chingă se vedea un ţol nou, pufos şi moale să-l tot pipăi. 

— Trage-l acia lângă trepte, îi arătă Furcoi cu dreapta întinsă. 
Aşa! No acuma, doamnă, sus pe cal. Aşezaţi-vă aşa ca pe un 
scaun, cu amândouă picioarele într-o parte, c-aşa călăresc şi 
buciumanele noaste. Prindeţi cu manile de oblânc şi va răsuciţi 
când vă aşezaţi în tarniţâ. Aşa vezi! No-i treabă! 

Culuţ porni spre poartă şi calul după el, în vreme ce buciuma- 
nii se uitau cum se leagănă trunchiul doamnei după păşitul 
calului. 

— E, c-aicea stau bine de tot, ca ţiganul pe cele şapte perini! 
Şi, după ce ieşiră în drum, ceru căpăstrul, lăsându-i pe Todor şi 
pe Culuţ să păşească în urmă-i. 

Cei doi din Sat şi Cerbu ieşiră şi ei pe poartă. 

— Atunci ne vedem, la Abrud, la bulciu, le strigă Furcoi din 
curte. Ei ridicară doar câte o mână, fără să se mai uite înapoi, 
poate din graba ce îi mâna să-şi întindă pasul. 

Furcoi şi Pitoc se întoarseră la Mânase ce rămăsese sprijinit 
de stâlpul treptelor. 

— Haidem să mai îmbucăm ceva. Tu Mărie! — cu capul spre 
uşa celeilalte odăi. Mărie! — mai tare şi mai lung. Ea se ivi la 


crăpătura uşii. Mai ai să ne dai ceva? 

— Am dară: zamă de grumpiri şi curechi călit, da aşa de post, 
că plăcintele le făcui pentru doamna. 

— Bine te-ai gândit, şi cu o cale ne făcurăm şi făcurăm şi noi 
domni, se amestecă Pitoc râzând către Mânase. Şi se urniră toţi 
trei în cealaltă odaie, unde şedeau şi dormeau ai casei. Masa 
era şi aici orânduită în colţul odăii, în dreptul celor două ferestre, 
Pitoc şi Furcoi se aşezară pe o laviţă, după ce îl ajutară pe 
Mânase să şadă pe cealaltă, cu cârjile rezemate alături. 

Mărie le puse pe rând câte un blid cu scobitura luată de la foc. 

— Ce zici, cuscre, de doamna noastă? — întrebă Furcoi printre 
îmbucături. 

— Ce ţi-am spus şi viind pe drum de la Aiud. 

— Mai, la aiasta numa cuvinte de foc îi ies din gură, vorbi Mâ- 
nase, punând lingura pe marginea blidului, semn că vrea să 
spună mai multe, sau mai îndesat. Auzi, simţam numa cum mă 
trec răcori după răcori când o auzeam vorovind de libertate, 
numa îmi creştea inima! Mă tem c-aiasta nu s-o-mplini 
niciodată, prea suna frumos. 

— Ba eu cred că doamna noastă va scoate carul din mocirlă, 
cum o zis cela şi cela. Doară văzurăţi bine cum voroveşte cu 
toată făptura, de s-ar mişca şi pietrele dac-ar auzi-o. Ce zici, 
cuscre? 

— Ca şi tine. Ajută mult aceea c-are un frate acolo la curtea 
împăratului, Acela-i mare lucru! — adăugă Pitoc, ferindu-şi 
vrejurile mustăţilor să nu le prindă cu buzele molfăind. 

— Oare i frate? 

— Aşa am înţeles din ce-am auzit prin Aiud când am pornit. 

— Că ea spuse mima că are pe cineva... 

— Vezi, aiasta ca sa nu se deie pe faţă, că nu-i bine să se afle. 

— Bine zici tu, sfârşi Furcoi. 

— Îmi pare doamnă învățată, începu Mânase după o tăcere. 

— Vezi bine! Ştie doară ungureşte şi nemţeşte, scrie şi ceti că 
şi cartea ce-o avea nu era rumânească. Şi ştie şi rumâneşte, o 
auzirăti bine cum... 

— Pe domneşte o trage, cum scrie în cărţi, îl ajută Mânase. 

— Se vede bine că-i umblată prin lume, ştie rândul la toate, se 
amestecă Pitoc. 

— Numa aceea nu mi se-m pare: cum de-o venit ea să steie. 


Aicea pe munţii aieştia, doamnă aşa mare! Nu-ţi vine a crede, 
aşa-i? — şi Mânase le căută privirile ca să-i întărească spusele. 

— Ei, are ea inima aceea, cum spuse chiar ea. Vezi că este 
om şi cu inimă largă, de-l doare şi pentru ceialalţi, se amestecă 
din nou Pitoc. 

— Aşa, aşa, cuscre dragă, întări Furcoi dând din cap. Să fim 
mima cu băgare de samă să nu ne-o ducă. De pe partea aiasta, 
îi bine că stă acolo la voi, sus pe dealul acela, că de-acolo i se 
vede în toate lăturile şi departe poate zări pe cine dă a se 
apropia de casă. 

— Şi dac-o fi ceva de rău, se poate ascunde iute, că numa co- 
boară în vale în cealaltă parte ş-odată-i în pădurea mare! 

Apoi mâncară în linişte. După ce isprăviră, Furcoi ieşi cu cei 
doi şi porni, cârmind drumul spre podul de pe Valea Buciumului. 
Nu departe de el, pe partea stângă a drumului se afla crâşma 
satului în care vindea Candin Danciu, poreclit Horomoaţă. Era o 
casă de bârne ca şi celelalte, atât că odaia dinspre drum era 
cam de două ori mai mare decât una de rând şi avea două uşi, 
una spre drum prin care coborai pe câteva trepte, cealaltă 
dădea în târnaţul ce ducea la odaia alăturată în care şedea 
crâşmarul. Curtea era împrejmuită de un gard de scânduri, lipite 
ca să nu se vadă printre ele, mai înalt decât un stat de om, 
poate să nu afle trecătorii ce se petrece înăuntru. 

Când intrară cei trei, odaia era goală. O sobă de cărămidă 
afuma într-un colţ, răspândind iz de răşină. Pe peretele din faţă 
se vedea un raft cu sticle şi pocaluri, străjuit de o tarabă pe care 
adăstau 

două pâlnii şi nişte pahare. Dincoace de tarabă, două mese 
lunguieţe cu câte două laviţe fără spetează de o parte şi de alta, 
de prisos pentru oameni beţi care se lungesc oricum dacă nu-i 
mai duc picioarele. Câteva ferestre mici împrăştiau o lumină 
spălăcită dinspre Valea Buciumului şi dinspre coasta străjuită de 
biserică. Oamenii se apro- piară tropăind pe podelele prăfoase, 
scrijelate de urme de potcoave. 

— leşi, măi Horomoaţă, că s-or băgat hoţii pe tine! — strigă 
Furcoi. 

Se deschise uşa dinspre târnaţ şi crâşmarul se opri dincolo de 
tarabă. Era un om destul de voinic, nu prea înalt, bine legat, cu 
mustăţile în lături şi cu cei doi ochi negri cam sfredelitori pe o 


faţă bărnace şi bine rotunjită. Stătea aşteptând, fără să mai 
întrebe, poate nu-i plăcuse ce auzise. 

— Fă bine, măi Candin, şi dă-ne o pereche, da din cela mai 
bun, nu din acritura care ţi-or adus-o, se rugă Furcoi, agrăindu-l 
de astă dată pe nume, ca să-l poată îndupleca. 

— Mai am ceva drac, da nu prea mult... 

— Fii bun, mai coată pe unde ştii numa tu, iacă-i şi Mânase aci 
cu noi, nu i-om da fiece liorbăitură. Nu ştiu cum m-am cumpenit 
aşa să n-am nimic acasă. 

Crâşmarul stătu o clipă, se scarpină după ureche, cu privirea 
în podele, ca şi cum ar fi citit acolo unde să caute, apoi ieşi şi 
veni cu o sticlă plină de ceva gălbui şi limpede pe care i-o aduse 
lui Furcoi. De sub tarabă mai scoase altă sticlă cu borviz şi 
înşirui trei pahare pe care Furcoi le mută pe masa lor. Mânase 
şedea pe un scăunel, cu spatele rezemat de perete, iar cei doi 
pe laviţă, cu faţa spre uşa de la drum. 

— Nu-l văzuşi cumva pe Nionioi? C-aş avea ceva lipsă cu el, 
întrebă Furcoi, întorcând capul spre crâşmar. 

— Cred c-o fi acasă, că numa mai nainte îl văzui trecând p- 
aci-n jos. Stai, că dacă chiar ţi-i de grabă, mâi copilul, numa ce 
sosi de la şcoală. 

— Mână-l, fii bun. 

Crişmarul ieşi, apoi se întoarse, în timp ce paşi răsunară 
undeva prin târnaţ îndepărtându-se spre poartă. 

— Nu ştii când mai vin săcuii cu borviz? întrebă Furcoi într-un 
târziu. 

— Cam săptămâna ce vine, că totdeauna au grijă să fie aici 
înainte de sărbători. Şi Candin se sculă de după tarabă şi se 
duse la sobă pe care prinse a o meşteri cu cârligul, 

aşa, îndeas-o bine, ca acu-i vremea de ea. Cum sta aplecat la 
gura sobei, i se văzură cioarecii peteciţi în fund cu două bucăţi 
măricele de piele, cum obişnuiau hârlostaşii care spălau aurul 
din nisipul de pe vale. 

— Nu-i modru te-ai îmbrăcat să lucri a/i la hărloste, glumi 
Furcoi. 

Candin se ridică, îşi frecă palmele să le curețe de firele de 
rumeguş ce se prinseseră de pe lemnele băgate în foc şi se 
apropie de masa lor, 

— Putem schimba, dacă ţi-i aşa lăcomie pe ei, uită-te că-s mai 


cinoşi decât ai tăi - şi arătă şi cele două petece de piele cusute 
peste genunchi. 

— Bine, bine, să vedem cât mai dai pe deasupra. Da adă-ţi şi 
tu un pahar, nu sta aşa boactăr lângă noi. 

Candin vru să zică ceva, când poarta curţii fu trântită cu 
putere şi un om se auzi tropăind. 

— lacă vine primejdia! — mai avu vreme să mai zică şi se 
furişă după tarabă. Intră un om cu o căciulă mare pe vârful 
pleoştit într-o parte şi cu o tundră roasă, pe care se zăreau două 
petece în lungul mânecilor, în picioare purta opinci cu gurguiul 
ridicat cam de o jumătate de palmă şi, cum călca pe podele, 
răsuna înfundat, ca şi cum scândurile ar fi fost căptuşite cu 
postav. Nu era atât de înalt cât îl arăta căciula, iar faţa părea a 
unui om de mijloc, deşi părul ce-i ieşea de sub căciulă mesteca 
a cărunteţe. 

— Haida la Candin, Să ne deie vin! — strigă apropiindu-se de 
masă, uitându-se pe rând la toţi şi neştiind ce să facă: să se 
aşeze la masă cu Mânase, sau să rămână în picioare lângă 
tarabă, în cele din urmă, se rezemă de tarabă şi parcă aştepta 
să-l întrebe cineva. 

— Da tu de-a cărora eşti? — întrebă Furcoi, ca şi cum i-ar fi 
ghicit dorinţa. 

— De-a dracului să te ducă şi pe tine! — făcu noul venit. 

— Mă, nu mă da tu dracului, că eu te-am întrebat cu frumosul, 
se prefăcu supărat Furcoi. 

— Dacă totdeauna mă-ntrebi aşa, oriunde mă vezi, numa-n 
biserică nu cutezi de popa, lasă-te-n... — şi lepădă din mână, 
semn că e de prisos să mai spună unde anume. Voi beţi vin cu 
borviz, se vede c-aţi mâncat ceva gras, da mie mi-ar cădea bine 
numa o ţâră de vinars de cela tare. Bagă-mi şi mie un deţ, de 
drojdii - şi întinse mâna spre crâşmar. 

— Da bani ai? — îl sfredeli acesta nemişcat. 

— Am dara, şi încă de la popa, că-i rânii prin grajd, ba-i mai 
crepai şi vreo două bocuri, că mai multe n-avu tăiate. Până 
mâne, când zise preoteasa că-mi capătă ortac la firez. Şi-atunci 
să vezi bani la mine! Noroc şi bani, şi nevoie-ntre ţigani! — şi 
întinse sticlu- ţa spre cei trei, apoi o duse la gură şi gâlgâi de 
câteva ori. Eei, mă, că-i chipărată bine! Hm, hm! — şi-şi şterse 
mustăţile dăbălate cu mâneca tundrei. 


— Da popa nu fu acasă? — întrebă Pitoc. 

— Nu, nu ştiu unde-i dus, că nu-ntrebai. 

— Numa tu cu preoteasa, aşa-ţi umblă bine, mă Huhule, se 
amestecă şi Furcoi. 

— Ş-apoi ce treabă aveţi voi de-acolo? 

— Avem dară, că dacă te află popa, te afuriseşte şi rămâi de... 

— Dacă mai de-aşa de cumu-s, nu mă mai poate nirne, îi luă 
vorba Huhu. Vorbele rostite cu care îşi dezgoli sărăcia le închise 
gura şi o vreme statură tăcuţi, cu gândul la cel care rămăsese 
nevoiaşul satului. Venise mai de mult din Mămăligani, dincolo de 
Detunata şi Geamăna, după ce umblase prin mai multe locuri în 
treburi cam tulburi de care nu-i plăcea să i se aducă aminte, în 
Izbita îl adusese domnul lon Sterca Şiuluţiu, controlorul minelor 
din şpanatul Abrudului, să-i fie ştempar la şteampurile ce le 
avea aici, după ce lucrase o seamă de ani prin Roşia şi Cărpiniş, 
unde învățase rândul băişagului. N-a trecut mult şi domnul 
controlor s-a văzut silit să-l dea afară, pentru că Huhu, dacă se 
îmbăta, nu mai vrea să ştie de nimic şi lăsa şteampurile să bată 
în gol câte-o zi şi o noapte, până i s-au stricat bocurile din talpa 
piuelor, gata să-i desfacă şi lobdele în care stătea piatra de 
măcinat. De atunci, lucra la unul-altul cum se nimerea, iar când 
îi venea, se ducea la crâşmă şi bea tot ce căpătase, apoi se 
apuca de cântate şi de strigate, până îl toropea somnul şi atunci 
se culca unde se nimerea, nu alegea dacă-i vară sau iarnă. 
Stătea într-o căsuţă sub poala Contului, înspre Şasa, chiar în 
marginea Văii Buciumului, la îndemână şi pentru spălat la 
hârloste, când nu avea altceva mai bun de făcut, căci nu-i 
plăcea să se ude. Nu ştia nimeni dacă fusese însurat şi dacă mai 
avea pe cineva acolo la Mămăligani sau altundeva, nici cum îl 
cheamă, decât Huhu, care trebuie să fi fost vreo poreclă adusă 
poate chiar de el ca să nu i se poată da de urmă. 

Nu trecu mult şi un om micuţ, cu o căciulă surie şi cu traista 
pe bâta petrecută peste umăr intră bocănindu-şi tare opincile de 
podele. 

— Hei, mă, că departe-i până aici - şi-i trase o sudalma nu 
prea groasă, mi-or îngheţat şi picioarele - şi iar se auzi sudalma. 
Se cunoştea după port că trebuie să fie de undeva de la „ţară”: 
cioarecii strânşi pe picior şi cu încreţituri la glezne, cu cusătura 
dinapoie, nu într-o parte, şi căptuşită cu şnur albastru, ca ai 


buciumanilor, iar peste laibăr avea o bituşe din blană de oaie cu 
lâna în afară, înno- dată doar la gât. Îşi scutură căciula pe care 
îngheţaseră câţiva ftilgi, apoi îşi aşeză traista pe laviţă, 
rezemată în bâtă şi îşi scoase mănuşi- le de lână, lăsându-le să-i 
spânzure în balţurile petrecute pe mâneci până la coate. Pe 
acoP pe sus, pe la Corabia, ninge, de hei, mamă, mamă, nici nu 
mai vedeai drumul. Noroc că mă slobozii în vale şi-acol' fu mai 
rară o ţâră. 

— N-ai mai umblat pe-aici, îl încercă Furcoi, măsurându-l lung. 
Nu, că n-am avut după ce. Am fost odată la târg la Abrud, da pe 
dincolo, pe Ampoi în sus. Şi când dădui aci să intru-n sat, auzii 
ceva bocănind şi mă oprii să văd ce-i? Şi ia mă tot mirai şi eu 
aşa ca prostul, cum joacă lemnele şi cântă pietrile, hai să mă 
trăsnească de... 

— Da pe la voi nu sunt piue? — i-o luă înainte Pitoc. 

— Ba sunt, cum să nu, da acolo bat maiele în pănură, nu în 
pia- tră, şi nu sună aşa de să-ţi tune prin cap! 

Se porniră toţi pe râs, mutându-şi căciulile mai pe o parte şi 
răsucind de fuiorul mustăţilor. Huhu se aşeză şi el pe cealaltă 
laviţă, cu sticluţa ţinută pe genunchi. Drumeţul îşi desfăcu 
traista, deznodând baierele fără nicio grabă, ca şi cum s-ar fi 
temut de cine ştie ce pui de diavol ascuns în ea, apoi scoase o 
merindeaţă pe care o desfăcu pe masă. 

— Mă dau să-mbuc ceva, că de azi dimineaţă cred că mi-o fi. 

— Da cum, n-ai mai poposit? 

— Nu, c-am tot vânt, şi-am vânt, să nu m-apuce noaptea prin 
păduri neumblate. Am şest o ţâr ia col’ sus la ţârău de i-am tras 
pe grumaz pe săturate, nu te teme! Da apă bună, n-am ce zice, 
încă mai bună ca pe la noi. 

— Da de unde eşti? — întrebă din nou Pitoc. 

— la de pe-acoP - şi întinse mâna spre răsărit. 

— De pe la Ighii, Ţălna, ori... 

— Ba o ţâr mai încoaci. Şi se opri, descleştându-şi briceagul 
cu prăsele de lemn vopsit în roşu. Din merindeaţă răsări un 
codru de pâine bine crescută, câteva cepe şi o bucată de 
slănină. Se ridică apoi în picioare, şuşoti ceva şi îşi făcu două 
cruci bine aşezate, apă- 

sându-şi la urrnă palma desfăcută pe piept. Dădu să taie din 
pâine, dar îşi aduse aminte şi veni lângă tarabă. 


— Fă bine, bagă-mi o fele, să mă mai dezmorţesc oleacă. ŞI 
nici nu mi-i îndemână aşa pe sec. 

— Ei da, voi, ţărenii beţi vin la orice mâncare, cum bem noi la 
apă, se amestecă Furcoi. 

— Bea cine-l are! Că mai sunt şi de-ăi de numa se uită. Şi pe 
la noi pe la Ampoiţa nu prea avem vii, ia numa aşa mai mult ca 
gust. 

— Da aşa pentru voi tot faceţi, mă gândesc că... — îl îmboldi 
Furcoi, privindu-l ţintă. 

— Asta după cum umblă şi anul: mai se, şi mai se - şi îşi 
răsuci palma dreaptă spre stânga, apoi spre dreapta, însemnând 
pe scurt mai binele şi mai răul ce se pot ivi oriunde într-o casă 
de gospodar. Apoi luă sticla cu vinul din mâna crâşmarului şi se 
întoarse la masă, unde începu să îmbuce, tăindu-şi pe rând 
îmbucătura de pâine, slănină şi. Ceapă. 

— Văd că nu posteşti, îi fi poate de altă lege, se amestecă 
Huhu. 

— Neata nu ştii că drumeţul n-are post? Posteşte el destul, 
săra- cu, mâncând numa uscături şi pe unde-i îngăduie vremea 
şi oamenii. Şi-apoi mai păcate face omul cu ce scoate din gură 
decât cu ce bagă. După câteva îmbucături, îşi netezi gura cu 
palma şi trase o duşcă de-a dreptul din sticlă, după ce s-a uitat 
la culoare-i ţinând-o dinain- tea ochilor. Hii, să mă calce! — şi 
lăsă sticla pe masă, apăsându-şi stânga pe luciul pieptarului. Pa 
eu ţi-am cerut vin, nu oţet! D-apoi bunu-i şi-aşe, că azi- 
dimineaţă ini-o dat muierea o oală de mazăre şi n-o avut oţet 
cât trebuia, iacă-i veni rândul amu-ia-ni! — şi făcu cu mâna spre 
pântece, fără să se uite în lături. 

Gheaţa dintre ei se topi dintr-odată şi buciumanii prinseră a 
chicoti pe înfundate.. Numai crâşmarul se arăta mai opărit. 

— Ei, ce să facem, vindem şi noi de care ne dă fiscuşul. Nu 
ştiu până când. 

— Văd că 'nealor le-ai dat de altu, mă prind că ăla nu-i aşa 
oţet... 

— Acela-i rămăşiţă din cela rând, se apără crâşmarul, 

— Bine-i şi-aşe dară, i-o curmă drumeţul. Pe cât oi sta eu p- 
aici - şi lepădă cu dreapta. 

— Da după ce-ai venit? Dacă nu-i cu supărare, îşi îndulci 
Furcoi întrebarea. 

— De ce să fie, Doamne feri! la, am vânt şi eu să iau nişte cai 


în ţinere până la primăvară, că mi-o spus nişte vecini că pe-aici 
pe la Bucium, ales pe la lzghita, dau oamenii caii pe iarnă, dacă 
şteam- 

putile îngheaţă şi baia nu mai lucră. Şi fanu-i cam ase şi aşa 
m răsuci iarăşi palma spre stânga şi spre dreapta. 

— O, bine că venişi, că tocmai aveam de gând să mă duc cu 
calul la Mogoş la unul la care-l mai dădeam şi-ntr-alţi ani. Şi mai 
sunt mai mulţi care ar vrea să... 

— Ba, că numai doi duc, că n-am mai mult fân, îmi mai 
trebuie şi la vaci şi la oiţe, 

— Atunci este unul Nionioi aci-n vecini, trebuie să vie deloc, 
că trimisei după el. Dacă ne-om putea înţelege la preţ, adăugă 
după câteva clipe. 

Păi cât să cer? la cinci florini de cal... 

O, du-te-n treabă-ţi, omule, că atâta nu capăt pe cal! 

— Da fS şi 'neata socoteala: un cal mancă pe iarnă cinci care 
de fin, este? 

Cam aşa, pe toată iarna. 

— Păi pan’ col’ de dă colţul ierbii. Noa, şi carul de fân nu face 
un florin? 

— Ba două care-s cu un florin! 

— O fost anul trecut, da anul ăsta ştii prea bine c-o fost râu de 
lan, şi la noi, şi-aici la munte, ase că nu-l scoţi mai lesne. Şi iaca 
vine câştigul mai la nimica. 

— Da tot îţi mai lucri ceva pe la casă. 

— He, ştiu că nu L-oi ţinea numa să mă uit la el şi să-l gugul! 
la duc o ţâr' de gunoi prin grădină şi pe-o luncuţă, colo prin 
mărţişor, aia nu-i nu ştiu ce. 

— Numa să nu-i pui la ceva greu, să mi-l aduci numai pielea şi 
osul, c-atunci eu cum oi mâna piatră cu el? 

— Lasă, că ştiu eu cum se ţine vita, că nu-s de ieri-alaltăieri. 

— Ba, c-or mai păţit-o bieţii oameni, de... 

— Ui’, facem târg ase: îmi dai banii când ţi-l aduc la primăvară 
şi de nu ţi-o place, să nu-mi dai nimic, nicio pitula ruginită, ia 
aicea-s oamenii martori, nu-mi trag înapoi ce-am zis. Ba facem 
şi scrisoare, dacă chiar... 

— O dată să vedem ce zice şi Nionioi. Dacă ţi-i degrabă poţi 
să te duci la el, că stă numa acia mai în jos, în dunga veilii, a 
patra casă de la pod. 


— Nu mi-i nicio grabă, că aierlea nu mă mai duc astăzi, iacă 
acuşi îi seară şi mi-i destul pe ziua de azi. 

Huhu îşi golise sticluţa şi crâşmarul i-o umplu numai după ce 
puse banii pe tarabă. Ochit prinseră a-i sticli şi o undă de 
roşeaţă i se 

întinse de la nas spre obraji. Mai trase un gât, apoi se uită 
neclintit la drumeţul de pe laviţa cealaltă. Parcă vroia să întrebe 
ceva şi se temea, în cele din urmă, îngăimă mai mult pentru 
sine: 

— Ziseşi că eşti de la Ampoiţa. 

— De la  Ampoiţa, ie, făcu  drumeţul,  strângându-şi 
merindeaţa. 

— Cunoscut-ai pe unul de-i ziceau Pestriuţu? 

— Numa am auzit de el. Ala a fost mai de mult, când nu eram 
eu pe lume. Hoţ mare a fost ala, hoţ vestit, ce mai... 

— Da mai sunt prin sat ceva neamuri cu el? 

— Ba, după câte ştiu, nime. Da de ce, l-ai cunoscut cumva? 

— Cunoscut dară, c-am ortăcit laolaltă - şi îşi plecă ochii, 
Drumeţul se opri o clipă din înnodatul baierilor şi se uită lung la 
el. Prin odaie nu se mai auzi decât pâlpâitul flăcărilor din sobă. 
Parcă o pală de vânt suflă în ferestrele dinspre drumul 
Abrudului. Apoi, ca şi când şi-ar fi adus aminte de firul rupt, 
Huhu se ridică de pe laviţă şi se opri în mijlocul crâşmei, cu ochii 
undeva în podul odăii. 

— Aia o fost de mult, da-mi pare c-ar fi fost mima ieri, că nu- 
mi mai iese-n veci din cap, şi îşi duse mâna la tâmpla dreaptă. O 
intrat aici şi nu mai iese. 

Toţi îl priveau, uitând pentru ce veniseră acolo. Huhu păru că 
se gândeşte cum să înceapă. 

— Apoi de cându-i lumea, omul tânăr îi prost, şi gata! — şi 
lepădă dintr-o mână. Până vine vremea de dă cu capul de 
pragul de sus. Aşa şi eu, m-am fost ortăcit cu doi hoţi, Pestriţu 
de care întrebai şi Suptu din Galaţi, amândoi ortaci din vechi. 
Suptu a fost mai meşter, om pogan, cât să zic - mai p-atâta cât 
Pitoc (şi arătă spre el), tare cum nu se mai poate. Că dacă 
prindea boul de coarne cu amândouă mânurile, ferit-a sfântul să 
se mai poată smâci! Şi cu nişte ochi mari şi iuți, când se uita 
urât la tine, te scăpai pe tine! ăla numai cu uită- tura lui băga 
groaza-n oameni. Nu cuteza nime să iasă din cuvântul lui, c-a lui 


era popa! Aşa m-o acăţat şi pe mine, ia un cotârlău de pe 
Mămăligani, c-o straiţă mare-n grumazi şi cu bâta-n mână. Işi 
făcuse aşa ortăcie, de fura boi şi cai de pe-aici, umbla de-a 
rândul până-n Muntele Mare, din sus de Ofănbaia - vaci nu, c- 
alea erau mai gingaşe, una-două scăpau noaptea la viței - şi-i 
trecea peste Mureş şi peste Munţii Sibiului până-n Ţara 
Rumânească. Acolo mai avea nişte gazde pe Valea Lotrului, 
care-i ajutau să-i ducă la târg la Brezoi ori mai jos la Râureni, să- 
i vândă. Mai avea gazde şi-aici pe la Purcăreţi, cum ieşi de la 
Vint încolo către munţi, şi şi p-aici pe 

Ampoi şi pe Arieş. Într-o seară, o picat cu o ciurduţă pe la 
Mămali- gani şi-atunci m-am luat şi eu cu ei, i s-o-mpărut lui 
Suptu c-nr fi ceva de capul meu - da mai bine mi l-ar fi luat de 
tot atuncea, să nu mai... Şi, cum zic, odată luase nişte boi de- 
aici de către Buninginea, de-a buceşenilor o fi fost, ca ăia erau 
mari cărăuşi, cum îs şi-acuma, şi venim cu ei încoace pe Dealu 
Mare, Vulcoi, hai, hai! Când dăm acia pe la Cornu Botăşului, iacă 
o pereche de boi graşi, atâta de faini, de-ţi părea să-i sorbi cu 
lingura, cred c-o fost de pe la Valea Dosului, da a cui, n-am 
putut afla nici în ziua de azi. Şi la ei o fătuţă cam de zece ani, de 
părea că-i un înger, aşa ochi blânzi şi calzi avea, de-ţi venea s-o 
iei în braţe şi să n-o mai laşi! Suptu, cum îi vede, de una la ei se 
duce şi-i mână către ai lui - că mai avea patru aduşi tot de acolo 
- şi-acuma iacătă-ne cu şase boi pogani pe drum înainte, hai să 
coborâm aci la crucea de la Vulcoi şi de-acolo către Bigle, pe 
Dâtnbău încolo până deasupra Bulzului, dincoace de Galaţi, 
unde avea el ceva mâietori, lângă o pădure de fagi, nu mare, c- 
o poiană în dricul ei. Biata fătuţă se ia după noi plângând şi 
zbierând: „Nu-mi duceţi boii! Nu-mi duceţi boii” acia dinapoia 
noastră. Suptu se mai răcătuia către ea, de şi noi ne spăriam, şi 
mai rămânea fata pe loc, apoi iară ne-ajungea plângând aci şi 
zbierând. „Mă, zice către mine, că eu le eram un fel de slugă, 
prinde fata şi leâg-o aci-n pădure, că face larmă şi mima om da 
de bai.” - „Ba, zic, eu n-o poci prinde, că fuge, îi mai iute de 
picior ca mine.” Vezi, am minţit acia către el, da mie mi se 
rupea inima de biata fătuţă. Nu mai zice el nimic, da acia după 
ce trecem de la Crucea Vulcoiului pe după Corabia-ncolo şi 
ajungem la vălăul de jos de Poduri, boii setioşi, s-or dat toţi să 
beie apă. Şi-atunci numa ce-l aud strigând la fată: „No hai şi iaţi- 


i!” Se apropie ea biata fată şi cându-i acolea, odată o prinde de 
mânuri şi i le leagă cu o frânghie şi cu un capăt de un picior, ştii, 
să nu poată fugi. Fătuţă se zbate şi urlă, da când se încruntă o 
dată la ea, o amuţit pe loc! Şi-apoi nici plânge nu mai putea, 
numa ochii îi luceau de groază. O, de nu m-aş fi uitat atunci la 
ea! Aşa, n-am să-i mai uit câte zile oi avea! M-o lovit o milă, că i- 
am făcut semn - el, Suptu, era cu spatele către mine - că vin eu 
s-o dezleg mai târziu, mă întorc de-acolo - şi i-am arătat către 
Bigle. Şi-o ia Suptu în jos către Pârău ladului, cu fata după el şi 
noi rămânem cu boii păscând acolo pe lângă fântână. Vine el 
singur şi ne luăm de drum, haida-hai, coborâm până unde dai să 
ieşi în Gruiu Văcarului, o luăm tot în- colo aşa costiş, până dăm 
în Bigla mică, prin pădure, încolo. Acolo, am înserat şi ne ducem 
tot pe-ntunerecu, da ştiam cărarea noastră, 

că drum nu era, nici cale bătută, da cum umblasem de multe 
ori, în- văţasem pe de rost pe unde s-o luăm. Ajungem acolo la 
mâietorile Suptului, băgăm boii-n ocol în marginea pădurii şi ei 
se iau şi se duc în treaba lor p-acasă şi pe mine mă lasă să le 
am eu grija până mâne sară, că de acolo-ncolo umblam numa 
noaptea, ziua stăm ascunşi pe la gazde, ori prin păduri să pască 
vitele unde era iarbă nepăzită. Acuma, dacă se duc ăia, leg boii- 
n ocol şi nu mai stau - ba, să nu mint, scot merindea din straiţă 
şi dau a îmbuca de două-trei ori, că eram flămând, mai ales 
după atâta ştrapaţie - şi-o iau îna- poie... 

— Să vii la fată, îl ajută Pitoc, pesemne grăbit să afle sfârşitul. 

— le dară! Da păşeam mai doi paşi o dată, aşa-mi era de nu 
ştiu cum. Dăduse a se înnora, de nu se mai vedea nimic prin 
pădure, câteodată mă şi bumneam de câte-o cloambă, da mă- 
nvăţasem a ţinea bâta înainte aşa vintriş. Şi viu, şi viu, mi-mi 
păsa de urcuş, îmi părea că merg tot la vale. Mă făcusem tot 
apă, simţeam cum îmi picură de pe frunte. Când ajungeam la 
câte un luminiş, o mai luam şi la fugă. Destul că ajung acolo 
unde ieşi către Corabia, iacă aud o dată durăind deasupra ei. Nu 
trece mult şi vine o ploaie de credeai că îneacă pământul, nu 
alta! Eu n-am bai, ajung sus şi acuma dau a cobori în Părău 
ladului, nu mă mai uit unde calc, mă slobod numa la vale până-n 
dunga pădurii. Eram lioci de apă, da nu mai simţeam nimica, îi 
dam numa să meargă. Mai alunecam şi picam, iute mă sculam şi 
hai! Când ajung în marginea pădurii, mă opresc să mai răsuflu, 


apoi strig: „Tu, fată, unde eşti?” Nimic! Mai strig o dată, da cât 
pociu de tare, apoi stau şi-ascult, cu mânurile puse aşa la 
urechi. Ce s-auzi, că pârâia ploaia, de şi dac-ar fi strigat, o 
astupa ropotul ploii. Mă las atunci prin pădure la vale, gândesc 
c-o fi dus-o Supru undeva mai afund. Loc rău p-acolo, de să te 
feară Dumnezău, că de-aia-i şi zice aşa, Pârău ladului, ştiţi voi 
mai bine, c-aţi avut rând de umblat p-acolo. Alunec, mă scol, 
mai mă izbesc de câte un fag, noroc că începuse a fulgera cam 
des şi-atunci mi se vedea ca ziua. Mai stăteam şi strigam: „Tu 
fatuţă, auzi-mă?” Şi stăteam iară şi ascultam: nimic o dată! lară 
porneam la vale pe horaiţa aceea, alunecam câtu-i de-aci până- 
n drum până dam de vreo buturugă, mă ridicam, iară strigam şi 
ascultam: tot nimic! Ploua ca cu doniţa, de se făcuse vale prin 
pădure-n jos, şi durăia şi fulgera, de gândeai că-i vremea de 
apoi. Acuma mă prinsese şi pe mine un fel de frică. „Măi, dac-o 
fi murit biata fatuţă, din spaimă, atunci când o legat-o, ori 
acuma cu jigodalmul ăsta pogan!” Fierbeam în mine cum fierbe 

oala la foc şi nu mai ştiam încotro s-o dau. O dată ţineam c-iir 
fi cumva dincolo de pârău, da iară mi-am adus aminte bine că 
Suptu o intrat în pădure cam pe unde am coborât şi eu, pe 
dincoacea de pârău. Când fulgera, iute făceam ochii roată, n-oi 
zări-o cumva lega- tă undeva pe-aproape, „Acuma, zic, tot 
atâta, cobor până în fundul pârăului, apoi ies în sus pe firul lui 
până la vălăul unde am adăpat boii”, oă fântâna aceea era 
începutul lui. Şi mă slobod la vale, alunec iară, şi iară mă scol, 
tot aşa, până ajung la o râpă mare. Mi-alunecă piciorul, nu mă 
mai pot ridica şi mă-ndurig p-acolo la vale, până n-am mai ştiut 
de mine. Se vede c-oi fi dat cu capul de vreun butuc ori cev'a 
piatră, că acolo am rămas acăţat după scorbura unui fag până 
m=<<Vi se făcea de ziuă. Atunci mă trezesc ud leoarcă, mă scol 
şi p'lec înapoi, cu apa şiroind din opinci şi din haine, da nici că- 
ini păsa. Ş'Hatun'oi iară m-a ajuns o frică: iacă-i ziuă şi eu nu-s 
la boi, dacă nimere cineva şi se duce cu ei! Şi iară mă duc aşa 
pogan prin pădure către Buteu'l Galaţilor, cu gând să mă cer la 
Suptu să mă lase să rM^ntoro iară colb d'up'â-a'miază, după ce 
satur boii de iarbă. Da el n-o'tnai venit până seara, gata de 
drum, şi aşa c-o trebuit să plecăm. Şi iacă am trecut Arnpoiui şi- 
am luat-o pe nişte cărări către lnuri şi de-ae'oto coborâm să 
trecem Mureşul cu hurduzăul pe din dos de Virat. Şi s”apu'oăm 


în sus către Carpaţi. Da mânam, nu glumă, că-n făcutul zitei 
trebuia să fim în Purcăreţi, să hodinim până seara. Şi mima 'oe 
dă Diimnezău şi ne prind obki după ce-am trecut cu hur- suzâul, 
la drumul d'e ţară ce vrne de la Orăştie către Bălgrad. 

— V-b” fi pirat cirieva, se amestecă iar Pitoc. 

— Nu ştiu, poate, da mai iute cred că ne-o ajuns blestemul 
fetei, că prea o fost curăţia. Ş'i d: e-aeolo s-o gătat, că ne-or dus 
şi ne-or băgat I<a ternniţ'ă-n B'ă'l'grad, da nu la un loc, că pe ei 
doi nu i-am mai văzut de-atund, ce s-o fi a'fes, nu ştiu. Şi-acolo 
mi-am făcut canonul pentru păcatul ăk, da nu de-ajuns, că... 

— Câţi ani ai stat în temniţă? — întrebă Pitoc. 

— Câţi ani am stat, atâţia am stat, că eu am stat, nu altul. Şi 
după ce m-or slobozit, de una acolo la Părău ladului m-am dus. 
Şi cot de-a rândul, mai o zi întreagă, fag cu fag, în partea aia 
unde o intrat Suptu cu ea, d'a nu aflu nimic, niciun semn. Şi ies 
iară la vălăul unde am adăpat boii şi găsesc acolo pe unu!, aşa 
mai bătrân decât mine acuma, nu l-am cunoscut cine-i, poate o 
fi fost de pe la Boc- şeri, şi-l întreb nu ştie ceva de o fată legată- 
n pădure de-un fag acolo către pârău, şi-i arăt cu mâna. „Ei, da, 
face către mina, or găsit-o nişte păstori când le-o strechiat 
vacile p-acolo pe râpeâe aâea, de-abia 

le-or scos, mă mir că nu s-or chilăvit. Şi la un loc pe unde 
arătaşi, iacă dau de o fatji legată de un fag gros, şi aşa mai sus, 
cu picioarele pe-un butuc, de n-or putut ajunge fiarele la ea. Mai 
rămăseseră numa oasele, aşa albe, şi funia cu care o fost 
legată, că hainele putreziseră de vremuieli, numa la grumazi se 
mai ţinea gulerul cămeşii, c-o fost lucrat aşa cu arniciu mult - 
cum se coase şi-acuma - şi-o avut încheietura la spate şi p- 
aceea or cunoscut-o că-i fată, că bărbaţii au deschizătura aicea 
la piept. Şi or cules-o frumos într-un copârşeu, numai oasele 
albe şi frumoase, cum le-o fost scăldat atâtea ploi, şi-or 
îngropat-o colea mai sus, în Oruiu Văcarului, unde-i o ţâră de 
ridicătură pe vârful dealului, îi zice „Crucea Fetii”. Şi mi-o arătat 
şi cu mâna, da n-am mai avut putere să mă mai duc. M-am lăsat 
jos şi-am început a plânge, şi-am tot plâns aşa, până am ador- 
mit. Şi de-atunci iacă îs mereu cu gândul la Crucea Fetii, da n- 
am putere să mă duc la ea - şi se întoarse cu spatele, cu capul 
plecat, poate să-şi ascundă ochii. 

— Ba nu-i aceea de care zici tu, c-aceea-ngropată acolo îi mai 


de mult. 

Huhu se întoarse ca muşcat şi se apropie de Pitoc. 

— Tu de unde ştii? — şi se sprijini în mâni de masa lor. 

— No, de unde ştiu! Aşa povesteau toţi bătrânii, chiar moşu- 
meu mi-o spus-o, când eram aşa copilandru. 

— Eu am auzit-o aşa, că fata ar fi fost cu boii pe la Geamăna 
şi-ar fi mers după hoţi tot aşa plângând până acolo în Gruia 
Văcarului, că bag' sama, hoţii mergeau către Zlamna şi din 
Gruiu vroiau să coboare în Vâltori - că era mai răcoare pe vale, 
se amestecă Mânase, trăgându-şi pahaml mai aproape. 

— De mult? — întrebă Huhu, fără să clipească. 

— O, io! cine ştie, că noi aşa ne-am pomenit cu bătrânii 
poves- tind-o. 

— Şi de fata aia ce s-o ales? 

— Da i-o dat drumul atuncea nişte băieţi, c-or auzit-o acolo 
făcând larmă, cum ieşeau de la Comu Botăşului aci către Crucea 
Vulcoiului, vorbi Pitoc, apăsând cuvintele. 

— Cine-o fost ăia? — şi Huhu făcu ochi mari. 

— Da eu de unde să ştiu, că-i mult de-atuncea. Şi dacă-i pe- 
aşa, nici n-am povestit cu ei. 

— Îmi pare c-or fost de-aici de la Jurcuieşti, se amestecă şi 
Horomoaţă. Huhu îl pironi cu privirea. 

— Tu de unde ştii? 

lac-ani auzit povestind aci în crâşmă pe nu ştiu care... 

— Nu-ţi aduci aminte? 

— No ba ie! — şi tăie cu mâna prin văzduh. 

— Mă, nu-i aşa cum spuneţi voi, trebuie să fi fost fătuţa aceea 
după care am umblat eu. 

De pe partea noastră crede dară cum vrei, se auzi Pitoc 
foindu-se pe laviţă. Ce-ţi baţi tu capul atâta, dacă n-ai legat-o 
tu? 

— Vezi că i-am făgăduit că viu să o dezleg. Şi trebuia să viu 
mai iute, să-i fi lăsat dracului pe ăia doi, da aşa mi-o fost dat, să 
port canonul ăsta după mine. 

— M; ă, ce canon? Doară n-ai omorât-o tu! — îl întărâtă Pitoc. 

— Ei, dac-aţi fi văzut voi ochii ei, cum s-or luminat atunci când 
i-am făcut sernn să stea molcom că vin eu şi o scap. Aşa de 
curat se uita, de n-am mai văzut la nime aşa ochi şi nici n-oi mai 
vedea. Suflet nevinovat căzut în tina pământului şi mânurile 


astea n-or fost hamic'e s-o scoată. la mai bagă-mi un deţ! — şi 
întinse sticluta spre crâşmar, numărând câte piţule trebuiau. 
Apoi se aşeză cu sticluţa în mână pe laviţa de pe care se sculase 
şi înghiţi o dată şi lung. 

Odaia prinse a s (e întuneca, ferestrele cerneau o lumină din 
ce în ce mai mohorâtă. Părea că ceața se găteşte să coboare de 
sub Corabia pe Valea lIzbicioarei, apoi să cetească jos spre 
Abrud. Can- din aduse din casă o lumânare aprinsă împlântată 
într-un sfeşnic şi o aşeză pe tarabă. Lumina gălbuie şi sfioasă 
răspândi în juru-i blândeţea clipelor de răgaz care îi învălui pe 
toţi. 

Se Auziră paşi iuți şi Ni'onioi intră, bocănindu-şi opincile pe 
podeţe. 

— Şi mai bună seara la oameni mulţi!... — făcu, uitându-se la 
cei din odaje, cu mâ'na rietezindu-şi fuioarele mustăţilor printre 
care se zăreau şi câteva fire brumării. Ochii săi negri păreau să 
sclipeas- că de lumin'a înceată împrăştiată de la tarabă. 

— Hai şi şezi aci, că am ceva cu tine, îi arătă Furcoi locul de 
lângă el. Uită, omul aiesta o venit după doi cai în ţinere, haida 
să ne-nţelegem amândoi. Cere atâta. 

— Mult, mă loane! Da mai bagă-ne o litră - şi Nionioi întoarse 
capul spre crâşmar. 

— Pa da eu după ce-am vânt atâta lume să rămân de pagubă 
la urmă? Şi drumeţul se ridică de pe laviţă şi se apropie de masă 
să-l vadă mai bine pe noul venit. Doar n-am cast din lac în puț, 
cum vine vorba. lacă i-am spus şi 'nealui că fân o fost puţin şi pe 
la noi... 

— Lasă, că pe-acolo aveţi lunci, de hă, Doamne! 

— Unde, măi omule?! 

— Da cum cobori din Muntişor pe valea voastră, ai ce lunci şi 
poieni de pe lături, tot locuri de-acelea, doar am umblat p-acolo, 
Cunosc... 

— Cunoşti la amaru, că nu-i chiar ase. Nu te-ai uitat bine, că-s 
mai mult colţi, ia ase stau ca cătanele la paradie! Da acuma nu 
ne-om sfădi pentru câte lunci îs şi mai mult nu-s, mai bine să ne 
înţelegem omeneşte... 

Uşa se deschise şi în paloarea odăii se ivi un fel de 
mogâldeaţă ce se opri locului. Broboada îi acoperea fruntea şi-i 
învăluia gru- mazul ce părea din cale-afară de umflat. Mâinile şi 


le vârâse în buzunarele tundrei, ca şi cum ar fi vrut să ascundă 
ceva. 

— Hai mai încoaci, Limită! — o îndemnă crâsmarul. Nu te 
teme, că nu te mancă nime. Fata se apropie şi i se văzu mai 
bine obrazul pământiu din care fugise orice urmă de roşcată. 
Ochii mici îi cli- peau sfioşi şi pieptul i se ridica des, poate pentru 
că venise fuga. Din buzunar scoase o sticluţă şi o întinse 
crâşmarului, iar cu dreapta înşiră pe tarabă câţiva cri țari. 

— Să-mi dai de-aieştia vinars să duc tatii, că mă mână fuga şi 
zise să nu stau. Vorbele îi teşeau piţigăiate şi însoţite de o 
hârâitură când ascuţită, când mai potolită. 

— Fost-o domnul Şuluţ pe la şteampuri? — întrebă Pitoc. 

Fata clătină doar din cap, fără să-l privească, uitându-se cum 
crâsmarul îi varsă dintr-o sticlă firicelul de ţuică subţiat ca o aţă 
ce parcă ar veni dintr-un caier tors de degete prea subţiri. Era 
fata ştemparului lui loan Sterca Şiuluţiu, venit din Corna ce se 
ţinea pe vremea aceea de Abrud. Huhu prinse a se foi pe laviţă, 
apoi începu să cânte, îngânând pe guşaţii din Coma, unde erau 
destul de mulţi: 

Cătu-i Corna, nu-i ca mine, hii-hăă, Lucios coadă de câne, hâi- 
hăă, Nici guşat să-i şadă bine, hâi-hăă. 

Ceilalţi se înveseliră şi prinseră a-l stârni. 

— Nu cumva eşti şi tu de la Corna, mă Huhule? 

— De-acolo dară, şi-colo mi-i drăguţa, faină de tot, cum se 
laudă ea: „Tata gutiat, mama gutiată, numa eu mai atia, hât- 
hăă!” - şi arată cu mâna la grumaz cum i-ar atârna nişte guşi. 

— Câte străiţi are: una, ori două? 

— Ba tri! — şi ridică trei degete ale dreptei, cu ochii sticlind. 

— Ei, că trebuie să fie faină, nu glumă. 

— He, am ales şi eu dac-am avut de unde! C-o am den «ult, 
de când mă duceam de la Mămăligani la Abrud, pe colo roată pe 
după Geamănă şi Detunata, şi din Muntari coboram oblu-n 
Coma, că-i mai aproape. Şi când treceam pe lângă Tăul Cornii, 
anume lăsam calul să beie apă, să vezi cum strigau după mine: 
„Hât-hăă, mă, mo- gotiene, mă, nu lăsa calu să beie apă, că s- 
opresc tiampurile!” Că până-şi umfla el guşile să mă duadăie, 
calul avea vreme să-şi umfle şi el fbajele de apă! 

— Da de ce-şi umflă guşile? — întrebă Pitoc. 

— Că altfel nu poate vorovi, n-are aer, oblu ca cimpoierul, 


care Trebuie s. Ă-ş. | umfle întâi foiul. Râsete aprinse îi acoperiră 
vorbele, apoi se opriră. Că ei şi când cheamă găinile la grăunţe 
fac: „Tiucu- tiuu, tiueu-tiuu! Hât- hăă, hăş cucuăş!” le, da până 
ş-o umflat el guşile, cqco/şul o mâncat de la găini! 

Fata se întoarse şi cu capul în pământ păşi spre uşă, cu paşi 
atât de uşori, încât părea că opincile de-abia se lipesc de 
podele. Huhu se scujă diintr-odată şi se apropie, cu dreapta 
întinsă spre gâtul ei. 

— Lari stai s, ă-ţi număr guşile. Fata îl tăie cu palma peste 
mână, apoi îl frnpjjii'Se de piept cu atâta putere, că Huhu se izbi 
cu spatele de perete şi căzu mototol pe laviţă. Hohotele Se 
iscară mai aprinse şi se potoţii. Ră abia după ce Huhu se 
îndreptă pe laviţă, potrivindu-şi cuşma ce-i căzuse pe podeţe. 

— Vă. Aiţs. | că-i mai tare decât tine? — îl înţepă Furcoi. 

— Cum văzurăţi, mă, asta te pune ea jos, în loc s-o pui tu. 
Râsele i; zb. Ucnipă din nou, apoi se stinseră. 

— M<ă, oare din oe se capătă guşile aiestea? — întrebă 
Furcoi, uitându-se s, pre c/și de la masă. 

— Zice că dacă bei apă de unde bea curcubeul, capeţi guşă, 
răspunse Huhu, stând, pe laviţă. 

— Da cela ce bea nu-l vede, să se ferească? 

— Vezi bine că nu! — strigă Huhu, mândru de ştiinţa lui. lan 
apropie-te de căpătui curcubeului, cum îl vezi de mai departe, 
că pe când eşti lângă el, nu mai vezi nimic! 

— Cum aşa? 

— Aşa bine, că se face nevăzut, el aşa din puterea lui. 
Oamenii se uitară unii la alţii, apoi iarăşi la Huhu. 

— Aiasta n-o pricep, făcu iarăşi Furcoi. 

— Ei, nu pricepi! Nu ştii oare că curcubeul îi sfânt, că-i brâul 
Maicii Preceste şi-atunci se poate face nevăzut după voie, ce 
mai! 

— Da atunci de ce-s aşa de mulţi guşaţi în Corna şi p-aierlea 
numa unde şi unde câte unu, aşa de sămânță? lară curcubeul se 
desface peste toate locurile, aşa după ploaie. 

— £, acolo-n Corna a beut cineva oarecând şi de la ăla o 
rămas aşa guşa, ca din tată-n fiu, de s-o-nmulţit apoi. 

Se lăsă iar linişte. Flacăra lumânării pâlpâia cu sfială, 
trimițând în sus suluri subţiri de fum ce se făceau pe dată 
nevăzute. Părea că fusese uitată acolo de timpul care ar fi pus-o 


să numere clipele. 

— He, he! — lămuri dintr-odată Huhu, se sculă şi se apropie 
de tarabă, cu sticluţa întinsă, 

— Mai bagă-mi una! 

— Adă banii, şi-ţi dau! 

— Lasă, că ţi-i dau eu, nu te teme că mă ia dracu să rămâi de 
pagubă! Candin dădu din cap că nu-i face pe voie. Dă-mi, mă 
Ho- dromoaţă, când îţi cer, că m-o ajuns... 

— Călcătura, ie dară? — îi luă vorba crâşmarul. 

Huhu se întunecă la faţă şi se încruntă pe sub sprâncenele 
zbârlite sub marginea roasă a cuşmei ce-i alunecase pe frunte. 

— Mai dă-mi, mă, un deţ, că un deţ nu-i o lume, trăzni-l-ar... 
— şi trânti sticluţa cu atâta putere, că cioburile săriră de pe 
tarabă pe podele. Candin ieşi de după tarabă şi îl prinse de 
umeri, împingându-l cu toată puterea. 

— leşi afară, beţâuosule ce eşti! — şi cum era mai tare decât 
Huhu, îl apropia de uşă. 

— Stai, mă Horomoaţă, nu mă-mbutuşi ca pe-o nevoie... 

— Da mai nevoie ca tine cine-i? — şi deschise uşa cu o mână, 
iar cu cealaltă îl apucă de un cot şi îl târî după el prin curte. 

— Stai, mă, dracului, nu te lega tu de mine aşa din bun senin. 
Se auzi deschizându-se şi poarta, o hârşâitură de paşi încurcaţi, 
apoi iarăşi poarta trântită cu putere şi cheia răsucindu-se în zar. 
Cât ce închise uşa odăii, bătăi puternice răsunară în poartă. 

— Dă-mi, mă, drumul, călca-te-ar să te calce... — şi bătăile se 
auziră iarăşi, parcă mai îndesate. 

— Bate până te calcă! — îi scăpă crâşmarului printre dinţi, în 
vreme ce intra după tarabă. 

— Stai, că sar eu peste poartă şi-a tău-i popa! — bătăile nu se 
mai auziră. 

— Să vezi că vine cu o scară mutul cela şi... — rosti Furcoi, 
mai mult să-l întărâte. 

— Vie numa, că-i dau eu lui | CA tot val am cu omu-aiesta cât 
ce bea cu un deţ mai mult. 

— Hai, dă-i drumul, ca-i şi el om necăjit, se amesteca Mânase 
cu blândeţe în glas. 

— Da sparge tot, face minuni, dă-l în... — şi se opri de la 
cuvân- tul gros ce-i sta pe buze. 

La poartă se auzi un ţăcănit, apoi o hârşâitură de lemn ce se 


freacă de nişte scânduri, 

— Au, au! Săriţi, că m-am chilăvitl Aio de mine şi de mine... 

— Auzi, mă, o fi picat cela cu scara şi şi-o fi rupt ceva, tresări 
Mânase, uitându-se la crâşmar. 

— Rupt pe sărăcia să-l mance! Aşa se văietă el, să-l creadă 
cine nu-l cunoaşte. Şi Candin începu a mătura cioburile de pe 
tarabă într-o găleată cu torţile rupte, apoi îngrămădi şi pe cele 
de pe podele ca să le poată duce mâine la locul lor pe grămada 
nu tocmai mică din spatele casei. 

— Facem dară târgul? — întrebă Furcoi dintr-odată, parcă 
speriat de tăcerea din lăuntru şi de afară. 

— Ase cum am zis - şi ţărmul reteză cu mâna. 

— Mai laşi ceva de-acolo, doară aşa umblă târgul... în poartă 
răsunară nişte bocănituri tari. 

— O luat ceva bolovan! 

— Apoi se opriră. 

— Măi Horomoaţă-Hodromoaţă, dracu-ţi poate zice oblu, că mi 
se-ncâlce limba. Mai dă-mi numa un deţ, că nu-ţi mai zic veci 
pururea Horomoaţă ori Hodromoaţă, numa domnule Candin! Și- 
ţi dau cinste oblu ca la măria sa! Mă rog la măria sa domnu 
Candin să-mi mai deie un deţ, c-aşa mă arde p-aci ni la vale - şi 
părea că se aude mâna plimbându-se pe coşul pieptului. Auzi- 
mă, ori ba? Ori... — şi se auziră doar vorbe îngăimate, pesemne 
se temea sa le spună desluşit. Apoi se lăsa iar linişte. 

— Cu patru florini de cal facem târg dară, se auzi Nionioi, 
apăsându-şi palma peste cea a lui Furcoi. 

— Nu se loveşte, omule, doară ţi-am spus o dată verde! 

— Că alţii nu se mai îmbie! — înnodă vorba Furcoi. 

— Dacă nu, ştiu eu să mă-ntorc de -unde-am vânt! 

— Domnule Candin, fa bine şi mă slobozi, că-ţi zic numa măria 
ta! Auzi... — şi bătăile puternice răsunară iar câteva clipe. 

Apoi se făcu linişte. Părea că prin odaie păşesc ceva umbre 
nevăzute. 

— Mft, nu vorovirăm de ce ne-am adunat, vorbi Pitoc într-un 
târziu, punând paharul gol pe masă. Facem ceva cu şurful cela? 

— le, mă, se lovi Furcoi cu palma peste genunche, şi uitasem, 
dac-atn dat în vorbă cu iernatul cailor - şi se întoarse spre 
Nionioi, Mai pe toamnă, am trecut prin Pârău diurnului şi colo 
mai în capăt, undezi locul mai costos, mi s-o-mpărut nu ştiu cum 


şi-am luat ceva pământ să-l cerc la şaitroc. Şi-am văzut că dă 
destul de bine, aşa ca m-am înţeles cu cuscru să ne-apucăm la 
primăvară mai cu câţiva, vreo patru-cinci târşegi, nu mai multi, 
să-l lucrăm... 

— Aşa să faci, cum îţi spui acuma-ni: de la Crucea Vulcoiuluj 
până la Crucea Fetii să te duci numa-n coate şi-n genunchi. Da 
de trei ori şi-ncolo şi-ncoace, de la Crucea Vulcoiului până la 
Crucea Fetii şi de la Crucea Fetii până la Crucea Vulcoiului. Şi 
când ajungi în capăt, şi-ncolo şi-ncoace, să săruţi de trei ori 
pământul. Aşa! 

— Auzi-l cum îşi face singur canonul! — se miră ţăranul. 

— Da se dă bine acolo la încărcat? Cum îi locul? — întrebă 
Nio- nioi, fără să mai bage de seamă ce se vorbea pe de lături. 

— Mă, locu-i un pic costos, da nu-i departe de drum, aşa că se 
dă bine de dus la-n josu cu şireghea până-n drum, şi de-acolo 
răs- turnat de una-n car. Şi, cum o zis cela şi cela, de ce să laşi 
să-ţi ieie altul dinaintea nasului? 

— Să nu mai treci p-acolo câte zile-i avea fără să te pui în 
genunchi şi să te rogi de iertare. Da aşa să te rogi, de să-ţi deie 
lacrimile ca bobul de mazăre! Aşa! 

— Cu cuscru m-atn înţeles, poate că vine şi Todor Crâsnic, şi 
te ştiu şi pe tine că nu te-ai da înapoi, vorbi Furcoi, după ce nu 
se mai auzi glasul de afară. Şi aş vrea să-l îmbiem şi pe 
Coleşeriu, că el îi om de înţeles, şi iesta. 

— Măi Hodromoaţă-Horomoaţă, ian deschide şi dă-mi barem o 
jumătate de deţ, că mă taie frigul aşteptând aci la poartă. N- 
auzi, mă? — şi bătăi puternice răsunară iarăşi în doagele porţii. 

— Du-te, măi Candin şi du-i o jumătate, că ţi-l plătesc eu, se 
amestecă Mânase. Nu-l lăsa să-ngheţe nevoia aci la poartă. 

— Ba nu mă duc, că pe urmă se-ncâlce prea tare şi nu mă mai 
văd scăpat, răspunse crâşmarul, ferindu-şi privirea. 

Afară se auzi un hârşâit scurt, apoi nu se mai desluşi nimic. 

— Coleşeriu îi potrivit, că-i om la locul lui, cum o zis cela şi 
cela, unde-l pui, acolo stă! — sfârşi iarăşi Furcoi. 

— Eu m-aş cam duce, că iacă-i noapte, să-mi caut sălaş, că 
vad că nu vreţi să staţi de târg, zise drumeţul ridicându-se. 

Mai stai un pic, că ne ducein toţi. 

Vii pe noapte la mine, dacă n-ai unde, îi luă vorba Nionioi, 

Şi stăm dară şi pe târg şi mâine dimineaţă pleci cu amândoi 


caii, Nunia să ai grijă de ei, ştii cum o zis cela şi cela, că... 

Pa facem scrisoare de ce şi cum, să nu ne ţinem niciunul 
înceluit, 

— Da nu mai umblăm după nicio scrisoare, că nu suntem 
departe de Arnpoiţa şi când avem drum la Bălgrad, putem trece 
pe-iicolo. 

No ş-aşe dară. Mie-mi zice Chimii lui Drâmboi, şed cole după 
biserică, mai în sus o ţâr. Să ţineţi minte, şi-apoi întrebaţi mima 
de mine, Şi-mi plătiţi la primăvară când oi veni cu ei, şi denuv 
o place... 

Bine, bine, nu suntem noi oameni de-aceia. Şi se ridicară toţi 
să plece. Furcoi se apropie de Nionioi. Atunci ne ducern acuma 
la bulciul Abrudului pe la domnul Şuhiţ să ne scrie sus cu şurful. 
Îl lăsară pe Mnnase să meargă înainte. 

Hai, mă Candin, şi ne descuie. Oare cela ce s-o fi făcut, că nu-l 
mai auzirăm? vorbi Furcoi în urma tuturor, aşteptându-l pe 
crâşmar. 

— S-o fi dus în perire să-l mance, răspunse Candin, ţinând 
sfeş- nicul cu lumânarea, cu tundra spânzurându-i pe umeri. 

La trepte, cei dinainte îl ajutară pe Mânase să nu alunece, 
cum îngheţase frigul scândurile umezite de ceaţă. 

Da la domnul Şuluţ îi ducem ceva, vorbi repezit Nionioi, ca şi 
cum şi-ar fi adus aminte prea târziu. 

— Vezi bine! Cu mâna goală n-ai ce cota, cum o zis cela şi 
cela. Ne mai înţelegem noi până atunci. 

— Lo-i duc o spată afumată, c-am auzit că-i plac tare 
afumătu- rile, vorbi la poartă Pitoc, în vreme ce crâşmarul 
descuia zarul. 

Poarta scârţâi ca neunsă şi cei cinci ieşiră. Nionioi cu ţăranul 
cârmuiră la stânga şi păşiră în grabă pe drumul zgrunţuros, 
aruncând în fugă câte-o „bună seara”. 

Când îşi propti bine cârjile subţioară, Mânase zări prin întune- 
ric ceva mogâldeaţă. Huhu alunecase cu picioarele în drum şi 
ador- mise cu spatele rezemat de gard şi cu capul culcat pe 
stâlpul porţii. 

— la sculaţi-l, mă, c-aiesta îngheaţă dracului acia la poartă. 
Pitoc şi Furcoi îl luară de câte o mână şi îl ridicară în picioare. 

— Ei, mă, eu crezui că-s la mine-n pat, se miră Huhu, 
frecându-şi ochii somnoroşi cu dosul mâinii. 

— În patul sărăciei să te mance! Paşi iute, că-ngheţi dracului, 
îl îmboldi Pitoc s-o ia încolo peste podul de pe Valea 
Buciumanului. Huhu se desprinse încet, bolborosind ceva ce 
înţelese numai el. Ceilalţi porniră în cealaltă parte, pe drumul 
care urca puţin până la biserică, mai rupând câte o vorbă să nu 
umble ca muţii. Huhu păşea legănându-se şi câteodată 
aieptându-se înainte, să nu cadă cumva pe spate. 

S-o-mbetat căciula mea Şi capul de-abia, de-abia... 

se auzi cântând, până ce scândurile podului îi răsunară sub 
opincile cu gurgui înalt. Acolo se opri şi se rezemă cu coatele de 
straja podului. Apa întulburată curgea bolborosind peste 
bolovani, parcă mânioasă că a apucat-o noaptea. 

— E, yale, vale - şi Huhu prinse a da din cap, uitându-se la 
tulbureala ce mai mult se ghicea pe întuneric. Şi tu te duci zi şi 
noapte, n-ai stare şi-alinare, fără te tot duci la vale, până... Aşa 
şi omul: se tot duce, se tot duce şi umblă, până... Şi se temu să 
rostească poate cel mai greu cuvânt. Apoi se ridică şi, ajuns în 
drum, cârmi la dreapta în susul văii. Mereu se opintea să se ţină 
drept şi să păşească pe inima drumului, dar picioarele îi umblau 
mai mult pe de lături. Câteodată se oprea şi da din mâini, apoi 
pornea din nou cu paşi mai aprigi. Deodată, îşi aduse aminte de 
ceva: 

Nu mă bate, Doamne, rău Că şi io-s copilul tău... 

— Auzi-l cum îi mai trage! — vorbi Furcoi pe când deschidea 
poarta curţii, f&cându-i loc lui Mânase să intre. 

— Acela ştiu că cearcă până acasă la el toate gardurile câtu-s 
de citove, adăugă Pitoc din urma lui Mânase. 

— Ba mă tem că s-o apuca de ele să le facă mai bune, să nu 
se mai hurluie când s-o mai rezema cineva ~ şi toţi trei se 
porniră pe râs, urcând treptele. Din tâmaţ se îndreptară spre 
odaia unde se zărea fereastra luminată. 

Il 

anul, următor s-a scurs ÎN linişte, Doamna Catarina Varga se 
întâlnise la târgul Abrudului şi cu minerii din Abrudsat şi 
Cărpiniş, se abătuse şi pe la avocatul Szakâts Samuel din Abrud 
care ştia multe despre robotele şi plângerile lucrătorilor. A 
cutezat chiar să intre şi pe la şpanatul din Abrud, cerând nişte 
lămuriri despre drepturile minerilor. Acolo, l-a căutat pe 
controlorul loan Sterca  Şiuluţiu pe care buciumanii i-l 


înfăţişaseră ca mai blând cu oamenii şi acesta nu s-a codit de a-i 
pune înainte nişte registre cu însemnări despre domeniul 
Abrudului. Din puţinele vorbe schim- bate, şi-a dat seama că 
domnul  Şiuluţiu umbla în două luntri, sau cum ziceau 
buciumanii, „vrea să fie şi cu, şi cu”, adică şi cu stăpânirea, al 
cărei slujbaş pe baza diplomei nobilitare era, dar şi cu oamenii 
de jos, fiind şi el român şi având mai ales nevoie de lucrători la 
minele la care era şi el părtaş, apoi la şteampuri, unde poţi fi 
furat în orice clipă dacă nu eşti de faţă. Şi el nu trecea pe la 
oamenii care îi lucrau decât din când în când, pentru că t-ebuia 
să se ţină de şpanat, ziua, şi dacă era nevoie, şi noaptea. 

Vestea că doamna lor a fost şi pe la cancelaria domeniului a 
făcut ocolul Buciumului şi oamenii au tresărit de bucurie, la 
gândul că procesul lor va apuca pe calea cea bună. Mai ales 
după ce au aflat că în 14 ianuarie 1841, ea a trimis la curtea din 
Viena o cerere lungă şi amănunţită, în care au fost înşiruite pe 
puncte drepturile minerilor cum le-au avut din vechime, apoi 
robotele la care au fost siliţi fără ştirea maiestăţii sale prea 
graţioase, de la care aşteaptă să li se facă dreptate. Atât că 
osiile împărăției chesaro-crăieşti erau mâncate de rugină şi 
roţile se cam înţepeniseră, încât bieţii buciu- mani vor vedea în 
curând că mai au încă mult de aşteptat. Catarina 

Varga nu s-a lăsat şi, în 13 mai 1841, a trimis o altă cerere, 
prin care buciumanii rugau înalta curte să dispună să li se dea 
înapoi toate actele despre drepturile lor din vechime pe care au 
trebuit să le înainteze tribunalului pentru a-şi apăra cauza, 
Mărita curte nu arăta nicio graba, abia pe la sfârşitul lui iulie a 
cerut guvernului din Cluj să-i dea desluşiri despre proces, iar pe 
la sfârşitul lui august i-a poruncit să restituie buciumanilor toate 
actele de care au nevoie în procesul urbarial. Se vede că 
guvernul clujean avea o ureche surdă chiar faţă de Viena, 
deoarece oamenii nu au primit niciun răspuns. Buciumanii au 
înţeles că cererile lor l-au cam strâns cu uşa şi nu trebuie cruțat, 
De aceea, în 1842 au repetat cererile, mai întâi către curtea 
împărătească, apoi şi către guvernul Transilvaniei, încetineala a 
prins bine oamenilor care şi-au zis că nu trebuie să le mai pese 
de robote. De aceea, în primăvara acelui an, doar câţiva mai 
fricoşi, cum se întâmplă totdeauna, s-au dus la greblele de la 
Ofenbaia, să scoată din apă stânjenii ceruţi, mulţumindu-se doar 


să care lemnele de care avea nevoie şpanatul din Abrud, 
obligaţia lor din vechime. Nici popa din Izbita nu s-a mai ostenit 
să-i îndemne la ascultare, cum primise ponincă de la cei mai 
mari, fiindcă şi el a fost câştigat de doamna Catarina să ţină 
partea celor mulţi. 

Preotul satului, Gheorghe Suciu, avea o casă pe potrivă, cum i 
se şi dusese vestea de cel mai bogat om din Bucium, nu numai 
din Izbita. Era aşezată la drumul mare, cam la o bătaie de puşcă 
mai la vale de unde apa Izbitei se vărsa în Valea Buciumului. Era 
făcută ţărăneşte, ca şi celelalte, din bârne şi acoperită cu 
şindilă, dar ridi- cată pe ziduri de piatră care o făceau mai 
arătoasă, de la depărtare arătându-se altfel decât cele ale 
bâieşilor. Din curtea înconjurată de un palane de scânduri se 
urca pe treptele ferite sub un acoperiş de şindilă într-un târnaţ 
ce ocolea casa în cele două părţi, spre răsărit şi miazăzi. Două 
uşi duceau în cele patru odăi, semănând două cu două: din 
târnaţ intrai în întâia odaie, mai mică, din care apoi o uşă se 
deschidea în cea de a doua, aproape de două ori mai mare. Piv- 
nita se întindea numai sub cele două odăi dinspre vale, unde 
zidul era mai înalt, în fundul curţii se vedea un şopron cu 
trăsură, car şi căruţă, iar alături grajdul cu două poieţi şi coteţul 
păsărilor, căci popii îi plăcea grozav carnea de găină. De când îşi 
măritase cele două fete, una la Abrud, cealaltă la Zlatna, se 
gospodărea singur cu preoteasa. Mai ţinea o slugă la vite şi la 
nevoie cociş la trăsură, învățase puţin, mai întâi la şcoala de sat 
din Şasa vecină, înfiinţată sub directoratul lui Gheorghe Şincai, 
iar mai apoi vreo şase luni la 

şcoala de preoţi din Sibiu, fiind la urmă hirotonit de episcopul 
de atunci, Vasile Moga. Se nimerise om voinic, spătos, cu 
statura înaltă, încât putea fi dintr-odată zărit prin mulţime, mai 
ales că barba potrivită cu foarfecele şi păml încovrigat îl 
deosebea cu uşurinţă de ceilalţi. Obrazul plin, puţin smead, cu 
ochii căprui ascunşi sub sprân- cene netezite îi arătau cei 46 de 
ani pe care îi împlinea în 1842. Altfel, ca toţi preoţii săteşti din 
acea vreme, se purta ţărăneşte, cu cioareci albi şi cu şnur 
albastru vârâţi în cizme potcovite, cămaşă cu forme lucrate în 
arnici, pieptar înflorat şi laibăr, iar pe deasupra, pe frig şi pe 
ploaie, o zeghe albă din aceeaşi pănură ca şi cioarecii, însă 
lungă până în pământ, prin care se cunoştea iarăşi de departe, 


băieşii purtând numai tundre scurte. Avea un glas puţin 
îngroşat, plin şi răsunător, de clocotea biserica în timpul slujbei, 
dar cald şi puţin tremurat, de le mergea buciumanilor la inimă. 
Le plăcea şi pentru că rostea cuvintele răspicat, apăsându-le cât 
se cuvenea, Nu făcea ca atâţia preoţi care, după ce învăţaseră 
pe dinafară cântările şi rugăciunile, se întreceau parcă în a le 
spune cât mai repede, înşiruind silabă după silabă, ca şi cum ar 
fi fost un singur cuvânt lung-lung şi înghițind coada unora sau 
dând peste cap începutul celuilalt. Nu - popa Suciu nu se grăbea 
cu slujba, iarna şi vara deopotrivă, avea grijă să o lase domol 
după tipicul ei. Dar mai mult îl aveau la inimă pentru că în restul 
săptămânii baia alături de ei. Îşi lua şi el dălţile, dârgul şi 
văntălăul, traista de piele cu trestia, acul, fuituitorul, fişagurile 
de pulbere şi tăplăul, iar în cureaua lată, cremenea şi amnarul, 
apoi în cealaltă mână ştearţul de luminat pe şteolnă şi la ortul 
de lucru. La mină se ducea mai mult în opinci, fiind mai uşoare 
şi mai îndemânoase la trecerea gropilor mărunte ce se iveau pe 
baie. O vreme, a lucrat şi el în ortăcie cu poporenii săi, mai 
târziu s-a lăsat singur în câte o groapă sau şurf, ca şi cum l-ar fi 
tras aţa la norocul ce-l aştepta. Şi nu s-a înşelat, acolo a dat 
peste aur mult, cum nu se mai pomenise cine ştie de când. 
Bogăția nu l-a smintit dintr-ale lui, se ţinea aşa cum apucase, 
lucra în zilele de peste săptămână, chiar dacă acuma mai plătea 
zileri străini, câte doi-trei, care îl ajutau la săpatul găurilor şi la 
căratul pietrei la şteampuri, alegerea cu şaitrocul făeând-o 
singur, se înţelege de ce. La spălatul măcinişului la hurcă se 
îndemna şi preoteasa, ajutată de cele două fete până nu se 
măritaseră. Sluga din urmă i se nimerise un tăntălău venit din 
Vinţa Lupşei, unde nu mai avea pe nimeni, dar s-a dovedit 
minunat să-i grijească dobitoacele care îl ascultau ca pe un 
stăpân. 

Firea lui deschisa îl făcea şi mai iubit. Prindea vorbă cu 
oricare, ştia să-i ghicească supărările şi câştigurile, iar la prilej 
nu se codea de a închina un pahar cu băieşii, uneori şi mai 
multe, de venea acasă mai pe ocolite şi striga de la poartă pe 
preoteasă să-i deschidă pe rând uşile, că el nu mai are vreme. 
Nici nu-i plăcea să se ţină mai sus decât ceilalţi, ştia că bogăţia 
lui venise de la norocul cel orb care într-o bună zi îl poate părăsi 
- cum văzuse de atâtea ori prin cele şase Buciume. Tocmai de 


aceea nu înnoda banul cu zece noduri, mai ales că fetelor le-a 
trebuit o zestre bunişoară. l-a părut bine că le-a putut face câte 
un rând de case, în Abrud şi în Zlatna, cea din Abrud mai 
încăpătoare, cu două rânduri de locuit, sus şi jos, cu gândul că 
poate mai încolo se va muta şi el, să fie la bătrâneţe la oraş. Şi 
acuma mergea des la Abrud, cu trăsura ajungând într-un ceas, 
mânea la ai lui ca acasă, ba de multe ori îşi chema acolo prie- 
tenii la o mică petrecere, după ce schimba aurul la cămară, fiind 
mai ferit de ochii lumii, mai ales că atâţia se uitau lung în urma 
lui, ştiindu-l atât de bogat. Acolo la o petrecere, după ce a luat 
cu un pahar mai mult, l-a luat gura pe dinainte şi s-a lăudat că el 
este atâta de bogat, încât Dumnezeu ar avea numai cu o pitula 
mai mult decât el! Vorba a stârnit pe dată vâlvă şi, purtată din 
gură în gură, a ajuns şi prin Bucium: cineva i-a găsit un nume pe 
potrivă, popa Pitula. De atunci, în dos îl numeau numai aşa. 
Indată a aflat şi el, dar în loc să se supere ca alţii pestriţi la 
mate, s-a înveselit, ba s-a simţit chiar măgulit că aşa îi merge 
mai uşor vestea în lume. 

Lucrul în mină îi era un fel de a doua natură, de aceea numai 
dacă îi veneau pe cap alte treburi, nu se mai ducea. Altfel, colo 
dimineaţa, cât ce prânzea, îşi striga preoteasa că pleacă, rostind 
doar versurile glumeţe, cum le auzise şi el din alţii: 

Straita şi bâta, colopul şi norocul! 

şi cuvântul de pe urmă era spus mai apăsat, ca într-un fel de 
rugăciune, bine ştiind că în el stă cheia care deschide aurul. 

De ce s-a înţeles bine şi cu Catarina Varga? încă de la întâia 
întâlnire, a ghicit că are înaintea lui o fiinţă făcută din alt aluat şi 
s-a lăsat prins de farmecul ce izvora din toată făptura ei, chiar 
dacă nu îşi dădea seama din ce anume, îi plăcea să o asculte 
vorbind despre atâtea locuri prin care fusese şi despre fel de fel 
de oameni pe care îi întâlnise şi nutreau un respect adânc 
pentru ştiinţa ei de 


carte în cele trei limbi ale Transilvaniei. Pe deasupra, zvonul 
Inţit cu iuţeala fulgerului că ar avea un frate la curtea vieneză îi 
pricinuiţi chiar un fel de sfială când o întâlnea, mai ales, la 
început, pânfl co vorbele multe nu o acopereau cu vălul lor. În 
săptămânile dintâi, a avut şi el unele întrebări spinoase, dar, 
după ce purtarea doamnei a dovedit că nu poftea altceva decât 
uşurarea vieţii buciumanilor, i s-a alăturat cu toată inima. Mai 


strânsă s-a dovedit prietenia cu preoteasa, Victoria Suciu, o 
femeie mai mult scundă, cam slăbuţă, dar iute cft piperul. Când 
se uita la om cu ochii ei albaştri, părea că un fel de ceaţă îi 
învăluie faţa bine întinsă pe pomeţii neteziţi, iar când îşi sfârşea 
şirul vorbelor, le pecetluia cu un zâmbet atât de as- cuns, încât 
părea abia o încercare, de aceea devenise dragă tuturor 
buciumanilor, nu numai celor din Izbita. Şi Catarina Varga s-a 
simţit prinsă de distincţia care-i răzbătea prin toţi porii, încât 
mereu îşi făcea cale pe la poarta popii, mai ales pe vreme de 
plimbare. 

Într-o sâmbătă după-amiază, Catarina Varga cobora pe Valea 
Izbicioarei şi când ajunsese aproape de biserică, Furcoi o zări pe 
coaslă. Întâi, vroi să lase lucrul şi să-i iasă în cale, dar doamna 
păşea grăbită şi îşi făcu socoteala că n-b va mai putea ajunge. 
leşise cu Culuţ să împrăştie nişte gunoi pe coasta de din sus de 
casă pe care o cosea totdeauna, fiind fân de faţă, cu multe flori, 
mai plăcut vacilor care dădeau lapte mai bun. Cum aceasta era 
priporoasă, aproape ca peretele casei, nu putea ieşi cu carul, de 
aceea încărca gunoiul în corfele cu care mâna piatra de la baie 
la şteampuri. Amândoi cu câte o lopată luau dintr-o corfă, când 
din cealaltă, în vreme ce calul adăsta cuminte, schimbând 
greutatea de pe un picior de dinapoi pe celălalt. După ce 
acopereau o bucată de loc, duceau calul de căpăstru pe petecul 
următor; din când în când mai mărun- ţeau cu lopata câte un 
bulgăre care se nimerise mai rmre decât nuca, pentru ca ploaia 
să nu-l rostogolească la vale. Furcoi ar fi vrut să-l gunoiască de 
cu toamna prin mutarea staulului de oi, care, dormind locului, îl 
frământau bine în picioare, lipindu-l astfel de pajiş- te, mai puţin 
în primejdie de a fi cărat de ploaie, dar tot satul avea doar o 
mână de oi şi turma ajungea numai pe unele petece din Dealu 
Popeselor. 

într-un târziu, pe-când ajunseseră cu gunoiul aproape de mar- 
ginea de sus, Culuţ zări cel dintâi pe doamna lor de braţ cu 
preoteasa trecând podul înapoi spre Izbicioara în sus. Cele două 
mergeau fără nicio grabă, câteodată chiar se opreau locului - 
pesemne aveau să-şi spună multe şi încâlcite, cum le stă bine 
femeilor ce se au prea 

49 

bine laolaltă. Furcoi lăsă pe Culuţ să împrăştie ce mai 
rămăsese pe fundul corfelor şi grăbi la drumul de pe vale. Află 


că doamna va pleca luni la Viena şi-i cere calul să o ducă până 
la Beiuş, iar de acolo va lua diligenta până la Oradea, apoi alta 
până la Solnoc, apoi Pesta şi de acolo cu vaporul pe Dunăre în 
sus. Până la Beiuş o va însoţi Gheorghea Lupului, un fecior de 
frunte din Poieni, rudă cu nevasta lui Pitoc şi el va aduce înapoi 
amândoi caii. Ei îi place ne- spus să meargă călare pe calul lui 
Furcoi, pentru că e blând şi prie- tenos şi mai cu seamă are un 
mers atât de legănat, încât nu simţi nici urmă de oboseală, mai 
c-ai putea dormi mergând. Are nevoie de o sută de florini bani 
de drum pentru cele trei luni cât va lipsi din Bucium - de aceea 
a zorit la părintele ca să strige mâne în biserică să dea fiecare 
cât îi vine, după socoteala făcută de Pitoc, care a şi început să 
adune din Poieni, în Şasa a mânat pe cineva la curatorul de 
acolo, cu mai multă trecere printre şeseni. Doamna l-a rugat pe 
el să trimită pe cineva în Sat şi Cerbu, ar fi bine chiar în seara 
asta, pentru că atunci banii vor fi adunaţi mâine, duminecă, deşi 
părin- tele i-a spus că oricum stă el la mijloc şi de cumva nu ies 
toţi, dă el cât mai lipseşte. Se duce să vadă ce s-a întâmplat cu 
rugările trimi- se în numele lor, poate se va întoarce cu ceva la 
mână. Nu s-a sfiit să-i spună că merge şi pentru a mai vedea 
lumea, căci de un an şi aproape jumătate, de când stă în 
Bucium, nu a mai ieşit decât până la Abrud de câteva ori şi o 
dată la Zlatna. Şi, fiindcă pomeni de Zlatna, când are vreo cale 
într-acolo, să-i aducă de la un tâmplar pe care Furcoi îl cunoştea 
bine, două dulăpioare făcute aşa în trei mu- chii, anume să stea 
în colţurile odăii, unde se împreună cele două laviţe, îi trebuie 
să-şi pună cele câteva cărţi dimpreună cu hârtiile, apoi celelalte 
mărunţişuri mai de preţ. Arvuna i-a dat-o, mai rămâne plata 
când le va aduce, adică peste trei luni, pe când ea va fi înapoi. 
Le poate încărca pe un cal, cum vin legate aşa ca berbinţele, 
mai ales că sunt uşoare, de le-ar putea aduce şi un om aşa în 
spate, dacă n-ar fi atâta dnim. Şi se despărţiră, doamna 
grăbindu-se să n-o apu- ce seara până n-a ajunge acolo sus, pe 
o culme a Contului. Furcoi strigă pe Culuţ să coboare fuga, căci 
are de mers undeva; dacă a mai rămas ceva gunoi, să răstoarne 
corfele pe loc şi va ieşi el să-l împrăştie. 

Când fu jos în vale, Furcoi îi luă căpăstrul calului şi îi spuse 
două nume din Sat şi Cerbu, Andrei Rusu şi Gheorghe Dandea, 
la care trebuia să grăbească, aşa ca o dată cu seara să fie 
înapoi. 

Pe vremea cireşelor, cam pe când aşteptau să se întoarcă 
doamna, într-o sâmbătă Furcoi şi Culuţ s-au dus la Zlatna, călări 
pe doi cai, pe al său şi pe al cuscrului Pitoc. S-au stârnit de 
dimineaţă, încât pe când răsărea soarele, ei treceau pe lângă 
Crucea Vulco- iulni, să apuce pe Gruiul Văcarului până la Zlatna, 
căci li se părea mai aproape pe deal dacă era zi însorită. Cum 
era zi de târg, au cumpărat de toate pentru casă, cât a încăput 
pe un cal. Pe celălalt, au legat cele două dulăpioare pentru 
Catarina Varga. Au zăbovit cam mult cu încărcatul lor, fiindu-le 
teamă să nu le zgârâie sau să le vateme cine ştie cum. Le-a 
venit gândul cel bun şi le-a înfăşurat mai întâi în nişte paie şi le- 
au încercuit roată cu sfori, încât de departe păreau doi snopi 
zdraveni de grâu, apoi le-au legat cu funii aşa ca sa atârne bine 
de o parte şi de alta în tarniţă. Nu trăgeau greu, încât au mai 
putut atârna în oblânc încă două traiste încărcate cu verdeţuri 
aduse de cei de lângă Bălgrad. Când s-au văzut gata, au pornit 
pe jos, fiecare păşind înainte cu calul de căpăstru. 

După ce au ieşit din Zlatna, şi-au apucat în sus pe Valea 
Vâltorilor, au legat căpestrele de oblânc şi au lăsat caii să 
meargă înaintea lor, ei mai sporovăind de una de alta, ca să le 
treacă mai uşor vremea. Ziua fusese soare şi cald, de pe la 
amiezi a trebuit să umble cu cămăşile descopciate la gât şi să-şi 
petreacă mereu chis- chineul peste frunte şi obraz. Dar pe vale 
în sus era mai răcoare, locul fiind mai strâmt, atât cât să încapă 
valea şi un car pe drumul îngust, iar pădurea de sus până jos pe 
coastă, abia ici şi colo câte o poiană în care iarba crescuse în 
voie, legănându-şi toate florile, ca drumeţul să se minuneze mai 
bine de ele. Soarele nu mai răzbea până în fundul văii decât 
câteva ceasuri la amiazi, de aceea umbra se făcea pe dată 
răcoroasă, cum e mai bine de mers la drum. Valea era pustie, 
nu se vedea nicio mâietoare, abia unde şi undf* câte un gard 
ferea poiana să n-o calce trecătorii care s-ar abate din drum. 
Mirosul de iarbă ce dă în copt plutea pe deasupra văii şi călătorii 
simțeau un fel de răcoare aburită ce le umblă mereu pe la nări, 
poate să-i adoarmă, ori să-i trezească din zăpuşeala zilei. 

Să fi mers vreun ceas, când se stârni un vânt ca din senin. 
Pădurea din jur prinse a ujui, iar păiuşele se legănau, ca şi când 
ar fi vrut să se plece la pământ. Câte o pală trăgea cu atâta 
putere pe vale în jos, că zbârli coamele cailor şi era gata să ia 


pălăriile celor doi, dacă nu s-ar fi grăbit să şi le ţină cu mâna. 
Apoi nori grei se rânduiră peste creştetul văii, umblând grăbiţi 
ca alungaţi de un bici nevăzut. Păru că peste vale se aşterne 
amurgul. Apoi vântul amuţi dintr-odată. 

— Să ştii că ne plouă una zdravănă - şi Furcoi se uita în susul 
cerului, întunecimea aiasta nu-i a bună. 

— Vezi c-o fost prea cald azi şi după zăpuşeală mai totdeauna 
vine ploaia - şi se uită şi Culuţ, la stihiile de pe cer. 

— Şi nu-i nicio mâietoare pe unde să ne adăpostim. Nu mi-i de 
noi, că ne-o mai plouat şi ne-am uscat iară, da mi-i de 
parsetiurile doamnei. Hai să grăbi, doară ajungem cumva la 
moara lui Băbănuţ, că până acolo nu-i rând. 

Şi iuţiră paşii, strigând pe cai care prinseră a păşi mai aspru, 
poate simțeau şi ei că se apropie ceva vremuială tare. Pe vale în 
sus, la vreo trei ceasuri de Zlatna, aproape de locul unde 
cărarea buciu- manilor începe să urce coasta spre muntele 
Corabia, era moara ţinută acuma de unul Băbănuţ, care macină 
pentru cele vreo cincisprezece case ale Bocşerilor cocoţate sus 
pe deal, în loc secătuit de pădure, la început chiar de ei, pentru 
a face cărbunii ceruţi de topi- toriile din Zlatna. De abia răsunară 
două trâznete înfricoşate şi bubuiturile se împrăştiară pârâind 
pe deasupra pădurilor, când se şi iviră întâii stropi de ploaie. 
Dintâi, abia picurară ici şi colo, cu căză- turi mici, încât nu 
puteau lăsa vreo urmă. Apoi veni ceva aşa ca un freamăt şi se 
auzi un circuit lung sosind dinspre apus prin frunzişul pădurii. 
Picuri grei şi deşi cădeau izbind în frunze şi pădurea Ho- hotea în 
limba ei, ca şi cum ar fi strigat stihiile să-i vină în ajutor. Când 
ajunseră deasupra văii, începu vijelia. Stropii erau atât de deşi, 
că abia se mai putea zări la câţiva paşi, mai departe nu se 
vedea decât o tulbureală gălbuie ce coboară ca o pânză din 
susul cerului, Cădeau mânioşi, se izbeau de pământ cu atâta 
furie, încât se fărâmiţau pe dată în picuri mărunți care 
împroşcau în lături, încâlcindu-se unii cu alţii. Cei care cădeau în 
vale, făceau găuri în apă, pe de lături cu gulere de o cilipită. 
Drumeţii îşi traseră tundrele peste cap şi se ţineau să păşească 
întins, strigând pe cai, care acum mergeau cu capetele plecate, 
ca şi cum ar fi căutat firul drumului pe care l-ar fi înecat ploaia. 
Băltoacele se _ iviră puzderie şi oamenii şi caii le călcau 
ciopocăind şi zvârlind în lături stropi tulburi şi grei. 


La o cotitură, valea năvălise peste drum şi caii se opriră, ne- 
ştiind unde să mai calce. 

— Du-te fuga, măi Culuţ, şi ia-i de căpăstru, să nu se bage 
cumva drac în vale, 

Culuţ o luă fuga, fără să-i mai pese unde călca, şi prinse pe 
cei dinainte de sub bărbie şi porni înainte-i prin apa ce-i ajungea 
aicea la fluierul picioarelor. Deodată, se pomeni că vine spre el o 
salcie 

rămuroasă, săltată de unde când sus, când într-o parte, galn 
să o izbească de picioarele lui. Culuţ nu-i dete rând, o apucă în 
fugă de capătul gros, apoi o târî după el, până ce se pomeni 
iarăşi în drumul neacoperit de viitură, unde o lăsă în margine. 
Un trăsnet groaznic se sparse tocmai în dreapta lor pe coastă în 
sus. Caii tresăriră, tremurând din picioare, iar cei doi îşi făcură 
cruce. 

— Să ştii că o dires ceva! — şi Furcoi se uită într-acolo, dar 
prin ploaia deasă nu putu zări nimic. 

Ajunseră în sfârşit la o luncută străjuită de copaci şi îndată 
zăriră gardul de laţuri ce înconjura moara lui Băbănuţ. Cât ce 
trecură podeţul peste iazul morii ce se scurgea iarăşi în vale, 
deschiseră vraniţa, cu tundrele bălăngănindu-le în cap şi duseră 
caii sub strea- şină cuptoriei. Moara era o căsuţă din bârne 
groase de fag, acope- rită cu paie înnegrite de funingine, 
aşezată cu faţa la drum, ridicată pe un zid ca să aibă loc moara 
ce se vedea adăugată, fiind adăpos- tită sub un acoperiş de 
scânduri lungi, sprijinite cu un capăt pe paiele de pe casă. Spre 
curte dădea un târnaţ în care se urca pe nişte trepte de lespezi 
late de piatră. Două uşi dădeau în cele două odăi, iara treia, în 
capătul din jos al târnaţuliii, ducea în podul morii chiar pe masa 
pietrelor. Morarul şedea rezemat cu coatele pe târnaţ şi se uita 
pesemne cum plouă, dar când îi zări pe cei doi, cobori în curte, 
trăgându-şi şi el tundra în cap. 

— Stai, mă Petre, nu te mai uda şi tu, că destul suntem noi 
numa lioci, strigă Furcoi, în vreme ce deznoda funiile din 
oblânc.. 

— Ba nu te teme, că nu mă topesc! — şi se apropie de Furcoi. 

— Aiestea două să le dăm mai întâi jos, că-i ceva gingaş. Cei 
doi luară câte un dulăpior şi păşeau alăturaţi, depărtându-se 
doar cât le îngăduia funia care le lega pereche. Pe trepte păşiră 


mai încet, de teamă să nu alunece, cum le jilăvise ploaia, apoi le 
aşeziră lângă peretele de bârne. Culuţ veni în urma lor cu două 
perechi de desagi pe umăr, cei doi se strecurară pe lângă el şi 
mai aduseră ceilalţi desagi şi traistele din oblâncuri. 

— Caii să-i ducem aci în şopru. Da stai să le luăm întâi 
tarniţele şi plocadele să se uşte, că lâna se uscă-n silă de tot, 
vorbi Petru, întorcându-se grăbit la caii ce aşteptau cu capetele 
plouate şi cu pleoapele pe ochi, sătui de a mai vedea atâta 
ploaie ce le mai picura din coamele dăbălate. Furcoi şi Culuţ îl 
ajunseră şi se întoarseră cu câte o tarniţă înfăşurată în plocade, 
în vreme ce Petru luă caii de căpestre şi se făcu nevăzut în 
şopronul din fundul curţii. Apoi se întoarse fugind prin ploaie, cu 
mânecile ţundrii bălăngănind, îşi 

tropăi opincile de pietrile treptelor şi se opri în târnaţ lângă 
cei doi ce îşi scoseseră tundrele şi se uitau cum şiroieste apa din 
poala lor. 

— Ştiu că vă făcu ciuciulete, bat-o vina ei, că veni aşa pe 
furiş, oblu cum vine hoţul la cămară. Şi Petru se descarcă într-un 
râs ce-i făcu şi pe cei doi să-şi mai uite de umezeală. Morarul se 
arăta o fire veselă, prietenos cu oamenii, cu care trebuia să se 
întâlnească mereu, mai ales că în casa lui stăteau deseori de 
vorbă, când nimereau câte doi-trei deodată. Avea şi nişte ochi 
albaştri mari care îi deschideau privirea, făcându-l poate mai 
blajin decât l-ar fi lăsat inima, iar părul răsfirat în plete retezate 
deasupra umerilor îl făceau mai bătrân decât îl arăta faţa 
plinuţă, curmată în două de nasul drept. Cam de aceeaşi vârstă 
cu Furcoi, se cunoşteau mai de mult, înainte de a se băga 
morar, când şedea în Vâltorile Zlatnei, unde Furcoi mânase de 
mai multe ori în drumurile lui la Zlatna. 

t- De noi, ca de noi, că ştiu că nu ne stricăm după cap de 
ploaie, da mi-i de aiestea două, făcu într-un târziu Furcoi, după 
ce se mai scutură de ploaie. 

— Da ce sărăcie duci acolo? 

— Ceva scump, pentru doamna noastă. Hai, Culuţ, să 
desfacem paiele să nu ţină umezeală la lemn. Şi prinseră a 
deznoda frânghiile ce le înfăşurau ca un sul, culeseră paiele 
umede în braţe şi se uitau în lături, nestiind unde să le lapede. 

— Da zvârliţi-le-n turbă undeva, că vă dau eu altele uscate, 
ştiu că n-om sta după ele. Adică staţi că le iau eu cu o cale le 


vorbi mo- rarul, plecându-se să mai culeagă fire răzlețe pe 
podelele famatului. Apoi luă pe rând grămezile din braţele lor şi 
fugi cu ele în curte, zvârlindu-le lângă căsuţa câinelui. Acesta 
şedea cuminte în gura co- libuţei sale şi se uita şi ci, rotindu-şi 
ochii mari, la picurii de ploaie ce se spărgeau de ac. Operiş şi de 
lespedea din faţa intrării lui. Câte o stropitură îl mai împroşca pe 
bot sau pe urechi şi atunci strănuta cu silă şi flutura din cap.;, 

— Văd că ai alt câne, de când n-am mai trecut pe la tine. 

— Am dară, că ăla mi s-o potopit: l-o fi prins ceva, nu ştiu, 
destul că nu l-am mai văzut. Şi l-am adus p-ăsta, adică s-o luat 
după fată, venind de la Zlamna cu calul de căpăstru. Ea n-o 
băgat de samă până ce-o intrat aci în curte şi cățelul - că era 
numa aşa samă de câteva luni - s-o oprit şi el la poartă, da n-o 
cutezat să intre în- lontru după fată. Şi-o tot stat acolo până 
sară, noi nu i-am avut baiu, o tot stat şi se tot uita în curte... 

— Se cerea, săracu... 

„„Şi atunci l-am slobozit şi iac-o rămas a nost. Da am nime- lil- 
o bine, că şa-i vrednic şi cuminte. Nu ne latră defel! 

— Nu, că simte la om, care şi care. Latră când vede pe cineva, 
da după ce aude vorbă, vezi, cum ne dârn „bună ziua”, el tace şi 
nu i mai are baiu, ştie că slujba lui îi gata. L-am ţinut legat 
atunci la început să se mai dedeie, da acuma-l legăm numa 
când nu trebuie să se ieie după noi, vezi, cum ieşim toţi la 
polog, ori la alte celea, să nu tămâie casa goală şi-atunci ştim 
după lătratul lui că iac-o venit cineva la moară şi trebuie să-i 
stăm de rând. Ne mai râdem de el când îl vede pe unu de-aici 
din sus, casa dintâie cum ieşi pe cale-n sus i-a lui, îi zice Timicuţ, 
un om nu mare, da tare glumeţ. S-o-mprietenit cu cânele, cum 
tot venea mereu pe vale-şi-acum mai vine când are vreme, să 
mai afle de una-alta, c-aşa-i om lumet - şi gata, nu-l mai lătra, 
cu nimic, ba se mai jucau amândoi când şi când. Destul că 
odată, când o trecut pe lângă el - cânele sta ca şi-acuma în uşa 
căsuţei lui - şi-o pus amândouă mânurile în vârful nasului şi cu 
degetele o făcut aşa către el (şi morarul îşi propti manile una 
după alta şi furnică din degete) şi de-atunci să nu-l mai vadă! 

— Du-te, du-te! — se miră Furcoi oarecum. 

"e * Vezi, cânele n-o avut de unde şti că dacă faci aşa, îi nu 
ştiu cum, fără el o simţit că îşi face ciufală de el. Şi, cum zic, de- 
atunci cât ce-l vede, bate pe el ca pe-o hoală de pădure, şi-atâta 


ne râdem, şi-atunci el, săracu, latră şi mai pogan, auzi, de toată 
minunea! Da noi ne uitarăm cu vorba, hai şi tapaţi ce-aveţi ud 
pe voi, rămâneţi nuina-n cămeşă şi izmene, că vă dau eu ce să 
trageţi pe voi. Facem foc aci-n casă şi hainele şi străiţile le 
înşirăm pe sfoară, aşa roată pe lângă băbură. 

— Ba, că nu mai stăm atâta, ne luăm şi noi, s-ajungera pe 
sară acasă. 

— No vă duceţi la perirea să vă mance, doară de locu-i sară şi 
mâne-i duminică. Ploaia se mai rări ea, da cine ştie când se 
opreşte şi dacă n-o mai veni cumva alta din urmă. Apoi, fără să 
mai aştepte, luă coasa de pe grinda târnaţului şi porni să iasă. 
lacă mă dau să cosesc un braţ de iarbă la cai, puteţi sta hodiniţi 
până la dimineaţă. 

— Du-te, mă Culuţ, şi coseşte-le tu, îl îndemnă tată-său pe la 
spate, făcându-i semn cu dreapta să-l ajungă. 

Morarul îi dădu coasa, iar tundra lui i-o aşeză pe umeri, căci 
mai cădeau picuri de ploaie, câteodată mai deşi, după cum 
umblau norii porniţi undeva în călătorie spre răsărit. Apoi 
morarul se 

întoarse şi înteţi focul la camniţa din odaia de lângă moară, 
unde băciuiuu peste z; şi de unde se uitau din când în când pe 
geamul cât o palmă prin care zăreau coşul şi podul morii, cu 
desagii umflaţi, înşiruiţi de o parte şi de alta. O căldare atârna 
de craca cujbei, spri- jinită cu celalalt capăt de peretele băburii 
de deasupra. Flăcările scăpărară printre crengile troienite sub 
ea, învăluind-o în limbi gălbui ce se prelingeau în susul ei să-i 
ajungă la toartă. Apoi îl ajută pe Furcoi să întindă tundrele şi 
laibărele pe o frânghie ce da ocol băburii, pe când desagii şi 
traistele le orânduiră pe laviţă, aproape de foc. Din odaia de 
alături aduse două perechi de cioareci, să-i pună pe ai lor la 
uscat, precum şi două perechi de colţ<5ni de pănură. După ce 
se întoarse şi Culuţ şi se schimbară, cei doi rămaseră lângă 
camniţa pe două scăunele cu trei picioare, să-şi mai usuce şi 
mânecile cămăşilor, cum răzbise ploaia şi prin tundra. Morarul 
se dusese într-ale lui şi ei ascultau huruitul morii şi pocniturilor 
grinzilor, părându-li-se că pietrile morii scutură casa din temelii. 
Pe fereastra dinspre coastă zăreau picurii de ploaie ce cădeau 
acuma rar pe firele răzlețe ale miriştei. Câte o pală de vânt mai 
izbea câte unul de geam, lăsându-l apoi să se prelingă undeva 


în jos. Nu le era înde- mână să stea aşa pironiţi locului şi după 
ce se mai zvântară, ieşiră în târnaţ să stea pe laviţa din lungul 
peretelui, uitându-se la valea umflată, câtă se zărea printre 
laturile gardului. Ploaia încetase, doar din streaşină groasă mai 
picura alene câte un strop. Acum, mirosul de jilăveală le stăruia 
în nări, parcă aburind de răcoarea pădurilor. larba răsărea mai 
verde, scormonită de un vânticel care ajută păiuşele culcate de 
picurii grei să se ridice, legănându-se de atâta subţirime. Valea 
curgea vijelioasă, cu vuietul surd care acoperea clipoceala apei 
de pe roata morii. Câteodată, mai răsunau prin ea bufniturile 
înfundate ale bolovanilor târâţi fără voie de şuvoiul vii- turii. Din 
susul văii se ivi morarul cu lopata şi târnăcopul pe umăr pe care 
le aşeză undeva în cuptorie. 

— Prepestenie mare după ploaia asta, noroc că n-o stricat 
nimic la iezitură. O adus apa şi un fag mai tânăr din ceva râpă 
şi, cum o apucat pe dreapta, 1-o-mpins peste iaz şi n-o mai avut 
putere să-l care mai departe, vorbi, urcând treptele şi aşezându- 
se lângă ei. 

— lacă ţi l-o adus să-l bagi pe foc, glumi Furcoi, 

— A, că aicea nu ne văietăm de lemne, iacă vine pădurea pe 
noi, cum vine vorba - şi bătu cu palmele pe genunchi, neştiind 
de ce să se apuce, la amuş îi sară, să vedem de rândul cinii. Tu, 
Floare, unde eşti? — strigă uitându-se spre stânga. 

Uşa odăii din sus se deschise şi un cap de femeie se uitfl In 
cel de pe laviţă. 

— De ce mă strigai? 

— Hai fă samă, că la oameni le-o fi foame, iacă-acuşi îi sară, 
tu nu te gândeşti? 

Femeia ieşi în târnaţ ţinând în mână o cămaşă la care cosea 
pesemne r: arnici roşu ce rămăsese cu fin.il spânzurând în 
lungul mânecii. Era îmbrăcată cu poale de pânză, încinse de o 
catrinţă neagră de lână. Cămaşa de pânză avea la gât tivituri 
negre învârstate cu roşu, apoi la cusătura de pe umeri, iar pe 
piept la vale, trei râuri în- florate. Mânecile erau de asemeni 
tivite la capăt cu cusături negre, înfoiate ca o pâlnie la vale de 
cot unde se strâmtau într-o gâtuitură. Căutătura arăta a 
blândeţe, părând că e gata să zâmbească mereu fără să vrea, 
deşi nu fără puţină umbră de viclenie, îi sta bine la o moară 
unde oamenii să se abată pentru a mai schimba o vorbă şi o 


privire care să mai descreţească frunţile. Cum ieşise mai 
mulhntr-o doară, se rezemă într-un cot pe târnaţ şi se plecă, 
uitându-se prin curte. 

— V-aţi mai băgat pe la noi, dacă v-o silit ploaia - şi o sclipire 
de şiretenie fulgeră spre cei doi. 

» e Ei, acuma-i vremea lucrului, nu-i de îndălit la poveşti - şi 
Furcoi lepădă cu mâna, cu ochii undeva pe coasta din faţă. Nici 
n-am întrebat pe Patru, c-am crezut că nu eşti p-aci, îi fi undeva 
la vaci, ori la... 

— Ba, că vacile ni-s acia din sus pe miriştea asta pe anul când 
nu-i holdă, le grijim uitându-ne pe fereastră - şi începu să râdă, 
cu o mână la gură să nu hohotească prea tare. 

— Le grijiţi domneşte, cum o zis cela şi cela, adăugă Furcoi. 

— Chiar! — şi veselia păru că-i cuprinde pe toţi, cum se foiau 
acuma pe laviţă. Şi mai şi coasem, că no>, muierile, cu torsul şi 
cu cusutul ne trecem vremea. 

— Da şi când mereţi la uspeţe, ori la jocuri, cine-i mai fălos ca 
voi, numa ia aşa daţi cu coatele să vă vadă lumea cât sunteţi de 
mândre şi de iesta - şi Furcoi boldi cu cotul pe Petru. 

— Numa pipa şi jaşcău le mai trebuie şi-s dracu-n tălpi - şi 
mo- rarul se scarpină undeva deasupra frunţii. Da te-adiresăi să 
te-apuci de ceva, te făcuşi n-aude-nu-vede. 

— Acuma-ni, că vreme mai este. lacă mă dau să mulg vacile. 
Tu, Oană, ai grijă de căldare să fiarbă apa şi să pui de 
mămăligă. 

Din lăuntru se auzi un răspuns pe care ceilalţi nu-l putură 
desluşi. Floare se răsuci pe călcâie ca o suveică, trecu în grabă 
pe dinaintea lor f&că să-i privească, apoi cobori la cuptorie şi cu 
şuşta- rul în mână se duse dincolo de şopron. 

— Na, Mândraie, naa! — se auzi strigând. Un boncăluit ca de 
gură plină răspunse de undeva de pe coastă. 

— Vină la marna, vină, vină! 

— Şi vite? întreba Furcoi, întorcându-se spre morar. 

Vină dară, că-i blânduţă, numa să-ţi audă gura, că ştie să 
tragă la adăpost. Aialaltă nu, poţi tot striga după ea, dacă nu 
eşti să dai după ea. Da după ce vede pe Mândraia plecată şi ea 
singură, se abzice şi vine şi ea, ba încă tot fuga, să n-o prindă 
ceva din urmă. 

— Vezi că i-i urât şi ei, dacă-s dedate laolaltă, ie dară! Floare 


se ţinu la vraniţa curţii pe care o deschise şi vacile intrară pe 
rând, îndreptându-se spre şura din colţul de sus al curţii, cu 
Floare după ele. 

— Mândre, nu s-ar deochea! — zise Furcoi, ca să înnoade 
vorba, 

— Dacă-i păşunea bună pe miriştea asta. Şi dau lapte bine, 
adău- gă după un răstimp. Da parsetiurile estea cui ziserăţi că le 
duceţi? — şi arătă spre dulăpioarele lipite de perete, dincolo de 
capătul laviţei. 

— Da la doamna noastă, să-i fie când s-o-ntoarce de la Viena. 

— Ni, mă, ni! se miră morarul. Am auzit, ie, c-o plecat la Viena 
în dâra judecății cu fiscuşul. Da să te-ntreb: direptu-i oare c-o 
fost doica împăratului, a ăstuia de acuma, no cum drac îi zice... 

— Maiestatea sa prea graţioasă Fanţiscus Ferdinand. 

— No aşa, aşa! 

— Vezi, noi ştim din rugările pe care le-am tot trimes, lămuri 
Furcoi. Ştim de la doamna noastă că are pe cineva acolo la 
curte, unii zic că i-ar fi frate, da ceva neam trebuie să fie, că tot 
la acela trimite hârtiile. 

— Ba eu aşa am auzit povestind pe mai mulţi, şi-aci la moară, 
şi şi pe la Zlamna. Chiar săptămâna trecută, cum m-am băgat 
aco- lea la crâşma din colţul pieţii, vorovea un buciuman cu 
altul, că iacă i-o fi fost doică la-mpăratul. Că bărbatu-so ar fi fost 
ceva ghinărar mare, ş-aşa o putut ea apuca la... 

— Nu ştiu, n-am ce să zic. Da-i o doamnă nu se poate mai 
bună, ţine cu noi din toată inima, Doamne dă-i sănătate. Şi când 
spune ceva, îi ca de pe carte şi te loveşte oblu la inimă, de nu 
ştiu cum te răcoreşti ascultând-o. 

— Aşadară, am auzit că aprinde oamenii cu vorba ei. 

— Ş-o venit tocma la timp, când eram mai apăsaţi cu feld rl. 
—| de adeturi. Că cer de pe noi, bate-i, Doamne, domni, de să-ţi 
sconiA şi sufletul din oase, cum o zis cela şi cela: ba să dai ceea 
şi ceea, bu să te duci colo şi colo, să faci şi să duci, şi nu ştii 
niciodată dacă te-ai plătit ori ba. 

— Dacă aşa-i şi pe capul nost, ba poate că şi mai rău! lacă, eu 
am venit de la Vâltori la moara asta, c-aşa mi s-o dat mai bine 
dac-am însurat feciorul, că l-am lăsat pe el la sesie, cum se zice, 
şi m-am mulat aicea la moară. Da crezi-mă că nu fac cu moara, 
după cât măciniş bag pe ea, cât trebuie să dau dare la fiscuş 


după ea? lacă-s o mână de căşi, da domnii nu văd, sări-le-ar 
ochii, că nu-i dobândă, fără te pun numa să dai! Cu-atâta mai 
am noroc că am locul ăsta p-aci pe coastă-n sus, un pic de 
arătură de mai şaman ceva grâu şi ovăs pentru dobitoace şi fac 
şi clăi de fân să-mi ţin văcuţele, că altfel... — şi dădu din mână, 
uitându-se undeva în susul coastei. Oare scăpa-om noi vreodată 
de jugul ăsta iobăgeşc, de robim mai rău ca dobitoacele? 

— Eu cred că nu mai trece mult, şi... 

— Ba io nu cred că noi om mai apuca vremea aia! Poate 
copiii, ori nepoţii noşti. 

— Petre, nu zi vorbă mare, că n-aduce anul ce aduce ceasul, 
cum o zis cela şi cela. Că, după cum o spus şi doamna noastă, 
ceva semne ar fi, că sunt ţări, cum ar fi Frariţia, unde-o picat 
iobăgia jos. 

— O fi p-acolo, da pân-ajunge p-aici... Nu vezi cât de-a 
dracului s-o făcut domnii de la o vreme, de mai n-ai loc nici pe 
drum de câte pot scorni! 

— Tocma de-aceea s-apropie vremea, să ştii de la mine! Că 
simt şi ei că li se apropie vremea să le sară perinele de pe 
scaun, cum o zis cela şi cela. 

— Hei, bine-ar fi, da nu ştiu zoiu! Să fii tu tot obială şi nu om! 
Că văzut-ai că şi la tribunal, colo, dacă eşti iobag, n-ai direptul 
să te judeci tu cu fiscuşul, fără pune în locul tău pe altcineva... 

— Pe arvocatul săracilor, mă! — îi luă vorba Furcoi. 

— P-arvocatul sărăciei să-l mance, că-i tot de partea lor, curat 
vorba din bătrâni: turcu te bate, turcu te judecă! N-o făcut el 
bine Horea atunci când o pus puşca jos după ce-o apucat 
puterea-n mână, c-atunci trebuia să nu mai rămâie picior de 
nemeş şi de grof în ţară! 

— Mă, nu s-o putut pune cu armata împăratului, nu vorovi tu 
ce nu trebuie! 

— Ba-mpăratul o ţinut cu el atuncea la-nceput, fără după ce-o 
pus Horea puşca jos, atunci o sucit-o şi el partea grofilor, că n-o 
avut încotro. Asta aşa-i cum îţi spui! — şi tăie cu mâna, semn că 
nu poate fi altfel. Da iacă dă a însera şi muierile estea nu ştiu ce 
tot fac. Tu, Oană! 

— Aud, aud! — răzbătu prin pereţi ca de undeva departe. 

— lan vezi tu de mămăligă, că acuşi îi noaptea aci şi oamenii 


eştia nu mai pot de foame. Hai, lasă, că mai coşi şi mâne. 

Nu se auzi când se deschise uşa, numai paşii ei uşori păreau 
că vreau sa şteargă podelele târnaţului. Când trecu pe lângă ei, 
ochii i se întâlniră cu cei ai lui Culuţ. Pesemne arătară prea 
multă lăcomie, căci Oană şi-i plecă pe dată şi o umbră de 
roşeaţă îi străluci peste obraji. Cum nu purta năframă, i se văzu 
chica bogată bătând în gălbui ce pornea din colţul frunţii, cobora 
pe sub urechea dreaptă şi la ceafă se împletea cu şuviţele 
pieptănate din creştet la vale, lăsându-se apoi, pe spate, de 
două ori îngroşată, în capăt cu două panglici roşii ce fluturau 
după iuţeala mersului. 

Intră în odaia din jos şi se auziră vreascuri pocnind. Culuţ 
începu să nu mai aibă astâmpăr, îşi lovea genunchii cu palmele, 
întorcea mereu capul spre uşa odăii ca şi cum ar aştepta pe 
cineva să iasă, îşi netezea părul cu palma, potrivindu-şi pletele 
înţepenite de ploaie şi chiar nu-i mai plăcea cum stă pe laviţă. 
Se ridică şi se aşeză de câteva ori, căutându-şi un loc mai bun, 
apoi dădu să zică ceva, dar se opri. Tatăl său, simţindu-i 
neastâmpărul, i-o luă înainte: 

— Măi Culuţ, da să ne facem noi a ne lua pe vale-n sus, du-te 
de vezi uscatu-s-or celea? 

— No vă mai duceţi la perirea acuma, iacă acuşi îi noapte, 
îngăimă Petru, căscând o dată de-i pocniră fălcile. Vezi că ne 
taie somnul; de-am cina mai iute. 

Culuţ sări ca ars şi se opri în pragul odăii, apoi deschise uşa 
atât de încet, încet nu se auzi niciun fel de scârţâitură. 

— Slobodu-i? — întrebă, vârând doar capul. 

— Ui, că mă şi speriaşi! — tresări fata la camniţă, cum 
potrivea nişte vreascuri sub căldare. 

— Vai, da şi mie-mi fu frică să nu te smintesc cumva de la 
oale - şi păşi închizând uşa în urmă-i. 

— Aha, de-aia venişi ca mâţa - şi se porni singură pe râs. Şi 
cum râdea, i se stârniră în obraji două gropiţe, iar când se uită la 
el în flăcările de la camniţă, i se putură zări ochii strălucind. 
Culuţ pi- păi hainele întinse, Oană se dete mai îndărăt să-l lase 
să se apropie 

de-a rândul, uitându-se cu coada ochiului la îmbrăcăminte. 
Apoi deodată izbucni într-un râs mai deşănţat, de părea că nu se 
mai poate opri. 


Văd bine că râzi de mine, da lasă că... 

Râd de cioarecii de pe tine, vai da bine-ţi mai şede! — şi râsul 
se porni mai sălbatec. 

Culuţ se uita şi ei şi de abia atunci văzu cum de la genunchi în 
jos, cioarecii fiind prea lungi pentru ei, erau numai creţuri trecuţi 
peste colţoni, iar la călcâie se târau pe podele. 

— Lasă că-i iau pe-ai mei şi dacă nu-s uscați, să nu mai fiu de 
ciufală la lume, se prefăcu a se supăra, în vreme ce se aşeză pe 
laviţa de lângă camniţă, uitând pentru ce fusese trimis. Şi-aşa, 
zise tata să ne gătăm de drum. 

Fata se întoarse ca înţepată şi căută să desluşească dacă vor- 
beşte în glumă. 

— Doară nu-ţi fi bolunzi s-o luaţi noaptea pe coastă-n sus, ca-i 
întunecime de nu-ţi vezi nici mâna. Şi drumul acuma după 
ploaie îi alunecos rău, mima s-or chilăvi caii. Lui Culuţ i se păru 
că răzbate din glasul ei un fel de părere de rău şi se bucură. ŞI 
nici hainele nu vi-s uscate, vreţi de bună samă să vă betejiţi pe 
drum, adăugă, după ce pipăi ou îndrăzneală tundrele şi cioarecii 
atârnaţi. Fără aşa, dacă te duci cumva cu cioarecii de pe tine.. 
— şirul vorbelor fu înecat de râs, de i se cutremurau umerii de 
scuturătură. 

Ce-aţi păţit, tu, fată, de râzi aşa pogan! — şi Floare se apropie 
şi aşeză pe masă şuştarul plin de spumă albă, apoi se întoarse 
spre podişorul de după uşă şi veni în mâini cu un blid mare de 
pământ şi cu o strecurătoare. 

— Auzi, mamă, vreau să plece acuma, da hainele nu li-s 
uscate şi eu zisei ca să meargă aşa, cu cioarecii de pe el. 

Floare se uită la cel de pe laviţă şi dădu şi ea a chicoti, 
neştiind dacă se cuvine să râdă mai tare de un om străin. 

— Du-te, tu, fată, ce-ţi mai trece şi ţie prin cap! Lasă, că aveţi 
vreme la dimineaţă, acuma cinăm şi ne culcăm. Şi strecură 
laptele în blidul cel mare de pe masă, apoi dăţi şuştarul cu o 
ulcică de apă fierbinte pe care o vărsă într-un ciubăraş pe care îl 
trase de sub vatra camniţei. 

— Da făina cernuşi-o? 

— Uite, acuma mă dau după ea, îmi fu fi ică să nu steie prea 
mult pe masă şi să mi-o deuoată până fierbe apa. 

— Tu, fată, iară voroveşti nu ştiu cum... 

— A ciufală, de bună samă, se amestecă Culuţ, privind-o cu 


coada ochiului, Ea se făcea că nu-l vede, dar lui îi plăcea cum îi 
umblau mâinile cu zor mare şi i se foiau poalele după cele mai 
mici mişcări, uneori părând că se saltă pe vârfuri anume ca să 
samene neastâmpăr în juru-i. Câteodată, tresărea din cap şi 
atunci panglicele cozii îi fluturau în lungul spinării. 

Uşa se deschise şi Furcoi păşi în odaie. 

— Mă, mie-mi pare că te-am mânat după ceva, da tu... 

— Vezi c-aicea-i mai cald o ţâră, îi luă vorba Oană, gata să 
râdă, şi zise c-aşteaptă până i se usca cioarecii. Că-l tot îmbiai 
mai nainte să plece cu ăia de pe el, da nu vrea, se ţine domnos, 
ca toţi buciu- manii, ie dară? — şi se uită la Culuţ, în vreme ce 
rotea sita în palme deasupra unei merindeţe, scuturând-o 
câteodată, de părea că-i dă pumni. 

Culuţ sla rezemat de perete, cu pleoapele lăsate a somn, ca 
să se poată uita mai nestingherit unde îi plăcea. Furcoi se aşeză 
şi el pe laviţă, uitându-se la ninsoarea ce cădea din sită, 
îngălbenită şi de lumina flăcărilor din camniţă. 

— Tu, muiere, da aprinde lumina, nu-i ţinea pe oameni la întu- 
nerec, ni la ea! — se răsti morarul, intrând cu o şcleafă 
dărăburită în mâini pe care o răsturnă lângă vatră. Apoi se lăsă 
şi el lângă Furcoi. 

— Lasă, că se vede de la camniţă oblu cât îi de lipsă, nu mai... 
se amestecă Furcoi, întinzând şi el picioarele prinse în colţoni, 
cum şedea fni-său. 

Floare lăsă blidele pe masă şi vâri mâna după spatele băburii, 
de unde trase vin sfeşnic cu o lumânare pe care o aprinse şi o 
aşeză pe masă. Acuma se zărea atârnând de-a rândul blide, 
oale, ulcele, toate de pământ aproape roşcat - cu tot felul de 
flori şi chipuri pe ele. Culuţ se uită lung la blidul din faţa lui, în 
mijlocul căruia se desluşea un cocoş cu pene aprinse şi cu 
pliscul întins, gata să cutcureze dacă l-ar cobori cineva în 
ogradă. 

— Oare acela n-o cânta cumva la noapte? — şi arătă spre 
blidul cu cocoşul, uitându-se ţintă la Oană, ce se aşezase pe 
lavita de din- colo de băbură şi îşi freca palmele. 

— Ba cântă, cum să nu, dacă-i dai grăunţe. lan dă-i nişte 
boabe, să vezi cum le culege de iute cu clonţul! 

— Du-te, tu, fată, nu vorovi minuni! Ce-or zice oamenii eştia 
de tine? 

Fata se porni pe un râs nestăvilit, care se întinse ca o 


pecingine la ceilalţi. Apoi, încercând să-şi ţină râsul, sugrumă 
vorbele: 

— Cum o fost întrebarea, aşa răspunsul! — şi izbucni în 
hohote urni vijelioase, de i se scutura pieptul cu formele de pe 
altiţă. Cuiul se mulţumi să zâmbească, în vreme ce se uita 
mereu la chipul cu pricina. Apoi în liniştea ce se aşternu, se mai 
auzea numai căldarea clocotind în jurul movilei de făină şi 
ciuşuitul morii cu uruitul pietrilor ce părea că fac bârnele să 
tremure. Vremea se scurgea do- mol, părând celor de pe laviţa 
că ar avea de gând să stea locului. 

— Ee, mă! — tresări morarul dintr-odată, lovindu-şi genunchii 
cu palma. Vezi c-am uitat, dacă ne-am luat cu atâtea vorbe, îmi 
pare că aveţi şi voi ceva măciniş în desagi, ie dară? — şi se 
întoarse spre Furcoi. 

— Avem o pereche cu cucuruz, l-am luat anume de fărină. 

— Atunci dă-o încoace, că tocmai-i cucuruz pe moară, deloc 
trebuie să fie gata, şi-l punem pe-a tău şi pe dimineaţă-i măcinat 
gata, nu-ţi mai baţi capul cu el. Şi se ridică de pe laviţă, 
aşteptându-l pe Furcoi care nu se arăta tocmai grăbit. 

— Lasă-l, tătuţă, că poate nu le place la moara noastă, cum îl 
înăcinăm. 

— Da de ce să nu le placă? — se rniră morarul, neştiind în ce 
dâră vorbeşte. 

— E, vreau făină mai subţire, cum îs şi ei, doară ştii bine că 
bucuunanii-s mai domnoşi. 

— Tu, fată, tu, fată, da cum îţi umblă gura-n iasară! — clătină 
maică-sa din cap, în vreme ce freca blidele de pe masă cu un 
petec de pânză albă. 

— l-o părut bine c-o plouat, de-o venit apă mai multă pe 
moară, se amestecă şi Culuţ. Ceilalţi se nădăiră acum de unde 
se aprindeau vorbele şi ieşiră în târnaţ să ducă desagii în moară, 
Floare luminându-le înainte cu palma strajă la flacără, să n-o 
sufle vântul ce se trezise din amorţeala ploii. La început, Culuţ 
se bucură că au rămas iar amândoi, dar peste puţin nu-i mai fu 
îndemână, neştiind cum să mai lege vorba. Ea şedea cuminte pe 
laviţă, privindu-şi degetele şi scociorând câte o unghie, 
pesemne nici ea nu ştia ce să mai spună. Poate se gândeau 
amândoi că după voia bună din seara aceasta vine despărţirea 
cine ştie până când... 


Cei plecaţi se întoarseră şi se aşezară la locurile vechi, doar 
Floare se apropie de camniţă să mai înteţească focul... 

— Lasă, mamă, că-i destul, dacă fierbe mai tare, numa ce 
sare apa-n foc. 

— Cred că i-o fi, vorbi, uitându-se la bulboanele ce colcăiau în 
jurul făinii cu vârful ascuţit ca o claie. 

— Ba mai trebuie o ţâră, altfel iese crudă şi nu le place 
dumnealor, de ne-or scoate tot vorbe pe unde-or umbla, 

— Tu, fată, iară... — şi socoti de prisos celelalte vorbe, dând 
doar din mână. Apoi îşi aduse aminte că n-a pus pe masă 
lingurile şi furculiţele pe care le stârni din podişca cu găuri 
anume, le şterse pe rând, înşiruindu-le pe lângă blide. Oană se 
sculă de pe laviţă, se apropie şi ea de masă şi privi cu luare- 
aminte blidele. Apoi păru că face o socoteală în gând, după care 
mută nişte blide şi se întoarse iarăşi pe laviţă. Floare ieşi cu alt 
blid în târnaţ şi când se întoarse, se zări în el un drob de caş 
rotunjit de săculeţul în care se scursese, în cealaltă mână ţinând 
o ghiobică de o cupă. Se apucă să frământe caşul, apoi să-l 
prăfuiască cu sare făcută pe lespede, iar la urmă goli din 
ghiobică vreo câteva linguri de smântână pe care o amestecă, 
mâtcuind cu lingura prin blid, până se alese un fel de terci alb. 
Furcoi şi morarul schimbară câteva vorbe între ei aşa mai pe 
şoptite despre lucrul băilor şi adeturile la care se împotriveau. 
Se auzi numai când morarul se înfierbântase: 

— Lasă, că şi pe mine mă mână ia cărat, acar îs aci la moară. 
Mă scriu sus şi pe mine să duc atâtea care de cărbuni de-aci de 
la bocşă până-n Zlamna la conuri, în rând cu ceilalţi, nu te teme! 

— Da boii nu ti-i văzui. 

— Nu, că-s din jos la fecioru-inio, să-şi facă şi el robota după 
sesie, apoi, când îmi vine rândul, i-aduc să fac căraturile. E drum 
p-acolo pe sus, de coboară în vale numa-n capul Vâltorilor. 

Oană luă căldarea din braţul cujbei ca pe o jucărie, o aşeză 
jos lângă laviţa pe care şezuse, căută două cioturi pe care le 
propti în torţile căldării, luă niestecăul de pe gulerul de lemn al 
băburii, se aşeză şi puse amândouă picioarele pe cele două 
cioturi ca să înţepe- nească bine căldarea, apoi porni să 
mestece, întâi, despică mămăli- ga rânduri-rânduri, ţinând 
mestecăul numa cu o mână, apoi începu să-l răsucească roată 


prin căldare, strângându-l vârtos cu amândouă mâinile. Din 
rotocolul pe care îl făcea mestecăul, coada îi flutura pe spate şi, 
cum sta aplecată, câteodată îi aluneca peste umăr, gata s8 
atingă căldarea, dacă fata n-ar fi trântit-o mânioasă înapoi la 
locu-i. Când socoti că e de ajuns, se ridică îmbujorată, cu 
căldarea într-o mână, cu câteva boabe pe frunte din abureala 
căldării pe care şi le şterse în grabă cu mâneca cealaltă. 

Hai, râstoarn-o aci pe fund, ce mai stai? — o îndemnă apoi 
mamâ-sa, potrivindu-l mai bine între atâtea blide. 

Nu, nu, mămuţă, că fuge-n lături! C-o făcui moale, aşa, 
mămăligă domnească, cum se zice, doară aşa le place la 
buciumani, adăugă după o răsuflare. Coată iute lespedea ceea 
scobită la mijloc, prin tatuat o văzui. 

No, hai să ne dăm roată, îi îndemnă morarul pe cei doi. Cum 
masa era în celălalt colţ al odăii, intrară mai întâi după masă 
Furcoi şi Culuţ pe o laviţă, pe cealaltă morarul şi morăriţa, pe 
când Oană îşi trase un scaun în faţa lui Culuţ. După ce se 
ridicară în picioare şi şuşotiră câte o rugăciune, se aşezară în 
junii mămăligii ce aburea din căldare. 

Mămăligă fierbinte cu lapte rece, ce poate fi mai bun? — vorbi 
Furcoi, scoțând mămăligă în blidul umplut de jumătate cu lapte. 

Acuma vorbeau când şi când, întrebând de câte un nimic de 
ce li se năzărea, cum sorbeau din blide. Aproape pe sfârşite, 
după ce trecuseră la mămăligă cu caş, se auziră din curte 
lătrături cu mofturi: câinele hăpăia de două-trei ori, apoi răsuna 
un fel de ţiuit ascuţit ca din fundul gâtlejului, urmat iară de 
lătrături scurte, apoi de ţiuitul mai scurt sau mai lung. 

Ehei, dumnealui îşi cere porţia! — se înveseli morarul. Are el 
ceasul lui, când tulnică şi nu prea sminteşte. Oană vru să se 
ridice, dar mă-sa o opaci. 

— Stai locului, mai aşteaptă Lupii o ţâră, c-apoi iară-i faci 
nărav. Simţind privirile străinilor asupră-i, Oană parcă se roşi şi 
co- bori ochii în blid. 

— Ea-i umblă-n rând, nu ne lasă pe noi, ferit-o sfântul! — 
adău- gă morarul. Şi când se duce p-aci la vaci, tot după ea, nu 
cumva să i-o fure nu ştiu cine! Am şi zis că i-l dau de zestre. 

Hohotele îi acoperiră cuvântul lui din urmă şi privirile se aţin- 
tiră din nou asupra ei. Roşcata păru că stăruie mai mult în 
obraji. 


— Când i-or veni peţitorii, nici nu-i las să se bage-n casă, fără 
din târnaţ le zic: „Duceţi-vă întâi la câne, şi dacă v-o plăcea de 
el, atunci intraţi să stăm de vorbă!” 

Râsetele se stârniră din nou şi dădură ocol mesei. Chiar şi 
Oană pufni o dată, de-i căzu gogoloşul de mămăligă cu caş din 
vârful fur- culiţei. De ciudă - sau de ruşine --, se sculă şi ieşi în 
tâmaţ, de unde se întoarse cu un hârb în care răsturnă 
rămăşiţele din blidul său, 

apoi mai luă şi din căldare câţiva bruşi de mămăligă, peste 
care vărsă o cană de lapte. 


— Tu, pune-i şi nişte smântână! — vorbi morarul, nu se ştie 
dacă în glumă. 
— Nu zice de două ori! — adăugă maică-sa ce se porni apoi 


pe râs. Fata ieşi din nou cu hârbul, se auziră nişte lătrături mai 
potolite şi vorbe prea îndepărtate pentru a li se prinde înţelesul.” 

— Acuma rând de culcare. Du-te, Floare, şi fă-le patul dincolo, 
că noaptea-i mică. Sfeşnicul cu lumina îmi pare că-i pe masă, ori 
ce? — vorbi morarul către nevastâ-sa ce se ridicase de la masă 
şi strângea blidele. 

— Lasă, mă, Petre, că mai bine ne culcăm în târnaţ, să ne 
stâr- nim mai iute. Adă-ne acolo o mână de fân, şi gata! 

— Şi-aşa, dacă chiar poftiţi, că am o ţâră de fân cosit din 
săptămâna ce trecu de colea din luncuţă, pe unde-s cireşii, să 
nu-mi coci- nească iarba copiii ăstora din sus. 

Şi ieşi în târnaţ, spuse ceva fetei care se întorcea. Buciumanii 
ieşiră şi ei şi aşteptară în târnaţ, uitându-se pe sub o streaşină la 
semnele cerului. Zăriră numai stele, fără niciun petec de nor şi 
se bucurară. Morarul sosi cu o legătură de fân într-un lepedeu, îl 
răvăşi în fundul târnaţului, apoi îl acoperi cu lepedeul. Oană veni 
din casă cu lumânarea într-o mână şi în cealaltă cu o perna 
strânsă la sub- ţioară, ca şi cum ar fi vrut să o încălzească. Vru 
sa pună sfeşnicul pe târnaţ, dar Culuţ i-l luă şi îl ridică să se 
vadă mai bine, în timp ce fata potrivi perna lunguiaţă cât pentru 
doi, apoi trase ţolul de pe ruda târnaţului şi îl lăţi peste lepedeul 
de pânză. 

— lacă aveţi... — şi le arătă cu mâna, de prisos să mai spună 
ce anume. Apoi întinse mâna după sfeşnic şi o atinse pe a lui 
Culuţ. Furnicătura îl făcu să zâmbească şi se uită să-i prindă 
privirea. Ea îşi ridică ochii şi se miră de dulceaţa care flacăra din 


ochii lui, dar numai o clipă, căci şi-i plecă din nou, cu o umbră de 
roşcată în po- meţii obrazului, apoi se întoarse în casă cu paşi 
iuți şi cu capul plecat, uitând să mai spună ceva. Rămaşi pe 
întunerec, Furcoi şi Culuţ se dezbrăcară de cioareci, aşezându-i 
pe ruda târnaţului, îşi descinse- că chimirele late în care se 
auziră zornăituri când le aşezară în lun- gul peretelui şi se 
vârâră sub ţol, Culuţ lângă peretele casei. Acuma, pândeau 
numai clipa când somnul avea să-i fure pe o noapte în 
împărăţiile lui mai apropiate sau mai îndepărtate, după visurile 
mai aprinse sau mai molcome pe care le dăruia supuşilor de o 
noapte. 

Nu se mai auzea decât ciuşuitul apei scăpând peste cupele 
roții ţii dârdâitul surd al pietrelor ca al unei căruţe ce aleargă 
undeva în depărtare pe un drum bolovănos, iar la capul lor, sub 
şopru, ronţăi- tul cailor, din când în când spintecat de câte o 
sforăitură. lar bârnele pereţilor parcă se cutremurau de uruitul 
necurmat al pietrilor, ca şi cum s-ar fi îngrozit de chinul boabelor 
alunecate între fălcile de piatră. Deodată, se auzi un huhurez, 
dar stins de tot, undeva departe în susul coastei, ca şi cum ar fi 
încercat liniştea nopţii. Peste clipe, altul îi răspunse de undeva 
mai de aproape, căci acuma se desluşiră bine hu-hu-urile prin 
care îşi dezvăluie bucuria de a fi stăpânii pădurilor o noapte. 
Apoi lătrături multe, ca o hărmălaie de câini, dar iarăşi undeva 
foarte departe, poate la vreun staul de oi unde se abătea lupul 
nepoftit. 

Culuţ se tot foi sub ţol şi nu mai putea adormi. Urechile parcă 
i se puseseră la pândă şi ascultau să prindă şi cea mai mică 
pâlpâire, chiar fluture să fi fost. Nu auzea decât ciuşuitul apei 
peste cupele roții şi dârdâiturile fărâmate ale pietrelor ce 
fulgerau de atâta alergătură, iar dincolo de capătul târnaţului, 
ronţăitul cailor mereu curmat de câte o sforăitură. Işi lipi 
urechea de bârna de lângă capătul pernei: i se păru că aude 
nişte tremurături slabe. Nu putea desluşi dacă tremură bârnele, 
sau sunt numai dârdâiturile pietrilor ferecate ce se auzeau 
sunând prin lemnul pereţilor. Şi cum ţinea capul lipit, i se păru 
că dincolo, în cealaltă odaie, stă cineva în pătuţul de după uşă, 
cu capul lipit poate de perete şi ascultă ce umblă prin inima 
lemnului. Se lăsă zâmbind gândului, până când somnul îl fură pe 
neştiute... 


Abia se înroşise cerul spre răsărit, când cei doi s-au stârnit din 
culcuş şi au prins a se împăca pe fugă. Auzindu-i, morarul a ieşit 
din casă cu un ştergar de pânză şi a spus ceva, lăsându-l pe 
bârna târnaţului: Furcoi şi fiul său au păşit spre roata morii, şi-au 
dat cu apă pe ochi şi peste obraz, furând-o cu pumnii din scoc, 
apoi s-au şters amândoi de ştergarul de pânză aspră, 
murmurând încet cuvintele rugăciunii de dimineaţă. Morarul le 
adusese o legătură de paie uscate în care au înfăşurat 
dulăpioarele. Apoi au întărniţat caii, au încărcat cele lepădate 
ieri şi au pornit cu ei de căpăstru spre vraniţa deschisă de 
morar. 

— Cale bună s-aveţi! 

— Doamne, dă bine, mă Petre. Şi mai haideţi pe la noi. 

— Aia când om avea după ce! Până atuncea, ne mai întâlnim 
pe la târg. 

Culuţ rămăsese ceva mai în urmă. Păşea mai în silă şi de 
câteva ori a întors capul, cu ochii aţintiţi la târnaţ. Până ce 
cotitura văii îi ascunse casa, zărindu-şi numai vârful pomilor ce 
se ţineau în lungul curţii pe lângă drum. Părerea de rău ÎI 
stăpâni, până ce se văzu sus la Poduri, pe drumul domol ce 
ocolea Corabia, ca şi cum s-ar fi temut de creştetul ei înfricoşat 
pe care se rezema cerul Bu- ciumului. 

III 

vara s-a scurs rkpede, oamenii nu-şi vedeau capul de atâta 
lucru, o dată la băi, apoi la cositul şi strânsul fânului. lulie fusese 
cam ploios şi le înghesuise lucrul pe august. Ca din pământ 
răsăreau clăile de fân pe coaste, orânduite cum se nimerea 
grosul pologului, cu aşternutul stufos din crengi de tufe, să ţină 
bine la căratul lor pe cositură la vale. Pe la începutul lunii 
septembrie, buciumanii au pornit la strânsul lor în clădituri care 
se nimereau ori la şură, ori într-un troaş îngrădit de o parte cu 
laturi mutătoare, aşezat de obi- cei în josul locului, de unde 
fânul era cărat apoi cu sarcina la poiata de lângă casă sau la 
altă şură. Căratul clăilor ţinea puţin, claia fiind trasă de o 
pereche de boi, după ce se vârâse un par pe sub ea şi fuse- se 
înconjurată de un lanţ potrivit, sau de o funie groasă, în 
belciugul căruia se lega parul petrecut pe dedesubt şi tânjala 


boilor, înainte de pornire, cineva se suia pe claie şi smulgea 
parul de o palmă şi mai bine, pana ce simţea că nu mai ţine în 
pământ - nu cumva să scurme pământul şi să ţină greu boilor. 
Când drumul clăi; era cam vintriş pe coastă sau pe un loc mai 
rău, se legau două-trei ştreanguri de grumazul clăii tocmai unde 
ieşea parul afară, apoi câţiva oameni de pe lături o cumpăneau 
ca să nu se răstoarne. Mai mult zăboveau cu datul clăii pe noua 
clăditură, aceasta fiind groasă şi înaltă de 5-8 metri, iar fânul 
călcat bine, să nu-l răzbească apa din ploi şi din zăpezi, în 
vremea asta, boii adăstau cu jugul în grumazi, îmbucând 
zdravăn din claia pe care o trăseseră. 

Doamna Catarina se întorsese pe la începutul lui iulie o dată 
cu începutul zilelor ploioase pe care lumea zicea că le-ar fi adus 
cu ea, ploile venind aici aproape întotdeauna de la apus, dar nu 
se înţele- geau asupra semnelor ei. Doamna spusese la sosire că 
guvernul din 

Cluj a primit peste nas de la curtea împărătească, pentru că 
nu a înapoiat actele aflate la dosarul procesului, înaintate în anii 
trecuţi de Teodosie Ţandrău din Poieni, dar mai cu seamă 
pentru că nu a cercetat plângerile băieşilor prin cineva trimis la 
faţa locului. Cei mai mulţi buciumani ziceau că ploaia adusă de 
doamna Catarina ar fi semn bun, adică se vor îndeplini cele 
spuse de ea despre gândul părintesc al curţii din Viena, pe când 
alţii ziceau că ea ar însemna iarăşi amânare, în toamnă, se va 
arăta totuşi că vor avea dreptate cei dintâi, când se vor ivi 
întâile semne că au început să se mişte pietrile. Băieşii se 
întăriseră de inimă şi zoreau cu lucrul la băi şi şteampuri. 

Furcoi, Nionioi, Coleşeriu din Izbita, împreună cu Pitoc şi alţi 
doi poienari lucrau în al doilea an la şurful din Pârău Glamului. 
Ortul s-a dovedit cu noroc, deoarece după ce au dezgolit bine 
vâna, piatra măcinată da cam douăzeci-treizeci de grame aur la 
tonă, câteodată şi cincizeci, mai ales în vremea din urmă. Nu 
înaintaseră prea mult, încât la ori mai răzbea şi puţină lumină de 
afară, mai ales când bătea soarele în pârău. Acuma li se 
strecurase şi un dram de teamă că dacă mina se va dovedi mai 
târziu bogată în aur, fiscul va lua-o de la ei şi va lucra-o el pe 
seama lui sau va vinde-o vreunui grof din Transilvania sau chiar 
din Viena, cum se mai întâmplase de atâta ori - începând cu 
baia S. Petrus et Paulus, după venirea aus- triecilor în 


Transilvania. De aceea, pe cât le îngăduia, se căzneau să nu se 
arate prea bucuroşi, ori să se laude cumva, iar la zecimală 
aveau grijă să-l ungă şi pe domnul controlor loan Sterca Şiuluţiu. 

Vara, au fost şi ei prinşi până peste cap cu cositul şi strânsul 
fânului, dar prin septembrie, după ce şi-au văzut clăditurile 
îngrădite la loc ferit, şi-au luat obiceiul vechi de a se abate la 
întoarcerea de la şut pe la crâşma lui Horomoaţă să ia numai 
câte un deţ, aşa să le cadă mai bine mâncarea călduţă care le 
era de amiazi, uneori şi de cină, dacă se înverşunau la mai 
multe deţuri. Aproape întotdeauna îi aştepta şi Coleşeriţa la 
podul de lângă crâşmă, cu furca în brâu şi uitându-se în susul 
drumului. 

într-o sâmbătă, în septembrie, Coleşeriţa se sculase de 
noapte - pesemne trebuia să facă pită. Cernuse făina de cu 
seara şi îi pusese aluatul, iar dimineaţa s-a apucat de frământat. 
Până ce a lăsat-o să dospească, a aprins cuptorul, apoi s-a dat la 
făcutul verzarelor, pe care le-a umplut acum cu prune de cele 
zise domneşti, dulci şi cu sâmburele iute de scos. La urmă, a 
venit rândul cocoroadei, căci era ruşine unei buciumane să nu 
facă acuma vara şi coptura cea mai de frunte, 'mai ales că 
mărar şi foi de ceapă mai erau prin grădini. După 

ce a băgat pâinea în cuptor, s-a apucat şi de ceva fiertură, o 
oală de zeamă de mazăre culeasă de pe par, de care se vor lega 
mai bine verzarele, căci cocoroada rămânea la urmă, ca ceva ce 
e deasupra tuturora. Numai Dinuţ nu ţinea rândul, el înfuleca 
întâi cocoroada, rotind-o în mână să nu-l ardă la degete şi 
muşcând-o îndesat, de se vedea urma gălbuie a umpluturii, dar 
acum era dus la şcoală şi va veni abia după ce toate vor fi gata. 
Abia trecuse de amiazi, când a scos mai întâi verzarele şi 
cocorăzile, pe care le-a uns cu puţin unt, să sclipească şi să fie 
mai lunecoase pe gât, orânduindu-le în două blide pe care le-a 
acoperit cu câte o foaie de varză şi le-a pus pe plita sobei să 
stea călduţe, iar pe cele mai rumene le-a învăluit într-un ştergar 
nou şi le-a trimis doamnei prin Salvina, fata ei, îndemnând-o să 
zorească să ajungă cu ele încă aburind. Apoi, după vreun ceas şi 
mai bine, a scos şi pitele şi mălaiele, le-a rânduit în covată în 
care le frământase, unde a început a le bate cu palma să le 
cadă scoro- jiturile coajei arse pe la colţuri. Până să se întoarcă 
Salvina, a mai făcut lăturile porcului, în care a vărsat şi cojile de 


pită, apoi a che- mat cloşca în târnaţ la papa de făină de mălai, 
păzind-o să nu vină celelalte găini. Cât ce a sosit fie-sa, a ieşit în 
drum cu furca în brâu. Fusul se nimerise plin tocmai atât cât se 
dă mai bine la răsucit între degete. Din drum, se mai uită o dată 
peste curfe. Casa lor era întâia din crângul Coleşeni, la poala 
coastei de unde începea o luncă lun- guiaţă. Era aşezată cu faţa 
la drum, cu două odăi în care ajungeai din târnaţ şi cu 
acoperişul din şindilă, cu streaşină mai largă, să fe- rească 
bârnele de picurii purtaţi de vânt. Peste drum, în dunga văii 
toncăneau şteampurile cu şase săgeți, la care ducea o punte 
dintr-un trunchi de brad fără strajă. 

Ziua fusese cald, dar acuma, după-amiază, se mai iviră nişte 
petece de nori care se fugăreau, târând după ei fâşiile de umbre 
care pătau pajiştile şi pădurile, mai molcomind zăpuşeala de 
septembrie. Sofica porni în susul văii torcând caierul de cânepă 
ce se da cam greu la răsucit, căci printre piepteni mai scăpaseră 
şi gogoloşi micuţi. De aceea, cum îi zărea apropiindu-se de 
degetele stângi care mulgeau caierul şi răsuceau firul, avea grijă 
să-i desfacă cu buzele ori cu dinţii şi astfel cânepa înmuiată se 
lipea mai bine în strân- soarea firului. Păşea destul de încet, 
câteodată mai uitându-se şi în susul coastelor, iar dacă i se 
părea că aude ceva, se oprea şi se uita într-acolo. Era o femeie 
voinică, întrecându-şi soţul care arăta mai mult a omuleţ, cu 
ochi negri sub sprâncene stufoase, bine arcuite, ageri şi 
înţepători, din care se vedea bine că-i place să poruncească. 

Lumea îi zicea Coleşeriţa, după porecla barbutului ei, 
Gheorghe Crainic, rămasă de ia cine ştie care dintre bătrânii 
spiţei. Anume, se povestea că s-ar fi lăudat odată la ieşirea din 
biserică tocmai în ziua de Paşti că nu e mâncare mai bună decât 
coleaşa fierbinte cu lapte rece, coleaşa fiind cam mămăliga 
săracului, făcută din faină de orz, rareori din faină de grâu. 
Porecla s-a întins şi la crângul cu cele vreo zece case, chiar dacă 
s-ar fi lăsat păgubaşi de asemenea ciufală. 

Când ajunse în capătul din jos al lzbitei, văzu pe Huhu 
culegând într-o traista găurită urzicile crescute pe sub gardul de 
lângă drum, Se uită mai bine şi băgă de seamă că Huhu /. 
Mulgea urzica cu mâna goală, apucând-o tocmai de la pământ, 
lară să-i pese de înţepături. 

— | lu, bală-le sfânta cruce! Da tu n-ai vreo mănuşă rea, ori 


ceva pleanţă, musai cu mâna goală? Cui le culegi tu aşa? 

La doamna preoteasă, să le bage pe lături. 

— Şi ea n-o avut ceva drac să-ţi deie? 

— Nici nu-i de lipsă, îi luă el vorba. Lasă să mă înţepe, să 
sufere mânurile astea - şi smulgea parcă mai mânios, 
aplecându-se cu mişcări iuți. 

Sus pe coasta Plaiului se auzi un boncătuit. Sofica se opri 
lângă gard şi se uită într-acolo, punându-şi streaşină ochilor 
mâna care răsucea firul, cu fusul spânzurândii-i în cealaltă. | se 
părea că ar fi zărit nişte vaci păscând pe locul lor, dar, după ce 
se uită mai bine, se dumiri că nu trecuseră hatul. Nu-şi putu 
aduce aminte ale cui ar putea II, dacă nu cumva de ale judelui. 
In vremea aceasta, Huhu îşi umpluse traista găurită şi grăbea 
către casa popii ce se zărea cam la o bătaie de puşcă. Din 
partea cealaltă, se auziră nişte clopote şi în scurt timp se 
arătară două vaci cu câţiva viţelari după ele, pesemne mergeau 
la păscut undeva la păşune prin Coleşeni. În urma lor, venea o 
fetiţă cam de zece ani, cu broboadă roşie şi cu o nuia de alun în 
mână, în picioare cu opinci. Vacile trecură de Huhu, dar când se 
apropie fata, Sofica îl văzu cum se aruncă în genunchi în faţa ei, 
aţinându-i calea cu braţele desfăcute, după ce îşi luase pălă- ria 
din cap. 

— la dă-mi una aici - şi arătă cu dreapta la frunte, da dă cât 
poţi tu de tare, nu-ţi fie milă de dracii! 

Fata sări speriată în lături şi începu să strige, cu gândul să 
sară gardul în curtea de sub drum. Huhu nu se lăsă, se mută şi 
el repede mai aproape, lăsându-se iarăşi în genunchi şi 
rugându-se să-i dea cu bâta în cap. Sofica lăsă de tors şi alergă 
într-acolo. 

— Da du-te-n sărăcie, nevoieşule, nu speria copiii pe drum! 
Fetiţa prinse curaj şi o tuli pe lângă gard, aproape atingând-o pe 
Sofica ce se oprise cu fusul într-o mână. 

— Hei, că tu nu ştii de ce-am zis aşa către fatuţă! 

— Ba du-te şi te spânzură, dacă ai ceva, da nu te lega de 
copiii oamenilor, ni la el! 

Huhu nu mai zise nimic şi grăbi spre poarta popii care era la 
câţiva paşi. In curând, Coleşeriţa ajunse şi ea la podul peste 
care era crâşma satului, unde rămase aşteptând, trăgând din 
caier şi răsucind fusul, cu ochii în susul drumului. Abia când şi 


când se zărea câte cineva trecând în sus, ori în jos, căruia să-i 
dea bineţe şi să schimbe vreo două vorbe, dacă nu se grăbea 
prea tare. Soarele trecuse de creştetul Plaiului şi se gătea să se 
ascundă undeva după dâhna îm- pădurită, când auzi glasuri în 
susul drumului pe valea Izbitei. Tre- sari, bucurându-se că n-a 
trebuit să aştepte mai mult ca de alte ori. 

Apoi se iviră pe rând Furcoi, Nionioi şi Gheorghiuţ al ei, cu 
ştearţurile bălăngănind într-o mână, iar cu cealaltă ţinând pe 
umeri dălţile şi ciocanele. Păşeau cam împrăştiat şi fără grabă, 
mai ales că vorbeau cam aprins, poate despre lucrul lor la ori, 
căci tăcură când o zăriră aşteptându-i. 

— Doamne, dă bine, Sofica! 

— Să trăieşti, Sofica! 

— S-aveţi noroc! — le răspunse ea la urmă, după ce a treia 
bineţe nu se mai auzi. Şi cârmiră toţi spre crâşma lui Horomoaţă 
ce părea că anume le ţine calea. 

Odaia se nimerise goală, iar ei tropăiră în voie pe podelele 
pră- fuite, înspre laviţa din colţul drept, unde le plăcea mai mult, 
fiindcă li se zărea prin geam cine trecea pe drumul mare. Pe 
laviţă se zăreau urme de colb şi de pământ gălbui pe care le 
şterse Sofica cu dosul opregului. Altele mai mici pătau marginea 
mesei, cum se rezemase cineva cu coatele năclăite de lut. 

— Aşa-i unde se pun băieşii care ies de pe baie, zise mai mult 
pentru ea, în vreme ce le ştergea şi pe acestea. 

— Bine faci, Sofica, să nu se amestece cu celea pe care le-om 
lăsa noi, îl auzi pe Furcoi. 

Nici nu se aşezară bine, şi Candin se arătă pe uşa dinspre târ- 
naţ, se vede că-i auzise scuturându-şi opincile încărcate cu 
pământ alburiu. 

— Pune-ne dară câte un rând, da de cela, ştii tu, vorbi Furcoi, 
cu cotul rezemat pe masă. 

— Şi pentru Sofica? 

— Ba mie nu, dă-mă-n perire, că nu m-oi face muiere 
beutoare ca Salvina Olarului, de ce să-mi las opregul prin 
crâşme. 

— A, că până atunci trebuie să mai faci o ţâra de şcoală, 
glumi crâşmaru!, în vreme ce umplea trei sticluţe de vinars 
gălbui pe care le rândul pe tarabă lângă Furcoi. 

Apoi cei trei ciocniră, urându-şi „noroc bun” şi traseră câte o 


gură, strângând din grumazi, cu buzele ţuguiate de atâta tărie. 

— Da chiar avuseşi o ţâră de clacă cu judele şi cu domnul cela 
- şi crâşmarul se uită la Sofica, aşezată pe un scaun de cealaltă 
parte a mesei, să poată toarce în voie cu fusul sfârâind pe lângă 
piciorul drept, 

— Da ţie cine ţi-o mai spus şi-aceea? Doară n-ai fost cu ei s- 
auzi. 

— Am auzit eu, nu te teme, c-a inele urechile îs cam lungi, 
zise el râzând din ochi şi aşezându-se pe scaunul de după 
tarabă, să audă mai bine întâmplarea. 

— Da ce-o fost? ~ se amestecă şi Furcoi, uitându-se când la 
ea, când la crâşmar. 

— Da ce să fie? la frământam pita şi mima ce văd că se bagă 
pe rnine judele-aiesta şi mai cu un domn, dracu l-o cunoscut 
cine-i, da îmbrăcat aşa cu haine negre, cum umblă domnii. Şi cu 
gura pe mine să le dau douăzeci de ouă, c-atâtea scrie acolo în 
ţâdulele lor. Zic: N-am de unde vă da, c-a mele găini ouă rar de 
tot, câte-am avut, le-am pus sub cloşcă și ce-o mai rămas, le-am 
băgat copilului me- rinde-n straită la şcoală. „Ba ce - el de colo - 
musai să ai ouă, dacă ai atâtea găini!” No, zic, placă şi le cotaţi 
de ou, dacă nu mă credeţi. „Da cum se coată găina de ou?” - 
face domini acela. Zic: Aşa bine, c-o prinzi în braţe ş-apoi îi bagi 
degetul pe colo pe hudă şi-mpingi până dai de ou, dacă este, 
dacă nu dai de altceva, i-am zis eu pe rumâneşte - şi Sofica se 
porni pe un râs ce făcu să tremure scaunul de sub ea. „Da cum 
voroveşti tu aşa cu un domn, şi-ncă mare?” - face judele către 
mine. „Lasă că-i vedea tu!” şi o ieşit trântind uşa după el. 

— Sofica, să spui tu vorba aiasta! — se prefăcu mirat Furcoi, 
clătinând din cap. Să ştii că de bună samă te duc şi te-ncui. 

— Da-ncuie-mă, că iară-mi dau drumul, ce să facă cu mine 
acolo-n temniţă? 

— Şi ce s-o face bietul Gheorghiuţ fără tine, ve/i, la aceea nu 
te gândeşti? 

— Lasă, că nu scapă el de mine nici acolo. 

O ploaie de hohote umplu odaia, se pare cele mai multe de la 
crâsmar. 
— Acuma ai spus ce nu ştia nime, nici chiar bietul Gheorghiuţ 


- şi Furcoi îşi răsuci pălăria pe cap ca să-i stea mai bine. Sofica 
torcea întruna, cu ochii la smocul ce-l smulgea din caier cu 
degetele stângi, în vreme ce cu dreapta mai ridica din când în 
când fusul, să vadă dacă s-au p'râns firele cum trebuie. 

Azi cum fu? — întrebă ea înir-un târziu, nefiindu-i îndemână în 
tăcerea ce se lăsase. 

O ţâră mai greu, tu, Sofica, s-o făcut piatra mai tare, de-o 
trebuii să batem mai îndesat pe hude, răspunse Furcoi. 

Şi şi-o shiimbat şi culoarea o ţâră, că trage mai suriu nu ştiu 
cum, se amestecă Nionioi, 

Aia-i semn că vine ceva mai bun, zise Candin de la tarabă. 

Aşa zicem şi noi, întări Furcoi, cu ochii la ortacii de la masă. C- 
am cercat o ţâră de mâncătură la şaitroc şi o dat mai bine ca 
până aci. 

Mă, da mie îmi pare că ne băgăm cu şteolna cam la-njosu, de- 
o fi mai greu de scos puşcăturile, Vorbi Gheorghiuţ din colţul 
mesei. 

Aşa trebuie, mă! Nu ştii tu că totdeauna îi e bine să-ţi vină 
băieşagu-n cap, cum o zis cela şi cela, aşa deasupra ta, că se dă 
mai bine la lucrat, să poţi sta dirept în picioare sub vână, nu 
aplecat, până nu baţi hudele de puşcat. Auzit-ai doară şi ce-o 
spus cuscrul Sumnion! 

— Bine, bine, da mie-mi pare că tot o ţâră, o ţâră ne-am prea 
lăsat la vale... 

— Şi ce-i clacă ne-am băgat? 

— Să nu dăm de ceva mai apătos, să se strângă baltă b ori, 

— N-ai grijă de-aceea, doară locu-i pietros. Văzut-ai că şi până 
acuma tot pe zghicit am lucrat, ce mai încoace şi-ncolo. Tu 
judeci după tine, dacă eşti mai micuţ, o întoarse pe glumă şi 
ceilalţi dădură a râde. 

Gheorghiuţ era mai scund decât ortacii săi, dar nu chiar atâta 
ca să nu poată lucra la cot cu ei, ba poate chiar mai bine. Le 
plăcea de el pentru că avea o privire blândă, ou vorba aşezată, 
de părea că îl pot băga şi în buzunar de potolit ce era. Doar 
câteodată se putea zări câte o sclipire de viclenie în ochii săi 
mici, dar aprinşi de culoa- rea lor prea neagră. Nu se auzise să 
se fi certat vreodată cu Sofica, când se aprindea ea, el nu ieşea 
din vorba lui potolită şi o lăsa să ardă 

cât o pofti, ştiind că până la urmă va fi tot aşa cum e bine. De 
aceea, ortacii îl şt mai înţepau câteodată, spunându-i că ar fi 
cam obiala Sofichii. El zâmbea şi dădea doar din mână, lăsând 
vorbele să-şi facă rândul lor tot ca vorbe. 

— Da făcut-ai ceva bun de amiază, lu, Sofică? — o întrebă 
Furcoi, cu ochii sclipind de ceva ce-i fulgeră prin minte. 

— Făcut dară, verzare, cocoroadă şi zamă de ceea bună de 
mazăre, unsă eu smântână, cum îi place lui. 

— Şi cu pup moale, ai de mine! — se făcu a se mira Furcoi. 
Auzi, Gheorghiu? Da cocorăzi câte-i dai? Nu de alta, da tot 
pomeni de ele acolo la oii, se vede c-o fi flămânzit rău bătând la 
hude - şi Furcoi îl atinse pe Gheorghiuţ cu piciorul pe sub rnasă. 

— Da câte-o putea mânca, din câte-am tăcut, că mima câteva 
le-am trimes pe Salvina la doamna noaslă, şi mai cu nişte 
verzare. 

— Ala fain, tu, Sofică, te ţii muiere la rând, nu glumă, să poală 
fi fălos şi Gheorghiuţ. 

Sofică se uită doar în treacăt spre bărbat, care ţinea privirea 
în jos, poate simţea că mocneşte ceva îri vorbele lui Furcoi. 
După ce mai traseră câte un gât şi se şterseră pe mustăţi cu 
dosul palmelor, Furcoi tuşi cu înţeles şi îi îmboldi cu piciorul pe 
cei doi, fără să se uite la ei. 

— Hei, tu, Sofică, mie-mi pare rău, că prea bine-l ţii tu pe 
dumnealui... 

Sofică se opreşte din tors, lasă vârful fusului pe podea şi se 
uită ţintă la Furcoi. 

— Vezi, după cum se poartă la baie şi p-aieilea... 

— Cum? — întreabă, clipind des din ochi, semn că nu-i venea 
a crede. 

— Ne-am tot judecat cu Nionioi, să-ţi spunem, ori să nu-ţi 
spunem - şi din nou îi îmboldeşte pe cei doi cu piciorul. Sofică 
rămase ca o stană de piatră, uitându-se când la el, când la 
bărbatul care ţinea privirea în jos ca un vinovat. 

— Stai să-ţi spui dară, chiar din capăt - şi îşi netezeşte cu 
degetele fuioarele mustăţilor. Sofică prinde din nou a toarce 
potolit, ca să-l îndemne mai bine la povestit. Auzi, câteodată 
vine atâta de ostenit, de mai i se-nchid ochii bătând cu ciocanul 
în coada dălţii, se vede că-i dai de lucru noaptea. 

— Ba, ferit-o bunul Dumnezău! Doară doarme cât îi dat 
omului sănătos şi se scoală el de voie, nu-l boldeşte nime, se 


miră Sofică torcând, fără să se mai uite la ei. 

Atunci de bună samă se duce pe la ceea, că vine câteodată 
nu pe drum pe vale, fără coboară de-acolo de la Cont- Că, bag 
sama, p-acolo stă ceea la vaci, în partea de către Şasa. 

— Pe la cine? — întreabă mirată Sofica, lăsând iarăşi fusul în 
pământ şi uitându-i-se drept în ochi. 

Da pe la Jovinoaie ceea de pe Şasa-n sus. C-aceea-i maistră 
de sărit gardurile, nu te teme! Tu n-ai băgat ceva de samă? 

— Nu, n-am băgat, Da-i dau eu lui numa să-l prind! 

— Da ce-i faci? — întrebă Furcoi zorit, cu ochii lucind de 
plăcere. 

— O vedea el. Că ciobul cu lăturile oblu-n cap i-l vărs, aşa să 
ştie! — şi se uită cu ciudă spre cel bănuit. 

— Auzi, mă, îl zgâlţie de umăr Nionioi. Fă-te om de casă şi tu, 
nu-mi mai umbla după bulendre, dă-ţi-le să ţi le calce! 

Gheorghiu zâmbeşte pe sub pălărie şi dă doar din mână. 

— Stai s-auzi tnai încolo, se porneşte Furcoi mai aprins. Şi 
când nu-i ies socotelile cum trebuie, nu s-o-ntâlnit cu ea, ori s- 
or, sfădit din ceva drac, atâta vine de mânios, de ţi-i şi frică să-i 
stai în cale! 

— Cum? — întreabă Sofica, oprindu-se iarăşi din tors. 

— Aşa mânios, no, cutn să-ţi spui, de mai nu-mpunge, cum o 
zis cela şi cela. Şi-atunci să auzi la sudalme ce ies din gura lui, 
de ne-o-ngheţat sângele la toţi de frică să nu ne hurluie şteolna 
pe noi! 

— Da cum aşa? Că eu nu l-am auzit niciodată suduind... 

— Vezi că nu cutează faţă de tine, da tu nu ştii ce-i în bâtâca 
lui! Gheorghiuţ stă gata să pufnească în râs şi răsuceşte capul 
spre fereastra din spate-i. Sofica torcea liniştită, doar privirea 
arată că fierbe ceva înăuntru. 

— Mai suduie ei oamenii, vezi, de Dumnezăti, de drac, ba de 
durnnecat şi ce mai ştiu eu ce, da lui nu i destul un Dumnezău, 
el tot de un car de dumnezaie îi trage, de gândeam c-acuma se 
creapă pământul sub noi să ne înghită! 

Sofica se opreşte din tors tocmai când umezea firul cu buzele 
ca să desfacă cocoloşul. Scuipă cu ciudă firele lipite şi se uită 
cătră- nită: 

— Păi, mă, nu ţi-i ţie ruşine la obraz să sudui tu de-acelea? ŞI 
tocmai acolo la ori, unde eşti tot cu viaţa a mână? Ha, mă? 


— Aşa, aşa, şurluie-l o ţâră, că de noi n-are bai! — o întărâtă 
Furcoi. Gheorghiuţ se uită în jos, cu un zâmbet îngheţat pe buze, 
clatină din cap şi dă din mână. 

— Numa dai din cap şi suci din mână! Da cum poţi tu zice de 
acelea, ha? 

—N 

Furcoi şi Nionioi de abia se ţin să nu izbucnească în hohote, 
de aceea strâng din măsele şi trag cu coada ochiului la 
Coleşeriu. Doar Candin de după tarabă se arată mai stăpân, el 
se uită mereu înainte, ca şi cum n-ar înţelege nimic din ce se 
vorbeşte la masa aceea, Furcoi parcă s-a întărâtat mai tare, căci 
îşi tocmeşte pe cap pălăria plină de pete alburii şi se mai uită o 
dată la Gheorghiuţ. 

— Aiasta ca aiasta, i treaba noastă, cum o zis cela şi cela, da 
stai sa auzi, Sofică, altele şi mai groase. Uită, aciu-i şi Mitrea, şi 
poţi să-l întrebi şi pe cuscru Pitoc, că mima ne mâncăm zilele pe 
baie cu Gheorghiuţ-aiesta a tău! 

— Da cum supărare, nu lucră? — se opreşte Sofică din tors şi 
scuipă nişte fire de câlţi ce i se prinseseră de buze. 

— Ba de lucrat, lucră, săracu, încă se prea omoară, da ce 
folos dacă nu-i bun capul, mereu trebuie să ne uităm ce face, 
cum te uiţi după copilu-acela mic să nu puie mâna pe iasta, ori 
pe ceea. Că uită, cum o zis cela şi cela, de la mână până la 
gură... 

Sofică face nişte ochi mari, se vede că se căzneşte să 
înţeleagă şi nu izbuteşte. Tuşeşte ca de obicei când ar vrea să 
întrebe ceva ne- înţeles, dar Furcoi nu-i dă rând. 

— Capul lui nu prinde nimic o dată, ca bâta! Că azi îi spunem: 
fă aşa, şi fă aşa, şi face el, săracu, încă prea s-omoară, da-i baiu 
că mâne o uitat tot, ca şi cum i-ar fi golit cineva tot ce avea în 
cap, zău lui Dumnezău Sfântul! — şi Furcoi îşi pune dreapla pe 
piept, ca şi cum ar fi gata să jure pe sufletul lui. 

Sofică se iţeşte, i se încruntă sprâncenele şi-l fulgeră din 
privire pe Gheorghiuţ. 

— Da chiar aşa eşti tu de prost, mă? Te-o ştiut focul tău că 
eşti aşa mălăieţ de cap, că nu meream în veci după tine! 

Furcoi stă să chicotească, nu se poate ţine să nu-l lovească pe 
Gheorghiuţ cu piciorul pe sub masă. lşi mută iar pălăria, 
apucând-o de dinapoi şi îşi aprinde ochii, cu un început de 
zâmbet îngheţat pe colţurile gurii. 


— Uită, numa acuma când am avut fânu-acela de cărat, ne- 
am înţeles cu el să bată toate hudele, că, vezi, noi aveam 
oameni toc- miţi la cărat, şi ne-am dus peste o zi, ori două, c-am 
şi uitat, pe când trebuia să le puste. Şi iacă nimerim tocma când 
fugise afară după ce dăduse foc. No, auzim noi aci: bum, bum! 
numărăm noi patru puşcături şi iute ne băgăm pe şteolnă şi ce 
să vezi? Nimic o dată n-o rupt din tare, numa ia aşa nişte 
aşchiuţe. Şi iacă ne-am ales numa cu fum şi colb, altă nimic o 
dată! Aceea din patru puşcături - ridică 

cele patru degete desfăcute ale dreptei -, c-am şi zis atunci 
către ortaci: no, a dracului ne fu dobânda pe ziua de azi! 

Sofica se uită mai înholbată la bărbat, apoi începe să clatine 
din cap. 

— Ho, ho, c-aiasta-mi dă de cap! Nu ştiu zoiu ce m-oi face 
dacă... 

— Şi-c:: cultă, Sofică dragă, îi ia vorba Furcoi, fără să mai 
aştepte, vorovim cu el mima cu buna, aşa cu trebuţă, nu cumva 
să-l heunim, ştii, şi-i arătăm, da dacă uită cumu-i de azi până 
mâne, n-avem ce-i face! Ai noroc că-i om de-a nost, şi ne 
cunoaştem de mult, ba eu m-am gândit să ajungem până la 
urmă şi cuscri, că s-ar lovi bine Culuţ cu Salvina ta, da altfel... — 
şi lepădă doar din mână, semn că i-ar fi lehamite să mai spună 
gândul întreg. Dacă el nici hudele nu ştie cum să le deie! 

— Da cum sărăcie nu le şti ş-acelea? 

— Aşa bine! Să-l vezi mima că el bate huda şa şi şa, strâmbă, 
de zic către el: „Mă, bate-o oablă, să meargă bine fişagul cu 
pulbe- rea şi să rupă cât trebuie!” Şi dacă nu luăm sama bine, 
ne pomenim că una o bate cam aci, cealaltă chiar lângă ea şi a 
treia cine ştie unde! Şi le mai bate şi strâmb, aşa pe lângă faţa 
peretelui, nu afund şi drept, ştii, ca să aibă putere la rupt... 

— Cum nu ştii tu nici acelea cum să le dai? Doară acelea şi-o 
muiere le-ar şti arăta unde se vin făcute, ca să rupă bine 
puşcătura. 

— lan arată-i şi tu, prinde iute vorba Furcoi, să nu-i scape firul, 
că noi i-am tot arătat, de ne-o mai ieşit sufletul! 

Sofică se scoală şi se apropie de peretele dinspre drum, 
uitându-se lung la Gheorghiuţ. 

— la uită-te, mă, cum trebuie bătute hudele: una ici, alta ici, 
alta ici şi-alta aici - şi cu vârful fusului se face a înţepa peretele 


în patru locuri care ar alcătui un fel de pătrat. 

Furcoi şi Nionioi sar amândoi în picioare şi îl zgâlţâie cu câte o 
mână de umeri: 

— Vezi, mă? Bagă bine-n cap cum trebuie bătute hudele, nu 
una cea şi una hăis, cum faci tu! — se răstesc amândoi, ca şi 
cum s-ar fi înţeles mai înainte ce vorbe să-i spună. 

Gheorghiuţ de abia se ţine să nu hohotească, de aceea ţine 
mereu capul în pământ, sucindu-l într-o parte şi într-alta. 

— Tu numa dai din cap şi suci cu mâna! Că-mi vine cară să 
viu şi eu cu tine pe baie, acar îs muiere... 

— Hop! Că nu-i slobod! — se repede Furcoi, cu dreapta întinsa 
spre podul casei. La muieri nu-i iertat să se bage pe baie, dac- 
aşa-i legea din bătrâni, n-avem ce... 

— Lasă, că mă duc la domnul controlor Şuluţ să bag rugare să 
facă bine să mă-ngăduie pe baie cu... 

— N-are el puterea aceea, Sofică dragă! Numa maiestatea sa 
prea graţioasă de la Viena... 

— Dacă bag rugarea şi-acolo. lacă mă iau într-o zi la doamna 
noastă şi ea odată mi-o face şi-o trimete, îi luă vorba Coleşeriţa, 
cu o stăpânire de sine ce-i dădea deplină încredere că va primi 
îngă- duinţa cerută. După ce descâlci un nod de cânepă, prinse 
mai multă putere şi adăugă: Să văd şi eu dacă băieste chiar aşa! 

Furcoi simţi că începe să-i alunece pământul de sub picioare 
şi se gândi cum să ducă iar bătălia de partea sa. Şi, bătând de 
câteva ori cu degetele în masă: 

i- lan, stai, stai, c-aci trebuie să fie ceva nu curat! — şi se uită 
lung la Nionioi, părând că i-ar face ceva semn. Că noi ne-am tot 
socotit, şi eu, şi cuscru şi şi Mitrea: „Mă! cum tresnitu' lui vine 
aiasta: astăzi prinde-n cap nu se poate mai bine, şi pe mâne nu 
mai ştii nimic, ca bâta! Aci musai să fie ceva!” Şi tăcu, cu ochii 
în sus, părând că ar vrea să citească pe grinzile înnegrite de fum 
de sub podul odăii. Apoi urmă, cu vorbe spuse răspicat, dând din 
mână după fiecare: Eu cred că-i faci ceva broscoane şi-i bagi în 
mâncare, de-l bulguieşti de cap, să nu mai ştie de el. 

Sofică se opreşte din tors ca împietrită şi se uită la el. 

— Da, Doamne, nu mă lăsa, cum să-i fac eu de-acelea? 

— Nu minţi! — sar deodată şi Furcoi şi Nionioi ca înţepaţi, cu 
arătătorul întins spre ea. Gheorghiuţ întoarce capul spre uşă să- 
şi ascundă privirea. Nu minţi! — repetă Furcoi. Că te-o spus cine 


te-o văzut cum ai ieşit aicea în Măgura Plaiului şi-ai cules boabe 
de mă- trăgună. Stăteai aşa, numa-ntr-un picior, rupeai cu mâna 
boaba de pe cloambă şi-o ţipai în olcuţă, după aceea scupteai 
către stânga ta: „Ptui, ptui, doamnă mare, săruta-m-ai în hăst 
C... mare!” După aceea, săreai pe celălalt picior, culegeai cu 
cealaltă mână şi scupteai iară spre dreapta, tot cu vorbele 
acelea. Aşa-i? 

— Da de unde să fie aşa! — şi Sofică îşi face cruce. Am fost eu 
de fost pe Măgură, da după râşcovi, nu după ce ziceţi voi! Să mă 
sece de-am umblat... 

— Nu te jura, că-i păcat! — tunară iarăşi amândoi, încât biata 
Sofică îşi înecă vorbele în grumaz. Şi iară te-o văzut cineva colo 
pe 

Corabia-n sus, pe pârâul ce vine de la Fauri, cum alegeai nu 
ştiu ce fel de pene de pe brusturi de-aceia cu frunza mare, iară 
bune de bos- coane, am auzit spuind. Şi te-o văzut lumea colo-n 
târg la Poieni, aşa sară pe când mai se întuneca, umblând roată 
pe unde-o fost şetrele şi culegeai ce găseai pe jos: mai plenţe, 
mai ceva dărăbuţ, adică tot lucruri uitate cu care se fac 
boscoane anume să-l heuneşti pe cineva de cap, şi le băgai în 
straită, ai crezut că nu te vede nime! se slobozi Furcoi pe 
nerăsuflate, stând în picioare şi fulgerând-o din ochi. 

— Da, măi oameni buni, să mă sece de-am... 

— Taci, nu te jura! Că chemăm să puie mărturie oamenii care 
te-or văzut. Să ştii că dacă de azi încolo mai faci de-aiestea, te 
ară- tăm în sus, să te judece şi să te-ncuie! — şi Furcoi se aşeză 
pe laviţă, părând că s-a uşurat după ce a spus tot ce avea pe 
suflet. 

— De ce nu vreţi voi să mă credeţi că-s muiere... 

— Dacă te-or văzut atâţia, ce-o mai suci că-i iasta, ba-i, ceea? 

— Da spune-ţi-mi pe nume cine m-o văzut? — se rugă ea, 
punând rusul în poală şi întinzând dreapta spre ei. 

— Lasă, că-i chemăm pe toţi să fie de faţă, dacă-i chiar pe- 
aşa! Şi-atunci om vedea noi, vorbi hotărât Furcoi, foindu-se pe 
laviţă, cu ochii încruntaţi. 

Sofica se înmoaie, îşi lasă fruntea pe palma dreaptă răsfirată 
şi începe să plângă. Lacrimile calde îi alunecă printre degete şi-i 
cad pe opreg, Stropind fusul culcat în poală. Odaia amuţeşte 
dintr-o*dată. Nu se mai aud decât bocăniturile îndepărtate ale 


unor şteampuri care mai bat şi în această după-amiază de 
sâmbătă. Cei trei au ră- mas încurcaţi, uitându-se la sticluţele 
golite. Nionioi arată doar cu degetul spre ele să mai fie umplute, 
dar Furcoi face din cap că nu. Sofica plânge înăbuşit, fără să ia 
seama la şuvoiul de lacrimi ce i se strecoară prin palmă. 

— Eu îmi dau silinţa să fie bine şi şti-mă numa bunul Dumne- 
zău cât mă zbat şi iacă oamenii îmi bagă vină c-aş face ceea şi 
ceea! 

Acum hohotele izbucnesc în voie, după ce şi-a golit ceea ce o 
strângea de gât. Capul se apleacă mai tare pe palma dreaptă, 
încât broboada i se fereşte într-o parte, lăsându-i la vedere 
cosiţa prin care se pot zări şi fire înălbite. Şi, cum tresare 
hohotind, fusul i-a alunecat din poală şi s-a îndurigat pe podele 
până la piciorul laviţei pe care sta Furcoi. El se ridică încet, 
păşeşte pe vârfuri ca o pisică, îl culege şi îl aşază iarăşi în poală, 
dar proptit de furca strânsă între picioare, să nu mai alunece. 
Apoi se aşeză iar la locu-i şi se uită în 

81 

jos. Ar vrea să spună ceva, dar nu se potriveşte acum. Îi pare 
rău că a întins coarda până ce s-a rupt, însă acuma e prea 
târziu. Nu-i cade bine nici să se uite la ceilalţi, de aceea îşi 
roteşte privirea în lături, apoi în podul odăii şi în cele din urmă 
pe fereastră, să ia seama la cine trece în sus şi în jos. Deodată, 
tresare şi aproape că strigă de bucurie: 

— Uită-l pe Dinuţ, că vine de la şcoală! lan curi iute, mă, 
Gheor- ghiuţ, şi cheamă-l încoaci. 

Gheorghiuţ se uită şi el întâi pe geam, ca şi cum n-ar fi crezut, 
apoi iese grăbit şi îl strigă, facându-i şi semn cu mâna să se 
apropie. Il aşteaptă până soseşte, apoi îl lasă pe el întâi să 
păşească pragul şi închide uşa. Cât ce i-a auzit paşii bocănind 
pe trepte, Sofica îşi pe- trece degetele peste ochi, apoi şi-i 
şterge cu dosul opregului, trage broboada pe frunte, ia fusul în 
dreapta şi începe să toarcă, ţinând ochii la firul ce se sloboade 
din caier, ca şi cum nu s-ar fi întâmplat nimic. 

Dinuţ se uită cu ochii aprinşi, ce seamănă grozav cu ai mamei 
sale, vrea să se descopere, dar repede se răzgândeşte când îi 
vede pe toţi cu pălăriile în cap şi păşeşte spre ei cu un fel de 
sfială, după ce rosteşte cu glasul înalt cu care s-a obişnuit să 
răspundă în clasă; 

— Bună ziua! 


— Ei, şcolarul nost cel mare! lan hai încoace, mâi Dinuţ - şi 
Furcoi întinde mâna spre el. 

Dinuţ se apropie, Furcoi îl prinde de peste mijloc şi îl trage 
spre sine, până ce îl face să se rezeme de el ca de un petele, 
după ce şi-a ferit trăistuţa înspre partea liberă. Se uilă apoi pe 
rând la cei din jurul mesei şi clipeşte mereu din ochii lui şireţi. 
Furcoi îl mă- soară şi el de aproape, ar vrea să-l strângă mai 
tare, dar se mulţu- meşte să-l zgâlţâie cu mâna cu care îl ţine pe 
după spate, uitându-se şi spre Sofica să-i prindă privirea, dar ea 
toarce zorită, muşcând câteodată din fir. 

— Ne spui dară şi nouă ce-ai învăţat azi la şcoală? — şi Furcoi 
îl strânge din nou. Dinuţ se reazămă cu o mână pe piciorul lui 
Furcoi şi dă mai întâi din cap, semn că au făcut ceva, apoi se 
uită roată prin odaie, ca şi cum n-ar mai fi văzut-o niciodată. 

— Am tăcut socoteli şi-am cetit, noi de pe-a-ntâia, adăugă, 
după ce şi-a adus aminte că trebuie să răspundă şi cu vorbe. 

— Aşa, aşa, să-l ajuţi pe tăticu-to să-şi numere banii când vine 
de la cămară, că el nu prea ştie - şi Furcoi flutură cu mâna 
cealaltă. Dinuţ zâmbeşte şi i se uită în ochi, să-i arate că pricepe 
gluma. Da 

o ţâră vinars bei tu? Dinuţ clatină doar din cap şi râde. Aha, 
voi, şcolarii, nu-i slobod, că se-ntunecă mintea. Ei, bine cft-nii 
adusei aminte: mai ţii pistolul cela, ori i-ai făcut facerea? Că de 
când umbli la şcoală, nu ne-am mai întâlnit. 

Furcoi i-a făcut un pistol de lemn, să-i fie un fel de jucărie. L-a 
cioplit dintr-un ciot de frasin rămas de la roţile de car, apoi l-a 
netezit, de aproape sclipea lemnul. Mai târziu, umblând prin 
Abrud, a găsit o bucăţică de ţeava de aramă, largă cam cât o 
gură de pistol, îndată i-a venit gândul să o facă ţeava de pistol, 
s-a dus cu ea la câuaci şi a înfundat-o bine la un capăt, iar la 
celălalt a retezat-o fru- mos, ba şi cu un fel de tivitură. Apoi a 
scobit lemnul pistolului unde ar fi venit locul ţevii, a potrivit-o în 
ulucul săpat şi a strâns-o bine cu doua inele de fier. A mai 
retezat cât întrecea din lemn să fie pe potriva ţevii şi a ieşit un 
pistol gata de umplut cu pulbere şi alice. L-a învăţat pe Dinuţ 
cum să-l încarce pe gura ţevii cu pulbere de puşcat, îndesând-o 
uşurel şi mărunt cu un mestecau pe potrivă, apoi cum să 
adauge câţiva câlţi să ţină strâns pulberea, iar la urmă să vâre şi 
alicele, adică bucățele de cuie tăiate şi chiar pietricele de 


cremene, peste care să vâre iar dopul de câlţi, să nu cadă afară. 
Când totul a fost gata, a făcut o găurice mică-mică tocmai lângă 
fundul ţevii cu un cui subţire. 

Acuma-i gata încărcat! lan să vedem, puşcă ori ba? Du-te 
fuguţa cu iasca aiasta şi aprinde-o de la sobă. Şi când Dinuţ a 
venit cu iasca fumegând, Furcoi i-a pus pistolul în dreapta şi a 
aşezat-o pe târnaţ. Acuma uită-te prin crestătura iasta din coada 
ţevii, şi prin vârful ei să ajungă oblu-n gard. Vezi-l? Da închide 
ochiul stâng. Dinuţ se uită întins, mişcă puţintel din pistol, 
„Înm!” - zice cu gura închisă, după ce a zărit gardul la capătul 
liniei. Stai să văd şi eu - şi Furcoi se dă înapoia lui şi se uită 
peste umăr în lungul pistolului. Aşa, bun! Acuma strânge tare de 
coada pistolului, da griji să nu-l sminteşti şi cu ceea mână pune-i 
iasca pe găurice - şi strânge şi el de pistol peste mâna lui Dinuţ. 
Nici n-a apăsat bine iasca şi se aude o bufnitură puternică, iar 
din ţeava izbucneşte o flacără ca o limbă de foc. In gard s-a zărit 
ceva, ca şi cum s-ar fi spart. 

— Ei, mă Dinuţ, mi-ai găurit scândura de la gard, acuma te 
pun s-o plăteşti ca popa! Hai să vedem ce ispravă am făcut. 

leşiră amândoi în curte ţinându-se de mână ca doi făptaşi 
înrăiţi şi se uitară. Din marginea scândurii sărise o ţandură - 
pesemne lovită de o alice mai mare; mai jos se zăreau două 
găurele, iar lângă ele o pietricică împlântată în scândură, cum 
nu avusese puterea să 

o străbată. Dinuţ a început să sară ca un ied, ţinând pistolul 
cu amândouă mâinile şi uitându-se când la el, când la scândura 
mursecată. Aceasta a fost în vară, înainte de coasă. De atunci, 
Dinuţ a făcut mereu şcoală, cu praf de puşcă de la Furcoi şi de 
la tatăl său, ba l-a luat cu el chiar şi la vaci, acolo, pe Dealul 
Popeselor. 

Când i-aduse aminte de pistolul, Dinuţ se lipi mai strâns de 
Furcoi şi îl cuprinse şi el cu mâna, cât ajunse, peste spate. 

— O, am puşcat la ciori, de numa-numa! Nu mă las până nu le 
pustiesc pe toate, dumnecatul lor de hoaţe! 

— Le-o spânzurat în pari şi le-o pus roată pe lângă gard, de 
vezi numai ciori dacă te uiţi din drum, întări maică-sa ce îi 
fulgeră doar o dată cu privirea. Acuma-s şi hodinită, că nu mi-or 
mai dus puii ca de alte ori, adaugă, după ce descâlci un nod pe 
firul cânepii. 


— Da cam cât prav ai stricat de-a-n heba? — privindu-l de sus 
şi dintr-o parte. 

— Numa două mi-o scăpat, da aiasta o fost atunci la început. 
Acuma cum o ţălesc, cum cade cu cracii-n sus. Ba, odată am 
dobo- rât două dintr-un foc, c-or fost lângă olaltă. 

— Ei, mă, că tu eşti vânător de frunte - şi se uită zâmbind 
către Gheorghiuţ care-i asculta gata să râdă. Da cum faci tu de 
nu te simt să fugă? Că cioara-i hicleană, mai ca hulpea. 

— lacă stau aşa în târnaţ şi le pândesc. Adică pui doniţa cu 
apă pe târnaţ şi mă dau după ea, jarul l-am adus pe vătrai să-l 
am gata. Cioara vine şi se pune acolea peste drum, pe 
acoperişul şteampurilor şi se tot uită în curte, să coboare, ori să 
mai aştepte. E, da eu nu-i dau rând, iute o ţălesc, pui iasca ş- 
odată-i jos, mima mă duc şi-o iau de picioare s-o pui în vârful 
parului, aşa o leg mima de un picior, să spânzure mai bine cu 
aripile desfăcute. 

— Lasă, Dinuţ, că-ţi cumpăr o puşcă de ceea făcută fain, oblu 
cât tine de înaltă, numa să măcinăm piatra aiasta de-o puşcăm 
acuma, că cearcă bine de tot. Luăm din partea lui tăticu-to, mai 
pui şi eu de mai lipseşte şi-ţi cumpărăm o puşcă de ceea, pe 
felelat, cum o zis cehi şi cela. 

— Da nu-i slobod să umblu cu puşcă, mi-o iau gomicii şi ceia 
domni... 

— Nu-i musai să umbli cu ea pe drum în sus şi-n jos, fără 
numa acolo pe heac în sus. Ne luăm cu Culuţ şi cu tine, toţi trei 
cu puşti şi ieşim pe lzbicioara-n sus şi să vezi ce mai hulpi 
puşcăm şi cu pielea cumperi nişte cercei din ceia faini-fain i şi-i 
dai la mămică-ta. 

O, că ea are, şi încă de ceia mari, de aur, îl îndreptă Dinu), 
lidicâiidu-se în picioare să-l poată privi. 

Atunci îi dai la soru-ta Salvina. Şi mai cumpărăm noi ceva 
drac, nu te teme, numa să steie hoalele să le putem puşca, Aşa-i 
Dinuţ? şi îl clătină, apoi îl strânge la piept. Dinuţ râde şi i se uită 
în ochi. Da ţie mă tem că ţi-o fi foame. Lasă, că te-aşteaptă 
mâncare, cu pup moale cu verzare şi cu cocoroadă - ai, cum aş 
mai mânca şi eu! 

Stai, că-ţi aduc o cocoroadă, dacă-mi dă mămica. Dacă nu, o 
fnr şi ies fuga cu ea pe uşă până... 

Mă, te prinde şi-atunci îi vai de tine! Şi-ţi ia şi porţia ta... — 


întări Furcoi, cu o mână. 

Dinuţ prinse a râde, uitându-se ţintă la maică-sa. Simţindu-i 
privirea, îşi mută şi ea ochii de la firul de cânepă înspre el. Un 
zâmbet îi însenină toată faţa. 

Furcoi se ridică în picioare. 

Atunci ne putem duce - şi îl feri pe Dinuţ într-o lăture să nu-l 
calce pe picioare. Apoi se căută în chimir, vârându-şi mâna prin 
despicătură, dar nu nimeri nimici oricât furnică din vârfurile 
degetelor. 

— Măi, Candin, scrie-mă sus, până mâne, 'c-am apucat nu ştiu 
cum aşa fără niciun criţar. Cred c-o umblat dumneaei, cam are 
năravul aiesta. 

— Stai, loane, că am eu potriviţi, se amestecă Nionioi. 

— Ba nu, Mitre, c-acuma-i rândul meu. Coată să ne ţinem de 
lege, ori cum? — adăugă după un răstimp. 

— Bine, bine, îl opaci Candin, sculându-se de după tarabă şi 
apropiindu-se de ei, pesemne şi el grăbit. 

leşiră toţi, dar Candin se opri la poartă, uitându-se pe drum, în 
vreme ce ceilalţi se îndepărtară, Furcoi la dreapta spre casă, 
Nionioi făcând colţul la stânga, iar Coleşeriu cu ai lui peste pod, 
s-o ia la vale preţ de un sfert de ceas. 

se intâmplash să fie ÎNTR-o vineri, pe la începutul lui octom- 
brie. Coleşeriu abia venise de la baie, prânzise în fugă şi se 
apucase de alesul rnăcinişului. Îl lăsară pe Dinuţ să iasă la vaci, 
iar ei trei se grăbiră la şteampurile de peste vale, De obicei, 
buciumanii, din apucata lor, luau de pe şteampuri sâmbăta, 
pentru a duce aurul la cămară lunea, zi de târg, când cu banii 
căpătaţi se luau după cumpă- rături, dar lui Coleşeriu îi 
rămăseseră din săptămâna cealaltă nişte alesături ce trebuiau 
spălate la hurcă. Cât măcinaseră şteampurile în săptămâna asta 
va spăla mâine, pornind de la nisipul din pişoişte, destul de 
mult, clar poate le va ajuta şi Dinuţ, dacă îl va învoi învă- ţătorul 
pe toată ziua, deoarece sâmbăta şcolarii erau slobozi numai de 
la amiazi, anume pentru a fi de ajutor la alesul aurului. Spălarea 
la hurcă o făceau bărbaţii, fiind nevoie de mai multă pricepere, 
dar Gheorghiuţ o lăsa şi pe Sofica, la fel de pricepută, chiar dacă 
el o mai înţepa din când în când cu vorba că prea îi place să fie 
bărbătoiu. 


Lucrul se împărţi ca de la sine, Salvina luând sapa şi trocul să 
care măcinişul la hurcă, iar Sofica apucând dârgul şi potrivind 
scăunelul din sus de hurcă. Cel mai adesea, scăunelul nu era 
decât un fel de ladă desfundată la cele două capete, putând fi 
aşezată mai bine şi fără frica de a se răsturna. Tot un fel de ladă 
era şi hurcă, dar cu mai multe lucrături şi adausuri. Scândura de 
deasupra era ciuruită ca să poată trece prin ea nisipul de ales, 
iar la capătul din jos era desfundată, dar în locul fundului era 
prinsă jos o şipcă în chip de prag, să oprească o parte din firele 
de aur. Hurcă era continuată de aşa-numitul herti, alcătuit din 
două până la trei trepte de scândură lată cam de un metru şi 
aşezate mai jos una de alta cam de un lat de mână. Ele erau 
acoperite cu petece de pănură în care trebuiau să se 

oprească bobitele de aur. Măcinişul era aşezat pe hurca 
ciuruita, firicelul de apă adus din iazul şteampurilor pe o 
ceternuţă îl înrnuia şi îl căra jos prin găuri, apoi la vale peste 
pănura de peste hertiuri, aurul rămânând în petece, pe când 
nisipul, mai uşor, era mânat la vale. L, a capătul heitiului era 
aşezat aşa-zisul hălăştău, o groapă lungă cam de un metru şi 
lată cam de o jumătate, iar la fund căptuşită cu scânduri, în care 
se aşeza ceea ce scăpase de pe herti, spre a fi din nou ales la 
îiiircă Gura hălăştăului era tivită cu glii de pământ, doar spre 
iazul de sub roata şteampurilor era săpat un fel de şănţuleţ prin 
care să curgă firicelul de apă ce se scurgea de pe hurcă. 

Salvina adusese un troc de măciniş şi îl răsturnase deasupra 
în capul hiircii, apoi se duse la iaz să slobozească apa pe 
ceternuţă. Aceasta se aieptă ca mânioasă şi îrnproşcă peste 
găurile hurcii, stro- pind-o şi pe Sofica pe picioare. 

Tu, fa (ă, fa mai strâmt acolo, că vine prea multă apă şi iară 
sfădeşte tată-to că avem cap de muieri la treaba aiasta. 

Gheorghiuţ se fiicu că nu aude, el moşmondea în pişoişte, 
unde se că/nea să ridice câte o săgeată din piua de lângă roată 
cu ajutorul caprei. Aceasta era o pârghie de lemn, alcătuită 
dintr-un picior fix, sprijinit în pământ, şi unul mobil care 
împingea în sus brânca săgeţii spre a fi ţintuită în jugul 
şteampurilor printr-uri cui de fier petrecut prin gaura anume 
făcută în mijlocul săgeţii. Salvina de abia cărase două trocuri de 
măciniş, când se pomeni strigată să puie cuiul ia săgeată. 

Hai mai iute, tu, că-mi alunecă piciorul caprei, îi strigă 


(îheorghiuţ, lăsându-se cu toată greutatea pe capătul caprei să 
nu-i scape în lături. 

Da nu-l capăt, nu ştiu unde 1-oi fi pusă... 

— Aşa-i dacă lucri cu capul a mână şi-ţi stă gândul tot k 
îmboţi- turi, se slobozi tată-său, ca o ploaie ce vine dintr-odată. 
lacătă-l colea pe dunga pişoiştii. Aău. Că dacă ar fi un fecior 
culcat, iute l-ai mai vedea şi l-ai pupa şi p-o parte şi p-alta. la 
dară? 

Fata potrivi în fugă cuiul, apoi fugi să-i ducă mamei, care 
aştepta, alt troc plin. 

— Şi tată-to aiesta, când se porneşte... 

— Acuma ţine-ţi gura şi vezi-ţi acolo de alesături, să nu-mi dai 
pe apă ce-i bun. Niia ele! — adăugă cu glas mai domolit. 

Sofica ştia că nu e bine să-l împungă cu vorba când lucra la 
şteampuri şi-i făcu semn Salvinei să fie gata pe când trebuia să 
pună cuiul şi la săgeata a doua. Cum stătea pe scăunel, cu 
dârgul rupea 

din grămadă câte un pumn de nisip pe care îl amesteca cu 
firicelul de apă, apoi împingea tulbureala rezultată peste găurile 
de deasupra hurcii. Dârgul se plimba mereu peste hurcă încoace 
şi încolo, cu grija ca nisipul muiat să fie mânat jos prin găuri. 
Ochii şi-i plimba de la hurcă la herti, să vadă dacă tulbureala 
curge lin peste petece dintr-o margine într-alta. Când i se părea 
că tulbureala s-a tăuit în hurcă, se scula de pe scaun şi netezea 
prin cutie cu un jircuitor, apoi şi peste petecele de pe herti, ca 
udeala să se prelingă la vale într-o singură undă. 

După ce ridică cele trei săgeți, Gheorghiuţ se ghemui la mar- 
ginea piuei şi începu să scobească cu o tigăită după nisipul 
rămas la fund. Aici era bunul mai gros, nisip fiind mai puţin, iar 
grăunţe de aur mai multe, ca mai grele, adică tocmai pe dos 
faţă de pisoiştea în care se scurgea măcinişul îmbulzit prin ciurul 
lobdelor care căptuşeau piua. Se sprijinea într-o mână, iar cu 
cealaltă vâra tigăiţa în fundul piuei, punând nisipul scos într-un 
ciubăraş. Apoi răzuia cu multă migală bocurile de lemn din 
fundul piuei, nu cumva să rămână vreo fărâmă de bun. Cât 
scosese, îi ajungea numai bine de ales la şaitroc, până va veni 
rândul alesăturilor spălate la hurcă. Şaitro- cul era un fel de 
lingură mare, cam de două ori mai largă la gură, pe când fundul 
îngust era mai adânc, cu margini ce scădeau, până ce se 


pierdeau la gură. Era unealta de frunte a aurarilor, ca unul ce 
ajuta cel mai mult la alegerea'aurului din măcinişul şteampurilor 
sau din mojere.  Băieşul adevărat se cunoştea după 
îndemânarea la felezuit, când trebuia să ştie, după undele 
tulburelii, dacă nisipul s-a îndepărtat de pe aur. Luă ciubăraşul 
într-o mână, saitrocul în cealaltă şi se aşeză în marginea iazului 
pe un boc pus la îndemână în locul anume făcut, ca să poată lua 
câte o duşcă de apă, cât era nevoie la tulbureala de ales. Cu 
tigăiţa scoase o mânuţă de măciniş în fundul şaitrocului, apoi îl 
aplecă în buza iazului, fură o undă de apă şi începu să-l clatine, 
rotjndu-l ca pe o sită, cu ochii la tulbureala ce se mişca 
învolburându-se. Clătinarea încoace şi încolo trebuia să despartă 
nisipul de firul de aur, nisipul alegându-se mai deasupra, iar 
aurul rămânând spre fundul şaitrocului. După atâţia ani, lui Co- 
leşeriu îi părea mai mult joc felezuitul cu saitrocul: îl clătina 
uşor, făcând cerculeţe, mai largi sau mai strâmte, după cum îi 
arăta fuga tulburelii. Când socotea că despărţirea s-a săvârşit, 
apleca încet gura şaitrocului, ca să se prelingă apa în fire cât 
mai subţirele, atât cât e nevoie pentru căratul nisipului, cu ochii 
măriţi, ca nu cumva să scape şi vreun fir de aur. Apa o scurgea 
de altfel în alt ciubăr, ca 

firele de aur scăpate să se aşeze la fund, având grijă ca în 
cealaltă zi să o verse tot atât de lin pentru a nu le scormoni de 
la locul lor. Mai greul rămas în şaitroc îl golea într-un corn de 
vită pe care îl purta în buzunarul laibărului. 

De abia alesese de vreo două ori, când se pomeniră cu sluga 
popii oprindu-se gâfâind lângă şteampuri. 

să vii iute, că s-o hurluit şteolna şi l-o prins pe popa acolo, 
putu rosti printre desele răsuflări, mâneca petrecându-şi-o 
mereu peste frunte şi obraz să-şi culeagă picurii de sudoare. 

Cum, cum? — întrebă Oheorghiuţ ridicându-se, ca şi cum n-ar 
ti auzit bine. 

Acolo la Cornu Botăşului. Veniră şi spuseră care o lucrat cu el. 
Ei or scăpat, c-or plecat ceva mai iute şi pe popa l-o prins 
ceritnea hurlultft. Mă mână preoteasa, că dumneata ştii rândul 
pe deasupra, aşa, zise Furcoi cu ceia adunaţi acolo-n curte să 
pornească după el. Tulai, Doamne! — şi Sofica îşi lovi palmele, 
scăpând dârgul într-o parte, apoi îşi plecă în mâini capul. 

Coleşeriu se uită roată, ca şi cum s-ar fi gândit ce ar mai fi 


trebuit, apoi alergă în casă, de unde se întoarse cu o funie lungă 
înco- lăcită pe mână, cu ştearţul şi cu securea în cealaltă. 

— . Voi staţi şi alegeţi până gătaţi cu aiesta la hurcă, să am 
mâne dimineaţă la saitroc, că astăzi îi gata dară. Doamne, nu ne 
lăsa! — şi plecă în fugă, cu sluga popii după el. Sofica şi Salvina 
rămaseră uitându-se în urma lor, până îi ascunse cotul drumului, 
apoi se apu- cară posomorâte să treacă măcinişul rămas prin 
hurcă. 

Când ajunse Gheorghiuţ, Furcoi şi cu Nionioi stăteau în drum 
în faţa porţii popii, pesemne îl aşteptau. O grămadă de lume foia 
prin curte, alţii coborau şi urcau trepte, ca şi cum s-ar fi cătat 
unii pe alţii aşa în neştire. Până în drum răzbeau strigătele 
preotesei, pe care unii încercau în zadar s-o mai îmbuneze. 

— Ce facem atâţia? — întrebă Gheorghiuţ, nehotărât să intre 
în curte, unde se uita întins. 

— O dată nu facem nimic, numa de ducă p-acolo-n sus, că 
vre- mea n-aşteaptă după noi. Am stat după tine, că tu ştii 
rândul pe la coranda ceea a Botăşului, dac-ai holongărit p-acolo 
- şi Furcoi îl prinse de mâneca ţunarii, nu cumva să-i scape. 

— O, mă, c-am uitat, c-aceea o fost de mult, când eram ia aşa 
un cotârlău bun de cotat potcoave de... 

— Lasă, că-ţi aduci tu aminte, îi luă Furcoi vorba, trăgându-l 
de mânecă, numa să ne vedem odată acolo sus. Să pornim, 
dară. 

89 

— Da stai o ţâră, să vedem ce ne trebuie. 

— Hai, c-avem, dacă-ţi spui o dată. ~ Ba nu aşa. Scări aţi 
luat? 

— Luat, haidă, nu mai... 

— Câte? Că ne trebuie batâr trei. 

— Luăm de-aci două, şi cu una de la şura mea din Măgură fac 
trei. 

— Şi mai trebuie una înlontru, ori două, când trecem din 
corandă în ceea... 

— Hai, hai, c-am luat - şi Furcoi întindea de el să pornească. 

— Da securi, un firez, funii?. 

— le, mă, şi-o sfoară lungă, să măsurăm la gura corănzii? 

— Aceea o am eu gata, o iau când trecem, se amestecă 
Nionioi. 

— Câtu-i de lungă, măi Mitre? — şi i se uită neîncrezător în 


ochi. ~ Câtu-i! Cât s-ajungă, dă-o-n călcătură! 

— No, hai odată, nu tot întreba ca mutu, cum o zis cela şi cela 
- şi Furcoi întindea vârtos de mânecă-i. 

— Întreb, că vreau să facem lucru cu cap. 

— Tocmai acuma vrei s-arăţi cât poţi fi de ocoş, ni la el! 

— Doară şi noi avem cap, c-am mai fost la de-aiestea. Nu-ţi 
aduci aminte când cu Pearţa, de-o rămas două zile închis pe 
şteolna băii la...? 

— Ştiu, ştiu, c-am fost şi eu. Da ceia nu vin şi ei? — şi arătă 
spre curtea popii. 

— Ba vin şi ei, nu te teme, mima să ne vadă porniţi odată. 

Plecară cei trei şi Nionioi strigă la cei din curte să-i urmeze. 
Când să treacă podul, se întâlnesc cu Dinuţ care se întorcea de 
la şcoală. 

— Du-te iute acasă şi prânzeşte şi mai ajută şi tu la mă-ta 
ceea, îi strigă Coleşeriu, fără să se oprească. 

Dinuţ se opri locului, făcu ochii mari când văzu şirul de 
oameni ieşind din curtea popii. Din câteva sărituri fu lângă 
Furcoi şi îl prinse de mână, alăturându-i-se. 

— Unde vă duceţi atâţia? 

— Auzi, că s-o hurluit baia pe popa, îi răspunse mai mult 
şoptit. 

— Viu şi eu - şi se lipi mai tare de Furcoi. 

— Mă, tu du-te acasă, că eşti flămând, se răsti tată-său, care 
păşea înaintea lor. 

— Nu mi-e foame, c-am avut în straiţă... 

— Nu te mai tăia cu mine, fă cum îţi spun! 

— Lasă, mă, să vină şi el, iaca ne-ajută şi el cu ceva p-acolo, 
se amestecă Furcoi. Gheorghiuţ nu mai zise nimic, păşea vârtos 
peste pod, apoi pe drumul de lângă vale. In urma lor, ceilalţi 
sporovăiau fel şi chip, dându-şi cu socoteala cum s-a putut 
întâmpla năpasta şi ce ar fi mai bine de făcut. Erau vreo 
douăzeci de bărbaţi, printre ei şi câţiva feciori, care cu 
târnăcoape, care cu securi, unul cu o rangă bălăngănindu-i pe 
umăr. 

Ajunseră la gura Pârăului Plaiului şi începură suişul pe drumul 
Plaiului. O vreme, drumul se ţinea alăturea cu pârâul cât urcuşul 
se arăta mai domol, apoi o cârmea spre dreapta pe coasta 
cuprinsă de brazi, încârligându-se încoace şi încolo ca să n-o ia 


pieptiş în sus. 

— Mă, dacă n-ar fi corurile aiestea, cu cât am fi noi mai iute în 
vârful Vulcoiului. 

— Lasă, mă, că bătrânii noşti o ştiut ei ce fac! C-aiesta-i drum 
să te sui şi să te cobori cu caru-ncărcat, nu ca noi slobozi! 

— Oare s-o tăiem peste rât, aşa oblu-n sus? — întrebă un 
tinerel când ajunseră lângă o poiană lunguiaţă. 

— Tot acolea eşti, că te prinde năduşeala de la o vreme şi-i 
musai să stai să-ţi mai tragi sufletul. Aşa că... 

Şi oamenii îşi văzură tăcuţi de urcuş, alegând pârtia mai bună. 
De atâta amar de vreme, drumul fusese scobit de puhoaie şi 
viituri. Oamenii săpaseră pe lângă ele un fel de trepte în 
pământ, ca o călcătură moale şi una tare, pe care apa nu mai 
avusese puterea să le rupă. Atât că nu puteai să păşeşti cu 
ochii-nchişi, trebuia să te uiţi să nu pui piciorul în scobitură, fără 
numai din dâlmă în dâlmă: aşa, aveai şi spor la mers, fără să te 
osteneşti anume. 

Trecuse de amiazi când ajunseră pe culmea Vulcoiului. 
Drumul mergea o bucată prin pădure, ţinând când culmea, când 
mai pe de lături. De la un loc, coborâră spre miazăzi pe la 
începutul unui pârău ce ducea la Ampoi în Valea Dosului. Apoi 
apucară costiş pe o că- rare pe sub Cornu Botăşului la gura 
minei la care lucra atunci popa Pitula. Peste puţin, sosiră acolo. 
Gura minei era ascunsă într-un fel de văgăună, o scobitură în 
coasta muntelui, străjuită de o salcie pipernicită ce prinsese 
rădăcini în firicelul de apă ce se scurgea când şi când de pe 
galerie. Haldina se vedea destul de întinsă, semn că lucraseră 
acolo multe rânduri de oameni. 

Cine va se ridică din răzorul haldinei şi veni în întâmpinare: 
era un băies pe plată din Valea Dosului. 

— No, măi Todoruţ? — şi Furcoi se opri, cu ochii la el. 

— lacă am pornit să ieşim de la şut, noi mai înainte, părintele 
dinapoi. Nu ştiu o fi uitat ceva, ori ce, că ne-am depărtat de el, 
Şi numa bine ajungem de unde se vedea afară, când auzim 
dinapoi o trosnitură şi-o hurluitură de-aia pogană, c-am ţinut-o 
una fuga până afară. Aci, după ce ne-am mai dezmeticit, hai să 
rnerem înapoie sa vedem ce-i. Ortacii, ăsta Ilia Hulbăreştilor, că- 
| ştiţi şi pe ei, nu şi nu, că se hurluie pe noi. L-am lăsat aci şi eu 
m-am băgat aşa cu trebuţă, noroc că nu s-o fost stins ştearţul 


din fuga ce-am tras-o şi, cum zic, păşeam aşa ca o mâţă, până 
am ajuns acolo. Se făcuse ceva colb, da nu aşa mult, dac-o fost 
umed locul. M-am apropiat pân-am dat cu capul de cerimea 
hurluită, era o grindă ruptă şi am stat s-ascult. Ascult, ascult: nu 
s-aude nimic o dată! Mă dau să-ini lipesc urechea aşa de grinda 
ruptă şi iară ascult. Ascult iară, şi-atunci mi s-o-mpărut c-aş auzi 
ceva aşa gemând, da rni se părea că-i pe undeva departe, ca-n 
fundul pământului. Atunci prind coragie şi strig o dată de-am 
crezut că se hurluie dealul pe mine: „Domnii părinte, m-auzi?” - 
şi m-am lipit iară cu urechea. Atunci am auzit ceva gemând, da 
mai tare ca dinţate. No, zic, îi treabă şi ies iute afară şi îl mâi pe 
cela să spuie acasă, să vie lumea cu ce trebuie. 

Todoruţ se opri şi abia atunci luă seama că era înconjurat de 
toate părţile de ochi şi urechi ce vroiau să prindă toţi. 

— De-atunci nu te-ai mai băgat pe baie să vezi? — întrebă 
Cole- şeriu. Bălăngădind în mână funia făcută colac. 

— Nu, c-am aşteptat să veniţi, şi mi-o fost şi nu ştiu cum frică 
să... 
— Bine, haidam numa câţiva să vedem ce şi cum. Vro trei- 
patra, să nu se întâmple ceva până suntem pe şteolnă. 

Şi Coleşeriu porni, urmat de Furcoi, Nionioi şi Todoruţ. 

— Stai s-aprindem ştearţurile, vezi că uitam? Care aveţi 
pucioase de celea bune? Hai Horomoaţă, că tu eşti cu de-acelea. 

Pe vremea aceea, cele mai bune chibrituri erau cele 
austriece. Crâşmarul scoase din buzunar cutiuţa şi scapără un 
băț, apoi apropie pe rând flacăra de mucul ştearţurilor La urmă, 
şi-l aprinse şi el şi se luă să-i ajungă din urmă. Oamenii păşeau 
cu teamă, săltând me- reu ştearţurile şi măsurând din ochi 
căptuşeala de bârne şi de grinzi. Din când în când, Gheorghiuţ, 
ce păşea în frunte, se oprea şi striga: „lan tăceţi, mă!” Atunci 
urechile îşi ascuţeau puterile, gata să prindă orice zgomot al 
pământului. Nu auzeau decât ţiuitul urechilor încordate de atâta 
linişte. Abia când s-au apopiat de surpăturA. Au auzit nişte picuri 
căzând rar din cerimea şteolnei. 

Aha! — tresări Furcoi. Vezi, aiasta-i! S-o tras de undeva vreun 
izvor, că ele se cam mută, până o ajuns aicea şi s-o data băltui 
deasupra şteolnei, de-o ajuns lemnele a putrezi. 

— P-aicea ştiu că mustea aşa din cerime, se amestecă 
Todoruţ. Vezi că se cunoaşte şi jos, dă un pic a se tăui. 


De-acia dară mereuţ, numa mereuţ - şi Coleşeriu porni iarăşi 
ti u | urând ştearţul, să i se vadă bine în toate părţile. Ajunseră şi 
la surpătură. O grindă de sus căzuse cu un capăt pe care îl 
astupase pământul zăcut, mai încolo nu se mai zărea nimic. 

— Am ajuns, vorbi ca pentru sine Coleşeriu, întorcându-se 
spre cei din urma lui. Oamenii se opriră şi începură a măsura din 
ochi grinzile, bârnele şi lemnele mai subţiri vârâte căptuşeală ca 
să ţină pământul. 

— lan tăceţi, să ascultăm o dată! Oamenii încremeniră locului, 
înăbuşindu-şi răsuflarea. Statură aşa încordaţi câteva clipe. Pare 
că s-ar auzi ceva. 

— Lan strigaţi careva, şopti un glas. 

— Domnu' părinte, ne-auzi? — tună Furcoi din toţi plămânii, 
apoi încremeniră iarăşi, mai încordaţi. De dincolo, răzbătu ceva 
ca un fel de vaier slab. 

— Noi suntem! Venim pe ceea parte! — strigă Furcoi de i se 
um- flară vinele de la grumazi. lan stai să dăm parola şi altfel. 
Se plecă, luă un bolovan şi izbi de câteva ori în scoaba de fier ce 
ţintuia grin- da căzută de stâlpul rămas în picioare, apoi îşi lipi 
urechea de ea. Stătu câteva clipe şi ascultă. Aha! — strigă, cu 
ochii luminaţi de bucurie. Ne-o auzit, acuma-i gata acia, hai colo 
sus să ne scoboram prin corandă. 

Oamenii făcură calea întoarsă parcă fugăriţi de cineva. Din 
două vorbe, Furcoi înştiinţa pe cei de afară despre semnele 
auzite şi porniră la deal spre culmea Botăşului. 

O luară pe coastă în sus, unul după altul. De pe spinarea 
Vulcoiului se putea zări un şir de oameni cum'se încolăceau 
încolo şi încoace ca un şarpe, câţiva ţinând pe umăr câte un 
capăt de scară. Coleşeriu grăbi mai înainte să desfunde gaura 
din spinarea mun- telui. Cât ce ajunse, trânti jos colacul de funie 
şi strigă pe Nionioi să vină repede cu sfoara. Gaura era ceva mai 
largă decât să încapă un om, făcută cine ştie de când în coasta 
culmii, poate la început o intrare în mină pe urmele filonului 
aurifer care ieşise tocmai aici la lumină. Acuma era înfundată cu 
crengi de fag şi pari mai groşi şi mai subţiri, cum se nimerise, ca 
să nu cadă vreo vită fugărită sau 

chiar vreun om. Coleşeriu se apucă să smulgă rancotele care 
o astu- pau, rânduindu-îe de o lăture ca să le poată pune iarăşi 
ia loc. Nio- nioi şi încă doi // ajutară şi pe dată gaura îşi arătă 


golul întunecat din care ieşea o boare rece şi umedă. La vederea 
rănii adânci care ajungea poate până în măruntaiele 
pământului, se iscă un fel de fior printre cei strânşi roată în jurul 
ei. Singur Coleşeriu se culcă pe buza ei şi scruta prin întunericul 
ce cobora undeva la vale. 

— Măi, că s-o mai hurluit de-atunci! 

— Ce, mă? — întrebă Furcoi fără să vrea. 

— Erau aci mai jos câteva trepţi, săpate aşa să pui piciorul 
până să ajungi la scara ftcută pe un fag întreg, cât o fost de 
lung. Acuma pace bună, trebuie să ne coborâm pe scări până 
mai jos, cum am dat cu socoteala venind pe drum. lan dă sfoara 
ceea, măi Mitre. 

O luă şi, cum era iâcută colac, prinse a o descolăci până 
aproape la jumătate. 

— Da. Ţi-mi careva un amnar, c-a meu îl uitai acasă, cu graba. 
Se apropiară câţiva cu câte unul în mână. Coleşeriu alese pe cel 
mai greu şi cu torţile bine lipite, ca să nu scape sfoara şi îl legă 
de capătul sforii, apoi îl aruncă în gaura întunecată, lăsând-o să 
se descolăcească mai încet, ca să simtă când greul nu mai 
atârnă. 

— Ai grijă, mă, să n-o scapi, c-apoi.;. — îl cicăli Furcoi. 

— Nu te teme, că io-s popa ei. 

După câteva clipe, Coleşeriu simţi că sfoara nu mai trage la 
vale, trase puţin înapoi, cât să stea întinsă, apoi se căzni să iacă 
un nod. 

— la mai bine pleanţa aiasta şi înnoad-o acolea, nu zăboji 
atâta, îi întinse o cârpă cineva de la spate. După aceea, o trase 
înapoi, până ajunse capătul de jos în mână-i, dezlegă amnarul 
pe care îl întinse stăpânului lui şi se ridică în picioare. 

— Acuma să tăiem un brad lung şi subţire, să-l curăţim ca să-l 
facem suiau bun de coborât în corandă. 

— Da nu băgăm de una scara, mă Gheorghiuţ? — şi Furcoi se 
apropie de el. 

— Nu, loane, că acolo jos locu-i rău, cu gropi şi tot felul de 
cră- pături în piatra ceea, de-aceea trebuie mai întâi să coboare 
careva să potrivească scara şi să ţie să nu alunece într-o parte. 

— Atunci ne duceam câţiva după brad şi ceialalţi daţi-vă şi 
legaţi scările cele lungi de-olaltă să ajungă câtu-i măsurat pe 
sfoara aiasta - şi Furcoi porni cu joagărul pe umăr, iar alţii doi cu 
securi în mână. Pădurea era la vreo sută de paşi, înaltă şi deasă, 


cu brazi lungi şi subţiri, ca pentru catarge de corabie, pesemne 
nu de mult 

semănaţi, cu cine ştie ce gând. Aleseră unul din margine, care 
se arăta mai înalt şi începură să-l taie, întâi doi cu joagărul, până 
îl stră- punseră mai bine de jumătate, apoi Furcoi şi încă unul se 
apucară cu securile. Aşchiile săreau mustind a răşină, în vreme 
ce bradul tremura, scuturându-şi ramurile, ca şi cum ar fi prins a 
hohoti la moartea grabnică de care îl mai despărţeau doar clipe. 
Deodată, începu să se plece de vârf înspre culmea coastei. 

— Feriţi, mă! — strigă unul, mai mult din obişnuinţă, pentru că 
toţi erau cu ochii pe el să-l vadă încotro va cădea. 

Se auzi un ujuit de ce în ce mai ascuţit al ramurilor ce ar fi 
încercat parcă sa se adune de cealaltă parte sa nu fie strivite de 
că- dere, apoi o bufnitură lungă şi îndesată care răsună peste 
coastă ca un ecou şi bradul se arătă cât era de lung. 

— Aduceţi unul sfoara ceea! — strigă Furcoi, întinzând o mână 
spre ei, ca şi cum ar sta gata să o prindă din zbor. Cui ut veni în 
fugă şi o alătură bradului, ferind ramurile. Se nimerise să fie 
cam cu un metru mai lung, dar îi tăiară numai crucea din vârf, 
cine ştie cu ce gând, poate numai aşa dintr-vm fel de teamă. 
Apoi se apropiară câţiva cu securi şi loviturile se auzeau dese, 
unele mai lungi, altele înecate, după cum craca putea fi tăiată 
dintr-o lovitură sau de mai multe. După ce ramurile fură tăiate, 
începu cojirea, securile căzând pieziş, întâi pe pârlea de sus, 
apoi pe cealaltă, după ce-l întoarseră, cârnindu-l cu toporiştele. 
Apoi îl luară pe umeri şi se apropiară de groapă, unde îl lăsară 
jos. Mai încolo, aştepta lungită pe pământ scara înnădită din 
cele trei cu ajutorul unor bețe de legătură scobite pe de o parte 
şi strânse cu un ştreang, ca să înţepenească bine. 

— Haideţi să slobozim sulăul pe hudă la vale, porunci Furcoi, 
care prinse capătul gros cu amândouă mâinile, să-l poată ţinea 
locului. Alţii se rânduiră pe lângă el şi începură să-l ridice în 
mâini, apoi cei dinspre capătul subţire să-l proptească în securi. 
Trunchiul sclipind de albiciunea mâzgăi se ridică şovăind din 
vârful ce se bălăn- gănea după opintirile braţelor şi securilor, 
până ce se apropie de înălţimea dreaptă. 

— Acuma apucaţi-l în braţe câţi încăpeţi aci pe lângă mine şi 
hai să-l slobozim încet-încet. 

Bradul se săltă puţin, bălăngănind mai tare cu vârful şi 


oamenii păşiră cu el în braţe, până îi rezemară capătul de jos de 
buza gropii. Buciumanii se rânduiră pe lângă ea, gata să-l 
sprijine la nevoie, iar cei care îl cuprindeau cu braţele începură 
să-l lase să alunece încet, după ce Furcoi îi împinse capătul ciont 
în golul gropii. Trunchiul 

alunecă la vale, opintiridu-se parcă din tttrân&orile care îl 
slobozeau mai des sau mai rar, până ce oamenii nu-l mai putură 
ţinea decât de vârf. După o clipă, se opri singur, răsărind din 
groapă abia de câteva palme. 

— Fi bun, mă! — strigă Coleşeriu. Acuma care coboară jos? 

— Eu, eu! — şi Culuţ prinse cu o mână vârful rămas afară, ca 
şi cum ar fi gata să se lase pe el la vale, pe când în cealaltă 
ţinea ştearţul stins. 

— Ai pucioase la tine? — întreabă tatăl său, prinzându-l de 
mâ- necă. 

— Am, dară. 

— Atunci griji acolo jos până-l aprinzi, stai lipit de suiau până 
ţi se dă a vedea. 

Apoi îi legă cu un capăt de sfoară ştearţul de brâu, ca să-i 
atârne la spate şi să aibă slobode amândouă mâinile. Apoi Culuţ 
se slobozi încet, mutându-şi mâinile, până când trecu de 
marginea de unde lemnul atingea pământul, apoi se lăsă să 
lunece în voie pe trunchiul umed, simțind cum i se prelinge pe 
palmi mâzga dulcie cu iz de răşină, cum ştia din copilărie, când 
sângera anume câte un brad să-l vadă mustind în picuri din care 
întingea cu degetul şi punea pe vârful limbii. După ce se 
învârtoşau picurii în răşina aceea albicioasă, o aduna într-un 
teoc anume făcut din scoarță de brad. Nu apucă să gândească 
bine la gustul răşinii şi se pomeni poticnindu-se cu picioarele de 
ceva tare. Se ghemui pe lângă suiau şi pipăi cu o mână, până 
ajunse la capătul lui, apoi pe de lături să vadă dacă este loc să 
calce în voie. Apoi se ridică în picioare, deznodă sfoara ce-i ţinea 
ştearţul la spate, îl aduse înainte-i şi scăpară un lemnuş. Flacăra 
se ivi sfioasă de atâta întunerec şi feştila prinse a pâlpăi, întâi în 
limbi şovăitoare, apoi se potoli cu o flăcăruie lunguiaţă, în vârf 
cu o undă subţire de fum. Ridică ştearţul în dreptul ochilor şi se 
uită înjur. Sulăul se poticnise lângă un perete de piatră, de la 
care pornea un gol prin care nu se mai zărea nimic. Când se uită 
spre picioarele lui, văzu un fel de pod de piatră, pe alocuri cu 


scobituri şi teşituri ce păreau să ducă la câte un lunecuş cine 
ştie până unde. 

— Ajuns-ai, mă? 

— Ajuns, ajuns! Sloboziţi scara, da-ncet, s-o pot prinde şi eu 
de capăt când o ajunge la mine. 

Apoi se întoarse spre pferetele de piatră şi căută ceva cu 
ochii. Găsi un fel de scobitură canş la înălţimea capului, o pipăi 
cu dege- tele şi aşeză ştearţul aprins. Lumina se împrăştia mai 
bine şi e! se 

simţi dintr-odată mai înviorat. Afară, deasupra lui se iscă o 
forfotă şi se auziră glasuri răstite. 

— Să scoatem întâi sulăul! 

Ba nu, mă, fără băgăm scara pe lângă el şi numa bine o mai 
sprijine şi el cât ajunge... 

Şi dacă se rupe cumva scara la ieşit, Doamne feri, atuncea ce 
ne-oin face9 

Haidă dară s-o slobozim. 

Culuţ îi zări capătul vânturându-se o dată peste lăţimea 
gropii, apoi alunecând încet spre el. Îi veni în minte să o 
ferească la vreme să nu-i răstoarne cumva ştearţul, de aceea se 
lipi de perete, lăsând lumina să-i treacă pe deasupra capului, să 
poată zări mai bine capă- tul. După puţine clipe, se ivi şi Culuţ o 
prinse cu amândouă mâinile, apoi o aşeză pe locul cel tare ce se 
nimerea să fie puţin scobit, cum era mai bine. 

— (raia, puteţi cobori! — strigă, cu mâinile pâlnie la gura 
ridicată. Sus, se zări întâi o umbră, apoi răsunară bocănituri în 
fustei! 

scării, apoi altă umbră, până se pomeni înconjurat de oameni. 
La urmă, doi inşi sloboziră pe câte o funie încă două scări mai 
mici, apoi câteva bucăţi de brad cioplit, unele groase ca bârnele, 
altele mai subţiri, iar mai la urmă câteva prăjini de lemn tare şi 
o rangă de fier. Se aprinseră câteva ştearţuri şi Coleşeriu o luă 
înainte, îndemnând: 

— După mine, mă, da numa cu trebuţă! Şi uitaţi-vă unde 
puneţi piciorul! 

Prin golul negru zăreau doar sub picioare un fel de pod de 
piatră, plin de scobituri şi de dinţi de toate formele. Coleşeriu 
păşea pe lângă perete, din când în când proptindu-se de el cu o 
mână, cu cealaltă ţinând ştearţul înainte. După câţiva paşi, se 


oprsa, ridica ştearţul şi se uita în sus şi în lături. Părea că s-ar 
zări ceva zimţi de piatră, dar lumina nu putea răzbi până la ei 
să-i dezgolească. De la o vreme, peretele se sfârşi şi izbiţenii se 
pomeniră în mijlocul unui gol. Ridicară şi fluturară cu ştearţurile 
în jur, dar nu putură zări decât gol, negru şi mut. 

— Oare ce-o fi aiasta? 

— Corandă, ce să fie altă? — răspunse Coleşeriu, uitându-se şi 
el în lături, doar va găsi ceva de sprijin în lumea aceea oarbă. 

— Bine, bine, văd că-i o corandă, da de când, cine o fi făcut-o? 

— Da de cându-i lumea, cine mai poate şti! 

— Tot băieşi ca şi noi, alţii n-or putut fi. 

Şi cum stăteau toţi cumpănindu-şi gândurile, se auzi deodată 
ceva ca un uruit surd, dar la depărtare mare, cine ştie unde. 

— Îan tăceţi, mă! 

Oamenii înlemniră, cu sângele îngheţat în vine. Mai auziseră 
ei din băieşii bătrâni că pământul are şi el măruntaie şi 
câteodată prind a chiorăi, dar nu a bine. Uruitul ţinu doar o clipă 
şi se stinse, lăsând oamenii să asculte cât de adâncă putea să 
fie tăcerea aceea din adâncurile pământului. Buciumariii mai 
aşteptau împietriţi, cu ochii aţintiţi spre golul negru ce se vedea 
dincolo de zarea luminii ştearţurilor. După ce-şi ascultară bătăile 
inimilor, prinseră a se foi pe loc şi Coleşeriu păşi înainte, 
orbecăind cu ştearţul mutat când în stânga, când în dreapta. 

— Oare merem bine? 

— Haideţi mima după mine, da aşa rnereuţ. 

Ajunseră la locul unde pereţii muntelui se apropiau atât de 
tare, încât păreau că se bat în capete şi numai acuma ar sta să 
se odihnească de atâta zdroabă zadarnică. Cum se strecurau 
unul după altul, se mai loveau cu fluierul picioarelor de câte o 
muche zimţuită, alte- ori simțeau cum zidul de piatră le împunge 
coastele. Când locul era prea strâmtorat şi muntele vroia parecă 
să-i ţină de umeri, se răsu- ceau într-o parte şi se îndesau pe 
lângă pereţi, auzind cum le hârşâie pe piatră bumbii de la 
tundre. Pe câte un loc, cărarea se ascuţea într-un fel de jgheab 
îngust şi, cum stânca era jilava, piciorul le alu- neca, până se 
izbeau cu cotul de peretele de piatră. De la o vreme, ieşiră iarăşi 
într-un gol, dar aici se ridicau ca din pământ fel de fel de 
mogâldeţe de piatră, unele înalte şi ascuţite ca un dinte uriaş, 
altele butucănoase şi pline de scobituri, care la lumina leşietică 


a ştearţului, mai mult băgau spaima în oase. Câte un pietroi, 
mare cât o claie de fân, stătea ca aninat şi părea că acu-acu îi 
gata s-o por- nească din loc. 

— Staţi, c-am ajuns iară la vârtej. Haidaţi cu scara, strigă 
Cole- şeriu, ridicând ştearţul cât ajungea cu dreapta. Din urmă, 
îşi făcu loc crâşmarul Horomoaţă cu scara cumpănind pe umăr. 

— Oare ajunge aiasta? — întrebă, potrivind-o în mâini ca s-o 
lase pe lângă peretele de la picioare. 

— Ajunge dară, dacă nu s-o mai fi clătit muntele de-atuncea. 
Îl ajută şi Coleşeriu cu o mână, până ce simţiră că se potriveşte 
Mai întrecea în sus cam de o palmă. 

— Acuma ţine tu de ea până mă cobor eu, după aceea ne rân- 
duim jos. 

Şi cobori Coleşeriu, ţinându-se de scară numai cu o mâna, ca 
să nu i se stingă cumva ştearţul, apoi ţinu el de scară până ce 
cobori Horomoaţă pe care îl lăsă în locu-i şi el porni orbecăind 
pe o galerie scundă şi îngustă, de trebuia să meargă mereu 
gârbovit. Pe jos, pământul era de-acum moale, din loc în loc 
băltuit de umezeala ce picura întruna clin cerime. De câteva ori, 
picurii îl nimeriră în ceafă, de se scutură înfiorat de răcoarea ce 
o simţea alunecându-i pe spi- nare, până ce se năclăi de 
cămaşă. Auzea mereu pe cei de dinapoia lui cum clefăiesc 
picioarele prin tină. Câteodată, mai răzbate şi câte o bufnitura, 
semn că unul a alunecat la pământ, într-un loc, şteolna s-a 
făcut, mai înaltă şi Coleşeriu a păşit mai întins, dar n-a băgat de 
seamă când a devenit iarăşi scundă şi s-a izbit cu fruntea de 
grinda de sprijin. A stat puţin locului, şi-a dus mâna slobodă la 
lodul lovit, şi l-a frecat cu palma să-i mai treacă de usturime, 
apoi a pornit înainte. Ţinea minte că după acest loc mai ridicat 
nu mai este mult până la cealaltă şteolna pe care băieşte popa 
Pitula. Dar tocmai aproape de îmbucarea lor trebuie să fie cu 
băgare de seamă, de aceea acuma păşeşte mai încet, luminând 
mereu înaintea picioarelor cu ştearţul, când îiitr-o mâna, când în 
cealaltă. Nu după mulţi paşi se opreşte şi îi aşteaptă pe cei din 
urmă, de care s-a cam depărtat. La picioarele lui se căsca o 
gaură neagră, largă cât şteolna şi mai lungă decât doi paşi de 
om. 

— Mă, aduceţi dărabele celea de foastăn, c-aicea am dat de 
vârtejul cela. 


Oamenii se opresc şi trec din mână în mână doi dulapi groşi şi 
lungi de doi metri pe care Coleşeriu îi potriveşte peste gura 
vârtejului. Cei din spate sporovăiesc despre rostul lui. Unii zic că 
pe puț se coborau după vâna de aur care aci alunecase în 
adâncime, alţii, dimpotrivă, ştiau că groapa a fost făcută anume 
de cei care au lucrat pe şteolna de acuma a popii Pitula ca să nu 
poată intra holoangării prin coranda prin care au venit ei: au 
puşcat-o cu pulbere şi au săpat-o să fie vreo trei metri de 
adâncă, cât să nu mai poată ieşi singur cel ce s-ar scăpa în ea. 
Cele două tabere nu se învoiau nicicum să mai lase din ce ştiau, 
până ce Coleşeriu trecu dincolo de vârtej, după ce se lăsă pe 
amândouă picioarele să se aşeze mai bine dulapii. Abia după 
câţiva paşi ajunseră şi îri şteolna ce se surpase pe popa Pitula. 
Acum, cotiră la stânga şi aici păşiră mai sprinten, cerimea fiind 
la un stat de ora. Pământul era zbicit, pe alocuri cam zgrunţu- 
ros, poate din pricina pietrelor ce căzuseră din raznele de lemn 
care le scotea de la ori. Coleşeriu le auzea mereu troncănind de 
picioa- 

rele celor din urmă. Merseră o bună bucată, când lui Coleseriu 
i se păm că ar scânci cineva mai încolo. Se opri şi ascultă, 
ridicând ştearţul deasupra capului. Se opriră şi ceilalţi şi 
ascultară. 

în liniştea oarbă şi îngheţată, gemetele se auziră mai desluşit, 
dar undeva departe pe şteolnă, poate o sută ori două sute de 
paşi. 

— Noi suntem, domnu’ părinte! — strigă Coleseriu, cuprins de 
bucuria pe care nu şi-o mai putea potoli! Parcă au răsunat şi 
ceva vorbe îngăimate din care n-au priceput nimic, dar s-au 
bucurat că omul vorbea. Semnul i-a înviorat pe toţi, de mai că le 
venea să pornească fuga, dară Gheorghiuţ dinaintea lor nu i-ar fi 
opăcit să fie cu luare aminte, că se apropie de, locul cu 
primejdia. Coleseriu rări paşii şi înălţă ştearţul sub cerime, să 
poată vedea lemne pocnite, ori vreo surpăturâ. Ajunseră astfel 
la câţiva paşi de locul unde cerimea se scufundase în şteolnă. 

— Staţi pe loc, c-am ajuns! — făcu semn Coleseriu ridicând 
mâna şi se apropie singur de surpătură. Gemetele conteniseră, 
aşa că abia după ce se uită şi lumină pe jos, zări pe popa Pitula 
lungit pe pământ, cu o palmă ridicată din care se prelingea 
sânge. Deasupra lui, o grindă ruptă atârna cu un capăt în popul 


ce rămăsese în picioare, iar cu celălalt mai încolo, învăluit într-o 
grămadă de pământ. Când popa zări ştearţul apropiindu-se, îşi 
întoarse faţa în sus, căutând cu ochii, acuma sfioşi de lumină, 
căci îşi puse mâna sănătoasă streaşină. 

— Tu eşti, Gheorghiuţ? Vai, mă, bine că v-o ajutat bunul Durn- 
nezău să ajungeţi cu bine. Hai dară să vedem cum mă scoateţi. 
A, io, piciorul meu, că nu-l poci trage nicicum. Oricât m-am tot 
căznit de azi dimineaţă. 

— Nu mai mişca nimic, domnu' părinte, până vedem ce şi 
cum, îl molcomi Coleseriu, ghemuindu-se sub surpătură până ce 
ajunse cu ştearţul la capătul grinzii căzute peste popa. Piciorul 
drept, de la gleznă în jos, era prins sub surpătură, grinda îi 
apucase vârful şi îl ţinea răsucit la pământ, învăluit în grămada 
de pământ căzut din cerime. 

Furcoi şi Horomoaţă se apropiară încet, înghesuindu-se unul 
într-altul cât le îngăduia strâmtoarea. 

— Mă, cum facem? — întrebă într-o doară Horomoaţă. 

— Să puteţi ridica grinda care-mi strânge piciorul şi să mă tra- 
geţi afară, după aceea să... 

— Aşa ne-am gândit şi noi, da mai întâi să întărim aici deasu- 
pra, ca să nu se întâmple ceva când om cârni de grinda aiasta, 
vorbi Furcoi. 

— H, mă, lucru cu forfoiu, dacă n-ani avui noroc ca aceia îl. U 
fost înaintea mea. Era sa mă îngroape de toi, dacă nu săream 
înapoi când am auzit pârăind lemnele deasupra, Muma un pas 
de mă mai îngăduia, eram şi eu scăpat, da tot rămâneam aicea 
încuiat, că prin corandă n-aveam cum ieşi aşa, de unul singur. 

— Bine că n-o fost mai rău! — se amesteca Horomoaţă, 
uitându-se când la grinda ruptă, când la faţa pământie câtă se 
putea zări din stufisul bărbii. 

— Asa-i, da, cum zici, dragul meu lan haideţi careva şi mă le- 
gaţi la mâna aiasta, că m-am lovit în ceva piatra ascuţită când o 
dat cu mine de pământ. 

— Ve/i, mă, la aiasta nu ne-am gândit să fi adus ceva pân/ă 
cu- rată, şopti | Joromoaţă la urechile lui Furcoi şi Coleşeriu. Care 
aveţi ceva pleanţă mai curată? — strigă apoi, întorcându-se spre 
ceilalţi. Din şirul de oameni răsări Dinuţ, făcându-şi loc printre 
cei mari, apoi scoase din buzunar o batistă albă. 

— Vezi cine ne-ajutâ? se răsti Furcoi către Coleşeriu. Am ştiut 


eu de ce-am zis să vină şi el cu noi şi Furcoi îl apucă de bărbie, 
uitându-i-se în ochii lui mari, poate şi speriaţi de cele văzute aici 
sub pământ. 

— Acuma până mai zăbovim noi p-aci, tu ia-te fuguţa până 
acasă şi spune-i la doamna preoteasă să inâie iute sluga cu 
căruţa după doctorul Sabo de la Abrud, aşa să fie la Izbita pe 
când om co- bori noi - şi tată-său îl strânse de mână. 

— Aşa, aşa, îngăimă popa, întorcându-şi faţa în sus, cum era 
culcat spre peretele şteolnei. 

— Da vezi, p-aci umblă cu trebuţă, ai grijă să n-aluneci, da 
dacă te vezi sus, poţi ţine iot o fugă pe Plai la vale. Na ştearţul 
meu şi lasă-l ia ortacul de la gura vârtejului. 

Dinuţ luă ştearţul de la taicâ-său şi făcu cale întoarsă, 
strecurându-se printre oamenii ce se îngrămădiseră acuma 
lângă surpăturâ. Horomoaţă se lăsă în genunchi lângă popa 
Pitula, îi prinse mâna însângerată şi o curăţă de sângele 
închegat şi de fărâmiturile de pământ ce se lipiseră, apoi o 
înfăşură cu batista şt pe deasupra mai înnodă o sforicică 
petrecută de vreo două ori peste locul înfăşurat. 

Furcoi şi Coleşeriu măsurară lăţimea de sus a şteolnei şi înălţi- 
mea peretelui, apoi se amestecară printre ceilalţi oameni, până 
ajun- seră la bârnele cărate de ei, pe care purtătorii le lăsaseră 
rezemate de pereţi, ca să fie mai la îndemână. Aleseră pe cele 
potrivite, făcură semn pe unde trebuiau ciontat”, apoi se auziră 
hârşâituri de joagăr, 

la început mai limpezi, mai cântătoare, apoi mai scurte și mai 
înfun- date, după cum gura firezului se afunda în măduva 
lemnului. Grinda retezată a fost apoi ţintuită cu câte o scoabă în 
capetele a doi popi. Furcoi şi Coleşeriu au dus-o apoi aproape de 
surpătură, în vreme ce joagărul se auzea încrestând alt capăt de 
grindă. 

— Cam aci ar fi bine, vorbi Furcoi, pipăind grinda rămasă 
întreagă lângă cea ruptă. Ţine-o mai bine acolo să nu-l lovească 
pe domnul părinte, Şi amândoi se încordară să o potrivească la 
locul ales sub cerime, ajutaţi încă de doi. In partea stângă, popul 
nu se lăsa înălţat drept şi unul scormoni pământul cu un 
târnăcop, până ce grinda de sus se lipi bine de cealaltă, după ce 
căpătă câteva lovituri de topor. 

— Nu da tare, mă, că-i bai! — strigă Furcoi lui Nionioi, care 


părea că se răsteşte prea tare cu securea ridicată. 

Cealaltă grindă o înălţară mai înapoi, cam deasupra capului 
popii, după ce moşmondiră mai mult, căci amândoi stâlpii 
trebuiră scurtaţi cu firezul de vreun lat de mână, dar la urmă se 
aşeză mai bine decât întâia, nimerindu-se aci locul mai pietros. 

— Acuma haidaţi cu ranga şi cu proptele celea. Numa două 
trebuie, dar să fie mai groase, vorbi Furcoi, trăgându-şi de 
fuioarele mustăţii, semn că era mulţumit de ispravă. Potriviră 
una cam deasupra genunchilor popii Pitula, vârând-o cu capătul 
în căptuşeala peretelui. Aci daţi-vă care sunteţi mai înalţi, da 
numa ţineţi aşa, lipiţi de grindă, nu ridicaţi nimic, până vă spui 
eu. 
Cealaltă o vârâră mai anevoie aproape de locul unde grinda 
strângea piciorul, tocmai pe unde încăpea, fără să-l apese pe cel 
do- borât. Pentru locul răngii, scurmară mai întâi pământul cu 
târnăcopul şi feriră molozul cu o lopată, apoi pipăiră unde e 
călcâiul piciorului îngropat şi o vârâră încet, până ce trecu de 
grinda prăbuşită. Aci era mai greu, deoarece nu îngăduia 
oamenilor decât să stea în genunchi şi se putură înghesui numai 
trei. 

— Acuma fiţi gata şi apucaţi bine! Gata? Acuma sus, sus! — şi 
Furcoi se plecă printre ei, să vadă locul piciorului prins sub 
dărâmă- tură. Coleşeriu şi Horomoaţă se rânduiră la umerii 
popii, apucându-l fiecare de subţioară, gata să-l poată trage 
înapoi. Oamenii se încordară din toate puterile şi se auziră nişte 
trosnituri de lemn şi fari- mituri de pământ rostogolindu-se ca o 
ploaie. Grinda prăbuşită abia fusese mişcată de ia loc, încât 
popa scânci de durere, încercând să se răsucească pe o parte. 

— Ţineţi aşa, voi ele dinapoi şi încă o dată ceialalţi: sus, sus! 

Oamenii se încordară de li se grămădi sângele în obraz. Pârâi- 
turile se auziră mai desluşit, răsună chiar o pârâitură care îi 
sperie pe câţiva, în vreme ce ploaia de pământ sună mai întețit. 
Furcoi se trântise la pământ şi-şi lungise mâna sub grinda 
căzută tocmai acolo unde era piciorul. Cât ce băgă de seamă că 
poate vâri un deget între grindă şi picior, strigă răspicat: 

— Acuma staţi aşa şi voi, Gheorghiuţ şi Candin, trageţi pe 
părintele! Se auzi doar un oftat şi piciorul ieşi de sub grindă. 
Acuma lăsaţi la loc, da mereu-mereu, să nu se hurluie, strigă 
iară Furcoi. Aşa! No-i gata dară, Doamne mulţam! — şi Furcoi se 


ridică în picioare, scuturându-şi pământul lipit de tundră şi de 
cioareci. Toţi răsuflară uşuraţi, ca şi cum li s-ar fi luat o piatră de 
pe ei şi rămaseră aşteptând, neştiind ce să mai facă. 

— Mă, nu stareţi, ian aduceţi scara ceea, să-l punem, că i-o fi 
de când îi tot pe pământul gol, îndemnă Furcoi, petrecându-şi o 
mână peste frunte şi obraz. Gheorghiuţ sta ghemuit într-un 
genunchi şi-i culegea din barbă bruşurile şi firimiturile de 
pământ căzute de sub grinda ruptă. 

Nionioi şi Culuţ apropiară scara, aleasă dintre cele cu fuşteii 
mai lungi, apoi Nionioi îşi dezbrăcă tundra şi o împătură la 
capătul scării, să-i fie moale sub cap. Apoi îl ridică câţi încăpură 
pe lângă el şi îl aşezară pe scară cu faţa în sus. 

— Acuma să-i dăm trei-patru legături, să nu alunece cumva. 

— Ba destule-s trei, mă loane, se împotrivi Coleşeriu. 

îl legară de scară cu câte o funie pe la subţiori, apoi peste 
mijloc şi peste fluierile picioarelor. Gheorghiuţ îşi dezbrăcă pe 
fugă tundra şi i-o întinse peste cap, acoperindu-l până aproape 
de genunchi. 

— Mă. Nu mă astupareţi, că încă nu-s mort. Şteolna se umplu 
de hohote. 

— Lasă, domnu’ părinte, să nu-ţi pice în cap te miri ceva 
piatră ori gunoaie, până ne vedem afară, îl opaci Coleşeriu. 

Pe şteolna mai largă ţinură de scară doi la cap şi doi la 
picioare, dar când trecură în cea strâmtă, trebuiră să rămână 
numai câte unul. Furcoi păşea înainte, luminând cu ştearţul în 
urmă-i, pe când Cole- şeriu păşea înaintea lui, ţinându-l cu o 
mână să nu se îndepărteze şi spunându-i pe rând hopurile de 
care trebuiau să se ferească. 

Când ajunseră la scara pe care trebuiau să urce spre corandă, 
s-au oprit şi s-au gâlcevit o clipă cum ar fi mai bine să-l scoată. 
Birui părerea lui Coleşeriu să lege scara cu o funie mai lungă 
tocmai pe sub capul popii şi cineva să se urce cu capătul funii şi 
sa tragă apoi 

de sus, iar altul să ţină cu o mâna de celălalt capăt al scatii să 
nu alunece cumva în lături, ori să agate fuşteii în vreun ţarc de 
piatră. Îl aburcară astfel destul de uşor, doar tundra i-a alunecat 
înapoi, cum uitaseră de ea şi a prins-o cel ce ţinea de scară. Prin 
corandă au mers mai încet, purtătorii poticnindu-se mereu de 
câte un grunz de piatră, ba o dată cel de dinapoi a alunecat, 


spre spaima celui din faţă, dar s-a oprit într-un genunchi şi a fost 
schimbat de altul. Mai anevoie a fost printre pereţii de piatră. Au 
trebuit să se opintească mai des, iar la o strâmtoare n-a fost 
chip decât după ce au ridicat scara peste creştetul lor, 
sprijinind-o în palme, altfel nu se putea din pricina cotului 
cărării. 

Când au ajuns la scara cea lungă, au poposit şi au legat două 
funii lungi pe sub căpătâiul popii. Apoi s-au suit patru inşi cu 
capă- tul funiilor în mână să tragă câte doi de o funie, după care 
a început urcuşul cu spaima. Adică se temeau să nu se rupă 
scara, ori, mai ştii, să se desfacă vreo legătură şi să cadă 
bolnavul de la atâta înălţime tocmai pe podul de piatră 
zgrunţuroasă. De aceea, lăsară numai pe Horomoaţă să ţină de 
capătul de jos, nu cumva să scape în lături, cum trag cei de sus, 
iar ceilalţi rămaseră jos aşteptând, cu ochii aţintiţi la scăriţa ce 
se urca lin peste rudele scării adăugate, fiind ceva mai largă 
decât aceasta. 

— Măi, cum s-o potrivit de bine, de alunecă aşa ca pe horj! — 
se minuna Nionioi. Da mai încet cei de sus, că-l taie pe 
Horomoaţă la picioare, strigă, cu mâinile pâlnie la gură. 

Cei de jos râseră una bună, uitându-se cum scara cu popa se 
apropia de gura ce da afară. Când Horomoaţă nu se mai zări, se 
înşiruiră câte unul la urcatul scării, fluturându-şi ştearţul în 
mâna slobodă. Afară, tocmai începuse să se amestece ziua cu 
noaptea, când îl aşezară jos pe popa Pitula şi îi luară tundra de 
pe cap. 

— Vai, mă, că bine mai poate fi afară! — şi popa ridică mâinile 
spre zările de deasupra-i. Vremea se arăta dulce-răcoroasă, cum 
e mai bine de mers la drum, după ce ai ostenit la lucru greu. 
Câteva stele prinseră a se zări undeva, departe, peste creştetul 
Corăbiei. Un vânt, iscat cine ştie de unde, suflă de câteva ori 
peste genele popii, ca şi cum ar fi vroit să îndepărteze vreun 
rău. 

Furcoi se apropie de scara lăsată pe nişte cetină, cu patru inşi 
după el. 

— Hai să pornim dară cu părintele, iacă acuşi îi noapte. Tu, 
Gheorghiuţ, şi cu ceilalţi, rămâneţi să scoateţi scările şi suiau) şi 
as- tupaţi groapa la loc, ne-ajungeţi pe cale, că noi ne ducem 
mai încet. 

Furcoi apucă vintriş pe coastă cu cei patiu după el legănând 
scara după schimbul picioarelor, până ce deteră în drumul de 
care. O vreme, urcară până la culmea Vulcoiului, iar de aci 
merseră mai mult drept, când şi când poticnindu-şi picioarele de 
pietroaiele de pe drum. Când cârmiră spre dreapta, spre Măgura 
Plaiului, un corn de lună se arătă undeva deasupra Zlatnei, ca o 
seceră prăfuită cu aur. 

— Ne-ar lumina ea, săraca, da şi ea-i neajutorată, n-are cum, 
zise unul ce întorsese capul într-acolo, înainte de a intra în 
pâlcul de pădure. 

Când ajunseră sub Măgura Plaiului, de unde se vede bine 
peste Izbita, poposiră câteva clipe, ca să-i ajungă şi ceilalţi ce se 
auzeau  lărmuind în urmă. N-apucară să-şi dezmorţească 
mâinile, când deodată auziră cele două clopote din turnul 
bisericii. Vuietul lor prinse a se lăţi, împresurând valea şi 
coastele ce o strâmtorau, până ce se pierdeau undeva, sus, sub 
puzderia de stele. Oamenii se descoperiră şi îşi ftcură cruce, 
îngăirnând câte o vorbă de rugă, cu ochii spre tumul bisericii, 
unde zăriră o lumină abia pâlpâind. Popa îşi mişcă mâinile prin 
întuneric, apoi întrebă: 

— Oare cine s-o fi gândit la aiasta? Or fi înţeles că am murit 
şi-mi trag a groapă. 

— Ba nu, domnu’ părinte, trag aşa de bucurie, că toţi te- 
aşteaptă acolo jos, îl molcomi Furcoi, apropiind ştearţul de 
obrazul cel palid de la căpătâiul scării. 

Când sosiră şi ceilalţi, porniră din nou, după ce s-au rânduit 
alţii la purtatul scării. Clopotele vuiau întruna şi dangătul 
tremura lin înainte de a se stinge de noua lovitură ce îl purta în 
cealaltă parte. Prin văzduh, tremurul undelor se strecura ca o 
pânză ce părea un fel de vaier lung şi totuşi dulce, gata să 
astâmpere părerile de rău pe care le-a iscat fără voie. După 
lumina fluturată a ştearţurilor, cei din vale zăreau şirul cum 
cobora pe cărare, până ce intră în pădure. Când ajunseră în 
vale, o grămadă de oameni aşteptau înşiruiţi pe dunga 
drumului, şuşotind între ei. Când bolnavul de pe scară trecea pe 
lângă ei, bărbaţii se aplecau ca să-i zărească faţa, în vreme ce 
fe- meile plângeau cu colţul broboadei peste nas. Nu cutezau să 
întrebe ceva - de aceea îşi mestecau sfiala şuşotind de la 
ureche la ureche. 

Când intrară în curte, lumea din urmă se îngrămădi de umplu 


drumul, iar unii începură să se strecoare înăuntru. Preoteasa, cu 
ochii plânşi; aştepta în capul scării şi păşi înaintea lor până în 
odaia a doua, unde îl lăsară jos şi începură să-i desfacă 
legăturile care îl ţintuiseră de scara. Doctorul Szabo numai cât 
sosise, tocmai să aibă 

vreme să-i gătească patul: să fie drept şi atât de tare, cât să 
nu-l lase să se scufunde. 

— Acum luaţi şi puneţi încet aici, cu capul încolo, arătă doc- 
torul, ţinându-se gata să prindă şi el la nevoie. Să dezbrăcăm la 
el. Care picior doare? 

— Dreptul, răspunseră mai mulţi deodată. 

La semnul medicului, îl săltară cât să-i poată scoate tundra şi 
pieptarul, apoi se rânduiră să-l descalţe. Cizma din piciorul stâng 
i-o traseră dintr-o smâcire, dar la dreptul nu se mai putea aşa. 

— No acuma vedem ce face - şi doctorul îl apucă de vârful 
cizmei. Pleacă puţin vârful înainte. 

— L-aş pleca eu, da-i bai că nu m-ascultă. 

Se lăsă tăcere. Doctorul îşi plimbă mâna pe tureac până la ge- 
nunchi, apăsând din loc în loc şi întrebând: 

— Aici doare? 

— Nu, numa acolo jos la încheietură. 

— No, ala rău! — apoi îşi trase seama că nu trebuia să-i scape 
asemenea vorbă. Facem noi cum facem, îngăimă spre a-şi da 
drumul gândurilor. 

— Da să-i spintecăm cizma pe la cusătură, n-ar fi? — întrebă 
Furcoi într-o doară, apropiindu-se de speteaza patului. 

— No ala bun, facem şi aşa! — şi doctorul prinse a-şi freca 
pal- mele de mulţumire. 

— Ba trageţi-o, nu mai zăboviţi atâta, c-oi răbda eu cum am 
răb- dat până acuma, se hotărî bolnavul, plimbându-şi ochii prin 
odaie. 

— No, atunci, trei-patru ţineţi de domnu' părinte şi tu trage 
drept înainte, că io ţine sus de picior, îndemnă medicul pe 
Furcoi, căruia îi mai şopti ceva la ureche. Popa îşi împlântă 
mâinile în dunga şi speteaza patului şi închise ochii. Furcoi 
prinse de călcâi şi de vârf, îşi propti un picior de cel al patului şi 
prinse a trage, întâi încet, apoi, când simţi că a pornit de la 
călcâi, smâci fără frică, încât mai să cadă pe spate cu cizma în 
mână. Popii i-a scăpat doar un vai, urmat de pufniri printre dinţii 


strânşi, semn că usturimea nu era tocmai glumă. Doctorul nu-i 
dădu rând, desfăcu repede obiala, apoi prinse a pipăi 
încheietura ce se zărea mai umflată decât la cel sănătos. Când îl 
apăsă deasupra osului, popa tresări şi scoase un vaiet, vrând să- 
şi smâcească piciorul. 

— No, no, lasă să vedem, îl molcomi doctorul şi făcu semn 
câtorva să-l ţină de fluior şi de genunchi. Osul nu rupt, numa 
sărit aicea de la loc. Trebuie să tragem să vină la loc şi acuma 
doare, da 

nu i ce face şitară să-i mai dea răgaz să se vaiete, smăci o 
dată de talpă şi apăsă pe osul piciorului. Popa urlă lung, 
încercând să se zvârcolească şi poate ar fi mutat patul din loc, 
dacă nu ar fi fost atâ (ia să-l (intuiască. 

— Acuma frate, numa nu mişca! Ţineţi bine, dacă sminteşte, 
vine mai rău - şi doctorul se duse spre geamantanul de piele în 
care îşi purta instrumentele. Scoase mai întâi o sticlă cu spirt şi 
cu vată, spălă piciorul de la degete până la fluier, apoi îl înfăşură 
în vată. La urmă, îl îiicălţă cu un fel de cizmă de lemn, care avea 
numai călcâi şi două laturi ce cuprindeau fluierul piciorului pe 
dinafară şi pe dinăuntru. Cum lucra aci, în munţii Abrudului, de o 
grămadă de ani şi întâmpinase multe cazuri de fracturi, îşi 
făcuse instrumente de ne- voie pe care doar le potrivea după 
mărimea părţii rupte. Aşa cizmă de lemn numai cu două feţe de 
tureac ţinea foarte bine piciorul sa stea nemişcat vreme de 
săptămâni şi luni, trebuia doar să ia seama să nu se umfle, în 
părţile goale înnădi, dedesupt, două surcele- sco- bite ca două 
doage de butoi care ajungeau până la călcâi, iar pe partea de 
deasupra alte două, mai scurte. Ca să înnădească strâns, avea 
la îndemână şi nişte surcele tot atât de lungi, unele mai groase, 
altele mai subţiri, din care alese pe cele două care intrau în 
golul rămas. Apoi le strânse pe picior cu două curele cu 
cataramă, una aproape de talpă, cealaltă la capătul de sus. Între 
ele, mai înfăşură o sfoară ce strângea piciorul ca nişte curele de 
opinci, dar cu încolă- citura una lângă alta, ca să nu alunece şi o 
înnodă la capăt, 

— No, acuma trebuie să spânzurăm, vorbi mai mult pentru 
sine, căutând cu ochii spre grinzile de deasupra. Apoi ceru un 
scaun, petrecu o funie de după grindă, iar jos după piciorul legat 
pe care îl săltă puţin, în loc de nod, strânse capetele funiei într- 


un fel de cleşte pe care îl potrivi sub picior. Ala bunj - rosti mai 
mult din obişnuinţă şi se duse iară la geamantanul desfăcut, de 
unde scoase vată, spirt şi un fel de tinctură pentru pansatul 
mâinii. Asta face repede, peste trei zile poate bate cu ea. 

— Pe cine să bat? — întrebă popa, nu se ştie dacă în glumă. 

— Pe cine bătut şi până acuma - şi doctorul râse cu toată 
gura, cu capul pe spate, ca hohotele să iasă mai rotunde. 
Rumoarea se întinse şi în odaie, apoi se potoli. Ca ia un semn, 
oamenii se strecu- rară afară, rămaseră numai preoteasa şi 
doctorul, care îşi aduna ce mai avea răvăşit în geamantanul de 
piele. La urmă, ceru apă să se spele pe mâini, preoteasa aduse 
un lighean smălţuit, îl aşeză pe un scaun la picioarele patului, 
apoi luă o cană plină cu apă şi aşteptă. 

Doctorul se  suflecă numai la dreapta şi începu să 
sporovăiască, cu palmele tăcute căue deasupra ligheanului: 
Muncare dai proaspăt- lapte, ouă, cartie găină şi mult verdeţuri. 

— De care? 

— De care este acuma. Dai curechi, morcovi, broazbă, apoi 
prune, mere, pere. Şi mure: ala mai mult, dai la fiecare muncare 
un pahar mare plin cu mure, ala ajută mult să vindece acolo. 

— Ba de-acelea nu-mi da, că-s acre-n sărăcie şi numa mă 
murui pe gură, de mă fac ca dracu! 

— Nu-i slobod! — şi doctorul îl ameninţă cu arătătorul. Uite, io 
vine peste trei zile şi dacă spune doamna că nu muncat aşa, 
minte- naş leagă ca pe hoţ şi bagă pe gură cu mestecăul la vale 
numa mure. Da, da, acuma io popa, io chânt! — şi râse, uitându- 
se cu arătătorul ridicat, până ce preoteasa tuşi cu înţeles. 
Piciorul nu mişti nici mort! 

— Şi până când trebuie să-l ţin aşa spânzurat la grindă? 

— Ala vedem cum merge: o lună, poate mai mult. 

— Şi-atunci cum mai umblu la preoteasa aşa înţepenit? 
Doctorul slobozi câteva hohote, cu capul pe spate. 

— Acuma musai post, domnu' părinte! 

— Vai, vai, eu ca eu, da biata preoteasă ce s-o mai văieta, 
săraca! 

— Ba s-a văieta ceea de colo! — şi preoteasa îi aruncă o 
căută- tură împunsă, în vreme ce vărsa în lighean puţinul de apă 
ce mai rămăsese în cană. 

— Care, tu? — întrebă popa, săltând puţin capul. 


— Lasă nu mai întreba, ştii tu doară mai bine cu care ai fost 
colo! 

— Unde, tu? 

— Da colo-ntre clădituri în troaşul Cucului, no, acuma ştii? — 
şi preoteasa trânti vorbele ca smâcite. Doctorul râdea cu hohote 
rare şi apăsate, în vreme ce îşi freca mâinile cu ştergarul pe 
care i-l întinsese preoteasa. 

— O, că şi ţie ţi-o fost musai să te uiţi oblu acolo, aierlea nu 
te-ai putut uita. 

— Dacă te vedeam eu, nu mai spuneam către nime, fără te-or 
văzut alţii, c-o fost ziua. 

— Şi ce-or văzut, no? 

— Ce să vadă? Cum eraţi acolo voştoloc unul peste altul între 
clădituri şi cum îmbutuşeai la ea. 

Doctorul icnea mai tare, părea că stă să se înăbuşe râzând. 

— D-apoi acolo ştii tu bine că locu-i strâmt, nu-ncap doi unul 
lângă altul, numa aşa... 

Dacă de-aceea l-aţi ales şi voi, să vi se deie bine la lucrul 
acela, răspunse preoteasa, abia potolindu-şi ciuda. Acuma vezi 
că ţi-ai luat plata. 

— Oare de-aceea, tu? 

— Da ştiu că de ce! — şi trânti mânioasă ştergarul pe care i-l 
întinse doctorul. 

— Lasă, tu, că Dumnezeu drăguţul nu ia-n samă toate 
muţăniile pe care le fac oamenii, încercă popa să o dea pe 
glumă. 

Destulu-i că le iau oamenii, îţi stă fain să te poarte cela şi 
cela-n gură, mv-i deajuns că-ţi zic popa Pitula. 

— Tu, iacă râde domnul doctor de noi! 

— Da cine-o adus vorba de lucrul acela? Eu ori tu? Preoteasa 
se cătrănise din vorbă în vorbă, de nu-şi mai găsea locul, încât 
doctorul se potoli din râs, ca să nu mai pună paie pe foc şi îşi 
tăcu de lucru pe la geamantan. 

— Au, au! Vai de mine! — prinse popa a se văieta ca din 
senin, mişcându-şi capul pe pernă. Doctorul sări speriat din 
fundul odăii şi din doi paşi fu lângă căpătâi. 

— Ce, ce? — şi îi prinse mâna nebandajată. Popa nu zise 
nimic, făcu doar semn cu ochiul spre preoteasă. Doctorul 
pricepu pe dată şi se făcu că-i pipăie piciorul bolnav, încât 


preoteasa, care se apro- piase şi ea de pat, crezu că l-a prins 
vreun junghiu. 

— Vezi dacă nu stai liniştit şi-ţi umblă gândul tot la ce nu 
trebuie? 

— Lasă, lasă, acuma nu-i nimic, o trecut, o împacă doctorul, 
aşezându-i perna mai sus. Apoi deodată îl apucă graba, îşi luă 
gea- mantanul şi prinse de clanţa uşii. Vin peste trei zile. Face 
aşa cum zis şi nu mişcă piciorul. No, noapte bună! 

Preoteasa ieşi cu lumânarea, să i se vadă pe trepte până la 
că- ruţa din curte cu caii înhămaţi. Sluga trase de hăţuri şi caii 
porniră grăbiţi, zurăind roţile ce se auziră până trecură de cotul 
Coleşenilor. Mai târziu, intrase în cămară să aducă de cină, când 
se auziră paşi tropăind pe trepte. Când se apropie de uşa odăii, 
desluşi faţa plină şi rotundă, cu ochii mari şi pieptănătura înaltă. 

— Bucuroşi de oaspeţi? 

— Cum să nu! Poftiţi înlontru. Vai, ce s-o mai bucura şi părin- 
tele! 

Catarina Varga bătu în uşă şi, după ce auzi un mormăit, intră, 
urmată de preoteasă şi de fata din Poieni ce o însoțea pe cea 
dintâi. 

— Buna seara, domnule părinte! — şi se duse aţa la pat, fără 
să mai aştepte răspuns, să-i prindă mâna slobodă pe care o 
strânse cât crezu că se cuvine, măsurându-l cu ochi aprinşi şi 
îndulciţi de zâmbetul pe care nu şi-l putea ascunde. Ce bine-mi 
pare că aţi scăpat cu viaţă! Vai, ce întâmplare groaznică - şi îşi 
împreună mâinile, uitând că avea gentuţa de piele umflată de 
încărcată ce era. Popa se pregăti să tuşească, semn că vrea să 
vorbească, dar doamna îi puse o mână pe umăr. Staţi liniştit, c- 
am aflat de la oameni tot cum a fost. Bine c-a venit doctorul la 
vreme şi o să fie bine până la urmă. Uite, doamnă preoteasă, 
am adus nişte buruieni şi flori să-i faci ceai în fiecare seară, 
pentru că îl linişteşte şi doarme bine. 

Şi aşeză pe masă ceva învelit într-o hârtie, apoi mai scoase un 
pachet mai mare care fusese îndoit ca să încapă şi-l întinse 
preote- sei. l-am adus şi nişte plăcinte, făcute aşa ca pentru 
omul beteag, cu caş dulce şi ceva mac care i-ar aduce somn. 

— O mare mulţam, doamna noastă. Da de ce nu staţi pe laiţă 
aci după masă? 

— Nu stau, că ne grăbim să ne întoarcem acuma - şi Catarina 


o strânse de mână, ca şi cum şi-ar lua rămas bun. 

— Da staţi batăr până la dimineaţă, unde să mai umblaţi 
acuma noaptea prin pietroaiele de pe drum, doară am unde vă 
culca. Staţi, că am să vă spui ceva ce-am aflat de la doctorul 
care plecă. 

— Atunci stau şi te ascult. 

— Da nu aşa, pe loc, fără să stăm întâi la masă, după aceea 
să povestim, că vreme este destulă până la dimineaţă. 

Preoteasa aşeză altă faţă de masă peste cea de toate zilele, 
apoi orândui în fugă blide, linguri, furculiţe şi cuțite. 

— Auzi, doamnă dragă, nici acuma nu ştiu pe ce lume-s! 
Mâinile îi umblau ca de voia lor, degetele apucau singure, în 
vreme ce gura îndruga după cum colcăiau gândurile. Am ştiut 
de azi dimineaţă că s-o-ntâmpla ceva rău, că mj s-o tăcut un 
semn, aşa pogan ca nici- odată. Făceam nu. Ştiu ce pe-aici prin 
casă şi numa ce-l aud din ceea casă, cum i suca lui: „Tu 
preoteasă, / Straiţa şi bâta / Colopul şi no- rocul!” Iute m-am dat 
şi i-am băgat în straiţă, că merindea aştepta gata, şi atunci m-o 
lovit ceva peste ochiul stâng, pare că m-ar fi fulgerat prin el, 
mai să cad de pe picioare! Auzi, aşa de cându-s! Şi n-am mai 
avut nici atâta putere să zic: „Măi omule, nu te du azi, că nu-i a 
bună!” Şi iaca aşa şi fu! 

— Bine că v-a ajutat bunul Dumnezeu şi aţi scăpat. 

— Tot aşa zic şi eu, doamnă dragă. 

ilO 

în mijlocul mesei, aştepta o ghioabă plină cu smântână, pe un 
blid un caş rotund, pe altul slănină afumată lângă nişte cepe 
roşii cumpărate din târgul Abrudului, de la nişte turdeni. O pită 
rotundă şi mare cât roata carului cu un cuţit zdravăn pe ea 
stătea mai ferită într-un colţ. 

— Ţie ce-ţi dau? — întrebă preoteasa, întorcându-se spre pat. 

— Muma o cană de lapte aş bea, altă nimic. 

— Stai, că ţi-o umplu cu smântână, şi cu pup moale, să vezi 
ce bună-i! 

— Bine, dară - şi popa se căzni să se ridice, proptindu-se cu 
mâna sănătoasă. 

— Stai, stai, nu aşa, că te sminteşti la picior! — şi preoteasa 
luă funia uitată la picioarele patului, se urcă pe un scaun şi o 
făcu colac pe după grindă, măsurând să o poată apuca popa cu 
mâna întinsă ca să ajute la ridicat. 


— Tot preoteasa mai cu cap, zise popa apucând inelul funiei 
cu mâna şi ridicându-şi trunchiul pe care îl proptise preoteasa, 
grămădând câteva perne. Preoteasa îi aşeză apoi blidul cu cana 
de smân- tină pe genunchi, dându-i lingura în mâna sănătoasă, 
iar pâinea tăiată pe alt blid alăturat, apoi se întoarse la masă şi 
toţi începură să se înfmpte din bunătăţile înşirate, într-un târziu, 
pe când sfârşeau de mâncat, preoteasa nu se grăbi să golească 
masa şi se uită lung la Catarina, ca şi cum i-ar da de veste că-i 
va spune ceva deosebit. Ca- tarina îi prinse privirea şi aşteptă. 
Preoteasa se uită atunci cu anume înţeles la fata din Poieni. 

— Poţi să spui, nu-i nimica. 

Preoteasa tuşi şi, după ce înghiţi de câteva ori în sec, se uită 
în ochii Catarinei. 

— Povestea doctorul, până n-a sosi părintele de la baie, că 
prin Abrud îi mare lolotă. Zicea că acolo pe la şpanat fierbeau 
oamenii de numa-numa. Povestea că l-a auzit chiar el pe spânul 
Anton Vida că domnul Nemegye, care-i directorul cel mare de la 
Zlatna, a băgat rugare acuma pe la începutul lunii la guvernul 
din Cluj să deie afară cine-i aceea Catarina Varga, şi de ce şede 
ea aici prin munţii aieştia? 

— Să vină să vadă, că eu tot aceea aştept! 

— Ba nu vin, că li-i frică, răspunse popa, pe jumătate 
molfăind. 

— Trebuie să vină, doar eu de când îi scormonesc cu rugări pe 
la Viena, ba pe la Cluj şi Sibiu. Odată şi-odată, îi musai să crape 
buboiul. 

— Mă tem că numa dacă! —om sparge noi, aâtfei... — şi popa 
lepădă cu mâna, uitând că cei de la masă stau cu spatele la el. 

— larna ce se apropie trece aşa odată. Să mai vedem la 
primă- vară. Eu am semne că va fi ceva. 

— Să deie bunul Dumnezău, că numa pe el îl mai avem. Şi pe 
doamna noastă, adăugă după o clipă. 

Catarina ridică fruntea ca să-l agrăiască, dar tăcu. Preoteasa 
începu să strângă de pe masă, apoi aduse o doniţă nouă cu apă 
de la ţârău, din care umplu o cană pentru Catarina şi alta pentru 
soţul ce se lungise, cu palma sănătoasă sub ceafă şi cu privirea 
în podul casei, semn că se gândea la lucruri mari. 

iarna cam timpurie din acest an a mai amorţit gândurile 
domnilor de la fisc de a umbla în dâra Catarinei Varga. Cât a 
bolit popa Pitula, mereu cobora din culmea Contului pe 
Izbicioara-ji jos, să mai stea de vorbă, cu el şi cu oamenii 
întâlniți pe drum. După Crăciun, pusese la cale să i se strângă 
bani pentru o nouă drumeţie la Viena, plănuită colo după Paşti, 
când lumea se mai încălzeşte şi călătorii nu mai au nevoie de 
foc la popasuri. Atât că iarna îşi cam făcuse obiceiul aici în munţi 
de a stărui mai mult - poate îi plăceau şi ei aceste locuri şi nu se 
îndura să le părăsească -, încât în aprilie a fulguit de mai multe 
ori, ba odată, chiar pe la sfârşitul lunii, a căzut dimineaţa o 
zăpadă, de a albit tot locul, însă şi soarele s-a mâniat şi pe la 
amiazi n-au mai rămas decât petece albe pe la locurile um- 
brite. Bâieşii o întrebau mereu dacă n-a venit cumva vreun 
răspuns la plângerile lor, dar nici curtea vieneză, nici tribunalul 
Comitatului Alba de Jos nu dădeau niciun semn. Catarina ştia să- 
i îmbărbăteze, vremea doar se apropie, ce-a fost mult, a trecut, 
să fie toţi /u inima plină, nu peste mult soarele dreptăţii va 
răsări şi pentru ei. Călătoria şi-o amânase acum pe la jumătatea 
lunii mai. 

Venise Armindenul şi s-a pomenit dimineaţa cu un pui de 
paltin mai înalt de un stat de om sădit tocmai dinaintea căsuţei, 
în dreptul uşii ce da în târnaţ. Nu ştia cine anume, dar nu puteau 
fi decât bu- ciumanii locului, pentru care ea nu era decât 
„doamna noastă” şi nu a altora. Armindenul acela plăpând, cu 
frunze prea crude, i-a învol- burat gândurile. Voia să facă ceva şi 
nu ştia ce. l-ar fi plăcut să se vadă calare în fruntea unei oşti, cu 
sabia dreptăţii în mână, cu care să sfâşie toate hârtiile prin care 
oamenii erau ferecaţi în lanţurile iobăgiei. Noaptea visa 
ciudăţenii înconjurate, câteodată tresărea 

speriată şi suiga pe fata ce dormea în odaia alăturată, apoi se 
ruşina de spaima ei, Dar într-o noapte a avut un somn dulce. Se 
făcea că mergea călare pe un cal alb pe o culme lungă şi lină, 
mai lungă decât a Vulcoiului, în fruntea unei mulţimi căreia riu-i 
putea zări sfârşitul. Toţi erau înarmaţi cu puşti, iar cei de lângă 
ea - Todor Crâsnic, Pitoc, Furcoi, Coleşeriu şi Nionioi - mai aveau 
şi câte un pistol la brâu şi câte o sabie pe care o îmboldeau 
anume cu călcâiul, ca să zăngăne pe mersul lor. Avea şi ea o 
sabie la oblâncul tarniţei cu mânerul aurit şi cu teaca de argint, 


pesemne i-o făcuseră băieşii în ajun la făuriştea din josul Izbitei. 
Culmea era atât de lungă, că nu putea zări unde s-ar sfârşi. 
Poate aşa era făcută fără capăt. Un vânt molatec şi călduţ adia 
dinspre miazăzi şi-i flutura părul desfăcut, făcând să-i joace 
pletele pe spate. Deodată, buciumanii toţi câţi erau în şirul acela 
nesfârşit, au început să cânte. Calul necheză atunci, de se 
cutremură tarniţa pe el, poate de plăcerea cântecului. Undele lui 
îi fluturau, aşa de dulci şi de line pe la urechi, că nu se mai 
sătura ascultându-le, până ce se pomeni că din ochi îi picură 
ceva... 

Tresări buimăcită şi băgă de seamă că palma pe care îşi 
culcase obrazul era udă. Pe fereastră abia se furişau zorile şi se 
zărea creştetul Corăbiei ca o claie întunecată pe care o 
împresoară dungi roşietice. Vru să mai aţipească o bucată, dar 
genele nu mai vroiau să se lipească şi se sculă cu gândurile 
împrăştiate. Trezi fata şi o mână cu doniţele după apă la pârău, 
iar ea se aşeză la masă şi începu să răs- foiască prin Biblie. 
Parcă citise pe undeva despre cineva care mer- gea tot aşa 
călare în fruntea unei mulţimi, dar nu mai ţinea minte dacă era 
oaste sau o mulţime desculţă de nevoiaşi. Răsfoi pe înde- lete, 
dar nu găsi nimic. Poate o fi citit într-altă carte, poate într-una 
de visuri. Vru să o caute, apoi şi-aduse aminte că o 
împrumutase preotesei care rupe ceva pe ungureşte, fiind de 
baştină din Roşia Abrudului. 

După ce prânzi, se găti să coboare până la popa Pitula şi 
tocmai când să iasă, zări pe fereastră pe cineva apropiindu-se 
de casă. Fata o molcomi, spunându-i că omul ce se vedea 
venind nu era decât un bătrânel din Poieni, pe nume Simion 
Ceteraş. Se întoarse în odaia ei să-l aştepte şi, peste puţin timp, 
un om cam scund, cu sprâncenele şi mustăţile atât de stufoase, 
încât păreau caiere pieptă- nate, îi dădu bineţe, luându-şi în 
mână pălăria cu fundul rotund. Catarina îl pofti pe scaun, dar 
băieşul i se opri în mijlocul odăii, sfiindu-se să păşească mai 
departe. 

— Da ce-i baiu, baciule? 

— Îi râu, doamna noastă - şi se uită în lături, ca şi cum sm fi 
temut de ceva. Am auzit mai zilele trecute din nişte gornici şi n- 
am crezut, da acuma-i adevărat. 

— Ce-i adevărat? — şi Catarina se ridică de pe scaun, cu un 


început de paloare pe faţă. 

— Azi-dimineaţă or ieşit acolo sub Detunata nişte domni de la 
fiscuş şi cu gornicii de aici şi or început să sepe şi să puie puieţi 
de brad pe locul nost, a meu şi a mai multora, cu cuvânt că n-o 
fost slobod să curăţăm pădurea şi să facem loc de fanat. Pe deo 
parte, ne mână să facem fel de fel de cărăuşii, pe de alta, ne iau 
fânaţurile: atuncea noi cu ce să ţinem boii? 

— Ei, de mult te aşteptam eu pe dumneata! Stai jos oleacă - 
şi Catarina se aşeză şi îşi ascunse faţa în mâinile sprijinite în 
coate pe masă. Simion Ceteraş se aşeză încurcat, neştiind ce 
poate însemna cufundarea aceea pe gânduri. Catarina stătu aşa 
nemişcată câteva clipe, poate se ruga, poate se gândea adânc 
la ceva neobişnuit. 

— Spune-i lui Pitoc, rupse ea tăcerea, înălţându-şi capul, să 
adune în târg câţiva oameni, câţi poate de mulţi. Şi eu mă duc 
pe dincoace pe la Izbita să strâng şi de acolo, şi ne-om întâlni 
toţi acolo în târg. 

Omul o privi lung şi speriat şi ea pricepu'că nu s-a dumirit. 

— leşim toţi acolo la Detunata. E cumva vreo cărare mai bună 
pe acolo? 

— Este, dară, în sus pe un pârăuţ, îi tocma bună, că nu-i guriş 
mare. Atuncea te aşteptăm în târg, doamna noastă - şi omul se 
ridică să plece. 

Era în 6 mai 1843. Se nimerise într-o zi de lucru şi cei mai 
mulţi băieşi erau la şuturi pe hotar, prea puţini pe acasă. Pitoc 
nu venise la baia din Pârău Glamului, de vreme ce îl mânase din 
Poieni pe Simion Ceteraş să ducă vestea, se vede că-l înlocuise 
ginerele său. Poate îl va găsi acasă şi pe Furcoi. Cu gândul la 
strânsura oamenilor, Catarina nici nu ştiu, până ce se pomeni 
trecând podul la Izbita să se abată pe la popa Pitula. Se bucură 
că îl găsi acasă, dar de grăbită ce era, nici nu vru să intre 
înăuntru şi rămaseră amândoi în capul treptelor. Se înţeleseră 
ca popa să treacă în fugă pe la ca- sele oamenilor şi să-i trimită 
în urma ei, acuma ea se întoarce pe la lzbicioara, poate cu 
Furcoi, dacă îl va găsi acasă ori îl va întâlni pe drum venind de la 
baie. Grabă mare. 

— Mâine-i târziu - acuma, până-i prindem acolo lucrând la 
puieţi, rosti vorbele din urmă coborând treptele de lemn. 

Furcoi numai cât coborâse de îa şura din Plaiu, iar la şut ÎI 


trimisese pe Culuţ, îşi luă un colţ de pită sa meargă îmbucând, 
pe umăr un topor cu coada lungă şi grăbi cu doamna pe 
Izbicioara-n sus. In gura Pârâuiui damului, să abătu la dreapta 
să-i aducă şi pe ortacii de la şut, lăsând-o pe doamna să urce 
singură pe drumul Contului, Când Catarina apucă să coboare în 
Pârâul Bisericii spre târgul din Poieni, după ce zăbovise puţin şi 
acasă, auzi în urmă gla- suri şi, cum drumul cobora la vale, 
peste câteva clipe fu ajunsă de Furcoi şi de ortacii de pe baie cu 
câte un târnăcop în spinare. 

în târg, adăstau câţiva aşezaţi pe nişte buşteni descărcaţi în 
faţa fire/ului de peste vale. Doamna întrebă de Pitoc şi un 
băieţandru o luă la fugă până la o casă din josul văii ce se vedea 
bine din târg. Deodată, se ivi în curtea aceea o grămadă de 
buciumani, mai mulţi decât ar încăpea într-o casă, pesemne 
până atunci se aciuiseră pe undeva pe sub pereţi. Pitoc se 
cunoştea din mijlocul lor cu statura lui de uriaş, încât ceilalţi 
păreau abia copilandri pe lângă el. Grăma- da se porni şi ieşi în 
drum. În urma lor, venea un cal întărniţat, cu flori roşii şi 
albastre înnodate pe la încheieturile căpăstrului. 

Când ajunseră în târg lângă Catarina, se descoperi întâi Pitoc, 
apoi toţi ceilalţi şi aşteptară. Doamna le făcu semn cu mâna la 
cap să-şi pună pălăriile, apoi căută din ochi un loc mai înalt. 
Pitoc îi arătă treptele şcolii din capătul târgului, de pe care se 
intra în clasă de-a dreptul din piaţă. De pe cea mai de sus, 
doamna se uită peste buciumanii adunaţi care se înghesuiau ca 
să fie mai aproape. Erau vreo şaizeci de bărbaţi, în mâini cu câte 
un topor sau târnăcop, iar alţii cu câte o prăjină noduroasă. 
Ridică mâna în semn de linişte şi, după ce zumzetul amuţi, 
întrebă: 

— Vreţi să veniţi după mine ca să puneţi mâna pe locurile 
voas- tre? 

— Vrem! — urlară toţi dintr-odată. 

— Să nu vă fie frică până mă vedeţi în fruntea voastră, căci eu 
duc cu mine numai dreptatea. Nimic din ce este al altuia nu 
vreau să iau şi nimic din ce e al vostru nu vreau să apuce pe 
mână străină. Cum v-am mai spus de atâtea ori, pădurile sunt 
ale voastre - şi numai ale voastre. Le-au folosit moşii şi 
strămoşii voştri cine ştie de când, să le folosiţi şi voi după 
nevoile voastre. Aţi făcut acolo, sub Detunata - şi arătă cu 
degetul spre vârful Flocoasei ce se zărea peste culmea din faţă - 


curaturi de pădure ca să crească ierburi, să le cosiţi pentru 
vitele voastre, căci vă trebuie vaci să vă hrăniţi, voi şi copiii 
voştri, vă trebuie boi şi cai să mânaţi piatră la şteampuri şi 

să faceţi şi alte căraturi la care vă mână domnii de la fisc. Nu 
trebuie să-i lăsaţi acuma să vă rupă pâinea de la gura voastră şi 
a copiilor voştri. Ei n-au dreptul să planteze puieţi pe locurile 
muncite cu sudoarea voastră. Să mergem acuma şi să-i scoatem 
afară. Şi dacă nu vreau de bună voie, să-i dudăim cu puterea, 
dar fără să facem moarte de om, că va rămânea păcat pe 
sufletele noastre. Şi-acuma haidaţi după mine! 

Scobori de pe trepte, dar urcă iarăşi înapoi vreo două. Gheor- 
ghea Lupului adusese anume calul acolo, să-l încalece mai uşor. 
Catarina se prinse cu mâna de oblânc şi cu un picior în scară, se 
răsuci când se ridică şi se aşeză în tarniţă, cu amândouă 
picioarele atârnând în partea în care urcase. Gheorghea Lupului 
duse calul de căpăstru prin mulţimea care se orândui s-o 
urmeze, în capul de jos al târgului se ivi Todor Crâsnic, trecând 
peste podeţul de la casa lui cu bârne înnegrite, aciuată la poala 
coastei. După ce dădu bineţe scoţându-şi pălăria, se alătură 
doamnei, vorbind mai încet „parcă anume ca să nu mai fie auzit 
de alţii. Lolota din urmă creştea mereu şi trecea peste ei ca o 
undă de râu umflat de viituri. Ziua se arătase frumoasă şi 
soarele se uita cam din creştet, cum era înjurai amiezii, în 
capătul Poienilor, la îmbucarea văilor, era o crâşmă cam 
prăfuită, cu şindile ştirbate de vremuieli, de lângă care răsări 
Huhu cu o sticlă în mână, în care mai licărea ceva gălbui. 

— Să trăiască doamna noastă! — strigă ca apucat, ridicând 
mâna care ţinea sticla, când Catarina ajunse lângă el. Ea prinse 
a râde şi a-l mustra cu arătătorul, apoi îi făcu semn să vine cu 
ei. 

— Tu de-a cărora eşti, mă? — se răsti cineva dinapoia calului. 

— De-a dracului să te ducă şi pe tine... 

— Că pe tine te duce în toată ziua, ie dară? — îi luă vorba 
acelaşi glas. Huhu lepădă doar cu mâna înspre Furcoi, uitândv- 
se peste mulţimea ce îi trecea pe dinainte cu ochi tulburi care 
abia de se mai puteau ţine deschişi. Porni şi el după cei din 
urmă, cu paşi nu tocmai drepţi, măturând pietrele ce-i stăteau în 
cale. 

— Hm-hoo! — chiui o dată, de i se înroşi obrazul, apoi prinse a 


lălăi, dând mereu din mâna slobodă, ca şi cum ar fi numărat 
silabele ce-i ieşeau din gură: 

De când beau şi nu mă-mbăt, S-o făcut vinul ofăt Şi vinarsul 
lapte fiert... 

Aşaa, nlăăă! — şi capeteie se întoarseră spre el hâhâind de 
râs. Nu te lăsa, lluhule, dă-i putere, că eşti cu noi. 

Huhu prinse a huhureza mai aprins, stârnind voie bună printre 
buciurnanii trecuţi dincolo de vale să apuce pe un pârău ce suia 
spre poala Detunatei. Lângă gardul unui troaş stătea rezemata o 
prăjină! ungă de alun, pesemne o uitase cineva, apucat cu 
graba, Nionioi, care se nimerise înaintea lui, o luă şi i-o întinse: 

— La-o, mă Huhule, nu te duce aşa cu mâna goală la uspăţul 
aiesta. Vezi că toţi avem câte ceva. 

Nn-mi trebuie, c-am eu brişcă, de taie mai bine ca briciul, tu-i 
legea ei de treabă. 

— Lasă, mă, brişcă, doară nu ne ducem să tăiem porci. Ţine 
mima de ea, dncn-ţi spui o dată. 

Huhu o luă şi o lăsă să-i bălăngănească pe umăr după şovăie- 
lile paşilor. De la o vreme, drumul se subţiase într-o cărare ce 
urca mai pieptiş prin marginea pădurii. După ce apucară pe un 
răzor, se pomeniră într-o dâlmă care se înălța diritr-odală sub 
Detunata cea împădurită. Mai încolo la câteva bătăi de puşcă, 
zăriră nişte oameni îmblăcaţi cu cioareci şi laibere albe înşiruiţi 
pe o dungă săpând nişte gropi, iar un gornic umbla în rândul lor 
cu un braţ de puieţi. Mai încolo, vreo două negreţe, după 
îmbrăcăminte, care trebuie să fi fost domni de la fisc. 
Buciurnanii se opriseră pe dâlmă şi se uitau la ei, ca şi cum ar fi 
măsurat din ochi depărtarea. Lucrătorii se opriră şi ei a mai săpa 
şi priveau şi ei miraţi, neştiind ce vor atâţia oameni. Calul pe 
care călărea Catarina scobea locul cu un picior şi deodată prinse 
a sforăi - poate vroia să dea şi el un semn. Aţâţată de ne- 
astâmpărul lui, doamna îl asmuţă, ridicând mâna: 

— Pe eif 

— Ho-ha-hoo! — şi buciurnanii se încordară la fugă înspre ei, 
cu uneltele ridicate. 

Mai tare decât toţi fugea Huhu cu prăjina ridicată, urlând: 

— Fugiţi, mă, că vă belesc pe toţi! Vă mâne comândul cât ce 
v-apuc în dinţi, hiii! — şi scrâşnea din măsele cât putea, să-l 
audă lucrătorii. Aceştia nu se clintiră, se uitau mereu, 


nedumeriţi de ce vor atâţia buciumani. Se nimerise o grohotă de 
pietri cam la o bătaie de puşcă de lucrători şi când buciurnanii 
ajunseră la ea, se repeziră ca apucaţi să ia câte un pietroi pe 
care îl anmcară, doar vor nimeri vreun gornic sau lucrător. 

— Fugiţi, mă, că vft belim acuşi! — lărmui Huhu care se oprise 
şi el, necutezând să se apropie singur. Ploaia de pietri vâjâi prin 
aer 

şi una nimeri pesemne într-o sapă, căci se auzi un vaier lung 
şi ascuţit. Acesta fo ca un semn şi toţi o luară la fugă în josul 
coastei, unde o pădure de fag li se păru adăpostul cel mai 
potrivit. Gornicii o tuliră şi ei cu puştile în grumazi, iar domnii de 
la fisc nu se ştie cum se făcură nevăzuţi, poate o şterseseră mai 
înainte. Buciumanii se întărâtară mai tare şi o luară şi ei la fugă, 
zvârlind celelalte pietri luate în mâini. Pietrile se vedeau sărind 
în hopuri mari pe coastă la vale, duduind ca pe doagele unui 
butoi, până se izbeau de fagii unde se pitiseră cei fugăriţi. 

Catarina coborâse de pe cal şi se plimba printre puieţii de 
abia aninaţi, ca şi cum ar fi vrut să-i numere. 

— Acuma daţi-le pace şi hai, apucaţi-vă de lucru. Pitoc, pune 
acolo pe răzor vreo doi la pândă, nu cumva să vină peste noi. 

— De-aieşti nu ne temem, numa de ceia cu puşti, vorbi unul 
de lângă ea. 

— Nu te teme, că aceia nu mai dau azi pe aici, răspunse'Pitoc. 

— Cred că de-acuma o fi trecut Dealu Băilor şi dau a cobori în 

Valea Abruzelului, se auzi Huhu din marginea din jos. 
Hohotele izbucniră din toate părţile. 

— Vezi, mă, nu te mai aşteptară să-i omeneşti cu ceva vinars, 
bati-te Doamne! — se auzi Pitoc, făcând cu mâna spre el. 

— Lasă, că le beau şi partea lor! Alte hohote răsunară din 
nou, apoi se stinseră. 

Oamenii se rânduiră la lucru fără altă poruncă. Puieţii săreau 
ca smulşi de mâini de uriaş: pluteau o vreme prin aer, apoi 
cădeau în josul țarinei, care pe răzor, care mai încolo. 

— Mă Huhule, ia strânge-i colo în colţul cela, îi arătă Todor 
Crâsnic. Na şi aieştia - cum aducea din celalalt capăt un maldăr 
de puieţi pe care îi lepădase vreun gornic grăbit să fugă. 

Cam într-un pătrar de ceas, locul fu curăţat de puieţii ce 
zăceau acolo într-un colţ într-o grămadă mărişoară. Pitoc îi 
spuse ceva lui Huhu şi acesta porni să caute nişte vreascuri spre 


poala Detunatei. Ceilalţi buciumani se apucară să netezească 
urmele săpăturilor, mă- turând în gropi bulgării de pământ ce nu 
se sfărâmaseră. Cu o cale, adunară şi pietrile pe care le putură 
descoperi trecând peste loc şi făcură din ele o grohotă pe hat în 
capătul răzorului. De aici înainte, iarba putea creşte în voie, 
până ce îi va veni vremea să fie doborâtă de coasă. Locul era 
minunat de fân. Fiind la faţă şi nu prea costos, creşteau tot soiul 
de flori câmpeneşti. 

Aiesla-i loc fain, doamna noaslă, că-i de faţa şi vaca dă după 
el de două ori mai mult lapte ca după cela de doşthiă ~ şi Pitoc 
arătă cu mâna întinsa spre coastele Contului de peste vale. De 
aceea ne-o fost tare lăcomie pe el. Dacă vine şi o mână de 
gunoi pe el, nu trebuie altul mai bun! 

Când se uitară la marginea din jos, zăriră o limbă subţire de 
fora încercând să se înalte sfioasă. 

— lacă Huhu o aprins focul! Haidem şi noi acolo, sa stăm până 
ce se fac cenuşă, şi Pitoc arătă spre grămada de puieţi. 

— Oare să nu-i ducem cu noi? Că avem fiecare unde-i pune. 

— Ba nu, se amestecă doamna, bine zise Pitoc: nu trebuie să 
ră- mână nici cenuşă din ei, să nu zică domnii că am lăcomit la 
averea fiscului, 

Oamenii se orânduita roată pe lângă puieţi, şezând pe 
pajiştea ce abia mijise, cu uneltele lungite pe lângă ei, şi 
prinseră a sporovăi, care de care, Cei de pe lângă Catarina o 
ascultau vorbind despre călătoria de la jumătatea lunii. Credea 
că va fi gata drumul de fier de la Pesta până la Solnoc, care i-ar 
fs scurtat mult din drum, dar după câte a aflat de la nişte 
abrudeni întorşi nu de mult, lucrarea va mai zăbovi, poate chiar 
doi-trei ani, daca'nu mai mult. Ei, dacă ar veni cu ea barem 
până la Oradea, cât ar fi de bine! 

— Aicea la noi n-o aduc, că n-au ei voia aceea sa le facă şi 
rumânilor ceva ticneală - şi Crâsnic lepădă din mână. 

— N-om sta noi din drumul lor de fier, c-orn umbla şi pe jos şi 
călare, ca şi până acia, numa să facă bine să ne ieie de după 
grumaz jugul aiesta, să putem lucra slobozi la băile noaste. 

— A veni ea vremea şi-aceea! 

Hotărârea cu care Catarina rosti vorbele străbătu prin ei ca un 
ţiuit lung şi oamenii simţiră o uşurare. Ce bine că o aveau 
acuma între ei, să le pipăie păsurile şi să-i îmbărbăteze! Şi 


aveau de ce să se laude - nimeni dintre buciumani nu mai 
mergea la făcut stânjeni la Ofenbaia, nici la căratul lemnelor la 
topitoriile de la Zlatna. lar astăzi le dăduse înapoi cel mai bun 
loc de fanat pe care pusese fis- cul gheara. 

— Aveţi grijă de aci înainte să nu pună mâna pe voi, c-or afla 
domnii din aieştia pe care i-am fugărit, cine o fost aicea cu 
mine. Şi când mergeţi pe la Abrud, ori pe la Zlatna, ortăciţi-vă 
mai mulţi, că atunci nu mai cutează să se lege de voi, vorbi 
Catarina de pe răzor, simțind încotro le umblă gândurile, 
adăstând acolo sub pădurea Detunatei. Oamenii o ascultară ca 
în biserică, în vreme ce ascultau 

ţii pocniturile cetinei cuprinse de limbile de foc iscate 
vâlvătaie din vieascurile aprinse de Huhu. Mirosul de cetină 
crudă se lăţi dintr-odată, gâdilându-i pe la nări şi aducându-le 
aminte de anii copilă- riei, când stăteau ia vaci pe Nigârleasa ori 
pe Vulcoi şi aţâţau focuri la butura vreunui brad ce sta să cadă 
de bătrân, cu mâinile întinse să-i fure din dogoare şi îmbătându- 
se de mirosul acela adânc de răşină topită. 

Când flăcările se topiră şi din grămada aprinsă rămase numai 
o mână de cenuşă, Catarina se ridică de plecare şi oamenii o 
urmară. Coborâşul fu mai sprinten, feţele se descreţiseră, după 
ce au văzut cât de uşor şi-au tăcut pe voie împotriva câinilor de 
la fisc. Doamna mergea înaintea tuturora, urmată de Gheorghea 
Lupului, care-i ducea calul de căpăstru. Ceilalţi se potriviră câte 
doi-trei şi vorbeau de- spre întâmplare. Nu le ieşea din minte de 
ce domnii de la fisc s-au iacul nevăzuţi atât de repede, de parcă 
ar fi intrat în pământ. Şi n-a îndrăznit niciunul să se arate chiar 
la depărtare mare, cât timp au adăstat acolo să se facă scrum 
toţi puieţii. 


— De bună samă se tem de doamna noastă, se auzi un glas 
mai tare printre celelalte care zumzăiau întruna. 

— Trebuie să facem şi noi ceva pentru ea, spuse altcineva. 
Vor- ba prinse aripi şi buciumanii o rumegau coborând, până ce 
ajunseră în vale. 

Catarina se sui călare şi porni cu Gheorghea Lupului până la 
casa ei, acolo sus, în culmea Contului. Buciumanii se ţinură şi ei 
de ea până la crâşma din josul Poienilor, unde se opriră, fără să 
mai ştie ce să mai facă. Nu se gândiseră până atunci cum să 


cârmească lucrurile, dacă se vor întoarce cu izbândă. 

— Mă, ştiţi ce rie vorovirăm cu cuscru şi cu Todor Crâsnic co- 
borând pe coastă-n jos? Da să ne-apucăm noi să-i facerr o casă 
la doamna noastă, aşa mai domnească o ţâră, cum să spui... 

— Şi mai la dricul Buciumului, să-i fie şi ei mai îndemână, şi şi 
nouă când o cotăm, îi luă vorba Furcoi. Am eu o ţâră de grădină 
acolea peste vale de la mine, unde-o fost casa socrilor, aş zice s- 
o facem pe locul acela. 

— Mă, ia sama, acolo-i chiar la drumul mare, uşor de-a pune 
cătanele mâna pe ea, se împotrivi Todor Crâsnic. 

— Lasă, că de-aceea om griji noi, ca şi până acuma, simţim 
noi când dau să umble cătanele, că ne ducem noi în toată ziua 
pe la Abrud, răspunse cam răstit Pitoc cu mâna ridicată, ca şi 
cum statu- ra lui n-ar fi fost de-ajuns pentru a-l băga în seamă. 
Eu din capul 

meu aşa socot să ne întâlnim pe dumineca ce vine aci în târg 
şi sa hotărâm care ce facem, pe care meşteri să-i tocmim la 
lucru şi tot ce se ţine, până la o pitula. Rămânem dară aşa? 

— Aşa! — tunară toţi dintr-odată, ridicând fără voie dreapta. 
Oamenii mai zăboviră pe loc, parcă nu le venea să se despartă. 

Primejdia înfruntată îi făcuse mai uniţi şi le-ar fi plăcut să stea 
tot aşa împreună, să se bucure schimbând câte o vorbă, să-şi 
aducă aminte de când veniseră cătanele pe ei să-i căznească 
mai rău ca pe vitele dejug. Cum adăstau aşa nehotărâţi, îl văd 
pe Gheorghea Lupului grăbind în fugă spre ei. Flăcăul era mai 
mult potrivit de statu- că decât înalt, cu ochi negri aprinşi şi cu 
faţa rotundă, cărnoasă, pe care o făceau şi mai plină mustăţile 
groase şi sprâncenele stufoase. Venise tot o fugă, crezând că 
oamenii s-au grăbit spre case şi nu mai găseşte pe cei căutaţi. 
Cât ce-i zări, încetini la pas, îşi petrecu poala laibănilui peste 
fruntea îmbrobonită de sudoare şi se opri lângă Pitoc, Furcoi şi 
Crâsnic, toţi grămadă, ca şi cum l-ar fi aşteptat. 

— M-o mânat doamna noastă să vă spui să faceţi bine să vă 
duceţi pe la ea ori pe sară, ori mâne, da până-n prânz, că după 
aceea pleacă la Abrud. 

— Spune-i că ieşim o ţâră mai târziu, după ce mâncăm de 
amiazi şi mai vedem ce-i pe-acasă, vorbi Crâsnic pentru toţi. 

Soarele se plecase spre povârniş când cei trei se despărţiră la 
crucea cărărilor clin capătul Contului - Furcoi apucând spre 


dreapta să coboare în Valea fzbicioarei, iar ceilalţi coborând pe 
drumeagul de care din Pârăul Bisericii, troncănindu-şi opincile 
de toţi bolova- nii, mulţi şi mari, semănaţi în lungul drumului. 
Doamna le pusese nişte întrebări despre unele adeturi către 
fisc, deoarece avea să bage o nouă rugare acuma când va sosi 
la Viena. S-a arătat din cale afară de bucuroasa când a aflat 
gândul cel nou al buciumanilor. Acolo va fi aproape de popa 
Pitula şi mai aproape de preoteasa lui, cu care se va întâlni în 
toată ziua, pe cât de micuță, pe atât de drăgălaşă. Şi nu ştiu 
cum plină de voie bună, că te înveseleşte numai prinzând-o cu 
ochii. 

luna mai A trecut în ANUL acela ca unsă cu miere: niciodată ii- 
au fost buciurnaiiii mai bucuroşi, văzându-se cu un picior în 
scările puterii. De când cu scoaterea puieţilor de sub Detunata 
au vă/ut şi ei ce puteri mari stau la spatele doamnei lor. Au 
trecut zile şi săptămâni şi nu s-a arătat nimeni, nici de la fisc, de 
la Zlatna ori Abrud, nici de la comitat de la Aiud, să le ceară 
vreo socoteală. De se duceau la Abrud, la cămară ori la târg, 
abia mai puteau păşi pe trotuarele pietruite de făloşi ce erau. 
Odată s-a dus şi Catarina, că- lare şi îmbrăcată ca o buciumană, 
însoţită de o droaie de feciori, toţi călări, purtând câte o floare la 
oblânc şi la căpăstru, ca şi cum ar fi dus cu ei cea mai aleasă 
mireasă de pe pământ. Trecătorii se opreau toţi pe trotuare: se 
uitau şi nu le venea să creadă, iar buciumanii nimeriţi printre ei 
nu se puteau ţine să nu strige: „Aiasta-i doamna noastă! Vedeţi 
ce bine-i se sade buciumană!” Au văzut-o şi domnii de la şpanat 
şi de la judecătorie, dar n-a îndrăznit niciunul să se apropie de 
ea. După ce au tras la crâşma de popas a buciumanilor, ţinută 
de unul Tutuc, nu departe de casa popii Pitula unde stătea 
ginerele său, doamna Catarina s-a dus chiar la biroul 
administraţiei domeniului fiscal Abrud, unde domnul controlor 
loan Sterca Şiu- luţiu i-a stat înainte ca şi alte daţi, ca unul ce o 
mai întâlnise şi prin Izbita, când se ducea la şteampurile lui. 
Şiuluţiu i-a adus dosarele cu actele urbariale de care avea 
nevoie în procesul băieşilor cu fis- cul. Ştia doamna Catarina de 
cum s-a uitat prin hârtiile unse şi motolite că procesul acela va fi 
atât de încâlcit, încât poate nu se va sfârşi niciodată la vreun 
scaun de judecată. Ce dădea un paragraf cu o mâna, luau altele 


cu două, deoarece legile şi dispoziţiile curgeau ca apa pe ţftrău. 
Fără să ţină socoteală că se lovesc cap în cap cu 

altele mai vechi. Lucratul minelor o luase mult înaintea 
orânduielilor date prin legi şi decrete, încât strădaniile fiscului 
de a sprijini producţia de aur se luau în coame cu legile 
administraţiei. Şi nici nu era chip de a le împăca, dată fiind 
setea de aur a împărăției cu gâtlejurile cele multe de balaur, de 
aceea a râvnit la stăpânirea Transilvaniei, încă de pe la 
începutul secolului ajunsese carul înain- tea boilor, iar acuma 
Catarina Varga încerca să scoată resteiele, ca boii să nu fie traşi 
în prăpastie şi să poată umbla slobozi pe la cine le ştie rostul. | 

Mânaţi de voia bună care îi făcea pe buciumani să umble ca 
beţi, Furcoi s-a dus într-o zi pe după Corabia, pe faţa ce cobora 
spre miazăzi-răsărit, numită Slăvăşoaia, să cerce pe la vreo 
mină pără- sită. Acolo unde lucrase cu ortacii la şurful din Pârău 
Glamului au câştigat bine, chiar dacă de la o vreme piatra se 
făcuse prea tare şi trebuise să coboare cu şteolna ca să fie 
mereu dedesuptul filonului de aur. S-a întâmplat că la un loc au 
dat de un izvor cam mare, încât scoaterea apei le dădea multă 
bătaie de cap. Ar fi aşezat ei o cârjă cu care să tragă apa până 
unde se putea scurge singură pe şteolna spre gura minei, aşa 
cam cum se scoate apa cu găleata dintr-un puț, dacă ceva mai 
încolo filonul nu s-“ar fi rupt, alunecând cine ştie cât spre 
adâncul pământului. Trebuia, deci, săpat un vârtej, dar chel- 
tuielile ar fi crescut de peste trei ori şi ortacii stăteau în 
cumpănă, aşteptând să mai prindă barem trei-patru inşi. Pitoc i- 
a îmbiat să se mute la baia la care lucrase el o vreme pe la 
vârful Corăbiei, numită „Baia cu apă” din pricina izvorului care 
curgea pe şteolna ca pe un scoc de moară. Piatra cerca destul 
de slab când o părăsise el, poate se va îmbuni mai încolo. „Mai 
bine ce-i în mână, nu-i minciună”, a răspuns cuscru-său Furcoi şi 
ceilalţi au fost de partea lui. De aceea, după ce a plecat 
Catarina, şi-a luat într-o zi ştearţul, şaitrocul, târnă- copul şi un 
ciocan şi s-a dus tocmai sus la Slăvăşoaia. Auzise el din bătrâni 
că baia Cocu, chiar sub vârful Corăbiei, lucrată cine ştie de când, 
cu şteolna lungă de peste un kilometru, ar fi dat destul de bine 
şi mai ales că s-ar lucra uşor de tot, fiind pe vână numai piatră 
sfărâmicioasă. 

După ce a descoperit gura minei de parii ce o închideau, şi-a 


aprins ştearţul şi s-a dus pe şteolna până la ori. Locul era tare, 
încât şteolna se ţinuse întreagă, chiar dacă pe câte un loc 
izvoarele se băl- tuiseră, neştiind încotro să mai curgă. Le 
măsură cu ochii la lumina ştearţului şi băgă de seamă că aveau 
loc de scursură în peretele celălalt al şteolnei, pe unde se 
duceau cine ştie unde, poate până în 

fundul pământului. După ce a ajuns la ori, a aşezat ştearţul sn 
i no vadă şi şaitrocul lângă el şi a început să zgârme cu ascuţişul 
târnă- copului. Piatra era într-adevăr sfărâmicioasă, se putea 
tăia cu dalta fără puşcături, Dintr-o scobitură putu desprinde 
chiar un bruş cât pumnul, apoi altele mai mici. Le culese toate în 
şaitroc, măturând cu palma unde căzuseră firimiturile şi ieşi la 
lumină să-şi încerce norocul. Se duse la pârâiaşul ce venea pe 
lângă mină de la ţărăul cu apă multă de sub vârful Corăbiei şi se 
aşeză în marginea lui. Cu cio- canul mărunți bucăţile, până ce le 
făcu pulbere, chiar pe buza şaitrocului (dacă nu-şi luase mojar 
de buzunar), apoi prinse apă în şaitroc câtă trebuia pentru 
spălătură. Se aşeză cu picioarele la vale şi începu să legene 
şaitrocul ca pe o sită, cu grija ca greul să lunece la fundul lui. 
Din când în când, vărsa din apă, aplecând şaitrocul ca să curgă 
câte o şuviţă subţire-subţire, apoi îl clătina din nou, cu ochii 
ţintă la alesăturile ce prinseră a se zări. La urmă, culese 
firicelele gălbui cam cât bobul de mac şi mai mărunte, 
măturându-le pe rând cu vâr- ful degetului într-un corn de bou 
cu capac de piele. Era mulţumit: piatra cerca bine, s-ar putea 
apuca de lucru. De aceea, cobori pe după Corabia până în Poieni 
la cuscru-său Pitoc, să-i arate şi lui, so- cotindu-l mai priceput la 
bâişag. Cum se aşteptase, Pitoc s-a bucu- rat şi el. Mai trebuia 
autorizaţia de lucru de la' şpanatul domeniului Abrud, mai ales 
că mina fusese luată de la buciumani de când nu se mai ţinea 
minte şi lucrată o vreme de administratorul şpanatului Abrud cu 
mână plătită, până când a venit cel de acuma, Anton Vida, care 
a părăsit-o. Se înţeleseseră să se ducă Furcoi, îl cunoştea mai 
bine pe controlorul loan Sterca Şiuluţiu, şi era mai blând la 
vorbă, nu ca el, Pitoc, gata să bată cu pumnul în masă şi la 
domnii cei mari. Controlorul i-a dat ţidula, bucuros că de acolo 
va ieşi aur mai mult şi va fi şi el lăudat undeva mai sus, dar 
poate mai mulţumit că Furcoi i-a dus şi el un miel, cumpărat de 
Ispas la târgul din Poieni. Şi fiind toţi cu voie bună, s-au gândit 


că s-ar cuveni mai întâi să facă o sfeştanie într-o sâmbătă. Popa 
Pitula s-a orânduit să iasă acolo în sâmbăta dintâi a lunii iunie, 
cu gândul că vremea frumoasă va ţine până atunci, ca să se 
bucure toţi de petrecerea îndatinată la orice sfeştanie de mină. 

Cum era cel mai aproape, Pitoc a ieşit cel dintâi, cam o dată 
cu păstorii care îşi mânau vacile pe Corabia, ducând subţioara 
scân- durele şi ştempţi prisosiţi de la vreun gard. Aproape de 
gura minei, unde se da puţin loc oblu, a bătut cei patru ştempţi, 
apoi a prins scândurelele de ei şi a înjghebat o măsuţă pe care 
să-şi poată pune 

preotul doniţa cu apă de sfinţit, crucea şi ce mai trebuia 
pentru slujbă, Apoi a măturat de la gura băii vreascurile adunate 
de copii să-şi facă foc, căci aici, la 1.350 de metri, când nu bătea 
soarele, dârdâiai de frig. După ce a isprăvit, s-a întors pe faţa 
Corăbiei şi a coborât, păşind dintr-o călicică într-alta, atâtea 
erau de multe, până la poală, pe drumul de care, ce încingea 
Corabia ca un brâu în partea de miazăzi şi apus. Aici, coasta 
priporoasă se prefăcea dintr-odată chiar din marginea drumului 
de care într-un şes lung de mai bine de două bătăi de puşcă. 
Oamenii îi ziceau şesului „Poduri”, fiind două, cel mare şi cel 
mic, din pricina zidurilor groase ridicate de romani spre a tăui 
apa trebuincioasă la spălarea rnăcinişului cu aur. Cu vremea, 
tăurile s-au umplut cu pământul cărat de puhoaie şi locul s-a 
netezit ca o masă pe care puteai păşi cu ochii închişi. Doar unde 
şi unde mai mustea câte un firicel de apă care abia licărea, ca 
să se scufunde iar în adâncuri, lăsând să crească în preajmă-i 
câte un fir de papură, scurt şi neajutorat în aşa loc pietros. Pitoc 
se aşeză pe căliceaua cea mai de jos, încât picioarele i se 
rezemau chiar pe drumul ce încingea Corabia pe la poală şi 
rămase uitându-se în lungul lui spre Crucea Vulcoiului, pe unde 
trebuiau să se ivească cei pe care îi aşteptau. Traista şi-o 
dezlegase de pe mână şi se rezema într-un cot, lungit pe coastă 
în sus, plitnbându-şi privirea spre vârful Corăbiei. Ziua se 
nimerise caldă şi senină şi părea că s-ar bucura de ea mai mult 
Corabia, cum şedea cu cerul rezemat pe creştetul ei. Celui ce 
venea dinspre miazăzi de pe dealurile Zlatnei, i se părea că se 
uită la el faţa unui uriaş îngropat până la bărbie în culmea lungă 
a Vulcoiuiui, săltată anume să se poată uita la lume. Pe vârf, se 
înşi- ruiau brazi drepţi şi lungi, cu ramurile foind la cea mai slabă 


adiere. Dar, când drumeţul ajungea la Poduri, sub poala ei, şi o 
măsura cu ochii, se minuna cât era de îmbătrânită şi scorojită, 
de îl apuca jalea, dacă era om milos. Pe tot întinsul feţei se 
zăreau numai viroage, mai adânci ori mai blânde, coborând din 
creştetul ei spre văgăunile pâraielor ce începeau de la poalele 
ei, dar mai multe erau cărările care o străbăteau de-a 
curmezişul, pe câte un loc atât de dese, încât puteai urca şi 
cobori dintr-una într-alta ca pe nişte trepte. Trecătorul de azi se 
poate mira de ce a fost nevoie de desişul atâtor cărări, căci 
tâlcul lor se poate afla numai în zdroaba după aur a celor dintâi 
stătători pe aceste locuri: poate că ele au fost tot atâtea 
drumuri pentru cărat pământul săpat din gropi şi şteolne. 
Lăcomia romanilor a fost atât de aprigă, încât şi acum se vede 
ieruga, adâncă şi lată, de jos de la buza muntelui până în 
creştetul Corăbii, pe urmele filonului 

126 

de uur, Poate săpătura a fost cu pereţii drepţi, dar cu vremea 
s-au surpat şi s-au netezit, de au ajuns la forma triunghiulară a 
adânci- turii. Mai încolo, pe faţa costoasă, cărarea dă într-o 
groapă largă şi adâncă să încapă două case alăturate, bine pitite 
după peretele dinspre vale. A fost aici vreun tău săpat de 
strămoşii cei de demult pentru a strânge apa trebuincioasă la 
spălatul pietrilor zdrobite, sau, dimpotrivă, vreo gură de mină 
care s-a surpat, după ce lucrarea a fost părăsită? Oriunde s-ar 
întoarce călătorul, ar zări numai urme ale căutătorilor de aur, 
toată faţa muntelui fiind plină de găuri, unele mai mici, abia cât 
să vâri piciorul, altele mai găunoase, iar din loc în loc, pietre şi 
pietroaie înţepenite locului. Corabia a răbdat pe rând ciupiturile 
oamenilor care i-au făcut faţa ca spartă de buboaie şi 
împestriţată cu negi, poate bucurându-se că nu mai stă singură 
în cap de munte, cum a vegheat pesemne de la începuturile 
lumii. Şi aşa răbdurie a rămas până în ziua de azi, tresărind în 
tainiţile ei ori de câte ori îi simte pe aceşti pitici ai pământului că 
o înţeapă cu târ- năcoape, dălţi, sfredele de tot felul, ba o mai şi 
zguduie cu puşcături de pulbere, de-i clocoteşte pădurea până 
unde ajunge răsunetul lor. Şi azi pentru sfeştanie Sra gătit şi ea 
anume cu haina cea de sărbătoare, căci ce pot fi altceva firele 
lungi şi subţiri de sânziene ce străjuiesc toate călicelele de-a 
curmezişul ei, printre care se poate zări şi câte o stânjenită 
sfioasă printre atâtea surate de alte soiuri? Din loc în loc, se 


ridică şi câte un tufiş de zmeuruş, anuma ca să-i clatine vântul 
ramurile cele multe ce se întorc cu capul la pământ de lunguieţe 
ce sunt, iar pe lături alte pâlcuri cu floarea deschisă la soarele 
de vară, fără să se sfiască de ienuperii împrăştiaţi ici-colo câte 
unul, ca să-şi tremure frunza subţire şi întunecată, aşa cum o 
suflă boarea care nu se ostoieşte niciodată aici în creştetul 
Corăbiei. Mai des se arată şovarul cel subţire şi înalt, cu statura 
lui dreaptă care nu se culcă niciodată, oricât ar sufla vântul de 
potrivnic, doar se clatină întruna, plăcându-i peste măsură să se 
legene aşa în ne- ştire, până îl prinde liniştea nopţii. Dacă 
oaspeţii au însetat cumva „pot bea din izvoarele ce ţâşnesc 
roată din brâurile ei prin târâie ce umplu văiaiele din trunchiuri 
de copaci scobiţi sau din firicelele îm- prejmuite cu lespezi de 
piatră ca să se înalțe în fântâni cu apă domo- lită acolo din jos 
de drumul de care, mai la îndemâna trecătorilor, ca şi a cirezilor 
şi turmelor care pasc până toamna târziu. Şi e aşa de bună apa 
ei, încât bei şi fără sete, iar după ce ai gustat-o, nu te mai înduri 
s-o laşi, mai împlânţi gura în buza ţârăului, ori în plinul fântânii, 
de simţi cum ţi se strepezesc dinţii de răcoroasă ce poate 

fi. Lumea mai zice că ar fi auroasă, de aceea se îmbie aşa de 
bine la băut şi poate nu greşeşte, de vreme ce şi cea ieşită pe 
şteolnele băilor nu are niciun fel de galiţă care taie maţele, de 
aceea e şi ea jinduită de trecători şi vitele locului. Nu e de 
mirare că azi stă şi ea bucuroasă la petrecerea de la poala ei, cu 
gândurile limpezi ca şi seninul din creştetul ei, tremurând 
întruna din păiuşele cele lungi scormonite de boarea jucăuşă, cu 
faţa pârjolită în soare să i se mai îngroaşe pelita pe unde a 
scobit-o mâna omului. Doar un noruleţ, alb şi lunguieţ, s-a iscat 
nu se ştie de unde şi s-a oprit acolo în creştet, ca un fel de 
maramă albă, căreia vântul glumet i-a întors un colţ peste cap... 

Pitoc o ştie de când stătea şi el la vaci, dar pare că niciodată 
n-a fost mai gătită ca azi, în cap de vară, să-i primească pe toţi 
câţi vor veni, cu bun cu rău. Şi cum stă aşa, răsturnat într-un 
cot, uitându-se în zare spre vârful ei, vede firele de iarbă cum se 
leagănă întruna, şir după şir, ca şi cum s-ar alunga unul pe altul 
dintr-o mar- gine într-alta şi nu se mai ajung niciodată. E atâta 
pustiu în juru-i, că se aude şuierul vântului cum se saltă peste 
creştetul firelor lungi cu un şuşuit prelung, câteodată mai ascuţit 
când îl întărâtă îndărăt- nicia lor de a nu se culca la pământ, îl 


aude şi cum îi zornăie prin marginea pălăriei culcate pe o 
ureche, poate de înciudat că o ţine cu o mână să nu i-o spulbere 
până acolo jos, undeva prin fundul Pârăului ladului, îi vine să 
aţipească de atâta plăcere şi îşi lasă pleoapele să se închidă. Şi 
poate ar adormi dacă tălăngile de pe vaci n-ar suna tot mai 
aproape. Când se uită încolo spre Dâmbul Tăului, vede vaci 
răzlețe venind pesemne spre fântâna din jos de el, din bătrâni 
numi- tă Fântâna Craiului. Altele se apropie dinspre Crucea 
Vulcoiului, înşimindu-se pe drumul de care până în dreptul altei 
fântâni, unde se abat să coboare la ea. O fi vremea prânzului, 
ori păstorii se gră- bese să le închidă mai devreme, să poată fi şi 
ei de faţă la sfeştanie. N-a bătut nimeni doba să o înştiinţeze, 
dar vestea s-a lăţit aşa pur- tată dintr-unul într-altul. Şi vin mulţi, 
pentru că le place şi lor voia bună, Destul stau posomorâţi acolo 
sub pământ, la ortul mustind de umezeală, încrâncenându-se să 
bată găurile de puşcat, încât nimic nu poate fi mai dulce decât 
să adaşti pe pajiştea molcomă de pe poala Corăbiei, între atâta 
lume venită să petreacă. 

Dintr-odată, Pitoc tresare şi se uită. O fi aţipit sau i s-o fi părut 
numai, dar şuieratul l-a a“uzit de bună seamă. Când se uită 
înspre Crucea Vulcoiului, zăreşte câteva capete înălțându-se pe 
după dâlma "ocolită de drumul de care. Sunt izbiţenii, călări şi 
pe jos, printre ei 

şi popa Pitula pe iapa cea albă. Când au ajuns mai aproape, le 
face semn cu mâna, Furcoi îi răspunde, ridicând o sticlă plină pe 
care apoi o ascunde în traista agăţată la oblând. Apoi se înşiruie 
toţi de pe o cărare pe alta, până ce ajung în dâlma Slăvăşoaiei. 
Acolo, lume multă adăstând în ciorchini mai mari ori mai mici 
cât ţine coasta cu pajişte: sunt poienarii veniţi pe cealaltă parte 
a Corăbiei, pe Pârâul Pietrii, ascuns de desimea brazilor. Se 
apropie toţi de gura băii, lângă măsuţa pe care popa Pitula şi-a 
înşiruit cărţile scoase din traistă. VSalvina Coleşeriului urcă fuga 
cu o doniţă nouă până! a ţârăul din susul Cocului, o umple, apoi 
vine şi o aşază încetinel pe măsuţă, grijind să nu se verse un 
strop. Alergătura face să-i tresalte pieptul strâns în pieptarul 
nout, plin de floricele negre şi roşii, iar în obraji stă să se aprindă 
o roşeaţă, nu se ştie de sfială mare între atâţia oameni, sau de 
sângele iuţit de fugă. Apoi se strecură ca o zvârlugă până ce se 
lipi de maică-sa care şedea undeva mai în susul coastei, de 


unde se vedea mai bine peste strânsură. Popa începu slujba cu 
glasul lui lin şi adânc care mergea la inima buciumanilor. 
Cuvintele răsunau desluşit pe buzele lui, rotunjite ca un cocoloş 
uns, să alune- ce mai bine pe gâtlej, unde părea că s-ar topi pe 
rând. Pala de vânt iscată din creştetul Corăbiei adia molcom 
peste capetele desco- perite, fluturând foile cărţilor sfinte din 
mâna'popii şi a cantorilor. După ce sfinţi apa, înmuie ştiutul de 
busuioc şi stropi gura minei, în cele patru părţi, sus, jos, la 
dreapta la stânga, apoi se întoarse şi ţinu cu mâna cealaltă 
crucea zugrăvită spre a fi sărutată, întâi, se rânduiră bărbaţii, 
începând cu cantorii, apoi femeile, după preotea- sa ce ştia prea 
bine rânduiala din bătrâni. 

S-ar fi cuvenit să-şi petreacă aci lângă gura minei, dar coasta 
era prea priporoasă şi se mutară la Poduri, în cealaltă parte a 
Coră- biei. Cum era vremea amiezii, oamenii se aşezară pe 
cărările multe ale coastei care le slujeau acum de masă, căci pe 
ele îşi desfăcură ce aduseseră în traiste, după ce aşternură mai 
întâi câte un ştergar sau măsăriţă. Mai jos, lângă drumul ce 
ocolea Corabia, se rânduiră popa Pitula şi cu ortacii care vor 
lucra la Cocu. 

Caii, unii împiedecaţi, alţii slobozi, după cum se arătaseră de 
buietici, păşteau pe şesul Podurilor, cu capătul căpăstrului 
înnodat de oblânc. Câteodată, se mai auzea câte unul iţindu-se 
cu gura plină de iarbă, încât guiţatul părea că stă să i se înece, 
oamenii se uitau într-acolo, fără să se ducă spre ei, deoarece 
unul dintre cei doi se îndepărta pe dată, poate simțeau că au 
venit şi ei la o petrecere unde bătaia e de ruşine. De pe Poduri, 
se zărea bine lumea orânduită în 

grupuri de câte trei-patru, rar mai mulţi, împrăştiată parcă 
anume sa cuprindă cât mai mult din coasta zgrunţuroasă şi plină 
de împunsă- turi. Câte un bărbat se ridica şi pleca cu o sticlă 
încolo spre mina Cocu, decât că, ajuns pe culme, cobora la vale 
până la marginea pă- durii, de unde se întorcea cu ea plină. 
Dacă nu s-ar fi auzit de acolo cai nechezând, s-ar fi zis că se află 
o crâşmă ascunsă în pădure, să fie băutura mai la răcoare. 
Crâşmarii erau câţiva mogoşeni care vindeau pe sub mână vin 
adus de pe la Bucerdea Vinoasă, Craiva ori Cricău. Stăteau acolo 
în marginea pădurii, gata să se afunde în adâncul brădetului, de 
îndată ce ar fi zărit vreo negreaţă de domn, De aceea, caii 


rămâneau întărniţaţi, iar berbinţele, prinse în laţul funiilor, gata 
a fi aşezate în tarniţă şi cei ce se apropiau de ei cu sti- da în 
mână, ziceau că se duc la ţârăul din dunga pădurii. Crâşmarii 
satelor nu le aveau grija, ştiind prea bine că aşa-i data din 
bătrâni, de aceea nici Horomoaţă nu scosese nimic din pivniţa 
lui şi mergea şi el cu stjcia la ţârâul din marginea pădurii. 
Buciumanii îl beau ca apa, bine ştiind că beau vin curat, din 
struguri, fiert în legea lui, nu amestecat cu leobăituri, cum era 
cel adus de fisc la crâşmele de sat. 

După ce vinul a început să umble prin vine din creştet până în 
tălpi, neastâmpărul dădea semne tot mai dese, Glasurile se 
întări- seră, se auzeau vorbe mai răstite, mai câte o sudalmă şi 
din răzleţiţi cum fuseseră până atunci, se făceau mai grămadă 
în câte un pâlc care stătea ce stătea într-un loc, apoi se muta 
într-altul, ca şi cum le-ar fi ars pământul sub tălpi. Câte unul se 
răzleţea cu sticla în mână şi păşeau întins, până se apropia de 
cel zărit, întinzându-i-o ca semn de bun venit. După ce închinau 
unul de la altul, stăteau câtva de vorbă aşa în picioare, apoi se 
prindeau de cot şi se aşezau undeva mai la o parte, să poată 
taifasul în voie. Se auzea strigându-se pe nume, apoi câte un. 
Drăcuit în glumă, urmat de râsete pogane, de răsunau peste 
toată adunătura. 

Popa Pitula rămăsese pe locul unde Pitoc îşi grămădise 
desagii cu cele aduse şi. Şedea pe netedul cărării, cu o sticlă 
proptită cu mâna de tureacul cizmei, îl asculta pe Pitoc, dar cu 
ochii străbătea gloata, poate căutându-şi preoteasa care se şi ivi 
într-un târziu ca trasă de firul nevăzut ce o lega de soţ. Era 
încinsă la obraz, iar din ochi îi picura numai voioşie, părea că ar 
râde întruna aşa înăbuşit. 

— Mie-mi vine să joc, şi îl prinse de mână, scuturându-i-o cu 
înţeles. Haidă, voi ce mai aşteptaţi? 

— Mă, că iute-ţi mai veniră draci! Mai aşteaptă o ţâră, să se 
aşeze bine vinul aiesta. Uite, nici ceteraşii nu se arată. 

Purcoi se ridică din spatele popii şi privi roată cu mâna strea- 


şină la ochi, 
— Mă uit şi eu, da-n zadar, ca n-o venit. 
— Cine, mă cuscre? — întrebă Pitoc, şi el cu ochii peste 


mulţime pe urmele lui Furcoi. 
— Da cimpoierul aiesta de la Valea Dosului, Truţă! 


— Nu vine, că spuseră mai înainte nişte păstori că i s-o spart 
burduful şi n-are cumu-l umfla. 

— Drac să-l umfle şi p-acela, că ştie numa să ceară mult pe 
zicală! 

— Nu te mai amări acuma, sunt ei feciori destui să zică cu flo- 
iera. Uite, chiar Culuţ a tău... 

— li baiu că nu mi-am adus floiera, şi se sculă să se uite după 
cineva. 

— Lasă că sunt la alţii. lan strigă-l pe Gheorghea Lupului, că- 
mi păru că-l văzui cu două după curea, îl pâri Pitoc. 

Furcoi se grămădi din nou între popa şi Pitoc şi vorbiră o vre- 
me mai pe şoptite, pesemne de ale băişagului, căci Pitoc arunca 
din când în când ochii înapoi, răsucind capul. Sosiră lângă ei şi 
ceilalţi, Todor Crâsnic, Coleşeriu, Nionioi, Mitrea Nuţului de pe 
Stălnişoa- ra care lucrase la Cocu pe când da a se ridica’ fecior. 
Popa se uita mereu prin mulţime, poate după preoteasa care se 
făcuse iarăşi ne- văzută. 

Deodată, se auziră şuierături ca de fluier. Culuţ şi Gheorghea 
Lupului încercau să potrivească glasul a două fluiere cam 
deopotri- vă de mari, dar nu izbutiră. Gheorghea Lupului strigă 
un nume şi un fecior se apropie, cu fluierul vârât după chimir, îl 
încercară şi pe acela şi sunau unul ca altul. 

— Acuma care cum ne dăm? — întrebă noul venit. 

— Ne rânduim aşa câte doi, să putem şi juca. O dată rămâi eu 
cu Culuţ şi tu ai grijă de ortacu-ţi pe când te-om striga. 

Se iscă apoi o zicală limpede care curgea lin ca apa pe 
ţâraiele Corăbiei, cu unduiri dulci, iar la sfârşit cu un sunet 
alungit şi îngroşat, parcă suna dintr-un fund de pârău. Volburi 
după volburi se rotiră în văzduhul blând şi oamenii tresăriră 
cutremuraţi de fiori. 

— Mă, haidaţi mai încoaci! — le strigă popa, făcând semn cu 
mâna ridicată, pe care cei doi n-o puteau vedea de mulţimea din 
jur. Cineva le suflă la ureche şi cei doi se mutară zicând, 
oprindu-se în drumul de care, chiar sub picioarele popii care şi ie 
lăsase să-i atârne, cum sta pe cărăruia de deasupra. 

— Aşa! Ca de-aci încolo, pe Poduri, se dă numai bine dejucat, 
strigă popa, să se audă peste toţi. 

întâi, se cam îmbiară, încât abia vreo trei perechi începură 
tari- na rotindu-se pe dinaintea fluieraşilor. Apoi se înmulţiră 


într-atâta, de nu se mai zărea până la cei din marginea jocului. 
Când țarina fu curmată, cineva se apropie de cei doi şi îi mută 
mai sus, tocmai pe cărarea pe care adăsta popa Pitula, să se 
audă mai bine peste jucători. Preoteasa se apropie şi şopti ceva 
la urechea popii. Era îmbujorată bine, se vede că jucase şi 
acuma îşi petrecea năfrămuţa peste obraji, pe care o ascunse 
apoi după pieptar, acolo la dogoarea cea tainică. Popa strigă pe 
cei doi fluieraşi, apoi le făcu semn să se apropie. 

— la glaja aiasta, mă Culuţ, şi beţi amândoi cu Gheorghe, da 
oblu unul cât şi altul, auzitu-m-aţi? 

Sticla era plină, ascunsă într-o traistă în care mai aşteptau 
altele, întâi, bău Gheorghe, apoi Culuţ, după ce măsură din ochi 
cât a băut celălalt, cu gând să nu soarbă nici el mai mult. După 
câteva gâlgâi- turi, o luă de la gură şi o măsură din nou cu 
privirea, apoi vru să o dea înapoi, dar popa îi făcu semn să o 
vâre în buzunarul laibârului, ca să nu-l împiedice la cântat. 

Sofica lui Coleşeriu se apropie cu Salvina de mână, ca şi cum 
s-ar fi temut să nu se piardă una de alta şi se opri, cu o mână pe 
umărul lui Coleşeriu care vorbea cu Pitoc peste capul popii. 

— Vouă ce vă mai trebuie? N-are cine vă juca, ori ce? Sofica 
se plecă şi îi suflă ceva la ureche. Bine, bine, lasă că ameu grija 
aceea, nu te doară capul. Na, beţi şi voi glaja aiasta - şi scoase 
din traista de la picior una plină, astupată cu un cocean de 
porumb. 

— Du-te-n treabă-ţi cu ea cu tot, că nu suntem noi de-acelea! 
... Şi se îndreptară râzând şi ţinându-se de mână. Gheorghiuţ îşi 
aduse aminte să le întrebe de Dinuţ, dar cele două pieriseră 
printre oameni. Zicătorii porniră iarăşi jocul cu o țarină numai 
scăpărări, ca şi cum ar fi coborât din treaptă în treaptă de 
undeva din vârful Corăbiei până în fundul Pârăului ladului, apoi 
se făcea că s-ar urca înapoi, dar rămânea pe câte o treaptă 
lălăind, când cu piciorul în sus, când cu el în jos. Şi mustea din 
ea numai voie bună, de aceea jucătorii prinseră a lălăi şi ei, 
potrivindu-şi versuri care de care mai glumeţe. Fluieraşii ziceau 
de acolo din cărăruie mai mult cu ochii închişi, poate furaţi de 
şuvoiul ce ţâşnea din ţeava, sau să se fereas- că de soarele 
aprins de care îi mai apăra şi marginea pălăriei anume plecată 
mai pe frunte. Culuţ şi-i deschise într-un târziu şi tresări fără 
voie. Undeva înaintea lui, cam la marginea de către apus, o zări 

pe (Juna morarului jucând cu cineva pe care nu-l cunoscu. 
Cămăşii şi poalele i se părură mai albe ca spuma, iar cizmele 
roşii, cum purtau zlătnenele, îi furau ochii de sclipitoare de câte 
ori ajungeau în bătaia soarelui. Şi cum îi talfâiau panglicele roşii 
şi albastre din împletitura cozii, oprindu-i-se tocmai peste umeri 
când schimbau rotirea. Nu-şi mută ochii de la ea, cum îi venea 
să o soarbă şi-i păru rău că trebuie să stea acolo ca o stană cu 
fluierul la gură. Ea nu-i arunca nicio privire, ori poate şi-o 
ascundea, juca nestingherită, iar la paşii pe loc vorbea cu 
jucătorul despre... O, cât n-ar da să-i poată auzi! Oare cine o fi 
acela? întrebarea i se lipi ca un jar sub piciorul gol şi simţi că se 
întunecă. Ar curma zicala dacă ar fi singur, dar aşa trebuie să se 
ţină de celălalt. Şi-apoi ce ar zice lumea? Se îndârji mai tare pe 
zis, prinse a-şi răsuci trunchiul, înălţând şi coborând ca- pătul 
fluierului, dar cu ochii ţintă la ea. Fata simţi că s-a schimbat 
ceva şi răsuci capul spre el. Privirile li se întâlniră, dar sclipirea 
fu atât de tare, că ea îşi plecă repede ochii în pământ. Lui Culuţ 
îi păru că zăreşte o urmă de roşcată în obrajii ei încălziţi de joc şi 
ceva îl furnică până în vârful picioarelor. Cântă înainte ca dus pe 
altă lume, cu fluierul uinblându-i încoace şi încolo, în vreme ce 
degetele se ridicau şi cădeau cu pocnituri uşoare pe care le 
auzea numai el. Fruntea i se îmbroboni de sudoare şi curând 
şiroaiele începură să lunece pe obraji şi pe vârful nasului, apoi 
chiar şi pe fluier la vale, încât o dată trebui să-l scuture de 
umezeală, fluturându-l cu mâna pe lângă coapsă. 

Când curmară zicala, Culuţ dădu să pornească, dar 
Gheorghea Lupului îl prinse de o mână. 

— Stai locului! Unde te duci? 

— Numa aci mai încolo, da iară viu. Na, ţine glaja cu vin, dacă 
nu crezi, şi i-o vâri în buzunarul laibărului, apoi se streoră printre 
lume. 

Gheorghea Lupului se lăsă să şadă pe coastă, cu picioarele în 
cărare. Ceva mai încolo lărmuiau tare cei de lângă popa Pitula. 

— Mă, tu vrei să mă faci pe mine om prost? — se răstea 
Furcoi, bălăngănindu-şi sticla în mână, de îi săreau stropi de vin. 

— Da face-te perirea să te mance, da ian dă-ţi şi tu cu 
socoteala: plăte-se să mai săpăm atâta drum de la Cocu până 
la... 

— Taci, mă cuscre, că nici eu nu-s de îeri-de alaltăieri, şi 
Furcoi îl prinse pe Pitoc de gulerul laibărului să i se uite mai de 


aproape în ochi. Mai văzut-ai tu proşti aşa ca mine? Pitoc hohoti, 
de trebui să se lungească pe spate, cu mâna întinsă, uitând că 
ţine sticla destu- 

pată ce prinse a gâlgâi, până ce simţi udeala ajungându-i la 
mâna printre firele de iarbă, când o ridică dintr-o stnăcitură. Ştii 
tu că şi-n cela rând ai tot băgat de vină că de ce spargem locul 
p-acolo, se dă mai la oblu şi mai ceea, şi mai ceea, până am 
lăsat după tine. No, datu-s-o mai la oblu! Dat la supărarea să te 
mance, că şi ţie ţi-o venit să te dai cu capul de iesta... 

— No, las-o dracului aceea, c-o fost şi-o trecut, acuma-i vorba 
de-aci... 

— Mai lăsaţi-o acuma, mă, nu tot împărţiţi la lume, hai mai 
bine să ne petrecem, doară de-aceea am venit, se cam răsti 
popa, uitându-se după cineva pe care nu-l zărea pe aproape. Aş 
vrea să joc şi eu una, da nu-i cine zice. Mă, Gheorghe, unde ti-i 
ortacul? 

— S-o dus după nu ştiu ce... 

— După drac să-l îmbete. Du-te fuga şi adă-l înapoi, că-mi ve- 
niră nu ştiu cum nişte călcaturi. Voi ce staţi ca betejii? lan dați- 
vă să vă răsuciţi o ţâră - şi popa pironi cu arătătorul pe Pitoc, 
Furcoi şi câţi mai erau pe lângă el. 

— Facem şi-aceea cu o cale, numa să avem pe ce, mormăi 
Furcoi cu faţa în iarbă, cum se lungise să-şi dezmorţească 
piciorul. 

— De la Crucea Vulcoiului până la Crucea Fetii trebuie să te 
duci, da nu aşa cu glaja-n mână, fără-n coate şi-n genunchi! Și 
cu fruntea-n ţărână. 

— Eeeaai! — urlă Huhu cât putu, cum venea pe drum cu sticla 
în mână dinspre Crucea Vulcoiului. 

Furcoi tresări şi se ridică într-un genunche. 

— Mă, tu de-a cărora eşti? Se auziră prin juru-i hohote 
îmbulzi- te, dar Huhu nici nu se uită într-acolo şi lepădă doar din 
mână, semn că el umblă acum pe altă lume. Trecu mai încolo de 
strânsură, până ajunse la un muşuroi mare, plin cu rug de mure, 
pe care se răsturnă, lăsând să-i atârne capul peste margine. 
Nişte copii se opriră lângă el, îl ocoliră privindu-l cu luare aminte 
şi chicotind pe înfundate. Apoi unul smulse un fir de sânziana şi 
începu să-l gâdile la ureche. 

— Eeeaaai! — răcni Huhu şi bătu din picioare, încât copiii o 


luară la fugă în josul coastei, nemaiputându-şi ţine râsul, până 
ce se poticniră de un ienupăr şi se răsturnară cu picioarele în 
sus. 

Gheorghea Lupului se întorcea de undeva din lungul drumului 
cu Culuţ de mână. Îl ţinea de scurt ca pe un vinovat care trebuie 
dus undeva să-şi ia plata, căci nici nu se uita la el şi era mereu 
cu un pas mai înainte. 

— Mă, nu mă trage aşa, că ştiu eu unde să vin. 

— Ţine-ţi gura! Ţi-am spus doară c-a tale nu umblă azi. Culuţ 
se pomeni chicotind, apoi pufni în râs când îl văzu că nici nu 
Intour- se capul spre el. Ajunseră la locul unde cântaseră la joc 
şi Gheorghe îl împinse de cealaltă parte până lângă popa Pitula. 

— Aţi ajuns, dracilor? lan încordaţi-vă şi ziceţi-i una. 

— Cam care? — îngăimă Culuţ, petrecându-şi degetele peste 
buze să şi le umezească. 

— . Aceea legănată, de nu te mai saturi jucând, ştiţi voi care- 
mi place mie. Da o jucătoare bună, de purtat aşa ca pe sus, cam 
care? — şi popa se ridică, frecându-şi palmele să-şi scuture 
firele de iarbă. 

— Vite-o, ceea cu cizme roşii, de stă cu spatele la noi şi râde 
de nu se mai poate opri, i-arătă Gheorghea Lupului. Culuţ îl 
îmboldi şi vru să zică ceva, dar celălalt prinse a îngăimă zicala şi 
trebui să-l urmeze, mai ales că popa ajunsese la fată şi o luase 
de mânecă. Ea a tresărit speriată, apoi s-a îndulcit zâmbind 
când l-a zărit pe cel ce o lua la joc. Se opriră tocmai lângă 
fluieraşi pe drumul bătătorit de la poala coastei şi începură 
jocul, întâi, plimbarea largă pe care popa o făcea mai cu ocoluri 
decât ceilalţi buciumani, legănând fata de mâini şi purtând-o 
roată, în timp ce sâsâia printre dinţi ca să-şi mai golească plinul. 
Zicala răsuna ca de undeva de peste dealuri şi cobora unduind 
atât de dulce, că-ţi venea să închizi ochii şi să ţi se pară că 
visezi. Unda se întindea ca pentru a cuprinde toată zarea, 
coborând văi şi urcând culmi, poate până unde nu mai este 
hotar. Deal şi vale, deal şi vale, limpezişuri de ape şi luminişuri 
de păduri, zvonuri dulci-amărui, până unde cerul se face una cu 
pământul... 

Popa ţinea capul pe spate şi îşi purta picioarele cum i se da, 
când împleticindu-le, când sărind într-un picior, apoi lovindu-şi 
călcâile să se audă clinchetul potcoavelor, mereu cu genunchii 


moi, încât părea că picioarele ar fi numai bucăţi întinate laolaltă 
cu fire de aţă. Tinea capul pe spate să poată sorbi cât mai mult 
din văzduhul limpede, pe când fata se uita în pământ să 
ghicească din unduirea paşilor lui încotro ar veni ocolul următor. 
Nu mai era nevoie, popa era un jucător înnăscut şi simţea din 
imboldul uşor al mâinii care-i ţinea degetele cum se desfăşoară 
purtata la țarină. După un rând de ocoluri, popa lăsă jucătoarea 
şi începu să bată din palme în dreptul frunţii, tropotind cu 
cizmele. Fata îşi strânse coatele pe lângă ea şi se roti pe călcâie 
ca o sfârlează, încât coada îi flutură pe sus, lovindu-l cu 
panglicele peste mâini, semn să fie gata şi când ajunse cu faţa 
la jucător, acesta o şi prinse de mâini şi începu rotirea, întâi la 
dreapta, apoi la stânga, cu paşi mărunți şi tropăiţi, ca şi cum ar 
vrea 

să bătătorească locui palmă cu palmă, în vreme ce fata păşea 
spri- jinindu-se pe călcâiul dinlăuntru şi aieptându-se pe vârful 
celuilalt picior. Poalele i se lipeau de picioare, pe când dinapoi 
se ridicau ca o coadă, stârnind firele de pulbere ori păiuşele de 
prin preajmă. Rotirea aducea beţia dulce pe care o simt 
jucătorii, părându-li-se că s-ar găti să plutească undeva pe 
deasupra lumii, pentru a stărui măcar o clipă într-o dulceaţă ce 
nu se poate spune. De aceea, ea ţine cam până ce se arată 
semne de ameţeală apropiată, când perechea se opreşte, cu 
paşi ca de plimbare pe loc, cât e nevoie pentru între- marea 
puterilor. 

— Ai, că bună maistoră de joc am nimerit! — şi popa apăsă 
mâinile care o ţineau peste cingătoare, uitându-i-se în ochi. Fata 
îşi plecă fruntea simțind că se înroşeşte mai mult decât ar trebui 
şi o ridică abia după ce îi trecu dogoarea. Cum din paşii pe loc 
ajunsese cu faţa către fluieraşi, fata se uită peste umărul popii 
la Culuţ. Ochii li se întâlniră şi sclipiri adânci fulgerară pentru o 
clipă, apoi Oană şi-i plecă pe dată, lăsând să i se zărească 
numai fruntea. Valuri de dogoare răzbăteau de la ceilalţi jucători 
cu care se umpluse şesul Podurilor. Degete ridicate pocneau ca 
pietri izbite, lălăituri aprinse îngroşau şuvoiul pornit de la fluier, 
iar câte un şuierat pe degete spinteca prin mulţime ca un cuţit 
ascuţit. Popa se lăsă prins de voia bună a celor din jur şi ridică 
dreapta, lălăind cu glasul lui afund: 


Hei, tup, tup şi iară tup Că vițeii tot or supt! 

Atât le trebui buciumanilor, că şi săriră cu gura, acoperindu-se 
unii pe alţii: 

Da cine i-o slobozit? Da badea când o venit! C-o venit cam 
mânios Şi-o lăsat prilazul jos! 

Popa începu iarăşi purtata cu ocoluri, sărind ca un apucat. 
Păşea mărunţel pe vârfuri şi dintr-odată sălta într-un picior, într- 
un fel de icnitură a corpului: 

C-o venit cam mânios Şi-o lăsat prilazul jos! 

Lălăia cu toată gura cu capul pe spate. Ceilalţi luară strigăturu 
de la capăt, popa se repezea peste ei cu câte o pereche de 
versuri, ca şi cum ar fi vrut să nu se lase întrecut, cum nu-l 
întrecea nimeni nici în rândul haitului. După o rotire, se pomeni 
boldit de o jucătoare şi simţi colţ de năframă atingându-i gâtul. 
Când întoarse capul, zări preoteasa care juca cu Coleşeriu 
uitându-se râzând la el. 

— Ai, ce jucătoare-ţi mai găsişi! Se vede c-ai ştiut după ce să 
ieşi aicea la sfeştanie! — şi preoteasa îl probozi cu arătătorul. 
Oană se înroşi din nou şi îşi ascunse faţa, plecând-o până se 
înţepeni în bărbie. Preoteasa îşi sugrumă un râs piţigăiat, în 
vreme ce popa îi făcu semn să nu-i mai umble gura. 

Culuţ nu o pierdea din ochi. Îi plăcea să-i vadă picioarele 
umblând, ar fi jurat că ar fi unse cu ceva, altfel nu s-ar mlădia 
atât de uşor. Şi linia umerelor rotindu-se fulguia ca o sclipire 
jucăuşă. Până-i lumea n-o să apuce să o joace şi el o dată. 
Măcar o singură dată. Ochii lacomi o furau, ca să fie numai a lui, 
de aceea degetele îi furnicau pe găurile fluierului, ca şi cum le- 
ar fi tras nişte fire ne- văzute din înaltul văzduhului, îi venea să 
strige când o vedea cum se răsuceşte pe călcâie, cu mâinile 
lipite ca o scânteie care ţâşneşte pe o clipă pentru a se stinge 
fără urmă, în vreme ce popa bate din palme aşteptând-o s-o 
prindă. Atunci îi părea că se îngraşă, că i-ar creşte ceva în piept, 
gata să-l înăbuşe. Şi ochii se lasă furaţi de pan- glicele cozii, 
amestecând întruna roşu cu albastru şi cu gălbuiul părului - cum 
se jucau şi ele ca nişte neastâmpărate, anume să-i facă în ciudă. 

Jocul a ţinut cam lung şi la capătul lui jucătorii se desprind 
aprinşi la feţe, petrecându-şi batistele peste ele, cei mai mulţi 
căutându-şi un loc să şadă pe pajiştea coastei. Fetele, două câte 
două, se desprind dintre celelalte şi o iau la fugă pe coastă în 


sus, ţinându-se de mâini, pesemne să poată fugi mai repede. 
Fug sărind peste cărări şi bolovani, sporovăiesc şi râd. 
Câteodată râd de se îneacă şi atunci se opresc şi se ţin cuo 
mână de piept, poate să nu le sară inima afară. După ce s-au 
mai potolit, băgând de seamă că le-ar ajunge altele, se iau iarăşi 
de mâini şi o rup la fugă pe coastă la deal, până la ţârâul de din 
sus de baia Cocu. Deşi este mai la vârful Coră- biei, izvorul e 
mare şi pe ţârău curge gros, de se face pârău prin pa- jişte la 
vale. Pe rând îşi împlântă gura în şuvoiul stăvilit cu palma, apoi 
şi-o ridică dregându-şi fundul gâtlejului îngheţat de atâta răcoa- 
re, sorb iarăşi cu nesaţ, până ce simt că dă să le amorţească 
buzele. 

— Ai, tu, da ce apă bună! — zice una dând rând celeilalte, 
poate ca să-i mărească pofta. Cu o mână fură câţiva stropi de 
sub ţârău şi îşi dă peste obrajii încinşi care se înroşesc mai'tare. 
Apoi coboară înapoi fugind mai năstruşnic, dacă s-ar împiedica 
cumva, s-ar ros- togoli ca un buştean până în drumul de care. 
Acuma râd mai tare, poate la gândul acela al răsturnării pe 
coastă-n jos. Şi perechile se rânduiesc aşa la fugă până la ţârău 
şi înapoi, deşi ar fi câteva fân- tâni mai aproape, dar toate din 
jos de drum, unde nu le-ar vedea nimerii cum fug ca nişte 
bezmetice şi cum râd de stau să crape... 

Câte unul, câte doi rnerg şi bărbaţii cu sticle în mâna sau într- 
o traistă la marginea pădurii de pe culme, să le aducă pline de 
vin. Popa Pitula s-a răsturnat pe iarbă, cu mâinile sub ceafă şi cu 
ochii în tăriile cerului. E atât de senin, încât limpezimea lui pare 
a sclipi dacă o străbaţi cu ochii. Soarele s-a povârnit într-o parte 
de la vârful amiezii, dar pare că azi nu s-ar mai grăbi ca alte 
daţi. Pălăria i-a alunecat alături şi o pală de vânt şi-a pus în gând 
să i-o fure de coastă-n jos, dacă Nionioi n-ar fi prins-o la vreme, 
cum stătea lun- gât pe cealaltă parte, aşteptându-l pe Coleşeriu 
să se întoarcă de la ţârău cu sticlele pline. 

— Măi, Mitre, mai este ceva-n glăjile celea? 

— Deloc, domnu părinte, că-s pe drum cu ele. 

— Da preoteasa n-o vă/uşi ce se făcu? 

— P-acia trebuie să fie, că juca şi ea. 

— Nu de ea întreb, numa de straiţă, că mă taie nu ştiu cum o 
foame după jocul aiesta pogan. 

— Mă duc după ea. Şi Nionioi se ridică, pornind printre oameni 


după straiţă popii, se vede mereu plină. Se întoarse tocmai când 
so- seau şi cei doi cu traista cu sticlele pline. Preoteasa scoase 
un colac din multe împletituri şi o merindeaţă în care era 
înfăşurată o pulpă de miel, pe o parte cu carnea ciongărită. 

— Hai, loane, şi tu, Gheorghiuţ, Mitrea, să curăţăm osul 
aiesta. Scoateţi-vă briştele... a mea unde-i, tu, preoteasă? lacăt- 
o aicea, n-avea gură să mă strige. Da cuscru-to Pitoc ce se făcu? 

— Nu-l mai văzui, da p-aci trebuie să fie... 

— Ba nu băgaşi tu de seamă, da rămase acolo la mogoşenii 
ceia târguind la o berbinţă-ntreagă, se amestecă Ghorghiuţ. 

— Ei, c-acela ne face să postim dacă-l bea numa el! Ceilalţi 
râseră, ştiind că acolo aşteaptă mogoşeni mai mulţi. 

După ce mâncară, luară fiecare câte o sticlă în mână şi pe 
când să închine, se trezesc cu Pitoc lângă ei. 

— Asteptaţi-ms şi pe mine, mă, paharu’ vost şi-a cui v-o fticul! 
şi dupA cum clipea din ochi, se vedea că vinul i se apropia de 
vârful capului. 

— Intâi îmbucă şi tu ceva, ia acolo-i straiţa... 

— Acuma nu-i mai vrea de aceea, vezi că s-o gătat şutul, şi se 
porni pe râs, căznindu-se să scoată dopul sticlei pe care o 
trăsese dintre celelalte, hurducând-o prin traista umflată. Vru să 
se aşeze lângă ceilalţi, dar îşi aduse aminte de ceva şi se uită 
înapoi unde era grosul oamenilor. 

— Mă, aieştia cu fluierele, haidaţi încoace, N-auziţi, mă? Se ivi 
un băieţandru de pe Stălnişoara, poate trecut de şaisprezece 
ani, şi se apropie cam sfios. 

— Ceia doi s-or dus... 

— La dracu să-i ducă! Şi tu? — îi luă vorba Furcoi răstindu-se. 

— Mă rânduiesc eu la zis, şi cu aiesta, lonuţu Păparii. 

— No, ia aiestea două, du-i şi lui una şi deloc să v-aud, că- 
vreau să joc. 

— Şi eu! — strigă Furcoi, ridicând mâna. 

— Ba noi toţi! Ce, noi n-avem loc? — întrebă popa. 

— La-ţi ortacul şi daţi-i gros, nu mai aşteptaţi nimic, sfârşi 
Pitoc, arătându-i cu mâna spre locul jocului. 

Peste puţin, noii fluieraşi se ridicară pe cărarea din sus de 
drum şi porniră a zice. Sunetele alunecau ca unse, moi şi 
blânde, cu păreri de rău la capătul zicălii. 

— lu, mă, c-aiasta-i a mea! — sări Furcoi, lăsând sticla 


rezemată pe coastă, fără să-i pese de cât se varsă şi grăbind 
spre joc, ca şi cum s-ar fi temut că nu-i mai rămâne loc de jucat. 

— Mă, numa un pic mai aşezat, şi bătu tactul cu mâna spre 
fluieraşi. Aşa-i bine! Apoi se uită în lături şi zărind preoteasa ce 
tocmai se sculase de jos şi înnoda gâtul traistei, o strigă şi-i făcu 
semn. Se porni pe joc lângă fluieraşi pe drumul bătătorit, ţinând 
preoteasa numai cu stânga, în vreme ce cu dreapta pocnea 
deasupra capului, ca şi cum ar fi tras cu pistolul. Aşa, măă! — 
strigă deodată, pornind a sări de pe un picior pe altul, cu 
genunchii moi ce se lăsau şi se ridicau după înţepăturile zicăli. 
CeilălţU se alăturară, Pitoc răsărind de departe cu statura lui de 
uriaş. El juca cu Coleşeriţa, care îi tre- cea nu cu mult de brâu. li 
plăcea să bombănească aidoma unui bon- dar, gângurind zicala 
cu gura închisă, coclind-o oarecum în gâtlejul lui, ca între 
doagele unui butoi. Când se rotea, smâcea mereu din 

cap, nu cumva să-i rămână în urma picioarelor care călcau 
mărunt şi des, ca şi curo ar fi vrut să bătătorească locul. La 
căpătui unei rotiri, se pomeni cu un cot în spinare. 

— Zi şi ceva vorbe, nu mima mormăi! Era cusem-său Furcoi, 
ce se strecurase printre popa şi Coleşeriu să-i fie mai aproape. 

— Ba zi-i tu, c-a ta-i zicala! 

Furcoi nu se lăsă să mai fie îndemnat. Dădu preoteasa pe sub 
mână, apoi începu să tropăie mărunt, pocnind cu cealaltă şi 
cântând după fluierdşi: 

De trei ori mă însurat, Tot Mărie îmi luai, Da a dracului să fie 
Cine şi-o mai lua Mărie! 

— Aşa, tnâă! — strigară câţiva, dar n-avu vreme să se uite 
spre ei, când se trezi cu un pumn în mijlocul spatelui. Căzuse 
îndesat, de răsunase ca un butoi. Furcoi întoarse capul şi o zări 
pe nevastă-sa Mărie ce juca cu Coleşeriu arătându-i pumnul, nu 
se ştia a ciudă sau a glumă. 

— Stai numa, că te-oi potcovi şi eu, n-avea grijă! 

— Deie-ţi Dumnezău s-ajungi numa ce-ai zis! 

Oamenii se porniră pe râs, contenind rotirile şi uitându-se 
când la Furcoi, când la nevastă-sa, până se auzi popa 
îndemnând: 

— Cum o fost! încă o dată! 

Furcoi prinse a sări într-un picior şi cu o mână ridicată lălăi 
strigătura încă o dată. Vorbele ieşiră acum mai rotunjite, din loc 


în loc cu apăsaturi, de părea că ar vrea să muşte din ele. Voia 
bună se lăţi din nou printre jucători, până în marginea unde juca 
Culuţ cu Oană. Se duseseră acolo să rămână mai feriţi de ochii 
lumii şi mai ales de urechile prea ascuţite. 

— Văzuşi-l pe tată-to cum o întoarce pe preoteasa? Ca pe un 
fus! — E, îşi face şi el voia când şi când... 

— Da mă-ta nu-l prea sufere cu strigătura, aşa-i? 

— N-are ce-i face, aiasta i-a lui. Şi se puseră pe râs amândoi, 
petrecându-şi câte o mână peste fruntea prinsă de boabe de 
sudoare. Şi cum ea se uita în jos, el îi prinse mâna ce i-o ţinea 
pe umăr şi i-o apăsă, privind-o mereu dintr-o parte. 

— Ce te tot uiţi atâta Ja mine? 

— N-am ştiut cft nu-i slobod. Ea pufni în râs, apoi îl mai învălui 
îneft o dată cu ochii. Trebuie să plătesc ca să mă pot uita? — 
înnoda el vorba. 

— N-aveţi voi buciumanii atâţia bani! 

— Hoopa, c-aici-i bai mare! — se făcu el a se mira. 

— Şi când ai zis cu floiera, tot la mine te-ai uitat. 

— i-o fi frică să nu te deodată cumva lumea, ie dară? 

Ea îl privi de jos în sus, ca şi cum ar fi vrut să-l măsoare, apoi i 
se strecură în ochi ceva tulbure şi faţa i se posomori dintr-odată. 

— Aşa-mi de plăcea cum ziceai, te-aş fi tot ascultat... 

— Mai bine ca aieştia de zic acuma? 

Ea dădu doar din cap, uitându-se undeva, departe, peste 
umă- rul lui. Nu mai ştia ce să-i spună să o vază râzând, nu 
posomorâtă. 

— Ce cizme roşii ai! Trebuie că eşti tare făloasă cu ele. 

— Mai făloasă ca buciumanele. Cu trei părţi! Mai bine-ai zice 
să joc. 

— Cu cine? 

Ea scutură doar din umeri, apoi i se uită lung în ochi, poate va 
zări ceva îndărătul lor, dar nu vedea decât chipul ei. Valul de 
amără- ciune o prinse din nou. Culuţ se scutură ca dintr-un 
somn greu şi începu să pocnească din degete, lovindu-şi călcâile 
cizmelor. Apoi se înşuruba pe zicală, pornind o învărtire 
năprasnică spre dreapta, apoi spre stânga. O simţea mai 
aproape şi mai caldă, din ce în ce mai aproape. Dogoarea din 
obrajii ei îl aţâţă şi mai tare şi mărunți paşii rotirii, învârtindu-se 
ca nişte bezmetici. Se rotea şi ea cu paşi sprinterii şi uşori, de îi 


venea să o poarte pe sus, să nu mai atingă pământul. Plăcerea 
sta să-l înece, suflul aproape nu-i mai putea ieşi din piept, încât 
trebuiră să se oprească. „Vai, Doamne!” - le scăpă fără voie 
amândurora. Cum făceau paşi pe loc, puteau rtsufla ca uşuraţi 
de o povară, uitându-se unul la altul cu coada ochiului să vadă 
semne de mirare, ori poate de supărare. Tocmai bine fluieraşii 
curmaseră zicala şi Culuţ o luă de mână să meargă mai încolo 
spre coastă, unde anume, nu ştia nici el. După câţiva paşi, ea îşi 
desfăcu degetele şi îşi făcu de lucru cu panglicele cozii ce şi-o 
aduse în faţă, poate să le încerce nodurile, sau numai aşa, să n- 
o mai ţină el de mână. Se opriră nu departe de locul unde 
stăteau cei mai mulţi şi ea se aşeză pe coastă, împreunându-şi 
mâinile peste genunchii strânşi, cu ochii undeva departe, acolo 
unde se zărea o dâră de fum ridicându-se sfioasă de la 
topitoriile Zlatnei. El rămase în picioare, neştiind ce să facă, apoi 
tresări şi o aţinti cu arătătorul. 

— Stai să mă duc după o ssticlă de vin. 

— Treaba ta, eu nu beau, 

— Ştiu că voi, fetele, nu beţi, da aşa o ţâră tot trebuie, să deie 
baia Cocului ceva bun, ie dară? 

Ea zâmbi mai mult cu gândul şi dete încet din cap. Abia plecă 
Culuţ şi de undeva din sus sosi Salvina lui Coleşeriu, 

— Tu, Oană, (ie nu ţi-i sete? 

Oană dete doar din cap, uitându-se în ochii ei aprinşi. Se miră 
cât îi stătea de bine zâmbind, cum o privea aşa în picioare. 
Salvina o trase de mână şi porniră amândouă fuga pe coastă în 
sus spre ţă- răul din vârful Corăbiei. Fugeau râzând, apoi se 
opreau dintr-odată şi se uitau amândouă spre marginea pădurii, 
poate să-l zărească pe Culuţ. Spuneau câte o vorbă, apoi gata 
să se înece de râs, de li se scutura pieptul. După ce se potoleau, 
o rupeau la fugă, parcă s-ar fi temut să nu bea altcineva toată 
apa de pe ţârăul Cocului şi ele să rămână cu buzele drâmboiate. 

Când se întoarseră, Culuţ aştepta cu o sticlă în mână şi se uita 
cu neastâmpăr peste oameni. Le auzi tropăind în fugă şi 
întoarse capul spre ele, 

— Ai, paharu vost de fete, da unde-aţi umblat? 

— Treaba noastă! — răspunseră dintr-odată, ca şi cum s-ar fi 
înţeles dinainte ce să zică. 

— Nu-i modru, aţi beut apă? Fetele deteră din cap râzând. 


— De la ţârăul Cocului? 

Fetele doar chicotiră, uitându-se una la alta. 

— Ce, nu-i slobod să bem de acolo? 

— Nu dară, că de acum încolo, ţârăul e a cui lucră la Cocu. 

— O, o, o! — se mirară lung fetele, neştiind ce să mai zică. 

— Acuma scoateţi banii şi plătiţi - şi Culuţ întinse o mână spre 
ele. Salvina i-o lovi cu palma: 

— Destulu-i atâta? 

— De la tine-i destul. Acuma-i rândul Oanei. Hai, că n-am vre- 
me să tot aştept! 

— Măi, Culuţ! — se auzi cineva strigând. Se uitară într-acolo şi 
zăriră capul lui Pitoc pe deasupra celorlalţi, cum f£cea cu mâna, 
chemându-l. Hai, mă, că vrea popa să-i zici una cu Gheorghe 
amândoi. Hai odată, că de când tot aşteaptă! 

Culuţ se bosumflă şi spintecă aerul cu mâna cealaltă. Vru să 
zică ceva, dar Salvina îi apucă sticla. 

Du-te unde te cheamă, că vrem să jucam şi noi, nu miuui iu 
cu popa. 

— Da s& nu mi-l beţi cumva! — şi arătă spre sticla ce i-o luase 
Salvina, apoi se grăbi unde fusese strigat. Fetele rămaseră 
încurcate cu sticla în mână. 

— Tu, dacă ne-o vedea cineva, să vezi ce s-o mai râde de noi! 
— glumi Salvina. 

— Şi-o zice: ni la beţâoasele celea, două la o litră! — şi se 
porni- că pe un râs, gata să cadă de pe picioare, de se proptiră 
una de alta. 

— Haidaţi încoace, beţâoaselor, să vă sucim pe sub mână, că 
destul aţi băut până acuma, şi doi feciori din Poieni ce le 
zăriseră acolo cântărind la sticlă se apropiaseră fără să-i simtă şi 
le luară de câte o mână. Fetele îi urmară râzând, până când 
trecură pe lângă locul unde erau traistele lui Furcoi şi Coleşeriu. 
Pă/ea singur Dinuţ, cu ochii la mulţimea ce se îmbulzea la joc. 
Salvina îi puse sticla în mână şi fără altă vorbă se făcu nevăzută 
cu feciorul ce o ducea de mână ca pe o vinovată ce trebuie să-şi 
ia pedeapsa. Cui ut şi Gheor- ghe ziceau pe întrecute, tresărind 
din picioare şi mişcând ţeava în- coace şi încolo, într-un târziu, 
Culuţ zări peste atâtea capete pe cele două uitându-se la el, 
cum jucau lângă olaltă. Nu mai putu răbda, rupse zicala şi 
mormăi: „Ai, paharu vost!” '- probozindu-le cu arătătorul. Fetele 


se porniră dintr-odată pe râs, uitându-se şi mai în- veselite, 
anume ca să-i facă mai mare necaz. 

Petrecerea ajunsese în toiul ei. După spartul jocului, oamenii 
se apropiau unii de alţii, se îmbiau cu sticla plină, spuneau câte 
o glumă, îşi roteau pălăria pe cap să le stea mai bine. Câte unul 
îl prindea pe altul pe după cap, îi sufla ceva la ureche, apoi se 
porneau amândoi pe râs, fără să bage de seamă că li se vărsa 
vinul din sti- clele aplecate în neştire. Popa Pitula poruncea tare 
slugii să păşeas- că mai aspru spre ţârăul din marginea pădurii, 
altfel bagă rugare să-l ia la cătănie, să se înveţe a umbla cu 
sticla după vin. Preoteasa şuşotea mereu cu Maria lui Furcoi şi 
cu Coleşeriţa, apoi se muta cu o cărare mai în sus, unde 
sporovăia cu Lucreția lui Pitoc şi cu Ana lui Furcoi, noră-sa. 
Câteodată, îşi mai aducea aminte să caute prin traista 
îmbăierată, de unde scotea câte un colţ de plăcintă. „Na, ia şi tu 
o îmbucătură”, o îmbia pe vecină-sa, care îi împingea mâna 
înapoi, dând din cap că nu-i mai trebuie. Ana venise de acasă cu 
un morman de plăcinte, înfăşurate bine să stea calde, pe care 
le-au în- fulecat câţi s-au nimerit, îndată ce s-au aşezat la băute 
după sfeştanie. Mai avea lăsate pentru mai târziu nişte 
cocoroade, ar fi dat acuma 

143 

din ele, dar se ruşina de preoteasa, ştiind-o că făcea cele mai 
bune cocoroade din Bucium. Pândind-o până o luă Horomoaţă la 
joc, Ana grăbi spre maică-sa şi vecinele ei şi le puse câte o 
cocoroadă în mână. 

— Lasă una şi pentru tată-to, că ştii bine cât îi de plac. 

— lacă, i-am lăsat două. Da el unde-i? 

— Uite-l colo cum joacă, de nu se dă pe trei feciori. 

Ana îşi puse mâna streaşină la ochi şi îl zări pocnind din dege- 
te şi lălăind nu departe de fluieraşi, la întrecere cu popa Pitula 
care şuiera mereu printre dinţi, iar câteodată şi pe arătătorul 
vârât cârlig printre dinţi. 

— Pe mine nu m-o jucat niciodată, rosti cu parare de rău. 

— Lasă, că-i spui eu, da stai p-aci. Bărbatu-to unde-i, că nu-l 
văd? 

— Numa cât se duse cu straiţa cu glăjile să le uniplă! Cele 
două rămaseră ţinându-se de mână, cu ochii peste îmbulzeala 
jocului. 

Larma jocului părea a se îndesa întruna. Soarele se apropiase 


de vremea ojinii şi se uita înapoi la faţa Corăbiei, poate cu 
părere de rău după aşa petrecere. Doar Corabia stătea aşa 
neclintită, bucurându-se ca o mamă când îşi vede copiii în voie 
bună. Văzuse ea atâtea, şi bune şi rele, şi răbdare atâtea de la 
aceşti pitici ai pământului. Se bucura şi ea de aşa petrecere 
înfricoşată tocmai între două cimitire, lăsate încă de romanii cei 
de demult. Oamenii jucau între ele, neştiind că semnele morţii 
sunt acolo, de o parte şi de alta a Podurilor. Abia peste o 
jumătate de veac, arheologul Gâbor Teglas, directorul scolii 
normale din Deva, va descoperi cele două cimitire mari - unul în 
stânga, între Pârâul Iadului, Gruiul Văcarului, Dâm- bul Tăului şi 
Fântâna Graiului, iar celălalt la dreapta, de la Crucea Vulcoiului 
spre apus până în creasta Botăşului, şiruri de morminte cu 
oameni incineraţi, cam sărăcuţe, semn că erau ale băiesilor care 
trudiseră sub pleasna biciului... 

Vremea se scursese pe neştiute, până ce oamenii băgară de 
seamă că soarele se aplecase mult peste Botăş, alungind 
umbrele pădurii. Unii începuseră să-şi adune rămăşiţele prin 
traiste şi să plece, poate îi aşteptau acasă dobitoace ce trebuiau 
rânduite, ori stă- teau prea departe şi se grăbeau să nu-i prindă 
întunericul în pădure. 

Culuţ zisese de joc, apoi jucase după ce se mai stâmpărăse cu 
o sticlă de vin în care Oană de abia şi-a muiat buzele, iar mai în 
urmă îi venise din nou rândul să-i schimbe pe fluieraşi. A mai 
cân- tat cu Gheorghe câteva jocuri lungi, ca să-i sature bine pe 
jucători 

şi sta ca pe ghimpi să mai joace şi el barem de vreo doua-trei 
ori. L-a trimis pe Gheorghe să-i adune pe ceilalţi doi, iar el a 
pornit s& o caute pe Oană prin atâta lume strânsă grămezi- 
grămezi. A umblat cât a umblat, dar n-a zărit-o nicăieri. S-a 
întors şi s-a uitat în susul coastei, poate s-o fi dus iarăşi la ţârău, 
dar nici pe acolo nu era. Parcă intrase în pământ. A început să 
umble încoaci-încolo, înciu- dat că n-o poate afla. Dar dacă o fi 
plecat cumva acasă şi el n-a băgat de seamă? Gândul îl fulgeră 
ca un cuţit rece prin lungul pieptului şi grăbi spre marginea 
Podurilor, cu ochii la povârnişul pe unde ducea cărarea către 
Gruiul Văcarului, cu drumul de care spre Zlatna. O zări undeva 
acolo jos, aproape de trecerea pârăului, unde suia apoi drumul 
spre Zlatna. O cunoscu bine după cizmele roşii şi după mersul 


sprinten şi cumva înţepat, într-o clipă, se trezi şi el pe povârniş 
la vale, ţinându-se bine să nu se ducă în creştet. Atunci se lăsa 
mai apăsat pe picioare, dar tot trebuia să-şi facă vânt cu 
mâinile, să nu se răstoarne cu capul în jos. Nu mai ştia unde-i 
cărarea, măsura din ochi pe unde s-ar da mai aproape să ajungă 
la trecătoarea de peste pârău, aieptându-şi paşii, de se porneau 
pietricelele la vale ca măturate de picioarele turmei de oi. 
Deodată, se pomeni înainte-i cu o viroagă destul de largă şi, 
nemaiavând vreme de gândit, se aieptă peste ea. Sărise tocmai 
în marginea de dincolo, dar cât pe-aci să se răstoarne pe spate, 
dacă nu s-ar fi îndreptat, vânturând din mâni ca din nişte aripi 
întinse în lături. De aci, apucă pe pajiştea roasă de vite şi O 
ajunse pe Oană acolo unde drumul apuca în sus spre cul- mea 
dealului. Când auzi paşi în urmă, Oană tresări ca speriată şi se 
uită înapoi. De cum se uită la el, Culuţ pricepu că nu se bucură. 
Cine ştie, poate aştepta pe altcineva, ori se grăbea să ajungă pe 
alţii, căci mai veniseră şi de pe la Bocşeri, văzuse chiar el două 
fete, se cunoşteau bine după portul lor, cu multe cusături roşii 
pe piept şi pe mâneci. Se apropie eu puţină sfială şi nu îndrăzni 
să scoată o vorbă. Merseră aşa alături, până ce drumul cârmi, 
ţinând-o drept înainte, aşa lin, fără suişuri şi coborâşuri, anume 
pentru drumeţii înfriguraţi. Coasta se arăta domoală până 
undeva la vale la marginea unei păduri dese de fag care urca 
apoi pe cealaltă coastă, pierzându-se după creastă. lerburile 
stăteau ca aţipite, scăldându-şi creştetul în strălucirea blânda a 
soarelui ce se gătea de mas undeva dincolo de zare, la capătul 
pământului. Doar greierii ţârâiau din toate părţile, dar parcă mai 
aprins din sus, spre marginea pădurii ce se aţinea doar pe 
culme, ca o coamă căreia nu i se cuvine să alunece la vale. 

Câteodată, mai adia dintre ierburi un fel de boare prea 
încărcată de mirosul florilor crescute în voie prin locuri pustii; 
uneori mustea a umezeală, dar cel mai ades aducea miros 
înţepător de floare uscată, încărcată de pulberea străvezie ce se 
irosea de la sine, după ce se copsese în ghiocul ei. Soarele se 
uita întruna peste întinsul culmii, cernindu-şi lumina blândă de 
amurg apropiat. Câte un greier izbucnea ca speriat la trecerea 
celor doi, anume să-şi arate meşteşugul glasului. Undeva 
departe în întinsul pădurilor o pasăre ţipă de câteva ori. Cei doi 
tresăriră şi se uitară unul la altul. Culuţ îi prinse două degete. 


Atingerea îl fripse şi îl îmboldi să-i cuprindă toată mâna. L-ar fi 
spus ceva, dar vorbele i se opreau în grumaz. Pustietatea îl 
amuţise cumva şi trebuia să se lupte cu ea. Uitându-se o dată în 
urmă, îi scăpă fără voie: 

— Acuma suntem numa noi amândoi, şi o privi cu coada 
ochiului. Oană tresări şi se uită cam speriată în lături, dar când îi 
întâlni ochii lui aprinşi, încărcaţi de zâmbet, dintr-odată se 
îndulci. 

— Ce bine ar fi să tot mergem, aşa amândoi. Să nu ne mal 
oprim. 

Oană oftă: 

— Trebuie să fiu acasă pe lumină, altfel mă bate tătuţă. Culuţ 
îi strânse mai tare mâna şi grăbiră paşii. Deodată, o boare 
coborâtă de undeva suflă peste creştetul ierburilor şi le aduse în 
nări mireasma serii de munte, cu ierburile ce dau în pârgă. 
Drumul mergea înainte, mereu lin, ca o punte peste crestele 
dealurilor până undeva acolo, în zarea îndepărtată. Toate 
păreau împietrite, numai cei doi mergeau alăturaţi, să ajungă 
până acolo la capăt. Tre- cură de o fântână şi apucară pe o 
cărare ce trecea culmea spre stânga şi cobora în Valea 
Vâltorilor. Când să intre în pădurea de pe culme, soarele se uita 
dinapoia lor, să le lumineze cu şuviţele lui lungi că- rarea printre 
fagii tineri şi drepţi ca lumânarea, până ce trecură cul- mea. 
După puţin, se pomeniră într-o poiană tăinuită, în mijloc cu un 
paltin umbros, lângă care ţârâia subţire şopotul unui ţârău. 
Liniştea încremenise aici, toate păreau împietrite ca printr-un 
blestem înfri- coşat. Numai susurul ţârăului mai înviora tăcerea, 
împrăştiindu-şi undele blânde peste ierburile înalte ce musteau 
a răcoare. Culuţ şi Oană se opriră lângă ţârău, poate pironiţi de 
singurul murmur de viaţă şi se înghesuiră unul într-altul, ca 
despărţirea să le fie lină. Din vale se auzi un lătrat gros. Oană 
tresări şi se uită într-acolo. 

— Auzi-l, Lupu cere de cină. Poate m-o fi simţit. Trebuie să mă 
duc. 

146 

Culuţ o prinse în braţe, Oană se lăsă ca o pasăre moarta, cu 
capul ghemuit pe pieptul lui. Lacrimi calde îi picurară, 
prelingându-se pe cămaşa lui. El se aplecă să-i şoptească în 
ureche: 

— Nu trebuie să plângi, doară ne-om mai întâlni, Chiar acuma, 


când o fi târgul Zlamnei. Nu-i aşa? 

Ea îşi înteţi plânsul. Culuţ îi ridică bărbia şi vru să i se uite în 
ochi, dar ea îşi smâci capul şi îşi propti fruntea în pieptul lui, 
lăsând şiroaiele să curgă în voia lor. Culuţ o strânse mai tare şi 
se aplecă la urechea ei. 

— Acuma de ce plângi? 

— Niciodată n-o să mai fie aşa frumos ca azi! 

Culuţ rămase descumpănit, neştiind ce să-i mai spună. 
Statură aşa cuprinşi laolaltă, până ce se auzi iarăşi lătratul 
câinelui. Oană se desprinse ca arsă, îşi petrecu degetele peste 
ochi şi se întoarse să apuce pe cărarea ce cobora la moară. 

— Nu mai pot şedea... 

Când soarele se ascunsese după culmea Botăşului, rămăsese 
luminat numai vârful Corăbiei, lăsând să se vadă limpezimea 
cerului printre brazii înşiruiţi pe creştet ca oile pe cărare. 
Cuprinsă de umbre, faţa pustie a Corăbiei prinse a se întuneca, 
poate posomorându-se de părere de rău după petrecerea atât 
de încinsă de la poala ei. Numai ţăraiele mai şopoteau, cu picuri 
ce parcă vroiau să nume- re clipele. Deodată, se iviră doi inşi 
păşind pe drumul de care spre Crucea Vulcoiului. De departe, 
păreau că se proptesc unul în altul, dar de aproape se desluşea 
bine cum unul îl trăgea pe celălalt de braţ. Intr-un loc, se opriră 
şi unul, cum ţinea capul plecat, îl ridică spre celălalt. 

— Voi mă ţineţi pe mine că eu-s prost la cap, nu pricep cum 
umblă băişagul şi vă puneţi în poară, mâncu-vă colacul. 

— Cine? 

— Încă mai şi-ntrebi: cine, cine! De, cuscru Pitoc, şi cu tine 
dacă-i chiar vorba pe-atâta. Poate că de-aceea vrei să te faci şi 
tu cuscru cu mine, ie dara? — şi Furcoi se puse pe râs, până îl 
apucă o tuse ce i se încâlcea în fundul gâtlejului şi nu mai putea 
scăpa de ea. 

— Voroveşti şi tu tot trei de-o pitula! Hai să ne ducem, că ne 
apucă întunerecul prin pădure, şi Coleşeriu îl trase cu putere de 
braţ. Porniră mai întins. Pesemne graba isca puţină voie bună, 
căci Furcoi prinse a lălăi: 

De trei ori mă însurat, Tot Mărie îmi luat... 

Apoi tăcu, fulgerat de o aducere aminte. 

— Da Maria mea unde-i? 

— Las-o, că s-o dus de mult eu popa... 


— Ha, s-o dus cu popa! Şi eu nu m-am dus cu preoteasa. Oare 
ea n-o rămas acolo? 

— Nu, nu, n-o mai rămas nime, numa noi doi. Poate şi Huhu, 
dacă nu s-o fi sculat. 

— O, săracu! Haida înapoi să-l luăm şi pe el. 

— Lasă-l că acuma-i vară şi toată tufa dă sălaş. 

După o bucată de drum, Furcoi se lăsă pe un muşunoi în mar- 
ginea drumului. 

— Mă Gheorghiuţ, ia-te tu fuga până la ţârăul cela şi adă o 
glajă plină. Auzi, numa una, c-aşa mă taie o sete, de-mi pare că 
stau să mă usc. 

— No, las-o-n sărăcie acuma, că s-or dus ceia cu ţârăul, 
doară-ţi spusei că n-o mai rămas nime p-aici - şi se opinti să-l 
scoale în pi- cioare. 

Din smâcitură, îi căzu pălăria lui Furcoi. Coleşeriu i-o culese 
din picioare, potrivindu-i-o pe cap. Apoi porniră, se pare mai 
grăbiţi. 

— Oare aiesta-i drumul, mă Oheorghiuţ? Că nu ştiu cum, nu 
prea văd bine acuma. Coleşeriu râse zdravăn. Tu râzi că mă 
crezi beat, de-aceea nu mai văd bine. Da nu-s beat, iacă te ştiu 
pe tine cum te cheamă, o ştiu pe Sofica ta, pe Salvina ta ce vrei 
să-mi fie noră - şi Furcoi râse cam piţigăiat. Ba şi pe Dinuţ îl ştiu. 
Oare el unde-i? 

— S-o dus de mult, să vadă de marhă şi de ce-i p-acasă. Hai, 
hai, nu te mai opri atâta. 

— Stai, stai, nu mă trage aşa tare, că mi se-ncâlcesc 
picioarele. Apoi prinse a fluiera, încercă să pocnească şi din 
degete, dar cu stânga nu-i era îndemână şi se lăsă păgubaş. 
După câţiva paşi, se opri din nou. 

— le, mă, uitam de Culuţ! Să-l strigăm să vie şi el. 

— Mai strigăm pe supărarea, că el s-o fi dus înaintea noastră, 
că nu i-am mai văzut de pe la ojină. Poate s-o luat cu soru-sa la 
Pitoc. 

— Aşa, aşa! Vezi, tu toate le ştii, bati-te Doamne, numa nu 
vrei să le spui când trebuie. Şi se porniră pe râs amândoi, apoi 
Coleşeriu îl smâci din nou. 

— Mă, oare aiesta-i drumul? 

— Mă mai întrebaşi o dată... 

— Se vede dară c-am uitat. Aşa-i, mai uită omul câtcodntfl. IA 


zoiu. Ori vrei s-apticăm aşa, pe lângă Corabia-ncolo şi peste 
Cont, până la ceea... 

— Unde drac să ne mai ducem? 

— La ceea, mă, de pe Şasa, ştii tu mai bine, bati-te Doamne, 
şi se porni iarăşi pe râs, cu bărbia proptită în piept. Coleşeriu îl 
trase de braţ, dar Furcoi nu vru să se clintească. Stai să mă râd 
de ce-mi adusei aminte, şi râdea cu capul dat pe spate, de-i 
sălta pieptarul. Coleşeriu îl privi neputincios, uitând să-l mai 
îmboldească la mers. 

După un răstimp, Furcoi se căzni să-şi potolească râsul ca să 
poată vorbi. 

— Aşa-i c-am încălţat-o bine pe Sofăca ta să-ţi ieie sama cu 
ceea? — şi hohotele izbucniră din nou, fără să-i mai dea rând să- 
i spună şi numele. 

— De muţănii de-acelea nu te-ntrece nime. Hai odată, lasă-le 
dracului, vezi bine că vine noaptea pe noi. 

Ajunseră la Crucea Vulcoiului. Când s-apuce pe drumul care 
cobora în Valea lzbicioarei, Furcoi se lăsă grămadă dincolo de 
cruce. 

— Mă Gheorghiuţ, fii bun, du-te numa cu, o glajă la mogoşenii 
de la ţârăul cela, că nu mai poci de sete. 

— Da de câte ori îţi tot spusei că s-or dus ceia de mult, n-o 
mai rămas nime, numa noi, ca doi prăpădiţi care umblăm fâe- 
ncotro. 

— Nu te mânia c-am uitat, aşa-i omul, mai uită, cum o zis cela 
şi cela. 

— Dacă ţi-i chiar sete, iacă aci-i ţârăul, dincolo de cruce, hai şi 
bea câtu-ţi încape. 

— De-aceea bea tu cu ai tăi! le, şi-ţi mai bagă şi-n cizme. 

— Atunci hai, nu mai stăm, că ne-apucă noaptea prin pădure 
şi-om scormoni toate pietrile de pe drum. 

— Şi dacă le scormonim, ce-i? Ştiu că nu le-o durea, unde le- 
om lovi cu piciorul, ori îţi pare rău de ele? Şi Furcoi se porni din 
nou pe râs, de stătea să se înăbuşe, până ce Coleşeriu îl smâci 
pe drum în jos. 

— Hai, că trag de tine ca de-un gros din pădure... 

— Doară nu-i vrea să-ţi plătesc pentru atâta, ori ce? No hai că- 
ţi plătesc, tot atâta, cum ajungem acasă, că la mine nu mai am 
nicio pitula. 

— Da cum? 

— M-o curăţat hoaţa ceea de Mărie. Cum mă vede că mi se-n- 
tuibură ochii şi dau a somnori, cum bagă mânurile prin curea şi 
prin pojinare şi şperge tot ce găseşte, nu mai lasă nicio pitula 
rea. Năravul ei, n-ai ce-i face! Sofica ta nu face-aşa? 

— Nu pân-acuma. Da poate s-o-nvăţa şi ea din Maria ta, 
adăugă după un răstimp. 

— Ne băgăm pe la Horomoaţă, oare el n-o rămas înapoie? 

— Nu, nu, ţi-am tot spus că n-o mai rămas nime, 

— E, am uitat, ce să fac, ştiu că nu m-oi omori pentru atâta. 
Da, cum zisei, ne băgăm pe la Horomoaţă. 

— O fi târziu pe când om ajunge acolo, nu ne mai băgăm. 

— Mă, mima o litră amândoi, ne vine o fele şi o fele de 
căciulă. 

— Nu, nu, se îndârji Coleşeriu, cuprins de nerăbdare şi 
încercând să iuţească pasul. 

— C-aşa lihod, nici tu nu poţi trece podul, mă! Şi nici nu 
nimeri poarta la Sofica ta! Da dacă nimeri cumva la altă Sofica? 
Ha, mă? Nu zici nimic. Te văd eu că ţi-i frică de ea să nu te culce 
iară sub pat. Da acolo-i mai bine, mă, că de-acolo nu te mai 
îndurigi nicări şi dormi mai hodinit, bati-te Doamne, mut! — şi 
pufni iarăşi de câteva ori. 

Coleşeriu nu mai răspunse, i se părea că vorba îi zăboveşte la 
mers. Când zăriră marginea pădurii prin care cobora drumul 
cam costiş, Furcoi holcăi o dată cât îl ţinu gura: „Uuu-hoo!” 
Ecoul se stârni roată în jurul lor, colcăi în pădurea din coasta 
Corăbiei şi se stinse dincolo, peste Valea Izbicioarei, în culmile 
Contului înceţo- şate de amurgul somnoros. 

VII 

TARout. De iarna din zlatna cădea în anul acela aproape de 
Sânziene (al doilea de-abia după Sfântă Maria Mare). Cum se 
nime- rea totdeauna sâmbăta, buciumanii se duceau bucuroşi, 
aici găsind bucatele şi verdeţurile mai ieftine decât la Abrud şi 
decât la târgul lor din Poieni. Furcoi se gândise să meargă şi el 
cu o viţea, mai ales că îi tot bătuse capul şi Culuţ, dar până la 
urmă s-a răzgândit şi s-a hotărât să meargă la cel de la sfârşitul 
verii. Culuţ nu s-a lăsat şi s-a dus singur, spunându-le celor de 
acasă când s-au uitat miraţi la el că vrea să-şi cumpere o 
pereche de cizme, 5a Zlatna venind totdea- una meşterii din 


Bălgrad, vestiți în părţile acelea pentru lucrul ieşit din mâinile 
lor. Întâi, a vrut să plece vineri după-amiazi, o dată cu cei ce 
mânau vite la târg ca să fie acolo în făcutul zilei, când se cam 
hotărăsc preţurile, dar s-a temut să riu se dea cumva de gol că 
ar vrea să rămână de mas tocmai pe Valea Vâltorilor, poate 
chiar mai în sus la o moară... A avut grijă să pornească o dată 
cu ziua, să-i cam nimerească pe cei de pe la Bocşeri care nu 
plecau mai devreme, dacă nu duceau vite. l-ar fi plăcut să 
treacă pe la moara lui Băbânuţ, dar poate i-o fi spus ea ceva şi 
nu a apucat drumul pe vale, ci cel lung şi lin de pe Gruiul 
Văcarului, unde mergi cu soarele în faţă, ca şi cum ai putea citi 
pe faţa lui ce noroc vei avea ia târg. Abia la Vâltori a coborât în 
vale, pesemne tras de o aţă nevăzută. Păşea sprinten, ca omul 
grăbit să ajungă la târg cât mai devreme, de aceea lăsa în 
urmă-i pe cei pe care îi ajungea. Când zărea înainte pe cineva 
călare, tresărea şi iuţea paşii, până ce vedea că e altcineva. 
După un cot al văii, aproape de intrarea în Zlatna, zări pe cineva 
călare. li vedea numai coada fluturând cu panglicele cele multe 
şi cizmele roşii înţepenite în scări. Părea c& stă pe gânduri, căci 
calul păşea în 

voia lui, cu funia căpăstruiui destinsă. Culuţ o luă la fugă, &că 
să-i pese dacă l-o vedea cineva şi încetini la pas abia când fata 
tresări şi întoarse capul. Umbra de roşcată i se aşternu dintr- 
odată pe faţă şi ochii se îndulciră într-un zâmbet de copil. 

— Vezi că tot te-am ajuns? 

— De ce? Ai crezut că n-oi şti unde-i Zlamna şi vii tu să-mi 
arăţi! — şi se auzi un chicot înăbuşit. Culuţ se apropie şi întinse 
mâna să-i apuce funia căpăstruiui, dar calul ciuli urechile şi dădu 
din cap a neastâmpăr, iar fata trase înspre ea, până se încorda. 

— Hai, hai, doară capeţi şi o copită, să ţii minte după ce-ai 
venit la târg. 

— Ţi-ar părea bine, aşa se vede - lăsându-se mai înapoi cu 
câți- va paşi. Oană râse, aruncându-i o privire peste umăr, apoi 
prinse a îmboldi calul care o luă la trap. 

— Lasă, că tot te-ajung eu undeva, şi o probozi cu arătătorul 
aţintit spre ea, fără să bage de seamă că nu-l vede. 

O ajunse din nou în dreptul unei mori din capătul orăşelului, 
unde calul îşi împlântase gura în iazul ce trecea drumul şi 
gâlgâia din grumazul întins. Când şi-l ridică, cu apa picurându-i 


pe la colţu- rile gurii, Culuţ vru să-l prindă de sub bărbie, dar 
calul iarăşi ciuli urechile şi un fel de guiţat i se atinse în grumazi. 

— Spusu-ţi-am să-i dai pace, că nu te cunoaşte? Adică te 
simte că eşti om rău, adăugă după o clipă. 

— Aşa i-ai spus tu, ie dară? 

— Înm! — făcu Oană cu gura închisă, stăpânindu-şi râsul. 

— Bine, nici nu mai merg cu voi pe un drum - şi se ţinu pe 
lângă gard, lăsând calul să clămpănească din copite pe mijlocul 
drumului. Păşea ca şi când n-f r şti-o pe ea alături, cu bărbia 
cam ridicată, ca şi cum s-ar uita mai mult în seninul cerului 
fluierând încet să-şi ţină de urât. Doar câteodată se uita spre 
dreapta cu coada ochiului, iar Oană privea şi ea numai înainte. 

Aproape de piaţă, drumul se lăţea, lăsând valea la mijlocul lui, 
străjuită de şirul de plopi care îşi mutau umbrele de pe drumul 
din dreapta pe cel din stânga, după suişul şi coborâşul soarelui. 

în piaţă se îngrămădiseră şatrele negustorilor şi meseriaşilor, 
lăsând ulite de străbătut printre ele. Oană intră cu calul într-o 
curte până n-a ajunge în piaţă, se vede la un cunoscut la care 
mâneau tot- deauna ai lor când veneau la Zlatna. Culuţ o 
aşteptă la poartă, apoi porniră amândoi pe ulițele dintre şatre, 
mai mult să vadă ce mărfuri s-au adus, de aceea se mai opreau 
la câte ceva şi se uitau. Doar când 

li se părea ceva deosebit, începeau să-şi şuşotească să nu-i 
audfl vânzătorul, dar poate mai mult să se lipească unul de 
altul. Când ajunseră la o şatră de-a cizmarilor din Bălgrad, Culuţ 
se opri mai mult, uitându-se pe rând şi întrebând de preţ. Ştia că 
va trebuia să se târguiască, obiceiul din totdeauna fiind ca 
negustorul să ceară mai mult, pentru ca muşteriul să dea preţ 
mai mic, dar nu vroia să înceapă ciorovăiala de faţă cu ea. 

— Nu-ţi cumperi? — se miră ea, ştiind că întrebarea îl înţepa. 

— Mai este vreme. Ori ţi-i cumva grabă să bei adălmaşul? — o 
împunse şi el. Oană se făcu că nu aude şi păşea înainte, cu ochii 
la mărfurile de pe tarabe. Tu ce-ţi cumperi? — o întrebă Culuţ, 
aproape capătul şatrelor. 

— Treaba mea! 

— Oană îl privi de sus, cu pleoapele aproape li- pite. 

— O, mă, că aninate mai sunteţi voi, zlămnenele! 

— Mai dară, mai ca voi buciumanii, altfel cum? 

— Nu-i modru de-aceea umblaţi cu cizme roşii. 


Oană îl lovi peste mână, strângând din buze, să-i fie de luare 
aminte altă dată. Culuţ vroi să-i apuce mâna, dar ea şi-o feri, 
sărind cu doi paşi mai înainte, de îi fâlfairă pe spate panglicile 
din împleti- tura cozii. 

După ce mai ocoliră prin piaţa plină de lume, neştiind ce să 
mai facă, porniră pe uliţa mare ce ducea la târgul de vite din 
margi- nea de jos a orăşelului, pe o luncă îngrădită din marginea 
Ampoiului. După un colţ cotiră spre dreapta şi ajunseră la 
margine, unde păzeau doi boactări de la primărie să ia vama 
târgului de la cei ce intrau sau ieşeau cu vreo vită. Cum plouase 
noaptea, locul se în- muiase şi acum toată lunca târgului era 
numai zloată amestecată cu iarba pe care lăsau urme adânci 
copitele dobitoacelor, încât cei doi rămaseră la intrare rezemaţi 
de gard. Se uitară peste gard mai schimbând câte o vorbă şi 
făcând semne vreunui cunoscut când li se întâlneau privirile. 
Apoi se întoarseră în piaţă, unde se despărţiră, abia spre amiazi 
o va căuta el în curtea unde îşi lăsase calul. 

Orăşelul se dezmorţise de atâta soare şi acuma îşi sclipea 
acoperişurile în bătaia suliţelor ce le cădeau din ce în ce mai în 
creştet. Mocani din satele vecine treceau încoace şi încolo cu 
desagi umflaţi pe umeri, lipăind cu opincile gurguiate şi unse ca 
să sclipească şi ele pe ulițele târgului. Câte unul purta pălărie cu 
margini late, de + părea prea grea pentru capul lui, îngreunat şi 
de mustăţile stufoase, răsucite de vâritiri, ca să le stea bine 
printre domnii de aici. Cei mai 

mulţi aveau pălării cu marginile teşite dinapoi, încât aproape 
ajun- geau de vârful strâns în trei muchii cufundate, ca şi cum 
le-ar fi apăsat trei degete răsfirate ca să arate locul de unde 
trebuie apucate. Cămăşile şi laiberele luceau de albe, pe când 
cioarecii de lână îşi păstrau culoarea aceea de smântână pe 
care o capătă totdeauna lâna spălată. Femeile se purtau mai 
înflorate la cusătura de pe mâneci, care se revărsa ca o apă 
împrăştiată, bătând într-un roşu viu pe care soarele îl făcea şi 
mat aprins. Zadia le era mai îngustă, dar numai în ape roşii, 
portocalii şi galbene, care păreau mai aţâţătoare, cum era 
mereu săltată de pe un picior pe altul de mersul grăbit. Abia 
arareori se vedea trecând câte un domn cu hainele lui de 
culoare închisă, de obicei aceştia umblau în trăsură sau călare, 
având grijă să nu se amestece printre prostime. 


Piaţa era împănată cu câteva crâşme la care cam trăgeau 
numai oamenii din câte un sat, tnai cu searnă în zi de târg, de 
aceea aici era locul lor de întâlnire, unde se bea adălmaşul după 
ce bătuseră palmele să aibă noroc de vita cumpărată şi tot aici 
se hotăra vremea plecării spre casă, ca să se poată ortaci cum 
le-ar veni mai bine. În curtea lor, se (acea şi jocul îndatinat, căci 
târgul ţâră ceteraşi şi joc era socotit târg slab, întocmai ca şi cel 
iară adălmaş prin care se fe- reca norocul cumpărătorului. Jocul 
începea abia pe la amiază, după ce vânzarea se urnise bine şi 
venise rândul adălmaşelor. Semnul era „duda” topitoriei din 
capătul de jos al orăşelului, care vuia lung şi înfundat când 
bătea ceasul la doisprezece. 

Lumea nu ştia că la târg mai veniseră şi alţii, nu cu gând de 
târguit. Un pluton de călăreţi sosise din Bălgrad în ajun, după ce 
a înserat şi s-a făcut nevăzut în curtea fiscului, unde erau 
grajduri mai multe. Directorul fiscului, Nemegye lânos, făcuse o 
arătare la tezau- rariatul din Sibiu despre fapta buciumanilor la 
plantaţia de puieţi de sub Detunata şi ceruse ajutor militar. 
Acesta a intervenit la comandatura trupelor din Sibiu să trimită 
trupe din cetatea Bălgradului, dar mai trebuia şi încuviințarea 
guvernului din Cluj. Acesta îşi făcuse obiceiul să amâne mereu 
cererile tezaurariatului din Sibiu şi ale domeniului Zlatna, de 
aceea tezaurariatul a recurs la o măsură care ţinea numai de 
comandatura militară, propunând să recruteze câţiva feciori din 
Bucium pentru a mai vâri groază în ei. Potrivit legilor, băieşii 
erau scutiţi de serviciul militar, dar când este nevoie, e bine să 
fie nesocotite. Şi pentru ca să nu se întâmple răzmeriţe cu acest 
prilej, s-a hotărât 93 luarea la oaste să nu se facă nici în Bucium, 
nici în Abrud, ci aici, la Zlatna, mai departe de butoiul cu 
pulbere, 

ia târgul de la (ară, prin prinderea cu funia, şi le era de doua 
ori mai aproape de cetatea Bălgradului cu cătane multe. E drept 
ca luareu la cătănie cu funia fusese oprită prin legea din 1830, 
dar când nevoiu o cerea, putea fi reactivată fără ştirea celor 
care o promulgaseră, iar o dată omul luat cătană, nu-l mai putea 
scoate decât maiestatea sa prea graţioasă, împăratul din Viena, 
dacă cererea mai ajungea până la el. Se pare că vechea lege de 
recrutare prin prinderea cu funia nu fusese înlocuită cu alta, căci 


abia în august 1847 va fi votată noua lege a recrutării prin 
tragere la sorţi, cu serviciul sub arme redus la opt ani. 

La Zlatna, buciumanii trăgeau la crâşma lui Tănănărău, o casă 
cam scundă, înainte de a intra în piaţă dinspre Valea Vâltorilor, 
dar cu o curte largă şi cu multe poieţi înşiruite pe lângă gardul 
din lăuntru, căci buciumanii, de la o depărtare de patru ceasuri, 
veneau aproape totdeauna călări. Lonuţ, poreclit Tănănărău, era 
un om glumeţ, de felul lui de la Bocşeri, care arendase crâşma 
la care se deprinseseră să tragă buciumanii, lăcomind la banii 
mai mulţi ai acestora pe care îi ştia vămui cum se cuvine, în 
zilele de târg, cânta acolo banda lui Poruţ, un ţigan mititel din 
ţigănia domnească a Zlatnei, o mahala îngrădită în partea din 
jos a orăşelului, de o parte şi de alta a drumului de ţară, mai la 
îndemână la cerşit. Când era lume mai multă, cântau cinci, altfel 
rămâneau trei, Poruţ primaşul viorist, apoi un bracist şi un 
contrabasâst. Poruţ avea grijă să adune banii de la feciorii care 
intrau în joc, o dată la început, căci ştia că, dacă buciumanii se 
înfierbântă, se îmbie ei cu banii să le cânte zicala cutare. 

Tănănărău ridicase în curte şi un şopron pentru a feri jucătorii 
de ploaia care aici în munţi vine destul de des şi mai ales pe 
neaştep- tate. Şi, ca să nu se facă noroi şi, totodată, ca să sune 
sub picioare, durase sub eî un pod de scânduri. Pe la amiazi, se 
strânseseră acolo destui buciumani, lărmuind pe laviţele din 
margine cu sticlele în mâini. Când lăutarii se ridicară de la masa 
crâşmarului şi veniră în şopron, începură o țarină legănată. 
Perechile se iviră pe rând, în cap cu Gheorghea Lupului, care 
juca în faţa ceteraşilor, acoperindu-i cu statura lui mai înaltă. 
Zicala fu cam scurtă şi Poruţ se grăbi pe la fiecare jucător cu un 
blid de lemn, în care arunca fiecare câte o co- roană, după ce 
primaşul îl măsura lung cu ochii, ca să-l ţină minte şi să nu-i mai 
ceară plata. Nu trecu mult şi se iviră Culuţ cu Oană venind din 
susul văii, poate unde mfincaseră dintr-o merindeaţă desfăcută 
pe laviţa din târnaţ. 

Culuţ se duse de-a dreptul la Poruţ şi îi puse şi el băncuţa de 
argint, apoi se duse în crâşmă, de unde ieşi cu o sticlă plină. Se 
începu alt joc, acesta mai lung, mai ales că burdunaşul îl 
hurduca bine cu arcuşul, vuvaind srnâcit pe corzi, ca sa fie 
tactul mai aţâţă- tor. Aproape de sfârşit, se ivi în poarta curţii un 
nădrăgar destul de tânăr, căruia i se zărea lanţul de ceas 


petrecut de la buzunarul vestei la gaura unui nasture. Se uită 
peste jucători, ca şi cum ar fi vrut să-i numere, apoi se făcu 
nevăzut, fără să mai intre în crâşmă. Cei din şopru nu l-au luat 
în seamă, fiind aici în Zlatna nădrăgari mulţi, unii la topitorii, alţii 
slujbaşi la fisc şi la o societate franceză de minerit. Jocul se 
Sparse, urmat de o pauză cam lungă, apoi a început o țarină 
legănată, cerută de Culuţ, pe care el o cântase de multe ori 
popii Pitula acolo la petrecerea de la sfeştania Cocului. Zicala se 
lăsă unduită lung de cei cinci ceteraşi, purtată de clarinet 
înaintea viorii, iar la sfârşit tremurată pe sunetul gros care 
împrăştia numai dul- ceaţă amară, a părere de rău după cea 
fost şi nu se mai întoarce. Burdunaşul avea grijă să o afunde şi 
mai mult pe coarda groasă, fă- când-o să tremure ca un fel de 
vaier care ar ieşi de undeva din adân- curile pământului, în 
vreme ce bracistul îşi vâra sclipirile dulci, sunând ca tot atâtea 
păreri de rău după dulceaţa de o clipă. Jucătorii se înfierbântară 
şi cizmele se auzeau trosnind podelele, iar poalele jucătoarelor 
se învălătuceau sfârâind. La darea pe sub mână, feciorii săreau 
tropăind şi pocnind din degete, pe când jucătoarea se rotea ca o 
morişcă, prefiicându-se într-un fel de scânteie de o clipă. Jocul 
era în toi, când un băieţandru, copilul lui Tănănărău, se opri la 
poarta curţii şi strigă: 

— Fugiţi, că vin cătanele! — apoi se tupilă lângă plopul din 
mar- ginea văii, cuprinzându-l în braţe ca să nu i se zărească 
decât capul. Singur Gheorghea Lupului, care rămăsese pe laviţă, 
sări de îndată şi ieşi în curte, îndreptându-se spre palancul casei 
vecine pe care se caţără în câteva clipe şi se făcu nevăzut. 
Ceilalţi jucători parcă nu se dumeriră, se uitau unii la alţii, ca şi 
cum s-ar fi întrebat ce ar trebui să facă, până ce se pomeniră cu 
husarii intrând grămadă în curte. Era un pluton de vreo douăzeci 
de călăreţi cu săbiile la oblânc, ca- rabinele în spate şi funiile 
înfăşurate pe oblânc şi ţinute de un capăt cu mâna slobodă, într- 
o clipă, înconjurară şopronul, în timp ce plu- tonierul comandant 
păşi pe podina de joc, lovind cu sabia peste cine nimerea ca să-i 
alunge afară, în lanţul frânghiilor zvârlite de husari. Se auziră 
urlete, fetele strângându-se grămadă într-un colţ, în vre- me ce 
flăcăii fugeau încoace şi încolo între cel care îi lovea şi şirul 

du călăreţi cu funiile gata. Apoi se stârni o învălmăşeală de o 
clipă. Câţiva feciori se făcuseră ghem şi se izbiră printre doi cai 


să-şi facă loc de scăpare. Doi dintre ei fură înfăşuraţi de funia 
azvârlită colac peste piept, trântiţi la pământ, unde repede fură 
ţintuiţi de câte doi soldaţi descălecaţi care le legară mâinile la 
spate de funia înfăşurată la oblânc, încât, dacă ar fi încercat să 
fugă, trebuia să tragă şi calul după ei. Alţii trei scăpară până la 
poartă, unde le săriră înainte cinci călăreţi rămaşi ascunşi după 
peretele crâşmei, care izbutiră să-i în- curce în funiile aruncate 
peste grumaz şi să le lege mâinile la spate. Culuţ scăpase, 
căţărându-se peste palancul curţii şi sărind în uliţă, de unde o 
luase la fugă pe vale în sus. 

— După el! — se auzi strigând şi doi călăreţi o porniră în 
galop. Auzind copitele răsunând în urmă-i, Culuţ vru să intre 
într-o curte, dar poarta era încuiată. O scutură de câteva ori, 
căznindu-se s-o scoată din ţâţâni, dar auzi tropotele apropiindu- 
se şi o luă iarăşi la fugă până la poarta vecină. Pe când să pună 
mâna pe zăvor, o lovi- tură de sabie îl plesni peste grumaz şi se 
prăbuşi la pământ. Vroi să se ridice, dar simţi genunchii unuia 
apăsându-i spinarea la pământ, pe când mâini voinice îi răsuciră 
mâinile la spate şi i le încolăciră într-un nod de funie, apoi îl 
săltară de subţiori în picioare. Soldaţii încălecaţi grăbiră cu el 
înapoi la ceilalţi şi pălăria căzută îi rămase acolo, în pulberea 
drumului. Din nas îi, picura sânge pe albul cămăşii şi pe cioareci, 
iar la ceafa vine subţiri se încolăceau înjurai vânătăii lunguieţe 
ce semăna cu o tăietură. Cei unsprezece buciumani prinşi fură 
înconjurați de călăreţi şi, la un semn al comandantului, trecură 
valea şi drumul, intrând în cimitirul din jos, pe cărarea care duce 
spre ieşirea din orăşel. Ştiau că nu-i bine să treacă nici prin 
piaţă, nici pe drumul de ţară plin de oameni ce se întorceau de 
la târg, care ar putea să-i atace, dacă nu cu bâtele, măcar cu 
pietri care, bine țin- tite, pot dobori un călăreț cu carabină şi 
sabie. Oamenii ce veneau dinspre piaţă, buciumani şi zlătneni 
cei mai mulţi, se opriră dincolo de crâşmă, uitându-se ca uluiţi. 
Nu se mai pomenise luatul cu funia la târgul de vară nici în 
Zlatna, nici în Abrud, încât nu le venea să creadă, închipuindu-şi 
dintâi că fuseseră prinşi pentru că ar fi spart butoaiele 
crâşmarului, sau s-ar fi luat la vreo păruială groasă, mai ales că 
vedeau şi semne de sânge pe feţe şi pe haine. Până să se 
dezmeticească, cei prinşi se apropiau de ieşirea din cimitir, de 
unde cărarea ducea apoi într-o pădurice, tocmai bună pentru a 
nu fi zăriţi de cei din drumul de pe vale. 

Neştiind nici ea ce să facă, Oană se pomeni fugind în susul 
văii, poate să ducă vestea la gazdă, dar când zări în drum 
pălăria lui Culuţ, avu o strângere de inimă şi se opri. Se uită în 
lături, ca şi cum ar fi vrut să întrebe pe cineva, dar, nezărind pe 
nimeni, se plecă şi o luă în mână, apoi porni în fugă după şirul 
cătanelor ce abia se mai zăreau pe cărarea din cimitir, îi ajunse 
tocmai înainte de a intra în pădurice, dar îi era greu să se 
apropie de cei legaţi, pentru că pe cărare dinapoia lor călăreau 
doi husari şi nu mai era loc de trecere. Nu îşi pierdu cumpătul şi, 
după o clipă de chibzuială, îi ocoli pe din sus, ţinându-se să nu-i 
alunece picioarele pe coastă, făcându-şi vânt cu pălăria în 
mână. Spre norocul ei, Culuţ se nimerise tocmai cel din urmă şi 
dintr-o săritură îi potrivi pălăria pe cap, apoi o luă la fugă în 
susul coastei, ştiind că într-acolo nu se vor lua călăreţii după ea. 
Culuţ tresări speriat, dar se linişti pe dată, zărind abia cu coada 
ochiului stâng mâneca înflorată şi nu mai întoarse capul spre ea, 
poate ruşinându-se de petele de sânge de pe obraz. O ploaie de 
vorbe bâloase se stârni din gurile călăreţilor, după ce au băgat 
de seamă că s-a apropiat aşa pe neştiute şi se furişează în lături 
ca o pisică sperioasă, apoi hohote curmate de alte vorbe mai 
groase, pe care ea nu le înţelegea, neştiind ungureşte. Se opri 
când ajunse la un răzor şi se aşeză pe el, uitându-se după şirul 
de cătane, până îl înghiţi pădurea. Rămase acolo îngândurată cu 
capul în palme, uitându-se în josul coastei, ca şi cum ar fi 
aşteptat să răsară cineva din pământ. Apoi gândurile i se mai 
limpeziră, se sculă tresărind şi porni înapoi. Vru să intre pe la 
crâşma lui Tănănărău să găsească vreun izbiţan să-l înştiinţeze 
pe Furcoi, dar nu mai avu putere. Nici nu-i sta bine unei fete 
singure să intre într-o crâşmă în zi de târg prin îmbulzeală şi 
oameni beţi care nu te cunosc. S-au nimerit ei buciumani destui 
la târg care vor duce vestea - de ce să poarte tocmai ea una 
rea, îşi scoase calul din curte, îl încalecă de pe laviţa de lângă 
poartă şi porni înapoi în susul văii, pipăindu-şi cu o mână 
desagii, să vadă dacă duce târgaşul după care a venit. 
Gândurile îi fluturau în neştire prin minte şi se lăsa în voia lor, 
fără să mai aleagă, rumegându-le pe îndelete în legănarea 
tarniţei. Asculta copitele ciopcăind pe drum ca să-şi mai astupe 
urechile care îi ţiuiau întruna, ca şi cum ar fi vrut s-o asurzească. 
De bună seamă era semn rău, aşa umbla vorba şi din bătrâni, şi 


nici nu putea fi altfel, după câte văzuse acolo lângă piaţa din 
Zlatna. La un ţârău, ajunse o bătrână de la Bocşeri care şedea la 
umbră, cu cotul rezemat pe o pereche de desagi umflaţi, 
aşteptând pesemne vreun călăreț să-i fie de ajutor. Oană nu mai 

aşteptă să fie îmbiată, opri calul şi o ajuta să-şi potrivească 
desagii dinapoia ei pe taraiţă, apoi porni cu gândul că va avea 
cu cine să mai schimbe o vorbă, poate aşa nu-i vor mai ţiui 
urechile. Bătrâna păşea cam încet şi rămânea mai în urmă, încât 
trebuia s-o aştepte - spre bucuria calului care îşi împlânta gura 
în iarba din marginea văii. Bătrâna era şi ea îngândurată, poate 
purta şi ea vreo obidă ştiută numai de ea, căci nu se îndemna la 
vorbă. La un alt ţârău, Oană se gândi să o poftească pe ea 
călare, dar bătrâna dădu din mână. 

— Du'-te-n treabă-ţi, că nu-s eu de-a sta călare, adăugă mai 
târziu, pentru ca gândul să fie mai limpede. Se despărţiră 
aproape de moară, unde cărarea spre cătunul Bocşerilor apuca 
pe coastă în sus, pe după fagi groşi şi umbroşi. Când intră în 
curte, împingând vraniţa într-o parte să nu-i agate desagii, 
Băbănuţ tocmai ieşise din moară şi se căuta prin curea, poate 
după amnar şi iască. Oană lăsă calul slobod până luă desagii, 
apoi tarniţa cu plocadele pe care le orândui în târnaţ, cu privirea 
întunecată pe care şi-o ferea cât. Putea de tatăl său. Băbănuţ nu 
o luă în seamă şi aruncă întrebarea, cum îi era obiceiul: 

— No, ce-i prin târg? 

Oană puse capul în piept şi izbucni în plâns, cu mâna 
streaşină la ochi. Vru să fugă în casă, dar şi-aduse aminte de cal 
şi porni cu el de căpăstru să-l priponească în susul văii. 

— Te-ai dus râzând şi vii plângând, auzi în urmă-i pe când 
închi- dea prilazul. Băbănuţ se uită câtva în urma ei, apoi intră în 
moară, poate să-şi caute amnarul şi iasca... 

După ce s-au cufundat în pădurice, cei prinşi au fost strânşi 
gră- madă şi încercuiți de călăraşi, apoi s-au strecurat printre 
fagi până în marginea unui pârâiaş ce şerpuia mai mult ascuns 
sub frunzişul putred. Unul a cerut apă şi comandantul i-a oprit, 
făcându-le semn să se aşeze. S-au lăsat pe lângă un fag să-şi 
poată rezema spatele, poate aşa vor avea noroc să mai poată 
atipi o bucată de vreme. Mai încolo, se auzea şopotul unui ţârău 
care umplea un vălău lung, căruia i se prelingea plinul printr-o 
scobitură făcută cu briceagul. Comandantul spuse ceva pe 


ungureşte şi caporalul, care era mai aproape de cei prinşi, duse 
pe unul de coate până la ţârău, apoi pe rând şi pe ceilalţi. Cei 
mai setioşi îşi împlântau gura în plinul vălăului şi sor- beau cu 
colcăituri rare şi îndesate, dar câţiva îşi proptiră gura de buza 
ţârăului, tăuind apa până le ajungea la nări, ca să se sature mai 
iute. Pe Culuţ, îl spălă caporalul de petele de pe obraz şi de pe 
gât, îi dezbumbă cămaşa, apoi îl lăsă să soarbă şi el pe săturate. 
Coman- 

dantul mai dădu nişte ordine şi călăreţii descălecată toţi, 
legară caii câte doi-trei de câte un fag, iar ei se orânduiră jos pe 
câte o pătură desfăcută din şea, îungindu-se ca pentru sornn. 
Numai doi rămăseseră în picioare, de strajă către Zlatna şi către 
satul prin care vor trece. Buciumanii se bucurară ca vor avea 
puţină odihnă, îşi prop- tiră bine spinarea de fag şi adormiră ca 
scăldaţi după groaza care îi ameţise aşa pe neaşteptate. Soldaţii 
făcură asemenea, sforăind în voie pentru ca somnul să le fie mai 
plin. Peste sforăiturile lor se auzeau din când în când cele ale 
unui cal care îşi scutura botul să mai alunge din puzderia de 
musculiţe, care îl chinuiau şi aici în umbra pădurii. Până şi 
santinelele se răzimaseră de câte un fag stând în picioare, poate 
cu gând să se lase şi ele furate barem de câteva clipe de 
aţipeală, Comandantul îi ţinu până ce soarele coborâse bine de 
la înălţimea amiezii, când oamenii venind de la târg se vor fi 
rărit şi căldura de vară se mai stampară, chibzuind să plece 
astfel ca la poarta cetăţii Bălgrad să fie după ce se va întuneca 
bine, cum pri- mise ordin la plecare în misiune. Comandantul 
cetăţii ştia mai bine de ce. Când şuieră scurt dintr-o fluierice pe 
care o ţinea în buzunar, călăraşii tresăriră şi săriră în picioare, 
potrivindu-şi hainele şi cen- tura cu legăturile. După ce răsună 
comanda, orânduiră pe cei prinşi câte trei şi îi legară deolaltă pe 
la coate cu câte o frânghie mai slo- bodă, apoi îi aşezară în 
coloană. Când se comandă „Marş!”, câţiva călăreţi păşiră 
înainte, aliniindu-se doi câte doi, de îşi atingeau unul altuia 
scările, iar grosul porni înapoia celor prinşi care păşeau fără 
grabă pe cărarea ce cobora pe lângă pârău, până se văzură în 
drumul de ţară, larg şi colbăit, de parcă l-ar H nins cu pulbere. 
Ştiau că se duc şi ei la cătănie, poate vor fi şi ei husari ca cei 


care îi prinse- seră, împărtăşindu-şi amarul cu cel de care vor 
trebui să aibă mai multă grijă decât de ei, cum poruncea legea 
cătănească: trebuie mai întâi calul adăpat, hrănit şi ţesălat, apoi 
cătana va mânca şi el, se va spăla şi se va odihni cât îi mai 
rămâne timp. 

VIII 

toamna, hh la începutul lui septembrie, când s-a întors Ca- 
tarina Varga, casa era aproape gata. Popa Pitula a arvunit 
meşterii care îi făcuseră casa din Abrud, iar buciumanii au 
adunat piatra cu carele de pe vale, cea mai multă din marginea 
drumului spre Coleşeni, unde peretele de stâncă se desftcea în 
lespezi. Varul l-au cumpărat de la nişte petreni veniţi cu carele 
în târgul de la Poieni. Cu ţigla a fost mai greu, trebuind s-o 
aducă tocmai de la Turda. Ea sosise seara şi dormise la popa 
Pitula şi când'a văzut-o, a doua zi, a rămas înmărmurită, apoi i- 
au dat lacrimile şi nu ştia cum să le mulţumească buciumanilor. 
Şi avea de ce, fiind cea mai arătoasă casă din Bucium, cum nu 
avea nici popa Pitula. Mai întâi, era clă- dită din piatră, nu din 
bârne, cum erau cele din Bucium, cu faţa cam către miazăzi, 
apoi înălţată pe două rânduri. Sus erau trei odăi, cea din mijloc 
mai mică, iar celelalte mai încăpătoare, cu ferestre mai mari 
decât cele din sat, iar dedesubt era una oarbă şi mică pentru 
pivniţă şi alături altă cameră cu două ferestre, poate pentru cei 
ce vor veni să stea de vorbă cu doamna lor. Uşile, ferestrele şi 
podul erau gata, mai trebuia pusă duşumeaua, de scânduri cu 
limbă, apoi clădite sobele de cărămidă şi doamna se va 'putea 
muta acolo, în mijlocul comunei, vecină cu preoteasa, care se va 
bucura poate chiar mai mult decât ea. Pe când va da frigul, 
toate vor fi gata, iar până atunci, va mai şedea colo sus, pe 
culmea Contului, în casa ginerelui lui Pitoc. 

După-amiază, când a pornit la casa ei de pe Conţu, însoţită de 
Furcoi care îi pusese desagii încărcaţi pe cal, se arăta mâhnită 
că nu se putuse întoarce de la Viena cu vreo ştire pe care o 
aşteptau buciu- manii de atâta amar de ani. N-a vrut să se urce 
pe calul adus întăr- 

nitat gata de sluga popii, poate ca să se pedepsească pentru 
că n-a izbutit ce aştepta lumea de la ea. Păşea îngândurată, din 


când în când ferind câte o piatră cu boticica pusă în mână de 
preoteasa să se ajute mai bine la drum. Furcoi îşi ftcuse 
socoteala că tocmai va avea prilejul să i se plângă de luarea la 
oaste a lui Culuţ, pentru care o va ruga să facă o plângere acolo 
unde trebuie. Să arate dumneaei că băieşii au fost scutiţi de 
cătănie de când s-au pomenit, încă de când au pornit, a văzut că 
păşeşte aşa ca dusă de pe lume, a priceput că nu e în apele ei şi 
a amânat pentru altă dată, când va prinde-o voioasă - aşa cum 
e firea ei. 

Abia au trecut câteva zile de la întoarcerea ei şi buciumanii s- 
au trezit tocmai cu vicecomitele comitatului Alba de Jos, Foszt6 
Menyhert, trimis de comitat să ancheteze plângerile lor 
împotriva fiscului. Vestea s-a lăţit ca fulgerul şi toţi buciumanii 
au crezut că venirea lui nu poate fi decât urmarea plângerilor şi 
drumurilor ei la Viena. Dacă s-n pornit vicecomitele să coboare 
între proşti, înseamnă că doamna lor are într-adevăr puteri mari 
acolo, la curtea vieneză, de aceea se mişcă domnii împotriva 
dorinţei lor. 

Vicecomitele Foszto a tras la popa Pitula, împreună cu doi 
slujbaşi mai mici de la şpanatul fiscului din Abrud. El cunoştea 
destul de bine de unde vine încordarea dintre băieşi şi fisc, 
întrucât mai înainte fusese jude al nobililor la dezbaterea 
procesului din 27 februarie 1837, amânat din nou la cererea 
fiscului, care s-a văzut descoperit de paragrafele contractului, 
îndată ce popa Pitula a aflat scopul venirii vicecomitelui, a trimis 
sluga cu noaptea în cap până la Muntari să-l cheme pe a doua zi 
dimineaţa pe Cosma Mânase, ca unul care ştia cel mai bine cum 
a decurs procesul amânat în 1837. Seara, la cină, popa mai mult 
a pipăit pe ocolite să vadă cam în ce ape se scaldă noul 
vicecomite. Printre băieşi îi mersese vestea că ar fi om mai 
drept, ba chiar pornit împotriva slujbaşilor care foloseau orice 
prilej să poată ciupi cât mai mult de la iobagul de rând. Din câte 
i-au scăpat printre pahare, popa a priceput că se arăta cam aşa 
cum spunea lumea, dar, fiind şi el om al stăpânirii, nu putea 
nici- decum lua taurul de coarne, chiar dacă s-ar fi încumetat. 
Pentru el, iobagul trebuia să rămână iobag, gata să-şi 
îndeplinească îndatoriri- le prescrise, iar slujbaşul să vegheze în 
lumina dreptăţii ca legea să nu fie încălcată din nicio parte. Popa 
Pitula a mai scăpat şi el câteva vorbe despre contractul ftcut cu 
de-a sila şi despre munca grea a băieşului, căruia de-abia îi 


ajunge vremea să scormonească măruntaiele pământului ca să 
scoată aurul cerut de fisc şi de nevoile 

gospodăriei lui. Şi cum băuse un pahar mai mult, după ce cei 
doi slujbaşi s-au dus la culcare, popa i-a suflat câteva vorbe 
despre di- băcia celor de la fisc de a jupui cât mai multe piei de 
pe bietul bâieş şi cum rămân nesupăraii cei care ung bine osia 
stăpânirii. „Cu ce?” Popa s-a mirat când a auzit asemenea 
întrebare, apoi l-a scăpat râsul şi a început să numere pe 
degetele mâinii, nu cumva să le uite, deşi la urmă a adăugat că 
acestea ar fi doar cele care i-au venit mai iute în minte, ca unele 
pe care le-a îndurat şi el. Noroc că pe el l-a ajutat baia, 
întotdeauna a dat de aur, ca şi cum i l-ar fi scos cineva anume 
înainte. Poate o fi şi asta vreun semn, nici el nu ştie ce să 
creadă. 

Dimineaţa s-au adunat câţiva băieşi din Izbita în casa popii. 
Venise şi Mânase Cosma încă de dimineaţă, a avut vreme să 
îmbu- ce din pita, slănina şi caşul puse înainte-iî de preoteasă, 
după ce s-a săturat de vinarsul tare ce i-a dezmorţit gâtlejul pe 
unde a alunecat cu dâra lui de foc. Când au fost poftiţi să intre, 
oamenii şi-au luat pălăriile în mână şi au trecut cu sfială pragul 
odăii în care aştepta Foszt6 cu cei doi slujbaşi. N-a răspuns la 
bineţe, părând cufundat în hârtiile ce le răvăşise pe masă. Era 
cam înalt, cu părul puţin bălan şi cu ochi verzui şi părea încă 
tânăr la cei patruzeci şi ceva de ani. Când a auzit că s-a făcut 
linişte şi uşa s-a închis, şi-a ridicat privi- rea, uitându-se cam 
încruntat la cei de pe cele două laviţe ale odăii şi a stăruit mai 
mult asupra lui Mânase Cosma ce îşi proptise cârjile alături. 
Mânase a priceput că vrea să-l întrebe poate despre cârji şi 
aştepta, aţintindu-l cu privirea, dar Foszt6 şi-a plecat ochii pe 
hâr- tiile de pe masă, a luat una mai îngustă şi a început să 
întrebe, poate după cum erau însemnate acolo. Băieşii l-au lăsat 
pe Mânase să răs- pundă el la întrebări, fiind vorba de contractul 
făcut cu sila în 1789. A dat pe rând desluşiri, întocmai ca şi 
doamnei Catarina Varga când a venit la Bucium. La câte un 
punct, întrebările erau mai amănun- ţite şi atunci mai 
răspundeau şi din ceilalţi despre corvezile ce le îndepliniseră. 
Mai la urmă, a întrebat şi despre procesul cu fiscul, ca şi cum n- 
ar fi avut nicio cunoştinţă că s-a amânat mereu. 

Cineva s-a scăpat şi a pomenit de cererile scrise de Catarina 


Varga. Când i-a auzit numele, Foszt6 a tresărit ca înţepat şi s-a 
în- cruntat spre cel care i-a vorbit. 

— Unde-ai acuma această doamnă? 

Şi-a dat seama că întrebase mânios, dar nădăjduia că oamenii 
nu se vor tulbura şi vor răspunde cuminte, ca şi până atunci. 
Buciu- manii au îngheţat, însă, înțelegând că domnul vicecomite 
e foarte pornit împotriva ei. 

Foszto se uita pe rând de la unul la altul şi aştepta răspuns, 
dar tăcerea nu se dezgheţa. Abia la urrnă, popa tuşi în fundul 
gâtlejului să-şi facă puţin curaj şi se sili să vorbească lim-pede. 

— Nu ştim, că n-am mai văzut-o de astă primăvară. 

— N-are casă aici? 

— Nu, n-are - şi popa albise ca peretele, noroc că barba 
stufoasă i-o cam ascundea. Stă pe la Poieni, adăugă mai uşurat, 
uitându-se ţintă la vicecomite, ca să ghicească dacă l-a convins 
cumva. 

Acesta dădu din mână, semn nelămurit, şi îşi însemnă ceva în 
josul hârtiei de pe care citea. După alte întrebări, Foszto s-a 
arătat mulţumit şi cu mâna le-a ftcut semn să plece toţi, apoi s- 
a întors zâmbind spre popa Pitula şi i-a spus ceva mai în şoaptă, 
încât cei care nu ieşiseră încă, n-au auzit nimic. 

Vicecomitele Foszt6 a plecat apoi la Poieni să stea şi acolo de 
vorbă cu băieşii, aşa i-a suflat popii Pitula, dar s-a dus mai mult 
pentru altceva. şi, ca să-i îmbuneze pe băieşi, i-a spus popii că 
el va arăta celor mai mari decât el că dreptatea stă de partea 
lor, iar pe viitor să-şi îndeplinească numai obligaţiile prescrise în 
vechiul con- tract, aşa cum au cerut şi ei în toate rugările. 
Vestea s-a răspândit pe dată în Bucium şi a ajuns la Poieni chiar 
înaintea lui. Adică până s-au adunat oamenii în târg, el 
aşteptându-i în şcoală, s-a aflat că nu vor mai fi trimişi nici la 
Ofenbaia să facă stânjeni, nici să care scân- duri şi lemne la 
Zlatna, ci numai la joagărul fiscului din Izbita, dar să fie plătiţi 
toţi până la un criţar. După ce poienarii au păşit în şcoală, 
Foszto a pus cam aceleaşi întrebări, şi-a însemnat răspun- surile 
lângă ale celor din lIzbita, câteodată abia mâzgălind câte un 
semn înţeles numai de el. La sfârşit, le-a spus oamenilor să 
aştepte în linişte, urmând să fie înştiinţaţi asupra corvezilor cu 
care vor fi îndatoraţi. Poate va yeni chiar el să le tălmăcească 


tuturor, nu doar celor din Bucium, ci şi celor din Abrudsat şi 
Cărpiniş, fiind toţi bă- ieşi ai fiscului şi de aceea mai bine ar fi să 
se întâlnească la Abrud. Apoi şi-a înăsprit, glasul şi le-a vorbit 
răstit, cerânati-le să fie supuşi poruncilor ce vin de la cei mai 
mari şi să nu dea crezământ celor ce îi poartă de nas şi pe 
deasupra trăiesc de pe spinarea lor. 

— Ştiţi prea bine despre cine vorbesc! 

Oamenii s-au uitat unii la alţii, apoi au dat din umeri, 
aşteptând să fie lămuriţi. 

— Este aici, în Poieni, o doamnă care tot umblă cu pâri pe la 
guvern şi chiar pe la maiestatea sa prea graţioasă. Aia musai sa 
daţi afară! 

Todor Crâsnic, care se nimerise chiar în faţă, fiindcă aşa i no 
cuvenea, se sculă şi vorbi hotărât: 

— N-avem de ce-o da, că doamna aiasta n-o făcut la nime 
niciun rău. Aceea n-o-ndemnat pe nime să se scoale asupra 
domnilor, să-i bată, ori să-i dudăie din hotarul nost, fără o lucrat 
numai şi numai după lege. De când, mă rog frumos, nu-i mai 
slobod să ne plângem, când ni se ia direptul nost? 

— Destul, destul! — şi Foszt6 ridică amândouă palmele spre 
poienari. O vreme rămase încurcat, uitându-se în hârtiile lui, 
apoi şopti ceva celor doi slujbaşi ce şedeau lângă el. Apoi se 
ridică în picioare şi strigă, de se speriară cei din întâiele bănci de 
clăbucii pe care îi făcea la gură. Noi ştim că doamna este aici şi 
musai să daţi afară! Nu plecăm de aici fără ea. Tu şi tu - şi arătă 
spre Todor Crâs- nic şi Simion Ţandrău, zis Pitoc -, rămâneţi aci 
până vine doamna, nu-i slobod să plecaţi din şcoală! Aţi înţeles? 
Ceilalţi minten plecaţi afară! — şi lepădă din mână, parec-ar fi 
vrut să-i măture cu de.su! ei. 

Oamenii ieşiră în tăcere şi se opriră în capătul târgului, 
aşteptind să vadă ce se va întâmpla cu cei doi. Se întrebau 
miraţi de ce vicecomitele nu a trimis pe cineva după Catarina 
Varga, doar nu va aştepta să vină ea de bună voie! într-un 
târziu, văd pe cei doi sluj- başi ieşind şi luând-o grăbiţi prin târg 
la vale.' Poienarii crezură că se duc după gomicii care şedeau 
mai în jos, dar când îi zăriră cotind pe Pârău Bisericii, înţeleseră 
că au fost trimişi după doamna lor. Prinseră a şuşoti între ei, 
apoi câţiva mai tineri porniră prin cimitir să taie de-a dreptul 
peste coastă, ca să iasă pe culmea Contului la cele câteva case 


care porniseră slujbaşii pe pârâul ascuns de pădure până sus pe 
culme. 

Aşteptând, mulţimea poienarilor crescu cât un furnicar până 
ajunse aproape de şcoală. Umblau unii de la alţii, iar femeile 
prin- seră a vorbi mai cu îndrăzneală, să răzbată prin pereţii 
şcoalei. 

Slujbaşii au zăbovit mult pe pârău, troncănindu-şi cizmele de 
toţi bolovanii, unul mai mare decât altul, până s-au văzut ieşiţi 
din pădure. De acolo, s-au căţărat pe coastă, apoi au luat-o pe 
cărare, cu gând să se apropie nevăzuţi de casa aceea, dar de pe 
culme au băgat de seamă că totul se vedea ca în palmă de la 
toate casele cocoţate pe culmile care se desfăceau ca foile unei 
cărţi. Mergeau pe cărare şi se uitau în toate părţile. Nu zăriră pe 
nimeni, nici măcar vreun câine care să-l hămăie. Ajunseră! a 
casa care avea toate sem- nele căutate şi se opriră la o bătaie 
de puşcă. Aşteptară câteva clipe cu sufletul la gură, apoi unul 
strigă ceva pe ungureşte. Vorbele fură 

înghiţite de pustiul locului. Doar o sorliţă ţipă undeva 
deasupra, cu aripile desfăcute, ca şi cum s-ar fi speriat de cele 
două mogâldeţe. Se mai uitară în lături să vadă ceva mişcând, 
apoi se urniră cu paşi înceţi, ca şi cum i-ar fi numărat, până 
ajunseră în dreptul ferestrei ce da spre răsărit. Se uitară pe rând 
înăuntru, alăturându-şi palmele pe lângă ochi, dar nu zăriră 
decât o masă şi mai în fund un pat, iar în celălalt colţ camniţa 
pustie. Apoi intrară în târnaţ şi încercară zăvorul. Uşa era 
încuiată, se pare şi pe dinăuntru, căci nu cilintea, oricât 
încercară amândoi să o ridice din ţâţâni. Se uitară la pod, dar 
uşiţa lui era prinsă într-un lacăt ce atârna la vale, semn că 
fusese încuiată pe dinafară. Statură şi ascultară, poate vor 
prinde un zgomot cât de mic. Se uitară pe fereastra ce da în 
târnaţ, dar era acoperită pe dinăuntru de un fel de maramă 
neagră. Nemaiştiind ce să facă, ieşiră din târnaţ şi începură să 
dea ocol casei. După câţiva paşi, se opreau şi ascultau, apoi se 
uitau în lături, porneau din nou, apro- piindu-se de pereţi să se 
uite şi pe sub streaşină, poate vor zări ceva. Nici la tăietor nu 
găsiră decât nişte sfărâmături de aşchii, încolo niciun fel de 
creangă sau de buştean, iar prin târnaţ nici secure, nici vreo 
doniţă sau vreun alt semn de casă locuită. Se opriră nedumiriţi, 
neştiind unde să mai caute. Poate s-o fi. Dus la vreo casă 


vecină. Porniră într-acolo şi se opriră la cea dintâi cum mergea 
cărarea tot pe culme. Aceeaşi pustietate şi acolo. După ce o 
ocoliră şi pe aceea, se duseră la altă casă, cocoţată pe culmea 
vecină, încât trebuiră să facă puţină cale întoarsă ca să apuce 
pe cealaltă cărare. Deschiseră vraniţa, dar când să treacă mai 
încolo, cel ce păşea mai înainte se împiedică şi căzu lungit la 
pământ. Se sculă şi când se uitară amândoi, zăriră o sârmă 
întinsă de la şteampul gardului la un pociumb, poate bătut 
anume. După ce se saturară de înjurături, se apropiară de casă, 
păşind numai în vârful picioarelor. Când cizma unuia înce- pu să 
scârţâie, se opriră amândoi şi rămaseră o clipă în neştire, apoi 
prinseră iar curaj şi încercară şi aici zăvoarele, după ce se 
zgâiseră pe ochiurile mici ale ferestrelor. Se întoarseră până la 
prilaz, unde se opriră, uitându-se în toate părţile. Cum se vor 
duce aşa cu mâinile goale la domnul vicecomite? Vor spune că 
au căutat la toate casele şi n-au găsit niciun fel de vietate - 
necum oameni. Stând aşa în cumpănă, zăresc o şură pe culmea 
care da în Pârău Bisericii. Era acoperită cu şindilă, dar se 
cunoştea că nu putea fi casă, neavând ferestre, iar în gardul 
alăturat erau numai clădituri de fân. Porniră într-acolo pe culme, 
făcând iarăşi cale-ntoarsă până la o cărare. Săriră gardul şi se 
apropiară. Încercară pe la uşi, dar toate erau înţe- 

peniţe. Ocoliră apoi câăditurile, căutând semne de fân smuls, 
ponic închipuindu-şi că s-ar fi ascuns cineva în clădituri. Unul luă 
de jos o codbrişte de bici, aruncată se vede ca de nicio treabă, şi 
prinse a bate fânul, cât ajungea cu mâna. Pulberea ce se stârni 
îl făcu pe celălalt să tuşească şi se lăsară păgubaşi de a mai 
stârni câăditurile după urme de orn ascuns. Apoi mai dădură o 
dată ocol şurii şi unul se opri, zărind o gaură în acoperiş. 
Căzuseră ori fuseseră luate îna- dins două şindile şi cei doi 
bănuiră că spărtura a fost lăsată anume să se vadă în pod. Dacă 
s-o fi ascuns cumva tocmai acolo? Doar fânul (ine cald şi omul 
poate dormi fără foc, dacă se vâră până în gât. Stând aşa în 
cumpănă, zăriră atârnată în peretele şurii o scară lungă cu care 
stăpânul se urca pe clăditură să doboare fânul. Scara era grea, 
încât se căzniră mult până o desprinseră din cuiele de lemn 
ţintuite între bârne şi o lăsară jos. După ce statură să răsufle, se 
apu- cară să o înalțe pe acoperişul şurii. Acuma începea greul, 
cei cres- cuţi la oraş nu ştiau cum se umblă cu o scară lungă. 


Prinseră amândoi de un capăt, dar scara, în loc să se ridice, 
aluneca tot încolo spre celălalt capăt ca pe o sanie. Se tot 
căzniră aşa până ce capătul de jos se înţepeni în peretele şurii. 
Izbutiră să o înalțe, până ce scara atinse marginea de jos a 
acoperişului, când văzură că trebuie trasă mai în afară ca să se 
poată lipi de el. După ce chibzuiră o bucată, desco- periră că 
unul trebuie să ţină de scară aşa cum o sculaseră, iar altul să 
ridice de capătul de jos, apoi să-l tragă mai în afară, până ce 
vâr- ful se apleacă pe acoperiş. Apucă de scară cel mai voinic, 
dar abia îi săltă capătul de o palmă şi nu mai avu vreme să o 
împingă, căci celălalt o scăpase şi scara alunecă într-o parte, 
gata să-l tragă după ea. Se trase speriat într-o parte şi, din 
smâcitura lui, scara îşi pierdu cumpătul şi se răsturnă cu vârful 
pe grumazul unei clădituri, iar un picior i se înţepeni în ieruga 
din spatele şurii. Cei doi se uitară spe- riaţi cum rămăsese 
proptită într-un picior şi porniră ruşinaţi de ispravă. Gardul şurii 
se nimerise destul de mare, cobora şi pe coastă până aproape 
de un drum de care. Cei doi porniră într-acolo, ghicând că vor 
ajunge mai de-a dreptul în fundul văii pe care veniseră. Mai 
veneau câţiva paşi până la gard, când auziră un lătrat furios 
undeva dincolo de şura pe care o lăsaseră. Lătratul se apropia 
din ce în ce, apoi zăriră pe culme un dulău mare făcând salturi 
nebuneşti spre ei. Frica abia le dădu rând să sară gardul, 
proptindu-şi picioa- rele pe laţurile înţepenite în cuie de lemn şi 
când se văzură dincolo, câinele hămăia pe lângă gard, încercând 
pe unde şi-ar putea vâri capul. Unul se plecă jos sa ia o piatră 
dodoloaţă să-l nimerească 

printre laţurile gardului, când alt lătrat se auzi în dreptul surii 
şi un dulău tot atât de pogan cobora coasta, gata să se dea 
peste cap, de cum îşi luase vânt pe locul oblu. Cei doi o şi luară, 
la fugă pe coastă în jos, fără să mai caute urme de vreo cărare. 
Se pomeniră că nu mai pot încetini şi unul se lăsă jos să 
alunece, pe când celălalt nimeri fără voie într-un zmeuraş, unde 
rămase încâlcit, fără să mai poată cârmi în vreo parte. 
Lătrăturile se auzeau tot atât de turbate, dar cam în acelaşi loc, 
semn că n-au sărit gardul să se ia după ei. Mârâind se adunară 
de pe jos, bătându-şi hainele de frunzele lipite şi de colb, apoi se 
apucară de suduit cum ştiau ei mai gros. In cele din urmă, se 
lăsară prin pădure la vale, la nevoie proptindu-se cu mâinile de 


trunchiurile fagilor oarecum răzleţi. După ce au ajuns în drum, 
au pornit cu paşi întinşi, mai ales că se arătau semne de seară 
sub cerul acoperit de un fel de pâclă deasă care se lăsase jos 
până aproape de creştetul Corăbiei. Drumul cobora lin pe lângă 
pârău tot prin pădure până mai la vale, de unde era numai 
coastă goală până spre vârful Contului. Când se văzură la 
luminiş, cei doi răsuflară mai uşuraţi, dar nu apucară să facă 
mulţi paşi şi o ploaie de bolo- vani se stârni pe coastă la vale. 
„loai!” - strigară amândoi, îngroziţi la văzul bolovanilor ce 
făceau salturi din ce în ce mai mari, de ar fi putut sări şi peste o 
casă. Neştiind ce să facă mai iute, se pitiră după un fag 
scorburos din marginea drumului, apoi, socotindu-se la adă- 
postul lui, trecură pârâul pe cealaltă coastă şi o luară prin 
pădure, până unde crezură că nu-i mai pot ajunge pietroaiele. 
Statură chib- zuind, să aştepte sau să pornească prin pădure, 
atât că şi pe coasta aceea pădurea se sfârşea mai la vale şi 
dacă vor da şi acolo cu pietri după ei? Că aşa din senin nu pot 
cădea atâtea pietri, dobitoacele, când pasc, urnesc doar vreuna 
ori două, nu o ploaie. Socotiră în cele din urmă că tot mai bine 
ar fi să meargă prin pădure, iar când vor ajunge la locul 
despădurit, vor vedea. Au mers aşa, chitind pe unde ar păşi mai 
uşor, ocolind fagi care li se nimereau tocmai în cale, până s-au 
văzut afară, unde s-au oprit să asculte. De cealaltă parte a 
pârăului, ploaia de bolovani încetase, nu se mai auzea nimic, 
nici măcar vreun câine hămăind. Se uitară şi în susul coastei pe 
care mergeau ei, dar nu zăriră decât tocmai sus un rând de 
brăduţi, poale puşi de mână de om, căci erau înşiruiţi ca la 
poruncă. Se urniră cu spaima în sân, dar nu mai păţiră nimic. 
Cărarea îi cobori iarăşi în drum şi după vreun sfert de ceas 
ajunseră la şcoala din târg. Lumea adunată începu a foi când îi 
văzu apropiindu-se. Cei doi se opriră şi ei o clipă, neştiind pe 
cine aşteaptă atâţia oameni, apoi, văzându-i 

liniştiţi, se înseninară şi ei şi intrară în şcoala. Vicecomitele 
sări de pe scaun şi le veni în întâmpinare. De pe feţele lor 
cunoscu că nu umblat fără rost. O vreme, şuşotiră în ungureşte, 
din când în când întorcând capul spre cei doi ce aşteptau la locul 
lor, cu frunţile spri- jinite în palme. Când află de ploaia de 
bolovani, Foszto începu să măsoare odaia cu paşi apăsaţi, 
neştiind cum să mai iasă din încurcă- tură, Trebuia să se aştepte 


la aşa primire, chiar dacă a lăsat să umble vorba că ar fi de 
partea buciumanilor. lar cu ajutor de cătane ar fi fost şi mâi rău. 
Într-un târziu, se duse la masă să scrie, dar abia atunci băgă de 
seamă că amurgul începe să se îngroaşe şi are nevoie de 
lumânare. Negăsind nimic prin sertarul descuiat, spuse ceva 
celor doi şi unul ieşi în fugă. 

Aproape se întunecase când s-a întors cu doi gornici cu cu- 
reaua puştilor întinsă peste umăr şi cu mâinile pe ţeava 
îndreptată înainte. După ce au păşit în şcoală, gornicii au salutat 
ca la cătănie şi s-au oprit aşteptând la uşă. Foszt6 a schimbat 
câteva cuvinte cu cel venit, apoi s-au ridicat toţi şi le-au făcut 
semn şi celor doi poie- riari să iasă după gornici, care porniseră 
înainte. 

Când au coborât treptele, se porni un freamăt prin mulţimea 
îngrădită şi o dată cu el un fior rece prin slujbaşii comitatului şi 
fiscului. Simţind furtuna, Foszt6 se opri şi vorbi cu stăpânire de 
sine, întărindu-şi cuvintele cu amândouă mâinile întinse spre cei 
adunaţi. 

— Ducem aci la gornic acasă, aci la şcoală nu-i lumină. 
Culcăm acolo până la ziuă. 

Apoi au pornit în josul târgului, lăsând gornicii să păşească 
înainte, după ei Crâsnic şi Pitoc, iar dinapoia lor vicecomitele 
între cei doi slujbaşi. Lumea s-a stârnit, foind în lături, fără să 
ştie ce să mai facă. Apoi femeile şi copiii au plecat, grăbindu-se 
pe la casele lor, unde aşteptau orătăniile şi celelalte dobitoace. 
Bărbaţi: mai stă- ruiau, strânşi în grupuri şi vorbind cu glas stins. 
Câte unul se muta la altul, punea vreo întrebare, apoi se 
întorcea de unde a plecat, încă nu se putuseră hotărî ce s-ar 
cuveni să facă. Cineva veni cu gândul să se împrăştie şi să se 
adune iarăşi dimineaţă, dar până în ziuă, înainte de a pleca 
domnii cu căruţa, întunericul orb ce se lăsase făcu să biruie 
această părere şi oamenii prinseră a se împrăştia. Pe drum, 
câţiva fură ţinuţi locului de întrebarea: dar dacă domnii vor 
pleca acum, după ce lumea se va culca? Atunci... Totuşi, 
întunericul fu mai tare, mai ales la gândul că ei nu se 
împotriveau cu puşti, nici măcar cu topoare, iar doamna lor 
scăpase. Şi, pe deasupra, cei doi n-aveau nicio vină, îi ţin doar 
să bage groaza în cei rămaşi. 

Vicecomitele, după ce s-a văzut scăpat de mulţimea 


poienarilor, i-a mai venit inima la loc şi a cinat la gornic, 
împreună cu sluj- başii, apoi a poruncit să se înhame caii la 
căruţă. Pe când nu se mai zăreau ferestre luminate în Poieni, 
căruţa duruia pe drumul către Abrud, ducând nu numai slujbaşii, 
ci şi pe cei doi poienari. În cea- laltă zi, Crâsnic şi Pitoc au fost 
duşi sub pază până la Aiud şi ţinuţi într-un fel de arest preventiv 
tocmai patruzeci de zile, de la 4 octom- brie până la 13 
noiembrie 1843. Negăsindu-li-se nicio vină, au fost lăsaţi acasă, 
după ce au mai cunoscut şi ulițele oraşului. Nu cumva să fie 
grăbit statul dându-le mâncare pe nimica, au fost puşi să 
măture străzile, să mai strângă din gunoaie şi să le care undeva 
în vreo râpă. Poate comitatul i-ar 11 ţinut mai mult, ca să bage 
frica în buciumani, dacă vicecomitele i-ar fi învinovăţit de 
răzmeriţa de sub Detunata, în raportul său, întemeiat pe 
paragrafe şi cifre, Foszt6 arăta, cum de altfel se scăpase să 
sufle la urechile popii Pitula, că fiscul nu a fost îndreptăţit să 
planteze din nou sesiile iobăgeşti din Bucium. 

Buciumam! câştigaseră o bătălie, chiar dacă era una mică. Ea 
a stârnit un val de căldură pentru doamna lor şi s-au făcut luntre 
şi punte să-i isprăvească noua casă. S-a nimerit să fie tocmai o 
toamnă călduroasă, cu ploi puţine, încât lucrul a mers după 
gândul buciu- manilor. Pe la jumătatea lui octombrie, odăile de 
sus au fost gata şi Catarina Varga a fostmutată într-o zi în odaia 
cu fereastra spre mia- zăzi, de unde i se vedea bine casa popii, 
prin geamul deschis putea chiar striga pe preoteasa, dacă o 
vedea prin târnaţ. Odaia de jos mai avea nevoie de scaune şi 
masă, apoi de un dulap mai mic pe care meşterii le vor aduce 
cât ce vor fi gata, poate chiar înainte de Cră- ciun. Aici, doamna 
se afla în mijlocul comunei, lângă drumul mare ce ducea la 
Abrud, dar şi mai aproape de copoii stăpânirii. Capii 
buciumanilor au chibzuit cam cum să vegheze într-un fel care să 
nu bată la ochi. La urmă, au socotit ca din casele mai apropiate, 
adică a popii Pitula, iar peste vale din a lui Furcoi şi a 
crâşmamlui Candin Danciu, zis Horomoaţă, un ochi să fie 
totdeauna la pândă şi, de îndată ce se arată ceva străin, să dea 
de ştire, mai întâi doamnei Catarina să se facă nevăzută în 
locuri ascunse dinainte ştiute. De aceea, odaia din casa de pe 
culmea Contului i-a rămas aşa cum a fost, gata de a o primi 
oricând, chiar în ceas de noapte, iar ca să se poată tupila mai 
bine de răuvoitori, s-a aşezat o punte mai sus de casa lui Furcoi, 


să nu treacă pe podul ridicat în văzul tuturor tocmai la răscruce 
de drumuri. 

S-au rânduit cine să-i ducă lemnele de foc ţi cine afl i le lulo <l 
na le uşu/e lâugfl peretele pivniţei de sub târnaţ, unde nu lo 
poate vrumui nici viscolul cel mai turbat. Furcoi s-a nimerit cu 
Horo- luoaţa «a crape bocii tăiaţi şi sa clădească lemnele acolo 
sub t&rnu|, până ce s-a umplut peretele, îi vorbise mai înainte 
de prinderea la oaste a lui Culuţ şi rămăsese Hă se ducă înir-o 
zi, după ce se va muta în lzbita, ca sa facă rugure către 
excelenta sa baronul Anton von Puchner, /” e/c/mui: whiitl-Ltwtt! 
nant unei Commundirentier General din Sibiu. După ce şi-n 
isprăvit lemnele, Furcoi a mai dus în camera ei încă un braţ bun 
de lemne, apoi i-a pomenii de rugare. 

("alarma a lăsat împletitura de mâna, a luat pana şi hârtia şi a 
început sa scrie, întrebându-l, din loc în loc, numele întreg, când 
a fost prins, câţi arii aveu şi celelalte. În cerere se de/valuia 
samavol- nicia prinderii cu funia, citând în sprijin vechile legiuiri 
ce scuteau pe baieşii de aici de luarea la oaste. Cum avea de 
gând sa facă un drum până la Sibiu, poate chiar mai departe, 
spre Braşov, va duce ea cererea. Şi, cu sa nu întar/ie mult şi sa 
n-o prindă iarna grea tocmai pe drum, s-a hotărât sa plece la 
începutul lui noiembrie. Nu va merge pe la Abrud, de vreme ce 
Fos/t6 a umblat sa o prindă, ci va trece puste munte până la 
Zlatna şi de acolo cu ailvaganul, diligenta care pleca dimineaţa 
spre lulgrad. 

Pe l» începutul lui noiembrie, abiu trecuse de amia/i şi un cal 
iniurniţat, cu ţol nou în (urnita şi cu un ciucur mare roşu la 
cureaua de puste frunte a capastrului aştepta în drum în fala 
portiţei de la casa cea noua. Pe drum grăbea Furcoi, venind 
pesemne de la pop» Pitula, şi, când ajunse, dădu sa între, dar 
tocmai atunci doamna ieşise în turnat sa coboare în drum. Fără 
sa vrea, Furcoi îşi lua pălăria In mâna şi începu sa dea din cap: 

— Ai, doamna, da bine vi se mai şede buciumând, îhml - şi 
prinse a clatină din cap. 

— Griji sa nu te audă Maria ta, îi întâmpina eu, aproape 
râzând şi potrivindu-şi pe piept coada nfiframii înflorate. 

— Ba-i spui chiar eul Şi eu ştie mai bine ca mine, daca-i vorba, 
adăuga după o clipa. Atunci pornim cu Dumnezdu sfântul sa ne 
ajute. 


Catnrina se urca pe laviţa de la poarta şi Furcoi potrivi calul, 
până ce se orândui bine în tarniţu, apoi îi dete capătul 
cftpăstnilui, iar ci porni înainte sa încalece pe ol lui, legat la 
poarta. Ziua se nimerise senina, abia acum se iviră câteva fâşii 
albe ce păreau a se îngrămădi deasupra Corăbiei, dar farfi 
semne de ploaie, poate mai mult sd-si ţină de urât. Valea |/bieio 
«roi îi petrecu cu mirosul ei de 

răşina dulcie, căci pe cel de brustur î! îngheţase bruma. Pe 
gurile pâraielor cobora cale o undă rece, gata să piitrunda până 
la case, Se auzea doar tropotul copitelor, din când în când 
clinchet de potcoave ciocnite de pu/deria de bolovani şi 
strănutul cailor împotriva muştelor prea îndrăzneţe care căutau 
un loc călduros. 

în amurg, au ajuns în capătul Zlalnei. Au tras intâi la o casa 
unde mai rămăsese Catarina şi de alte daţi, apoi Furcoi la un 
morar care avea un grajd mare, pentru mai mulţi drumeţi. S-a 
sculat la cânfatul cocoşilor să-i ajute doamnei la ailvagăn, 
purtându-i două cu terase destul de grele pentru o femeie. 
Desagii cu hainele buciu- măneşti le-a lunt el cu sine să le aducă 
înapoi la Izbita, deoarece în scurta călătorie de acum nu mai 
avea ce face cu ele. Peste o săptămână, cel mult două, vn fi 
înapoi, înainte ca iarna să-şi arate colții atât de ascuţiţi aici, în 
Munţii Abrudului. După plecarea diligentei, Furcoi a mai zăbovit 
după praf de puşcă şi alte nimicuri, apoi, după ce a îmbucat din 
merinde, a pornit înapoi în susul văii, Cum mergea singur, s-a 
lăsat în voia gândurilor, legănat de pasul calului. Poate va avea 
noroc să se pomenească într-o zi cu Culuţ pe poartă. Nu-i prea 
vine a crede, ar fi din cale-afară de frumos, din cătănie se scapă 
cam tot atât de anevoie ca şi din gura lupului. Oricum, e bine ca 
omul să nu-şi piardA nădejdea. Ca să nu-i fie tulburate 
gândurile, lăsase calul să păşească după voie. Al lui cam 
grăbea, ca întotdea- una când făcea cale întoarsă, dar celălalt 
era mai molan, sau poate mai mofturos, căci se oprea câteodată 
şi atunci funia căpăstrului trăgea de tarniţa de care fusese legat, 
putea să-i rupă chinga, dacă nu lua seama. Spre mai bună luare- 
aminte, îşi pusese o mână pe căpăstrul calului din urmă, să 
simtă pe dată când se întinde şi să-l tragă spre el, ori să-l 
oprească pe cel pe care călărea el, dacă era nevoie. Nu prea se 
uita pe unde trecea, locul i se părea nu ştiu cum sărbezit, nu 


atât de bruma care închircise firele pipernicite de pe coaste şi 
îngălbenise frunza fagilor, cât de vremea din ce în ce mai 
potrivnică omului de rând. Abia pe la câte un pârău ce cobora în 
vale printre râturi şi petece de păduri cu copaci feluriţi, se mai 
mi- nuna de culorile cele multe, după cum răzbiseră de la tăria 
brumei, într-un ioc, pata verde stăruia încă în putere, dar alături 
verdele se gălbejise spre un verzui-gălbui din ce în ce mai 
spălăcit. Alt petec se arăta roşcat sau arămiu, parcă fusese scos 
din cuptorul încins, iar arinii de pe marginea văii se pleoştiseră, 
tremurându-şi frunzele negrii, unele spulberate de vânt pe npn 
limpede care le mâna unde ştia numai ea. 

Mersese aşa legănat în gânduri vreo două ceasuri şi ajunsese 
aproape de moara lui Băbănuţ. S-ar fi oprit să mai schimbe o 
vorbă ori două, dar mintea îi fugea acuma numai în lături, îl va 
striga din drum să-i dea bineţe şi să întrebe de sănătate. Se 
zăreau bine plopii mai înalţi de lângă iazul morii unde se 
scurgea în vale, apoi se ivi şi cornul luncii lunguieţe, cu lanţurile 
gardului între parii prinşi pereche cu cuie mari de lemn. 
Deodată, auzi nişte ţipete de femeie, tresări speriat şi trase tare 
de căpăstru, oprindu-se locului. Desluşi vorbe răstite şi hohote 
de plâns, îndemnă calul să se apropie ca să audă mai bine şi se 
opri cam la o bătaie de puşcă, încremenind în tarniţă. La moară 
nu i se vedea de şindilişul şopronului, dar zărea bine în faţa 
curţii, cu tăietorul de lemne pe care aştepta o secure îm- 
plântată. Cineva plângea înfundat, nu departe de tăietor, căci se 
desluşea bine. Apoi răsună o ploaie de lovituri ca de bici, 
însoţite flecare de câte o icnitură, semn că erau date cu ciudă şi 
poate cu toată puterea. 

— Aaau! Nu mai da, tătuţă dragă! 

— Să-mi spui cine te-o copchilit! Ori spui, ori te-omor! 

— Da nu poci să-l spui, tătuţă dragă! Omoară-mă, fa cu mine 
ce vrei, da dacă nu-l poci, nu-l poci şi gata - şi hohotele lungi 
curmară şirul vorbelor. 

— Musai să spui, că dacă nu, dau până te fac dărăburi - şi 
ploa- ia de lovituri începu mai îndrăcită, cii icnituri înfundate, 
pesemne se răstea cu toată puterea. 

— Las-o omule, c-o omori, se auzi morăriţa de undeva din 
curte, de-abia răzbind cu vorbele din plânsul ce o îneca. 

— Taci, că tu eşti vina cea mare! îţi dau eu şi ţie! 


Furcoi îl zări cum smulse securea din tăietor şi o luă la fugă 
încolo spre colţul casei, împintenă calul la trap şi îl domoli abia 
în faţa porţii. Morarul se luase cu toporul după morăriţa care 
striga „Tulai!” fugind în susul grădinii să aleagă pe unde ar 
putea sări mai bine gardul. La un prun, îşi făcu vânt, agăţândii- 
se cu o mână de ra- mura de jos, saltă peste laţuri şi sări 
dincolo, dar nu ştiu cum zadia i se prinsese de un ciot şi 
morăriţa căzu grămadă, încercând zadar- nic să se desprindă. 

— Tulai, săriţi că mă omoară! — zbiera ca apucată, înecându- 
se în plâns. Morarul se opri o clipă şi poate îl năpădi râsul de 
cum o văzu încurcată cu zadia în par, se întoarse şi împlântă 
toporul de unde îl smulsese, apoi luă funia lăsată în marginea 
iazului şi se apropie de Oană. Stătea în genunchi sub prunul din 
faţa şopronului, 

cu mâinile legale de tulpina lui cu o funie, eu capul plecat şi 
păru! despletit ascun/ându-i obrajii. Tundra era zvârnlită alături şi 
prin că- maşă răzbăteau câteva ciungi de sânge. După 
seiiturăturile pieptului, se vedea că plângea cu sughiţuri, nu de 
frig, ziua niinerindu-se călduroasă. Morarul nu se uită în lături, 
părea că nu vrea să mai vadă pe nimeni şi ridică din nou funia 
udă, să se lipească mai bine. Era lungă şi la capăt despletită, să 
se încolăcească mai bine pe lângă piept. Scrâşni o dată din 
măsele de parcă şi le-ar fi sfărâmat, apoi horeai ca un urs furios: 

— Llrăă! Musai să dai afară cine te-a copchilit, dacă nu... — şi 
nu mai aşteptă răspunsul ei: funia cădea şi se încolăcea ca un 
şarpe peste cămaşă. 

Fata tresărea după fiecare izbitură, dar nu mai ţipa, poate îl 
ză- rise pe cel oprit la poartă, care descăleca şi nu ştia ce să 
facă. Vroise la început să intre cu amândoi caii, dar se răzgândi 
la gândul ca de la omul turbat de mânie te poţi aştepta la multe 
şi îi legă de parii gardului chiar lângă vraniţa prila/ului. ÎI zărise 
şi morăriţa şi mai prinsese ceva curaj, de aceea se întorsese în 
curte şi aştepta la colţul din sus al casei, de unde se uita 
plângând. Morarul se opri, obosit de atâtea opinteli, şi se răsti, 
aplecându-se la urechea ei: 

— Spuli-l, bală spurcată ce eşti tu, orr te-omor? 

Oană ridică fruntea, silindu-se să pară liniştită, dar sughiţurile 
de-abia o lăsară să vorbească tremurat şi cu trunchieri de vorbă: 

— Tătuţă dragă, dacă nu poci spune, ce să fac? 


— Cum nu-l poţi tu spune? Doară ştiu că nu-i împăratul, ori 
fecioru-so, să nu-l poţi tu spune înaintea lui tată-to! Stai dară, că 
nu mă las până nu scot eu pe dracii din tine, ori de nu, aci crepi 
sub mâna mea! 

Şi se răsti şi mai pogan, purtând funia cu amândouă mâinile şi 
trăgându-se un pas înapoi, să o înfăşoare mai bine colacul 
funiei. Fata tresărea cu fiecare lovitură şi icnea cu gura închisă, 
pesemne îşi încleştase dinţii să poată îndura mai bine. Furcoi 
venise pe la spate până aproape de el cu paşi de pisică şi îl 
prinse de o mână. 

— Lasă-mă! — zbieră morarul, îmbrâncindu-l să-şi scape 
mâna, încât Furcoi era gata să cadă pe spate dacă nu s-ar fi 
ţinut de ea. li văzu ochii înroşiţi de vine dese ca o pânză de 
păianjen şi abia atunci pricepu că sta gata să-l apuce ceva mai 
rău decât turbarea. Câteva clipe îl ţinu cu toată puterea de 
mână. Se vede că morarul se prea obosise, căci îi prinse şi 
cealaltă mână şi îl ţintui pe loc, uitându-i-se adânc In ochii 
întulburaţi. Pieptul i se ridica şi se lăsa ca un fot. 

Slai o ţâră, mii, Petre, să judecăm ca oamenii. Nu te face tu de 
râsul lumii, mă, Petre! 

Furcoi vorbea încet, abia să-l audă, fără să-i piardă privirea. 

— Da mai de râs decât cu fochiu la casă ce poate fi? Lasă-mă, 
să scot eu dacă din buleandra asta, ori creapă de mâna mea - şi 
se sniâci cu toată puterea, 

Furcoi mi-l scăpă, hârşâindu-şi amândoi picioarele pe pietrişul 
curţii, ciur; se ţineau să nu se biruie unul pe altul. 

— Bine, mă, Petre, dacă nu se poate spune, de ce vrei tu s-o 
omori? lan spune tu cu gura ta, că noi ne cunoaştem de mult. Și 
de când te ştiu, ai fost tot om de cinste. 

— Am fost eu de fost, da acuma oi fi numa de ciufală la toţi! 
Şi la cine-o trece pe drum în sus şi în jos. 

Morarul răsufla cu opintiri, părea că stă să se înece. 

— Da dac-o omori, ce-a fi de sufletul tău, mă, Petre? La aceea 
nu vrei să te gândeşti? Vrei să te faci neom pe toată viaţa ta? 

Şi, simţindii-l că se înmoaie, îl lăsă de mâini şi îl prinse de un 
cot să-i vorbească mai la ureche. Morarul se uita în pământ ca 
năuc, lăsând să-i picure sudorile de pe obraz. Abia acuma le luă 
seama şi îşi petrecu mâneca peste frunte şi obraz. Răsufla tot 
greu şi se uita mereu în jiiru-i după ceva ce nu zărea. Apoi, 


'deodată îşi apucă în mâini capul şi prinse a pufni pe nări. 

— Cum oi mai sta eu între oameni? Cum mă mai uit eu în 
ochii lor cu ruşinea asta pe casa mea şi pe tot neamul meu? Mai 
bine să-tni fi căzut tot cerul în cap, decât s-ajung aşa zile şi 
ridică mâi- nile amândouă, uitândn-se ut deva în seninul de 
deasupra capului. 

Oană prinse a hohoti cu toată gura, plecându-şi capul pe măi- 
nile întinse de funia ce le ţintuia la prun. Plânsul nestăvilit îl 
înţepă din nou şi morarul se repezi să ia funia trântită la câţiva 
paşi. 

— Mai bine o omor decât să... 

— Stai, mă. Petre - şi Furcoi îi prinse din nou, de data asta 
strângându-S în braţe ca la luptă dreaptă. Fii tu om cuminte, 
gândeş- te-te bine că şi ea-i om ca tine şi ca mine şi la urma 
urmei, îi fata ta, mă. Petre. 

— Ba a mea nu-il Veci pururea nu mai vreau să ştiu de ea! 
Furcoi îl lăsă din strânsoare şi se trase un pas înapoi ca şi cum s- 
ar fi ferit de atingerea lui. Îi căută privirea, dar morarul se uita 
mereu în pământ şi dădea din cap. 

— Atunci dă-t dară calea să se ducă-n lume! S-o alina ea 
unde- va... 

— Da ducă-se unde-o vedea eu ochii - şi lepăda din mână, 
arătând spre ea, 

Furcoi prinse curaj, se apropie de Oană şi începu să-i desfacă 
mâinile din nodurile funiei. 

— Vrei să fii cu mine? — întrebă, apleoându-se spre ea. Fata 
dădu doar din cap, în vreme ce plânsul i se înteţi. Atunci îi bine, 
iacă şi noi am rămas mima doi. Îmbracă iute tundra şi hai pe cal. 

Oană se sculă, îşi trecu degetele peste ochi să-i curețe de 
boa- bele de pe urmă, apoi îşi cutase tundra, o trase pe mâneci 
şi porni spre poartă. Mamă-sa alergă să-i potrivească broboada 
rămasă pe grinda târnaţului. 

— Stai un pic să-ţi bag hainele în desagi, de-abia şopti printre 
lacrimi. 

Lasă, că sunt şi la noi haine destule, se amestecă Furcoi, 
rămas în mijlocul curţii, cum nu ştia ce să zică de plecarea fetei. 
Şi şi-o mai face şi ea, doară nu-i grofoaie să nu ştie ţese şi 
coase. 

Morâriţa fugise în casă, smulgând nişte desagi de pe târnaţ şi 


cât ai bate din palme ieşi cu ei umflaţi pe umăr. Furcoi îi luă în 
mână, ieşi şi-i legă în tarniţa calului de dinapoi, apoi puse funia 
că- păstrului în mâna Oanei şi îl dezlegă pe celălalt. 

— Doamne-ajută şi rămâneţi cu bine! Şi porni, dar după un 
pas se opri, ţinând de botul calului ce se grăbea să i-o ia înainte 
şi se uită la morar. Petre se aşezase în capul treptelor, cu capul 
în mâini. 

— Dacă cumva te mai socoteşti şi vrei s-o iei, ştii tu unde 
stau, ie dară? 

— Cât oi trăi eu, aceea n-o mai fi niciodată! 

— Nu zice tu vorba aiasta, mă, Petre, că nu ştii niciodată cum 
se suce roata, cum o zis cela şi cela. 

— Până-i cerul şi pământul! — şi lepădă cu mâna, scuipând în- 
spre iazul morii. 

— No, Doamne-mbucură-ne, că altă eu nu mai am ce - şi 
Furcoi pomi cu calul după el. Morăriţa îl petrecu prin curte până 
la capătul gardului, unde izbucni în hohote, proptindu-şi fruntea 
de laţul de deasupra să-i picure mai bine lacrimile. Oană venea 
din urmă cu celălalt cal, cu sughiţuri dese când sta să o înece 
câte un nod de plâns. Cotiră după o dâlmă, moara rămase în 
urmă, mai apoi şi iezitura morii. Drumul însoțea mereu valea să- 
i ţină de urât. Ajun- seră la răscruce unde cărarea spre Corabia o 
apuca pe un părăinş ce abia îşi ţârâia apa prin frunzişul ce o 
năcilftise. Furcoi se opri, lăsă 

funia căpătrului să cadă în drum şi se întoarse spre Oană să-i 
prindă căpăstrul. Fata păşea cu capul în pământ, uitându-se 
cum îşi picura stropii în calea paşilor. 

Taci, nu mai plânge, că te-o bătut tate-to, nu un străin. Hai, 
dfl-te pe trunchiul aiesta şi suie-te pe cal, că nu i-om duce de 
căpăs- tru până acasă. 

Oană păşi pe lemn, puse un picior în scară şi îşi potrivi poalele 
în tnrniţă pe (olul nou cu miţele moi. Furcoi îi dete funia 
căpăstrului şi lovi calul cu palma peste coamă, semn că poate 
pleca. 

Ai grijă p-aci pân-om ieşi din pădure să nu dai cu capul de 
ceva cloambă. Fa-o nurna înainte, te duce el calul pe unde-i 
drumul, că te-ajung şi eu. Şi se urcă şi el în tarniţa celuilalt, 
întorcând capul să zărească nu cumva o fi căzut ceva de pe cai. 
Merseră o bucată pe un pârău cu cărarea printre fagi bătrâni, 


apoi cânniră pe o coastă priporoasă, până se văzură într-un 
luminiş cu tufişuri de ienuperi şi de /meuruş. Pajiştea amorţise 
de atâta pustietate, pe cărarea celor doi nu se zărea nicio urmă 
de vietate. Caii păşeau opintindu-se şi săltându-şi oblâncurile cu 
călăreţii care se pomeneau mereu aieptaţi înainte. De la un loc, 
cărarea se domoli şi se întâlni cu drumul de care ce venea de pe 
dealul cel lung, Gruiul Văcarului, şi urca spre Corabia, începuse 
a li se vedea peste zări şi lărgimea aceea parcă le mai însenină 
din gânduri. Caii păşeau acum alături, le era mai înde- mână să 
se simtă ortaci de dmm. Furcoi se uită la desagii Oanei, dacă 
stau bine în coada tarniţei, apoi oftă. Oană întoarse capul spre 
el. 

— Numa necaz după necaz! Uite, am dus-o pe doamna noastă 
la Zlamna, să plece către Sibiu. Duce şi o rugare pentru Culuţ. 

Oană se uită lung la el. Aştepta să-i spună mai multe. 

— Uită, l-o prins cu funia la cătănie, bată-i Dumnezău sfanţul, 
auzi, numa să-şi facă ciufală de noi! De când o ieşit legea aceea 
că nu -i mai iertat să-i prindă cu funia şi, iacă, fac tot aşa. Şi-i 
lege ve- che, din pomenita noastră, că noi băieşii nu trebuie să 
dăm cătane, şi iacătă că o calcă în picioare! Azi i-aşa, mâine-i 
altfel, suc şi întorc legile cum le vine lor, de nu mai ştii de ce să 
te mai ţii! Curat vorba din bătrâni: turcu te bate, turcu te 
judecă! Nu ştiu până când o mai ţinea aiasta. 

— Cât Îi ţin la cătănie? — întrebă sfioasă Oană. 

— Da nici aceea nu şti nime. Odată era doisprezece ani, pe 
urmă a scăzut la şapte, da pentni aceea fac cum le vine lor. Și 
se poate 

nici să nu mai vină, că dacă se bate împărăţia undeva, întâi şi- 
ntfti pe ei ti bagă-n foc şi de-acolo cum ie-o fi norocul, care 
mort, care viu, întreg ori chiâav. Te zoiu, 

Cei doi rămaseră mai tntunecaţi şi se lăsau legănaţi de 
păşitut blând al cailor, grăbiţi să ajungă mai repede acasă. 

IX 

doamna (” marina s-a iniors după vrio nnuA săptămâni. Furcoi 
se nimerise la crâşma lui Horomnaţa, când en cobora dintr-o 
căruță venind dinspre Abnid. A răzbătut greu la comandantul 
mili- tar din Transilvania. Baronul feldmaresal era plecat şi a 
lăsat cererea la cancelarie, unde i s-n spus să vina peste o 


săptămână, când se va întoarce excelența sa. S-a dus după vreo 
zece zile, dar n-a fost pri- mită în audienţă, aghiotantul 
înştiinţând-o că excelența sa e bolnav, stă desculţ în pat, ca 
unul ce suferă grozav de durere de picioare. Totuşi a binevoit a 
ordona căutarea lui Nicolae Duna prin registrele de încorporare, 
spre a-i notifica regiunea militară unde a fost repar- tizat şi 
aghiotantul a răsfoit într-un dosar, de unde a scos o hârtiuţă pe 
care scria că numitul a fost înrolat într-un regiment de husari din 
Galiţia. Localitatea unde se află acest regiment nu se poate 
comu- nica, secretul militar trebuind să fie păstrat cu stricteţe. 
Lui Furcoi i-a crescut inima când a aflat că doamna a făcut altă 
rugare pe care a trimis-o tocmai la curtea din Viena, cu toate 
datele aflate la Sibiu pentru rezolvare mai uşoara. 

Către sfârşitul lunii noiembrie, Catarina Varga s-a dus la 
Abrud pentru târguieli şi pentru a mai sta de vorbă cu avocaţii 
cunoscuţi. S-a dus călare, însoţită de mai mulţi buciumani care 
n-o scăpau din ochi. De la avocaţi a aflat că fiscul s-a împotrivit 
memoriului înain- tat de vicecomitele Menyhert Foszt6 care 
părtinea pe minerii iobagi. Directorul fiscului, domnul Nemegye, 
s-a plâns tezaurariatului din Sibiu, cerând intervenţia acestuia 
pe lângă curtea din Viena. Tezau- rarintul a atacat-o cu asprime 
şi pe Catarina Varga, cerând guvernului din Cluj, prin adresa din 
24 noiembrie 1843, să o aresteze ca pernicioxa seductrix*, 
întrucât se lauda cfl ar avea legături strânse 

Agitatoare periculoasA (lat). 

cu oameni mari şi-i îndeamnă pe minerii din Bucium, Abrudsat 
şi Cărpiniş să se împotrivească dispoziţiilor care vin de la fisc. 

larna aceiui an a adus un război al hârtiilor între tezaurariat şi 
comitatul Alba de Jos. Fiscul l-a atacat lară cruţare pe 
vicecomitele Menyhert Foszt6, învinuindu-l de părtinire vizibilă şi 
de lipsă de competenţă în ale mineritului, întâmpinarea acestuia 
n-a fost mai blândă, folosind prilejul pentru a mai scoate în 
vileag samavolni- ciile slujbaşilor fiscului. 

Războiul surd dintre cele două instituţii administrative îl sim- 
tise încă de la venirea ei la Bucium şi, pe cât a putut, l-a 
speculat cu succes. N-ar fi rău dacă ar turna şi ea acum puţin 
ulei peste foc printr-o nouă cerere către maiestatea sa prea 
graţioasă. A scris-o pe îndelete, pomenind toate cererile 
înaintate după 1837, toate rămase fără vreun răspuns, în 


încheiere, s-a străduit să înfăţişeze în culori tari suferinţele 
băiesilor, folosindu-se de modelul petiţionar cât mai lacrimogen 
al vremii, cu fraze lungi care să ia răsuflarea celui care citeşte: 
„.„. Sunt de neîndurat asupririle care ne apasă şi neîncetatele 
stoarceri de bani, încât dacă nu vom fi ajutaţi prin menţinerea 
privi- legiilor noastre, minerii înstăriți şi devotați de odinioară, 
supuşi folositori ai maiestăţii sale imperiale şi apostolice vor 
deveni, spre cea mai mare pagubă a obştiei, o ceată netrebnică 
de cerşetori. Im- plorăm deci graţia maiestăţii voastre să 
numească pentru cercetarea plângerilor noastre o comisie 
regală nepărtinitoare, care, cercetând totul, să ne repună în 
vechile noastre privilegii, să ne apere de pedepsele corporale 
arbitrare, de jecmăneli, de robota îndoită şi să dispună cu 
îndurare ca procesul nostru, ce zace şi astăzi nerezolvat la Tabla 
regală, să fie terminat, pentru a nu fi nevoiţi să ne plângem 
mereu ca nişte mineri obosiţi trupeşte şi sufleteşte, istoviţi şi 
inutili din cauza numeroaselor poveri, ci, asemeni strămoşilor 
noştri, să ne putem prezenta ca supuşi puternici şi înstăriți, 
capabili să aducem folos prin minerit nu numai înaltului fisc, ci 
să fim în stare să adu- cem jertfe oricând cu sângele şi bunurile 
noastre împotriva tuturor duşmanilor maiestăţii sale”. O 
iscăliseră 351 de inşi ştiutori de carte, socotind că numărul mare 
va atârna mai greu în ochii curţii vieneze. 

De data aceasta, aşteptarea nu a mai fost zadarnică. lată că, 
în 28 februarie 1844, guvernul Transilvaniei a dat răspuns la 
păsurile lor printr-o hotărâre orânduită în trei puncte. Dintâi, se 
statornicea că iobagii domeniilor Zlatna sunt obligaţi numai la 
îndatoririle sta- bilite de contractul din 1789. Fiscul va trebui sa 
reglementeze neîn- 

Alegerile numai pe cale judecătorească. Al doilea punct 
hotăra că, pentru o sesie iobăgească, robota să fie îndeplinită 
numai de o fami- lie, celelalte trebuie să plătească doar dările 
pentni păşunat şi pentru lemne, aşa cum au fost stabilite prin 
l^gea din 1747. În sfârşit, fiecare miner iobag e slobod să-şi 
aducă băutura de unde doreşte, va fi corifificală numai cea 
adusă pentru a fi vândută pe sub mână. 

Fiscul tiu a fost mulţumit şi fierberea cea mare a început la 
spânului din Abrud. Domeniul de mijloc se vedea văduvit de o 
seamă de prestații. Până aci, mai lucraseră la scosul stânjenitor 


de la Ofen- baia doar câţiva de prin Cărpiniş şi Abnidsat, dar prin 
noua hotărâre, şi aceştia se vor da înapoi. Pe deasupra, noua 
hotărâre nu limpezea cum s-ar (| cuvenit felul obligaţiilor către 
fisc, de aceea ar trebui aduse lămuririle de nevoie printr-o 
înţelegere comună între fisc şi comitat, în faţa unei adunări a 
iobagilor din toate cele trei comune. Zăpada mare închisese 
munţii, nu se mai putea pătrunde decât pe jos ori călare pe 
poteci ştiute doar de oamenii locului, încât autorităţile s-au 
văzut silite să amâne adunarea până spre primăvară. 

Martie a pornit cu dezgheţul, ca şi cum ar fi înţeles că şi el 
trebuie să vină cu veşti bune la Bucium. Şteampurile se urneau 
pe rând, bnieşii cu câte un ciocan mai mic cu coadă lungă o luau 
de-a lun- gul iazurilor spre iezituri, să spargă podurile'de gheaţă 
în care se agăţau sloiurile pornite la vale. Noroc că noaptea 
îngheţa şi viiturile nu mai puteau târî la vale tot ce prindeau în 
cale. Furcoi îşi pornise şteampurile pe la întâile zile ale babelor, 
căci mai avea în vatră măruntă rămasă din iarnă cât să mai 
macine vreo două săptămâni. După aceea, va trebui să prindă 
boii la car la mânat piatră, drumul până la Cocu fiind lung şi mai 
cu seamă greu de la gura băii până în dramul de pe culme. Se 
lucra acolo de două ori la mânat piatră: întâi, se scotea cam 
jumătate de car, cât puteau trage boii pe coastă în sus şi se 
descărca în marginea drumului, iar când venea a doua oară cu 
carul încărcat iarăşi pe jumătate, se punea şi jumătatea des- 
cărcată, căci de acolo până acasă drumul mergea pe loc oblu, 
unde nu era coborâş. Mogoşanul care îi luase calul la iernat i-l 
aducea abia după Blagoveştenie, cât îi plătise să-l ia în ţinere, 
până atunci poate nu va avea drumuri la Abrud, decât poate la 
cămară. Dacă nu se va putea ortaci cu vreunul cu cănită, se va 
duce şi pe jos - cum mai fusese de atâtea ori. Odată, îi venise 
gândul să o ia călare până prin Oaliţia să-şi caute feciorul şi 
poate s-ar fi dus dacă i-ar fi fost calul acasă, în urmă, l-au întors 
din gând popa şi doamna Catarina, arătându-i că va umbla 
poate calea tnânzului, Oaliţia fiind ţară mare 

ca şi Transilvania şi ar trebui să-şi caute feciorul cam cum ai 
căuta acul în carul cu fân, Furcoi a amânat pentru alta dată, 
pentru cft încercarea moarte n-are, poate va avea noroc să dea 
peste Culuţ, iar dacă nu, va cunoaşte şi el o ţară pe care o ştia 
mai din auzite, de la câte unul care nimerise cătană pe acolo. 


Dacă va da baia Cocului tot aşa de bine ca până acuma, se va 
încumeta poate în anul viitor, de cumva până atunci nu va avea 
norocul să-l vadă întors acasă. Aşa mai auzise din unul, din altul, 
că pe ţară, pe lângă Teiuş, s-ar fi întors cineva din cătane după 
doi ani slujiţi pe graniţă. Galiţia vine şi ea pe graniţă, aşa că... 

Dezmorţitul şteampurilor îi dăduse mai multe pe cap, nu mai 
avea atâta vreme să iasă şi la vite, atunci când femeile aveau 
de lucru pe acasă, într-una din zilele babelor, Mărie se puse pe 
zolit haine. Avea ciubărul plin care aştepta să fie mai întâi opărit 
cu cenuşă, de aceea nu mai putea să iasă la şura de sub Măgura 
Plaiului. Nici de Oană nu mai era nădejde, cum aştepta să i se 
împlinească vremea. Până aci, ieşise mereu, se ţinea să se arate 
vitează şi-i era nu ştiu cum să stea degeaba, ales în casă 
străină. De câteva zile se purta mai greu, simţea că pieptul nu 
poate prinde atâta aer cât avea nevoie. Era încă dimineaţă, 
când Furcoi venise de la şteampuri. Spărsese podurile de gheaţă 
şi pornise sloiurile la vale câte nu le putuse răsturna în afara 
iazului, apoi băgase măciniş în piuă şi se întorsese să 
prânzească ceva, să nu-l apuce foamea până se va întoarce de 
la şură. Abia apucă să îmbuce de câteva ori şi sluga popii intră 
în fugă pe uşă, chemându-l la popa să-i ajute la desţepenitul 
unei săgeți care sta gata să rupă lobârgăii care o ţărcuiau să 
stea dreaptă. Acolo zăbovi destul, încât Mărie oftă şi zise ca 
pentru sine: 

— Bietele vaci, s-or coace de sete până ce vine el de la popa. 
Se vede că mută şteampuri le, ori ce sărăcie de nu mai vine 
odată. 

— N-o uitat de el, nu te teme, da se vede că-i greu de 
descâlcit acolo. Lasă, că ies eu la ele, ~ şi Oană se ridică de 
după masă, cum tocmai isprăvise de prânzit. 

— Tu, ai grijă ce faci. Du-te, dacă vrei, da mie nu ştiu cum nu 
nii-i inima la loc. La-ţi ceva gros pe tine, iacă năframa ceea 
groasă de lână, înfăşur-o pe cap şi pe piept, că-i tare frig afară. 
Şi cum vine de-acolo, îl mâi la şură. 

— Ba nu-l mai mâna, că isprăvesc eu - şi ieşi înfăşurată gros 
şi cu şuştarul în mână. 

Noaptea ninsese zdravăn, dar zăpada era moale şi lăsa sub 
picioare urme lăbărţate în care începeau să băltească ochiuri de 
apă. 

Cărarea urca Pârâu Plaiului încolăcindu-se încoace şi încolo 
prin pădurea de brad. Oană merse destul de uşor prin pădure, 
zăpada se oprise mai mult pe crengile brazilor, dar, după ce 
ajunse pe rât, nu" mai vedea gropile săpate în drum pentru. A 
nu-l preface ploile în viroagă. După ce i se cufundase de câteva 
ori piciorul, băgă de seama cam unde ar veni groapa şi păşea 
mai departe, pe locul tare, chiar dacă opinca mai fugea în lături 
pe zăpada moale. Ajunse pe culmea de sub Măgură, unde 
cărarea urca aproape lin, anume ca să poată răsufla cel ostenit, 
aieptându-se dintr-o măsea de drum în alta. Şura era sub culme, 
pe începutul unei pajişti, în îndoitura pe care se aduna Pârău 
Plaiului din apele mai multor târâie din inima pădurii. Când 
ajunse, se odihni pe pragul şurii, desftcându-şi broboada grea 
de lână şi lăsând-o să-i spânzure în jurul gâtului şi pe piept, cum 
se prea încălzise. Aerul tare, cu miros ascuţit de răşină, îi înţepa 
nările, dar îi plăcea să-l tragă adânc, să-şi încarce pieptul şi să-i 
curme năduşeala. Căută apoi sub talpa şurii cheia de fier dintr- 
un mâner şi o limbă ce se îndoia la capătul lui, o vâri pe gaura 
de lângă zăvor, potrivind-o să se prindă în crestăturile unei limbi 
de lemn, apoi roti mânerul s-o tragă spre stânga. Când auzi un 
clămpănit de lemn, îm- pinse şi uşa se deschise, scârţâind 
ascuţit şi lung, ca şi cum s-ar fi văietat de cine ştie ce junghiuri. 
Lăsă şuştarul Intr-un colţ dinapoia uşii, căută cheile poieţilor şi 
slobozi vitele la apă. Întâi, porniră boii pe o cărare ce cobora în 
ulucul pârăului tocmai unde începea pădurea de brad, apoi 
vacile şi un vițel mai mărişor. Oană vru să le rănească, se da 
bine cât poieţile erau goale, dar se temu să nu se întâlnească 
boii cu alţii şi să se prindă, putându-se chilăvi pe zăpada atât de 
alunecoasă şi cobori după ele să le mâie înapoi. După ce le-a 
băgat în poieţi şi le-a legat şi la iesle, se întoarse în şură să le 
facă meste- căturile, adică porţia de fân amestecat cu paie. 
Fânul fiind puţin pentru atâtea vite, muntenii de aici îl îndoiau cu 
paie şi, ca să le înşele, le aşezau în pături, O pală de fân, alta de 
paie, deasupra iarăşi fân, apoi paie, subţirimea atârnând de cum 
se da fânul la desfăcut cu furca. Oană nu avu mult de cârnit, 
fânul era coborât din clăditură pentru câteva zile acolo, într-un 
colţ, iar în celălalt, paiele, aruncate şi ele în podul şurii. Se 
nimeriseră paie de ovăs la mogoşanul care le-a adus din faţa 
Negrilesii, vacile le mâncau chiar goale, dar trebuia şi fân, să 
dea lapte mai bine după florile din el. Dăduse mai întâi boilor, cu 


paie mai multe şi închisese oblocul, apoi îl deschise pe al vacilor 
şi începu să dea fiecăreia împărţeala pe care o împingea cu 
furca prin iesle până la locul unde era legată, ca să-i vină tocmai 

sub nas, Până ajungea la cea din tund, cele de ianga obloc 
mai ru- peau câte o gură, dacă apucau sa şi-o împlânte bine în 
caien.il de fân şi paie, căci Oană o împingea repede, din două 
îmboldituri cu furca. Dăduse împărţeala şi celor de lângă uşă şi 
mai trebuia la cea de la obloc. Când ridică pala cu furca, simţi o 
împunsătură ascuţită în pântece, încât o lăsă să cadă în şură 
chiar lângă obloc. Rujana se întinse în lanţ şi vâri botul pe obloc 
să apuce o gură, dar nu putu ajunge. Oanei i se făcu milă şi 
ridică din nou furca încărcată, dar când o lăsă în iesle sub gura 
vacii care prinse a îmbuca zdravăn, alt junghi mai ascuţit o 
spintecă parcă de sus până jos. Gândul cel ne- gru îi fulgeră prin 
minte. Se ţinu tare, zicând că nu le va mai mulge, dar să plece 
măcar ştiineju-le adăpate şi îndestulate de nutreţ. Mai avea o 
pală de dat Rujanei, apoi va putea să închidă şi să plece. Auzise 
ea de la femei că, de la ivirea durerilor până la facere, mai trece 
timp destul, câteodată chiar prea mult, încât va avea răgaz să 
ajungă acasă. Simţea că începe să-i tremure ceva sub bărbie, 
dar nu se lăsă, îşi adună puterile să dea şi pala de pe urmă. De 
astă-dată nu mai izbuti să ridice furca. Picioarele îi tremurau nu 
ştiu cum, de la genunchi în sus, parcă ar fi zgâlţâit-o rânduri de 
friguri, apoi înce- pură să-i clănţăne dinţii în gură. „Ce-o fi asta, 
Doamne?” - se gândi cu spaimă. Stătea în cumpănă, să lase 
furca şi să pornească spre casă, ori să mai aştepte, poate se mai 
ostoaie muncile ce o apuca- seră. Peste câteva clipe, însă, nu-i 
mai îngăduiră să mai gândească- dintr-odată o cuprinseră din 
toate părţile. Junghiuri lungi o brăzdau de sus în jos, altele 
scurte şi icnite, o loveau în lături. Cuţite lungi şi încârligate îi 
umblau prin măruntaie, sfâşiau ce apucau şi i se părea că aude 
cum rupturile se desfac una dintr-afta, ca o pânză sfârtecată cu 
ciudă de mai multe mâini. Să se întindă pe fânul împrăştiat prin 
şură, poate ar fi mai bine, dar nu mai avu rând. Un cuţit ca de 
foc o brazdă adânc, încât trebui să se lase rezemată cu spatele 
de movi- la de fân, ţinându-se cu mâinile de furcă, cum 
rămăsese împlântată în fân. Îşi încleşta mâinile pe coada ei şi se 
lăsă încet, până când genunchii se poticniră de pământ. Durerile 
o ameţiseră, nu mai ştia de ea şi, ca să nu urle, îşi încleşta dinţii 


pe coada furcii şi muşcă din toate puterile. Prin minte îi fulgeră 
să-şi suflece poalele să nu se umplă de sânge şi cu o mână şi le 
adună deasupra genunchilor şi abia îi depărta cât putu, când 
icni o dată ca spintecată de cuţit şi ceva se rostogoli în fânul de 
sub genunchi. Durerile se liniştiră pe dată şi vru să se ridice, dar 
mâna îi alunecă pe coada umezită de sudori sau de lacrimi, nici 
ea nu mai ştia, dacă nu cumva de amân- 

două şi căzu iarăşi în genunchi. Nu se lăsă bine şi nişte ţipete 
scre- mute cu toată gura umplură şura şi îi străbătură urechile. 
Abia atunci parcă îşi aduse aminte de cel care o striga din toate 
puterile şi se aplecă spre el. O mogâldeaţă roşcată stătea în fân 
cu pumnii strânşi ridicaţi, ca şi cum s-ar fi gătit de bătaie cu 
cineva şi orăcăia de sta să se înece. Vru să-l ridice, dar şi-aduse 
aminte că trebuia să-i taie buricul şi se uită neajutorată în lături 
pe lemnele şurii. Zări împlân- tat un corn de coasă, ce se 
rupsese aproape de vârf şi cineva îl puse- se acolo între bârne, 
poate va prinde cândva bine. Porni într-acolo călcând în 
genunchi şi în mâini, iar când ajunse la perete, se caţără cu 
mâinile pe dungile bârnelor, până îl ajunse şi î! descăţă. Stătu o 
clipă să-şi adune puterile, apoi porni curajoasă, ţinându-se pe pi- 
cioare, se aplecă şi tăie buricul, facându-i noduleţul de care 
auzise că trebuie lăsat, luă locul copilului şi îl vâri în turistele de 
după uşă. Ştia că locul copilului trebuie îngropat, dar nu mai 
avea atâta pute- re. Şi nici vreme, acuma îri coadă de iarnă 
poate să îngheţe cel mic. Îl ridică, prinzându-l de subţiori, şi 
când îl văzu plin de gozurile de fân, îi veni întâi să râdă, apoi o 
năpădi plânsul. Aşa nu-l poate înfă- şa, va trebui să-l curețe cât 
de cât. lar de înfăşat, îşi va lua opregul, năframa cea groasă, şi 
poate va mai zări ceva potrivit. Cum plângea cu pruncul ţinut de 
subţiori, zări între paie şi movila de fân un le- pedeu cu care 
Furcoi aducea sarcina de fân din vârful clăditurii. Tocmai bine, îl 
va înfăşa mai întâi în lepedeu, de pânză curată, dar cum să-l 
curețe de firele de fân ce i se lipiseră peste tot? Deodată gândul 
cel bun îi lumină mintea. leşi cu el afară şi fără să-i pese de 
orăcăielile lui, se lăsă în genunchi unde locul era neatins şi 
începu să-l frece cu zăpadă, ţinându-l într-o mână ca pe un 
bălătruc. 

— Oa, oa, puiuţu mamii, oa, oa! — începu să-l îngâne, ca să n- 
o asurzească ţipând doar el. Apoi o podidi plânsul şi lacrimi'e 


cădeau cu picuri grei şi fierbinţi pe trupul plăpând, topind pe 
dată zăpada necurăţată de mâna ei. Aşa ţi-o fost dat, puiuţu 
mamii, să te spele maică-ta cu lacrimile ei la scalda dintâie - şi 
hohotele îi înecară vorbele ce ar fi pornit şuvoi. Copilul învineţise 
şi striga cu pumnii duşi la ochi, ca şi cum s-ar fi temut să-i 
deschidă pe întinderea aceea prea albă. Mâna ei umbla cu 
înfrigurare să îndepărteze urmele de fân, în vreme ce lacrimile 
şiroiau ca de pe o streaşină pe pielea celui învineţit. Aşa, 
plângem amândoi, puiuţu mamii, pui, că tăticu-tău ştie-l 
Dumnezău pe unde-o fi şi dacă ţi-o fi dat să-l mai vezi vreo- 
dată. Hohotele se porniră mai lungi, din când în când curmate 
de sughiţuri, până ce simţi că o înţepă ceva sub genunchi. 
Uitase că 

poalele se feriseră şi se lăsase pe genunchii goi. Se ridica 
speriată, intră în şură, unde îngenunche în făn, se descinse şi 
întinse opregul să aşeze copilul pe el, apoi plecă după lepedeu, 
îl scutură de câteva ori şi se uită care faţă i-ar fi mai curată, apoi 
îl îndoi şi îl întinse pe colţul opregului. Aşeză copilul pe el şi 
prinse a-l înfăşură cu mâini zgribulite de frig, poate mai mult de 
grabă. După ce îi strânse cum se pricepu mai bine mâinile, 
picioarele şi capul, lăsându-i dez- legaţi numai ochii şi nasul, 
apoi vru să-l înfaşe şi cu opregul, dar îşi aduse amjnte că aţa lui 
va fi tocmai bună la urmă şi îşi desfăcu năframa de lână în care 
prinse a-l înfăşură a doua oară. Opregul fu adăugat la urmă, cu 
aţa lui îl strânse bine de la picioare până la cap, să nu poată 
pătrunde vreun suflu de boare rece. Simţindu-se la căldură, 
copilul dădu a scânci, apoi tăcu. Trebuia să pornească, dar nu-şi 
putea potoli hohotele, care în loc să scadă, dădeau a se înteţi. 
Se uită prin şură, văzu şuşlarul acolo în colţ, pus la vedere, apoi 
pe obloc zări pe Rujana cum se uita ca încremenită la cel ce 
zăcea înfăşat tocmai pe pala de fân ce nu-i fusese dată. O fi 
priceput şi ea ce s-a întâmplat acolo înaintea oblocului, prin 
florile uscate ale fânului, de aceea o fi rămas uitându-se aşa 
lung şi nici măcar nu clipeşte cu ochii, în cele din urmă, 
trăgându-şi pe seamă să nu-l aţâţe şi pe cel mic, îşi stăpâni 
plânsul, luptându-se cu valul de sughiţuri ce o făceau să tresară 
fără voie. Luă copilul în braţe, vârându-l sub tun- dră, cu 
picioarele la căldura ei, şi îmbumbând-o peste el, apoi porni 
către casă. Trase cu o mână uşa şurii care se urni greu, 


scârţâind mai ascuţit ca alte daţi, dar nu avu putere să o închidă 
bine, mai rămase loc cât să vâri palma şi păşi grăbită. După 
câţiva paşi, îşi aduse aminte de locul copilului rămas acolo, după 
uşă, să nu dea ceva hoală peste el şi să mănânce o dată cu el şi 
norocul celui năs- cut - cum auzise din bătrâni. Vru să se 
întoarcă, dar o opri o zicală, că nu e bine să te întorci din drum, 
opăcind-o şi gândul că pe acolo nu ies câni acuma iarna, jar uşa 
umblă greu, trebuie împinsă zdravăn de mână de om. Vremea 
părea să se răzbune, atât că norii mai stăruiau posomorâţi pe 
creştetul Corăbiei şi peste Valea Izbitei, numai undeva spre apus 
se zărea ceva geană de cer limpede. 

Coborâşul a fost mai uşor de cum îşi închipuise. O ajutau mult 
urmele lăsate de ea la urcuş, altcineva nu mai umblase pe 
acolo, îi era nu ştiu cum când se vedea cu poalele goale, fără 
opreg, poate va avea noroc să nu întâlnească multă lume, până 
s-o vedea intrată pe poartă. Când a ajuns în vale, i s-a părut că 
se uită lung cineva de pe treptele târaaţului de la Nionioi. N-a 
întors capul, dar cu coada 

ochiului a zărit căciulă de bărbat. Sau numai i s-o fi părut. Mai 
fricft i-a fost după ce a cotit după crâşma lui Horomoaţă şi până 
ce a tre- cut de biserică, să apuce spre casă, căci acolo e vad de 
oameni de câţi merg şi vin de la băile cele multe, de la Aramă 
până la Corabia. S-a nimerit că nu a întâlnit decât un copil, se 
vede cam zgribulit, după cât a trecut de grăbit, fără să ia seama 
cum e îmbrăcată. 

Când a intrat în casă, Mărie ţinea în mână o cârpa plină de 
cenuşă să o opărească deasupra ciubărului umplut cu haine şi 
zicea ceva lui Furcoi care tocmai deschidea uşa sobei de 
cărămidă să mai bage lemne. 

— Da tu ce-aduci acolo? Doamne, nu mă lăsa! — şi-a izbit 
palmele după ce s-a dumirit, uitând că ţine cârpa cu cenuşă din 
care i s-a scurs ceva pe mâneca cămăşii. 

Furcoi s-a ridicat de Sa sobă şi n-a putut rosti decât: 

— Cum? 

— M-am gândit eu că trebuie să fie ceva, că tot mi s-o bătut 
ochiul drept - şi Mărie lăsă cârpa cu cenuşă pe ciubăr, apoi se 
repezi să-i ia copilul pe care Oană îl scosese din tundră şi se uita 
în lături, neştiind unde i-ar fi locul. Uidu el, c-o fi mai îngheţat, 
săracu - şi prinse a-l legăna în braţe, apoi îşi apropie gura de 


năsuc să simtă aburii răsuflului. Dă-te iute şi te dezbrăcă, te 
desculţă şi te pune-n pat să nu te betejeşti, Doamne apără-ne 
de rău! Vai, că nu trebuia să ieşi atâta lume acuma iarna! C-am 
tot zis către tine să te iei tu, da nu te-ai pornit. 

— Cum să mă pornesc, că văzuşi bine c-o mânat popa după 
mine şi cât o trebuit să zăbov p-acolo! — se apără Furcoi, 
punând o oală mică pe plita încinsă, după ce a ferit capacul şi a 
zărit o spumă alburie începând să dea clăbuci. 

— Da şi după ce venişi, tot zisei să te iei p-acolo-n sus. 

— Da când să mă iau? Că numa cât gătai de prânzit şi-acuma 
pusei o ţâră de vin să fiearbă, c-am mai îngheţat acolo la popa 
cu ranga în mână să ţin săgeata ridicată. lacă mă iau acuma ni! 
Ispră- vişi ceva la ele, tu, Oană? 

— Le-am adăpat şi le-am băgat în iesle, numa la Rujana mai 
rămase o împărţeală de dat. Mai trebuie rânit şi muls vacile, 
vorbi Oană, desculţă lângă pat, descinzfindu-şi zadia căreia nu-i 
găsea nodul ascuns după şold, 

— Atuncea nu-i nicio graba, îa acuşi fierbe vinul şi mă duc. 
Mărie aşeză copilul pe laviţă lângă sobă, apoi căută cu degetul 
într-o oală mare de pe foc. 

— O, acuşi îi calda! Dă-te iute-n pat, că vin cu vigul de pânză 
sa te-ncing - şi ieşi să-l caute în cămara. După ce vinul dete în 
fiert, Furcoi luă dintr-o olcuţă acoperita o lingură de miere, o 
puse într-o ulcica mărişoara, apoi o umplu de vin clocotit şi 
începu să amestece. 

Mărie se întoarse cu vigul subţioara, îl desfăşură pe masă şi 
puse un semn, apoi cu foarfecele luate din cuiul lor tăie un sul 
de câteva palme. Oană aştepta pe marginea patului numai în 
cămaşa şi în poale, cu părul despletit. 

— Hai, culcă-te cu faţa-n sus. Aşa! — şi Mărie vâri pe sub mij- 
locul ei capătul pânzei, până îl întâlni la celălalt şold cu vigul şi îl 
încopcie cu o undrea gălbuie, apoi întinse de pânză şi o pipăi să 
vadă dacă strânge bine. Acuma mai vine de două ori roată, 
vorbi ca pentru sine, petrecând pânza pe sub spinare şi peste 
pântece, până ce rămase cu capătul în mână pe care îl prinse cu 
alte două undrele. Acuma eşti hodinită, stai aşa, fără să te ridici 
din putere, cât trebuie să zaci la pat. Şi mâncarea ţi-o aduc aci, 
iacă mă dau să fac ceva bun, că mai am carne afumată în pod. 

— Ba am coborât-o-n cămară, că prea se afuma, sări Furcoi, 


mestecând mereu în ceaşca pe care o ţinea în mână. 

— Mai faci tu şi câte ceva bun la casă. Aşa, câteodată... — 
fără să se vadă dacă Mărie vorbea în glumă sau dimpotrivă. 

— Bine că faci numa tu. Da mai mult cu gura, cum o zis cela şi 
cela, i-o întoarse Furcoi, care se apropiase de pat. lan acuma 
feri de-o lăture, că am şi eu treabă. la bea vinu-aiesta, fiert şi 
îndulcit cu miere, că deloc de-mputereşte! Vezi că-i luat de la 
foc. 

Oană prinse ulcica de aproape un sfert de Htm şi vru să se 
spri- jine în celălalt cot. Furcoi îi săltă perna cu capul şi pieptul. 

— Acuma dă-i drumul dintr-o beută! Aşa! — apoi o lăsă să 
cadă cu perna şi îi potrivi ţolul până la bărbie să o gâdile miţele 
din capătul lui. Oană simţi cum vine de fierbinţeală încep a-i 
umbla de la coşul pieptului spre cap, până în vârful degetelor de 
la picioare, unde ar gâdila-o ceva mai uşor decât un fulg. 

— Acuma ia-te p-acolo-n sus, că trebuie să scald copilul. 

— lacă mă iau, dacă nti-l poţi de mine. Că mă bombănişi 
destul azi - şi Furcoi descăţă tundra din cui şi prinse a o trage 
pe mâneci. 

— Da când te-am mai bombănit, de-mi tot bagi de vină? 

— Da numa ieri! Aceea-i tare de mult, ia dară? — şi ieşi fără 
să mai aştepte vreun răspuns. 

Mărie aşeză un scaun lângă sobă, apoi aduse din tfirnaţ o 
covă- ţică agăţata într-un cui sa n-o bată soarele, o dăţi cu apa 
fierbinte 

şi o potrivi pe scaun, proptind -o cu un lemnuţ să nu se 
răstoarne. Din oala mare de pe foc, turnă apă fierbinte cu o oală 
de pământ cu toartă, apoi o potrivi cu apă rece din doniţă. 
Căută prin podişor şi veni cu o sticlă cu apă sfinţită din care 
vărsă un strop, apoi trecu în cealaltă odaie şi aduse un mariaş 
de argint cu chipul Mariei Tereza pe care îl băgă în scaldă, ca să 
fie cel scăldat curat şi luminat ca argintul strecurat. Dintr-un cui 
descăţă struţul de busuioc, rupse o mlădiţă pe care o vâri în 
scaldă, ca să fie feciorul drăgăstos, să moară fetele după el 
când va fi în vreme, iar la urmă mai băgă şi cruciuliţa de argint 
din cuiul de lângă icoană. Apoi desfâşă copilul, desfăcând pe 
rând opregul pe care îl apăsă peste celelalte haine să se 
zoiească în ciubăr, după aceea năframa cea groasă pe care o 
rezemă de capătul patului şi la urmă iepedeul pe care îl vâri de 


aseme- nea în ciubăr. Cel mic începu să dea din mâini, poate de 
bucurie că nu-i mai erau strânse, mişcând din buze şi mărâind 
înfundat. 

— Nu face larmă-, c-o scoli pe mămica! — şi Mărie îl ridică de 
subţiori "pentru a-l lungi în scaldă, cu capul pe cruciuliţa de 
argint. Dezmorţit de apa caidă, începu să dea din mâini şi din 
picioare, de săreau stropii cine ştie unde. Mărie se aplecă spre 
el, răzându-i din ochi. 

— Du-te la mâni-ta, tu, minune mică! Nifci n-ai venit bine pe 
lume şi-ai şi început ştrengăriile. Uită că-mi verşi apa din troacă. 

Cel mic prinse a râde şi a da mâi tare din mâini şi picioare, 
stârnind valuri gata să treacă peste marginea scaldei. 

— Du-te, du-te, nu mai râde aşa pogan, că te deoache moaşi- 
ta! — şi-i vâri un deget în mânuţa care se încleşta pe el. Au, au, 
nu mă strânge, că mă doare, au, au! — şi îi legănă mâna cu 
degetul ei prins. Apoi şi-l desprinse şi plecă în căutarea unei 
batiste cu care să-l frece. În pieptar nu era, nici în tundră. Se 
înciuda şi trecu în ceahită odaie să scoată alta dintr-un şifonier. 
Păşi în vârful picioarelor, nu cumva s-o trezească pe Oană, ce 
împietrise cu capul pe pernă... 

Drumul mergea lin înainte, fără suişuri şi coborâşuri, pe 
spinarea dealului, pe sub o pădure ce îi străjuia culmea. Pe de 
lături, ierburile aţipiseră, cum le scălda soarele gata s& apună 
după zare. Doar greierii ţărâiau din toate părţile, dar parcă mai 
aprins spre marginea pădurii de pe culme. Când şi când adia 
câte o boare plina de mirosul florilor. Drumul mergea mereu lin, 
anume sa nu mai 

aibă sf&tşil Ce tare frige mâna lui! Simte cum i se strecoară 
căldura aceea din creştet până în tălpi. Şi parcă se îngraşă de 
ea, de stă să i se taie răsuflarea. „Acuma suntem numai 
amândoi... Ce bine ar fi sft tot mergem aşa, să nu ne oprim. Ba 
trebuie să fiu acasă pe lumină, altfel mă bate tătuţă”. Şi ce 
căldură vine din ochii lui când se uită! S-ar fi tot uitat în ei, dacă 
n-ar trebui să mai ia seama şi la drum. Noroc că drumul o ţinea 
tot înainte, ca o punte întinsă până acolo, undeva, în zare, poate 
tocmai Ja capătul lumii. Au cotit apoi să co- boare în vale printr-o 
pădure de fagi subţiri şi înalţi, până s-au po- menit în poiană. 
Toate păreau înmărmurite, numai ţârăul se auzea şopotind 
blând, acolo, sub paltinul din mijloc. Statură aşteptând, cu 


bucurie şi cu groază, că trebuie să se despartă. Se auzi un lătrat 
din vale. „Auzi-l, Lupu cere de cină. Poate că m-o simţit. Trebuie 
să plec.” Culuţ o strânse în braţe. O simţi că se lasă ca o pasăre 
moar- tă. Ochii i se umplură şi picurii alunecară pe cămaşa lui. 
„Nu mai plânge, doară ne-om mai întâlni. Uite, acuma la târgul 
Zlamnei, nu-i aşa?” Şi a vrut să-i ridice bărbia, dar ea se 
împotrivi, proptindu-şi fruntea de piept, lăsând să-i curgă 
lacrimile şiroaie. „Acuma de ce plângi?” - „Niciodată n-o să mai 
fie aşa de frumos ca azi!” Se ţineau încleştaţi unul de altul, până 
se auzi iară lătratul câinelui. „Nu mai pot şedea. Atunci trec pe 
la voi când m-oi duce la târg.” El porni în sus cu paşi întinşi, iar 
ea la vale. După câţiva paşi, se opri şi strigă: Culuţ! El se 
întoarse şi cobori lângă ea... 

Mărie se întoarse cu batista şi începu să-l frece, întâi pe frunte 
şi pe obraji, prin urechi, pe grumazi, apoi pe câte o mână şi la 
urmă pe câte un picioruş. Mâna îi aluneca, iar gura îi sporovăia 
întruna, uitând că ar putea trezi pe cea adormită. 

— Aşa, să te faci frumuşel şi scump, ie dară? Şi-apoi să te- 
mfă- şie nănaşă-ta şi să dormi. Şi când o fi, să te gate frumos, să 
te ducă fa biserică, sa te boteze popa şi să-ţi puie nume. Oare 
ce nume să-ţi puie nănaşa? Ţi-i şod şi ţie, că numa râzi, ciufule 
ce eşti tu! — şi îi scutură iarăşi mânuţa care îi prinsese degetul 
întins. Apoi îl ridică din scaldă, îl ţinu într-o mână şi cu cealaltă îl 
frecă cu un ştergar uscat de la cap până la picioare, rotindti-l ca 
pe o bucată de caş. La urmă, îl întinse pe scutecul uscat ce 
aştepta să fie desfăcut pe laviţă, lângă sobă şi începu să-l 
înfaşie. li prinse întâi picioarele, înftşurându-i scutecul pe lângă 
fiecare, apoi mâinile de-a lungul coastelor, 

la urmă gâtul şi capul. Aduse din cealaltă odaie o pânză mai 
aleasă, moale la pipăit, de mătase poate, cu care îl înfăşură 
peste scutecul dintâi, apoi cu o faşă albă vârstată cu roşu 
începu să-l înfaşure ca pe un ghem. Simţind pesemne strânsura, 
cel mic prinse a screme. Lasă, c-aşa trebuie să fii înfăşurat bine, 
să creşti oblu, puiuţu năna- şii! La nodul de sub bărbie, petrecu 
faşă prin găuricea marieşului de argint luat din scalda, apoi mai 
înnoda un ciucur roşu, mare, să fie văzut de departe ca să nu-l 
deoache cine se va uita la el. Apoi îl ridi- că pe mâini, se apropie 
de pat, feri tolul dinspre margine şi îl aşeză lângă perna pe care 
aţipise maică-sa. Aşa, culcă-te şi tu cu mămica, să dormiţi ca doi 


porumbei în cuib. Şi se uită la obrazul Oanei. Ţinea ochii abia 
acoperiţi, poate dormea sau numai somnorea visând ceva 
frumos, căci obrazu-i era încins de o roşcată străvezie, iar colţul 
buzelor se trăsese ca pentru a zâmbi. Rămase pironită, 
înduioşată de amândoi, cum şedeau alăturaţi sub acelaşi ţol, dar 
fiecare cu lumea lui. Apoi se smulse, aducându-şi aminte de 
scalda ce trebuie vărsată... 

Se opri, o prinse de umeri şi o privi în adâncul ochilor. Se 
vedea că era speriat. „Acuma de ce tot plângi?” - „Mi-i frică!” - 
„Atunci hai, că vin cu tine până acasă la voi.” - „Ba nu, nu veni!” 
- „Ba vin aşa, să te cer!” - „Ba nu, c-ai noştri nu vreau să vii 
aşa, numa tu!” - „Bine, atunci vin cu tata, dacă vrei chiar 
mâne.” - „Ba nu veni, că tată-to nu mă vrea!” - „Cum nu vrea?” 
- „Ştiu eu bine că nu vrea, că voi buciumanii sunteţi făloşi, vă 
ţineţi mai sus ca noi.” - „Şi chiar dacă n-o vrea el, te iau eu şi 
fără voia lui!” - „Nu, nu vreau să mă duc într-o casă să se uite 
toţi ca la o slujnică.” - „Nu ştiu, zoiu, cine ţi-o mai băgat în cap 
mutăţeniile aiestea. Dacă-i aşa, mă-ntorc, iacă acuşi îi noapte.” 
Şi a pornit la deal, călcând cu ciudă, după cum îi sunau paşii în 
poiana încremenită de amurg. Mersese o bucată bună, ea şedea 
locului, încerca să-şi ţină plânsul şi nu putea. S-a pomenit 
strigând iarăşi: „Culuţ!” El a coborât fuga şi a prins-o iară de 


umeri, privind-o mirat. „De ce m-ai strigat?” - „Mi-i frică!” - 
„Hai, că vin cu tine până la poartă, dacă-n casă nu vrei.” - „Nu, 
nu vreau!” - „O, Doamne, că nici tu nu mai ştii ce vrei!” - „Aşa“i, 
da ce vrei să fac, dacă nici eu nu ştiu?” - „Şi de aceea tot plângi 
întruna?” - „Doară ţi-am spus o dată şi ai uitat: plâng, că aşa 
frumos ca azi, n-o mai fi niciodată!” - „Ba o fi, nu te teme. Uite, 
acuma, la târgul ce 

vine. Să ml bag pe la voi?" - „Ba nu/“- „Să viu cutata?" - „Ba 
nu!" - „O, mă, că nu-i mai dăm de capăt, dacă tot cu nu eşti în 
gură. Hai, du-te iute, cat dă a se întuneca. Ne întâlnim la târg, ia 
dară?" Â dat numai din cap, ştergându-şi ochii care nu vreau să 
mai con- tenească din picurat. A pornit şi ea la vale. Deodată, nu 
ştiu ce i-a venit, s-a răsucit pe un picior şi l-a strigat iarăşi. S-a 
întors, dar mâ- nios de-a bineîea. „Acuma ce mai vrei?" - „Nuraa 
până colea din jos să mai vii cu mine. Sunt doi cireşi groşi, nu ne 
văd din drum. De-acolo sar gardul, 'nu mă mai duc ocol pe la 


poartă." ~ „Hai, dară." Ce mână fierbinte avea, îi părea că se 
aprinde până-n vârful urechilor. Lacrimile se uscaseră şi da a 
râde, până ce s-a şi pomenit la cireşi. „Nu mă strânge aşa tare!" 
- „De ce?" - „îmi vine să turb! Acuma de ce râzi?" - „N-ain auzit 
de oameni să turbe din strânsul în braţe." - „Numa o dată mai 
sărută-mă şi du-te! Hai, fuga!" S-a pomenit în braţeâe lui, că o ia 
pe sus şi o dă peste gard ca pe un buştean, mai să cadă în 
creştet, noroc că s-a prins în mâini şi s-a lungit în iarbă. S-a 
pornit pe un râs, de nu se mai putea scula de jos. „Scoasă-fe 
iute, că-ţi înverzeşti poalele şi te bat acasă. Hai, pleacă şi nu 
mai striga după rnine, că de-^aci te aud. lacă vine şi cânele tot 
o fugă, eu mă duc." Lupu venea una fugă, dar nu ştiu de ce nu 
mai lătra, îl văzuse doar pe Culuţ păşind pe coastă în sus, dar n- 
a mai lătrat. Poate... 

Mane venise de afară cu troaca goală. Vărsase scalda la rădă- 
cina mărului de după casă; se zice că aşa e bine, face rod mai 
bun, iar copilul capătă obrajii roşii ca mărul. O mai clătări cu 
puţină apă clocotită, apoi o duse în cămară, la îocul ei. Abia se 
întoarse şi se lovi peste frunte. „Ho, cum umblu şi eu cu capul a 
mână!” Uitase să aducă bucata de ciolan, să pună la zeamă. Luă 
un cuţit mare din sertarul mesei, un blid din podişor şi ieşi a 
doua oară. Când veni, vărsă apă rece peste ciolanul din blid să 
se mai desăreze, apoi um- plu cu apă oala de zeamă şi o puse 
pe plita încinsă să pună carnea la fiert. Până ca fierbe, numai 
bine va opări hainele sub cenuşar, să se stâmpere pe după- 
amiază, când le va zoii, apoi le va limpezi la apa îzbtcioarei încă 
neîntulburată de şteampuri. Mai încarcă soba de lemne, apoi se 
aşeză pe laviţă, să mai răsufle puţin. Uitându-se prin odaie, îşi 
aduse aminte de ceva, se ridică şi cotrobăi după grindă, cât 
ajungea cu degetele. „Trebuie să fie în ceea casă” - şi 

plecă într-acolo. Apropiindu-se de pat, se uită spre cei doi. Ea 
stătea tot aşa încremenită, tot cu roşcata aceea în obraz, cu 
ochii abia lipiţi şi cu colţurile gurii trase spre zâmbet Alături, cel 
mic zăcea nemiş- cat, ai fi zis că e mort, dacă n-ar Fi mişcat din 
buze. Trăgea din ele cu lăcomie, pesemne că se visa sugând. Se 
pomeni cu câţiva stropi alunecându-i pe obraz, şi-i şterse cu 
dosul mâinii şi se duse în cea- laltă odaie abia păşind în vârful 
degetelor. Se întoarse ţinând ceva în mână, pe care îl puse pe 


plita încinsă. Fire subţiri de fum prinseră a se înălța în odaie, 
răsucindu-se mai întâi, apoi facându-se scame pufoase care se 
prefăceau în nimic, înghiţite de aer. Mirosul de tămâie se lăţi 
dintr-odată. Stăruia în nări, parcă sfredelea pe unde ajungea. 
Fără voie, Mărie se întoarse cu faţa încolo, către coasta din 
spatele casei, cum îi spusese Furcoi că într-acolo e aşezată 
Galiţia, şi buzele prinseră a murmura vorbe de rugăciune. Le 
spunea abia şoptit, mişcând din buze, poate să nu-i trezească 
pe cei doi - poate aşa ieşeau mai din adâncul sufletului. Şi 
ajungeau până acolo, la capătul gândului ei, peste culmi şi văi. 
Odaia rămase şi ea cutremu- rată de atâta linişte, toate 
încremeniseră, nu se auzea niciun târâit de gâză dezmorţită. 
Numai limbile focului se învălătuceau nesă- ţioase în jurul 
lemnelor ce le mistuiau şi din când în când le scăpa câte un 
trosnet de plăcere. 

prin a doua mimătatb a lunii Ai'RIUE 1844, se răspândise în 
Bucium vestea că domnul vicecomite Menyhert Fos/t6 va veni la 
Abrud să arate bflieşilor care vor fi roboteie cu care sunt 
îndatoraţi faţă de fisc. În după-arniaza de 22 aprilie, vreo 
doisprezece buciu- mani ieşeau din casa cea nouă a Catarinei 
Varga. Se întâlniseră anume delegaţi din cele şase sate ale 
Buciumului sft audă din gura doamnei lor cum vor trebui să 
răspundă la poruncile înalte date prin domnul vicecomite. Ei 
ştiau ce cuprindea hotărârea guvernului din Cluj, din 28 
februarie, dar trebuiau lămurite cu de-amănuntul unele puncte 
care puteau fi înţelese în mai multe feluri, ca să poală trage 
focul fiecare la oala lui. Oamenii rămaseră o vreme şuşotind în 
drum, spre mirarea trecătorilor, care se întrebau ce sărbătoare 
poate fi în acea zi, văzându-i pe toţi îmbrăcaţi ca la Paşti, cu 
cizme lus- truite, cioareci albi, pieptare înflorate pe tot întinsul 
pieptului şi cu pălăriile de „mătasă” neagră şi scămoasă, 
înfăşurate în galoane aurii. Veniseră aşa în cinstea doamnei lor, 
care se vădea pe zi ce trecea a fi ceea ce făgăduise la venirea ei 
în Bucium, aceea care îi va repune pe toţi băieşii în vechile lor 
drepturi. A doua zi, trebuiau să fie în Abrud, gata să asculte 
publicarea hotărării înalte în urma multelor cereri pe care le 
înaintaseră la împărăție şi la guvernul ardelean. Se hotărâseră 
prin glasul doamnei lor să ceară respectarea drepturilor cum 


fuseseră în vechime şi să facă ureche surdă la alte corvoade. 

în 23 aprilie, dimineaţa, curtea şpanatului din Abrud se 
umplu- se de băieşii din Bucium, Abrudsat şi Cărpiniş. Curtea 
era plină de castani falnici cu ramuri întinse, cum sunt mai bune 
de umbrit pe vreme de arşiţă. Se strânseseră în grupuleţe pe 
sate şi vecinătăţi în jurul câte unui castan pe care îl propteau cu 
câte un umăr, ca şi cum 

s-ar fi temut să nu se răstoarne pe ei. Cum vorbeau între ei, 
pfirea că s-a stârnit un zumzet de bondari în căutare de cine ştie 
ce cră- pături cu miere prin scoarţa castanilor. 

Deodată, se deschide uşa şpanatului şi în capul treptelor de 
piatră se iviră vicecomitele Foszt6, administratorul (sau spânul) 
Anton Vida şi controlorul de mine loan Sterca Şiuluţiu. Zumzetul 
se curmă ca la comandă şi oamenii se întoarseră spre cei ieşiţi 
înain- tea uşii, aşteptând cu privirea încordată. Vicecomitele 
ridică mâna în semn de atenţie, cu ochii pe o hârtie ce o ţinea în 
cealaltă mână. Purta în cap o pălărie verde vânătorească, 
împodobită cu o coadă de veveriţă ce se îndoia, trecându-i la 
vale de margine, în picioare cizme strânse pe picior cu şireturi 
agăţate în copcii lustruite. Ridică ochii şi se uită o dată roată 
peste mulţime, ca şi cum ar fi vrut să-i umere pe cei adunaţi, 
apoi se întoarse spre cei doi slujbaşi care stăteau ceva mai 
departe. Se putea ghici din cum se ţineau unul de o parte, iar 
doi de alta, că nu vor cânta acelaşi cântec, ba poate chiar se vor 
împunge, cum spuneau şi zvonurile ce răzbiseră dincolo de 
pereţii cancelariilor. 

— Veniţi aci aproape, strigă vicecomitele, făcând cu mâna 
spre cei de pe margini. 

— Auzim şi de aici! 

— Atunci, ascultați cum sună hotărârea guvernului din 28 fe- 
bruarie. 

Şi le enumera obligaţiile cuprinse în contractul din 1789, pe 
care ei le aflaseră încă din martie: să dea zeciuială din aurul 
scos, să plătească taxele îndatorate petru sesia iobăgească, 
vicecomitele arătându-le că, pe viitor, de fiecare sesie va plăti 
numai o familie, celelalte familii care mai locuiesc împreună 
sunt obligate să plă- tească numai taxele de păşunat şi de 
lemne. De asemenea, minerii iobagi sunt slobozi să-şi aducă 
băuturi de unde le place, dar nu au voie să le vândă. După cea 


dezbătut cu lămuriri flecare punct, vice- comitele le-a cerut să 
fie ascultători faţă de slujbaşi şi să-şi îndepli- nească la timp 
toate obligaţiile înşirate de el, potrivit contractului din 1789. 
Apoi, vicecomitele a tăcut şi a întins mâna spre cei doi, 
arătându-le că este rândul fiscului să-şi spună părerea. Anton 
Vida s-a aplecat spre urechea controlorului Şiuluţiu şi i-a suflat 
ceva, ca de la superior la inferior. Controlorul Şiuluţiu n-a avut 
încotro, şi-a mai netezit o dată mustăţile stufoase, aproape 
gălbui, ca şi pletele ce-i alunecaseră peste urechi, în vreme ce 
ochii albaştri spălăciţi lu- ceau cu răceală din faţa din cale-afară 
de bălană, tuşi în pumn să-şi 

dreagă glasul şi începu sft spună că nu e de acord cu cele 
arătate de domnul vicecomite, apoi s-a răstit cu mâna întinsa 
spre ei: 

— Musai să faceţi şi robotele care au sunt trecute în 
contractul din 1789. Topitoriile au lipsă de lemne şi de cărbuni, 
ele nu pot sta înnelucrare. 

— Să care lemne cei ce nu sunt băieşi! — strigară mai mulţi. 

— Nu putem lucra şi pe baie, şi să cărăm lemne de la Bistra 
până la Zlamna, să pierdem mai o săptămână pe drumuri. 

— Staţi, staţi, nu vă luaţi cu vorba groasă, răspunse Şiuâuţiu, 
ridicând palma dreaptă în semn de oprire. Voi ştiţi bine că sunt 
pentru topitorii care au nevoie de lemne şi cărbuni. Şi mai sunt 
şi fierăs- traie care fac scânduri, nu numai pentru fisc, dar şi 
pentru voi, Dacă nu căraţi lemne, cum să umble firezele şi să 
lucre topitoriile? 

— Noi nu facem! Noi ne ţinem numai de obligaţiile arătate de 
domnul vicecomite! — se răstiră mai mulţi cu aţâţare în glas. 

— Dacă nu vreţi să faceţi, atunci daţi scris declaraţie că nu 
vreţi. 

— Dăm, dăm! — răspunseră aproape toţi, cu mâinile ridicate, 
ca şi cum ar fi jurat. 

Cei trei s-au retras înăuntrul cancelariei şpanatului, iar băieşii 
s-au strâns grămadă şi au început să asculte pe buciumam. 

— Uite, ne-o spus doamna noastă să nu dăm nicio declaraţie 
scrisă, că pe urmă ne au la mână şi ne pot da în judecată. Şi 
Pitoc se opri, uitându-se în jur. Cum era mai înalt decât toţi, i se 
vedea peste mulţime până în gardurile curţii. Apoi începu din 
nou: Mai bine facem aşa: ne ducem aici la un arvocat să ne facă 


o rugare către domnul guvernator ca să ne arate el cum trebuie 
înţelese punc- tele din contract: aşa cum o zis domnul 
vicecomite, ori cum o cerut domnul controlor Şiuâuţiu? 

— Bine, bine, aşa-i! — strigară mai mulţi. 

Se aleseră câţiva, din Bucium şi din celelalte sate, în frunte cu 
Pitoc şi cu Furcoi, şi se duseră la avocatul lor, David Ferentzi. 
După câteva tărăgăneli - poate acesta se temea să nu se pună 
rău cu şpa- natul din Abrud --, minerii alergară la avocatul 
săracilor, Valentin Vida, care le întocmi cererea după spusele 
lor. Băieşii se arătau îngrijoraţi că domnul controlor Şiuâuţiu s-a 
împotrivit hotărârii guvernului din Cluj şi le-a declarat în faţă că 
îi va sili să facă „... Tot felul de prestații, chiar dacă nu sunt 
prevăzute şi prescrise în con- tractul din 1789. Sarcinile noastre 
sunt aceleaşi ca şi până acum şi ne găsim în aceeaşi situaţie 
apăsătoare, deoarece slujbaşii doma- niali dau, după bunul lor 
plac, o interpretare mai largă contractului 

din 1789, iar noi nu-l înţelegem ca dânşii. Aşadar, rugăm cu 
supu- nere să i se dea aici sau în alte locuri mai înalte o 
interpretare în formă publică". 

Apoi, cererea înşiră cele trei puncte nelămurite. Mai întâi, con- 
tractul din 1789 şi ordinul visteriei din 1820 îi obligă numai la 
transportul lemnelor trebuincioase cămării din Abrud, iar ei 
întreabă dacă tot aşa spune şi hotărârea guvernului din 28 
februarie 1844. 

în al doilea punct, ei arată că minerii au avut obligaţii deose- 
bite de ale celorlalţi iobagi, pe când fiscul îi încarcă acuma cu 
tot felul de prestații şi ei întreabă guvernul să le arate lămurit ce 
obliga- ţii au de îndeplinit. Mai cer ca rugarea lor să fie înaintată 
la curtea din Viena, întrucât şi fiscul va face apel tot acolo. 

Vara s-a scurs cu  întâmpinările fiscului împotriva 
vicecomitelui Foszt6 şi cu răspunsurile acestuia. Guvernul 
Transilvaniei a întărit printr-o nouă hotărâre, din 26 septembrie 
1844, ca robotele să rămână cele prescrise de contractul din 
1789, dar în acelaşi timp a luat măsuri de a fi prinsă agitatoarea 
Catarina Varga, încă la 26 august 1844, guvernul din Cluj a emis 
un mandat de arestare în care se arătau semnele după care 
putea fi recunoscută: „de talie mijlocie, brună, faţa rumenă, ochi 
negri, vorbeşte româneşte, ungureşte şi nemţeşte, în ultimele 
două limbi ştie să şi scrie, îşi schimbă îmbră- cămintea, uneori 


fiind îmbrăcată în haine frumoase, cu ciorapi, alte- ori ca 
româncele, călătoreşte pe jos şi călare”. Vicecomitele Fosztă 
încercase să o prindă când a făcut ancheta din anul trecut, de 
aceea scria comitatului din Aiud, cât ce a primit ordinul să o 
aresteze, că îndeplinirea lui este foarte anevoioasă, făcând din 
ţânţar armăsar ca să-şi acopere neputinţa. Mai întâi, ea n-ar 
avea o locuinţă anumită, întrucât „... numita femeie sade 
actualmente mai mult în unele localităţi ale nobilelor comitate 
Hunedoara şi Turda, vecine cu domeniul de mijloc şi cu 
domeniul Câmpeni, de unde numai foarte rar, când crede timpul 
potrivit, mai dă pe la Bucium, pe la vreo casă din mijlocul 
pădurilor, schimbându-şi mereu gazda, stând ascunsă foarte 
puţin timp. Mai multe iscoade stau la pândă în junii casei unde e 
găzduită, la o anumită distanţă, şi îndată ce observă o per- 
soană suspectă, îi dau de ştire şi o ascund în adâncul pădurii. De 
aceea, prinderea ei e foarte grea. Am angajat spioni cu plată, 
care, îndată ce Ecaterina Varga va sosi acolo, să dea de ştire 
caporalului din Câmpeni şi acesta sa meargă la faţa locului cu 
mai mulţi pan* duri şi gornici ca s-o prindă şi s-o ducă la Aiud. In 
afară de aceasta, cum eu nu pot sta tot timpul acolo, din cauza 
celorlalte ocupaţii 

oficiale, am pus în vedere domnului jude al nobililor de pe 
dome- niile Zlatnei, ca fiind mai aproape, să facă tot ce-i stă în 
putinţă pentru a prinde pe Ecaterina Varga". 

Spionii angajaţi de domnul vicecomite au luat plata pe nimic, 
planul de a o prinde nu a putut fi îndeplinit. Pentru a întulbura şi 
mai mult apele, în timp ce fiscul şi guvernul se războiau în hârtii, 
Catarina Varga a trimis o nouft cerere în numele minerilor din 
Bu- cium, Abrudsat şi Cărpiniş. Ea ataca mai întâi pe spânul din 
Abrud, Anton Vida, nu numai pentru că îi împovărează cu 
corvezi, dar îi împiedică să-şi înainteze plângerile făcute de 
împuternicita lor, pe care acuma vor să o prindă şi să o ducă la 
închisoare. „Această femeie bună şi nevinovată nu a făcut de 
altfel nimic din ceea ce i se pune în socoteală în modul cel mai 
nedrept - căci a constatat de mult disprețul şi ura cu care 
suntem trataţi -, ci ca martoră a trata- mentului nedrept la care 
suntem supuşi, mişcată-de necazurile şi de cererile noastre, s-a 
oferit de bunăvoie să prezinte în faţa maiestăţii- voastre 
suspinele,. Rugăminţile şi lacrimile noastre. Astfel, cum numai 


acela are motive să se teamă care umblă cu nedreptăţi, frica 
asupritorilor noştri haini este îndreptăţită în cazul că glasul celui 
nevinovat tot va ajunge odată până la cer. Aşa se explică 
persecuta- rea slabei noastre mijlocitoare Ecaterina Varga.” în 
încheiere, mi- nerii cer un salvconduct, pentru ca ea să se poată 
întoarce „liniştită în patrie”. 

Nesocotind ordinul dat de guvernul din Cluj ca să fie arestată, 
în 29 august 1844, cancelaria vieneză dă dispoziţii acestuia „să 
eli- bereze un salvconduct Ecaterinei Varga, pentru a se putea 
înapoia liniştită în patria sa, fără a fi molestată sau supărată”. 
Dintr-odată, cea care trebuia prinsă este acum invitata să se 
înarmeze cu actul care o va apăra împotriva oricui. Ca să nu-şi 
ştirbească autoritatea, guvernul din Cluj nu s-a grăbit să-şi 
anuleze propriul său ordin, ci a lăsat să se scurgă câteva luni. 
Abia în octombrie 1844 dă ordin comitatului Alba de Jos să-i 
elibereze salvconductul ordonat de înalta curte vieneză. La 
rândul lui, comitatul s-a arătat şi mai nehotă- rât, mulţumindu- 
se să înştiinţeze şpanatul din Abrud să-i înmâneze paşaportul 
aprobat de sus. Fiscul s-a opus din răsputeri şi a trimis alte 
întâmpinări, prin care cerea prinderea neîntârziată a acestei 
femei periculoase. Dacă i se va da acest salvconduct, iobagii 
mineri se vor întări în credinţa greşită ca ea ar avea legături cu 
curtea vie- neză care o apără împotriva domnilor. 

198 

Catarinu Varga nu s-a grăbit să ia salvconductul oferit de 
auto- rităţile îmblânzite, văzând În el poate o momeală, dar şi 
semnul cel mai neîndoielnic de slăbiciune a acestora, îi făcea 
oarecum plăcere să sfideze pe slujbaşii puşi să o prindă, 
râzându-le în nas de atâta neputinţă. Se ducea la Abrud ca la ea 
acasă, ştiind că nu i se va întâmpla nimic. Când a fost înştiinţat 
prim-judele oraşului Abrud, loan Boer, să o prindă, acesta a 
răspuns guvernului, în 11 noiembrie 1844, raportând prea supus 
că nu a putut-o aresta, deoarece „... nu se arată în oraş decât 
însoţită de numeroşi locuitori din Bucium, şi numai cu ocazia 
târgurilor săptămânale, când locuitorii celor trei localităţi 
amăgite şi instigate de ea vin aici pentru schimbul de aur. M-am 
temut cu adevărat şi pe drept cuvânt că, în urma arestării 
numitei Ecaterina Varga, poporul adunat la târg şi favorabil ei se 
va răscula”. Guvernul din Cluj i-a răspuns, ordonându-i să-i dea 
salv- conductul necesar pe care ea l-a refuzat, socotindu-l o 


momeală. 

Pe deasupra, avea ea unele semne care îi şopteau lăuntric că, 
în cele din urmă, izbânda va fi a ei, ca una ce era cu adevărat 
„doamna munţilor”, cum ar fi spus unor buciumani venind călări 
de la Abnid. Buciumanii credeau orbeşte în steaua ei, străjuind-o 
ca pe ochii din cap împotriva gornicilor din sate, care de altfel se 
temeau, cum au dovedit-o de atâtea ori. Când au aflat' de 
hotărârea cance- lariei din 26 septembrie 1844, prin care erau 
înştiinţaţi că trebuie să facă numai robotele din vechiul contract, 
au înţeles că dârzenia lor a fost întemeiată, legea fiind de partea 
lor, oricât s-au căznit domnii de la şpanat să-i orbească. Şi/pe zi 
ce trecea, faptele îi întăreau în credinţa că dreptatea e de 
partea lor. 

Chiar pe la începutul anului 1845, câţiva din Abrud au încercat 
marea cu degetul, închipuindu-şi că, dacă doamna Catarina 
Varga nu s-a dus să-şi ia paşaportul, ar fi părăsit câmpul de 
bătaie din teamă, într-o dimineaţă, când să coboare pe trepte să 
se ducă până la preoteasa, Horomoaţă tocmai trecuse podul şi 
grăbea spre ea. S-a oprit jos în capătul treptelor şi l-a aşteptat’. 
După graba cu care păşea şi după privirea cam speriată, a 
înţeles că s-a întâmplat ceva şi n-a mai aşteptat bineţele lui. 

— Ce-i baiu, Candine? — îi făcu semn să nu scoată căciula. 

— Doamna noastă, iacă am fost ieri după-amiazi la Abrud şi 
acolo am aflat că iar bazare domnii ceia să ne arândeze 
crâşmele. Zice ca au băgat pâră împotriva fiscuşului că nu-i lasă 
să-şi ieie banii de pe crâşmele de aici, adică de pe tot şpanatul 
Abrudului, că-i una arândă. 

Şi crâşmarul răsuflă mai uşurat, mai ales c& vorbise ca şi cum 
l-ar fi fugărit cineva din urmă. 

— Şi cine-s domnii aceia? 

— Unu-i arvocatui Samoilă Socaci şi altu-i îoan Fmta Vârfolvs. 

— Bine, vii un pic mai târziu, oft nu-i bine să mă-atorc din 
drum. Mă duc până la părintele, cam peste un ceas îs înapoi şi-ţi 
fac scrisoarea. Să te duci chiar azi cu ea, auzi? Horomoaţă dete 
din cap. Da vin de cela bun, cum ai avut pe sărbători, mai 
aduci? 

— Vreau să plec chiar zilele aiestea cu doi cai p-aci peste deal 
până la rricău, de acolo l-am adus, răspunse, păşind în urma ei. 

— O fi oare de ajuns numai doi cai de vin? — întrebă, oprindu- 


se în drum, unde trebuia să se despartă. 

— Ajung patru berbinţe, că-i satul micuţ, până se mai 
dezmurte neaua, că acuma-i cam greu de-a trece la ţară. 

Pe la amiazi, Horomoaţă oprise sania lângă pod, se urcase 
până sus şi se întorcea cu un plic pe care scria numele lui 
Szamuel Mikes Szakâcs, avocat în Abrud. După ce s-a întors, 
povestea celor ce in- trau să ia câte un deţ cum i-a feştelit 
doamna lor pe numitul avocat. 

— Numa ce-l văd că se-ntulbură ia faţă, se face alb, apoi 
verde. Eu mă fac că nu pricep nimic - c-o văzut el bine că plicul 
o fost lipit şi scris ungureşte, să nu-nţeleg eu - şi cum zic, ÎI 
întreb când vine să togmească arândă. Odată sare către mine, 
de m-am şi tras înapoi vreo doi paşi şi zbiară: „Ce vine la 
Bucium? Uită că scria aice că să mă duc la şpanat să spune 
acolo că dacă mai ia arândă la fâgădaie, nu rămâne piatră pe 
piatră la Bucium!” Şi nu ştiu ce-o mai zis pe ungureşte, o fi 
suduit oarecumva... 

— Sudui ştii şi tu pe ungureşte, cum ştim toţi, îl opri unul. 

— Ştiu cât ştiu, da n-o fost de-acelea care umblă pe la toţi 
prin gură... 

— Ceva mai domneşti, măi 

— Cam aşa zoiu. Stai să beau şi eu un pahar, aşa de voie 
bună, şi ciocnea pe rând, strigând cu ochii plini de bucurie: 
Trăiască doamna noastă! 

N-a trecut mult până ce doamna Catarina a dat alte semne de 
puterea ei nemăsurată, în 9 martie 1845, mersese la Abrud şi 
înştiinţase prin cineva că se va duce la biserică. După ce au ieşit 
de la slujbă, oamenii au aşteptat-o grămadă să audă ce le mai 
spune doamna lor despre procesul lor cu fiscul acum, la început 
de primă- vară, când judele satului îi mână la corvezi. Doamna 
s-a oprit chiar în faţa bisericii şi le-a făcut semn să se strângă 
mai aproape de ea. 

— V-am spus de atâtea ori, şi iacă va mai spun şi acuma, să 
vă intre la toţi în cap cum că pădurile din hotarul vostru nu-s ale 
fiscului, ci îs proprietatea comunelor, adică a poporului, să le 
folosească pentru nevoile lui. Şi-acuma băgaţi bine de seamă ce 
vă spun: Am sfi pun să se rupă mâinile şi picioarele acelora care 
vor mai face stânjeni pentru fisc. Aţi auzit? — cu arătătorul 
aţintit parcă asupra fiecăruia. 


— Trăiască doamna noastă! — se auzi din mai multe părţi. ŞI 
păşi în fruntea tuturor până la crâşma lui Turuc, unde trăgeau 
buciu- manii, se sui călare şi porni, făcându-le cu mâna celor 
rămaşi, care o înghiţeau cu ochii. Băieşii nu putură răbda să se 
despartă aşa, dintr-odată, şi porniră şi ei în unnă.-i, şuşotind între 
ei şi câteodată uitându-se la vreo casă unde şedea poate vreun 
slujbaş al şpanatului. Au pândit toţi de după perdele, fără să se 
clintească şi au răsuflat uşuraţi după ce agitatoarea a părăsit 
oraşul. Vorbele rostite de Catarina în faţa bisericii au făcut 
ocolul ținutului şi au îmbăr- bătat pe cei mai slabi de înger. 
Băieşii nu mai vroiau să ştie de stânjeni şi de cărăuşii: Fiscul să 
facă bine să-i pună pe iobagii din domeniul de sus (Câmpeni) şi 
de jos (Zlatna) să le taie şi să le care stânjenii la topitorii şi să se 
înveţe să le plătească omeneşte, în zadar a mai venit 
vicecomitele Foszt6 la Bucium, în august 1845, să-i aducă la 
ascultare. l-a înștiințat să se adune la Şasa, să le tălmă- cească 
poruncile comitatului. Aflând Vestea de venirea lui, buciu- manii 
au ascuns pe doamna lor, mutând-o în casa de pe culmea 
Contului, apoi făcură vorbă că ar fi plecat din Bucium. Unde, nu 
ştie nimeni, poate întreba domnul vicecomite pe cine o vrea. 
Mai ştiau că el nu va încerca să o caute pe acolo prin păduri - 
nici el, nici slujbaşii asmuţiţi de el. 

La Şasa s-a strâns abia o mână de oameni, câţi să poită spune 
şi celorlalţi ce au auzit. Foszt6 s-a răstit la ei, cerându-le să 
îndepli- nească ordinele de sus. Cu vorbe aspre a poruncit să nu 
se mai taie pădurile, să nu mai facă pustiiri de capul /or, altfel 
vor fi duşi la temniţă. La urmă, le-a pus în vedere s-o alunge pe 
Catarina Varga - ca pe una care îi aţâţă numai la rele. 
Buciumanii nu s-au lăsat înfri- caţi şi, ca să se arate totuşi 
oameni supuşi, după două săptămâni au trimis şpanarului o 
rugare îţi care se învoiau să care numai stânjenii datoraţi 
cămării din Abrud, aşa cum apucaseră din bătrâni şi cum sta 
scris în contractul din 1789. 

După câteva săptămâni, Catarina Varga va dovedi că ea este 
adevăratul stăpân al munţilor. Era într-o duminică. Lumea abia 

ieşise de la biserica din Izbita şi, după obiect, mai stăruiau în 
drum, vorbind despre una-alta, ea oamenii care se văd abia ia 
săptămână. Catorina pornise încet către casă şi oamenii o luară 
după ea, zum- zăind ca un stup de albine. Cineva aruncă o 


vorbă; vicejudele lon Dancâu Piesa, care aduna taxele datorate 
fiscului, nu ar fi dat banii la şpanatui din Abrud. Cel ce povestea 
trecuse pe acolo de câteva ziâe şi aflase că buciumanii ar fi 
rămas datori cu vreo opt sute de florini. 

— Noi ştim c-am plătit toţi - poate c-o fi rămas unu-doi - cum 
se poate aiasta? A fost ca o scânteie irttr-o şiră de paie. S-au 
auzit sudălmi, unele chiar groase, în vreme ce unii s-au apropiat 
de Catarina şi i-au suflat de ce s-a tulburat lumea. 

— Aşaaa? — s-a mirat ea, întorcâmlu-se spre cei ce veneau în 
urma ei. Să ne ducem acuma, câţi bărbaţi sunteţi aci, şi să-i 
cerem socoteala banilor. 

— Acela are puşcă, doamnă, nu putem numa aşa cu mâna 
goală. Să ne luăm şi noi ceva puşti. 

— Ba nu ne ducem cu puşti, ca să nu ne învinujască de atac 
înarmat, c-aceâa vine aspru pedepsit de lege. Luaţi-vă numai 
câte o bâtă, că-i destul să băgăm frica-n el. 

Unii veniseră cu cârja la ei să se ajute la gheţuş, cum era pe 
sfârşit de iarnă, nu le mai trebuiau anne. Alţii o tuliră în grabă pe 
acasă sau pe la vreun cunoscut mai pe lângă drum să-şi ia ceva 
în mână. Huhu nimerise parcă anume un par de claie rezemat 
de gar- dul unei şuri şi venea cu el pe umăr, mai fălos decât toţi. 
Oamenii râseră şi-i strigară: 

— Aşa, Huhule, de tine dacă n-o fugi vicejudele, nu se mai 
teme de nime! 

Vicejudese şedea pe undeva prin Coleşeni, o casă cam 
ascunsă sub coastă dincolo de vale, nu departe de joagărul 
fiscului. Oamenii veneau grămadă, vreo cincizeci-şaizeci, câţi se 
nimeriseră, şi se cunoştea de departe că se apropie de casa 
vicejudelui după lolota ce creştea cu fiecare pas. La puntea care 
trecea valea la casa lui trebui- că să se înşiruie câte unul în 
urma doamnei, larma subţiindu-se şi ea, până ce aproape se 
stinse. Doamna deschise poarta şi curtea se umplu de oameni. 
Casa era ca toate celelalte ale buciuinanilur, din bârne şi 
acoperită cu şindilă, cu două odăi mai măricele şi un târnaţ spre 
drum, adică spre miazăzi, care se înfunda într-o cămară oarbă. 
Vicejudele se arătă în uşă, cu capul gol, poate era tocmai ia 
masă. Ochii i se măriră când zări atâta lume şi pe dată se 
întoarse trântind 

uşa. Se mai auzi şi un clănţănit de zar, poate când o încuiase 


pe dinăuntru. 

— Piesa, ieşi afară! — strigă doamna, ridicând o cârjă pe care 
i-o pusese cineva în mână. 

Nu se mişcă nimeni, zăriră numai feţe speriate uitându-se prin 
geamurile mici. 

— leşi afară, mă! — strigară dintr-odată, înciudaţi de 
aşteptare. Nu se deschide nicio uşă. Câteva pietri cad pe şindila 
casei şi se rostogolesc zurăind, apoi pocnind când se lovesc de 
pământul bătătorit. Peste câteva clipe, alte pietri izbesc bârnele 
din târnaţ şi una chiar uşa pe care o trântise Piesa. 

— Staţi, oameni buni, că n-avem nimic cu casa omului, n-am 
venit să facem stricăciuni. Piesa, ieşi afară, că dacă nu, o să fie 
mai rău! — strigă doamna din toate puterile, se vede că îşi 
pierduse şi ea răbdarea. 

După câteva clipe, uşa începe a cartai încet, ca şi cum, s-ar fi 
jucat un copil mic, apoi se iveşte Piesa şi trage uşa după el. Era 
alb ca peretele la faţă, cu ochii măriţi de spaimă şi cu capul gol, 
cum uitase să-şi mai ia căciula, în mâini ţine o puşcă, cu cocoşul 
tras. Se opreşte în târnaţ şi se uită ca viezurele din gura vizuinii 
la cei veniţi să-l scormonească. 

— Hai apropie-te! — îi strigă doamna. Vino aici lângă noi să 
stăm puţin de vorbă. Cu puşca, dacă vrei, că noi n-avem de ce 
să ne temem de ea. 

Piesa deschide uşa târnaţului şi păşeşte în curte, oprindu-se la 
vreo doi paşi de Catarina. Ochii îi fug în toate părţile, 
scormonind pe fiecare să vadă ce are în mâini. O pală de vânt îi 
împinge câteva şuviţe peste frunte, acoperindu-i un ochi. Cu o 
mână le fereşte spre ureche, apoi stă şi aşteaptă. Se vede cum i 
se zbate pieptul sub piep- tarul înfiorat cu amici negru şi roşu. 

— Ascultă, dumneata ca vicejude, ai luat banii de taxă de la 
oameni şi nu i-ai dat la administraţia fiscului din Abrud. Am venit 
acuma să dai seamă ce-ai făcut cu banii poporului. 

— Tâlhăriile! — se aude strigând. 

— Tăceţi! — tună Catarina, ridicând cârja. Am venit să 
judecăm, să-l auzim întâi ce spune. 

— Doamnă, i-am dat, uite, am şi ţâdule de la şpanat - şi Piesa 
scoase de sub pieptar câteva hârtii strânse cocoloş, cum le 
luase în grabă, bănuind pentru ce au venit peste el. 

— Ce scrie acolo, câţi florini ai dat? 

— Vreo trei sute şi ceva, îngăimă, cu mâna plină de hârtii. 

— Da celea peste opt sute care ţi le-au dat oamenii, de acelea 
te-ntrebăm? De ce n-ai ţâdule şi pentru acelea? 

— Le-oi da şi acelea, da trebuie să dau samă mima la onoratul 
fiscuş, altcineva nu-mi porunceşte mie! 

Părea să fi prins puteri de la chitanţele cu sigiliul şpanatului 
din Abrud. Răsuflă mai iute, semn că stă să se întărâte singur. 
Pe nesimţite, s-a strecurat şi o femeie cu un copil mic în braţe şi 
s-a oprit dinapoia vicejudelui. Era sora lui, cu care împărțea casa 
părin- tească. Simţise primejdia şi venise să-i dea curaj. 

— Da aceia îs banii poporului, mişelule, cum nu trebuie să dai 
tu seama în faţa oamenilor de la care i-ai luat? Cine ţi-a dat ţie 
dreptul să bagi în buzunarul tău banii poporului? 

Şi din doi paşi e lângă el şi îi împlântă mâna în gulerul 
cămâăşii. Oamenii se foiră dintr-odată şi un zumzet surd se auzi 
plutind peste curte. Simţindu-şi sora lângă el, vicejudele mai 
prinde putere şi vrea să se smâcească din. Strânsoarea 
doamnei. 

— N-ai niciun drept asupra mea şi mie să nu-mi pui mâna-n 
grumaz! 

— Mişelule, încă mai ai nas să te şi obrăzniceşti? — şi cârja 
doamnei se ridică dintr-odată, apoi se năpusteşte asupra capului 
vicejudelui. 

Sora judelui se repede ca o leoaică înaintea fratelui, cu o 
mână întinsă să prindă cârja. Cum ţinea copilul în braţe cu 
cealaltă mână, cârja alunecă pe lângă mâna întinsă şi loveşte 
copilul peste cap. Zbieratele copilului umplură curtea, sfredelind 
prin urechi ca un cui ascuţit. 

— Cară-te cu copilul de-aici, n-auzi? — se răsti doamna, 
căznindu-se să se potolească, deoarece îşi propti cârja în 
pământ. 

Femeia fuge în casă, luluindu-şi copilul care zbiară de moarte. 
S-au întărâtat însă buciumanii, 

— Hotule, te îngraşi din banii noştil 

— Îţi dăm noi taxă, de ţi-o puţi a mort, tâlhar ce eşti tul - şi 
câţiva se apropie cu bâtele ridicate. 

— Să nu vă apropiaţi, că puse! — şi vicejudele se dă câţiva 
paşi înapoi. 

— Puşcă, mă, bată-te Dumnezău, dacă ai coragie, că n-ai să 
ne omori tu pe toţi dintr-odată şi-atunci şi-a tău soarele îi dus! — 


strigă unul din dreapta lui, venit poate cu gândul să-i smulgă 
puşca. 

Vicejudele vede primejdia, se da înapoi, cu puşca ţintită spre 
cel ce se apropia, când se pomeneşte cu cineva în spinare care 
îl prinde de mâini. Mai sar şi alţii şi prind de puşcă, vânzolindu- 
se să nu o scape din mâini. 

— Feriţi, ca i-am dat foc! — tună vicejudele, smâcind de 
puşcă. 

— Dat la dracii să te-omoară, păduche ce eşti, se aude de la 
spate Nionioi, care avea o duşmănie mai veche cu ei. 

Câteva ciomege se înălţară peste capetele celor încleştaţi, 
ţintind să-l lovească pe vicejude, dar în vânzoleală pot nimeri pe 
alţii. Pe deasupra lor, se zăreşte vârful parului întins de Huhu să 
înţepe căpăţâna celui vinovat. Din vânzoleală, nimeri pe un 
umăr şi o mână îl plecă la pământ. 

Când se văzu împinsă în lături de cei întărâtaţi, Catarina se 
apropie şi puse manile pe umerii celor din faţa judelui. 

— Staţi, staţi, oameni buni! — strigă din toate puterile. 
Asculta- ţi-mă şi lăsaţi-l pe mâna mea. 

Izbiţenii se feresc într-o parte şi doamna lor se apropie de 
vicejude. li pune mâna pe umăr şi se uită la el cum suflă ca un 
foi, cu sângele opăcit în obraji. Cu cealaltă mână îi smulge 
smocul de chitanţe aninate în grabă într-un buzunar al 
pieptarului. 

— Mă mişelule, n-am venit să ne mânjim mâinile cu sângele 
tău, pentru că nu vrem să te avem pe suflet, oricât de ticălos ai 
fi. Fără ascultă ce-ţi spun aci de faţă cu toţi oamenii pe care i-ai 
stors de bani. Dacă până mâine seară nu aduci chitanţă şi 
pentru cei opt sute de florini, să ştii că din casa ta nu mai 
rămâne piatră pe piatră! 

— Aşa! — tunară dintr-odată mai mulţi. 

— lacă, ai auzit şi din gura lor! Şi de astăzi înainte, nu mai eşti 
vicejude! Să spui la domnii ceia de la şpanat că eu te-am tapat 
din slujbă şi mai mult să nu îndrăzneşti să pui piciorul prin 
casele oa- menilor. Ne-am înţeles? Şi acuma poţi să te duci în 
casă! — şi-i arătă cu degetul spre vraniţa târnaţului. 

Vicejudele porneşte încet cu paşi mici, mereu cu faţa la 
oamenii adunaţi, care îl încolţeau cu privirile. Se vedea că nu se 
desmeticise de spaimă, căci puşca îi tremura în mâini, cum o 


ţinea încleştată. Se tot târăşte înapoi, în urechi cu strigătele 
celor care îl scrofăresc cum le vine la gură: 

— Hoţule şi tâlharule! 

» Mişăl de două piţule! 

— Păduche ce eşti tu! 

— Te saturăm noi de bani! 

— Ti-arătăm noi mâne sară, Dumnezău cui te-o făcut! 

Vicejuuele se trezeşte c-a ajuns la uşa târnaţului abia când i s- 
a poticnit piciorul de treapta de piatră de pe care se păşeşte 
înăuntru. Nu întoarce capul şi vrea să o deschidă întinzând 
mâna îndărăt, dar nu poate nimeri încuietoarea. Bâjbâie câteva 
clipe în neştire, înciu- dat că nu poate întoarce capul ca s-o 
găsească dintr-odată. Buciu- manii pricep de ce zăboveşte atâta 
şi se pornesc pe nişte hohote, de se cutremură curtea. 

— Mă, coată pe la ţâţână, că mai iute deschizi, bati-te 
Doamne, mut! 

— Te-o pus vicejude şi nu eşti vrednic nici să-ţi deschizi uşa 
târnaţului tău, mânce-te perirea să te mance! 

— Strigă, mă, pe domnii ceia din Abrud să vină să-ţi ajute să 
te poţi băga în casă! 

Hărmălaia amestecată cu râsete îi mai dă câtva curaj, 
întoarce capul pe fugă, apucă încuietoarea şi intră într-un tâniaţ. 
Încă un pas şi uşa casei e descuiată, apoi zăvorâtă pe dinăuntru. 
Capul i se iveşte în fereastră. Când îl zăresc, oamenii prind a 
hohoti din nou, apoi cineva strigă: 

— Mă, pe mâne sară, ai grijă, că-ţi aprindem casa, da cu uşa 
încuiată pe dinafară, să te facem scrum! 

— Lăsaţi-l acuma să-şi schimbe izmenele şi cioarecii! — strigă 
Nionioi să se audă peste toţi. 

Prinşi de voioşie, oamenii pornesc înapoi, trecându-şi râsetele 
de la unul la altul, ca şi cum ar fi uitat că veniseră atât de 
porniţi. 

XI 

ÎNTR-O SÂMBĂTA, PE LA SFÂRŞITUL LUI APRILIE, trei Călăreţi, 
urmaţi de un al patrulea, se apropiau de lzbita. Plecaseră 
devreme din Abrud, înainte de răsăritul soarelui, dacă de-abia 
ce trecură de cotul Coleşenilor, îi putură zări razele undeva 
înspre Corabia, Până aici veniseră mai mult tăcuţi, poate 


nedezmeticiţi încă de mah- mureala sculatului prea dimineaţă. 
Trebuiau să fie o dată cu seara tocmai în Galda de Jos, unde se 
întâlnesc drumurile de ţară de pe Mureş cu cel de pe Târnava. 
Bubuitul şteampurilor îi mai înviorase în câtva, mai ales pe cel 
mai bălan dintre ei, la gândul că o va mai auzi vorbind piţigăiat 
pe fata cea guşată a ştemparului lor. Când intrară în Izbita, el îşi 
puse mâna streaşină la ochi şi rămase uitându-se la şteampurile 
lor, undeva în dreapta drumului, cum se desco- lăcea valea 
după cot, cam la o bătaie de puşcă. Săgeţile se ridicau şi cădeau 
pe rând, dar pe lângă ele nu se zărea nimeni, poate era prea de 
dimineaţă. Când ajunseră la pod, descălecară şi cel mai bălan 
spuse ceva servitorului. Acesta legă doi cai de şeaua celorlalţi, 
pe care îi duse de căpăstru, cotind pe drumul de lângă vale spre 
şteam- purile lui loan Sterca Şiuluţiu, unde fusese trimis să-i 
aştepte. 

Cei trei rămaşi în drum se uitară spre casa Catarinei Varga, îşi 
mai potriviră hainele boţite de staul în şea, apoi se strecurară pe 
portiţă unul după altul, în capul treptelor, îi întâmpină Salvina lui 
Coleşeriu, care se nimerise de rând la doamna lor. Când ce-i 
zări, fugi ca speriată înăuntru, apoi le deschide uşa din mijloc şi 
le arătă să intre pe cea din dreapta. Intrară, după ce un glas le 
răspunse ceva nedesluşit la ciocănitul lor şi zăriră o doamnă 
ridicându-se de după masă, după ce pusese un semn în cartea 
pe care o citea, cu scoarţe de piele, poate o carte de rugăciuni. 
Se oprise în faţa mesei şi se uita pe rând la tinerii rămaşi 
încurcaţi, poate de sfială. Fără voie i se ivi 

un zâmbet care îi întineri dintr-odată faţa şi întinse mâna celui 
mai bălan. 

— Pe dumneata te cunosc, eşti fiul domnului controlor Şuluţ, 
vii mereu pe la şteampurile voastre. 

Măgulit, losif Sterca Şiuluţiu se descoperi şi îi sărută mâna. 

— Şi pe dumneata te-am zărit prin Abrud, oricum figura mi-e 
cunoscută. 

lon Faur se descoperi şi el şi-i sărută mâna după ce îşi spuse 
numele. Al treilea nu mai aşteptă, se plecă şi el să-i sărute 
mâna, recomanciându-se: 

— Avram lancu, student în drepturi. 

— Eşti cumva fiul lui Alexandru lancu, judele din Vidra de Sus? 

— Da, doamnă, se grăbi să confirme, înclinând puţin capul. 


— Am auzit de dumneata, ca şi de tatăl dumitale, vorbindu-se 
prin Abrud. Dar despre dumneata se vorbeşte mai frumos. Şi se 
cam vede de ce. 

Un fel de rumoare se stârni între cei trei, în vreme ce Catarina 
avu doar o sclipire, nu se ştia, de admiraţie ori de şiretenie 
feminină (ori poate de amândouă). 

— Şi, mă rog, cu ce ocazie pe la Bucium? Da poftim, uite, ne 
luarâm cu vorba şi uitasem să vă poftesc la scaun. Şedeţi aici - 
şi le arătă cu mâna două scaune în faţa mesei, la care mai 
adăugă un al treilea smuls din colţul lui. Cei trei se aşezară cum 
nimeriră, aruncându-şi fără voie privirea în lungul odăii. Pe un 
perete atârnau două icoane pe sticlă, se cunoşteau de departe 
după poleiala mai aprinsă. Pe alt perete, un blidar țărănesc cu 
ulcele şi cănite atârnate cu toarta în cuiele mari de lemn. Într-un 
colţ, dulăpiorul cu trei muchii în care se vedep. U câteva cărţi, 
unele cam groase. Ceie trei laviţe de-a lungul pereţilor erau 
aşternute cu câte un ţol de lână albă învârstată cu negru, 
înguste pe potriva lăţimii lor şi cu miţele spân- zurând la vale ca 
ţurţurii la o streaşină îngheţată. Toată odaia părea cuprinsă de 
un fel de pace: toate stăteau ca împietrite, iar timpul, ca oprit 
pe loc. Catarina se aşezase şi ea la locul ei, de cealaltă parte a 
mesei şi se uita când la unul, când la altul. Zâmbetul se ivi din 
nou. 

— A avut dreptate Salvina când mi-a spus: „Doamnă, vin trei 
domnişori ca trei crăişori”. 

O salvă de hohote înăbuşi odaia, în vreme ce Salvina, rămasă 
aşteptând la uşă, fugi, roşie până în vârful urechilor, trântind 
uşa după ea. Incidentul aduse cu sine destinderea necesară şi 
cei trei se mai dezmorţiră pe scaune, 

— Şi acum să trecem la tema vizitei, Vă ascult - şi întinse 
mâna peste masa ca îndemn. 

— Doamnă, ne întoarcem din ferii, adică din vacanţă, să ne 
ducem, noi doi la Cluj şi dânsul la Blaj, unde e student la 
teologie, vorbi losif Sterca Şiuluţiu cam pe nerăsuflate şi cu un 
ton decla- matoriu, ceea ce îl trăda a fi student la drept. Se lăsă 
o tăcere pe care o curmă tot Şiuluţiu, ca să nu-i cuprindă iarăşi 
sfiala de la început. Ne-am gândit să trecem pe aici şi să vă 
aducem omagiile noastre pline de admiraţie pentru ceea ce 
înfăptuiţi aici - şi se opri, ca şi cum un nod i s-ar fi aşezat în 


gâtlej. 

Doamna se uită la el, apoi la ceilalţi, poate nu înţelegea bine 
cuprinsul vorbelor auzite. 

— Poporul de aici din munţi vă priveşte cu multă simpatie, se 
dezlănţui lon Faur, ajutându-se şi de mâini, care căutau să 
rotun- jească înţelesul vorbelor. Era mai înalt decât ceilalţi şi 
cam brunet, cu mustăţile subţiate la vârfuri. Hainele negre pe 
care le purta, ca teolog, îl arătau şi mai întunecat la faţă. Se 
spun vorbe mari, cum am auzit chiar şi prin Abrud, cât am fost 
în ferii. 

— Cum adică? — şi doamna bătu cu degetele pe masă, poate 
semn de nerăbdare sau curiozitate. Faur se uită la cei doi şi, 
fiindcă nu zări niciun semn în privire, continuă cu curaj: 

— Se spune că aţi vrea să pregătiţi o a doua ediţiune a revolu- 
ţiunii lui Horea... 

Doamna izbucni în râs, tresărind pe scaun şi uitându-se înve- 
selită. Faur rămase încurcat, uitându-se iarăşi la cei doi de la 
care aştepta vreun ajutor. 

— Da, doamnă, lumea e cuprinsă de spaimă - vreau să zic 
lumea bună, căci bieţii iobagi - uitaţi, să vă confirme şi ei. 

Cei doi dădură din cap, cu privirea ţintuită asupra ei, căutând 
să desluşească pe chipul ei dacă prevesteşte asemenea fapte 
mari. 

— Se pare că de aceea au eşuat toate încercările autorităţilor 
de a vă prinde, se amestecă Avram lancu. Altcum nu se poate 
explica. Şi aceasta, dacă-mi daţi voie - i s-a părut că doamna ar 
fi vrut să spună ceva -, a sporit considerabil faima 
dumneavoastră printre munteni şi stau în aşteptare după 
semnul cel mare. 

— Da de unde! — şi zâmbi reţinut, plimbându-şi ochii de la 
unul la altul. Eu nu voi cădea în greşeala în care au căzut 
căpitanii lui Horea! Adică eu n-am îndemnat pe nimeni să 
omoare, să răpească sau să dea foc! Nu, dragii mei, eu am 
umblat numai pe căi legale, prin petiţii şi reclamaţâuni la forurile 
cele înalte, deoarece curtea 

din Viena nu ştie ce abuzuri grosolane comit slujbaşii fiscului, 
de la cel mare până la cel mai mic. Este acesta vreun îndemn la 
răscoală? Dar de când este oare oprit a te apăra în contra 
nedreptului şi a asupririi? 


Cei trei ascultau împietriţi pe scaune şi aproape nu le venea 
să creadă că stăteau în faţa unei femei. Losif Sterca Şiuluţiu va 
pune pe hârtie vorbele mari de la această întâlnire în memoriile 
pe care le va scrie la bătrâneţe. Ca şi cum şi-ar fi adus aminte în 
timpul pauzei, Catarina îşi rotunji cele spuse, motivând 
întâmplările care dăduseră de atâtea ori ocol întregului ţinut. 

— E drept că am îndemnat numai la faptele mici, cum a fost 
nimicirea plantaţiei de puieţi de sub Detunata şi tragerea la 
răspun- dere a vicejudelui care nu depusese taxele încasate, dar 
toate acestea au avut bază legală, dovadă că ancheta 
autorităţilor mi-a dat dreptate, nu direct, ca să nu-mi crească 
acţiunile, cum s-ar zice, ci indirect, nesancţionând pe nimeni. 

— Şi aţi trimis şi la Abrud o scrisoare cu privire la exarândarea 
cârciumelor, se amestecă Şiuluţiu, ca să arate că ştie mai multe, 
ca unul ce văzuse întâmpinarea chiar la şpanat, unde tatăl său 
era con- trolor. 

— Da, e adevărat, dar am acţionat tot în spiritul legii, 
notificându-le domnilor în cauză că acel drept de cârciumărit era 
al comunelor Bucium, Abrudsat şi Cărpiniş, întrucât minerii de 
aici n-au fost niciodată iobagi,.ci oameni liberi. Şi acolo am 
acţionat numai ca apărătoriu al celor trei comune şi numai cu 
scopul de a preveni vreo tulburare, deci numai animată de 
intenţii paşnice. Şi de câte ori am vorbit poporului, am căutat 
să-i arăt numai drepturile pe cale le are de la natura. Nu m-am 
dat niciodată înapoi de a le spune tare şi răspicat că Dumnezeu 
a creat pe om liber şi că numai tiranii l-au supus şi de aceea nu 
trebuie să mai facă robotă. 

— Le spuneaţi, cum zic ei, „cuvinte dulci despre libertate”, se 
amestecă iarăşi Şiuluţiu, gata sa zâmbească. 

— Da, săracii! Şi ce rău îmi pare că nu pot să fac mai mult... 
Şi rămase tăcută, uitându-se undeva pe fereastră spre zări mai 
depăr- tate. O undă întunecată se furişă peste ochii ei, adâncită 
de culoarea lor neagră. Liniştea împietrită se furişă din nou în 
odaie, încât cei trei nici nu cutezau să se mişte pe scaune. 
Deodată, doamna tresări. 

— Uite, ne-am luat cu vorba şi am uitat, Doamne, Doamne! 


Tu, Salvină! — strigă cu faţa spre peretele vecin. Răzbătu un 
răspuns slab şi Salvină se ivi în uşa. 

— Fă-le iute un bahnoş la domnişorii aceştia, dac aşa, bun, ca 


la trei crăişori, cum ai zis tu! Fata pufni în râs şi închise uşa în 
urmă-i. Cei trei rămaseră zâmbind, cu ochii ta stăpâna casei. 
Poate ştiţi că aici la Bucium mâncarea de gală e balmoşul şi de 
aceea când le vine cineva mai de vază, totdeauna îi pun înainte 
balmoşul cald, cum e luat de la foc - cu untul sfârâind prin el. Şi 
cum să nu fie mâncarea cea mai de preţ mălaiul fiert în 
smântână, ia gândiţi-vă! De câte ori n-am mâncat şi eu, când 
mi-l puneau înainte cu atâta dragoste şi se uitau în ochii mei cu 
atâta bucurie că au şi ei pe cineva. Şi doamna îşi plecă privirea, 
ascunzându-şi ochii, poate se umeziră şi nu-i plă- cea să-i vadă 
lumea. După câteva clipe, se uită spre ei şi vorbi mai potolit. 
Dumneavoastră care studiaţi dreptul, aveţi datoria să veniţi în 
ajutorul bieţilor oameni... 

— Aşa ne-am gândit şi noi, interveni nerăbdător Avram lancu. 

— Pentru că e un popor vrednic, cum nu se poate mai bun. 
Uite, bine că mi-am adus aminte, să vă citesc o pagină din 
enciclopedia asta voluminoasă, pe care am adus-o de la Viena. 
Şi se sculă şi aduse din dulăpiorul din colţ o carte groasă pe care 
o deschise pe masă şi începu a o frunzări, în timp ce vorbea. 
Aşa! lată ce scriu W. Hoch- mann şi Martin Opitz despre poporul 
român în Beschreibung der Erde la pagina 3074... 

— O fi desigur Martin Opitz, cel pe care îl ştim din poemul său 
despre Zlatna, întrerupse iarăşi Avram lancu, tresărind pe 
scaun. Ce frumos vorbeşte acolo despre oamenii de pe aici, mai 
că am învăţat pe dinafară! Mi-l amintesc şi din Antici/e romanilor 
a lui Damaschin Bojincă, unde este citat lung şi foarte elogios 
despre jocul şi portul nostru. 

— E, aici vorbeşte şi mai frumos. lan ascultați să vă citesc 
nem- ţeşte, cred că înţelegeţi toţi (cei trei deteră din cap), să 
încep aşadar: Aus diesem Gemisch aber, aus welchem dos 
walachische Volk seine Abstammung hat, entwickeln sich Kopfe, 
welche Klassisch sind und als Moadelijâir Gemmen  bentitzt 
werden konnten; Kopfe, die auch im Innern dos Bergen, was ihr 
Ausseres andeutet; denn schnellere Fassungskraft, Qffeneneren 
Verstand, grosseren Scharfsinn, verbun- den mit Gewandheit 
des Benehmens, wie mitunter der gemeinste Walache zeigt, 
findei mân nirgends. Dies Volk verelnt, und zur hdehsten 
Civilisation herangebildet, wăre geeignet, an der Spitze der 
geistigen Cultur der Menschen zu stehen. Und um dies voii zu 
machen, ist auch seine Sprache so wohlklingend und reich, dass 


sie sich fur dos gebildeste Volk der Erde besonders eignen 
wiirde. 

Citise ralădiindu-şi vocea după desfăşurarea ideii, punctând-o 
cu arătătorul ridicat. 

— Acum sa încerc să o şi traduc, pentru că mi se pare că 
înţele- sul atârnă mai greu pe româneşte. lar unde greşesc, să 
mă corectaţi. Cei trei izbucniră în râsete, ştiind că era la mijloc 
un fei cfe modes- tie. Atât că frazele sunt cam lungi, mai ales 
întâi, voi încerca totuşi să nu dau greş asupra conţinutului, chiar 
dacă româneasca mea va fi puţin mai încârligată. Deci: „Dar din 
acest amestec din care îşi trage originea poporul valah, adică 
românii, se dezvoltă - sau mai bine, se formează - capete care 
sunt clasice şi care ar putea fi folo- site drept rnodel pentru 
pietri nestimate - sau scumpe - capete care de asemenea 
ascund în lăuntrul lor ceea ce arată exteriorul lor; căci nu se 
întâlneşte nicăieri o putere mai vie de a înţelege, o mai mare 
agerime a minţii, unite cu îndemânarea purtării, cum le 
dovedeşte românul cel mai de rând. Acest popor, unit şi pregătit 
pentru cea mai înaltă civilizaţie, ar fi potrivit să stea în fruntea 
culturii spiri- tuale a omenirii. Şi-pentru asta a putea săvârşi 
aceasta pe deplin, este limba lui atât de armonioasă şi de 
bogată, încât ar fi chiar po- trivită pentru poporul cel mai cult 
din lume”. Aţi auzit? 

— Minunat! De necrezut, doamnă! E, mai sunt capete care 
văd în români şi altceva decât biidos olah1 şi altele de acestea 
cu care suntem gratulaţi de opresorii noştri, răspunse lancu 
pentru toţi, foindu-se pe scaun. 

Se vede că se aprinsese o scânteie. 

— Dar va trebui să luptaţi şi dumneavoastră, ca viitori 
cărturari ai neamului, cu toate puterile... 

Poate Catarina ar mai fi adăogat ceva, dar tocmai intra pe uşă 
Salvina, cu un teanc de blide şi o măsăriţă. Blidele le aşeză pe 
laviţă, iar cu măsăriţă rămase în mână, până când Catarina îi 
făcu semn să o întindă pe masă, ferind, enciclopedia pe care o 
aşeză pe laviţă. Apoi potrivi cele patru blide smălţuite, cu cocoşi 
care cântau pe rundul lor, sclipindu-şi crestele în roşul aprins 
lăsat de zugrav cu multă dărnicie. leşi şi veni apoi cu un laboş în 
care balmoşul gălbui încă îşi mai forfotea untul rămas din 
smântână clocotită. Aşeză alături şt o pâine mare neîncepută, 


dar când crezu că e gata, băgă de seamă că uitase furculiţele şi 
fugi în odaia de alături, de unde se întoarse tot pe fugă cu ele 
într-o mână. 

1 Valah puturos (mag.), 

— Spune-mi, Salvina, de care-ţi mai place din cei trei crăişori, 
cum le-ai zis tu, să pun o vorba bun& pentru tine? — o înţepă 
Catari- na, zâmbind de încurcătura care o dăduse de gol. 

Salvina pufni în râs, se făcu toată roşie când simţi privirile 
aţintite asupra ei şi fugi în odaia de unde venise. 

— Cred că n-aţi prânzit, de aceea balmoşul va fi şi de 
merinde, nu numai de eticheta, spuse cam în glumă Catarina, 
împărțind cu o lingură mare de lemn prin blidele oaspeţilor. 
Acuma, cum poftiţi, gol sau cu pită. Când am venit aici, mi s-a 
spus că gol ar fi pe dom- neşte, dar eu îl prefer cu pită, ştiţi, din 
cauza grăsimii. Grăbiţi-vă, că, dacă se răceşte, îşi pierde 
caratele - şi râse de poanta ce-i venise fără voie. Băutură nu vă 
ofer decât apă de la ţârău, alta n-am, ca una care nu o folosesc 
nici măcar în doză medicinală. 

— Lăsaţi, doamnă, c-avem noi la straiţă, şi încă de cela tare 
de-ţi sare căciula, cum se zice, iar pe seară ne-om scălda în vin 
de Galda, răspunse lancu pentru toţi. Catarina îl privi zâmbind în 
ochii albaştri ca viorelele de mari şi i se păru că zăreşte o undă 
jucăuşă. 

— Îmi pare bine că m-aţi vizitat ca să mai cunosc şi eu tinere- 
tul ce se ridică. Mai ales că vă aşteaptă vremuri mari, adăugă 
după o clipă. 

Cei trei rămaseră cu furculiţele în mâini şi b priveau 
întrebători. Simţeau că vrea să continue, dar nu găseşte vorbele 
potrivite. După ce mai îmbucară de câteva ori, Catarina lăsă 
furculiţa pe marginea blidului şi se rezemă de speteaza 
scaunului. 

— Nu ştiu cum să vă spun, dar simt eu că vremea se apropie. 
Să nu vă închipuiţi cumva că aş fi vreo farmazoană, sau ceva 
ghicitoare care obişnuieşte să ghicească viitorul după nu ştiu ce 
semne, căci eu n-aş putea spune desluşit care ar fi acele semne. 
Totuşi îmi spune mie ceva, aşa din lăuntrul meu, că se vor 
petrece lucruri mari, pentru că vremurile s-au încărcat, cum să 
spun, stau aşa, ca norii groşi ce s-au îngrămădit să dea ploaie. 
Şi ploaia nu poate începe până nu se iscă un trăsnet, după care 


începe să curgă cu găleata, cum se zice. Văd eu şi cum merg 
lucrurile în împărăție, toate s-au înţepenit nu ştiu cum, lumea e 
sătulă şi vrea sa se întâmple ceva. Şi nu e de mirare, deoarece 
vântul de libertate stârnit de revoluţia fran- ceză adie pe furiş de 
o grămadă de ani, încât vremurile s-au copt. Şi vântul acela va 
avea puterea să măture cojile dezghiocate şi să cadă fructele în 
pământul reavăn. Nu vi se pare? Dumneavoastră, tinerii, sunteţi 
mai deschişi la ceea ce abia mijeşte - şi se uită pe rând la ei, 
aşteptând poate un răspuns. 

— Mi se pare că aveţi dreptate, vorbi iarăşi îancu pentru toţi, 
Mă gândesc la atâtea anacronisme care s-au adunat şi care vor 
con- stitui oarecum butoiul de pulbere care va răsturna vechiul 
edificiu. Problema e: cine va aduce scânteia? 

— Dumneavostră, tineretul, fiindcă veniţi cu potenţialul 
necesar de entuziasm. 

— Da, doamnă, dar şi lui îi trebuie o scânteie de undeva. Din 
ţara lui sau din altă parte, vreau să zic. Poate tot dk; Franţa şi 
de data aceasta, dar noi cunoaştem aşa de puţin această ţară. 

— Cu cenzura asta, nu-i de mirare. Anumite cărţi nu pot pă- 
trunde. 

— Chiar dacă vin, noi nu cunoaştem franceza, aflăm numai 
ceea ce răzbate - şi filtrat - din traducerile germane şi 
maghiare. Dar, din câte mi-am putut da seama din paginile lui 
Lainennais, germenul lucrează în adâncurile societăţii franceze.’ 
Sunt previzibile noi zori şi pentru celelalte ţări din Europa. 

— Ai dreptate, domnule îancu, fierbere este şi acolo. Când am 
fost la Viena, am aflat că mocneşte ceva, pentru că şi Guizot e 
tot un fel de Metternich, iar francezii sunt mai explozivi. Ceilalţi 
râseră. N-am zis bine? — întrebă ea, contrariată. 

— Ba da, chiar foarte bine, căci aşa s-ar deriva din rădăcina 
latină exploda, cu participiul exp/osus, care înseamnă „a arunca, 
a respinge bătând din palme”, se amestecă teologul Faur, mai 
acasă în probleme de filologie. 

Se lăsă o linişte, poate şi pentru că mesenii se străduiau să 
sfârşească mai repede. Cel puţin tinerii erau grăbiţi, mai având 
încă mult drum până la căderea serii. Şiuluţiu, care vorbise mai 
puţin, ca să poată reţine mai fidel conversaţia, crezu nimerit să 
vânture o întrebare, ca un prognostic: 

— Şi fiindcă vremurile sunt aşa... Coapte, cum aţi zis, nu vă 


gândiţi că dumneavoastră sunteţi cea mai expusă vexaţiunilor? 

— Nu mă tem, domnule Şiuluţiu! Nu cred să încerce cineva să 
mă aresteze, căci acela, de ar avea zece capete, pe toate le-ar 
pierde! Nu exagerez, ştiu din încercările de până acuma, 
buciumanii ar tre- ce şi prin foc pentru mine. E drept că şi eu 
sunt destul de prudentă, ba câteodată chiar exagerat de 
prudentă - asta şi pentru că ascult îndemnurile lor de a mă feri 
din calea focului, când sunt semne că s-ar putea ivi. 

Masa se terminase şi cei trei stăteau gata de ducă. Cel dintâi, 
ca cel mai bătrân, se ridică îancu şi mulţumi, dând din cap: 

— Ne-a făcut foarte mare plâcere că v-am cunoscut şi de 
aproape, nu numai din auzite şi vft asigurăm că rămânem mai 
mult decât încântați de această vizită. Daţi-mi voie să adaug că 
am învăţat ceva din purtarea dumneavoastră şi ne vom da 
silinţa să învăţăm şi mai mult. lar ultimul adaus cuprinde 
mulţumirile noastre fierbinţi pentru ospitalitatea unsă cu balmoş 
buciumănesc. 

— Se cunoaşte viitorul advocat: vorbe pompoase, frumos 
sunătoare! — şi Catarina ieşi de după masă să-i conducă, 
întinzându-le mâna pe rând, pe care cei trei o sanitara cu 
acelaşi respect ceremo- nios. 

— Doamnă, vă asigur că sunt din suflet! — întări lancu, 
aşezându-şi dreapta pe piept. 

— Bine, vă cred - şi zâmbetul îi confirmă spusele. Poate se va 
ivi ocazia să dovediţi şi cu fapte. 

Cei trei se mai înclinară o dată de la uşă, apoi ieşiră în drum. 
Şiuluţiu alerga pe drum spre şteampurile lor, de unde se 
întoarse cu sluga şi cu caii. Incălecară din drum şi trecură podul 
pe Izbicioara în sus să iasă la Corabia şi de acolo pe cărarea de 
pe culme peste Dâmbul Tâului, apoi Dealu cu Sasău, Mlaca, 
Ciumerna, până la Pârău Turcului. 

Cât umblară pe lIzbicioara în sus, plutiră numai prin miros de 
răşină. Pădurile de pe coaste musteau întruna şi izul pătrunzător 
se furişa pe nări, purtând gândurile acolo unde în calea zării se 
înălța Corabia ca o navă plutind în veşnicie. Verdeaţa de-abia da 
a se dez- morţi, pajiştea rămânea tot închircită, doar puţinele 
sălcii lăstâreau mâţişoare în jurul cărora se auzea gângăniile 
bombănind. 

După ce ieşiră la crucea Vulcoiului, lumea parcă se desfăcu în 


lături şi ochii se puteau purta în voie peste culmi până în valea 
lărgită de Mureş. Culmile se înşirau ca nişte valuri izbite din 
toate lăturile de vânturi uriaşe, încreţindu-se după cum se 
povârniseră văile pe care le străjuiau. De pe drumul Corăbiei 
zăriră undeva spre miazăzi dungile alburii ce se ridicau de la 
topitoriile Zlatnei, ca fumul de la nişte lumânări de ale uriaşilor 
de demult. Faţa Corăbiei sta gata de primăvară, aşteptând să-şi 
dezmorţească rădăcinile de stânjenită, sânziene, ochiul boului 
cu bobocul galben şi mare cât un pumn. Acuma râdea şi ea în 
soare, fluturându-şi creştetul de brazi în seninul cerului adânc şi 
blând. 

— De-acum mergem tot cu zârile în piept! — rosti cel ce 
calarea înainte. 

— Da, da, se trezeşte poezia! — se auzi din urmă-i. 

După ce soborâră de pe dâlma Băhăliciurisor, o apucară pe 
Dealu-cu-Sasău, culme lungă şi domoală, ftra suişuri şi 
coborâşuri. Drumul de care străbătea tot prin păduri de fag şi 
copitele cailor, foşneau întruna prin frunzişul gros şi mucegăit, 
stârnind un miros de putrejune înăcrită. Din loc în loc, câte o 
poiană îşi deschidea luminişul, lăsând loc să se vadă peste 
atâtea rânduri de eiiâmi răma- se ca încremenite de atâta 
veşnicie. Un ocol mai lung îi scoase pe Ciumerna, plină de 
scobituri şi sohodoale, cu pajiştea presărată de bolovani ce din 
depărtare păreau turme de mieluşei. Pe câte un Soc, copitele 
cailor sunau ca pe gol, semn că treceau peste vreo peşteră 
ascunsă. 

Trecuse de arniazi când ajunseră deasupra locului numit 
Pârău Turcului, numai stane de piatră sură, pe care se vedea 
căţărat câte un jneapăn sau brăduţ, în creştetul lui, era o poiană 
străbătută de cărări, unele în lungul muntelui, altele coborau 
înapoi spre întregal- de, sau spre răsărit, spre Valea Mureşului. 
La încrucişarea cărărilor, se zărea un izvor chiar în creştetul 
culmii. Apa gâigâia ca o vână ruptă printre pietricele rotunde cât 
ouăle de porumbel, ca şi cum o mână nevăzută ar fi căptușit cu 
ele fundul izvorului. Limpezimea era atât de străvezie, încât 
orice vietate ce se abătea pe lângă el trebuia să-şi moaie buzele 
în undele lui. Vara te îndemna şi răcoarea ei de munte, care te 
lăsa să înghiţi numai câte o gură, după care trebuia să vină din 
fundul gâtlejului un fel de grohăit de mulţumire. De aceea, toţi 


trecătorii fuceau şi câte un popas, mai scurt sau mai lung, după 
cum ajuta merindea din traistă. 

Călăreţii se opriră şi ei, descălecară şi lăsară sluga să adape 
pe rând caii, care nu se puteau sătura dintr-odată: sorbeau, 
sorbeau cu gâlgâituri groase, apoi îşi ridicau botui, lăsând să 
şiroiască apa pe la colţurile gurii de rece ce era, apoi şi-l 
împlântau din nou. Călăreţii îşi desfacură din oblâncuri traistele 
cu merinde şi se tolăniră pe lângă izvor pe pajiştea tunsă. Sluga 
legă căpestrele a câte doi cai şi-i iasă să pască în voie cât 
puteau rupe cu dinţii laţi, ferindu-şi buzele ca să poată apuca 
vârful ierbii, cum erau lacomi de verdeață, îşi desfăcu şi el 
traista cu merinde şi se aşeză cu faţa spre cai, trebuind doar cu 
urechile să tragă la ce vorbeau feciorii şcolari. Din toate 
merindeţeie se iviră bucăţi de miel fript, caş dulce cu coaja abia 
îngălbenită şi multe ouă roşii, albastre, viorii, sclipind la soare, 
de unse ce erau. Mâncau tăcuţi, cu ochii mai mult adulmecând 
depărtările de peste culmile rămase înapoi până la vară. 

— La ce te gândeşti, frate lancu? — întreba Şiuluţiu, luptându- 
se cu o pulpă de miel pe care nu se îndura s-o ciopârţească cu 


briceagul. 
— La doamna noastră! 
— Eram sigur! — strigă jubilând Şiuluţiu, gata să-i cadă 


îmbucă- tura. Cum ti se pare? 

— Cum să zic, o femeie extraordinară, adică ieşită din comun. 

— Acuma îţi explici de ce ţin atâta la ea buciumanii. Şi ceilalţi. 

— Şi de ce nu cutează autorităţile să pună mâna pe ea, îi luă 
vorba lancu, lăsându-şi briceagul descleştat pe merindeaţă, 

Ai auzit cum vorbea de omul care se naşte liber, adică din 
optica dreptului natural... Şi a lui Jean-Jacques Rousseau. Pare o 
rousseau-istă, poate chiar fără să-l fi citit. 

— Uite, vezi, c-am uitat s-o întrebăm, se amestecă Şiuluţiu, 

— Nici nu este neapărată nevoie, o fi auzit din discuţii, cum 
umblă mereu printre juriştii din Viena. Adică de la sursă, sau 
prin intermediari, n-are importanţă. 

— Ai văzut cu ce siguranţă de sine vorbea? 

Ei, tocmai aici e misterul care ne lasă cu poarta zăvorâtă. 

— Are un curaj gata să desfidă orice împotrivire. 

— Acuma ne cam apropiem de enigmă. Tocmai că nu e un 
curaj orb, ca al voinicului care se simte în putere, ci ceva mai 


adânc, de undeva dintr-un necunoscut... 

— Adică dintr-o forţă transcendentă, se amestecă Faur, care 
descojea fără grabă un ou învărgat în mai multe culori, poate 
unde îi părea rău de ele. 

— Eu aş zice dintr-un fel de intuiţiune, adică printr-un intuitus 
foarte lăuntric, îşi continuă lancu ideea. Aţi băgat de seamă cum 
spunea că simte ceva venind din lăuntrul ei care i-ar şopti, dar 
nu lămurit, ci vag, cum să zic, de care nu poţi să-ţi dai seami. 

— Înţeleg, conveni Şiuluţiu, ca să-l ajute la descâlcitul ideii. 

— Adică o fiinţă excepţională dotată cu această putere 
vizionară care apare doar la secole la câte cineva, încât poate 
percepe ceea ce scapă celorlalţi muritori, urmă brusc, trezindu- 
se că vorbeşte prea aprins. Uite, cum a fost şi loana d'Arc a 
franţujilor. 

— Poate că ai dreptate, se auzi Şiuluţiu mai mult şoptind, în 
vreme ce se întoarse pe pajişte să-i fie mai aproape. 

Acuma se putea vedea bine că era mult mai bălan decât prie- 
tenul său Avrămuţ, cu mustaţa cam tot atât de gălbuie ca şi 
fuiorul de în, iar ochii spălăciţi, într-atâta le era de albită 
albăstrimea, care îl făcea să pară un om blând şi moale. 

— Şi, ca să închei, tocmai aceasta putere vizionară stă la baza 
curajului care o călăuzeşte. Cam cum e lumânarea aprinsă 
înaintea celui ce păşeşte noaptea printre copaci şi stane de 
piatră. 

— E clar, clar ca lumina, întări şi Faur. 

— Aceasta îi domină toată fiinţa, îi conferă acea aureolă atât 
de greu de desluşit, prin care se impune fără voi. De aceea, 
pare de-a dreptul învăluită în enigme. Şi de aceea va avea mult 
de îndurat, tocmai fiindcă oamenii nu-i pot dibui resorturile care 
îi poartă fiinţa! 

— Şi tata spunea că are ceva în ea care îţi produce sfiiciune, 
dar şi o anumită simpatie. Povestea că venea de multe ori la 
şpanat la cancelarie şi stătea de vorbă cu ea, ba o servea cu 
toate, punându-i înainte registrele să le consulte. Nu îndrăznea 
nimeni să se gândească la arestare, iar în rapoartele lor 
recurgeau la fel de fel de motivări... 

— Întemeiate totuşi, căci aşa vorbeau şi pe acasă, completă 
Faur, gata să-şi strângă rnerindeaţa. 

— Da, dar lipsea tocmai esenţialul, adică motivul de bază, 


acea sfiiciune amestecată cu simpatie de care vorbeam. 

— Ei, fraţilor, istoria ne rezervă clipe mari, rosti lancu în semn 
de încheiere, ridicându-se cu rnerindeaţa înfăşurată ca s-o vâre 
în traista pe care se lungise. Să vedem cum se va înălța şi 
steaua doamnei Catarina. 

La izvor se perindară cu acelaşi ceremonial mocănesc la care 
silea puţinătatea fântânii. Cel dintâi se lungi lancu, proptindu-se 
în genunchi şi în mâini, cu gura deasupra izvorului. Apa ieşea 
gâlgâind şi lancu se lăsă câteva clipe robit de plăcerea pricinuită 
de felul cum vâna de apă se descolăcea dintr-odată, 
prefăcându-se în apă lină în golul pietricelelor albicioase şi 
seurgându-se apoi printr-o stirbitură ca început de pârău, îşi 
împlântă gura în şuvoiul gâlgâind, apoi şi-o ridică după câteva 
înghiţituri ca să-şi capete răsuflarea curmată de răceala 
alunecată pe gâtlej, la urmă şi-o împlântă din nou, până ce saţul 
fu plin. 

— Cum ştie natura să te silească să baţi mătănii la minunile 
ei! Ceilalţi râseră, apoi se rânduriră şi ei deasupra izvorului cât 
un pumn. Apoi încălecară şi porniră pe un început de ponor, pe 
drumul cam desfundat de roţile carelor ce veneau aici după 
lemne. Drumul ţinu lung, cu coborâs lin, până ce se pomeniră pe 
o coastă deasupra satului Cricău, cu casele împrăştiate pe şesul 
de la poale printre care răsăreau turlele a trei biserici, semn că 
pe lângă românii cei mulţi mai vieţuiau şi câţiva unguri. Teologul 
Faur, ca unul ce bătuse 

de mai multe ori drumul spre ţară, alese unul mai de-a 
dreptul, care lăsa satul în dreapta şi cobora într-o vâlcea ieşită 
dintr-un crâng de stejari mărunți. Nu departe în zare se desluşea 
Galda de Jos, cu bi- sericuţa de lemn aninată sus pe dealul plin 
de vii din stânga văii pe care veniseră tocmai de la Dealu-cu- 
Sasău. Soarele da a se apropia de culmi, de aceea împintenată 
caii să ajungă pe lumină. Cum pă- şeau pe câmpia întinsă, li se 
părea că şi orizontul s-a coborât o dată cu ei şi şi-a suflecat şi el 
marginile peste zare mai puţină. 

Pe când însera, intrară în Galda, stârnind pe la porţi câinii 
întărâtaţi de clinchetul potcoavelor şi strănutatul nărilor. Părea 
că nu vor mânea aici, căci nu se uitau la nicio curte, deşi câteva 
erau destul de arătoase. Când culmea dealului din stânga se 
sfârşi, se abătură pe un drum de câmp, plin de fâgaşuri scorojite 


şi se opriră la o poartă, sub poala unei vii. Era crama popii din 
Galda, ridicată aici în capătul viei, înconjurată şi de acareturi 
pentru iernatul vitelor, căci popa avea şi o bucată bună din şesul 
ce pornea spre Mureş, de pe care cosea trifoi şi lucerna; mai 
încoâo veneau ogoarele de grâu şi porumb. De aceea, crama 
era o casă deplină, cocoţată pe pivniţa cu vinurile, cu două odăi 
mari şi o tindă la mijloc, în care mâneau ai casei la iernutul 
vitelor, în dreptul intrării în curte se desluşeau două şuri cu 
grajduri, iar în stânga un fel de clădire ce arăta a ham- bar, căci 
avea o singură spărtură în pereţi, ca un fel de uşă scundă. O 
scară agăţată la mijlocul podului arăta şi acolo un fel de uşă din 
scânduri lipite. Aproape de el, o fântână cu cumpănă îşi 
spânzura ciutura în aer, lăsând vălăul plin cu apă să aşteptă să 
fie golit de dobitoacele însetate. 

Sluga lui Şiuluţiu descăleca cel dintâi, deschise poarta şi lăsă 
pe cei trei să intre călare, ca seniorii cine ştie cărui castel măreț. 
Din cuptoria din curte, rezemată cu spatele de gard, ieşi un 
tinerel slăbuţ şi cam înalt, cu părul fluturându-i într-o parte, cu 
ochii mici şi scli- picioşi de negri ce erau. 

— Domus nostra tota vos salutat” declamă, cu braţele în 
lături, ca pe o scenă, uitând că se afla într-o curte plină de urme 
de copite umplute cu apă de ploaie. 

Cei trei descălecară, lăsară căpestrele în mâna slugii, care 
ştia şi aici să le dea de rost, şi se apropiară de gazdă. N-apucară 
să-şi strângă mâinile şi în uşa cuptoriei se arătă preoteasa, o 
femeie cam scundă, cu obrazul plin din care sclipea numai 
voioşie, cu mânecile suflecate până din sus de coate şi cu 
mâinile pline de aluat. 

1 Toată familia mea vă salută! (/at.) 

— Poftiţi, poftiţi, ca v-am tot aşteptat. lonele, du*t sus, că ew 
mai a» încă atâtea de făcut, nu ştiu dacă mi-o ajunge noaptea 
asta. Aşa-i totdeauna când pleacă la şcoala copiii. 

— Vedeţi, mama ne gratifică mereu cu titlul de „copii”, şi eu! 
— şi îşi întinse de foioarele lungi ale mustăţilor negre ca să pară 
şi mai lungi, pornindu-se pe un râs ce părea fără sfârşit 

— Lasă, că şi când îţi fi cu părul sur ca mine, tot „copii” veţi fi 
pentru mine. Dac-oi mai apuca, adăugă, cu o umbră de duioşie 
ce o făcu sa se întoarcă la vatra cuptorului, de unde venea o 
boare călduţă cu miros de pâine ce dă în copt şi de came prăjită. 


lon Faur se apropie cel dintâi de tânăra gazdă şi, după ce îşi 
strânseră mâinile, îl luă de umăr şi se întoarse spre cei doi care 
aşteptau nedumiriţi în mijlocul curţii. 

— Hai să te prezint amicilor mei, Avram lancu şi Sosif Sterca 
Şiuluţiu, drepturişti la Cluj. 

— De nume le-am auzit, dar până acuma n-am avut onoarea. 
Eu sunt gimnazist în ultima clasă de filosofic la Blaj şi mă 
numesc Hon Găinam - şi parcă mai înălţă din piept când rosti 
numele, oprindu-se mai întâi în faţa lui Avram lancu să-i prindă 
mâna, cu zâmbetul înceţoşat de amurgul ce se lăsa. 

— Nota bene că toţi colegii îl-strigă: Ilon Găinaru, alias Gallus 
gallinarum2, ştii, ca să rimeze, adăugă Faur alăturându-li-se, ca 
şi cum ar sta să pună ceva la cale. 

— Etpuellarumll. —asta ai uitat, îl mustră Găinaru, cu 
arătătorul ridicat. 

— Puellarumque, mă! — se răsti Faur, ca de pe o catedră 
închi- puită. 

— Stai, frate, că aici intervine aliqua eximia interpretatio”, 
fiindcă que leagă de regulă numai elemente de aceeaşi 
categorie, care în cazul nostru ar anula dinstitteţia dintre „găini” 
şi „fete”, ceea ce... 

— Mă, iar te-au apucat subtilităţile lexicale, mai lăsă-le 
dracului acum şi adu-i încoace pe oaspeţi, că ei vin de la drum 
lung, nu ca tine, din vârful coteţului unde ai stat şi ai cârâit 
toată ziua, fi strigă din târnaţul cramei fratele său mai mare, 
Oheorghe, student teolog la Blaj. 

— Stai; stai, că aici intervine şi o anumită simetrie stilistică, 
nu mă opaci tu cu eximiile taie de pe vârful coteţului. Cum zice 
Vergi- 

1 Cocoşul găinilor (lai.). 

3 ŞI al fetelor (/at.). 

3 Oarecare interpretare aleasa (/at.). 

lâus, doar asta trebuie să ştii de la gramatica din clasele mici: 
tec- tttmque, armaque, canemque*. 

— Bine, bine, poetul îşi poate permite unele licenţe, dar... 

— Niciun dar, mai bine du-ne sus, unde se aud mai* multe 
gla- suri - şi Faur îl împinse înainte, să le deschidă portiţa de la 
trepte. 

Urcară şi în târnaţ deteră mâna cu celălalt frate care le 


deschise uşa tinzii, apoi a odăii din dreapta, de unde răzbăteau 
glasuri aprinse. 

— Ura, mocanissimil - tunară toţi deodată, sculându-se de pe 
laviţele ce ocoleau masa din colţul odăii. Erau Maxim Hulea, 
teolog la Blaj şi trei studenţi la drept: loan Pinciu din Răşinari, 
lie Măcelaru din Miercurea, veniţi cu o căruţă din ultimul sat 
până aici, de unde urmau să plece cu căruţa tatălui celui de-al 
treilea, luliu Mihali din Oieşdea, satul de peste vale. Mihali era şi 
el student în anul întâi la Cluj, venit aici de cu seară, cum le-a 
fost înţelesul la plecarea în vacanţă. Pe atunci, elevii şi studenţii 
se întovărăşeau potrivit dramului comun şi mâneau pe rând la 
colegii din satele mai apropiate, iar la înapoiere se strângeau de 
la capăt, îngroşându-se într-o ceată din ce în ce mai mare. 
Mergeau pe jos sau călare, cel mai adesea în căruţe, unde îşi 
duceau şi merinclea, iar când se adunau mai mulţi de câţi 
încăpeau, se rânduiau potrivit oboselii şi puterii de a îndura. De 
obicei, umblau cântând şi lălăind cât îi lua gura, mai ales când 
îşi tocmeau şi câte doi-trei lăutari să-i petreacă până undeva. 

O lumânare înaltă şi groasă dintr-un sfeşnic aşezat în mijlocul 
mesei împrăştia o apă gălbuie care făcea odaia mai potolită, 
cum e mai bună pentru intimităţi. Pereţii nu aveau decât ulcele 
şi urcioare aninate cu torţile în cui, mai la îndemână pentru 
oaspeţii la pivniţa cu vin. Pe peretele din faţa uşii, deasupra 
şirului de ulcele şi urcioa- re, era lipită o fâşie de hârtie pe care 
sta scris: HÂC BIBITUR2. În colţul de către tindă se vedea o 
camniţă, iarna pentru foc, acuma plină cu oale care de care mai 
pântecoasă, părând a-şi disputa fie- care părticica de loc. 

După ce noii veniţi îşi dădură mâinile cu cei trei jurişti şi cu 
teologul Hulea, lonel rândui o laviţă lângă masă, apoi aduse din 
tindă un scaun pe care îl aşeză în coada mesei. 

— Îmi permiteţi, ca major demus3. — toţi izbucniră în hohote, 


lonel tuşi -, vă rog să fim serioşi, pentru că momentul este 
solemn. 

1 Şi casa, ţi armele, şi câinele (/at.). 1 Aici se bea (/ai.). J Capul 
familiei (/at.). 

Acolo în capul mesei va prezida cel pe care îl vom alege 
pontifex mensae*. 

— Aşta-i latinească din vârful coteţului, mă! — se amesteca 
Hu- lea, zi-i mai bine pontifex epulfi. 


— Mai bine dux mensae3, mă, că nu suntem între prelați, îl 
corectă teologul Găinam. 

— Nu, nu, rămânem la terminologia consacrată de rit, tocmai 
pentru solemnitatea clipei. Eu îl socot cel mai nimerit pe 
mocanul emerit... 

— Nici la masă nu te laşi de rime, îl întrerupse din nou fratele 
său, râzând spre ceilalţi, gata să izbucnească în hohote. 

— Abrahamus lancu, eminens iuris peritus et mocanorum fu- 
turus duxl4 

— Vivat etfloreat\$ - răspunseră ceilalţi într-un glas, sfârşind 
în hohote care abia se putură stinge. 

lancu se aşeză pe scaunul din fruntea mesei, având deasupra 
capului o icoană pe sticlă ce înfăţişa un fel de cina cea de taină, 
după cupele de pe- masa cuprinsă de figuri încremenite, la care 
strălucea numai nimbul auriu din jurul capetelor. Juriştii se 
aşezară lângă el de o parte şi de alta, iar în coadă teologii Hulea 
şi Găinarii, lângă gimnazistul care umplu de îndată tpate 
urcioarele cu vin dintr-o oală cu toartă. 

— Să bem în cinstea noilor veniţi, rosti el, aşteptând în 
picioare. 

— Stai jos, ca ţi-ai terminat deocamdată atribuţia de paharnic, 
şi aşteaptă cu obedienţă, se făcu a-l ocări fratele său. 

lonel se aşeză şi se uită în capul mesei la Avram lancu, care 
tocmai şuşotea ceva lui loan Pinciu din dreapta lui. Simţind 
privirile aţintite asupră*i, apucă ulcica de toartă şi se sculă în 
picioare: 

— Propun ca mai întâi să desăvârşim înfrăţirea cu cei cu care 
încă nu suntem servus, dacă nu are cineva obiecţiuni. 

Toţi se ridicară cu ulcica în mână. Lancu se apropie de cei trei 
din coada mesei şi ciocni pe rând: 

— Servus! 

— Servus! 

Apoi se sărutară pe obraji. Gestul fu repetat şi de cei doi 
jurişti mărgineni, apoi îşi reluară locurile, mereu cu ulcica în 
mână. 

1 Pontificele mesei (/at). 

2 Pontificele ospăţului (/at.). 

3 Conducătorul mesei (/at.). 

4 Avram lancu, eminent savant al legilor şi viitor conducător 
al mocanilor (/at.). ' Trăiască şi înflorească! (/at.). 

— Vivat nostru «<ort'o! 1 - strigă lancu din capul mesei, 
înăhand ulcica. 

— In aeternuml* - tunară ceilalţi, de pâlpâi flacăra lumânării, 
gata să se stingă. Băură până la fund stând în picioare, apoi se 
aşe- zară la masă, cu ulcelele alături, pe care lonel se grăbi să le 
umplă din nou. Vorbele începură să curgă spumoase, 
apostrofându-se peste masă, ridicând câte o mână, ca pentru a 
invoca cine ştie ce mărturie în sprijinul celor spuse. Câteodată, 
îşi alăturau capetele ca să se audă numai între ei, chiar dacă nu 
discutau intimităţi neave- nite la asemenea prilej. Pinciu îşi 
răsucea mereu un fir de mustață ce nu se lăsa îndreptat după 
cuviinţă şi se uita peste masă, poate ca să-i memoreze mai bine 
pe cei întâlniți abia acum. 

— Măi, cum ne-am ales fără voie: clujenii de o parte, blăjenii 
de cealaltă. Cum se separă apa de uscat. 

— Mai bine: ca aurul din nisip! — întrerupse Şiuluţiu, cu arătă- 
torul deasupra tâmplei. 

— Distincția e judicioasă, dar care e aurul şi care e nisipul? 
Vorba din urmă fu acoperită de hohote ce se lăbărţară ca nişte 
valuri ce se pierd din ce în ce pe dunga de uscat. 

— Să punem la vot? — sări lonel de pe scaun, ridicând şi două 
degete, ca în clasă. 

— Lasă, Gallus gallinantm, nu ne mai înecăm în subtilităţi fără 
rost, suntem toţi unul ca altul, sine aliquo primații*, îi zâmbi 
lancu peste masă şi ochii lui părură a-şi întuneca albăstrimea. 

— Măi, da ce este acolo la Blaj cu sodomia episcopului cu 
servitori de la curtea lui? — întrebă Pinciu, uitându-se la cei doi 
teologi, 

— Vorbe! — răspunse Hulea, vădit stingherit de întrebare, cu 
ochii la colegul Găinara. 

— Atunci de ce s-a înecat în Târnava sărind de pe podul 
Sâncelului profesorul losif Pop, de la care am învăţat ceva 
franţuzeşte? — întrebă Hie Măcelaru, poate din solidaritate 
mărginenească. 

— Hâc de hac rebus non est disputandumi4 - răspunse 
celălalt teolog pe un ton blajin. Astfel de discuţii ar fi sfârşit prin 
a ne arun- ca unul altuia pietroaiele în grădină, cum se întâmplă 
de regulă în toate disputele confesionale. Tonul discuţiei se 
aprinde fără să-ţi 


1 Trăiască neamul nostru! (/at.) 

1 În vecii (/at.) 

3 Fără primatul cuiva (tai.). 

* Aici nu trebuie să se discute despre aceste lucruri (/at.). 

dai seama şi la sfârşit nu te alegi decât cu regrete că nu te-ai 
putut stăpâni la vrerne. 

— Bine ai vorbit, frate Găinara. Pentru că în asemenea 
discuţii, trebuie să ne lăsăm conduşi de norma enunțată de 
Aristotel prin pana lui Seneca: Egregie Aristoteles ait, nun quam 
nos verecurt- diores esse debere, quam cum de diis agitur*. 

— Sa vedem pe cine-ţi avea vlădică şi voi sibienii. Prin Cluj ce 
se mai vorbeşte? — întrebă teologul Oăinaru, mutând ulcica mai 
la o parte. 

— Sunt câţiva protopopi care se anunţă. Cred că mai potrivit 
ar fi Moisc Fulea. Pare şi cel mai învăţat, răspunse Pinciu, 

— Hai mai bine să vorbim de ale noastre, că pe noi tot nu ne 
întreabă nimeni, se amestecă lancu. Tot Carlovăţul poruncește. 

— Aşa-i! — şi o umbră se aşternu peste toţi la pronunţarea 
oraşului sârbesc, ca şi cum ar fi intrat într-o eclipsă al cărei 
sfârşit nu se putea bănui. 

Câteva ciocănituri discrete răsunară în uşă. lonel se sculă în 
pripă şi deschise, luând în mână o tavă pe care abureau nişte 
plăcintuţe. O fată mai aducea un coşuleţ plin cu pâinişoare 
rotunde pe care le aşeză pe laviţă şi desfăcu în fugă o faţă de 
masă. Mesenii feriră ulcelele şi oala cu toartă, prinseră de 
colţurile feţei de masă şi într-o clipă masa deveni albă, cu dungi 
negre din foi de trifoi ală- turate. lonel aşeză în mijloc tava cu 
carne, iar după ce fata aşezase şi farfuriile cu tacâmurile, începu 
cina sub privegherea minuțioasă a lui major domus. 

— Domnilor, ca preambul al cinei, servim o gustatio din 
această tavă, creier de miel fript în prezle, mă iertaţi că nu-i ştiu 
numele latinesc, lapsus culinarius2, recunosc. 

— Pericol de destituire, major domusl - strigară câţiva râzând 
şi ţintuindu-l cu arătătorul. 

— Retrogradare la gallus gallinarumi - adăugară alţii. 

— Care vor fi pentru mine consolantia verbal3 - strigă lonel, 
cu mâna ridicată. 

— Ştim cu toţii că reşedinţa predilectă ţi-e vârful coteţului, nu 
mai e nevoie să pledezi, îl înţepă fratele său. 


1 Frumos spune Aristotel, nicicând nu trebuie să fim mai 
respectuoşi ca atunci când este vorba de zei (/at.). 1 Lipsa 
eulinarfi (/at.). ' Cuvinte de mângâiere (/at.). 

Cum apucaseră a îmbuca din friptura aleasă, uitară să mai 
râdă. Se auzea numai tincanitul furculiţelor şi cuţitelor, rareori 
mai trăgeau cu coada ochiului la vecin. Când rupse din pituţa 
rotundă, nu mai mare ca rundul unei pălării, lancu nu se putu 
abţine: 

— O, cu pup moale, ce minune gastronomică! — şi ridică bu- 
cata ruptă, să se vadă cum mai da aburi discreţi. 

— Aşa ne face maica totdeauna când plecăm din vacanţă. Ca 
să ne aducem aminte de când eram mici, când fiecare aveam 
câte un pup moale pe care îl pândeam la gura cuptorului şi 
strigam când începea să se rumenească. Apoi ne dam acolo pe 
loc şi îl molfaiam, aşa râzând, explică teologul Găinara. 

— Ei, deformatio materna şi la biata maica noastră, încheie 
Găinara cel mic. 

— Dar cât de dulce, nu? — se amestecă lancu. Adică ştim fie- 
care, nu mai e nevoie de alte confirmări. 

Pe isprăvite, fata sosi cu altă tavă încărcată cu ciozvârte de 
miel întinse pe cartofi prăjiţi ca pe o movilă lunguiaţă. lonel 
umplu ulcelele, apoi fugi cu oala goală în pivniţă. 

— Am adus şi pentru acest agnel/luspascalis*, ca un fel de / 
«//» mă lustratio z. ' 

— Până la urmă, va fi mai mult /ustratio cerebri3, se amestecă 
juristul Mihali. 

— Pentru cine nu va avea putere de a-l înfrunta în organele 
subiacente! — se făli Gallus gallinarum. 

— Mai încet cu ostentaţiile, tinerelule! Parcă văd că până la 
urmă ai să fii un fel de gurges omnium vitiorum 4, îl probozi 
Hulea. 

— Te roade invidia, am înţeles! — replică lonel. Râsetele 
trecură din unul în altul, uitând să vadă dacă le sade bine 
mestecând şi râzând. 

— Eşti numai un incitator hilaritatis*, păcat că nu mai ai şi alte 
talente, îi răspunse Hulea. 

— Ai uitat că mai întâi sunt /ncitator puellanim amorts*. 

— Eram sigur că ai să revii la adevărata-ţi vocaţie! 

1 Miel de paşti (/at.). 


1 Curăţire foarte adâncă (/at.). 

3 Curăţirea creierului (/at.). 

4 Receptacol al tuturor viciilor (/ai). S Aţăâţător de veselie 
(lat.). 

* Aţâţător de dragoste de fete (/at.). 

— Şi la acest capitol te roade invidia. Adică gelozia! — şi îl fixa 
cu arătătorul pe Hulea. Şi ca să nu-rai dezmint talentele - 
vedeţi, sunt mai modest: n-am zis vocaţie! — aveţi puţină 
răbdare până mă voi întoarce, zise sculându-se de la masă şi 
păşind spre uşă cu pălăria în cap. 

— Vezi, mă, să nu te fure murojniţele pe drum şi să nu mai 
avem ce duce mâine la Blaj, îi strigă Hulea. 

— Habeo gladium Ga///! 1 - răspunse din uşă, întorcând doar 
capul. 

Toţi izbucniră în hohote la asemenea poantă, iar unii începură 
să aplaude, dar renunţară curând, auzindu-i paşii coborând 
treptele. 

Slujnica popii adună tacâmurile şi rămăşiţele, în vreme ce teo- 
logul Găinaru mai aduse din pivniţă două ulcioare mari pline. Nu 
trecu mult şi se auziră paşi mai mulţi urcând treptele, apoi 
păşind în tindă. Uşa se deschise, dar nu intra nimeni. 

— Hai, treceţi pragul, c-aţi zis că vă lăsaţi ruşinea acasă, se 
auzi lonel. 

— Staţi, că venim şi vă ajutăm, strigară câţiva de la masă, în 
vreme ce se ridicară toţi în picioare. 

Se auziră chicote amestecate cu şuşoteli, apoi câte două-trei 
se îmbulzeau pe uşă ca fugărite de cine ştie ce satir. 

— Bună seara! — zise una pentru toate, dar atât de sfios, că 
de abia se auzi, fără să se uite la cei ce aşteptau în picioare. 

— O, o, fetele, fetele! — strigară în cor şi prinseră a bate din 
palme. Fetele pufniră în râs fără să se uite la ei şi îşi căutară loc 
pe lavita de lângă uşă, îmbulzându-se una în alta, ca şi cum ar fi 
trebuit să plătească scump de fiecare centimetru ocupat. Cu 
privirea în pământ, se apucară de braţ, pesemne ca să nu se 
răstoarne laviţa cu ele. Erau opt fete gătite de sărbătoare, cu 
poale şi cămăşi albe, în- vârstate cu cusături roşii la grumaz, la 
piept şi la mâneci, peste ele cu pieptare cusute cu amici negru 
şi portocaliu, pe când oprtgele negre erau brăzdate de dungi 
roşcate. După ele intrară şi doi muzi- canţi cu ceterile subţiori, li 


se zărea numai gâtul de care spânzura câte un ciucur roşu spre 
a le feri de deochi. 

— Să trăiţi la mulţi ani! — urară, scoţându-şi pălăriile cam 
roase cu care rămaseră în mână, neştiind ce să facă cu ele şi 
uitându-se unde li s-ar cuveni să se aşeze. 

1 Am sabia galului (cocoşului - /at). 

— Hai staţi aci pe lavita, mai aproape de domnişori, le arătă 
lonel laviţa de lângă peretele opus. Apoi se întoarse spre colegii 
care îşi luaseră locurile şi declamă, arătând cu mâinile spre fete 
şi lăutari: Ecce rapina meae nocturnae pugnae! 

— Bravo, Gallus gallinarum\ Bravissimol ~ strigară mesenii, 
bătând din palme. 

— Ei, acum arată-ți talentele de major domus, vorbi lancu din 
capul mesei. Mai întâi, cum împăcăm cele două tabere, căci, 
uite, stăm fiecare de o parte, ca pe picior de război. Fetele 
izbucniră ia- răşi în râsete, umbulxindu-. Se mai tare una înti- 
alta şi clătinându-se pe laviţă să-şi găsească mai bine locul. 
Fetele beau oare cu ulcica, sau din urcior, să nu se vadă cât a 
înghiţit fiecare? — se făcu lancu a întreba. Fetele râseră mai 
tare, sprijinindu-şi bărbiile în piept, uitându-se abia pe furiş la 
cel din capul mesei. 

— Pe la noi, fetele nu beau, se făcu a explica lonel, pe scaunul 
din capătul mesei. 

— A, da, n-am ştiut! Vă rog să mă iertaţi de greşeală - dacă 
nu cunosc obiceiurile locului, răspunse lancu, apăsându-şi palma 
pe piept şi aplecând din cap în semn de pocăință. 

Fetele izbucniră iarăşi în hohote, de astă dată privindu-l mai 
îndrăzneţe. 

— Aşteaptă până se mărită, cum, zice strigătura pe la noi prin 
Mărginime:. 

Fetele, până sunt fete, Nu le vezi la crâşmă bete. lară dacă se 
mărită, Câte două la o litră, se amestecă Pinciu. 

Fetele hohotiră mai aprins, legănându-se.pe laviţă ca bătute 
de boare. 

— Ce-i de făcut, Gallus gallinarum, că, uite, dialogul e mort, 
am rămas tot pe picior de război, vorbi din nou lancu. 

— Să mai aşteptăm, nu mult, eu aş zice chiar puţin, până ce 
îşi va unge arcuşul noster Orpheus Galdensis, cu mult deasupra 
salvatorului bietei Eurydice. 


— Ei, da, vezi că uitam de ei. 

1 latt prada bătăliei mele nocturnei (/at.) 

Şi lancu se sculă, se apropie de lonel şi îi suflă ceva la ureche. 
Acesta dădu din cap şi căută două ulcele grele pe care le umplu 
cil vine. Lancu se îndreptă cu ele în mână spre cei doi care le 
apucară. 

— Să trăiţi la mulţi ani! Staţi, staţi, se grăbi lancu să-şi ia ulci- 
ca de pe masă, apoi ciocni cu ei şi băură. 

lancu le strecură câte un marjaş de argint în ulcelele goale, 
apoi se întoarse la locul său. Cei doi îşi clincăniră corzile, 
potrivin- du-şi-le încă o dată, căci cuiele erau cam roase şi 
trebuiau scuipate bine să se umfle, ca să se poată înţepeni. 
Condrănaşul avea doar trei corzi pe viola sa, cu doaga din spate 
plină de hârşâituri, poate semne de răboj pentru zicăli de plătit. 
Apoi rămaseră aşteptând, cu arcuşul într-O mână şi cu vioara 
proptită pe genunchi. Feţele tuturora se descreţiră în aşteptare. 

— Mai întâi, una aşa, de plimbare, haidău/, cum i se spune pe 
la noi, propuse lonel, uitându-se când la meseni, când la lăutari. 

— Aha, pa lung îmi pare că-i zice mai încolo către Turda şi 
Câmpie. 

— Aşa, aşa, întări primaşul, vezi că domnişorul ştie. 

— Am văzut numai, dar n-am jucat, se apără lancu. 

— Lasă, că repede înveţi, nu e greu dacă ai musicalis awrâl, 
se amestecă Hulea. 

Fetele chicotiră dintr-odată, apoi se potoliră ca la semn. 

— Cred că nu lipseşte, dacă ştiu să zic din fluier. 

— Bravo, bravo! O să te punem atunci să dai serenadă 
dumnealor - şi arătă spre fete. 

— De-acuma, numai aubada va mai fi posibilă, se amestecă 
Pinciu. 

Fetele chicotiră iarăşi, în sinea lor, credeau că toate cuvintele 
neînţelese ar fi latineşti şi nu se puteau de ajuns minuna, 
auzindu-i cum vorbesc această limbă ştiută numai de cărturari. 
Stăteau pe laviţă cu inimile strânse, căci fiecare se visa cel puţin 
preoteasă, închipuindu-se ce bine i-ar sta să meargă prin lume 
alăturea de el şi celelalte femei să-şi întoarcă privirea după ea, 
pizmuindu-i norocul ce a dat peste ea. lonel făcu semn spre 
lăutari şi aceştia îşi rezemară ceterile de umăr. Odaia se lumină 
pe dată de ploaia zglobie ce prinse a picura din doagele 


ceterilor. Dungi străvezii străbăteau în toate părţile şi ochii 
licăreau de plăceri aprinse. Studenţii săriră ca dintr-odată şi se 
uitau la fetele ce aşteptau ca pe jăratec. 

— Luaţi-o voi înainte, să mă uit şi eu, vorbi lancu nedumerit. 

— Hai după noi, pecorum ritu*, să vezi că la urmă nu-ţi vine 
să te mai laşi, îl îndemnă lonel, îndreptându-se cel dintâi şi 
luând o fată de mână, după ce a dat uşor din cap. 

După el, ceilalţi luară câte o fată şi se înşirară în spatele 
gimna- zistului, ţinând fata de mână alăturea de el. Plimbarea 
începu ca o deschidere măreaţă spre altă lume. Făceau paşi 
rari, călcând apăsat o dată cu lăsarea tălpii întinse, ca să fie 
călcătura masivă şi înfun- dată, în tactul melodiei încete. Paşii 
sunau măsurat ca bătăile unui omic, în Vreme ce bustul ieşea de 
la sine înainte, silind capul să se ţină sus, cu privirea acolo 
undeva, departe-departe peste lume, unde nu este decât ţara 
dorului, mai întinsă decât toate împărăţiile la un loc. lar zicala 
curgea duioasă şi blândă, cu zmâăcituri şi împunsături, la sfârşit 
cu dulceaţă amară care întrista şi împintenea sufletul. Primaşul 
Vuţu o ducea cu obrazul lipit de doaga ceterii, câteodată pufnind 
pe nări, cu ochii închişi ca să audă mai bine larma de acolo, 
unde voci hohoteau, altele strigau, iar la urmă auiau prelung, ca 
dintr-un fund de butoi, după tremurul de pe coarda groasă. La 
început, melodia sărea câţiva paşi, ca la urcuş sprinten, se 
oprea să răsufle pentru noul avânt, se încumeta cu alţi paşi, 
pentru ca apoi să se poticnească iarăşi, se opintea din nou, dar, 
când era să ajungă pe culme, paşii se împleticeau şi urma 
rostogolirea până jos, cu răsu- flarea grea şi lungă pe coarda 
cea groasă. Cel căzut se scula din nou, începea iarăşi urcuşul cu 
aceiaşi paşi sprinteni, popasul de o clipă pentru noul avânt, apoi 
săriturile mai îndrăzneţe, dar zadarnice, căci aproape de culme 
cutezătorul se rostogolea iarăşi până la poa- lele urcuşului. Paşii 
jucătorilor călcau semeţ, păreau a se înţepeni şi atunci corpul se 
legăna înainte şi înapoi ca o şovăire abia bănuită, cu piciorul 
proptit puţin în afară. Câteodată, clocotul se îngrămădea şi 
arunci jucătorii săreau, aieptându-şi picioarele ca peste piedici 
ivite dintr-odată, pomenindu-se că strigă din senin, iar mâna 
slobodă le umblă prin aer să prindă pe cineva nevăzut de ochii 
muritorilor. După huietul strigăturilor, jucătorii dădeau fetele pe 
sub mână. Atunci, se auzea un foşnet de o clipă, jucătoarele. Se 


prefăcuseră în jucării învârtite pe rotite cu iuţeala fulgerului, 
aidoma unei scântei care ţâşneşte deodată pentru a cădea 
iarăşi pe jăratecul din care s-a desprins. Lumânarea de pe masă 
le arunca umbrele pe pereţi, urmărindu-le cum dau ocol cu 
aceiaşi paşi de paradă, lini şi înţepeniţi, încât pare că tremură 
picioarele când apasă podeaua cu toată talpa. 

1 Dup» obiceiul oilor (/or.). 

Mai tare tremură pe pereţi umbrele poalelor, cu zimţi 
îmbulzindu-se şi desfăcându-se ca nişte şerpi îngrămădiţi ce 
prind a se zvârcoli după atâta încleştare. Jucătorii bătătoresc 
aceeaşi podină din odaie, dar drumul lor e lung, mutat pe 
undeva prin spaţii siderale, poate spre palatele de sidef ale unor 
luceferi. J&au spre curţile dorului, acelea de nestemate nevăzute 
- de aceea'nu le găsesc pământenii, oricât ar hălădui între cer şi 
pământ, pe aripi de zicală măiastră. Zicala îi poartă mereu de 
mână, ca pe un copil mic, lăsându-i să se minuneze de câtă 
bucurie le poate încăpea în inimi şi să le crească dogoarea, cu 
sufletul dospind de dor. Ea se opinteşte mereu să suie coasta 
priporoasă care i-ar scoate din lumea aceasta, dar aproape- 
aproape de culme alunecă şi cade de unde a pornit. Vuţu 
pufneşte mai des pe nări, pare că strânge şi din măsele, în 
vreme ce condră- naşul încarcă totul cu zorzoane grele de 
străluciri. Şi când se ajunge la capăt pe coarda cea groasă, 
vuietul se face ca o apă mare şi grea, cu undele cât orizontul pe 
care stă să-l înece clipă după clipă... 

Poate cineva a făcut semn, căci Vuţu a schimbat într-o învârti- 
tură sprintenă. Jucătorii s-au prins perechi, fetele sprijinindu-şi 
mâinile pe umerii băieţilor, iar aceştia pe strânsura brâului. 
Zicala curge pipărată, revărsându-se din susţii corzilor ca să se 
poticnească pe cea groasă cu un zumzet tremurat, ca o părere 
de rău că s-a sfâr- şit, după ce se arătase atât de frumoasă. 
Picioarele umblă ca singure printr-o zeamă dulcie ce capătă la 
urmă acelaşi iz amar, de căutare înfrigurată zadarnică după 
acelaşi dor. După ce bătătoresc locul cu paşi mărunți şi 
scuturaţi, jucătorii se pornesc roată mestecând din picioare, pe 
când poalele fetelor îşi saltă coadă până la înălţimea brâului. 
Când jucătorul trânteşte pasul ca proptire a rotirii, poalele se 
învălătucesc şi cad ca o pasăre frântă după un zbor prea lung. 
Contrasul vâra zmâcituri dese, stârnind un vuvăit din bucățele 


rupte care îi înţepau pe jucători tocmai pe la încheieturile 
picioarelor şi mâinilor. Unii zvâcneau cu mâna prin aer, pocnind 
semet din dege- te, ca pentru a stârni mai aprins jucăria care se 
lăsa ca pe săniu”; lin. Fetele ţineau capul cam aplecat spre 
umărul jucătorului ca pentru a-şi număra paşii mărunţiţi, pe 
când băieţii şi-l ţineau drept, zmâcindu-l în tactul paşilor. Şi pe 
cât se roteau, pe atâta li se încărca sufletul de dulceaţa care 
trebuia să sfârşească în acelaşi iz amărui. Dulceaţa din suflete le 
mustea în priviri, în tremurul nărilor învă- păiate şi le stârnea 
boabe de sudoare. 

Când sufletul îşi făcu plinul, Vuţu curmă zicala, aiunecându-şi 
degetele în susul corzilor, cu sunete guiţate ca un strigăt de 
spaimă. 

Jucătorii apăsară mai tare pe strânsura brâului, dând din cap 
cu ochii plini de zâmbet în semn de mulţumire pentru dăruirea 
ce li s-a părut doar o clipă, atâta a fost de frumoasă. Apoi se 
întoarseră la locurile lor, nebăgând de seamă că ceteraşii îşi 
frecau de zor arcuşurile de câte un boţ de răşină topită, poate 
semn că s-ar cuveni să-şi ungă şi sufletele cu ceea ce avuseseră 
în ulcelele de pe laviţă, ruşinate că au rămas goale, nimănui de 
nicio trebuinţă. lonel băgă cel dintâi de seamă şi grăbi să le 
umplă, apoi se întoarse la masă cu acelaşi gând. Nu mai ştia ce 
să facă de atâta voie bună, ar fi vorbit chiar cu mâi- nile şi cu 
picioarele, ^ dacă s-ar fi priceput. Se lăsă pe scaun, uilându-se 
la ceilalţi cum îşi potoleau arsura muindu-şi bu/de în vetus 
vinum* de pivniţă veche şt răcoroasă. Se pomeni ridicând o 
mână şi declamând: 

— Vivere omnes beate volunt... I* 

Fetele se porniră pe râsete, de admiraţia pentru ştiinţa înaltă 
a vorbitorilor de latină. 

— O, dacă te-ar auzi Seneca cum îi aplici doctrina, şi-ar răsuci 
oasele în groapă, îl întâmpină Măcelaru, vrând să-şi dezvăluie 
eru- diţia. 

— Dar dacă a fost crematus în cinereml3, - i-o reteză lonel. 

— Atunci i s-ar zvârcoli cenuşa în urnă şi tot acolo suntem. 
lonel nu se dădu bătut şi întrebai 

— Cine a zis: Sermo datur cunctis, animi sapientiapaucisI* 

— Lasă-l, mă, şi pe Cato în pace. Când te-apucă erudiţia, nu 
te mai poţi opri, îl probozi Hulea, cu ulcica în mână. 


— Trebuia să se fălească şi el cu ceva, altfel l-ar mai lăsa 
fetele să coboară din vârful coteţului? — se amestecă şi frate- 
său. 

— Râdeţi voi, râdeţi, dar vârful coteţului este cel mai ales loc 
de inspiraţie, se apără lonel. 

Fetele pufniră din nou, ceea ce îl unse ia inimă, mai ales că 
făcuse ochi pentru una, deşi se silea din răsputeri să nu se 
trădeze. 

— Voi vorbiţi şi fetele râd, nu băgaţi de seamă? — se 
amestecă lancu din capul mesei. 

— Au de ce, şi bine fac! — strigară juriştii, trezindu-se că bat 
din palme. 

1 Vm vechi (tot). 

2 Toţi vor sfi lrâiascS fericiţi (/at.). 

3 Preftcui în cenuşa (/at.). 

4 Vorbirea e data tuturor, înţelepciunea sufletului celor puţini 
(lat.). 

| 

— Măi, nu ştiu ce fete aveţi pe-aici, că pe mine si-acum mă toi 
frig degetele cu care am ţinut mâna jucătoarei, se făcu lancu a- 
şi scutura degetele dreptei să şi le mai zvânte. Fetele izbucniră 
în ho- hote, tnghesuindu*se mai tare una într-alta, legănându- 
se, nu cumva să se răstoarne de atâta lolotă. 

— Ei, virgo intacta] - strigă lonel, cu dreapta ridicată de 
bucu- ria unei descoperiri atât de mari. 

Fetele pufniră iarăşi, bănuind că e vorba tot de ele, şi nu 
putea fi decât de bine în gura cui de abia îi mijea mustaţa pe 
care o întin- dea mereu cu degetele să crească mai repede. 

— Ce n-aş da să le ştiu pe nume, aşa una după alta! — şi 
lancu zâmbi cu oehii lui atât de limpezi spre fetele ce se uitau 
spre masă doar cu coada ochiului. Este cumva vreuna Mărie, să- 
mi placă nu- mai mie? — se făcu a striga lancu, mai mult de 
dragul rimei. Fetele izbucniră deodată în hohote, de se 
cutremura odaia. Studenţii râseră şi ei, doar lancu se prefăcea 
că nu-i aude şi întrebă iarăşi: Dar vreuna să cânte: Pe mine mă 
cheamă Floare, | Cine mă iubeşte, moare...! Răsetele se auziră 
şi mai zgomotoase. Sau vreo Sânziana din poiană? Hohotele 
izbucniră din nou, cu atâta putere, încât limba lumânării începu 
să se frângă. Nu mai întreb, să nu rămânem la urmă pe-ntu- 


nerec şi atunci se va naşte o luptă pe viaţă şi pe moarte în casa 
asta, se resemna lancu. Ca să nu-i dezmintă profeția, fetele 
pufniră din nou cu putere, făcând să joace flacăra lumânării. 
Deci, dialog mort în seara aceasta, cu cele două tabere în 
vechile poziţii de aşteptare. Şi de luptă, adăugă după o clipă, 
zâmbind peste masă, ca să prindă vreo privire aţintită asupră-i. 
Gallus gallinarum, nu vrei să mă ajuţi? E destul să strigi 
catalogul, păru a se ruga lancu. lonel ridică amândouă mâinile în 
semn de capitulare şi declamă cu glas încet: 

— Gallinaceum secretam nonpossum divulgare*? Izbucniră 
toţi în hohote, unii băieţi bătură chiar din palme, care îl măguliră 
din plin. ° 

— Acuma meriţi şi tu felicitări pentru solidaritate galinacee, îl 
bătu pe umăr Hulea. 

lonel dădu din cap, semn că mulţumeşte şi e încântat. Cineva 
întinse mâna după ulciorul uitat în mijlocul mesei. 

— Gallus gallinarum, ia mai fă-ţi oficiul de paharnic, că ne 
prinde amorţeala. 

1 Fecioara neatinsă (/at.). 

* Nn pot divulga secretul cocosesc (/at.). 

lonel se sculă ca dezmeticit şi umplu ulcelele cu atâta sârg, 
încât unele chiar se revărsară. 

— O, sacergallus gulae parensi1 - sări Hulea, luându-şi ulcica 
să-i soarbă prea plinul ce sta în cumpănă la buza ulcelui. 

Ceilalţi pufniră în râs, în vreme ce lonel se uita în lături, cu 
mâna apăsată pe coşul pieptului, semn de supremă încântare 
de sine. Apoi băură un rând şi se puseră pe vorbă, gata să uite 
de cei care adăstau pe celelalte laviţe. Văzând pericolul, lancu 
se duse la Vuţu şi îi fluieră ceva la ureche. Vuţu dădu din cap că 
ştie, îşi dezmorţi corzile cu o apăsare lungă de arcuş şi începu o 
mocănească molco- mă, cu căderi din treaptă în treaptă, cum 
este mai bună de înveselit. 

Studenţii se sculară să-şi caute perechea şi odaia mai să se 
do- vedească neîncăpătoare pentru atâtea rotiri cu poale 
înfoiatc. Lancu alese o fată cam bănuită, cu ochii ca mura, cam 
de statura lui. Abia când porni rotirea, băgă de seamă cât era de 
sprintenă. | se părea că duce în mână o pană de pasăre. Din ce 
se rotea pe un picior „sprijinindu-se pe vârful celuilalt, din ce îi 
venea să se avânte şi să nu se mai oprească. După ce trecu la 


jocul pe loc cu tropăituri mărunţite, băgă de seamă că şi fata se 
îmbujorase şi îi tremurau nările, poate pentru că trăgea prea 
mult aer. Ori poate de plăcere amestecata cu neastâmpăr. La 
grumaz avea înnodat de un firicel de aţă o rămurea de busuioc 
mai mică decât o pană de, gaiţă. 

— Pentru cine ţi-ai pus pana de busuioc? 

— Pentru cine i-o plăcea de ea. 

— Numai de ea? 

Fata îl învălui cu privirea. Tot sufletul i se scursese în ea, de 
aceea ţâşnea numai dulceaţă. Lancu rămase ca pironit. 
Simţindu-şi puterea, fata îl încolţi ca şarpele broasca înlemnită 
de frica morţii. 

— Dumneata te duci la Cluj şi pe noi ne uiţi. Aşa-i? lancu dădu 
să spună ceva, dar fata i-o luă înainte. Ori ai lăsat-o cumva la 
Vidra de Sus? — şi privirea i se aprinse mai tare, cu obrazul 
cuprins de un fel de lumină. 

lancu nu se îndură să-i spună ce avusese pe limbă, de teamă 
să nu-i întunece chipul. Apoi un gând iscat din cine ştie ce 
adâncuri îi stărui în lumină, gata să-l întunece. 

— Eu am pornit pe alte drumuri, 'aşa că pe mine nu mă poate 
aştepta nici chiar una ca dumneata - şi i se uită drept în ochi. 

— Ei, pe dumneata te-ar aştepta oricare şi o sută de ani! 

1 O, sffint cocoş rob r! pântecului (te.). 

Fata roşi după ce luă seama că a fost atât de îndrăzneață şi 
plecă privirea în pământ. Lancu îi simţi dogoarea obrajilor şi avu 
un tre- mur în gene pe care şi-l opri cu un fel de oftat. Rămase 
uitându-se peste umărul fetei, în vreme ce paşii umblau singuri 
după înţepă- turile zicălii. Fata îşi înălţă fruntea şi îl măsură cu 
coada ochiului, îl zărea cum se uită undeva înainte, dar nu vede 
nimic în juru-i, iar pe chip i se întipărise un fel de amurg blând şi 
înceţoşat care o făcu să tresalte. Fâşii ciudate ţâşneau parcă din 
ochii lui senini în suluri lungi-lungi, străbătând prin toate până 
undeva departe. Cine ştie, poate în clipa aceea vedea casa cu 
acoperişul ţuguiat din şindile aproape străvezii din mâna 
meşterilor moţi, cu iazul ce îi da ocol şi cu muntele de piatră 
acolo peste Arieş, pe care mai adăstau uneori solomonari 
încălecaţi pe balauri struniţi în căpestre fermecate. Sau se uita 
de acolo, de pe muntele de piatră, în lungul drumului, la carele 
multe încărcate cu grinzi lungi, scrâşnind prin pietrele drumului 


de atâta povară, în şir lung, unul după altul, mereu altul după 
altul, poate până acolo jos la grebla de la Ofenbaia. Şi moţii pe 
lângă ele, înotând în zloata drumului, cu mâna pe corpul boului, 
ca să-şi împartă frăţeşte-aceeaşi trudă, pe din două fiind cât de 
cât mai uşoară... Acel/ms naturae, potrivit căruia orice om se 
naşte liber, a rămas literă moartă prin tratate învechite ori prin 
pandecte prinse de mucegai. Numai doamna Catarina Varga s-a 
pornit să-l şteargă. Gândul îl făcu să se scuture şi să se întoarcă 
lângă cea care nu se mai sătura să-l fure din ochi. Zâmbi, şi alt 
zâmbet mai plin îi răspunse pe dată, vroind să arate de când l-a 
tot aşteptat şi e gata să-l aştepte şi după aceea. 

— Da domnişorul nu-şi ia soaţă de rumân, se pomeni 
vorbindu-şi gândul, poate o rodea prea tare, cu ochii într-o parte 
să le ascundă zbuciumul. 

lancu nu răspunse şi nici nu avea ce spune despre un viitor 
care se arăta atât de încâlcit. Ziua de mâine e încă atât de 
departe... 

Zicala se curmă. Jucătorii se aşezară la locuri, petrecându-şi 
batistele peste feţele şi grumajii prinşi de boabele de sudoare. 
lonel mai făcu un drum cu ulcioarele goale, să le aducă pline. 
Sporo- văielile îi prinseră din nou, până ce Vuţu, la seninul cuiva, 
porni un haidău cu clătinări lungi. Se apropia miezul nopţii cu 
sfârşitul, de aceea tinerii jucau mai plin, să le mustească din 
suflet atâta voie bună câtă să le fie merinde până la cealaltă 
vacanţă. Numai lumânarea rămăsese  neclintita, clipind 
câteodată ca să se mire de ce s-o fi zvă- păind lumea în fâşiile 
gălbui pe care le împrăştia cu atâta dărnicie. 

într-un târziu, pe când lărmuiau la masă, cu mâna pe toarta 
ulcelelor, un cântat răsună de undeva din curte, parcă precedat 
de o bătaie din aripi. lonel sări ca muşcat şi declamă, cu braţele 
în lături: 

— Fraier meusjam cantavitl Media noxl| Finis epulil* 

— Vivat Gallus gallinarum| - izbucniră toţi bătând din palme şi 
ridicându-se de la mese. Fetele dădură să fugă val-vârtej pe 
uşă, dar lonel le sări înainte. 

— Sta”i pe loc! Cine v-a adus trebuie să vă ducă de unde v-a 
luat! 

— Aşa, aşa, Gallus gallinarum| Hai, că te însoţim toţi. 

leşiră şi ei după fete, tropăind prin târnaţ şi pe trepte, ftră «ă 


le pese dacă o fi dormind cineva prin acareturi. Porniră în susul 
drumului spre uliţa mare a satului, păşind de-a valma. Cerul era 
spuzit de stele, parcă şi ele umede de răcoarea nopţii. Aerul 
rece îi învioră şi Ilie Pinciu se pomeni lălăind, cum pornise mai 
înainte. 

Se opri şi întrebă pe Vuţu dacă o ştie la ceteră. 

— Ştiu, domnişorule, o cântăm şi pe aici. 

Şi ceteraşii începură, iar Pinciu îi acoperi cu glasul lui cald de 
bariton tremurat: 

Nu thă bate, taica, Nu mă bate, maică. 

Se pomeni cu ceilalţi cântând, fetele cu tonul lor subţire şi plin 
de foc, căci tocmai acest cântec le mergea la inimă: 

Că zău eu ţi-oi spune, Săraca-mi de mine, Cine m-a-nşelat De 
m-a sărutat: 

Un voinic înalt Ca un fir de brad, Dragă fa fa lui Spuma 
laptelui... 

Câinii satului se stârniseră şi le ţineau calea lătrând pe la 
porţi, ghicind şi ei că trebuie să se facă părtaşi la aşa veselie, 
chiar dacă nu-şi puteau potrivi glasurile. Versurile se depanau 
lin, cu vorbele încălzite de gâtlejurile încinse: 

Sprâncenele lui Pana corbului Ochişorii lui Mura câmpului... 

1 Fratele meu deja a cântat. Miezul nopţii! Sfârşitul 
banchetului! (/at.) 

Spre sfârşit, glasurile subţiri răsunară mai aprinse, căci aici îşi 
despovărau sufletele: 

Nu mă bate, taică, Nu mă bate, maică, Că el s-a jurat Că mă 
va lua Când seva-nturna... 

Vuţu trecu într-o învârtitură sprintenă ce sfârşea cu un clăm- 
pănit pe corzi. 

— Aşa, Vuţule, strigară câţiva. Se auziră tropăituri ca de joc, 
apoi gura lui lonel strigând să se audă şi peste sat: 

Sărută-mă, mândră-n gură, Că de mâni mă duc la sculă; 
Sărută-mă şi-n obraz, Că de mâni mă duc la Blaj! 

— Strigă, mă, şi de Cluj! — se auzi dintr-o parte. 

— Nu ştiu, n-am auzit. Şi nici nu-mi vine inspiraţie, se apără 
el. 

— Până te urci pe vârful coteţului şi cotcodăceşti o dată! 

Râsetele umplură uliţa, cele piţigăiate acoperindu-le pe cele- 
lalte. Lăsară fetele pe la porţi şi se întoarseră cam grăbiţi, căci 


în făcutul zilei trebuiau să fie gata de drum. Se împărţiră pe la 
paturile din cealaltă odaie, iar ai casei îşi aştermiră pe un strujac 
unde juca- seră şi cântul al doilea al cocoşului nu-l mai auziră 
nici măcar în vis. 

A doua zi, încă nu răsărise soarele când toţi erau în drum. Că- 
ruţa lui Mihali îi aştepta, pe când cea a lui Găinara era încă în 
curte, cu sluga popii moşmondind pe la curelele hamului. lonel 
intra şi ieşea mereu din casă cu câte ceva, poate uitat de atâta 
grabă, pe care îl potrivea pe undeva prin coşul căruţei. leşi şi 
fratele său teologul cu o traistă umflată, petrecut de preoteasa 
ce nu-şi putea lepăda de la ochi poala şorţului. Apoi lonel 
deschise poarta mare şi căruţa se urni, oprindu-se în drum 
dinapoia celeilalte. Tinerii se întoarseră în curte să-şi ia rămas 
bun, cu mulţumiri pentru ospitalitatea care se va repeta. Când 
se întoarseră în drum, auziră ţârlâituri de vioară. Din susul văii 
veneau fetele cu cei doi ceteraşi, ieşiţi ca din pământ tocmai în 
acea clipă, grea ca toate despărţirile. Studenţii nu-şi mai 

puteau ascunde bucuria, ridicându-şi mâinile şi lăsându-le să 
cada ca moarte. Lancu le ţinu dramul şi întrebă zâmbind: 

— Ei, ia spuneţi acum: care pe care aţi visat? 

_ Fetele hohotiră dintr-odată şi părea că nu se mai puteau opri. 
Intr-un târziu, cea murguţă răspunse ca pentru toate: -Pe toţi! 

— O, o, o! — răsună ca o uimire generală printre tineri. 

— Atunci va trebui să recurgem la duel! — se auzi llie Pinchh 

— Dacă-i aşa, trebuie să veniţi cu noi măcar până la răscruce. 
Şi poate până acolo vă gândiţi mai bine, se amestecă lancu, 
ţinându-se să nu râdă. Ei, mai aşteptăm pe cineva? — şi se uită 
la lonel. 

— Uite-i că vin! Haideţi odată, famuli/ - şi lonel fileu semn de 
grăbire cu mâna ridicată. 

Pe drum, păşeau grăbiţi trei şcolari din clasele mici ale gim- 
naziului. Desagii cu merindea fuseseră aduşi dis-de-dimineaţă, 
dar ei mai întârziaseră - poate de groaza declinărilor latineşti. 
Când sosiră, lonel le făcu semn să se cuibărească în coşul 
căruţei, prin fânul anume răvăşit. 

— Noi mergem pe jos până la răscruce, lămuri lonel, uitându- 
se la cocişii ce aşteptau cu biciul în mână. 

Se urniră mai întâi căruțele, apoi grupul'de tineri învârstat cu 
fete aşa cum se nimerise, dar la câţiva totuşi nu la întâmplare, 


în vreme ce Vuţu şi condrănaşul începură o învârtită ruptă după 
potic- nelile din care era urzită. După câţiva paşi, tinerii se uitară 
în urmă şi prinseră a face semne cu mâna spre gazda care se 
uita pierdută, în mai puţin de un sfert de ceas, se pomeniră la 
încrucişarea drumurilor şi o cărată întoarse spre stânga pe 
drumul Aiudului şi Clujului, iar cealaltă opri, după ce trecu spre 
podul umblător de pe Mureş. 

— Acuma, Vuţule, una de rămas bun. 

Şi perechile se înfiripară într-o clipă, iar jocul se porni într-un 
iureş nebun, acolo la răscruce, ca al ielelor veşnic nesătule de 
horă. Soarele răsărise de pe culmea de peste Mureş şi se uita 
nedumerit la jocul ce se stârnise aşa, de dimineaţa, tocmai 
acolo în pulberea de la răscrucea dramurilor. Se uita şi el cum 
fetele se întorc pe sub mână ca o jucărie pusă pe rotile şi cum 
poalele ridicate ca o coadă se plesnesc unele de altele, de sună 
ca-nişte aripi de cocoş. La paşii pe loc dintre rotiri, câte unul se 
apleca să sufle ceva la urechea jucă- toarei, să nu mai audă şi 
alţii. Fata se îmbujora pe dată şi dădea doar din cap, dar aşa, 
mai mult în gând, nu cumva să se bage de seamă. Poate ceva 
să ţină merinde până la cealaltă vacanţă... 

La un semn al lui fancu, Vuţu curmă zicala şi, după strângeri 
de mâini, tinerii se grăbiră ia căruţe, unde se orânduită pe 
scândurile puse anume curmeziş, acoperite cu câte un ţol 
împââurat. Apoi, cele două căruţe se urniră, una înainte, 
cealaltă spre stânga către Cluj, petrecuţi de fetele rămase la 
răscruce, de unde făceau semne când spre una, când spre 
cealaltă. 

Abia s-au depărtat la o bătaie de puşcă şi pe dealul de dincolo 
de Mureş răsună o pocnitură. Apoi alta. Cele două căruţe se 
opriră să li se vadă mai bine. Pe drumul de pe culme, se 
înşiruiau pâlcuri mai mari şi mai mici, unii călare, cei mai mulţi 
pe jos. Erau şcolarii ce grăbeau spre Blaj pe drumul mai scurt ce 
trecea Mureşul pe la Aiud să se întâlnească cu cel de îa Uioara şi 
de la Turda. Pesemne, cineva îi zărise pe cei din căruțele de pe 
drumul de ţară şi trăsese două focuri în semn de salut. Cei din 
căruţe se ridicară în picioare să se facă mai văzuţi şi începură să 
fluture pălăriile. Cei de pe deal se opriră şi ei, răspunzând cu 
aceleaşi semne de bucurie tinerească. Apoi se auzi un ţărlâit de 
vioară şi chiote. Lancu nu se putu opri să nu<-şi scoată pistolul 


şi să-i ţăcăne cremenea cu cocoşul, aţintindu-l spre cei de pe 
culme. Când bubuitura răsună, se auzi o larmă pe deal ca un 
vuiet surd de ape ieşite din albie. Vuţu începu şi el o 
zdrâncănită, ca să-i aţâţe mai tare. Se zăriră semne ca de la 
tropăit pe loc, cu mâini ridicate ca pentru pocnitul din degete. 
Din cele două căruţe se auziră şuierături pe degete, apoi 
fluturările cu pălării se înteţiră, până când cei de pe deal se 
urniră pe drumul ce cobora de cealaltă parte în şesul Târnavei. 

Căruţele porniră şi ele. Clujenii se uitau mereu pe dealul de 
peste Mureş. Zăreau câte o căruţă încărcată, mulţi pe jos, 
pesemne aceştia nu veneau tocmai de departe. 

— Începe a se dezmorţi şi națiunea noastră, îi scăpă printre 
dinţi lui lancu, cu o mână încleştată pe loitrea căruţei. Losif 
Sterca Şiu- luţiu de lângă el dădu doar din cap, căci pe dealul la 
care se tot uitau se zări un cârd mai mare de şcolari, câţiva 
călări, dar cei mai mulţi pe jos. Din urmă, veneau căruţe 
încărcate cu saci şi desagi, merindea de şcoală pe care şi-o 
găteau la gazdele din Blaj. Grija pâinii n-o aveau, ţipăii făcuţi în 
dar de pe moşia episcopiei le veneau la toţi ca o sâmbrie caldă 
pentru mai multă osârdie la învăţătura. 

Se auzeau şi glasuri de ceteri, amestecate cu cele tinereşti. 
Pe atunci, drumul la şcolile Blajului era ca un drum la nuntă, de 
bucu- rie că se revarsă şi peste români lumina cărţii prin care 
trebuie să se ridice în picioare ei şi neamul lor. 

XII 

primăvara anului 1846 aduce nori intunkcoşi Transilvaniei. 
Răscoala ţăranilor din Galiţia aţăâţă focul şi în Tran- silvania. 
Slujbaşii comitatelor sunt sfătuiţi să păstreze lacen- nsnprn 
ştirilor despre revoltă, dar zvonurile sunt mai tari, înefit în multe 
locuri stăpânii moşiilor se mută în grabă la oraşe penlin n li mai 
la adăpost. Se tem totuşi şi acolo, cunoscând mai diiminir 
nolmţa poporului că, dacă s-ar întâmpla vreo răscoală, împăratul 
şi ni mala ar fi de partea iobagilor. Cancelarul Jdsika din Vicna ni 
f. livnua- torul Teleki din Cluj îşi aduc acum aminte del ceu-nic 
wi<v. Olvali-, tăciunele care poate aprinde butoiul de pulbere de 
la Inndiilc împărăției. 

Frica îl face pe guvernatorul Teleki să raporlo/c Vimci, m /iua 
de 16 mai 1846, că în domeniile Zlatnei.... Numai pi iu minvriilia 
armatei se va putea restabili ordinea". 


încercările vicecomitelui Menyh6rt Fo, s/, I6 dr a aduce Imciu- 
manii la supunere rămân zadarnice. HI nu se încumeln, loluşi, să 
ceară intervenţia armatei - dimpotrivă, solicitfl, îuiprcutiA cu pi 
im judele Francisc Boer, rezolvarea cererilor minerilor iobagi. 

De-abia în 31 iulie, cancelarul vieiic/ Josika îl. Somca/n pe 
guvernatorul Teleki să trimită pe cineva care sfl silească pe 
iobngi la prestațiile domaniale şi să o sechestreze pe 
agitutoarca Catarina Varga. 

în 10 august, comandantul-şef Puchncr pune la dispoziţia 
prim-judelui Francisc Bo6r un detaşament pentru a sili pe buciu- 
mani la supunere. Prim-judele Bo6r se duce la Bucium şi aduce 
la cunoştinţă-ordinul prea înalt din 31 iulie. Vestea s-a răspândit 
cu iuţeală şi în Abrudsat şi Cărpiniş, împărțind oamenii în două 
tabere. Cei mai bogaţi, vreo optzeci din cele trei comune, trimit 
comitatu- 

lui o rugare prin care declară că „... vor relua prestarea 
serviciilor îneft înainte de sosirea forţei armate, că renunţă ia 
Ecaterina Varga, că n-o vor mai tolera în satele lor şi printre ei, 
iar dacă se va afla acolo, o vor preda imediat”. Cealaltă tabără a 
rămas credincioasă drepturilor vechi pentru care înaintaseră 
atâtea rugări prin Catarina Varga, în jurul căreia ţin acum strajă 
mai puternică. Vestea că vor veni iar cătanele peste ei îi sileşte 
să-şi scoată lucrurile de preţ la şurile şi colibele ce le au sus pe 
munte, prin poieni şi margini de pădure. 

Amenințarea armatei o îndeamnă pe Catarina Varga să nu 
aştepte căderea în mâinile ei, de aceea adună o nouă colectă de 
bani să pâece la Viena cu o nouă rugare împotriva slujbaşilor 
domeniului, care nu respectă noul ordin, din 31 iulie 1846, de a 
aplica cu exactitate contractul din 1789: „Deşi noi, comunele 
subscrise, exas- perate de nenumăratele samavolnicii săvârşite 
împotriva noastră, am apelat de mai multe ori la tronul 
maiestăţii voastre imperiale şi regale pentru a ne apăra 
împotriva silniciilor funcţionarilor dreptu- rile noastre legale, 
întemeiate pe privilegiile acordate de principi, deşi maiestatea 
voastră imperială şi regală, ca un adevărat părinte al poporului 
său a binevoit totdeauna să ordone prea grațios reme- dierea 
doleanţelor noastre, totuşi parcă am fi osândiţi de soartă să fim 
jucăria  capriciilor samavolniciei tiranice, căci din cauza 
abuzurilor săvârşite de funcţionarii domaniali şi ai comitatului, n- 


am fost în stare să scăpăm de jugul istovitor al asupririi care 
degradează orice demnitate umană, iar dacă maiestatea 
voastră imperială şi regală nu va binevoi să intervină prea 
grațios, distrugerea şi pieirea noastră totală vor fi duse la capăt, 
fiindcă slujbaşii obişnuiesc să se prezinte cu plăcere şi punctual 
aici pentru a se achita de sarcini ofi- ciale în care se poate jefui”, 
între altele, poporul l-a dat afară din slujbă pe vicejude fiindcă 
„... Ne-a jecmănit şi escrocat cu circa 800 florini-penghei, parte 
în numerar, parte în natură, sub pretextul că va depune suma în 
contul dărilor şi pe numele nostru la locul com- petent. El însă 
nu a depus suma nici până în ziua de azi, încât ni se cere din 
nou”. Oamenii arată că, pe deasupra, sunt împiedicaţi chiar să- 
şi apere drepturilor, de aceea s-au văzut nevoiţi să predea 
doam- nei Catarina Varga dosarul cu procesul şi privilegiile lor 
din vechi pentru a le aşterne în faţa suveranului. Ei roagă pe 
maiestatea sa prea graţioasă să dea salvconduct Catarinei 
Varga, apoi să trimită o comisie care să cerceteze la faţa locului 
plângerile, iar armata să nu vină peste ei atâta timp cât comisia 
nu şi-a sfârşit ancheta. 

înarmată cu această cerere şi cu banii strânşi pentru 
călătorie, Catarina Varga a plecat prin septembrie la Viena, 
ieşind din munţi pe drumuri mai ferite, izbutind să depună 
cererea la sfârşitul lunii, în 10 octombrie, cancelaria vieneză a 
luat-o în dezbatere, fără să ia vreo hotărâre. 

Detaşamantul militar a pornit şi el din cetatea Bălgradului şi a 
mărşăluit spre munţi. Buciumanii nu s-au înfricat, au ieşit din 
sate la şurile şi colibele din hotar, să umble cătanele pe vale 
până vor rupe cizmele, dacă yor putea pune mâna pe vreunul. 
Ofiţerul comandant a chibzuit cum să iasă din încurcătură şi, 
văzând casele pustii, a făcut cale întoarsă. Pe Catarina Varga 
nici n-avea de unde să o mai ia. Guvernatorul n-a mai repetat 
ordinul de arestare, deoarece a găsit pe altcineva mai 
îndemânatec. 

în 2 septembrie 1846, a fost înscăunat la Sibiu vicarul episco- 
pal Andrei Şaguna. Guvernatorul Teleki şi noul comite al Albei 
de Jos, baronul Nicolae Banffy, îi scriu vicarului să-i liniştească 
ime- diat pe minerii iogabii din domeniul Abrudului. Şaguna a 
înştiinţat pe preoţii din cele trei comune că va sosi în curând să 
stea de vorbă cu enoriaşii. Se vede că era cam zorit, căci în 26 


septembrie era în Abrud, iar a doua zi, duminecă, s-a dus la 
Izbita. 

Popa Suciu era pe la utrenie când a sosit' vicarul. Anume a 
început mai de dimineaţă, să nu-l prindă măria sa acasă, ca să-l 
tragă de limbă. Printre preoţi se răspândise vestea că noul vicar 
trimis de mitropolitul Raiacici ar fi sârb, întrucât fusese stareţul 
mănăstirii Covil şi nici nu ştie bine româneşte. Cei mai bătrâni îşi 
aminte"au de veacul trecut, când toţi episcopii lor fuseseră sârbi 
trimişi de îm- părăţie ca să fie mai bine ţinuţi în frâu şi rezistenţa 
începuse să se înfiripe - mai ales că unii protopopi râvneau la 
scaunul decedatului Vasile Moga. 

Birjarul  loanei trăsese trăsura în curtea popii, apoi 
desprinsese caii, ca să-i adape şi să-i orânduiască în grajd. 
Preoteasa nu aşteptase mult, bănuind că vizita înaltului oaspete 
nu cade aşa din senin, de aceea a şi trimis sluga să-l înştiinţeze 
pe popa până n-a ajunge măria sa la biserică. Sluga s-a vârât pe 
uşa din stânga a altarului, după ce i-a şoptit ceva crâsniculuă, 
apoi s-a întors pe fugă să-i spună stăpânei ce i-a poruncit 
părintele. 

Vicarul s-a strecurat printre buciumanii adunaţi şi de prin 
cele- lalte sate, care i-au făcut loc cu adâncă supunere, 
văzându-i crucea sclipind pe lanţul ce o ţinea atârnată pe piept. 
Statura lui, fără să fie înalta, era impunătoare, cu nişte ochi 
limpezi şi cu o bărbuţă ţugu- 

iată care îi înălbea obrazul neted - cum îi stă mai bine unui 
egumen despre care toţi spuneau că e şi un om frumos la cei 38 
de ani. S-a îmbrăcat în odăjdii, ajutat de popa Suciu şi de 
crâsnic. Slujba s-a desfăşurat cu pompă, cantorii silindu-se să 
cânte pe placul măriei " sale gheneral-vicăreşul lor, care la 
sfârşit le-a ţinut o predică să le meargă la inimă. Şi, ca să-şi 
pregătească urcuşul pe scaunul epis- copal, a şi raportat imediat 
cancelarului vienez Samoil J6sika, faţă de care era atât de 
îndatorat, întrucât l-a recomandat ca vicar prin Mettemich, la 
care avea mare trecere: „După săvârşirea liturghiei, mi-am 
început cuvântarea în faţa creştinilor adunaţi în număr con- 
siderabil, arătându-le că, potrivit principiilor creştineşti şi cetăţe- 
neşti, fiecare este dator să se supună cu dragoste, cu cinste şi 
cu binevoinţă maiestăţilor cereşti şi pământeşti şi autorităţilor 
rânduite de acestea, învăţăturile mele, deşi dezvoltate pe larg, 


nu au fost primite cu simpatie deosebită de ascultătorii mei, 
fiindcă duhul rău i-a stricat cu totul". Din aceste învățături, 
buciumanii au ghicit că şi măria sa ţine cu domnii, n-au de ce 
să-i mai dezvăluie păsurile şi, de aceea, s-au scurs din biserică, 
nemaiadăstând în curtea ei, cum era obiceiul din vechi. Când a 
ieşit vicarul, urmat de popa Suciu, au găsit curtea goală, iar pe 
drum nici ţipenie de om. 

— Le-ai spus dumneata ceva să plece? — se întoarse spre 
preo- tul rămas cu un pas mai înapoi, cum cerea eticheta 
clericală. 

— Când să le spun, măria sa, doar aţi văzut că n-am plecat de 
la altar. 

Şaguna mişcă numai din buze, semn că nu-i plăcea ceva, 
între- barea sau răspunsul, ori poate amândouă. Trecură podul 
şi urmară până acasă fără să mai schimbe vreo vorbă, ca şi cum 
s-ar fi în- duşmănit fără să ştie de ce. Popa îl conduse la odaia 
din fund, gătită anume pentru oaspeţii mai de vază, şi se 
aşezară la masă. O sticlă puţin umflată la pântec şi două pahare 
aşteptau să fie băgate în seamă. Popa rămase aşteptând în 
tăcere, dar văzând că devine prea lungă, arătă doar cu mâna 
spre sticlă. Vicarul dete din cap fără entuziasm şi popa umplu 
păhărelele. Vroi să-l îmbie, dar se opri, aducându-şi aminte că n- 
a rostit rugăciunea de masă prin care să ceară blagoslovirea 
prelatului cu cruce pe piept, cum ştia şi din vizitele protopopeşti. 
Vroi să se scoale şi să zorească preoteasa, care tocmai acuma 
întârzie peste cuviinţă, dar se sfii să-l lase singur pe înaltul 
oaspete, şi aşa destul de îmbufnat, de vreme ce nu scotea o 
vorbă, chiar dacă el era un biet popă prost de pe sate. II scoase 
din încurcătură tocmai preoteasa care se ivi cu o mămăligă 

lburind pe un fiind lucios de lemn, urmată de Salvina 
Coleşenului cu o oală în care se zărea un fel de polonic. Le 
aşezară pe masă, preoteasa le ură „poftă bună”, rândui blidele 
şi lingurile, apoi începu să pună mămăliga, rupând-o cu o lingură 
mare de lemn, dându-şi seama că tăierea ei cu aţa ar fi o 
necuviinţă faţă de asemenea mărime bisericească. Popa se 
ridică în picioare, făcu semnul crucii şi începu obişnuita 
rugăciune. Vicarul se sculă şi el pe dată, uitându-se cum aburii 
de mămăligă se înălţau, trecându-i de nări, în vreme ce 
preoteasa şi Salvina rămaseră stane de piatră lângă uşă. După 


ce vicarul dete blagoslovenia cu două degete peste masă, îşi 
făcură cruce şi ele ieşiră. Vicarul se aşeză din nou şi cu polonicul 
îşi turnă peste mămăligă ceva cam verzui şi rece, cu miros de 
varză  murată. Popa îl măsură lung cu coada ochiului, 
neîndrăznind să întoarcă privirea şi aşteptă. Vicarul potrivi cu 
lingura o înghiţitură de mămă- ligă cu tulbureală, o duse la gură, 
apoi se opri din molfăit, cu ochii plini de nedumerire. 

— Cum, moare? 

— Da, măria sa, mâncare de post - de care mâncăm şi noi. 
Am socotit o mare necuviinţă să vă dau altceva. 

— Cum post? Astăzi în 15, după calendarul nost. 

— Ei, am uitat, măria sa, că ieri a fost zitfa Crucii şi s-a sfârşit 
şi postul Sfintei Cruci. Se vede că ne-am obişnuit cu el. 

— La post de aceste folosiţi? — întrebă vicarul, mâncând în 
silă, mai mult mămăligă decât moare. 

— De aiestea, măria sa. Şi am auzit că şi la dumneavoastră, 
egu- menii, are mare preţ mămăliga cu moare. 

Şaguna nu răspunse, clipi doar din ochi, se vede că nu ştia - 
să mai mănânce sau să se oprească. De la o vreme, lăsă lingura 
pe marginea blidului şi se făcu a fi năpădit de tuse, căutându-şi 
batista prin buzunarul ascuns al reverendei. Popa înţelese că se 
întâmplă ceva şi se arătă săritor: 

— Să vă aducă altceva de mâncare? 

Vicarul dete doar din cap, uitându-se în blid, cu batista la 
gură. Fereastra se nimerise deschisă, popa se plecă spre târnaţ 
şi o strigă pe preoteasă care se şi arătă. 

— Adu-i la măria sa altceva. Nişte caş dulce cu smântână se 
potrivesc numa bine cu mămăligă caldă. 

Vicarul dete din cap, apoi întrebă dintr-odată: 

— De ce spune că egumenii mănâncă cama ghine mămăligă 
cu moare? 

— Am auzit, măria sa, că moarea spală bine creierii, mintea 
se limpezeşte şi omul se face cu trei părţi mai deştept, de taie 
ca bri- ciul, cum vine vorba. Şi eu am băgat de seamă la mine, 
totdeauna când postesc cu moare multă. 

Preoteasa, care tocmai luase blidul cu mămăliga şi moarea 
dinaintea vicarului, grăbi spre uşă, simțind că e gata să 
pufnească în râs. Tot nu pricepea de ce i-a trimis vorbă pe slugă 
să le gătească mămăligă cu moare. Şaguna se uită lung peste 


masă, căutând parcă să cumpănească dacă popa vorbeşte 
cuviincios sau dimpotrivă. Şi, ca să-l ia de scurt, făcu uz de 
autoritatea sa de cap suprem al epar- hiei, căutându-i nod în 
papură. Se legă mai întâi de cel care citise Apostolul. 

— Ai văzut, părinte, că la apostol n-a mers ghine cu 
ghiovăsirea? 

— Ce-i aceea ghiovăsire? La noi se zice numai la lapte, făcut 
aşa covăsit. 

— Nu, frate, dădu Şaguna din mână, apoi se frecă pe frunte în 
căutarea unui cuvânt. Ştii ungureşte? 

— Nu ştiu, măria sa, fără ia aşa câteva vorbe urâte, sudalme 
de-aiestea, că de-aiestea cam auzim noi. 

— Ghiovăsire, asta vine când. Copilul la şcoală începe, a, be... 

— Aha, slovenire pe bucoavnă: ba-be-bi-bo-bu, va-ve-vi-vo- 
vu... j 

— Da, da, slovenire, uitasem, sări bucuros pe scaun. 

— Da măria sa nu sunteţi rumân? — cuteză popa, făcându-şi 
curaj din neştiinţa vicarului. 

— Ba da, noi him armâni di Munţii Pindului. Noi zburam armâă- 
neaşte. Da vreau să învăţ cama ghine şi pe rumâneşte, dacă 
şcoala am făcut la unguri şi sârbi. Vream spune să cantorul n-a 
slovenit bine la apostol. 

— Maria sa are şcoală puţină, că, vedeţi, noi aici în sat nici 
şcoală n-avem, ne ducem la vecini. Pruncii de-acum se duc toţi, 
da el este om mai bătrân şi a învăţat aşa mai mult singur, aşa 
că n-avem ce-i băga vina pentru... Nici n-am să fac ca vlădica 
Dionisie Novacovici... 

— Cum? — se uită cu ochii mari, uitând lingura în blid, fără să- 
| mai aştepte. 

— Aşa cum ne spuneau preoţii bătrâni care l-au apucat. 
Ziceau că dacă greşea vreunul în timpul slujbei, mai cu seamă 
vreun preot tânăr, pe loc îl socotea în tinda bisericii, îl lungea la 
pământ şi-i număra la fund atâtea bâte câte poruncise prea 
sfinţia sa. 

Şaguna plecă ochii în blid şi îşi făcu de lucru cu lingura, fără s- 
o poată duce la gură. 

— Da dumitale de ce spune lumea „popa Pitula?”- sări 
deodată bucuros că a găsit cu ce să-l înfunde mai adânc. 

Popa rămase descumpănit, uitând să mai ducă lingura la 


gură. O aşeză încet pe blid, uitându-se drept în ochii vicarului 
care şi-i plecase anume, facân-du-se că amestecă mai îndelung 
caşul sfrâ- mat cu smântână să se ia mai bine pe lingură. O 
undă de mânie i se strecură în vine, dar şi-o stăpâni, strângând 
din fălci. Se sili să-i răspundă în linişte: 

— Se vede că măria sa de-aceea a venit, ca să strângă vorbe 
de prin oameni. Am zis şi eu odată aşa, în glumă, cum 
apucasem la un pahar, că Dumnezeu ar avea numai cu o pitula 
mai mult... 

— Dumneata faţă bisericească nu-i slobod să spune aşa! i-o 
reteză vicarul, simţindu-l încolţit. 

— Da bunul Dumnezeu ştie prea bine de glumă... 

— Nu, părinte, cu bunul Dumnezeu nu trebuie glumit şi Şagu- 
na ridică arătătorul drept, ca şi cum ar fi vroit să soiule/e 
înălțimile. 

— Bine, măria sa, am greşit şi eu ca un păcătos ce suni... 

— Da instigatoarea asta, Varga şi cum mai cheamă, vine pe la 
dumneata...? 

— Vine dară, dacă suntem vecini. 

Popa simţi că aici vroia să ajungă vicarul şi acum urmează 
bătălia cea mare. 

— Cum, prieten cu o eretică? — şi Şaguna ridică ochii din blid 
să-l poată sfredeli mai adânc. 

— Eretică, neeretică, eu am văzut că se rongă la acelaşi Dum- 
nezeu ca şi noi, are în casă aceeaşi Biblie, ba chiar acuma 
citeşte de pe o psaltire de a noastră, că şi-a uitat-o pe cea 
ungurească nu ştiu pe unde. 

— Ai legături cu o femeie care stoarce poporul de bani ca să 
călătorească la Viena, în loc să predai la comitat aşa 
instigatoare? 

— De ce să o dau prinsă, dacă n-a lăleut la nime niciun rău? 
Ba.. Pot zice că numa bine, că ea le-o dus rugări să-şi capete 
dreptul care 

l-a avut din bătrâni. Ea n-o umblat să omoare pe nime, s-o 
ţinut numa de lege, iară banii ce i-o strâns, i-o fost de cheltuială 
pe drum şi ce mai trebuie la om. 

— Da i-a instigat pe oameni să nu se ducă la stânjeni şi la... 

— Aceea aşa-i, pentru că ei sunt băieşi şi au sa deie numa 
aurul la cămară, cu dijma cum o fost pusă încă de demult. 

— Nu-i slobod să facă aşa! — şi Şaguna bătu cu pumnul în 
masă, uitându-se drept în ochi. Şi nici la dumneata nu-i slobod 
să vorbeşti aşa! N-ai auzit ce-am spus în biserică? 

— Ba de auzit, am auzit, dară... 

— Niciun dară! De azi înainte, dumneata eşti obligat să dai 
înştiinţare la protopopul dacă această instigatoare mai vine aici 
şi să spui unde sade. 

Şaguna se opri, căci începuse să-i tremure buza de jos. 

— Aiasta n-o fac, măria sa! lacă, sunt om de cincizeci de ani, 
mai bătrân ca măria sa, da să-mi vând eu pe cineva care nu mi- 
o făcut niciun rău, nici mie, nici altuia, far' numai bine, adică să 
mă faC iudă, cum se zice - aiasta ferit-a sfântul! Şi dacă mere 
treaba aşa, iacă pun patrafirul jos şi-mi dau abzicerea de la 
parohie, decât să-mi încarc sufletul cu un păcat. Nu mi-i frică de 
ziua de mâne, că tot cu manile mele m-oi ţinea ca şi până 
acuma. Fetele mi le-am măritat, căşi şi bună rânduială le-am 
făcut, eu şi cu preoteasa ne-om face rost cât să trăim de azi pe 
mâne. Popa se încălzise şi ca să-şi şteargă fruntea şi grumaijii, a 
trebuit să-şi caute batista, pe care o găsi cam greu, semn că n-o 
prea folosea. Puteţi să puneţi chiar acuma pe altul în locul meu. 
Dacă le-o plăcea şi oamenilor de el, că la noi aşa o fost legea, 
adăugă el după o. Pauză. 

— E, părinte, nu vorbesc să ajungem acolo. Eu vrut să ajuţi să 
scăpăm de această pernicioasa seductrix. Ştii latineşte? 

— Nu, măria sa, că n-am umblat la gimnazuri, numa aici la 
Şasa şi pe urmă şase luni la şcoala de preoţie din Sibiu. 

— Puțin, puţin, da aşa a fost la vlădica Moga. Acuma facem 
mai mult, dar lăsăm asta. Eu nu cer decât să faci înştiinţarea la 
proto- popul Ighian dacă această instigatoare este la Bucium. 

— Nu, nu, măria sa, nu mă leg să umblu eu cu de-aiestea, mai 
bine... 

— Atunci nu face nimic, cerem la alţii. Şi aşa dumneata preot 
mai bătrân - şi Şaguna încercă să râdă, dar se opri îndată, 
dându”'şi seama cât de mult distona. Aşa, acum putem să bem 
şi un pahar de vin după caş şi smântână, fost foarte bun, trebuie 
să zic mulţămesc la doamna preoteasă. 

Popa luă sticla de pe laviţă şi două pahare şi turnă înaltului 
oaspete, având grijă să nu-l umple până la vârf, nu cumva săi 
se verse pe reverendă, sau chiar pe crucifixul de pe piept, dacă 
îl duce prea grăbit la gura. Bău şi el mai mult să-i ţină tovărăşie, 


cum cerea buna-cuviinţă. Vinul nu topi răceala, nici bătăile 
uşoare în masă ale vicarului cu degetele nesupravegheate - 
poate de nerăbdare -, încât 

tropotitul ce se auzi în târnaţ, apoi glasul de bărbat întrebând 
ceva, era nu se poate mai bine venit pentru a curma sila 
politeţei. 

— Mi se pare că a venit un preot din cei chemaţi. Te rog să-l 
aduci să stăm de vorbă, dar confidenţial. Popa Pitula se ridică să 
iasă în întâmpinare. Dacă vin şi ceilalţi, să aştepte afară până 
terminăm. 

— Inţeleg, înţeleg, măria sa - şi popa ieşi. 

în odaia cealaltă intrase Alexandru Danciu, preot în Cerbii. 

— Hai, că abia aşteaptă măria sa domnul gheneral-vicăreş să 
te spovedească. Placă numa înlontru. 

— Da ce-i? Cred că glumeşti. 

— Du-te, numa du-te, şi ai să vezi - şi popa Pitula clipi clin 
ochi, colegul său nu pricepu dacă a şiretenie sau a complicitate 
In cevn ce încă nu bănuia. 

După ce intră preotul Danciu, popa Pitula ieşi în târnaţ ca să 
se mai răcorească pe o laviţă, uitându-se în susul plaiului spre 
Măgura ce abia îşi arăta vârful brazilor. Preoteasa spăla vase în 
bucătărie, vorbind cu cocişul vicarului căruia îi dădea acolo să 
mănânce Vru să caute sluga să-l întrebe dacă este nutreţ în şură 
şi pentru caii vi- carului, când pe poartă se strecurară alţi preoţi 
din Bucium, chemaţi de măria sa, Nyszta Mozes şi Kozma 
Ştefan, Cobori pe trepte în întâmpinare, le strânse mâinile pe 
rând, apoi îi pofti pe laviţă în târnaţ să-şi aştepte rândul. Cei doi 
căutară să-l descoase cât de cât, dar popa Pitula se îndepărtă, 
scuzându-se că trebuie sa vadă de caii măriei sale şi să-şi mâie 
sluga după fân. li lăsa să se fiarbă aşa singuri, pentru că ştia din 
ce pănură sunt făcuţi amândoi. Preotul Danciu a zăbovit cam 
mult, se vede că avea păcate cam muri, înefit cei doi au avut 
destul răgaz să fiarbă, apoi să se coacă singuri. Când a ieşit, a 
intrat preotul Nyszta Mozes, iar Kozma a dat să-l întrebe, 
apropiindu-se de ureche, deşi prin târnaţi nu era nimeni 

— Te rog să mă ierţi, dar sunt foarte grăbit, de nu-mi mai văd 
capul de câte mă aşteaptă acuma - şi preotul Danciu a pornit ca 
din puşcă, i-o fi fost frică să nu-l mai cheme iarăşi vicarni 
Părintele Kozma şi-a dat seama că trebuie să fie la mijloc ceva 


greu şi a ră- mas îngândurat. Trebuia să fi intrat el înainte» lui 
Nys/. Ta, scăpa mai repede de frigurile aşteptării nelămurite. 

Când s-a întors popa Pitula, vicarul ieşise şi el în târnaţ şi de 
pe laviţă cântărea coasta Plaiului, cum se scălda în lumina de pe 
urmă a soarelui, plecat pe drum de noapte către împărăţiile 
întunericului. Vicarul prinse a-şi freca mâinile, apoi a-şi lovi 
palmele, semn că era voios de pe urma întâlnirilor confidenţiale. 
Popa Pitula ghici. Despre ce fusese vorba şi răsuflă uşurat că el 
a rămas pe dinafară. 

— AŞ vrea să stau de vornă cu oamenii mai de frunte despre 
procesul cu domeniul Zlatna. 

Voi să mai adauge şi obligaţiile impuse peste vechiul contract, 
dar se răzgândi, bănuind că, dacă oamenii vor auzi aşa ceva, nu 
se vor prezenta înaintea măriei sale. 

— Acuma-i seară şi oamenii îs cam plecaţi de acasă, fără pe 
mâne aş zice că... răspunse popa, oprindu-se în capul treptelor, 

— Bine, mâne aşa pe la prânz, consimţi vicarul. 

— Atunci mă iau pe la câţiva să le las vorbă. Şi la caii măriei 
sale, adăugă, întorcându-se de pe treapta următoare, cum 
pornise să iasă, este dat fân cât le lipseşte. Decât să-i adape 
sluga, ştie el mai bine - şi lepădă din mână, coborând treptele în 
grabă, poate de părere bună că scapă iarăşi de intimitatea 
măriei sale... 

A doua zi, luni, vicarul era încă la prânz când se auziră tropăi- 
turi pe trepte, apoi prin târnaţ. Popa le ieşi înainte şi le şopti 
ceva, după ce s-a uitat peste ei. Vicarul a ieşit, netezindu-şi 
barba să înlă- ture vreo firimitură nebăgată în seamă, apoi s-a 
oprit în faţa pragului, să-i măsoare cu privirea. Oamenii s-au 
descoperit şi aşteptau cu supunere. 

— V-am chemat ca să-mi spuneţi despre procesul cu fiscul şi 
robota ce trebuie făcută după lege. 

— Să ne ierte măria sa, începu Furcoi, ce se nimerise nu din 
întâmplare chiar în faţa lui, da suntem prea puţini, iacă, nici 
zece oameni - şi întinse mâna spre cei din stânga lui, înşiruiţi în 
târnaţ -, aşa că nu avem căderea să spunem ceva hotărât, de 
iasta, ori de ceea - şi îndrăzni să răsucească mâna liberă, fiindcă 
în cealaltă îşi ţinea pălăria în lungul cioarecilor. 

— De ce n-au venit şi ceilalţi? — şi se întoarse spre preotul din 


stângr lui. 

— Azi îi zi de târg la Abrud şi la noi mai toţi se duc lunea la 
oraş, se alege care rămân pe-acasâ. Da mâne dimineaţă, vom fi 
mai mulţi, sfârşi Furcoi. 

— Am uitat să spun aseară măriei sale, am apucat la alte 
vorbe, căută să scape popa Pitula. 

Vicarul îl pironi cu o privire ascuţită, din care se putea citi 
mus- trare amestecată cu întrebarea dacă nu era la mijloc vreo 
lucrătură. După ce rămase puţin pe gânduri, uitându-se de la 
unul la altul, ca şi cum ar fi căutat un răspuns, dădu un răspuns, 
fără sa i se ghiceas- că înţelesul şi încheie cu vorbe aşezate: 

— Atunci mâne dimineaţă la biserică. 

Oamenii dădură din cap, apoi se întoarseră să coboare 
treptele, fără să şuşotească între ei. Vicarul îi petrecu cu ochii, 
apoi spuse popii să trimită sluga să înhame, trebuind să plece la 
Abrud să stea de vorbă cu domnul spân Anton Vida şi ceilalţi 
slujbaşi. 

A doua zi, marţi 29 septembrie, vicarul s-a întors şi a oprit 
trăsura chiar la poarta bisericii - semn că nu avea de gând să 
zăbovească mult. Se adunaseră mai mulţi ca ieri, din toate 
satele Buciumului. Todor Crâsnic şi Simion Ţandrău, zis Pitoc, 
lipseau, fiind plecaţi de câteva zile la Cluj, împreună cu alţii din 
Abrudsat şi Cărpiniş, ca să încheie un contract cu avocatul 
Alexandru Bohă- ţel să le susţină procesul amânat de atâţia ani, 
obligându-se să-i plătească în fiecare an o sută de florini. 

Aşa îi sfătuise Catarina Varga la întâlnirea cea de pe urmă, 
înainte de a pleca la Viena cu rugarea lor: ea va stărui pe la 
curtea vieneză pentru cauza lor, iar avocatul Bohăţel să 
intervină pe lângă guvernul din Cluj. 

Şaguna a început să le vorbească despre supunerea pe care o 
datorează mai-marilor lor, amintind mereu că orice stăpânire 
este de la Dumnezeu. Provocându-i să declare că se vor supune 
întoc- mai la robotele cerute de fisc, buciumanii s-au uitat unii la 
alţii, apoi au rămas muţi. Şaguna şi-a îndoit puterile oratorice, 
cu mai multe citate din cărţile sfinte, dar în zadar - buciumanii 
au tăcut. La urmă, le-a cerut să vină la Abrud joi, | octombrie, 
unde se vor întâlni cu mai mulţi din Abrudsat şi Cărpiniş. 

— Da, venim, au dat din cap toţi, apoi au ieşit tăcuţi şi plouaţi. 
Vicarul s-a întors la Abrud fără zăbavă, de unde a trimis vorbă 


celor din Cărpiniş să-l aştepte în ziua următoare, 30 septembrie. 
Cărpinişenii, în frunte cu preoţii lor, Moise Manovici (ortodox) şi 
Vasile Balint (unit) s-au dat supuşi printr-o declaraţie scrisă de 
preoţii lor şi de cei 72 de iobagi adunaţi care şi-au pus degetele 
pe tot atâtea cruci în josul foii. 

Joi, | octombrie, buciumanii s-au strâns la Abrud cu cei din 
Abrudsat, vreo 170 de mineri iobagi, şi s-au înţeles cu avocatul 
jurat Gheorghe T6th să le scrie o declaraţie pe care apoi au dat- 
o vicarului. După ce a citit-o în fugă, la gazda din Abrud, a dat 
din cap, semn că era mulţumit de izbândă, deşi nu pe deplin, 
apoi a întins mâna spre ei, ca pentru a-i atinge pe toţi: 

— Mereţi acasă, eu vre bunul vost! 

Declaraţia era cam întortocheată, pe alocuri cu câte un nod 
care arăta că nu poate fi înghițită, cum ar părea la prima 
vedere: 

„Obştea noastră e acuzată pe nedrept că refuză a îndeplini 
slujbele. Noi am plătit totdeauna dările, dijmele, taxele şi am 
predat totdea- una stânjenii necesari pentru topitul aurului, prin 
urmare nu este adevărat că nu vrem să slujim. Adevărul este că, 
în afară de slujbele vechi, fiind siliţi şi la altele, contra cărora am 
făcut rugare, în urma căreia Consiliul diriguitor suprem al 
maiestăţii regeşti a şi dat hotărâre în anul 1844, care fiind 
publicată, noi pe aceasta doream să o respectăm, încât nu am 
mai împlinit ceea ce este peste această hotărâre. Da, dar cu 
respect fie spus, aceasta nu este îndărătnicie. Insă deoarece 
mărita stăpânire de moşie a considerat respectarea de către noi 
a hotărârii cu pricina drept nesupunere şi îndărătnicie, este gata 
să aducă asupra noastră până şi execuţie branchială. Noi, luând 
aminte la sfatul şi propunerea părintească a măriei voastre, dar 
mai ales la faptul că execuţia militară adusă asupra noastră în 
vremurile dinainte ne-a păgubit atât de mult în viaţă, în pacea 
noastră lăuntrică şi bunurile noastre, încât până şi astăzi mulţi îi 
mai tragem ponoa- sele, declarăm cu preaplecată stimă că, 
ţinând seama de cele de mai sus şi în urma acelui motiv de 
constrângere de a nu fi prădaţi şi nenorociţi din nou şi de a nu fi 
cu totul lăsaţi în voia sorții în ce pri- veşte existenţa noastră 
politică, ne învoim să facem de acum înainte slujbele pe care nu 
le-am făcut şi pe care le-am refuzat, dar numai până atunci 


când cauza noastră va fi rezolvată de preasfântul nostru domn 
maiestatea sa, când vom vedea ce ne va da legea. Dar 
protestăm în mod solemn ca această declaraţie a noastră dată 
acum dintr-un motiv de constrângere să devină obligaţie 
veşnică, făcând prin aceasta o întâmpinare după lege, căci tot 
ceea ce consimţim prin aceasta se face numai pentru ca să 
scăpăm de nenorocita noastră jertfire, dar în ce priveşte 
remedierea plângerilor noastre ne rezervăm toate drepturile. Și 
angajamentul nostru de acum este luat pe lângă umila noastră 
declaraţie, ca în viitor să nu mai fim loviți de alte nedreptăţi şi 
să ne fie îngăduită nouă şi celor ai noştri calea liberă în 
continuarea treburilor şi pricinilor noastre. 

Mulţumind cu adâncă plecăciune pentru învăţăturile părinteşti 
ce ne-aţi dat, rugăm cu profundă smerenie sfioasă pe măria 
voastră vicare episcopesc, graţiosul nostru proteguitor, ca, în 
urma acestei respectuoase declaraţii, să binevoiască a interveni 
cu graţiosul său sprijin părintesc ca acest angajament al nostru, 
luat în starea de con- strângere în care ne găsim, să nu devină 
obligaţie veşnică, ci să rămână în picioare numai până când se 
va rezolva cauza noastră ia forul cel mai înalt. Să nu fim supuşi 
nici unei silnicii, ci să fim 

trataţi cu bună-cuviinţă. În sfârşit, vă rugăm să binevoiţi a 
interveni pentru noi cu rugăminţi părinteşti pe lângă preasfântul 
nostru domn, maiestatea sa, ca să poruncească scutirea noastră 
de toate slujbele străine de până acum şi să fim repuşi ca mineri 
săraci la slujbe potrivit privilegiului nostru". 

Vicarul nu s-a grăbit să se întoarcă la reşedinţă, poate cu 
nădejdea că prezenţa sa va înrâuri mai adânc pe cei ce se 
arătau atât de îndărătnici. De aceea, în duminica următoare, 4 
octombrie, a mai dat ocol prin Cărpiniş, Abnidsat şi Bucium, 
povăţuim! poporul la supunere, ba chiar să aibă „purtări 
blânde”, în cele din urmă, el nu-şi făcuse decât datoria de înalt 
ierarh al bisericii sale, încât putea să raporteze liniştit 
cancelariului Josika de la Viena îndată după înapoiere, la 7 
octombrie, că a izbutit să liniştească pe agitatori, chiar dacă nu 
alungase pe cea socotită capul răutăţilor din munţii Abrudului. În 
conştiinţa sa, el se declara mulţumii, după cum se poate vedea 
şi din felul cum zugrăvea încheierea misiunii sale spinoase: „Şi 
după aceste, am trimis pe reprezentanţii iobagilor sub 


conducerea celor trei preoţi din Bucium, anume Nyszta Mozes, 
Kozma Ştefan şidanciu Alexandru, să se înfăţişeze la oficiul 
spanal regal din loc, ca să declare şi acolo, să ceară iertare 
pentru rezistenţa lor de până aci şi să se recomande în graţia 
(domnilor funcţionari ceea ce s-a şi întâmplat”, anticipând astfel 
confirmarea faptului. 

Şi-a făcut şi datoria faţă de enoriaşi, adăugând în acelaşi 
raport către cancelariul vienez, că „... aceste comune nenorocite 
au fost determinate să se supună atât de principiile creştineşti şi 
cetăţeneşti citate de mine, cât şi de teama forţei armate, a cărei 
greutate o simt din vremurile trecute până în ziua de azi. Dar 
menţinerea salutară a acestei supuneri nu se poate spera decât 
în cazul fericit când cererile şi rugăminţile lor vor fi fost împlinite 
măcar în parte, cu milostenie şi părintească bunăvoință, înainte 
încă de terminarea procesului, pe care ei o doresc atât de mult, 
şi când rebela Ecaterina Varga, despre care se spune că s-ar fi 
dus la Pesta şi de acolo la Viena, nu va mai apărea în mijlocul 
lor. In acest scop, rog şi eu prea plecat pe excelența voastră ca, 
după înalta şi înţeleapta chibzuire a excelenţei voastre, să 
binevoiţi a interveni prea grațios pentru ca autorităţile 
competente Să termine cât-mai repede această pricină”. 

Protopopul losif Ighian raporta vicarului, în 5 octombrie, că 
buciumanii s-au înfăţişat la şpanatul din Abrud, împreună cu 
preoţii lor, să declare că sunt gata să îndeplinească robotele 
cerute. In ziua următoare, au venit la tăiat stânjeni vreo două 
sute de buciumam, 

iar peste câteva zile exemplul a fost urmat şi de cei din 
Abrudsat şi Cărpiniş. Şaguna n-a întârziat să-şi înştiinţeze 
superiorii şi în 10 oc- tombrie trimite un raport tocmai 
tezaurariatului din Viena. Se vede că Viena a fost încântată de 
succesele vicarului şi a socotit că ar fi bine să fie scos şi 
ghimpele care a mai rămas, de aceea cancelarul J6sika scrie 
guvernatorului Teleki să-l convingă pe Şaguna să-şi continue 
opera de pacificare şi să o prindă pe Catarina Varga. Teleki îi 
comunică lui Şaguna, în 14 noiembrie, „... acest ordin superior, 
spre ştire şi cu dorinţa de a i se conforma”. 

Vicarul a socotit că ar fi conzult să se înfăţişeze şi înaintea 
superiorului său imediat, guvernatorul Teleki, pentru a-l asigura 
de obedienţa sa de grad suprem. O scurtă vizită canonică prin 


părţile Turzii a fost bine venită pentru a mai toci din rezistenţa 
împotriva lui, aţâţată de unii protopopi întârziaţi, zicea el, în fapt 
provocată de româneasca lui stâlcită, care dădea temei 
zvonurilor că ar fi sârb. 

Ea era şi prilejul minunat de a se abate pe la Cluj, ca să 
câştige afecțiunea guvernatorului. Bătălia era cam grea, Teleki 
fiind un cunoscător adânc al istoriei, din care îşi putea scoate cu 
uşurinţă armele de luptă. 

Oricum, încercarea moarte n-are - de aceea, într-o dimineaţă 
de noiembrie i s-a înfăţişat în audienţă. Guvernatorul losif Teleki 
a binevoit să-l primească în biroul său din palatul prezidenţial, 
înţesat de cărţi. Se pare că întâlnirea era aşteptată, după 
afabilitatea cu care a fost întâmpinat vicarul, aşteptat în mijlocul 
biroului şi condus de braţ la fotoliul rezervat. 

— Vorbiţi minunat ungureşte! — l-a măgulit guvernatorul, 
după ce s-a aşezat şi el în fotoliul său. Trebuie să vă exprim cele 
mai cal- de felicitări, în chipul cel mai sincer, a insistat, retezând 
cu mâna. De altfel, cred că şi această cunoaştere excelentă a 
limbii noastre l-a determinat pe cancelarul Josika să vă 
recomande mitropolitului din Carloviţ, prin cumnatul său, 
colonelul conte Kâlnoki, adăugă el, nu fără oarecare cruzime, ca 
să-i arate că este la curent cu păien- jenişul sforilor trase din 
culise. Unde aţi învăţat ungureşte, exce- lenţă, dacă mi-e 
permisă această indiscreţie? 

— Vă mulţumesc, excelenţă, zâmbi vicarul, după cum cerea 
protocolul, dar, după umila mea părere, aceasta nu poate fi 
socotit un merit, întrucât am învăţat-o în oraşul meu natal 
Mişkolţ, la gimnaziu, apoi la universitatea din Pesta. 

— De ce ziceţi „umila mea părere”, vă place să vă „umiliţi”? 

— Aşa ne cer canoanele bisericeşti, să fim smeriţi, ştiţi... 

— Da, da, am băgat de seamă că, la dumneavoastră, prelaţii, 
„smeritul” înseamnă, de fapt, „orgoliosul”. Şaguna rămase 
descum- pănit. Nu se aşteptase la asemenea înţepătură de 
pumnal, de aceea se uită în ochii guvernatorului cu candoarea 
celui care nu înţelege. Guvernatorul avu o sclipire de satisfacţie 
care îl făcu să se uite în altă parte şi să continue: Asta se vede 
din ostentaţia cu care întindeţi mâna să v-o sărute enoriaşii, cu 
mai adâncă venerație decât ar săruta o icoană. 

— Da, excelenţă, se practică aceasta, pentru că ea satisface o 


nevoie a credincioşilor. Ştiţi, la nivelul lor... — şi Şaguna dădu 
ma- nile în lături, ca o pecetluire a unei realităţi inexorabile. 

— Spuneţi că aţi învăţat maghiara la gimnaziu şi universitate. 

— Da, excelenţă, paralel cu latina şi germana, pe care le 
cunosc bine şi pe ele. La universitate, am urmat filosofia şi 
dreptul. 

— Minunat! lată o persoană ce îndeplineşte condiţiile ideale 
ale unui ierarh din Transilvania: cunoaşterea deplină a limbilor 
ţării şi a legilor după care se administrează. Dar mi se pare că 
staţi cam slab cu româna, după cum ne-au parvenit unele 
informaţii. Bănu- iese de la răuvoitori, adăugă guvernatorul, 
jubilând în ascuns că l-a înţepat tocmai în locul cel mai dureros. 

— Ştiţi, excelenţă, eu sunt, după părinţiţ aromân din Munţii 
Pindului şi n-am avut unde învăţa această limbă, dar mă voi sili 
să o posed în cel mai scurt timp. 

— Neapărat, excelenţă, altfel... — şi guvernatorul lăsă ideea 
neterminată, ca teama să fie mai apăsătoare. Dar de ce nu v-aţi 
dus la gimnaziul românesc din Beiuş, care se ţine de Ungaria? 

— Am fost primit la gimnaziul catolic din oraşul natal. Guver- 
natorul îl scrută cu ochi întrebători. Ştiţi, excelenţă, tatăl meu a 
tre- cut la catolicism, dar, după moartea lui, maică-mea s-a 
întors la confesiunea ortodoxă, iar eu am urmat teologia la 
Vârşeţ. 

— Aha! Vasăzică sunteţi ca un cireş care produce vişine - şi 
guvernatorul îşi ascuţi privirea, ca să-l poată sfredeli mai bine. 
Dar astfel aţi câştigat perspectiva de a urca pe un scaun 
episcopal, ceea ce la catolici ar fi fost neasemuit mai greu. Aţi 
judecat foarte realist, la obiect, cum s-ar zice. 

— Să ştiţi că nu e niciun fel de oportunism la mijloc, trecerea 
s-a făcut din pură convingere, deoarece ortodoxia întruchipează 
credinţa cea adevărată, cum arată de altfel şi numele. 

— Excelenţă, vă mulţumesc pentru etimologie, dar există oare 
vreun credincios fervent care să nu fie convins că adevărată c 
nunini credinţa pe care o împărtăşeşte el? Şi ar fi chiar absurd 
sa nu fle în». 

ţinând seama de esenţa religiei, încât denumirea adoptată de 
con- fesiunea dumneavoastră denotă orgoliu, lipsă de critică 
etc. 

Guvernatorul se pornise pe o conversaţie deschisă şi mai ales 


neoficială, de care vicarul căută să profite şi să încerce cât de 
cât o revanşă, de aceea se sili să adopte tonul cel mai potrivit. 

— Asta depinde de felul cum sunt interpretate unele aserţiuni 
din textele biblice... 

— Vă înşelaţi, excelenţă, îl întrerupse guvernatorul, în ochi cu 
o licărire de triumf. Mai întâi, nu uitaţi că de multe ori punctele 
de dezbinare sunt doar pretexte, mobilul real fiind altul, de 
natură politică, ori simplă repulsie etnică etc. În genere, 
confesiunile reli- gioase ţin de orizontul cultural, cu implicaţii ce 
scapă chiar analizei celei mai sagace. Pe urmă, să nu uităm că, 
admițând chiar o clarii” ţaţe străvezie pentru oricine a textelor 
religioase, divergenţele ar apărea în alte aspecte, care ar duce 
la schisme şi secte. De pildă, s-ar putea ivi controverse asupra 
compoziţiei chimice a băşinilor sfanţului Paul când şi-a scris 
cutare epistolă, să zicem către corin- teni, spre deosebire de 
aceea când şi-a scris epistola către romani, judecând după 
anumite ingrediente stilistice - şi se opri, simțind că se îneacă 
de plăcere. 

Vicarul albise până în vârful urechilor, apoi se înverzise şi 
pieptul îi sălta greoi, gata să se înăbușe. 

— Excelenţă, eu sunt faţă bisericească, rosti, ca să se uşureze 
şi să implore mai multă cruţare. Guvernatorul jubila de 
satisfacţie şi binevoi să zâmbească protector. 

— Să nu credeţi cumva, excelenţă, că eu aş fi voltairian sau 
ateu... Nu, nicidecum! Ocupându-mă, însă, de multă vreme cu 
isto- ria, mi-am dat seama cum adesea cel mai neînsemnat 
aspect poate duce la dispute violente, apoi la despărţire în 
tabere confesionale ce se duşmănesc de moarte. De ce? Pentru 
că aşa e urzită orice religie - să absolutizeze pe de o parte şi să 
conteste pe de cealaltă. Adică are la bază un fel de germen 
centrifugal mereu activ. Uitaţi-vă, chiar aici, în Transilvania, la 
trei popoare avem şase episcopii, toate fără vreo legătură de 
dependenţă între ele, ca să fac abstracţie de opoziţiile surde, 
uneori făţişe, dintre ele, pe care noi, conducerea administrativă, 
suntem chemaţi să le aplanăm. Pentru noi, această strictă 
independenţă reprezintă o situaţie ideală, nu se poate mai bine- 
venită, fiindcă întâmpinăm rezistenţă mai mică - şi se opri, 
dându-şi seama că a trecut la dezvăluiri care nu trebuie 
mărturisite. Am alunecat prea departe, excelenţă, şi nu e bine, 
fiindcă disputele confesionale sunt cele mai sterile. Şi cele mai 


neserioase! — întări, 

ridicând arătătorul, în odaie se lăsă tăcere. De afară, răzbătea 
uruitul unei căruțe ce se îndepărta, poate la trap, după graba cu 
care se stingea. 

— Eu sunt foarte hotărât să lichidez starea de înapoiere, 
începând cu clerul. Ştiţi, excelență, aici şcoala de preoţie 
durează doar şase luni, ceea ce e prea puţin... 

— N-aş crede, excelenţă, întrerupse guvernatorul, cu aceeaşi 
plăcere de a-l mai arunca într-o baie caldă, în şase luni se poate 
învăţa foarte bine ritul, ceea ce la dumneavoastră este 
esenţialul, adică cu cât e mai lungă slujba, cu atât e mai bine, 
sau, cum s-ar zice în alt registru, hipertrofierea formei e menită 
să suplinească super- ficialitatea fondului. Mai pe scurt, preotul 
dumneavoastră se află la nivelul unui descântător. 

Şaguna rămase cu ochii aţintiţi la guvernator. 

— Vă rog, excelenţă, n-am înţeles apropierea... 

— De pildă, obligaţia preoţilor români de a trage clopotele 
când se apropie o furtună, iar dacă nu izbutesc, sunt trataţi de 
răi. 

Şaguna desfăcu braţele, apoi dădu din umeri. 

— Se poate, excelenţă, dar eu n-am cunoştinţă. Vedeţi, duce 
implicit la superficialitatea şi suma de superstiții de care 
vorbeaţi şi tocmai împotriva acestei deficienţe vreau sa. Lupt, 
întâi prin dez- voltarea învăţământului teologic, se apără vicarul, 
fără să pună la inimă aprecierile nu prea măgulitoare. Ale 
guvernatorului. Aşa m-am angajat şi în faţa mitropolitului 
Raiacici când mi-a încredinţat administrarea eparhiei. 

— De acord, excelenţă, dar trebuie să ştiţi că aici, în 
Transilva- nia nu comandă mitropolitul din Carloviţ. Decât în 
cele pur rituale, se corectă după o clipă. Privirea îi devenise 
iarăşi tăioasă şi trecu direct la atac, cu aceeaşi plăcere de a 
savura chinurile victimei. Dumneavoastră sunteţi, cum se zice, o 
biserică cezarică. Pentru că aşa v-a structurat dezvoltarea 
istorică, cunoaşteţi poate mai bine decât mine. Ca atare, capul 
bisericii dumneavoastră este capul politic, adică aici, la noi, 
maiestatea sa prea graţioasă, care numeşte pe unul din 
candidaţii propuşi. De altfel, nu e la mijloc niciun fel de ex- 
cepţie, cunoaşteţi şi dumneavoastră atâtea ţări aici în Europa 
chiar, fără a mai alerga şi la celelalte continente, unde monarhul 


e capul suprem al bisericii. Vicarul dădu doar din cap cu o 
încuviinţare în care nu i se putea ghici părerea de bine sau de 
rău. Vreau să adaug doar că la această numire avem şi noi un 
cuvânt de spus. Ergol - sfârşi guvernatorul cu arătătorul ridicat, 
spre supremă luare aminte. 

Vicarul se simţi din nou opărit şi se chinui s&-și adune 
puterile. 

— Da, excelenţă, de-aceea mi-am permis şi eu să vă 
importunez cu această vizită, pentru a vă declara obedienţă 
deplină, în primul rând faţă de maiestatea sa prea graţioasă, pe 
care mă angajez să o servesc din tot sufletul şi cu toate puterile. 
Aşa am lucrat şi până acuma, deşi timpul a fost prea scurt 
pentru a-mi demonstra fidelita- tea, în toate predicile mele, mă 
călăuzesc de spusele Mântuitorului: Redde Caesari quae sunt 
Caesaris et quae sunt Dei Deo *, pe care le tălmăcesc 
propovăduind o supunere adâncă faţă de maiestatea sa, pe care 
noi o numirn chiar prea sfântă... 

— Prea bine, excelenţă, dar noi vrem fapte, nu vorbe! — îl 
între- rupse guvernatorul, bătând cu degetele a nerăbdare. 

— Am raportat excelenţei sa! e cancelarului J6sika ş; la alte 
foruri cum am izbutit să pacific iobagii recalcitranţi din ţinutul 
Abrudului... 

— Dar va trebui să mergeţi până la capăt. Şi se opri să vadă 
efectul vorbelor. Vicarul devenise o biată goangă care alunecase 
în pânza unui păianjen, unde se zbătea neputincioasă. Cu ochii 
rătăciţi căuta sprijin, poate'şi milă, dar efectul era tocmai opus. 
Să punem punctul pe /, excelenţă. Cred că aţi înţeles că e vorba 
de aceaperni- ciosa seductrix care a devenit o agitatoare 
teribilă, de aceea trebuie smulsă din mijlocul iobagilor incitaţi. 
Funcţionarii noştri s-au do- vedit rând pe rând neputincioşi - nu 
ştiu din ce cauză, dar aceasta nu importă în întrevederea 
noastră. Am fi putut întrebuința forţa ar- mată, dar ne-a 
împiedicat convingerea că aceasta ar fi doar soluţia ultimă, 
deoarece n-am vrea să se mai repete fapte atât de neplăcute a 
căror amintire mai persistă printre localnici şi prin care ne-am 
pus într-o lumină urâtă în faţa străinătăţii. De aceea, cel mai 
nime- rit ni se pare ajutorul excelenţei voastre. Spre edificare, 
aduceţi-vă aminte că şi unii episcopi din secolul trecut au adus 
câte un sprijin substanţial în potolirea tumultului de tristă 


amintire al lui Horea, pentru care au fost răsplătiți cu largheţea 
binemeritată - episcopul Nichitici, cu o mie de florini, iar 
Petrovici al Aradului, cu vreo opt sute de florini, mi se pare. 
Şaguna dădu din cap ca să-i înlăture şo- văirea. Vizita excelenţei 
voastre, soldată cu rezultate spectaculoase, a dovedit că aveţi o 
putere incalculabil de mare asupra acelor oameni. De aceea, ne- 
am gândit cu toţii, începând cu cancelarul J6sika, protectorul 
excelenţei voastre, să vă solicităm acest sprijin pentru a evita 
vărsările de sânge şi alte tumulturi neprevizibile în urmări. 

1 Di Cezarului cele ce sunt ale Cezarului şi lui Dumnezeu cele 
ce sunt ale lui Dum- nezeu (/at.). 

256 

— Excelenţă, cum bine ştiţi, v-am raportat la vreme că am 
între- prins paşii necesari. La sosirea mea în Bucium, 
agitatoarea plecase, încât nu puteam rezolva misiunea 
încredinţată, dar am cerut preoţilor să mă înştiinţeze, prin 
protopopul Zlatnei, de îndată ce va reapărea în ţinutul 
Abrudului. 

— Cam târziu, excelenţă - şi guvernatorul bătu din nou cu 
degetele în masă, semn de nerăbdare. Timpul poate aduce alte 
com- plicaţii, e bine să urgentăm lucrarea. larna e zăpada mare 
în munte şi deci mai anevoios de operat. 

— Dimpotrivă, excelenţă, soluţia preconizată de mine e mult 
mai adecvată acestui anotimp. Apoi, fără voie, îşi aminti de 
spaima faţă de răscoala ţăranilor din Galiţia, care nu se stinsese 
încă printre funcţionari şi orăşeni la instalarea lui din 
septembrie, începu să-şi frece palmele, poate de mulţumire, şi 
adăugă: Situaţia s-a îndreptat deocamdată, după rapoartele 
protopopului Ighian. Sper să nu se de- terioreze, dacă nu se va 
mai întoarce acolo în munţi illa perniciosa seductrix. 

— Vă recomand să nu vă culcaţi pe această supoziţie. Şi este 
bine ca rezolvarea să aibă loc înainte de ţinerea sinodului pentru 
alegerea candidaţilor la episcopia pe care o administraţi. Vă 
recomand! — încheie guvernatorul, cu o sclipire în 'ochi ce 
spunea multe. 

Vicarul se făcuse parcă mai mic pe scaun şi se uita cu o 
blândeţe stăruitoare la cel de care atârna atât de mult 
ascensiunea sa atât de râvnită. Guvernatorul îşi recapătă 
sadismul funciar şi-l măsură cu privirea ca pe un obiect 
străveziu, pentru a-i citi şi gândul cel mai ascuns, îşi dăduse 


A 


seama de la început că are înaintea lui un mare ambițios, în 
stare să joace până la ultima carte în folo- sul său, de aceea ÎI 
privea cu acea satisfacţie amestecată cu sadism care este dată 
numai potentaţilor zilei. Avea acum siguranţa că, la nevoie, va 
putea prinde cu el chiar iepuri. 

într-un târziu, se sculă, semn că audiența se sfârşise, şi-l pe- 
trecu până la uşă, fără afabilitatea de la început. 

— Excelenţă, vă mulţumesc încă o dată pentru acţiunea de 
paci- ficare şi aştept urmarea. Mă ţineţi la curent cu fazele 
problemei, da? 

Vicarul dădu numai din cap, înclinându-se să apuce mâna 
grăsuţă care îi fusese întinsă doar cu două degete, şi ieşi. Afară, 
în stradă, păşea ca buimăcit, simțindu-se năclăit de sudorile 
multe câte îl trecuseră. Făcu semn cocişului loanei să întoarcă 
pentru a-l duce la gazdă să-şi întindă oasele. Foamea îi trecuse 
de mult. 

zelul vicarului creştea cu paşi repezi, în 30 noiembrie, 
protopopul Ighian îi trimitea un raport, după ce vizitase satele 
domeniului Abnid, prin care îl informa că iobagii îşi îndeplinesc 
robotele cerute de fisc. Şaguna nu întârzie să-l informeze, la 
rândul său, pe guvernatorul Teleki, raportându-i, în 4 decembrie, 
că îşi va îndeplini sarcina confidențială de îndată ce se va 
întoarce Catarina Varga: „Consider ca o datorie sfântă să 
informez cu umilinţă pe excelența voastră şi în viitor despre 
toate schimbările ce s-ar putea produce în această chestiune de 
mare importanţă”. Spre sfârşitul anului, protopopul lIghian 
repeta raportul că iobagii îşi îndeplinesc muncile la care îi obligă 
fiscul, în aşteptarea rezolvării cererii lor, dar funcţionarii 
domeniului Abrud raportau în acelaşi timp că, de fapt, iobagii 
„... N-au făcut nici a zecea parte din prestațiile la care au fost 
impuşi pe anul în curs 1846”. 

Vâlvătaia s-a aprins chiar în zilele acelea, prin întoarcerea 
Catarinei Varga în Bucium, după cum raporta în 29 decembrie 
con- trolorul loan Sterca Şiuluţiu directorului Nemegyei din 
Zlatna, care îi răspunse îndată prin curier special să o 
supravegheze de aproape, în 27 decembrie, raporta lui Şaguna 
şi protopopul Ighian din Ofen- baia că doi preoţi din Bucium l-au 
informat că, abia întoarsă, Cata- rina Varga strângea iar bani 


pentru o nouă călătorie, deoarece curtea vieneză ar fi numit doi 
comisari să cerceteze plângerile minerilor iobagi, precum şi 
cererea trimisă de vicar. lobagii din Bucium au devenit iarăşi 
îndărătnici, nu vreau să mai audă de robotele impuse de fisc. 

Vicarul s-a hotărât să pornească la atac. Mai întâi, răspunde 
protopopului Ighian, în 31 decembrie, că poporul din Bucium 
(sau lzbita) să-l invite la ei de Bobotează printr-o delegaţie, 
păstrând de- 

săvârşita tăcere în jurul instigatoarei, în 4 ianuarie, răspunde 
şefului tezaurariatului din Sibiu, contele Nâădasdy, care îi 
trimisese raportul directorului domeniilor, Nemegyei, apoi 
înştiinţează pe co- rniţele comitatului Alba de Jos, baronul 
Nicolae  Bânffy, cerându-i sprijin în atare acţiune foarte 
primejdioasă şi raportează guverna- torului Teleki despre 
hotărârea luată: „M-am decis să plec în ziua de 14 a lunii 
curente la poporul recalcitrant şi, sosind la 18 în Bucium, să caut 
a determina atât comuna aceasta, cât şi comunele Cărpiniş şi 
Abrudsat, care ţin cu ea, să nu zăbovească a da pe mâna 
autorităţilor civile pe primejdioasa uneltitoare Ecaterina Varga, 
apărută din nou în mijlocul lor”. lată şi delegaţia din Bucium 
sosită în 12 ia- nuarie la reşedinţa episcopiei cu invitaţia de a 
sluji sfinţirea apei la Bobotează în lIzbita. Orarul propus a fost 
îndeplinit întocmai, în 14 ianuarie, vicarul soseşte la Bălgrad, 
unde vicecomitele (iheorghe Pogâny îl înştiinţează că are 
misiunea de a-l însoţi. A doua zi, călă- toresc împreună până la 
Zlatna, unde rămân peste noapte. 

Vicarul găzduieşte, ca şi rândul trecut, la protopopul losif 
Ighian. Birjarul loanei ştia unde să tragă, cât ce i-a auzit numele. 
A deschis singur poarta curţii arătoase din preajma bisericii, nu 
depar- te de piaţă, apoi i-a ajutat vicarului să se desfacă din 
atâtea blănuri împotriva temutului ger de Bobotează. Protopopul 
l-a întâmpinat de sârg, ieşind cu capul gol, încât superiorul i-a 
adresat o mustrare „formală”. Protopopul avea nişte plete 
bogate ce-i fâlfâiau până pe umeri şi o barbă stufoasă, deasă ca 
peria - totuşi nu e destul pe vreme geroasă, înăuntru, cald şi 
bine. Odaia gătită era spațioasă, cu fereastră la uliţă, să se vadă 
plopii înşiruiţi în lungul văii care izvo- ra tocmai de sub Corabia. 
Patul încărcat cu perne era acoperit cu un covor de lână neagră 
învârstată cu roşu, amândouă culori de prelat. Protopopul, un 


om vânjos şi cu nişte ochi blânzi care surâdeau deasupra bărbii 
surii, se uita cu supunere, dar mai ales cu frică la supe- riorul 
său. Inţelesese din multele scrisori care ar fi scopul vizitei 
canonice pe asemenea vreme şi se temea să riu-l poftească şi 
pe el să-l însoţească, aşa cum se cuvenea, potrivit canoanelor. 
Dacă ar fi fost cu putinţă, s-ar fi gudurat pe lângă el ca un căţel, 
doar-doar îi va înmuia inima să-l cruţe de asemenea povară 
spirituală. A silit-o pe biata preoteasă să gătească bucate multe 
şi cum ştia ea mai bine, nu cumva să plece îmbufnat, cum a 
auzit despre vizita din septem- brie de la popa Pitula. Şi să-i dea 
ordin să-l însoţească, mort-copt, nu mai încape vorbă. Vicarul se 
aşezase pe un scaun mai aproape de soba de cărămidă care 
duduia de plină ce era. Işi scoase anteriul 

şi rămase în reverendă, strânsă de brâul roşu şi apăsată de 
crucea de pe piept, uitându-se îngândurat la soba care se îmbia 
înaltului oas- pete. Schimbaseră doar câteva cuvinte, vicarui 
vorbea cam în silă, semn că nu era tocmai în apele lui. 
Protopopul a crezut că muţenia i-ar fi venit de la frigul cam 
ascuţit şi mai ales de la boarea rece care suflă uneori în lungul 
Ampoiului ca şi cum ar vrea să măture toate trenţele de pe vale, 
de aceea îl lăsă să se mai dezmorţească, aşteptind în picioare, 
cu supunere, de cealaltă parte a mesei, dacă nu fusese invitat 
să şadă. Se întunecase când preoteasa păşi cu o lumânare 
aprinsă înfiptă în piciorul cam înalt al unui sfeşnic de alamă 
strălu- citoare, dete „bună seara” cu glas sfios, cum se cade faţă 
de un oaspete atâta de înalt, apoi se retrase, după ce 
protopopul îi ficuse un semn înţeles numai de el. La lumina 
gălbuie care umplu odaia, faţa vicarului părea de ceară, unsă 
cumva să pară mai netedă, iar ochii cufundaţi în orbite mai 
adânci. Vremea trecea cam greu în muţenia dintre cei doi. 

Deodată, vicarul se ridică şi iese grăbit. Protopopul nu l-a 
însoţit, crezând că se duce la cabinetul intim, dar pe urmă i-a 
auzit glasul prin curte. Vorbea ungureşte cu cocişul, spunându-i 
ceva ce nu a înţeles prea bine, neştiind decât slab această 
limbă. Nici nu prea avea nevoie aici, slujbaşii domeniului ştiind 
aproape toţi româneşte. 

— l-am spus să fie gata mai de dimineaţă, drumul până la 
Abrud e mai greu, zăpada mai mare. Să mergem pe lumină, 
lămuri vicarul, aşezându-se pe scaunul de pe care se ridicase. 


Protopopul băgă de seamă că acuma vorbea mai bine româ- 
neşte. De bună seamă pentru că vrea să candideze şi el la 
scaunul episcopal, nu s-ar mai întoarce la locul lui de stareţ al 
mănăstirii Covil. 

— Maria voastră, eu n-am făcut nicio pregătire de drum, 
pentru că nu mi-aţi trimis nicio notificare, îndrăzni protopopul, 
aşezându-şi mâinile pe masă, cu ochii la cel ce se uita mereu 
înainte-i, fără să vadă nimic. 

— Lasă! — şi vicarul lepădă cu mâna. Să vedem la dimineaţă. 
Poate nu va fi nevoie. 

— AŞ mai avea treabă şi aici la parohie. N-am sfinţit nici apa 
cu care umblă cruceoii în ajun şi preot ajutor nu am, deşi la 
vârsta mea mi s-ar fi cuvenit. 

Vicarul nu răspunse nimic, nici măcar nu dădu vreun semn ca 
a auzit vorbele protopopului. Deodată, îi scăpă fără voie un fel 
de oftat şi, ca să-l acopere cât de cât, se foi pe scaun, hârâind 
ceva în 

ftindul gâtlejului închis. „Vor fi semne de lucruri mari ce se vor 
întâmpla”, gândi protopopul, cu teama de a nu face vreun 
zgomot care sft-i tulbure gândurile. 

Când pendula din odaie începu să numere şapte bătăi cu glas 
rotund şi tremurat, vicarul tresări ca speriat. 

— Aşa târziu? — se miră, negăsind la îndemână altă vorbă să- 
şi explice spaima. 

— Vremea trece, măria voastră. Cum trec toate, adăugă 
proto- popul, învăluind tâlcuri care îl cuprindeau poate şi pe 
vicar, dar acesta nu dădu semn că s-ar fi gândit la vreo filosofic 
a timpului, 

Protopopul ceru voie să iasă şi se întoarse, ajutând preoteasa 
şi găzdoaia să înşiruie bucatele pe masă. După ce au fost 
potrivite blidele la locul lor, s-au ridicat amândoi pentru 
rugăciune, la urmă vicarul dând o binecuvântare largă peste 
masă, îndeosebi peste oala mare de sub capacul căreia ţâşnea 
fără voie o şuviţă de abur. Când gustă din zeama de pui, înăcrită 
cu multă smântână, vicarul nu se putu opri: 

— A, minunat, părinte! Fierbinte şi gustoasă! 

— Cum e mai bună după drum de iarnă, îl ajută protopopul 
să-şi rotunjească ideea. Vicarul dete doar din cap, ca 
încuviinţare, dar poate şi ca mulţumire pentru ajutor. 


Serviră apoi şi celelalte mâncări, care de care mai îmbietoare. 
Chiar dacă s-ar fi oprit, vicarul nu putea refuza desele invitaţii 
ale protopopului şi ale preotesei - mai ales că aceasta a insinuat 
într-un rând că nu i-ar plăcea, ceea ce ar fi sunat ca o mare 
ofensă adusa îndemânării ei culinare. La sfârşit, a venit şi un 
minunat mălai dulce cum se găteşte prin partea muntelui, adică 
mălai copt în tavă, dar amestecat cu unt, smântână şi năcreală 
de oaie, la care s-au adăugat şi câteva linguri de miere, ca să te 
facă să-ţi lingi buzele după el. După-masă, vin de Şard cu borviz 
de care omul se trezeşte ameţit fără să simtă că se apropie 
ceasul cel greu. Să fi fost orele zece când vicarul, rămas singur, 
s-a dezbrăcat şi s-a vârât în pat, înfăşurându-se în tolul nou şi 
greu de desimea miţelor care îl gâdi- lau pe la urechi şi pe la nas 
- unde nu-l mai apăra barba. Somnul îi veni lin pe când se uita 
în peretele odăii cum joaca lumina flăcărilor ce pâlpâiau în jurul 
lobdelor de fag, câta se furişa prin găuricile uşii sobei... 

Poate a dormit vreun, ceas, doua, sau mai mult, cine ştie - 
când a-a apropiat cineva de pat. Trebuie «a fi păşit încet, în 
vârful picioarelor, căci nu s-a auzit niciun fel de târşâit, necum 
vreun pocnet pe 

podea, mă» ales dacă e uscată de atâţia ani, cum este cea 
din casa parohială. Parcă nişte aburi calzi i-au atins urechea 
dreaptă, cum era culcat, pe stânga, „Să ştii că răspoimâine vei 
avea o zi grea. Da, foarte grea. Şi e în joc şi avansarea ta.” Apoi 
iarăşi nu se mai aude nimic, poate fiinţa aceea stă să-şi adune 
gândurile sau se va fi depărtat. „Vrei să ajungi episcop, aşa-i?” 
Şi glasul cel tainic râde cu un fel de rânjet spart, parcă mai mult 
un rnecăit de capră. „Lasă, cft te ştim cu toţii că eşti un ambițios 
ce nu s-a dovedit. Vrei să răzbaţi cu orice preţ, ai?” Şi parcă iar 
s-a pus pe râs, de astă dată hohotind mai lung, „Adică să o 
prinzi pe Catarina Varga, aşa-i?” Pauza s-a făcut cam lungă. Nu 
se mai clăteşte nimic. Şi e mai bine aşa, „Nu- mai aşa vei izbuti, 
dacă o vei prinde în braţe şi vei aşeza-o în sanie, apoi să pleci ca 
fulgerul. O să fie cam grea doamna, va trebui să te opinteşti din 
toate puterile. Dar îţi va face şi plăcere grozavă să-i simţi 
bucuţele în palma ta sfinţită.” Se auzi ceva Ca un hohotit, dar 
nelămurit - poate era cam departe. Poate chiar o fi plecat acela, 
„Bagă de seamă, îţi spun încă o dată: până ce nu vei strânge 


bucu- ţele doamnei în mâinile tale sfinţite, nu vor ajunge 
niciodată prea- sfinţite. Ai înţeles?” Şi glasul cald îi răsună mai 
adânc în ureche, ba simte şi o gâdilătură în adâncul ei, apoi o 
ciupitură fină de vârful nasului. 

— Piei satană! — strigă vicarul, ridicându-se cu părul vâlvoi şi 
ochii străbătuţi de spaima. | se păru că a auzit un fel de foşnet, 
apoi ceva zurăind pe hornul sobei - ca nişte pietricele care ar 
aluneca, îşi ascute urechile să prindă orice semn, dar nu mai 
aude nimic. Şi nu erau deschise nici uşiţa sobei, nici fereastra, 
toate zăceau ne- mişcate, întunerecul era deplin, focul se 
stinsese de mult şi nu mai trimitea nicio licărire pe pereţi. „Dar 
pe unde să fi intrat în odaie? Vezi, ce rău că n-am lăsat 
lumânarea aprinsă. Dar dacă aşteaptă prin vreun colţ?” Gândul 
îi dă fiori de spaimă, dinţii încep să-i clănţăne în gură. Şi-aduce 
aminte să-şi facă cruce şi se linişteşte. Dar dac-o fi visat? Poate. 
Capul îi atârnă greu, trebuie să-l sprijine în palme, deasupra 
ţolului pe care îşi propteşte cotul. Un fel de leşin îi vine de la 
stomac. Şi parcă îl taie setea. Se scoală tiptil, se apropie de 
masă, unde era cana cu apă pusă de cu seară şi soarbe de 
câteva ori, cu ghicituri lungi. Se şterge peste mustăţi şi barbă cu 
mâneca cămegşoiului de noapte şi se aşază pe marginea patului. 
Somnul i s-a speriat şi el şi ar fi stat cu cineva de vorbă să-şi 
alunge urâtul. Capul îi atârnă greu, iar stomacul ca un pietroi. 
„Da, am mâncat prea mult aseară. Aşa-s preotesele astea, ştiu 
numai să te îndoapă 

cu de toate. Te fac să mănânci cât un cerşetor hămesit de 
foame, fără să se întrebe dacă se cuvine atât de mult unui obraz 
subţire. Şi atâtea mâncări mai multe ca la o nuntă domnească. 
Măcar să nu fi mâncat varza aceea cu carne de porc afumată, 
curechiu umplut, cum i se zice pe aici, năclăit cu smântână, bun 
să te tot lingi pe degete. Aşa, ce să facem, dacă ni-e dat să ne 
robim pântecelui. Cu mic, cu mare, da!" Dar acum e prea târziu, 
va trebui să îndure până mâine, îşi va face şi el canonul, ca o 
faţă bisericească aleasă. Stă aşa, un răstimp lung, pe marginea 
patului, până ce simte frigul răz- bâtându-i prin cămegşoiul cam 
subţire. Se întinde în pat, cu dreapta sub ceafă, să-i fie mai sus 
capul şi să-l fure mai iute somnul. 

Aşteptă mult, apăsându-şi pleoapele peste ochii care nicicum 
nu vreau să se lipească, li venea câte un gând pe care îl alunga 


să scape de tirania lui, dar altul îi lua locul, mai năvalnic. Se foia 
mereu, să scape mai uşor de colții lor, rftsucindu-se de pe o 
parte pe alta, dar în zadar. Se luptă aşa până târziu de tot, când 
dintr-odată aţipi şi se lăsă cufundat într-un somn adânc, până ce 
auzi o bătaie repetată În uşă. Se frecă la ochi şi se uită la 
fereastră. Ceva ca o apă cenuşie răzbătea afară, arătând că 
noaptea se îngâna cu ziua, la cumpănă de împăcare. Hoaţele 
nopţii îl lăsaseră să-şi facă somnul de prelat, dar un fel de 
oboseală mai stăruia. Ar fi dorit să mai lene- vească în pat - 
atâta că nu mai era chip, cu un drum atât de greu înainte. Sări 
din pat şi se îmbrăcă în grabă. Focul pâlpâia în sobă, pesemne |- 
o Fi aţâţat cineva pe care nu l-a simţit intrând. Prânzul îl aştepta 
fierbinte, spre întremarea puterilor, să pornească la vreme. 

— N-am încotro, părinte, dar trebuie să vii cu mine la Bucium. 
M-am tot gândit azi noapte şi am găsit că aşa e mai conzult. 
Trimite vorbă preotului din Vâltori să suplinească. 

Protopopul îngălbeni de necaz şi puse furculiţa lângă blid. Vru 
să pledeze din nou rămânerea, dar se răzgândi, zicându-şi că nu 
e bine să se pună în poară cu asemenea ambițios. Ce-a fi a fi, 
numai de nu s-ar alege cu capete sparte. Se grăbi să înfulece şi 
să trimită vorbă cantorului că va lipsi de Bobotează, să 
îngrijească de toate pentru cruceoi. Se grăbiră apoi amândoi să 
urce în sanie, unde se învăluiră în blănuri şi ţoale şi loanei doar 
scutură din frâu şi cei patru cai negri şi sprinteni o şi luară la 
trap. Vicecomitele Gyuri Pogâny era şi el gata, împreună cu 
judele nobililor Origore Tovissy, care îi ajunsese pe drum. Mai 
greu le-a fost urcuşul la Dealu Mare, prin pădure cu copaci înalţi 
şi cu zăpadă mare. În amiaza zilei, au sosit la Abrud, unde 
popasul n fost mai lung. Un purier a fost trimis 

în fugă la preoţii din Bucium, să se adune de Bobotează la 
Izbita, împreună cu cât mai mulţi enoriaşi. Pe deasupra, preotul 
din Izbita era înştiinţat săl gătească o masă bună pentru măria 
sa şi numeroşii săi însoțitori. 

A doua zi, 17 ianuarie, vicarul a stat în oraş, să se sfătuiască 
cu funcţionarii dorneniului Abrud. Ştirile erau îmbucurătoare, 
adică instigatoarea se afla încă în Bucium, cum au confirmat cei 
de la şpanat şi administratorul silvic, losif Wohihirt. 

Auzind ei buciumanii că măria sa vine cu atâţia domni, au 
mirosit de îndată că la mijloc nu poate fi tocmai lucru curat. Este 


adevărat că ei l-au invitat pe măria sa să le facă marea cinste 
de a sluji sfinţirea apei la Bobotează, acuma nu mai pot da 
îndărăt, dar şi-au închipuit că îl vor putea îndupleca să vină 
măcar singur. Pe la amiazi, vicarul s-a pomenit cu trei băieşi - 
Pitoc, Furcoi şi Cole- şeriu - trimişi în delegaţie la măria sa, să-l 
roage să-şi lase domnii la Abrud: le vine cam greu cu atâţia 
domni, cu care au avut mereu ciorovăieli şi la care nu se pot 
uita cu ochi dulci. Vicarul i-a bătut pe umăr şi s-a deschis într-un 
zâmbet larg care i-a clătinat barba frumos pieptănată. 

— Lăsaţi, iubiţilor, să vină şi domnii de la comitat şi de la 
şpanat, să vadă şi ei cum lucrează vicăreşul vost. Să se arate că 
el e vrednic să ajungă episcop. Mereţi acasă, eu vre bunul vost - 
şi i-a îndreptat spre uşă, ca şi cum ei n-ar fi ştiut pe unde să 
iasă. 

Ziua cea mare a fost a doua zi, Bobotează anului 1847 - în 18 
ianuarie, stil nou. 

Şaguna a pornit îndată după-prânz, nu mai devreme, ca să 
aibă şi însoțitorii răgaz să se pregătească fără zor, mai ales că 
de la şpa- natul din Abrud îl însoțea controlorul minelor, loan 
Sterca Şiuluţiu, împreună cu fiul său Dionisie, practicant şi el la 
oficiul minelor. Dimineaţa se nimerise cam feroasă, cum e mai 
bine ca să lunece cele trei sănii grele cu domnii înfăşuraţi până 
la nas în blănuri, în mai puţin de un ceas, se pomeniră la poarta 
bisericii din Izbit?. 

Vestindu-se venirea măriei sale, buciumanii veniseră în număr 
atât de mare, încât mulţi nu au mai încăput în biserică şi 
înconjura- seră intrarea. Vicarul şi însoțitorii şi-au croit drum 
cam cu greutate până au pătruns lângă tâmpla altarului, unde 
erau orânduite scau- nele pentru domnii de la comitat şi de la 
şpanat. Vicarul a înaintat cam ţanţoş, încât unii, care nu-l 
cunoşteau încă, întrebau pe alţii, şuşotind: 

— Măi, cine-i acela cu atâţia domni? 

— Au nu vezi că acela cu cruce pe piept e vlădicul nost? 

— Ba nu-i vlădică, mă, îi.; numa vicăreş! 

— Ba gheneral-vicăreş, se îndreptau unii pe alţii. 

Slujba a fost lungă şi pompoasă, cu ieşirea la sfinţirea apei, 
încât invitaţii de la comitat stăteau de la o vreme ca pe ghimpi. 
La predică, vicarul a fost mai s. Curt şi a sfârşit prin a îndemna 
iarăşi la supunere faţă de sfânta faţă a maiestăţii sale prea 


graţioase, precum şi faţă de slujbaşii împărăției, care veghează 
zi şi noapte la binele poporului, îndreptând relele şi răsplătind 
binele. Să nu uite nicio clipă că orice stăpânire este de la 
Dumnezeu - şi a citat versetul din evanghelistul Matei chiar în 
latină, desigur pentru oaspeţii de la comitat, dar şi pentru a-şi 
arăta ştiinţa, întrucât l-a tradus şi în limba poporului de rând, şi 
încă într-o formă corectă - semn că pregătise dinainte ce avea 
să predice. 

După slujbă, oamenii au ieşit pe rând în curtea bisericii şi în 
drumul din faţa porţii. Popa Pitula a alergat acasă să fie amiaza 
gata pentru atâţia oaspeţi, cum nu mai fuseseră poate de la 
sfinţirea bise- ricii. Buciumanii au înţeles pe dată că măria sa şi 
domnii vor lua amiaza la părintele, deşi câţiva au rămas 
nedumeriţi de ce săniile aşteaptă dincoace de pod, lângă curtea 
bisericii, nu la poarta popii Pitula. 

După ce a ajuns la poarta bisericii, vicarul s-a oprit şi s-a uitat 
înjur. Chiar în drum, la câţiva paşi de el, stătea o doamnă de 
statură mijlocie, cam bărnace la faţă şi cu puţină roşcată în 
mijlocul obrajilor, iar în jurul ei o seamă de bărbaţi arătoşi, între 
care unul mai înalt nu putea fi altul decât Pitoc, fiindcă ceilalţi 
de-abia îi ajungeau cam până la piept. După ce a măsurat-o din 
ochi, s-a mai uitat şi în cealaltă parte, apoi şi-a împreunat 
mâinile în faţă ca pentru predică. 

— lubiţilor, cum staţi cu procesul vost? Aveţi ceva răspuns? 

— Avem, măria ta! L-o adus doamna noastă, 

— E cumva aici? Aş vrea să stau puţin de vorbă cu ea. 
Catarina Varga s-a desprins dintre buciumam şi vicarul i-a păşit 
în întâmpinare. Zâmbetele s-au întâlnit în amândouă părţile şi 
conversaţia a început în ungureşte, pornind cu paşi mici către 
săniile ce aşteptau. Oamenii s-au ferit, şuşotind între ei: 

— Uite, mă, că măria sa se da în vorbă cu doamna noastă | 

— Uite, c-o luat-o chiar de braţ şi-şi vorbesc aşa, în taină. 

Au ajuns ta sanie şi vorbesc mereu ungureşte. Protopopul 
Ighian s-a urcat în sania vicarului şi aşteaptă. Buciumanii au 
rămas locului lângă poarta bisericii, de unde li se vede mai bine, 
locul fiind 

mai ridicai. Controlorul Şiuluţiu şi fiul său s-au urcat şi ei în 
sania lor şi aşteaptă, ei fiind cei din urmă, Şaguna vorbeşte 
mereu şi cu coada ochiului se uită în lături, în sania din mijloc, s- 


au urcat judele nobililor Tovissy şi administratorul silvic, 
Wohihirt, doar viceco- mitele adastă, cu un picior pe talpa 
săniei. Se vede că aşteaptă ceva, dar buciumanii nu pricep. Apoi 
Şaguna se apropie de doamna lor şi spune ceva. Ea dă din cap 
că nu vrea. 

— Măi, să ştii că măria sa o pofteşte în sanie şi ea nu vrea, se 
aude un glas printre buciumanii ce se uită ca împietriţi. 

Deodată, Şaguna se repede şi o prinde în braţe cam din jos de 
brâu, apoi o ridică şi o împinge în sanie lângă protopop, după 
care sare lângă ea şi o ţine strâns de mână, strigând: 

— Hajesad, lantsil' 

Vicecomitele sare şi el şi săniile pornesc în galop. Trec ca ful- 
gerul pe pod, trec şi de poarta popii. Doamna se zbate, vrea să 
sară din sanie. Vicarul o ţine încleştată în braţe. Se aude 
strigând: 

— Ajutor!! 

— Săriţi, mă, bată-vă Dumnezeu, uite, o duc pe doamna 
noastă! Uite că vrea să sară şi vicăreşul n-o lasă! 

Buciumanii se uită şi nu le vine să creadă, atât de mare le-a 
fost uluiala. Când s-au dezmeticit, s-a iscat o hărmălaie şi cei 
vreo şase sute au prins a viermui, nestiind de ce să apuce. 
Câţiva mai tineri şi mai iuți de picior au luat-o la fugă pe urma 
săniilor, poate le vor ajunge. Fug pe întrecute, trec de casa 
popii, se îndepărtează pe drum în jos, până ce trec de cotul care 
îi ascunde. 

La poarta lui Horomoaţă aşteptau legaţi trei cai cu berbinţele 
goale la tarniţă, schimbându-se de pe un picior pe altul, cu 
capetele plecate a somnoreală. Nişte mogoşeni aduseseră vin, 
după cum le trimisese vorbă Horomoaţă încă din ajun, după cea 
aflat că se va strânge lume multă la Izbita. Pitoc nu dovedea să 
deznoade funiile de grăbit ce era. Il ajută Horomoaţă, după ce l- 
a ajuns din urmă şi leapădă berbinţele goale dincolo de gardul 
curţii. Mogoşenii ames- tecaţi printre atâta lume abia acum 
băgă de seamă şi fug să-şi caute caii. Pitoc se uită o dată lung la 
ei şi le strigă doar: 

— Mă! 

— Staţi, mă, pe loc până ne întoarcem, c-o luăm aici peste 
Plaiu, să le ţinem calea colo când cârmesc spre Dealu Mare, îi 
opăceşte Horomoaţă. Aveţi grijă de berbinţe. Tu, Salvină, dă-le 
ceva de amiazi la aieştia, că noi ne ducem. 


' Mână, loanei! (mag.) 

— Da unde vft duceţi? — întreba ea din cornul târnaţului, fn- 
nodându-şi năframa pe care se vede că o luase în fugă. 

— La dracu sa te ducă pe tine, răspunde vârtos Horomoaţă, 
Salvina se uită cum încalecă şi Pitoc strigă către cineva, 
facându-i semn şi cu mâna: 

— Hai mai iute! 

în fugă soseşte Furcoi cu două puşti, una o dă lui Pitoc, apoi 
încalecă şi el pe un cal. 

— Cori şi tu iute cu puşca, strigă Horomoaţa, aducându-şi 
amin- te abia după ce l-a văzut pe Furcoi. 

Cei doi au pornit în galop pe lângă vale să apuce pe Pârău 
Plaiului, fără să-l mai aştepte pe Horomoaţa. Îl ajung pe Nionioi 
fugând spre casă. 

— Mă, gată-ţi iute calul şi cură şi tu după noi cu puşca. 

— Aşa fac, mereţi numa înainte - şi le face semn. Spre Plaiu. 
Mai vin şi alţii, voi ţineţi-i numa pe loc, până când vă ajungem. 

în urma lor s-au pornit şi alţii pe jos. Cu graba, şi-a luat fiecare 
pe ce a putut pune mâna: par, stâlp de gard, secure sau furcă 
de fier. Se întrec să fugă, dar ajung în curând la cărarea ce urcă 
pe lângă Pârău Plaiului. Călăreţii sunt departe înainte, dar la 
urcuş trebuie să meargă şi ei la pas. Bieţii cai ar merge poate 
mai repede, dar le alunecă mereu câte un picior, cum e cărarea 
bătătorită şi lucie. 

— Până-i lumea nu ne vedem în vârf, atâta-mi pare de încet! 
—  răsuflă Pitoc, bătându-şi călcâiele cizmelor de coastele 
calului. 

îi încurcă rău şi ocolişurile cărării, când într-o parte, când în 
cealaltă. Ar lăsa cărarea s-o ia de-a dreptul prin pădure, dar 
zăpada e prea mare şi nu se vede nicio urmă. 

— Măi, de ce n-o făcut bătrânii noşti calea aiasta să meargă 
drept, nu tot vintriş? — întreabă Horomoaţa care îi ajunsese din 
urmă şi silea calul să nu rămână înapoi, cum nimerise unul 
sfrijit, de i se puteau număra coastele. 

— De ce nu s-o gândit nime c-a veni vreme când trebuie să 
iasă una fugă până la Dealu Mare, îi răspunse Furcoi, cu o mână 
pe patul puştii să nu-l izbească în şolduri din clătinările calului 
ce se opintea să facă paşi mari peste grunjii de zăpadă 
îngheţată rosto- goliţi din susui cărării cine ştie de unde. 


Când au ajuns sub Măgură, de unde nu mai urca drumul, li s-a 
părut că au prins pe Dumnezeu de un picior. Caii se făcuseră tot 
o apă, păşeau gâfâind, cu pântecele zbătfindu-se ca un foi şi ar 
fi stat locului măcar o clipă, dar buciumanii i-au lovit cu funia 
căpăstrului 

s-o ia în galop. Cărarea mergea lin şi ocolea moţul de pădure 
al Măgurii, coborând spre Pârău Bolundeţului care curgea spre 
Cerbu să dea în Valea Abrudului dincolo de culmea 
despărţitoare de Izbita şi Sat. Caii s-au aşternut pe fugă nebună, 
pufnind pe nări aerul prea mult, pe care trebuia să-l înghită. 
Copitele răsunau ca pe un butoi gol, zvârlind bulgării de zăpadă 
îngheţată. 

— Hai să-i ajungem! — strigă Pitoc cu o mână ridicată, cum se 
plecase peste oblânc. Valea era goală, străbătută doar de 
pârâiaş şi de cărarea care îl însoțea. La întâlnirea cu pârâul care 
venea dinspre stânga, de sub Dealu Mare, erau vreo două şuri 
pe care călăreţii n-au vreme să le vadă. Ajung în drumul de ţară 
de la Abrud spre Zlatna, peste Dealu Mare, şi se opresc în 
mijlocul lui, nedumeriţi. Caii răsuflă greu, abia îşi mai trag 
sufletul, în vreme ce călăreţii stau cu urechile aţintite, ca să 
prindă orice zgomot în lungul drumului. Se şi vedea în lungul lui 
o bucată bună, iar cărăuşii se auzeau şi mai departe, valea fiind 
îngustă, bine strâmtorată de coastele pri- poroase. 

— Mă, ia hai să ne uităm şi în sus, că de colea se vede până în 
Dealu Mare, vorbi Furcoi, îndemnându-şi calul să apuce spre 
stânga, în susul văii. 

Mai merg cam o bătaie de puşcă, de unde zăresc drumul 
trecând Dealu Mare şi se opresc, cu ochii în susul drumului. Se 
vedea ca-n palmă până pe culme, afară de cotul pe gura unui 
pârău din dreapta. Stau şi aşteaptă, poate numărând în gând 
cam cât i-ar trebui unei sănii să iasă din ocolul nevăzut. 

— Măi, or fi trecut? — întrebă Pitoc, uitându-se cu spaimă la 
cei doi, aşteptând să fie dat de minciună. Urme de sanie sunt 
ele mai multe, doară drumu-i umblat şi neaua-i mai de mult. 

— N-aş crede, cuscre, răspunde Furcoi, uitându-se cu luare- 
aminte la semnele de pe alunecuşul drumului, ca şi cum ar fi 
vrut să numere ceva. 

— Mă, iacă un om | - strigă Horomoaţă şi arătă cu mâna spre 
şura pe lângă care trecuseră în galop. 


Cei trei se întorc să-i ţină calea. Era tocmai Gheorghe Dandea 
din Cerbu care venise să-şi adape vitele iernate aici la locul de 
fanat mai mult. 

— Mă, Gheorghe, văzuşi vreo sanie trecând spre Dealu Mare? 
— întrebă Pitoc de departe, grăbindu-şi calul să-l ajungă. 

— Mă, Sumneoane, togma când ieşeam din poiată am zărit 
două sănii apucând pe drum în sus, cam pe unde vă oprirăţi voi 
mai 

268 

înainte. Da fugeau pogan, că numa ce le-am zărit, şi s-o şi dus 
pe drum în sus. 

— Două zici cfl erau? Cu câţi cai? 

— |lmi pare că una avea patru cai, da nu ştiu, ceea dinainte, 
ori aiasta dinapoi, n-am putut lua seama, că, cum să zic, o 
trecut ca ful- gerul. 

— Da cam de câtă vreme? ~ întreabă iarăşi Pitoc, trăgându-şi 
calul de căpăstru să nu iasă din drumul de ţară. 

— Aiasta ce să zic, ar fi cam o jumătate de ceas, de nu mai 
bine. Ca după aceea am slobozit vacile la apă, apoi le-am închis 
şi le-am făcut mestecături. Socot să fie cam atâta. Da ce-i baiu? 

Pitoc dă doar din mână şi-i scapă din gurfl câteva sudalme pe 
drum la vale. 

— Acum nu mai avem ce, săniile o fi zburat pe drum la vale, 
cine le mai poate ajunge? Perirea sA le mance! Ve/. |, mă, cum 
ne-o luă de sub nas? Şi la atâta lume! Dumnezău lui de vicăreş, 
c-aiesta de bună samă-i drac, nu popă! 

— Da cine s-o gândit că măria sa vine cu gândul dracului, mă, 
cuscre? — încercă Furcoi să-l îmbuneze. 

— Şi s-o face el sluga domnilor de la fiscuş, Dumneznu cui l-o 
adus vicăreş! — se amestecă şi Horomoaţă. 

Pitoc nu mai zice nimic, descăleca şi duce calul la spărtura din 
gheaţa pârăului, făcută de Gheorghe Dandea ca să-şi poată 
adapă vitele. 

— Stăm o ţâră să mai răsufle şi bieţii cai, n-avem la ce mai 
grăbi acuma. Hii, de le-ar fi trăsnit Dumnezău oblu-n numele 
tatălui! — se descarcă Pitoc, cu mâna pe funia căpăstrului şi cu 
ochii la grumazul calului pe care se zăreau înghiţiturile cu 
noduri. 

Ceilalţi descăleca şi ei şi duc caii la apa tăuită. Gheorghe 
Dandea se apropie de Pitoc. Stă o clipă în cumpănă, apoi 


întreabă cu sfială: 

— O fi ceva de rău? Am vrut să vin şi eu la lzbita, da n-am 
avut pe cine la marhă, c-am rămas singur acasă. Nu cumva... — 
şi vorba i s-a oprit în grumaz. 

Pitoc dă doar din mână, apoi îşi potriveşte căciula, ca să se 
poată uita mai bine în susut Pârăului Bolundeţului pe unde au 
venit. Aproape de culme, zăreşte câţiva călăreţi porniţi în fugă 
nebună spre ei. 

— Staţi, mă, nu mai venireţi! — ie strigă Pitoc, ridicând şi 
mâna. Depărtarea e prea mare să răzbată vorba lui groasă până 
acolo. 

— Lasă-i să vie, acuma tot atâta-i, ! 1 opăceşte Furcoi, cu o 
mâna pe botul calului care s-a apropiat prea tare. 

Călăreţii se apropie. Sunt patru. Dinainte, vin Coleşeriu şi Nio- 
nioi. Când ajung lângă ei, se opresc şi se uită întrebători. O clipă 
rămân toţi muţi. 

— Or trecut? — întreabă Coleşeriu, cu spaimă în glas. Cei trei 
dau din cap cam deodată. 

— Hu, bată-i unul Dumnezău să-i bată! — şi Coleşeriu se uită 
la cei ce s-au oprit cam dinapoia lui, cu funia căpestrelor în 
mână. 

Mai stau aşa o bucată, în vreme ce caii se mai schimbă pe 
câte un picior. Gheorghe Dandea se apropie şi se uită la 
Coleşeriu. 

— Să fi ştiut eu ce şi cum, le puteam pune câţiva butuci aici, 
în lungul drumului, era musai să se deie jos şi zăboveau un 
dărab. 

Vorba lui i-a înţepat acolo unde îi durea mai tare, încât Pitoc a 
zvârlit din mână, ca şi cum ar fi vrut să şi-o arunce ca pe o 
netreb- nică, apoi a tras de căpăstru şi a pornit înapoi pe Pârău 
Bolundeţului. Cei doi s-au urcat călări şi s-au luat după el, urmaţi 
de cei ce nu apucaseră să mai descalcce. Mergeau toţi ca 
plouaţi, cu gurile încleştate, ca unii ce nu mai aveau ce să-şi 
spună în ziua aceea. 

Spre scară, vicarul a ajuns în Zlatna, de unde s-a grăbit să 
scrie şefului visteriei din Sibiu, Nâdasdy, an'unţându-şi izbânda, 
Prizo- niera a fost predată peste noapte directorului domeniului, 
Nemegyei, care a raportat lui Nâdasdy, ca să jubileze împreună. 
A doua zi, vi- carul a dus captiva până la Ighiu, iar în 20 ianuarie 


până în Aiud, unde a depus-o la închisoarea comitatului, fiind 
însoţit de vice- comitele Pogâny şi de judele nobililor, Tovissy. 

în aceeaşi zi, Şaguna trimite guvernatorului Telcki un raport 
amănunţit, plin de bravuri închipuite, pentru că nicio poruncă 
bise- ricească nu socoteşte minciuna drept păcat, fie cât de mic, 
de unde şi nevoia de jurământ: „Şi sosind astfel ziua fatală, de 
18 ianuarie, m-am deplasat la biserica districtului numit Izbita al 
localităţii Bu- cium, împreună cu stimaţii funcţionari amintiţi ai 
comitatului, iar din partea domeniului regal, cu controlorul loan 
Şiuluţiu şi admi- nistratorul silvic losif Wohihirt, unde, după 
serviciul divin, am ţinut învăţătura arhierească amăsurat 
sărbătorii şi unei adunări de apro- ximativ 600-700 de persoane. 
După care, invitând poporul să se pronunţe în privinţa soartei 
sale şi neprimind un răspuns lămurit, am întrebat poporul dacă 
are un reprezentant în proces? Şi, primind răspuns afirmativ, i- 
am rugat să-l aducă în faţa mea... Au plecat doi inşi şi au adus 
în faţa mea o femeie de statură scundă, pe care am 

întrebat-o cine este? Pricepând de la ea ca este Ecaterina 
Varga, ara invitat-o cu severitate să spună amănunţit cine este 
ea, deoarece poporul povesteşte fiscului despre ea lucruri mari 
şi miraculoase, că este membră a unei familii mari, că ar 
dispune de anumite scri- sori privilegiate şi peceţi, cărora niciun 
funcţionar nu are curajul să li se împotrivească, şi altele 
asemănătoare. Dar la toate acestea a răspuns că aceste ştiri şi 
zvonuri despre ea sunt vorbe goale, iar cu privire la cauza 
ţăranilor din Bucium a declarat că, potrivit poruncilor supreme, a 
fost hotărâtă o nouă cercetare. De aceea am găsit bine să-l rog 
aci pe stimatul vicecomite să citească în faţa poporului graţiosul 
ordin al excelenţei voastre adresat mie la 14 noiembrie anul 
trecut, dar în timpul acesta ea a voit să se furişeze din biserica 
printre popor - eu însă, apropiindu-mă de ea, am prins-o şi am 
aşezat-o mai aproape de mine. După acestea, am adus la 
cunoştinţa poporului în mod deschis toate intrigile şi purtările ci 
împotriva legilor, prin care obişnuia să stoarcă bani de la ei, 
precum şi marile primejdii în care vor cădea inevitabil. Dacă 
această instigatoare va mai sta printre ei şi care se ascunde 
acolo numai spre paguba lor. În urma acestora, am adus la 
cunoştinţa poporului de câteva sute de inşi adunaţi acolo 
graţiosul ordin de a o preda pe Ecaterina Varga, le-am spus de-a 


dreptul că nu voi mai lăsa printre ei pe această instigatoare 
periculoasă, ci că o voi lua cu mine şi voi pune să fie trimisă în 
patria ei. După acestea, îndemnându-i spre purtări creşti- neşti 
şi cetăţeneşti chibzuite şi virtuoase, la supunere şi cinste faţă de 
autorităţi, cum şi spre îndeplinirea punctuală a obligaţiilor lor, 
am scos pe instigatoare din biserică, pe care domnul vicecomite 
şi domnul jude al nobililor au dus-o de braţ şi m-au urmat 
împreună cu ceilalţi preoţi şi slujbaşi camerali fără ca cineva să 
fi pronunţat vreo vorbă de protest, deoarece toţi erau surprinşi 
şi lămuriţi înde- ajuns asupra uneltirilor acestei femei. Astfel m- 
am aşezat direct în sanie, luând cu mine pe Ecaterina Varga şi 
pe domnul vicecomite. Atunci s-au auzit câteva cuvinte din 
partea mulţimii: că nu îngă- duim să fie luată doamna noastră, 
anume din partea lui Simion Ţandrău Pitoc, care mi-a apucat caii 
pentru a mă reţine, dar la aver- tismentul meu s-a dat la o parte 
numaidecât. Această neînsemnată rezistenţă manifestată de 
câţiva ţărani m-a convins şi mai mult că poporul însuşi a primit 
şi a privit bucuros cele petrecute. Astfel am adus-o pe 
instigatoare încă în aceeaşi zi la Zlatna, de unde a doua zi am 
ajuns la Ighiu, iar de aici, a treia zi, adică la 20 ianuarie, am dus- 
o împreună cu stimaţii domni vicecomite şi jude al nobililor, 

amintiți mai sus, la închisoarea din Aiud a nobilului comitat, 
unde se găseşte şi acum". 

Şi, pentru a dovedi cât de mare poate fi zelul său 
apostolicesc, vicarul propunea guvernatorului Teleki ca „... 
locuitorii cei mai de seamă şi mai ataşaţi instigatoarei să nu 
rămână nepedepsiţi”. El îşi mai îngăduia şi să prevină viitoarele 
rele, propunând îndepărtarea definitivă a instigatoarei: „Animat 
de credinţa care arde necontenit în inima mea, atât pentru 
înaltul nostru guvern, cât şi pentru pacea patriei noastre, aflu că 
ar fi foarte păgubitoare şi periculoasă urmarea acestui caz 
nefast, dacă adică instigatoarea Ecaterina Varga, captivă acum, 
s-ar putea înapoia printre aceştia oricând, şi chiar după un timp 
oricât de îndelungat, ceea ce eu aş spera cu atât mai puţin 
probabil, cu cât este mai limpede că nu va putea scăpa de arest 
o dată cu pedeapsa ei binemeritată ca tulburătoare a liniştii 
publice”. 

Guvernul s-a arătat totuşi mai blând decât arhipăstorii] faţă 
de turma lui, n-a mai urmărit pe buciumanii care au ajutat-o, 


mulţumindu-se că a pus mâna pe căpetenia lor, pe care a 
niutat-o peste o lună în închisoarea militară din Bălgracl, tocmai 
unde a stat şi Horea prins, de teamă să nu fie eliberată de 
buciumanii răsculați. De unde se poate vedea că nici el nu a dat 
crezare tuturor laudelor de sine ale vicarului că băieşii de acolo 
s-ar fi bucurat de prinderea ei. Mai târziu, istoricii apologeţi ai lui 
Şaguna vor da crezământ însăilărilor vitejeşti din acest raport 
către guvernator, lăudându-i fapta, iar relatarea lui Simion. 
Balint, la vremea aceea preot în Roşia Abrudului, scrisă când 
avea 65 de ani, a fost socotită de ei drept o dena- turare a unui 
senil slab de minte, fără a mai cerceta printre bătrânii satului de 
partea cui stă adevărul. Elogiile acestor apologeţi conti- nuau 
felicitările multe pe care le-a strâns vicarul de la guvernatorul 
Telek’, de la vistierul Nâdasdy, de la cancelarul vienez Josika, de 
la preşedintele cămării miniere din Viena, Kubek. 

Pe la jumătatea lui februarie, vicarul s-a înfăţişat în persoană 
la guvernatorul Teleki, pentru a fi sărbătorit cu pompa cuvenită. 
Chipul exemplar în care şi-a îndeplinit înalta misiune a fost 
copleşit de felicitările tuturor domnilor din cancelaria guvernului. 
N-au fost uitaţi nici cei de jos, mai cu seamă preoţii părători din 
Bucium, care au primit chiar premii în bani, atât ca au fost mai 
mici decât cele primite de trădătorii lui Horea şi Cloşca. Răsplata 
cea mare a pri- mit-o Şaguna, cum i se cuvenea cu vârf şi 
îndesat. De acum, putea dormi liniştit, ştiind că scaunul 
episcopal va fi ocupat de el. Atât că alegerea nu s-a făcut 
îndată, sinodul va fi convocat de-abia la înce- 

putui lui decembrie, întârzierea îşi avea tâlcul ei, probabil 
trebuia să se mai piardă din dezgustul pricinuit de isprava 
vicarului care va fi întărit opoziţiile unor protopopi. 

Se poate bănui că, în acest răstimp, guvernul Transilvaniei a 
lucrat printre protopopii alegători să le câştige adeziunea, mai 
ales că protopopul fruntaş al Zărneştilor, Popazu, ar fi zis: „Şi 
vicariu au intrat în Ardeal cu prevaricaţie şi noi nu vom lăsa ca şi 
vlădică să se facă cu prevaricaţie”. De aceea, baronul Kemeny a 
pătruns până în anticamera sinodului eparhial să-i sfătuiască pe 
protopopi: „Vedeţi de alegeţi om harnic. Şaguna e bun”. Nu a 
primit el toate voturile, deşi nu la mare distanţă de protopopii 
loan Moga şi Moise Fulea. 

întrucât împăratul avea căderea să numească pe unul dintre 


primii trei candidaţi, alegerea lui Şaguna era asigurată - cum se 
va adeveri prin decretul din 5 februarie 1848. Apologeţii săi, 
precum şi cei mai mulţi istorici, îl vor ridica la rangul înalt de cel 
mai mare ierarh din Transilvania, în primul rând pentru meritele 
sale organi- zatorice şi de stimulare a zelului pastoral, uitând cu 
desăvârşire meritele tot atât de mari pe care le-a dovedit ca 
expert inegalabil în tehnica răpirilor, vădindu-se un precursor de 
seamă al celor din epoca contemporană, cu mijloace de 
transport neasemuit superioa- re tracţiunii cu cai. 

Pe deasupra, înaltul ierarh a mai sfinţit la acea Dobotca/ă, 
pentru deplina izbândă, şi o cruce de lemn, înlocuită mai târziu 
cu una de piatră, spre veşnicirea pomenirii evenimentului prin 
care acc. Stn primea şi un soclu sacral. Istoricii de mai târziu vor 
trece sub tăcere şi inovaţia că era unica răpire în care viclenia s- 
a îmbinat cu sacra- lul. Se vede că şi istoria are uneori umorul 
ei, puţin cam negru... 

dezgheţul cel mare s-a pornit o dată cu primăvara anului 
următor. Zvonuri despre vâlvătaia din Paris din februarie 1848 
au răzbătut şi prin Transilvania, trunchiate şi mai ales înflorite, 
dar lumea le- da şi nu le da crezare. lată că în martie se mişcă 
lumea şi la Viena, apoi chiar la Budapesta. Buciumanii putură 
vedea negru pe alb vestea cea mare în Gazeta de Transilvania 
din 15/27 martie, unde George Bariț publica hotărârea dietei 
Ungariei că „... vor în- ceta toate robotele, iobagii nu vor mai fi 
iobagi, ci oameni liberi, pentru că proprietarii vor lua 
despăgubirea de /a Stat... Plânsul mă îneacă, pentru că în viaţa 
mea publică de jurnalist lovită şi cutrie- rată de atâtea valuri şi 
prigoniri nemeritate, nu mai cunoscui altă bucurie”. Gazeta 
trecuse prin mai multe mâini până ce ajunse şi la popa Pitula, 
care o despătură tocmai pe pod, unde adăstau mai mulţi 
izbiţeni, să mai pună ţara la cale, cum le era obiceiul. Citi 
articolul lui Bariț şi îrnpătură iarăşi gazeta să o pună în 
buzunarul larg al sumanului. 

— Aiasta trebuie să o pun bine, i se cade la un loc cu cărţile 
sfinte. Vedeţi că scrie cum spunea doamna noastră că tot omul 
se naşte liber. 

— Aşa-i, domnu părinte! Zicea ea c-om ajunge acelea zile şi 
iacătă se-mplineşte! — vorbi Furcoi, arătând cu mâna spre 


gazeta ce îşi arăta un colţ ieşit din buzunar. 

— Acuma de bună samă scapă şi ea din temniţa Bălgradului s- 
o vedem iară aici între noi, se arătă Nionioi din capul podului, 
sosit mai în urmă. 

— Să fim cu luare-aminte, de-acum înainte se vor întâmpla 
lucruri mari. Mă duc ca mi-i de grabă - şi popa pomi spre casă. 

— Vor veni vremurile de care spunea doamna noastă. Oare 
ce-ar fi să ne ducem noi pe la Bălgrad să vedem locul cu 
temniţa, nu cumva am putea mişca ceva să o scoatem de- 
acolo? Că iacă-i trecut anul de când îi tot acolo unde o stat şi 
Horea nost, vorbi Furcoi către cei rămaşi. 

— Că bine zici tu! Hai să ne-nsămăm dară câţiva să ne ducem 
o dată până acolo, apoi să ne judecăm. 

Pe la sfârşitul lui martie, câţiva buciumani au fost zăriţi dând 
târcoale temniţei din poarta cea mare a cetăţii. Santinelele i-au 
observat că se uită cam lung şi au raportat ierarhic. Ca urmare, 
în 4 aprilie, generalul comandant al trupelor din Transilvania, 
baronul Anton von Puchner scria guvernatorului Telckt despre 
veştile îngri- jorătoare că buciumani i s-ar pregăti să atace 
cetatea ca să elibereze pe temuta instigatoare, în final, 
generalul adăuga: „Chiar dacă şlirile de mai sus nu se confirmă 
în întregime, totuşi în vremurile agitate de azi, ele ne îndeamnă 
să fim prudenţi şi pun problema dacă trans- ferarea 
instigatoarei, chiar şi la Gherla, nu ar da loc la dezordini. Cum 
aici trebuie să evităm orice prilej de agitaţie a spiritelor, n-ar fi 
oare mai recomandabil s-o îndepărtăm în vreo fortăreață din 
afara ţării - de pildă, la Arad sau la Timişoara?” Guvernul din 
Cluj răs- punde generalului comandant că agitatoarea trebuie să 
fie de faţă la proces, de aceea trebuie ţinută mai departe la 
Bălgrad sub pază militară. El a cerut în mai multe rânduri 
urgentarea procesului, dar dosarul s-a mişcat cu încetineală de 
melc, încât abia la | iulie 1848 directorul fiscal Donâth l-a 
înaintat guvernului, cu cele zece puncte de acuzaţie. 
Evenimentele din acea vară fierbinte nu au mai îngăduit 
desfăşurarea procesului. 

Clocotul din ţară răzbătuse şi în munţi, încă în 6 aprilie s-au 
ţinut adunări în Abrud, Câmpeni şi Bistra, în care au vorbit loan 
Buteanu, Avram lancu şi Simion Balint. Buteanu fusese prin mar- 


tie până la Zagreb pentru un proces şi avea încă înaintea ochilor 
agitația croaților pentru păstrarea drepturilor naţionale. Acolo a 
auzit întâia oară că ungurii plănuiesc, prin unirea cu Ungaria, 
ma- ghiarizarea tuturor naționalităților. Agitaţia s-a întins şi în 
celelalte sate de pe Arieşul superior, iar în 9 aprilie s-a 
desfăşurat la Zlatna o adunare populară a cărturarilor români 
pentru a întâmpina cu bucurie semnele unei orânduiri noi, 
aducătoare de dreptate pentru toate popoarele. 

Curând, zorile atât de luminoase aveau să se întunece. Dieta 
Ungariei votase şi unirea Transilvaniei cu Ungaria, fără să 
asigure 

drepturile cuvenite şi ceâorsâlte popoare la viaţă naţională. 
Studenţii din Cluj manifestau cel raai zgomotos îa ajunul dietei 
Transilvaniei, care trebuia să voteze şi ea această unire. 
Strigătul unio vagy halal („Unire sau moarte”) a străbătut ca un 
cuţit prin inimile românilor. La început, articolele votate despre 
desfiinţarea iofaăgiei şi egali- tatea în drepturi a tuturor 
locuitorilor au orbit pe mulţi, închipuindu-şi că haina libertăţii îi 
va acoperi pe toţi deopotrivă. Abia câteva minţi mai luminate şi- 
au dat seama că se legifera numai libertatea individuală, nu şi 
cea naţională, prin care fiecare popor cultivă patri- moniul său 
spiritual în limbă, datini şi organizare. Vizionarii au păşit în 
frunte, înăâtand steaua ce trebuia să fie călăuza tuturor 
românilor. În săptămâna Paştilor, teologul lon Faur s-a întors în 
vacanţă prin Bucium, în trecere, s-a oprit pe la popa din Izbita, 
lăsându-i două manifeste, ca să le citească mulţimii de Paşti. 
Teologul mai adusese şi număra! din 29 martie a! revistei Foaie 
pentru minte, inimă şi literatură, în care Alexandru Papiu Ilarian, 
cancelistul de la Tabla regească clin Târgu Mureş, făcea o dare 
de seamă despre frământările tinerilor maghiari şi români din 
capitala secuimii, 

— Stai, frate, să-l citesc şi eu. Până atunci, fa bine şi gustă din 
ce ţi-a adus preoteasa şi pe urmă poţi pleca. Adică stai, că mâi 
sluga să te ducă cu trăsura până la Abrud, ca pe un domn mare 
ce eşti - şi popa îşi desfăcu faţa într-un zâmbet adânc, 
lurninându-i ochii. 

— Student teolog, nu domn mare, îl corectă Faur, luând în 
mână o plăcintă de post, pe care nu ştia de unde să o înceapă. 

— Ba, pentru veştile pe care ni le-ai adus, eşti nu se poate 


mai mare! lacă, eu am cincizeci şi doi de ani, dar n-am visat s- 
ajung vreodată zilele aiestea - şi popa desfăcu revista şi se 
aplecă să citească articolul. De abia o desfăcu, şi tresări: l-auzi 
cum începe: „leri şi astăzi ţi se părea că eşti în Anglia, nu în 
Transilvania, în Oşorhei. Pe ulite, în mai multe locuri adunări, 
gloate de oameni, coalea ascultând cuvântări rostite în glasuri 
detunătoare, coalea cetind novele, al căror cuprins urmat de 
strigăte zgomotoase...” Măi, pare că nici nu-ţi vine să crezi! Şi 
încă în limba noastră! — apoi popa se cufundă mai lacom în 
lectură. Din când în când, zicea „da, da” şi bătea cu degetul pe 
slove spre mai bună luare-aminte. Către sfâr- şit, faţa i se 
lumină, străfulgerări de o clipă i se aprindeau în ochi, apoi se 
stingeau aidoma unei scântei. Se rezemă de speteaza scaunului 
şi dete capul pe spate, cu «n oftat pe care nu şi-l putea înăbuşi. 
Uite ce zice aicea, de-mi vine să iau foc aci pe scaun. Trebuie s- 
o citesc tare, s-o mai auzi şt dumneata o dată ce frumoasă 
cuvântare. 

lan ascultă: „Aşadar, petiţiune din partea prostimei!” Ai auzit? 
— şi popa lăsă să-i cadă revista, căci ochii şi-i ascunse în mâini, 
poate li se întunecase vederea după cele citite. Apoi, ca ruşinat 
de cele întâmplate, luă iarăşi revista şi citi mai departe: „într- 
adevăr, pe calea dreptului şi dreptăţii ce prostimea are de a 
cere, şi acum e timpul, pentru Dumnezeu! Românilor din 
Transilvania, acuma e timpul! Nu întârziaţi, nu vă mai lăsaţi în 
starea pomenită de moşi de stră- moşi, minutul binevenit iată-l! 
Cereţi înainte de toate răscumpărare totală, fără nicio 
despăgubire; de aci urmează toate drepturile ci- vile şi politice, 
aşadar şi reprezentaţiune şi altele. Cereţi respectarea limbei 
voastre celei româneşti în biserici, şcoalele de pe sate şi altele 
dintru întâi... Sărmanii de noi, noă românilor altă erezitate nu 
ne-au rămas de la străbuni fără singură, dar singură limba, 
acest scump odor, acest nepreţuit tezaur al naţiune! 
româneşti...” Glasul i se îneca după câte un cuvânt, apoi se 
avânta mai departe. Către sfârşit, mai încetini şi citi în linişte, 
scoțând câte un „da” şi dând din cap. După ultimul rând, tresări 
din nou şi întinse arătătorul spre Faur care îşi ştergea degetele 
unse. Vezi că studenţii saşi n-au vrut să subscrie unirea cu 
Ungaria? Saşii mai cu cap, nu vreau să şi-l bage în laţ! Nu zic 


bine? 

Faur dădu doar din cap, apoi se ridică, pesemne era grăbit să 
ajungă acasă. Popa se ridică şi el, îi întinse revista şi ieşi repede 
în curte. Uitase să spună slugii să prindă caii, dar avusese de 
grijă preoteasa, încât se întoarse frecându-şi palmele că are 
preoteasă aşa de deşteaptă, îl conduse pe teolog până în drum, 
unde aştepta trăsu- ra, urându-şi sărbători fericite, cu dorinţa de 
a se întâlni prin Abrud, unde popa se va duce pe la fiică-sa chiar 
de Paşti, poale a doua zi, luni, deşi nu se va ţine târg. 

în dumineca Paştilor, 23 aprilie, biserica din Izbita era tixită de 
lume. La sfârşitul slujbei, popa păşi în faţa altarului clesfttefind 
nişte hârtii scrise de mână. Se mai uită o dată peste ele, dacă 
sunt în ordinea cuvenită, apoi la oamenii care aşteptau cu 
sufletul la gură veşti mari cărora zvonurile le dăduseră aripi şi 
mai mari. 

— lubiţilor, ascultați de la mine să vă împărtăşesc o veste 
mare pe care ara aşteptat-o, pot zice, din ziua când am dat a 
pricepe ce e bine şi ce e rău pe lumea aiasta. Din gazete şi din 
unul-altul, aţi auzit că popoarele au păşit pe faţă să-şi croiască 
alt drum, drumul direptăţii. Ascultaţi dară, că am să vă citesc 
din această Provocafiu- ne, trimisă din Sibiu la sfârşitul lunii 
trecute în toată Transilvania. Nouă ne-a adus-o teologul lon 
Faur, căruia trebuie să-i spunem toţi 

un mare multam! („Mare mulţam!” - repetă lumea ca o 
singură gură.) După câte a aflat el pe la Blaj, e scrisă de Simion 
Bărnuţiu, o minte luminată, cum puţine avem astăzi. E compusă 
ca pentru preoţi, nobili adică nemeşi, apoi ostatici şi tot poporul 
rumânesc din Transilvania noastră, eu vă citesc acuma numa ce 
ţine de toţi: „Ungurii cheamă pe ardeleni la unire. Clujul s-au 
dechiarat cu mare solemnitate cum că vrea a se uni; aşa vor 
face şi secuii; poate numai saşii nu vor vrea. Dar românii ce vor 
face? De la dezlegarea întrebării acesteia atârnă viaţa sau 
moartea românilor. Aici se cade să-şi deschidă ochii tot românul 
că acum a venit timpul cu care, de se vor folosi bine, ie vor 
dobândi toate, iar de se vor folosi rău, le vor pierde toate şi care 
le-au mai rămas, adecă-şi vor pierde nationali- tatea şi cu ea 
toate. Ascultaţi dară, strănepoţii romanilor, aceea ce să cade să 
cugete şi grăiască astăzi tot românul, fie popă, fie nobil, ostaş, 
cetăţean sau sătean, ascultați ce se cade astăzi să răspundă 


ungurilor, secuilor şi saşilor! Noi românii nu vrem până atunci 
despre unirea asta cu voi ungurii a vorbi, până când nu se va 
pune naţia română iar la vrednicia acea politică, de care aţi 
dezbrăcat-o voi ungurii, secuii şi saşii. Voi aţi făcut asupra naţii 
noastre cum v-au plăcut, aţi pus în Aprobate!/e voastre cum că 
românii, naţia cea mai veche a Ardealului, e numai suferită, i-aţi 
scos până în ziua de astăzi de la toate deregătoriile cele mai 
înalte. Toate cele grasă vi le-aţi ţinut vouă; de au ajuns vreun 
român la vreo deregătorie, pe acela l-aţi făcut să-şi lase legea 
sa, să se lepede de maica sa care l-au născut, l-au aplecat, şi de 
naţia care l-au ţinut la scoale cu sudoarea ei pe seama voastră. 
Destul, mai încolo nu vreau a vă număra păca- tele, ca să nu 
turburăm cu pomenirea lor sărbătoarea aceasta minu- nată a 
popoarelor, care o au făcut Dumnezeu, Domnul popoarelor, să 
ne bucurăm şi sa ne veselim într-însa. Astăzi răsună cuvântul 
dulce al libertăţii în toate cetăţile, mâne va răsuna în toate 
satele. Astăzi este ziua învierii popoarelor celor moarte! 

Românilor! ascultați, voi până acum aţi fost morţi politiceşte, 
numai pe unguri îi cunoaşte legile ţării, iar nu alte naţii vii politi- 
ceşte. Voi, dar, un milion şi trei sute de mii şi mai bine de 
români, nu sunteţi pe lume ca nație, încă o dată, fraţilor! Astăzi 
este ziua învierii dreptului nostru. Vrem dară să răstumăm 
piatra de pe mor- mint, să dezlegăm înfăşuraturile naţii române 
cele de zece sute de ani, ca să iasă din groapă şi să trăiască în 
veci". 

Popa se opri, aşeză foaia în urma celorlalte, fugi cu degetul pe 
cea pe care o străbătea cu ochii, până ce se opri la un semn. În 
bise- 

ricfl, stăruia o tăcere înfricoşată. Oamenii stăteau ca 
îngheţaţi, parcă uitaseră să mai răsufle. Doar jeţurile de lemn 
bătrân mai pocneau din când în când, mirate şi ele de vorbele 
grele care le făceau şi pe ele să se cutremure. Popa ridică ochii 
spre enoriaşi, apoi citi partea de la sfârşit: „Români, cetăţeni şi 
săteni! Să nu faceţi cumva pagube nimărui, că oamenii cei ce 
fac acestea nu sunt vrednţci de libertate. Ascultaţi sfaturile 
fraţilor voştri, staţi totdeauna credincioşi împăratului, dar cereţi 
să se şteargă iobăgimea, că de vreo zece sute de ani aţi plătit 
pământul. Auziţi, iubiţi fraţi, asla-i politica aceea care vă poate 
mântui şi numele vostru. Vă rugăm, pentru Dumnezeu, pentru 


fericirea şi cinstea voastră, să nu ascultați de alte politice. 
Ungurii vor zice: Uniţi-vă mai întâi cu noi şi apoi vă vom da asta 
şi asta. Mai dăunezi zicea ungurii: învăţaţi-ne limba, apoi vă vom 
da drep- turi. Auziţi, fraţilor, la idei sucite! Cine i-au împuternicit 
pre ei ca să lege drepturile de limbă sau unire? Nu le credeţi, 
vreu a vă înşela; răspundeţi-le: proclamaţi pe naţia română, 
lăsaţi-o în dieta Ardealului prin reprezentanţi aleşi de români 
după numărul naţii noastre, lăsaţi pe români la judeţele 
comitatelor, districtelor, scaunelor - şi atunci vom vorbi şi noi ca 
nație cu voi ca nație. 

încă o dată, fraţilor! Fără nație, şi republica e numai un des- 
potism afurisit. Ştergerea iobăgiei, naţia română, ca nație 
română, congres naţional în care să ne înţelegem mai întâi 
despre dobândi- rea acestora. Nici mai mult, nici mai puţin, 
aceasta mai întâi, cele- lalte se vor adauge: fără aceasta şi raiul 
e iad. Afurisit să fie în veci oricare român va îndrăzni a face vreo 
unire până nu va fi procla- mată naţia română ca nație primită 
sensu politico. Poporul român de aceea nu vrea a şti, numai 
dacă se va primi naţia şi se va şterge iobăgia, atunci vom fi 
odihniţi şi fraţi cu toţii - Vivat natio romanal"“ 

Popa strânse hârtiile într-o mână, iar cu cealaltă îşi scoase 
batista, să-şi şteargă broboanele de sudoare ce i se prelingeau 
în barba stufoasă surie. Oamenii se clătinară în jeţuri, vroind să 
se mai dezmorţească după ploaia cu foc. 

— Aţi auzit, iubiţilor, vorbe mari, vorbe grele, cum numa din 
gura doamnei noastre aţi mai auzit răsunând. Aiestea-s vorbe 
de foc, vorbe gata să mute munţii din locl Aiasta-i predică de 
Paşti! Să ştiţi că de când e neamul nostru n-a răsunat predică 
mai aprinsă ca aceea pe care o ascultarăţi acuma. Eu n-am auzit 
din gura nimănui cuvântare mai fierbinte care să ardă până la 
oase. Şi nici Paşti mai vesele ca acuma n-am pomenit nicicând, 
iată, eu am împlinit cincizeci şi doi de ani şi cei mai bătrâni ştiu 
şi ei mai bine, că nu ne-am 

putut veseli niciodată ca la aceste Sfinte Paşti, care putem 
zice că sunt cu adevărat învierea noastră ca popor, cum zice şi 
fericitul Bărnuţiu. Să ne veselim şi să ne gândim cum trebuie să 
purcedem mai departe. lată, mai am o Proclamatie circulariu, pe 
care o voi citi la vecernie, vă spun numa pe scurt că îndeamnă 
mai întâi pe protopopi să vină la adunarea de la Blaj, acum, pe 


Dumineca Tomii, împreună cu preoţii şi cu câte doi oameni din 
fiecare sat. Mai sunt câteva zile care ne despart de ziua cea 
mare, ziua cea înfricoşată a direptăţii noastre. Până atunci, să 
ne întărim inimile şi să ne limpe- zim minţile, că iată, vremea se 
apropie. 

Şi se opri, cu gura uscată. Ar fi vrut să mai adauge multe, 
despre sărbătoarea învierii care s-a potrivit ca niciodată cu cea 
a învierii neamului, dar a simţit că limba nu i se mai poate 
despleteci din uscăciunea care i s-a lăsat în gură. Rosti doar un 
slab „Cristos a înviat”, cu semnul binecuvântării de sfârşit şi se 
întoarse în altar să se dezbrace de ornate, punând mai întâi pe 
crâsnic să deschidă ferestruica de aerisire. 

Sărbătorile au trecut ca o părere, mai iute ca niciodată, cu 
graba de a apuca Dumineca Tomii. La Blaj, izbiţenii au trimis pe 
Coleşeriu şi pe Horomoaţă, care s-au întors să ducă pe mai mulţi 
la cea de-a doua adunare, peste două săptămâni. Muntenii s-au 
dus toţi călări, cu lancu şi Buteanu în frunte, umplând piaţa 
Blajului cu tropotele şi vivatele lor. Au votat şi ei faimoasele 
puncte despre drepturile naţiunii române. Buciumanii s-au 
bucurat mai mult decât toţi ceilalţi când marea adunare a votat 
al şaselea din cele şaisprezece Punturi ale națiunii române 
transilvane”. „Națiunea română cere desfiinţarea dijmei, adică 
zeciuielii (Zehenad) metalelor create în patria aceasta, care 
zeciuială este o adevărată piedică pentru lucrarea minelor. La 
toţi proprietarii de fodine să li se dea acelaşi drept în privinţa 
măsurei hotarului fodinei”. 

S-au întors acasă beţi de bucurie. Nu îşi mai găseau locul nici 
cei rămaşi acasă, după ce au înţeles că de acum înainte toţi vor 
fi băieşi egali, hotarul fiind al unuia, cât şi al altuia. Va veni o 
comisie care să măsoare pentru fiecare teritoriul minei, pentru a 
fi înscris în mapele casei minelor, ca proprietate deplină. Când 
va veni comisia? Aceasta nu se ştie încă, va trebui ca punturile 
să fie votate şi de dieta Transilvaniei, dar lucrul nu va întârzia 
mult, pentru că în Sibiu lucrează un comitet anume pentru 
români - care este, de fapt, un „guvern rumânesc”. Din el fac 
parte ambii conducători ai lor de la Blaj, Avram lancu şi loait 
Buteanu, de aceea ei au rămas în Sibiu, ca să se aştearnă pe 
lucru. 

Vara anului 1848 va fi mai fierbinte decât celelalte veri ale 
veacului. Dârzenia românilor afişată la Blaj cu atâta curaj va 
stârni mânia ungurilor unioniști. Credinţa conducătorilor 
românilor că toate se vor desfăşura în linişte, prin măiestria 
cuvântului şi puterea votului, s-a dovedit şi de data aceasta 
deşartă, în curând, toţi cei care au fost la adunarea de pe 
Câmpia Libertăţii vor fi urmăriţi şi supuşi la cazne. Strigătul 
„Unire sau moarte” va deveni mai sălbatic şi va cere să fie 
scăldat în sânge. Semnalul a fost dat de măcelul de la Mihalţ, 
din 2 iunie, când armata secuiască a împuşcat, din or- dinul 
prefectului judeţului Alba de Jos, Nicolae Băniây, doisprezece 
ţărani şi a rănit alţi nouă, pentru o livadă pe care le-o smulsese 
cu câţiva ani înainte groful din partea locului. De aci înainte, 
violențele se vor ţine lanţ, dreptatea va fi apărata cu arma în 
mână. Comitetul permanent din Sibiu se va dovedi neputincios, 
cu toate strădaniile vicepreşedintelui său, Simion Bărnuţiu, şi, 
nu peste mult, va fi des- fiinţat, iar membrii săi, fugăriţi peste 
hotare. 

Era cât pe-aci ca locul Mihalţului să-l ia Abrudul, dacă nu s-ar 
fi ivit oameni potriviţi să stingă scânteia. Făptui s-a petrecut 
tocmai la două săptămâni după marca adunare de la Blaj, adică 
în 29 mai, într-o krrri, zi de târg. Veniseră buciumam mai mulţi 
cu aurul la cămară, voioşi că au scăpat de zeciuială şi de atâtea 
robote. Cum rămăsese obiceiul din bătrâni, după târgaşuri 
oamenii se strângeau la crâşmă să-şi petreacă în lege, cu 
ceteraşi care le ştiau zicălile lor de joc. Buciumanii trăgeau la 
crâşma de la intrarea în Abrud, zisă a lui Tutuc, în marginea unui 
pârâiaş, aproape de vărsarea lui în Valea Abrudului. Lumea nu a 
luat seama că ungurii din oraş se înarma- seră, formând o gardă 
naţională, potrivit poruncilor mai înalte, gata să vâneze românii 
ca tulburători ai ordinei publice, în ziua aceea, crâşma M Tutuc a 
fost anume deochiată, îmbiind lumea la păruieli şi la vărsare de 
sânge. Blestemăţia a început de la o femeie beată care l-a 
plesnit în obraz pe unui loan Olteanu pentru că n-a luat-o la joc. 
L-a lovit cu sticla atât de tare, încât l-a umplut de sânge, apoi a 
luat-o la fogă sărind pe fereastră. Gardiştii unguri vin în fugă şi 
fncep să bată cu patul puştilor românii din crâşmă, iar pe 
sohodo- leanul lon Ghioanca îl înţeapă cu baionetele şi îl duc la 
arestul oraşului. După vreun ceas, vin la crâşmă mai mulţi 
buciumani, puşi pe petrecere, între ei, şi Candin Danciu din 


Izbita, zis Horomoaţă, venit cam afumat şi cu nenorocul să dea 
ochi cu Gheorghe Toma, tot din Izbita, cu care se mai certase de 
la un loc din coasta Plaiului, pe care îl folosiseră când unul, când 
altul şi acuma se zbăteau să 

rămână la unul dintre ei o dată cu ştergerea iobăgiei. Un 
ungur tânăr din Abrud, căruia îi plăceau pâruieiile, se amestecă 
în cearta lor, asrnuţindu-l când pe unul, când pe altul. Larma s-a 
întins, până a prins de veste o patrulă comandată de senatorul 
oraşului, Ludovic Konez. Când a intrat pe uşă, Gheorghe Toma a 
sărit pe fereastră şi s-a făcut nevăzut. Fără să cerceteze mai 
întâi de unde a pornit pri- cina, gardiştii se reped cu patul 
puştilor asupra celui rămas, căci Horomoaţă nu fugise, mai ales 
că era cu Konez într-o târşegie care lucra o mină din Comu 
Botâşului. Konez s-a făcut că nu-l cunoaşte şi a lăsat gardiştii să- 
| înmoaie cu patul puştilor, până ce Horomoaţă s-a văzut nevoit 
să strige: 

— Nu mă bate, mă, Konez, că-ţi sunt târşeag! Ce, nu mă mai 
cunoşti? 

Tocmai intră pe uşă alţi buciumani, între cari şi unul de vază 
din Şasa, Moise Macavei, împreună cu un preot. Văzând cum îl 
bat şi auzindu-l cum strigă, cei doi se roagă să-l ierte. Gardiştii 
întorc paturile puştilor împotriva lor. Moise Macavei, mai 
sprinten de picior, o ia la fugă, dar preotul se alege cu nişte 
bufnite zdravene. Garda s-a înfierbântat şi trebuie să se 
descurce oricum, de aceea iese pe stradă la vânătoare de 
români. Pe care cum îl ajung, gardiştii îl trântesc la pământ şi 
încep a-i număra paturi de puşcă. Românii fugăriţi se strâng 
peste Valea Abrudului, pe locul târgului, nu departe de crâşmă, 
la umbra unei sălcii. Horomoaţă stătea în mijlocul lor, cu capul 
umflat de fâşiile de pânză prin care răzbătuse sângele. 

— Măi, oameni buni, aiasta nu se mai poate! — strigă Furcoi 
să se audă peste toţi. 

— Hai să le dăm şi noi ce-i a lor, se răsti Pitoc, cu statura lui 
care îl ridica deasupra tuturor. 

— Mă, puneţi mâna pe ce puteţi şi să pornim pe ei, Dumnezău 
lor încă! — strigă Furcoi a doua oară. 

Câţiva aveau cârji ferecate, dar cei mai mulţi veniseră cu 
mâna goală. Prind a rupe stâlpii gardului, câte unul culegând şi 
câte o pră- jină mânată de viituri şi aruncată pe prundişul de la 


cot şi pornesc spre centrul oraşului, unde erau primăria şi sediul 
gărzii ungureşti. Uliţa mergea pe lângă casele popii Pitula, unde 
se strângeau în flecare luni preoţii din partea locului, unii veniţi 
şi ei cu aurul la că- mară. Fereastra dinspre uliţă se nimerise 
deschisa şi răzbate prin ea lolota buciumanilor. Popa Pitula sare 
de pe scaun şi se uită. 

— Mâi, haidem iute jos, că-i bai mare. 

— Ce bai? — întreabă Simion Baiint, parohul Roşiei Abrudului. 

Popa Pi (ulă nu mai stă să răspundă şi coboară în fugă pe 
trepte, cu capul gol. Ceilalţi din odaie, preoţii Simion Balint şi 
Moise Nista din Bucium, apoi Simion Sterca Şiuluţiu şi Alexandru 
Coloşiu din Abrud ies după el şi îl ajung în uliţă. 

— Staţi, măi oameni buni, ce vreţi să faceţi? — le strigă popa 
Pitula, cu mâinile în lături în mijlocul uliţei pentru a-i opri. La 
început, oamenii păşesc fără gând de a încetini, dar când văd 
atâţia fruntaşi, se opresc. 

— lacă ce vrem, părinte - şi Pitoc îl arată pe Horomoaţă, cu 
capul înfăşurat şi cu petele de sânge petrecute prin faţă. 

Horomoaţă povesteşte cele întâmplate, ajutându-se mai mult 
de mâini care arată pe rând locurile lovite sau înţepenite de 
baionete. Popa Balint se apropie de el şi se uită bine, ca şi cum 
i-ar număra petele de sânge. 

— Ascultaţi-mă, buciumanilor, se sileşte popa Balint a vorbi 
cât mai potolit, voi mă cunoaşteţi de mult şi eu încă vă cunosc 
pe mulţi dintre voi, staţi să ne gândim dacă e bine să vă duceţi 
unde aţi pornit. Eu zic că nu, iubiţilor, şi iată de ce. Mai întâi, voi 
vă duceţi cu bâte şi cu pari, iară ei au puşti cu baionete, aşa că 
mulţi veţi cădea şi nu vă veţi mai întoarce acasă la ai voştri. Al 
doilea, nici nu e creştineşte să ne omoram unii pe alţii pentru 
nişte prăpădiţi. Poate n-aţi băgat seama că acuma toţi prăpădiţii 
dintre ungurii Abrudului au căpătat puşti şi vreau să arate cine-s 
ei. Vorba bătrânească zice că să nu-ți prinzi mintea cu prostul. 
Aşa că eu zic să-i strângem cu legea. Fac eu o rugare chiar 
acuma, să-mi spuie Candin şi care-o mai fost de faţă de cum s-o 
început până în capăt, că eu îi atac şi la aceea că au dat puşti şi 
la oameni scoşi nu demult din temniţă, oameni cu capul a mână, 
cum se zice româneşte. Şi o trimet tocmai acolo sus, la guvernul 
din Cluj, să ştie ce blăstămăţii fac gărzile lor. Aşa! Şi ce-i în 
mână nu-i minciună, hai sus în casă, tu, Candine, şi încă unul ori 


doi, s-o scriem şi să-i dăm calea la guvernul ţării, să iasă o 
comisie să vadă ce şi cum. 

După o clipă de chibzuială, buciumanii s-au uitat unii la alţii, 
apoi au dat din cap şi au început sa se împrăştie, lăsând parii în 
dun- ga văii pe gardul ce lega sălciile de strajă. Horomoaţă şi cu 
alţi doi s-au strecurat în curtea popii, să urce treptele în urma 
oaspeţilor ce vorbeau tare despre cele întâmplate şi pomeneau 
mereu Comitetul român permanent din Sibiu şi pe Simion 
Bărnuţiu. 

Avram lancu s-a întors de la Sibiu să organizeze muntele 
pentru apărare armată, în 6 iunie, la trecerea prin Bucium, 
Cerbu tine 

o cuvântare prin care îndeamnă oamenii să se înarmeze 
măcar cu coase îndreptate, iar faurii satelor să facă lănci zi şi 
noapte, căci măcelul de la Mihalţ nu poate să rămână 
nepedepsit. De acolo s-a dus pe Arieş în sus să stârnească şi 
văsarii şi faurii locului. 

Ungurii au răspuns cu măsuri mai aspre. Rând pe rând, au 
ridi- cat spânzurători în apropierea satelor româneşti, iar 
comisiile de recrutare au pornit la înrolarea recruţilor români în 
regimente ungu- reşti, în localităţile care păreau mai amenințate 
de români, s-au trimis detaşamente militare. 

Buciumanii aşteptau şi ei să vadă ridicându-se spânzurători în 
capătul Abrudului, să le poată vedea când s-or duce la târg. 
Serile, se mai strângeau la crâşma lui Horomoaţă să mai 
cumpănească cele auzite din unul şi din altul, veniţi de pe la 
târguri sau mai de de- parte. Cei mai nelipsit era Huhu, care ştia 
şi cele mai multe, deşi nu citea nicio gazetă. 

— Mă, voi ştiţi că pe domeniul de sus topii or tapat iobăgia? 

— De unde ştii tu, Huhule? — îl înţepă Horomoaţă de cealaltă 
parte a tărăbii. 

— Treaba mea de unde, da oblu aşa-i cum vă spusei. 

— Du-te, mă omule, nu vorovi ce nu este! Doară azi m-am 
întâlnit cu un câmpănar care s-o nimerit acolo la birăul Teodor 
Teoc unde s-or adunat lancu, Balint, Buteanu şi mai câţiva. Și 
zice că lancu i-o-ndemnat pe toţi, acu, când fu târgul, să-şi 
îndrepte coase- le, că o sosit ziua, numa nu se ştie ceasul, să fie 
toţi gata. 

— Şi le-o mai spus că de azi încolo să asculte numa de el, se 


amestecă şi Coleşeriu. 

— Asta ce spui eu o fost după aceea, ia acu vreo zi-două, nu 
mai mult. Zice că veneau carele pe Arieş în jos să ducă lemne la 
Ofan- baia. Da se strânseseră o grămadă de care, pe amândouă 
Arieşurile, şi pe cel Mic, şi pe cel Mare, cum veneau de-acolo din 
pădurile de la Biharia şi de la Curcubeta. Unul după altul, unul 
după altul, dă-i să meargă pe drum în jos. Şi s-o nimerit de s-or 
întâlnit amândouă capetele acolea, la Gura Râurilor, cum îi zice, 
din sus de Câmpeni. Şi numa ce se arată lancu călare pe un cal 
alb, nu l-o văzut nime dincotro, o ieşit aşa, ca din pământ. ŞI 
zice că venea ca trăsnetul, cu calul scăpărând scântei din 
potcoave şi s-o oprit acolo unde s-o întâlnit carele. O ridicat 
mâna şi-o strigat de s-o cutremurat toţi de glasul ala pogan: „Jos 
cârligele! De azi s-o gătat iobăgia, mereţi în treaba voastră”. Şi 
zice că oamenii or crezut dintâi că glumeşte, or stat locului, s-or 
uitat la el, şi gata! Şi-atunci zice că o luat-o cu calul 

de-anieptea pe lângă ei, întâi pe Arieşul Mare, apoi pe Arieşul 
Mic şi striga din fuga calului: „Jos cârligele că de azi s-o gătat 
iobă- gia!” Dac-or auzit a doua oară, bieţilor oameni li s-or muiat 
picioa- rele, s-or lăsat pe ruda carului şi-or început să plângă, 
unul după altul, vezi - de bucurie c-or scăpat de la robie. Şi când 
o văzut aşa, lancu s-o mai luat o dată călare pe lângă carele lor, 
dintr-un capăt într-altul, zbura cu calul, de numa scântei săreau 
din potcoave şi râdea şi el, de părere bună, şi striga: „De azi 
înainte, pădurile-s a voastre!” Şi-odată nu l-o mai văzut nime, 
nici pe drum în sus, nici pe drum în joc. După aceea, s-or strâns 
mai mulţi, or lăsat carele pe loc şi s-or adunat acolea la pod. 
„Acela fu lancu, crăişorul nost!” - o zis unul din Vidra care l-o 
cunoscut bine. „Ba nu! Acela o fost un înger coborât din cer 
anume să ne aducă vestea” - o strigat un bătrân de pe Arieşul 
Mare. „Ba nu, doară noi îl cunoscurâm bine” 

— Sar mai mulţi vidreni. „Nu se poate, mă! Nu văzurăţi cum 
trecea calul, de nici n-atingea pământul? Şi nu văzurăţi c-o ieşit 
ca din pământ şi la urmă iară aşa, de nu l-o mai văzut nime 
încotro o dat?” 

— O zis şi cei de pe celălalt Arieş. Hai, se iau aci la sfadă că-i 
lancu, că nu-i el... 

— Da tu ce crezi? — îl opaci Furcoi. 

— Ce cred eu? N-am fost acolo să văd, da vă spui cine-o fost. 


Lancu o fost de bună samă, da cu poruncă de la doamna 
noastă! 

Deodată se făcu linişte în crâşmă. Oamenii amuţiră, cu 
privirile în pământ. Huhu îi învălui pe rând cu privirea şi, simțind 
că-i are pe toţi în mână, îşi drese glasul. 

— Nu vă vine a crede, că ea, săraca, i-acolo-n temniţa unde o 
stat şi Horea şi-i păzită de haiduci mulţi. Destul că-ntr-o zi o 
trecut pe deasupra temniţei o pasăre mare, cu aripile cât o şură, 
şi cât ce 6 bătui o dată din aripi peste temniţă, toţi or adormit - 
da un somn greu, nu aşa. Şi-atunci pasărea s-o lăsat la fereastră 
şi doamna noastă i-o pus în plisc scrisoarea către lancu cu 
poruncile să tape iobăgia şi oamenii să-şi ieie pădurile. 

— Mă, Huhule, de ce n-o ieşit şi doamna noastă cu pasărea 
ceea, dac-o fost aşa de năzdrăvană? — întrebă într-un târziu 
Horomoaţă, ca şi cum şi-ar fi adus aminte de ceva uitat. 

— De ce? Stai să-ţi spui de ce - şi Huhu sări de pe laviţă - încă 
n-o sosit vremea aceea! Ea aşteaptă până se împlineşte vremea 
ei. Şi atunci s-a arăta şi ea cu sabia direptăţii în mână! 

Apoi Huhu porni drept spre uşă şi ieşi, fără să se mai uite la 
cei ramaşi, care păreau şi ei amorţiţi de fâlfâitul păsării 
năzdrăvane... 

lată ca, pe mijlocul lunii iunie, se arată în ţinut comisia venită 
să dea în proprietate locurile folosite de toţi iobagii. Preşedintele 
ei era tocmai prietenul lor cel mare, directorul fostului domeniu 
fiscal, Nemegyei, încât muntenii au mirosit de îndată că nu 
poate să fie lucru curat, deşi nu ştiau că acesta ceruse 
vicepreşedintelui tezau- rariatului din Sibiu în 4 iunie să 
intervină la guvernatorul Teleki pentru „îndepărtarea preotului 
Simion Balint şi a tânărului Avram lancu din această regiune”. 
Ca să-şi ascundă gândurile, comisia a vestit oamenilor, îndată 
după sosire, în ziua de Rusalii, 18 iunie, desfiinţarea iobăgiei, 
decretată de guvernatorul Transilvaniei, dar în ziua următoare 
au început să sosească la Abrud companii de secui şi de soldaţi 
sub arme. De cum s-au arătat aceştia în ţinut, a şi început 
vânătoarea după căpeteniile românilor. Câţiva au scăpat şi s-au 
ascuns în locuri dosite. Avram lancu şi-a petrecut toată vara în 
pădurile de nepătruns dintre Bulzeşti şi Blăjeni, unde îl ajungeau 
numai curieri credincioşi, cu veşti din ţinut şi de la Comitetul din 
Sibiu. Preotul Simion Balint a încăput pe mâinile soldaţilor, care 


l-au târât de barbă pe străzile Abrudului până la o casă 
improvizata în închisoare. Buciumanii au aflat că a fost închis 
drept răzbunare pentru cererea trimisă guvernului împotriva 
sălbăticiilor gardiştilor dezmăţaţi şi au început să se mişte. 

Într-o zi, preotul din Izbita s-a înfăţişat, în fruntea unei delega- 
ţii, la primarul Abrudului, Carol Nagy, un venetic nu se ştia de 
unde pripăşit, care izbutise să se facă ales în fruntea oraşului. 
Primarul s-a răstit la ei, pomenindu-le câteodată de Kutya Horia, 
apoi le-a spus că plănuiesc răsturnarea ţării şi moartea 
ungurilor. Buciumanii n-au avut cu cine se mai sfătui, şefii 
românilor fiind plecaţi sau as- cunşi pe unde nu ştiau ei. Câteva 
zile şi-au tot bătut capul şi nu ştiau cum să pornească. 

în 11 iulie, s-a întâmplat ceva ce i-a sculat pe toţi în picioare. 
Nişte români s-au apropiat de casa unde erau închişi mai mulţi 
fruntaşi de ai lor şi au dat în vorbă cu santinelele care s-au 
nimerit să fie soldaţi polonezi. Au adus cu ei şi băutură pe sub 
tundre, au prins a-i îmbia, până ce i-au îmbătat bine, apoi au 
deschis uşa şi toţi cei şapte arestaţi au fugit să-şi piardă urma. 
Simion Balint se nime- rise închis în altă casă, ca un duşman mai 
de temut; unde era bine păzit de voluntari secui, care nu mai 
puteau fi momiţi cu vinars, oricât de tare ar fi fost. Atunci 
buciumanii s-au înţeles să dea un fel de asalt oraşului. La câteva 
zile după fuga celor scăpaţi din temniţă, s-au arătat prin oraş, 
au trecut pe la toţi românii, sfătuindu-i să-şi 

ia cu sine ce pot şi să părăsească Abrudul, căci va fi prăpăd 
mare. Românii orăşeni s-au supus şi ungurii, când i-au văzut 
cărându-se cu ce puteau duce, s-au înfrâcat, neştiind ce îi 
aşteaptă. Buciumaim s-au împărţit în două cete şi, o dată cu 
lăsarea nopţii, au ocupat cele două dealuri de deasupra oraşului. 
Ca la un semn, au început a pâlpâi focuri pe amândouă 
coastele, la început răzlețe şi palide, apoi din ce în ce mai multe 
şi cu pălălăi, de parcă s-ar fi aprins cine ştie ce şură acoperită cu 
paie. În vâlvătaia flăcărilor, ungurii din oraş vedeau pe români 
mişunând de la unii la alţii, lărmuind tare să fie auziţi din vale şi 
slobozind şi câte un foc de puşcă. Focurile multe în întunerecul 
nopţii le-a furişat o frică în oase, să le îngheţe sângele în vine. 
Toată noaptea au privegheat în aşteptare, cu sufletul la gură că 
se vor pomeni atacați, nu se ştie cu ce putere. Poate în noaptea 
aceea trebuia să se adeverească zvonul iscat de vreo zi-două, 


că Avram lancu ar sosi de la Vidra cu cinci sute de moţi asupra 
lor. Ziua i-a apucat cu aceeaşi frică în oase, care i-a cuminţit 
dintr-odată. Şi ca să fie mai feriţi de rele, peste puţin, în i? iulie, 
l-au dus pe Simion Balint tocmai la Aiud, în temniţa comitatului. 
Şi, ca nu cumva să afle buciumanii ori enoriaşii săi din Roşia, 
ungurii l-au dus în puterea nopţii, într-o căruţă înţesată de 
voluntari secui. Acolo va aştepta popa Balint, până ce românii îl 
vor cere, cu ameninţări tari, ! a cea de-a treia adunare de la 
Blaj, din 16 septembrie. 

vara a arătat că, în transilvania, vremea petiţiilor trecuse de 
mult. Conducătorii românilor, Cei mai mulţi abia ieşiţi de pe 
băncile şcolilor, cu capetele pline de paragrafele dreptului 
natural şi al ginţilor, şi-au închipuit că ajunge formularea 
drepturilor pentru ca acestea să devină fapte împlinite. 

„Unire sau moarte”, deviza prea scumpă a vechilor stăpâni, 
nu vroia să ştie de astfel de norme, partizanii ei nu puteau decât 
să-i mai adauge dictonul tertium non datur*. Ea a silit pe români 
să treacă de la stadiul de oameni paşnici, cum s-au întors de la 
votul naţional de pe Câmpia Libertăţii, la acela de luptători. Cu 
arma în mână. Violenţei trebuia să i se răspundă cu violenţă. 
Sate arse şi prădate, oameni schingiuiţi, împuşcaţi sau 
spânzurați arătaseră şi celor mai paşnici că deviza propovăduită 
la Duminica Tomii de tinerii înflă- căraţi, „Dacă-ţi dă duşmanul o 
palmă peste obraz, întoarce şi cealal- tă parte să-ţi mai dea 
una”, nu putea duce decât la pieire naţională. 

Românilor le trebuia altă cârmă. Aceasta o va da cea de-a 
treia adunare de la Blaj, din 16-28 septembrie 1848. 

Românii s-au adunat mai bine organizaţi şi unii chiar înarmaţi, 
semn de maturitate mai coaptă în această vară fierbinte de 
schin- giuiri şi persecuții în masă. Cei mai maturi s-au dovedit 
cei şase mii de moţi de sub comanda lui Avram lancu, care au 
venit nu numai înarmaţi, ci şi instruiți milităreşte. Dezbaterile au 
fost mai scurte şi mai imperative, izvorâte dintr-o hotărâre de 
fier. Modelul l-a oferit Avram lancu care, de la tribună, a rostit 
numai cuvinte de foc: „Pretenţiile noastre sunt sfinte, precum e 
sfântă dreptatea - şi noi, românii, vom fi gata a le apăra cu orice 
preţ”. 

1 Al treilea să lipsească (/at.), 288 


La asemenea cuvinte de foc, se cuvenea tot o pecetluire de 
foc şi lancu sloboade pistolul în înălţimea văzduhului, ca să fie şi 
cerul martor în veşnicie. Românii au văzut cu ochii care va fi 
calea de urmat de acum înainte. Hotărârile adunării nu au mai 
fost cereri de milă şi pomană, ci somaţii dârze: românii resping 
unirea cu Unga- ria, cer dietă şi guvern în care să intre şi ei, 
potrivit numărului lor. Şi, pentru a le putea pretinde, poporul 
român a trecut la înarmare şi „... a hotărât. A primi arme şi a 
forma Gvardie Naţională pentru securanţâ publică, adecă tot 
omul de la 17 până la 50 de ani e datori a avea o puşcă sau, 
dacă nu, o lance, o sabie, pistoale şi alte arme, cum au avut mai 
nainte nemeşii şi cum au de la 3/15 martie saşii şi toţi supuşii 
înălţatului împărat”. 

Românii vor fi conduşi de un comitet, numit „Comitetul de 
Pacificaţiune”, prezidat de Sirnion Bărnuţiu şi avâridu-l secretar 
pe George Barițiu. Comitetul purcede de îndată la organizare, în 
con- sonanţă cu generalul-comandant al Transilvaniei, baronul 
Anton von Puchner. Avea precădere organizarea gărzilor 
naţionale de glo- taşi, aşa-zişii /anașturm-uri, de aceea 
Comitetul împarte teritoriul Transilvaniei în cincisprezece 
prefecturi militare, numind pentru fiecare câte un prefect şi un 
viceprefect, apoi tribuni subordonați. Poporul înarmat dintr-o 
prefectură alcătuieşte o legiune, condusă de un prefect şi un 
viceprefect. Fiecare legiune are până la zece batalioane, 
conduse de câte un tribun şi ajutat de un vicetribun, iar un 
batalion are zece centurii, conduse de un centurion, numit şi 
„Că- pitan”, ajutat de un vicecenturion, pe când unitatea cea 
mai mică, grupa, alcătuită din zece oameni, stă sub poruncile 
unui decurion. Atare sistem de organizare zecimală arăta că în 
Transilvania au reînviat, după  şaptesprezece veacuri, 
faimoasele legiuni romane, cu acvilele lor aurite care le vor duce 
din glorie în glorie. Acum, ro- mânii transilvăneni văd păşind 
înaintea lor umbra sacră a falnicului Caius Ulpius Traianus, 
renăscută din ruinele Sarmizegetusei, pentru a le arăta cu 
dreapta întinsă încotro să pornească, aşa cum era înfăţişat şi pe 
metopele columnei sale, diriguind legiunile romane împotriva lui 
Decebal. Umbra s-a scuturat de cenuşa atâtor veacuri, pentru a 
răsări mai impozantă în faţa urmaşilor care vor să-şi scuture şi 
ei rugina lăsată de lanţurile iobăgiei. In curând, ei vor vedea ca 
această umbra le va fi nu numai călăuză, ci şi unicul sprijin sigur 


şi neprecupeţit, unicul aliat care nu-i va trăda ca împăratul cel 
viu, în oare s-au încrezut orbeşte. Era întâia punere în practică a 
învă- ţăturilor Şcoalei latiniste. 

întors în munţi, lancu se ocupă vârtos cu organizarea /and- 
şturm-vll|| în Legiunea Aurăria Gemina, în amintirea celei ce 
staţio- nase la Apulurh-Bălgrad (Alba lulia) cu atâtea veacuri 
înainte. 

De-abia de acum înainte va avea prilej să cunoască din ce în 
ce mai adânc ce poate însemna perfidia habsburgică. Incă de la 
înce- put, s-a văzut cum comitetul român a cerut arme pentru 
cei 195.000 de bărbaţi recrutaţi şi a primit abia 1.200 de puşti, 
unele cu ştirbituri sau alte ponoase. Generalul baron von 
Puchner îi va minţi mereu că nu are de unde le da, dar românii 
văd bine că saşii au primit toţi, iar când Bem va cuceri Sibiul, 
numai bine va pune mâna pe cinci mii de puşti noi, împreună cu 
mormane de muniţie. 

în Bucium, se formează un batalion condus de vicetribunul 
Dionisie Popovici. Este înzestrat mai bine, buciumanii având mai 
multe puşti, chiar dacă erau numai de vânătoare, pentru că şi 
cu acestea se poate trage bine în duşman de pe coastele 
dealurilor, unde valea e strâmtă. Porunca cea dintâi primită de 
la Comitetul de Pacificaţiune era dezarmarea gărzilor ungureşti, 
în prefectura lui, întinsă de la poalele Munţilor Apuseni din valea 
Mureşului dintre Aiud şi Alba lulia, până în culmea Bihorului, 
lancu avea de dezar- mat pe cei din Abrud, apoi o gardă mai 
mică în Cricău. Ungurii din Abrud au răspuns cu blândeţe la 
somaţia lui lancu şi în 21 octom- brie au depus armele, 
declarându-se cetăţeni paşnici. Lancu devine, în acelaşi timp, şi 
conducătorul administrativ al munţilor şi toţi i se supun de voie, 
ca unuia pe care natura l-a înzestrat pentru aceasta, de aceea 
oamenii nu-l vor mai numi decât „crăişorul nost”, adică 
voievodul ținutului muntos, ca unul ce se îngrijeşte de toate 
nevoile lor. Unii tribuni au numai îndatoriri administrative, de a 
se îngriji de aprovizionarea ținutului, în primul rând de 
procurarea cerealelor, ţinutul muntos fiind din vechi tributar 
şesului. Pentru buna ordine, el organizează şi o ierarhie 
judecătorească potrivită pentru atare ţinut. Lancu studiase 
dreptul, făcuse practică de avocat şi cunoştea vechea 
organizare a satelor româneşti, de aceea el reînvie scaunul 


sătesc de judecată, alcătuit din oameni aleşi de popor, iar ca 
instanţă supremă este înfiinţat Magistratul din Câmpeni, în 
fruntea căruia numeşte ca jude primar pe fostul său coleg de la 
drept, losif Sterca Şiuluţiu. Oamenii se bucură din toată inima 
pentru că au ajuns şi ei să-şi petreacă viaţa într-o adevărată 
„Ţară Românească”, m limba lor şi cu conducători aleşi dintre 
ei, lepădând pentru vecie zdrenţele iobăgiei. Focul de le-ar f! 
mâncat mai de mult... 

larna anului 1848-1849 va fi viforoasa şi grea, cu munţii 
copleşiţi de nămeţi. Lancu şi-ar fi chivernisit mai bine ţinutul, 
dacft n-ar fi fost chemat s& coboare cu gloatele sale în valea 
Mureşului, împotriva ungurilor ale căror oşti regulate încep să 
pătrundă din Ungaria. Generalii austrieci sunt bătuţi pe rând, de 
îndată ce Bem devine comandantul diviziilor trimise în 
Transilvania. Loviturile lui sunt cu adevărat zdrobitoare, încât, 
pe la sfârşitul lui martie, gene- ralii austrieci sunt scoşi din 
Transilvania. Doar Munţii Apuseni şi cetatea Bălgradului i se mai 
opun, cu puteri slăbite. Inelul împotri- va munţilor se strânge o 
dată cu venirea primăverii. Toate căile de pătrundere în munţi 
sunt ocupate de trupe maghiare, gata să înainteze la atac. Dacă 
s-ar putea dintr-odată din toate părţile, capitu- larea românilor 
va fi ca şi sigură. Prefecţii legiunilor din munţi ştiu aceasta şi vor 
chibzui, la fiecare mişcare a duşmanului, cum se vor putea 
împotrivi mai bine. Avram lancu, acum prefect general, este, în 
fapt, conducătorul tuturor românilor liberi, deoarece comitetul 
român din Sibiu a fost silit să se refugieze peste munţi, 
încetându-şi activitatea. JEI trebuie să ţină sus steagul naţiunii 
sale şi să vegheze la soarta unui popor întreg. Multimea de 
refugiaţi din Transilvania ocupată, ba chiar din [ara 
Românească, stă mărturie zi de zi, clipă de clipă, de câtă 
răspundere s-a îngrămădit p'e umerii lui de tânăr abia ieşit din 
şcoli. Doar umbra lui Traian mai sclipeşte undeva în zări, ca o 
stea orbitoare de atâta strălucire. Prefecţii şi tribunii, cres- cuţi 
în lumina ei, cred orbeşte în ea şi în aceasta şi stă tăria 
legiunilor. Toate trecătorile în munţi sunt păzite, cu posturi de 
observaţie în locuri mai înalte. Noaptea, focurile ce ard pe culmi 
se zăresc de departe de pe câmpiile de la poale, tot atâtea 
ochiuri de veghe îm- potriva duşmanului. 

Buciumam! trebuie să aibă în pază culmea Dealu Ma^e cu 


drumul care vine pe Ampoi în sus de la Bălgrad la Zlatna. 
Tribunul lor, teologul din Abrud loan Faur, îi rânduieşte de pază 
pe la Corabia şi mai ales pe la Dealu Mare. Din când în când, îi 
adună pe glotaşii mai apropiaţi în „loagărul” din Măgura Plaiului, 
de unde se vede bine la Dealu Mare, apoi spre miazăzi, spre 
valea Ampoiului. Ingri- jorarea e mare de când nu mai au veşti 
despre ce se petrece în lume, iar aprovizionarea cu bucate 
aproape a încetat. Poalele munţilor sunt ocupate de trupele 
ungureşti, care supraveghează orice mişcare, încât muntenii nu 
mai pot cobori cu caii după grâu şi porumb, ca în vreme de 
pace. De aceea, litra de bucate se scumpeşte de pe o zi pe alta, 
ajungând şi de cinci ori preţul din zi de târg. Mai scumpă a 

devenit sarea, dar oamenii s-au învăţat să mănânce şi 
nesărat. Bu- ciumanii o duc mai greu de când cămara nu le mai 
ia aur şi şteam- purile mai mult stau decât macină. S-ar strecura 
ei cumva cu aurul mai departe, spre Cluj şi Sibiu, dar şi gozarii 
care îl cumpără pe sub mână au intrat parcă în pământ de frica 
soldaţilor care s-ar bucura grozav să pună mâna pe el. Nicio 
primăvară nu va mai fi atât de grea ca aceea. 

Prin aprilie 1849, buciumanii află că prefectul cel mai viteaz 
din afara munţilor, loan Axente Sever, a fost împins de unguri 
până sus pe Valea Ampoiului şi de sărbătorile Paştilor şi-a întărit 
poziţia de luptă tocmai la Valea Dosului, la apus de Zlatna. 
Printr-o procla- maţie, Axente cheamă la luptă şi sătenii din 
localităţile vecine, apoi îl înştiinţează şi pe lancu, cerându-i 
ajutor, în 18 aprilie, ungurii care ocupaseră Zlatna pornesc spre 
Abrud, dar gloatele lui Axente îi opresc la Valea Dosului. După 
mai multe ceasuri de luptă, ungurii se retrag în Zlatna. După- 
amiază, soseşte ajutorul trimis de lancu, încât Axente 
pregăteşte atacul împotriva poziţiilor din Zlatna. 

O centurie de buciumam plecase pe drumul Zlatnei de la 
Cora- bia, pe Gruiul Văcarilor, ţinând mereu culmea, să li se 
vadă până în Zlatna. Când să coboare de la Corabia, îl întâlnesc 
pe Huhu, poposit la Fântâna Craiului, cu o tundră ponosită pe el 
şi cu pipa pe care se căznea să şi-o aprindă şi nu-i mai lua iasca 
foc. 

— Mă, hai şi tu cu noi, că-i găsi acolo cu ce să-ţi aprinzi pipa, îi 
strigă cineva din rânduri. 

— Că bine zici! Hai dară cu voi - şi Huhu se scoală, gata să se 


aşeze undeva. 

— Mă, cum te iei tu aşa, cu mâna goală? — îi strigă 
centurionul ce păşea mai pe o parte. 

— Lasă, că-mi iau eu de la ei. Mai multe, nu numa una, 
adaugă după o clipă. Doară de-aceea m-am luat cu voi. 

Voia bună se stârneşte printre glotaşi, mulţi cu puşti de 
vânătoare. 

Drumul era prea îngust pentru atâţia, cum mergeau vorbind şi 
râzând, ar fi vrut să se audă unii pe alţii. Dinspre apus bătea un 
vânt subţire şi rece care zdrenţuia norii şi îi mâna fâşii-fâşii 
undeva spre valea Mureşului sau poate mai departe. Au mers o 
bucată, până ce au ajuns la un dâmb ca un cucui pe culmea 
dealului, de unde se desfăcea o cărare spre stânga să coboare 
în Valea Vâltorilor. Cei din faţă s-au oprit să se strângă toţi. 

— Oare băgămu-ne pe vale? — întreabă cineva. 

— Nu, nu, ţinem dealul, ca ungurii poate sa fi apucat pe vale 
în sus şi de aici îi vedem mai bine, apoi suntem şi mai apăraţi. 
Să dăm odată faţă cu Axente, să ne rânduiască el ce să facem, 
porunci cen- turionul, sosit din urmă. 

Se urnesc din nou aşa, grămadă, fiindu-le mai îndemână aşa 
strânşi, încât cuprind şi din râtul ce se ţinea de o parte şi de alta 
a drumului. Trecuse bine de amiazi când au ajuns deasupra 
Zlatnei. S-au oprit la priponii pe care trebuia să coboare şi s-au 
uitat în susul văii, pe unde ar fi trebuit să aştepte şi gloatele lui 
Axente. Drumul se zărea pustiu, ca şi luncile din preajmă, se 
vede că oamenii se as- cunseseră sus pe coaste, pe la şuri şi 
mâietori, din calea luptătorilor. Deodată, zăresc la două căsuțe 
din susul Ampoiului, aproape de o pădurice, câţiva oameni care 
par să se uite spre ei. Sunt îmbrăcaţi româneşte, cum e portul 
pe valea Mureşului. 

— Trebuie să fie de-ai lui Axente! la fugi tu, lonuţ, şi spune-le 
că buciumanii aşteaptă aici, îl mână centurionul. 

Până să se întoarcă ştafeta, zăresc venind pâlcuri-pâlcuri de 
oameni dinspre Abrud. Nu se vede bine dacă ţin pe umeri puşti 
sau coase îndreptate, dar trebuie să fie arme, altfel nu le-ar 
ţinea aşa drepte. Când gloatele ajung la cele două căsuțe, se 
opresc şi se aşază jos pe rât, în marginea drumului. De bună 
scamă se odihnesc după un marş lung, fiind veniţi tocmai din 
Câmpeni, din tabăra lui lancu. 


Nu trece o jumătate de ceas şi glotaşii pornesc pe rând spre 
Zlatna. Cei dintâi, trebuie să fie cam o roată, o iau pe coastă în 
sus spre ei. Pesemne vor ataca împreună. Alţii o iau pe drum în 
jos, dar împrăştiaţi, de o parte şi de alta a drumului. Aceştia 
sunt vânători, căci la fiecare se zăreşte puşca în mână. Inapoia 
lor, se urneşte încet 6 mulţime îngrămădită care nu pot fi decât 
lăncierii, cei care atacă duşmanul numai corp la corp, cu lancea 
sau cu coasa îndreptată. Cei mai mulţi au sumane sure - trebuie 
să fie moţi de pe Arieşul mic. Ştafeta soseşte înaintea celorlalţi 
porniţi spre ei şi aduce po- runca să atace şi ei îndată după 
întâia împuşcătură. Să fie cu băgare de seamă, duşmanul s-a 
oprit la marginea oraşului, mai sus de şirul caselor de sub 
coastă. Când vor ajunge în bătaia lor, sa se oprească şi să 
înceapă focul, dar cu gloanţe bine ochite. 

Buciumanii se desfac în lături pe o linie şi coboară încet, ca şi 
cum s-ar teme să nu alunece pe râtul înverzit. Văd piaţa 
desfăcută ca a tarabă, cu casele înşiruite de o parte şi de alta, 
iar mai sus spre stânga Valea Vâltorilor care desparte alte şiruri 
de case. Dincolo de 

vale, spre răsărit, se înalţă turnurile celor trei biserici, două 
cocoţate pe coastă, ale românilor, iar cea ungurească chiar jos 
în colţ pieţi» care se desface ca foile unui trifoi. Deodată, se 
aude o împuşcătură. Buciumanii se opresc să se dumirească de 
unde a pornit. Aripa lor dreaptă s-a unit cu cea trimisă de 
Axente şi se pregătesc să atace împreună. După scurtul popas, 
şirul luptătorilor porneşte din nou să coboare spre casele. De 
jos. Coboară, până ce se descarcă mai multe puşti împotriva lor. 
Nu au lovit pe nimeni, se vede că sunt încă de- parte, dar lupta 
a început. Cei mai mulţi stau într-un genunche şi se uită mereu, 
să zărească unde stau pitiţi ungurii. Se scoală şi coboară unul 
câte unid, până când răsună o nouă puşcăturâ. Mai au puţin 
până ia gardul unei livezi, ar fi bine să ajungă până acolo - li se 
dă mai bine de puş'cat. Coboară fără grijă, când unii, când alţii 
şi ajung la gard. Împuşcăturile ungurilor s-au întețit. Buciumanii 
încep şi ei să răspundă. Gloanţele şuieră, iar pe îa caseie de jos 
se zăreşte câte 

O şindilă sărind. Focul ţine o bucată bună, de la o vreme cei 
de jos răspuns din ce înce mai rar. Apoi nu mai trag şi se zăresc 
furnicând pe lângă case, ieşind apoi în strada din lungul 


Ampoiului şi trecând dincolo de râu pe o punte cu strajă subţire, 
fiindcă se vede clătinându-se, cum păşesc grăbiţi unul după 
altul. 

Tocmai atunci ajunge şi loan Axerite Sever la buciumani. Vine 
călare pe un cal de munte cu picioare subţiri şi iuți. De sub 
pălărie 

| se zăreşte chipul dârz, cu ochii negri lucioşi şi barba 
încurcată deasupra gulerului. Centurionul îi iese în întâmpinare 
şi îşi strâng mâinile. Vorbeşte centurionul, Axente ascultă şi 
râde. Câteodată pare că se încruntă, apoi iarăşi râde. Descăleca 
şi se dă după gâtul calului pe care îşi reazămă o mână şi nu-i 
mai pot vedea decât ca- pul. Centurionul s-a apropiat mai mult 
şi Axente îi arată cu degetul nişte case arse lângă biserica 
ungurească. Mai soseşte un alt domn, tot călare pe un cal mic, 
se opreşte şi descăleca lângă ei. Trebuie să fie vreun tribun, 
ajutor de al lui Axente, căci la brâu i se văd pistoale şi o sabie 
rămasă agăţată în oblâncul tamiţei. Buciumanii se uită mereu la 
Axente să-l soarbă mai bine din ochi. Au auzit şi ei că este cel 
mai viteaz dintre prefecţii din afara munţilor lor, om dârz şi 
neînfricat care toată iarna s-a războit cu ungurii pe valea 
Mureşului, pe la Uioara, Blaj, până la Ocna Sibiului, apoi s-a 
văzut şi el silit să se tragă la adăpostul munţilor pe valea 
Ampoiului, lungind linia de apărare până în preajma cetăţii 
Bălgradului. Mai auziseră că vitea- zul prefect ar fi scăpat 
nevătămat din atâtea lupte şi încăierări corp la corp pentru că ar 
fi fost fermecat să nu se poată atinge de el nici 

glonţul, nici sabia- cum se povestea din bătrâni despre unii 
haiduci vestiți prin vitejiile lor. Axente dă iarăşi mâna cu 
centurionul lor şi pleacă înapoi, cu calul de căpăstru, alături de 
tribunul sosit mai târziu. Centurionul vine pe la ei şi îi îndeamnă 
să coboare în vale spre cele două biserici ca să pună stăpânire 
şi pe cealaltă parte a Văii Vâltorilor, cât ţin cimitirele din spatele 
bisericilor. 

Buciumanii se strecoară pe lângă gard în lungul coastei, până 
ajung într-o cărare ce dă în vale. Coboară până aproape în vale, 
când răsună o puşcătură care îi opreşte. A tras cineva de lao 
casă de peste vale. Se văd două capete pândind după zaplazul 
curţii. Câţiva buciumani ochesc într-acolo şi trag. Două 
mogâldeţe se strecoară pe după gard, apoi o iau la fugă, până 


se ascund în dosul unei case. Buciumanii coboară până în uliţă, 
apoi se înşiruie, unii trecând dincolo de vale să apuce pe coasta 
unde se află biserica cea mai din sus a românilor. Din partea 
aceea, se aud nişte împuşcături, dar abia câteva. Buciumanii le 
răspund şi pornesc în jos spre piaţă, aşa răs-firaţi, cu centurionul 
la mijloc, pe uliţa din dreapta văii. Impuşcă-turile se înteţesc, 
ungurii răspund de la casele din piaţă, tocmai în faţa lor. Cerul e 
înnorat, nu se vede unde a ajuns soarele, dar trebuie să se 
apropie seara, după cum arată văzduhul ce prinde a se 
posomoriî. Centurionul umblă neliniştit de la unul la altul - se 
pare că ordinul sună ca o dată cu seara să-i azvârle pe unguri 
din oraş. Câţiva stau locului şi trag, pe când el înaintează 
sprinten în mijlocul unui lanţ de puşcaşi. Au ajuns cam la o 
bătaie de puşcă de şirul ca-selor, când o poartă se deschide în 
grabă şi o gură de tun se îndreaptă spre ei. Ca la comandă, 
ceilalţi se opresc şi se culcă la pământ, dar centurionul rămâne 
în picioare şi porunceşte: „Foc!” Abia ispră-veşte comanda şi o 
rachetă iese fâşâind pe ţeava tunului, îl loveşte în plin rupându-l 
în două bucăţi. Buciumanii sar de la locurile lor, se apropie de 
cel lovit şi îl văd dărăburit, cu sângele băltuit în mij-locul uliţei. 
Se aude o comandă şi câţiva, cu lăncile scoase, se reped pe 
poarta deschisă. Alte puşcături răsună de amândouă părţile. 
Apoi contenesc şi buciumanii năvălesc în toate curţile din faţă. 
Se aud tropăituri pe trepte şi pe podelele târnaţurilor, câteodată 
câte o împuşcătură. Ungurii au fugit prin fundul grădinilor şi au 
trecut Ampoiul, aciuindu-se pe la casele de sub coasta cealaltă. 
Deodată, izbucneşte o vâlvătaie în curtea de unde s- a tras 
racheta, apoi flăcă-rile se întind ca nişte limbi lacome către cerul 
înnorat, înroşindu-l. S-a lăsat întunericul şi lupta trebuie con- 
tenită până la alte ordine. Buciumanii stau pe strada principala, 
ce 

străbate piața, şi şuşotesc în aşteptare, rămaşi fără 
comandant. Cineva a plecat în susul Ara-poiului pe stradă, ca 
să-l întâlnească pe loan Axente Sever, fnţr-un târziu, se întoarce 
cu ordinul sa se retragă lângă cele două biserici româneşti ia 
casele de pe coastă, de unde să îi se vadă peste orăşel dincolo 
de Ampoi, la cealaltă coastă, unde s-au oprit ungurii. Să facă 
focuri şi să pândească, nu cumva să fie surprinşi printr-un atac. 
Pe centurion îl vor îngropa mâine, la ziuă, în cimitirul românesc. 


Au pierit patru de-ai noştri, dar ungurii au lăsat peste patruzeci 
de morţi, pe lângă nu se ştie câţi răniţi. Trebuie să sosească şi 
fancu cu alte întăriri, pe care îi aşteaptă vrând-nevrând, 
deoarece li s-a ispră-vit muniţia. 

Noaptea, focul din piaţă luminează tot centrul oraşului. S-au 
mai aprins şi casele, vecine, încât limbile de foc cată ca nişte 
şerpi flămânzi să îmbuce din văzduhul cernit. Dincolo, peste 
Ampoi, se zăresc câteva focuri, semn că nici duşmanul nu 
doarme şi aşteaptă. Într-un târziu, Huhu s-a îndepărtat de focul 
din marginea stângă şi a coborât până în uliţa principală, apoi a 
cotit pe una îngustă ce ducea spre Valea Ampoiului, cu o punte 
la capătul ei. Când să se apropie de sfârşitul ulicioarei, zăreşte o 
mogâldeaţă venind pe punte. Indată se piteşte după un dud 
gros din faţa unei curţi şi aşteaptă. 

Cel care vine se aude zăngănind - deci, poartă sabie. Prin în- 
tuneric i se zăresc nasturii lucind, trebuie să fie vreun ofiţer. 
Păşeşte înainte fără grijă, deşi dinapoia lui nu se mai zăreşte 
nimeni. O fi pornit în recunoaştere, sau şi-o fi uitat ceva în casa 
în care a canto- nat înainte de retragere. Când ajunge în dreptul 
dudului, Huhu îi sare în faţă, gata să-l cuprindă în braţe. Celălalt 
se dă un pas înapoi şi vrea să scoată sabia din teacă. Huhu se 
repede şi îi apucă mâna de pe sabie şi împinge cât poate, încât 
ungurul n-o mai poate clinti. Cu cealaltă mână ce să facă? într-o 
clipă, îi vine gândul cel bun şi îl prinde de beregată. Ungurul 
încearcă să i-o desprindă cu cealaltă mână, dar Huhu strânge 
vârtos, strânge ca un cleşte. Ungurul întin- de şi el mâna 
slobodă, pesemne vrea să-l apuce şi el de grumaz, dar nu 
ajunge. E mai scund, ori are mâna mai scurtă. Huhu strânge cu 
degetele încleştate pe beregată şi încearcă să rupă. Celuilalt îi 
scapă câteva horcăituri, vrea să păşească în lături, dar nu are 
putere şi umblă iarăşi cu mâna slobodă să i-o desprindă pe a lui. 
Huhu se întărâtă şi strânge şi mai tare, până ce simte că 
ungurului i s-au înmuiat picioarele şi cade jos. Huhu nu 
zăboveşte nicio clipa, îi smulge sabia din teacă şi fuge înapoi. Se 
opreşte în uliţa mare şi stă în cumpănă, îi pare rău că nu i-a luat 
şi pistoalele, căci s-a simţit 

două pe la cingătoare, dacă nu mai multe. Dacă n-o fi mort, 
numai aşa, ameţit? Doar a auzit în urmă-i ceva ca un oftat, şi 
atunci „. lluliu nu se mai răzgândeşte şi porneşte înainte cu paşi 


iuți, trăgând cu urechea dacă nu se aude cineva din urmă. A 
ajuns la ai săi şi acum poate fi şi el fălos că are sabie - şi încă de 
cea scumpă, ofiţerească. N-are teacă, dar cum poartă şi ceilalţi 
lâncile dezgolite, poate şi el umbla cu ea aşa. La ziuă, poate i se 
va da şi lui să o folosească. Trebuie ca taie bine, se simte după 
ascuţişul ei ca de brici. 

A doua zi dimineaţa, ar fi trebuit să atace din nou poziţiile 
ungurilor, de cealaltă parte a Ampoiului, dar le lipseşte muniţia, 
loan Axente Sever a cumpănit, cu tribunii săi, că, dacă ar fi în 
câmp deschis, i-ar putea ataca pe unguri glotaşii cu lăncile şi cu 
coasele îndreptate, dar aici în orăşel, unde ungurii stau pitiţi prin 
casele din margine şi trag de la adăpost în oricine ar încerca să 
se apropie - lupta ar fi inegală. Apoi cerul s-a întunecat şi pe la 
prânz a început să cadă o ploaie măruntă. Glotaşii s-au tras la 
adăposturi prin case şi şuri, rânduindu-se la posturile de pândă, 
chiar dacă nici inamicul nu îndrăzneşte să pornească la atac pe 
asemenea vreme. 

Pe la amiazi, mai soseşte un detaşament de şase sute de 
glotaşi, în frunte cu Avram lancu, şi aşteaptă înfriguraţi să 
înceteze ploaia. Noaptea se scurge în silă, glotaşii ascultând 
cum picură întruna stre- şinile. Ploaia ţine şi în ziua următoare, 
tot aşa molcomă şi continuă, arătând că nu o grăbeşte nimeni. 
Pârâiele au început să curgă um- flate şi Ampoiul tulburat vuia 
ca un sălbatec mânios, purtând crengi rupte şi câte o salcie 
smulsă din rădăcini. O ştafetă l-a chemat pe lancu să se întoarcă 
pe dată la Abrud, semnalându-se mişcări de trupe ungureşti prin 
părţile Bradului şi Hălmajului. Axente a mai aşteptat câteva zile, 
apoi, văzând că ploaia nu vrea să se mai oprească, a dat ordin 
de retragere. A lăsat un detaşament la Valea Dosului să pân- 
dească mişcările ungurilor din Zlatna, iar el s-a aşezat cu grosul 
gloatelor la Abrud. Buciumanii s-au întors acasă muiaţi până la 
piele şi cu o întâie lecţie de luptă împotriva unei oştiri regulate. 

în zilele ce au urmat, buciumanii au avut de lucru sus pe 
Valea Cerbului şi pe Dealu Mare. Tribunul loan Faur i-a pus să 
taie copaci groşi peste şoseaua ce duce la Zlatna în locurile 
strâmtorate, apoi să strice podurile de peste pâraiele greu de 
trecut, începând cu cel de la Bolfu, de la împreunarea Pârăului 
Bolundeţului cu Valea Cerbului. Au mai săpat şi gropi pe unde s- 
ar fi putut ocoli podurile, apoi prin pădurea deasă şi înaltă de pe 
Dealu Mare pe scurtătura umblată cu piciorul. 

Pe la începutul lui mai, s-a zvonit că ar fi sosit un trimis al lui 
Kossuth pentru pertractări de pace cu românii din munţi. Se 
lăţise vestea că deputatul Dragoş ar vrea să stea de vorbă şi cu 
poporul, nu doar cu prefecţii şi cu tribunii comandanţi de gloate. 
Buciumanii au aflat că în 5 mai se vor ţine adunări populare în 
Câmpeni şi în capătul Abrudului către Corna. Loan Dragoş îe-a 
vorbit cu măiestrie avocăţească, smulgând, în cele din urmă, 
învoirea unora să depună armele, dar cu ştirea împăratului şi a 
Comitetului român de Paci- ficaţiune condus de Simion Bărnuţiu, 
precum şi cu condiţia ca tru- pele maghiare să nu intre în munţii 
lor. Deputatul Dragoş se lăuda într-o scrisoare către Hatvany că 
ar fi depus armele câmpănarii în cap cu preotul lor, Nicolae 
Fodor, şi buciumanii conduşi de preotul din Şasa, losif Ciura. Dar 
în seara zilei de duminică, 6 mai, buciu- manii află că, sub scutul 
armistiţiului, Hatvany a pătruns în Abrud cu o armata puternică 
şi prind din nou armele să fie gata de luptă. 

Luni, 7 mai, fiind zi de târg, s-au aventurat şi câţiva curioşi să 
vadă oastea ungurească. Steagurile ungureşti fluturau pe toată 
stra- da principală, iar de departe se zăreau cele cocoţate pe 
turnurile celor trei biserici ungureşti din piaţa oraşului. Românii, 
câţi nu se retrăsescră prin satele vecine la intrarea lui Hatvany, 
stăteau prin casele lor, pândind de la ferestre ce se întâmplă pe 
ulițele strâmte ale orăşelului. Doar ungurii locului, voioşi că au 
ajuns din nou stă- pini, mai umblau pe străzi, fraternizând cu 
soldaţii lui Hatvany în căutare de români războinici. 

Mânat de cine ştie ce dor, se nimerise şi Huhu în acea zi de 
târg, poate tras de o aţă nevăzută. Se afumase bine la crâşma 
lui Tutuc din capul oraşului din sus, apoi pornise pe strada lungă 
spre piaţa oraşului. Mergea cam împleticindu-se, cu pleoapele 
ce i se lipeau mereu de ochii somnoroşi. Câteodată, se oprea, se 
apleca înainte gata să cadă, apoi se îndrepta anevoie şi păşea 
mai departe, bodogănind ceva de neînțeles şi dând din mâini. 
Aproape de piaţă, întâlneş- te o patrulă de husari care îşi 
struneau caii de zăbale să păşească mereu mai ţanţoşi, nespus 
de faloşi că sună atât de tare potcoavele cailor pe caldarâmul 
de piatră lustruită. Cât ce îi zăreşte, Huhu se opreşte, ridică 
mâna şi strigă: 

— Să trăiască împăratul! Cât e pe pământ şi supt pământ - 
tot e al rumânului! 


Husarii se opresc şi se uită nedumeriţi, întâi la Huhu, apoi 
unul ia altul. Huhu bagă de seamă că n-au înţeles şi zbiară din 
nou: 

— Cât e pe pământ şi supt pământ, tot e al rumânului! 

Unul dintre husari le spune ceva pe ungureşte celorlalţi, 
pesemne a înţeles şi le-a tălmăcit. Răsună o comandă scurtă, 
toţi îşi scot săbiile cu atâta iuţeală, că scapără scântei la gura 
tecii, apoi se reped la Huhu şi îl lovesc. Dau să-i taie capul, dar 
Huhu îşi înfăşură gâtul cu mâinile. Săbiile îi ciopârţesc degetele, 
sângele porneşte a şiroi, Huhu se ţine mereu drept. Husarii se 
răstesc furioşi, fără să mai ia seama, încât îşi lovesc săbiile între 
ei cu un ţiuit ce străbate prin toate urechile, în cele din urmă, 
unul îl înţeapă în burtă, apoi trage în lături, încât se ivesc 
încolăcituri de maţe. Împunsăturile se repetă, până ce Huhu 
cade grămadă în copitele cailor ce săvârşesc ce n-au isprăvit 
săbiile. Apoi, patrula se îndepărtează, lăsând o mo- gâldeaţă de 
la care izvorăşte sânge ce se lăţeşte mereu peste pietrile 
lustruite, în curând, un nor de muşte acoperă şi om şi băltoacă, 
stârnind un zumzet de stup în frigurile roiului. 

în planul de luptă, 347 de buciumani au fost rânduiţi să ocupe 
dealul Surupost, deasupra Abrudului, spre miazănoapte, care 
sfâr- şeşte în Valea Cornii. Tribunul loan Faur îi aşază spre a fi 
gata de atac coborând coasta spre Abrud, plină de gropi şi de 
tufişuri care îi pot adăposti la nevoie, în dreapta lor, erau aşezaţi 
glotaşii tribunului Mihail Andreica, în rând cu cei de sub 
comanda viceprefectului Nicolae Vlăduţ. 

Ungurii încercuiți au încercat să iasă din strâmtoare, dar au 
fost respinşi şi alungaţi până în marginile oraşului de Andreica şi 
Vlăduţ, iar dinspre miazăzi, de tribunul Simion Groza, postat cu 
glotaşii săi pe dealul Ştiurţ. In seara de 8 mai, ungurii erau 
închişi în Abrud din toate părţile. 

în ziua următoare, 9 mai, prefecţii plănuiesc un nou atac, mai 
dârz, ca răspuns la execuțiile românilor prinşi de Hatvany în 
piaţa oraşului. Pe la ora trei după-amiază, Mihail Andreica 
începe atacul, în dreapta buciumanilor, şi în mai puţin de un 
ceas ajunge în mar- ginea oraşului. Gloanţele vânătorilor răzbat 
peste crucile din cimi- tirul românesc aşezat chiar la poala 
coastei. Viceprefectul Vlăduţ îl ajunge pe aceeaşi linie, ocupând 
şi josul văii Abrudului. O dată cu seara, românii au înaintat din 


toate părţile, până în marginea oraşului, unde aprind focuri de 
veghe peste noapte. Pe alocuri, se mai aud împuşcături. Glotaşii 
vorbesc tare, se răstesc cu vorbe groase, încât cei din oraş îi 
aud dacă stau cu ferestrele deschise, în noaptea aceea, n-a mai 
dormit nimeni. Pe la miezul nopţii, s-a pornit o ploaie deasă, 
care a ţinut până la ziuă, când a fost înlocuită de o ceaţă groasă 
ca păcura, stăruind deasupra oraşului cât ţinea lunca largă. 

299 

Toate au fost pe plăcu! lui Hatvany, care nu putea găsi 
împrejurări mai dulci pentru a se retrage de unde a venit. 

Pe la patru dimineaţa mai ploua încă, iar ceața începea să 
învă- luie valea, când Hatvany a dat ordin de retragere înapoi la 
Brad. Cei din jurul oraşului n-au prins de veste, dar l-au simţit 
cei din strâm- toarea de la Cernita şi au început focul. Din 
stânga, atacau tribunii Nicolae Corcheş şi lon Olteanu, iar din 
dreapta tribunii Clemente Aiudeanu şi loan Rusu, măcelărindu-i 
fără alegere, căci cu soldaţii au fost evacuaţi şi mulţi unguri din 
Abrud. La ziuă, gloatele românilor au aflat ulițele oraşului pline 
de români împuşcaţi, în frunte cu prefectul Nicolae Dobra şi 
tribunul Moray. Vroiau să-l prindă mai întâi pe parlamentarul 
trădător, loan Dragoş - vinovatul principal pentru acest măcel. 
Cineva adusese zvonul că în Abrud s-ar afla chiar Kossuth, care 
n-ar fi putut fugi cu armata lui Hatvany. Mânia românilor s-a 
prefăcut îndată în turbare. Când au intrat în piaţă, un- gurii mai 
trăgeau pe ferestre, dar glotaşilor nu le păsa. Se avântau câte 
treizeci-patruzeci într-o poartă să o spargă; dacă nu izbuteau, îi 
dădeau foc pe loc, ungând uşorii cu grăsime să se aprindă mai 
re- pede. De teamă să nu fie arşi, ungurii săreau pe ferestre, dar 
în uliţă erau tocaţi cu lăncile. L-au găsit şi pe Dragoş, în curtea 
lui Simion Sterca Şiuluţiu, unde l-au făcut bucăţi. Trebuia să-l 
găsească şi pe Kossuth şi înverşunarea creştea o dată cu 
ridicarea soarelui care începuse să alunge ceața. Flăcările 
ţâşneau prin acoperişurile caselor ungureşti şi limbile. Lor se 
întindeau hulpave şi la cele vecine ale românilor, fără alegere. 
Noroc că nu bătea vântul, altfel tot Abrudul ar fi devenit o 
singură vâlvătaie între coastele a două dealuri. 

Comandanții nu i-au mai putut ţine în frâu, mitul găsirii lui 
Kossuth dovedirtdu-se mai puternic ca orice ordin. Prefecţii 
lancu, Balint şi Vlăduţ umblau în fuga calului pe ulițele oraşului 
strigând lăncieriior să se oprească din dezmăţ - totul în zadar, 


nimeni nu se dădea înapoi, ca şi cum lăncile şi coasele 
îndreptate ar fi strigat în- setate după sânge, să curgă vale până 
în Arieş şi Mureş. 

Pe la orele unsprezece soseşte dinspre Zlatna loan Axente Se- 
ver cu feciorii lui disciplinaţi. Glasul lut puternic începe să 
răsune pe ulițele oraşului, chemând la încetarea destrăbălării. 
Glotaşii lui pătrund prin curţi şi repetă şi ei comanda prefectului 
lor. Calul lui Axente se umple de spumă de atâta iureş, cum 
strigă din răsputeri comanda cea aspră. Muntenii se lasă 
fermecaţi de ochii lui aprinşi care strălucesc de câtă patimă 
clocoteşte în ei şi rând pe rând se liniştesc. Prefectul Blajului nu 
a luat parte la această luptă, dara 

învins pe luptătorii cuprinşi de turbare şi lui îi datorează 
Abrudul cfl a rămas cam jumătate neatins, împreuna cu familiile 
maghiare adă- postite pe unde au putut. 

Hatvany promisese familiilor din Abrud că se va întoarce 
peste trei zile. Nu a fost tocmai punctual şi a venit abia în 1.6 
mai. Lancu îşi trimisese lăncierii pe la vetre să se mai 
odihnească şi să-şi aducă merinde, încât Hatvany a putut intra 
în Abrud fftră să tragă un foc, în ziua următoare, Hatvany trimite 
un detaşament de două sute sol- daţi spre Roşia şi Bucium. 
Roşienii nu au fost gata de apărare, aşa că detaşamentul s-a 
putut întoarce cu vreo patru sule de unguri din Roşia, ademeniţi 
să se înroleze la Hatvany. Detaşamentul trimis la Bucium a găsit 
numai case goale şi şteampuri oprite în Sat. Pădurea dinspre 
Izbita i-a speriat şi au apucat la stânga, spre miazănoapte, pe 
Valea Abruzelului. Coastele erau acum înverzite sub poalele pă- 
durilor de brad, dar nu se zărea ţipenie de om. Momit de 
frumuseţea locului, ofiţerul comandant a mărşăluit mereu 
înainte, să se sature de privelişte. La un pârău, a cotit spre 
dreapta şi a apucat pe cărarea ce ducea la Şasa, peste Dealu 
Băilor. Locul era priporos şi cărarea strâmtă, soldaţii au fost 
nevoiţi să se înşiruie unul după altul. Că- rarea se strecura după 
copaci noduroşi, uneori o apuca drept în sus, ca să ocolească 
dintele vreunei stânci abia ieşite din pământ. Aproape de culme, 
se zărea, pe spinarea dealului, o poieniţă - cum e mai bună de 
odihnit. Ofiţerul din fruntea detaşamentului tocmai se gătea să 
se coboare de pe cal şi să comande repaus, când o detu- nătură 
l-a trăsnit tocmai în piept, rostogolindu-l într-o parte. Calul s-a 


speriat, s-a ridicat în două picioare, apoi s-a întors şi a luat-o la 
fugă înapoi pe cărarea pe care venise. Ofiţerului îi rămăseseră 
agă- ţate picioarele în scări, încât calul l-a târât după el până la 
un cot al cărării, unde l-a izbit de un copac cu atâta putere, încât 
leşul a căzut frânt în două. Soldaţii s-au buimăcit văzându-şi 
comandantul mort şi calul înspăimântat alergând înspre ei, încât 
nu mai ştiau încotro să dea dosul. Au mai răsunat două 
împuşcături care i-au înfricat şi mai tare şi le-au arătat că 
scăparea e numai înnpoi, de unde au venit. După ce au trecut 
de Sat şi au ajuns în Gura Cerbului, şi-au mai venit în fire şi, de 
ciuda, au aprins câteva case. Câţiva s-au răzleţit şi pe Cerbu în 
sus, dar când s-au abătut la o casă Mai ARATOASA, O 
împuşcătură din pădurea de pe coastă i-a silit SA-ŞI ADUNE 
MINŢILE ŞI să se întoarcă la detaşament. 

Ştafetele lancului au alergat pe la tribuni ca să-şi adune 
gloatele pe a doua zi în jurul Abrudului. Tribunul loan Faur şi-a 
aşezat 

buciumanii la Gura Cornii, la poala coastei, de unde să poată 
împroşca cu foc pe cei de pe drumul spre Zlatna, având în 
dreapta glotaşii prefectului Vladuţ. Celelalte batalioane au fost 
aşezate mai departe, în jurul Abrudului, unde fuseseră şi în 
bătălia dintâi. 

în ziua de 18 mai, cât ce a răsărit soarele, a început atacul din 
toate părţile. Hatvany trimite întăriri mai puternice spre Roşia şi 
Corna, dar românii le resping şi ungurii sunt siliţi să se retragă în 
oraş. Văzând că nu-i poate răzbi, Hatvany se hotărăşte să scape 
din încleştare, dar, de data aceasta, alege drumul spre Zlatna. 
În timpul nopţii, lancu aduce noi întăriri pe care le aşază în 
locurile mai slăbite de luptele de peste zi, iar în 19 mai soseşte, 
şi Simion Balint cu legiunea sa şi ocupă poziţie deasupra 
oraşului, înspre Roşia. Dimineaţa, se repetă atacul general şi 
ungurii sunt împinşi din toate părţile în oraş, unde rămân 
blocaţi. După-amiazi., Hatvany începe retragerea. Ca să-şi 
ascundă planul, trimite o companie să atace spre Cernita, pe 
şoseaua spre Brad, alta spre dealul Ştiurţului împotriva popii 
Groza, iar a treia înspre Roşia, pe Dealu Băieşilor. Incăierarea 
începuse în cele trei părţi împotriva companiilor lui Hatvany, dar 
ceilalţi glotaşi au băgat de seamă în curând că grosul armatei a 
pornit pe drumul Ziatnei. Lancu trimite detaşamente de glotaşi 


în câteva puncte de unde să poată ataca mai bine din locuri mai 
acoperite. 

Buciumanele aşteptau grămadă pe dealul Bolundeţ, deasupra 
Cerbului, pe unde trecea drumul peste Dealu Mare la Zlatna. 
Tribu- nul Faur alesese locul despădurit între Sfarleaza şi Bolfu, 
unde valea este atât de îngustă, încât abia îşi fac loc apa şi 
drumul, iar creasta priporoasă se înalţă ca un perete. Când 
cerbălanii au curăţat locul despădurit, au îngrămădit pietrile 
cele multe în câteva grohote mari şi lunguieţe pe care vara se 
însoreau  şopârlele locului.  Buciumanele trebuiau să 
rostogolească pietroaiele pe coastă la vale, în capul celor ajunşi 
la locul numit Bolfu. În ziua aceea, 19 mai, se adunaseră 
aproape două sute de neveste şi de fete, gata să întâmpine 
duşmanul cu o ploaie de pietre dacă o apuca pe drumul spre 
Zlatna. Mânca- seră de amiazi, scoţându-şi merindea din 
traistele înflorate şi acuma şedeau pe pajişte, cu urechile 
aţintite la puşcăturile ce răzbeau din Valea Abrudului, depărtate 
cam de un ceas bun. Pe cărarea ce co- bora prin pădure, se 
iveşte un călăreț ce gonea în galop spre ele. Dintâi s-au speriat 
văzându-l în haine negre şi crezând că poate e ungur după care 
mai vin şi alţii, dar le vine inima la locul de îndată ce îl văd 
singur. 

Călărețul opreşte aproape de ele şi strigă: 

— Care e Maria lui Furcoi? 

— Eu! — şi Mărie se apropie de el, dar călăreţul grăbeşte el să 
d întâmpine. 

— Băgaţi de seamă! Ungurii au pornit încoace spre Zlatna şi 
când ajung aci în vale, voi să-i stârniţi cu pietri. Fiţi gata, că 
deloc sunt aci! 

— Nicio grijă, domnule! lacă, pui două fete colea, mai încolo, 
de unde se vede bine pe vale, să ne strige când se apropie. Da 
cunoaştem noi şi puşcături. Incă tot departe se aud, n-au apucat 
pe Sfârleaza. 

Călărețul nu mai zăboveşte, uitând să le dea şi bineţe prin 
atâta grabă, dă pinteni calului şi porneşte în galop pe cărarea pe 
care venise. 

Batalioanele lui Hatvany putură înainta până la Gura Cornii, 
când s-au pomenit cu focuri din amândouă părţile drumului. 
Puşca- şii lui Faur şi Vlăduţ ţinteau bine în cei de pe drum, 


rărindu-le rân- durile. Lupta se înfierbântă de amândouă părţile. 
Ungurii s-ar fi dat înapoi spre oraş, dar de acolo s-au ivit alţi 
glotaşi, care îi împingeau înainte cu Împuşcături dese. 

Alaiul merge înainte pe drum între împuşcături din trei părţi. 
Când ungurii ajung în Gura Cerbului, valea se preface dintr- 
odată strâmtă şi fugarii se pomenesc cu împuşcături şi din faţă, 
de pe mu- chea dealului. Hatvany comandă acum să scape 
fiecare cum poate. Soldaţii unguri o rup la fugă în susul 
drumului, cei mai fricoşi aruncă din căruţe femeile şi copiii 
ungurilor abrudeni şi pornesc ei în galopul cailor. Cei mai 
înverşunaţi sunt voluntarii vienezi care apără cu trupurile lor 
cele patru tunuri, dar centurionul Nicolae Rujdea, din legiunea 
lui Balint, se aruncă asupra lor cu compania lui. Muntenii se 
reped la atac, lepădându-şi tundrele şi trăgându-şi pălăriile 
peste ochi, cu strigăte de fiară, care. Ar băga spaima şi în morţi. 

Măcelul a fost grozav - din toată compania de voluntari cu 
capul de mort mai scapă doar şase, care s-au predat prizonieri. 
Pe drumul Cerbului fugeau câteva căruţe să scape de potop, cu 
soldaţii după ele abia trăgându-şi sufletul. Când au ajuns la 
Sfârleaza, ploa- ia de pietri s-a pornit deasupra lor. Soldaţii urlă: 
Oda vagyunk1, pentru că nu mai e loc de scăpare. 

i 

Suntem pierduţi (mag:.). 

întâia căruţă răzbise până la pod, dar, fiind rupt, nu a putut 
trece mai departe. Când caii au auzit pietroaiele rostogolindu-se 
pe coastă, gata sâ-f lovească, s-au speriat de moarte şi au sărit 
în golul podului, târând căruţa după ei. De-abia au ajuns roatele 
dinainte în vale, cele dinapoi au rămas spânzurate în drum, căci 
ruda şi cu tră- gătorile s-au rupt din izbitura de pământ şi caii au 
apucat-o singuri pe Pârău Bolundeţului, oprindu-se mai încolo să 
pască pe pajişte, înhămaţi la ruda ruptă. Celelalte căruţe au 
trebuit să se oprească, unele în drum, altele răsturnate în vale, 
cum au sărit caii să scape de. Bolovanii de pe coastă. Dintre 
soldaţi au scăpat doar cei care au apucat a se întoarce mai din 
vreme de la strâmtoarea bombardată cu bolovani ca să apuce 
pe o cărare prin pădurea de pe cealaltă coastă. Pe acolo a luat-o 
şi Hatvany, călare printre fugari, ca să răzbată din- colo de 
munte, în satul După Piatră. 

Când s-a lăsat liniştea pe vale, femeile au prins a cobori la po- 


dul de la Bolfu. Cele călări au ocolit pe o cărare, împintenându-şi 
caii la trap ca să mai ajungă câte un fugar care ar fi apucat pe 
drum spre Dealu Mare. N-au zărit nicio vietate, decât cei doi cai 
prinşi la ruda ruptă păscând flămânzi în susul pârăului. Când s- 
au apropiat de pod, zăresc pe drum căruţe răsturnate şi soldaţi 
morţi. Mai în- colo, un cal cu picioarele rupte se zbătea să se 
scoale, izbindu-se cu grumazul de pământ. S-au oprit 
înmărmurite, cu pielea încrânce- nată de durere, şi s-au întors la 
cotul drumului, lângă podul rupt. In josul drumului spre Cerbu, 
se auzea hărmălaie mare, semn că se apropiau glotaşii. Printre 
ei, îl zăresc călare şi pe tribunul lor. S-au oprit mai încolo şi 
caută pe jos, pesemne că adună puşti sau unguri morţi, nu se 
vede bine. 

Deodată, se ivesc doi călăreţi ce se apropie în galop. Se 
opresc lângă tribunul Faur, îşi strâng mâinile şi râd, apoi pornesc 
toţi trei spre podul de la Bolfu. 

— Tu, iacă vine crăişoriil nost! Daţi-vă mai aşa şi strângeţi-vă 
grămadă acia pe coastă, să le facem loc, vorbeşte Maria lui 
Furcoi, ferindu-şi şi ea calul spre marginea coastei. Buciumanele 
s-au îngrămădit pe poala coastei, una în spatele alteia ca pe 
nişte trepte, să vadă mai bine pe cei care se apropie. Când 
ajung lângă căruţe, opăcesc caii la pas să se uite cu luare- 
aminte. Din urmă îi ajung doi buciumam cu puştile în spate şi cu 
mâinile fluturând să-şi facă vânt mai repede. Lancu se opreşte 
la căruţa căzută în golul podului şi se uita la grămada 
luptătoarelor. 

— Ei, buciumanelor, buciumanelor, i-aţi săturat de plăcinte 
cal- de, de-i plin şi drumul, şi-i plină şi valea de ele! 
Buciumanele izbucnesc în hohote şi valea strâmtă se umple 
dintr-odată de lolota. Toate privirile se aprind de la ochii lui ca 
viorelele. Da lui Hatvany îmi pare că nu i-aţi dat, se preface 
lancu supărat. 

— Nu, că o apucat pe dincolo de pădure, da-i dăm noi de al’ 
dată, se repede cu vorba Coleşeriţa, de pe calul ce da mereu din 
picioare după muştele lacome. 

— Nu-l mai aşteptaţi, c-a treia oară nu mai vine dumnealui pe- 
aici. Cred că toţi soldaţii i-au rămas aici, câţiva dac-or fi scăpat. 
Până acuma, am socotit cam la trei mii de morţi. Şi oamenii 
noştri au fost bravi, dar voi i-aţi întrecut pe toţi! Eu am crezut că 


voi, buciumanele, vă pricepeţi numai la balrnoş... 

— Da când ai mâncat măria ta balrnoş buciumănesc? — 
îndrăz- neşte Maria lui Furcoi, trăgând de căpăstru să stea 
locului calul care tocmai acuma se arăta mai neastâmpărat. 

— Când am fost la doamna voastră, cu fratele Faur, iată, să 
vă spună şi el, şi cu fratele Şiuluţiu, de-i judecător suprem la 
Câmpeni. 

— le, că mi-o spus Salvina noastă, o fi vo trei ani, se amestecă 
şi Coleşeriţa., 

— Da auzi, crăişorule, că tot veni vorba de doamna noastă, 
tare ne-am ruga de măria ta, oare nu te-ai putea băga cu 
oamenii noşti în cetatea Bălgradului s-o scoţi? — mai mult şopti 
Maria lui Furcoi, cu glas terminat. 

— Ei, da, mi-a spus şi pe la amiazi fratele Balint că s-au rugat 
mai mulţi de el să dăm un atac. Acuma, când om face consiliu, 
pe seară, ori mâine, dezbatem şi hotărâm. Ea ar fi fost cel mai 
straşnic tribun - şi întoarse capul spre Faur, să vadă dacă nu l-a 
înţepat cumva acest superlativ ivit fără voie pe buzele lui, dar 
acesta se uita înapoi la oamenii ce se înmulţiseră pe drum. Ei, 
frate Faur, apucă-te cu oamenii şi fa rânduială. Pe cei răniţi - îmi 
pare că sunt vreo zece - pune-i în căruţe şi trimite-i la Abrud, să- 
i aibă în grijă doctorul Szabo, iar pe cei morţi îngroapă-i aici în 
jos de pod. Fă o groapă mare, ori mai multe, că n-o să-ncapă 
atâţia, iar puştile le strângi şi le duci la Abrud, împreună cu 
muniţia şi ce mai este prin căruţe. Cât poţi, până pe seară, cât 
nu, mâine şi poimâne, dar noi ne vedem pe seară la Simion 
Şiuluţiu, aci-n Abrud. 

Cei doi buciumam care căutaseră prin căruţa răsturnată în 
golul podului se apropie de lancu cu o merindeaţă plină de sare 
măcinată. 

— Crăişorule, aici sunt trei saci de sare şi unul de cucuruz. 

Şi, cum desfăcuse merindeaţa lângă botul calului, acesta îşi 
împlântă gura, apoi şi-o ridică ca să o poată linge bine, scoțând 
o limbă de un cot să culeagă toate firele agăţate în perii de 
lângă buze pe care i-au şi încărunţit, 

— Ei, Brutus, Brutus, de când n-ai mai vă/ut tu sare? — şi 
lancu se apleacă peste oblânc să-l bată cu palma peste coamă. 

— Îi mărsâuos şi el ca şi noi, vorbi o buciumană. 

Calul lui Clemente Aiudeanu se apropie şi el şi îşi împlântă 


gura în sarea măcinată, apoi buciumanul trece mai încolo să dea 
şi calului tribunului lor, care, văzându-i pe ceilalţi cum se ling pe 
bot, scapără mereu din copite. 

— Frate Faur, sarea aiasta o dai buciumanelor pentru bravura 
lor. Las-o să şi-o împartă ele. Aveţi cu ce? — se întoarse spre 
ele. 

— Avem dară! — strigară mai multe. Avem o ghiobică de o 
cupă şi jumătate, îi numa bună aceea, vorbi Maria lui Furcoi. 

— Altceva n-am cu ce vă răsplăti, vă las sarea. Şi sacul cu 
cucu- ruz, adăugă, ca după aducere-aminte. Şi v-aş săruta, pe 
toate, da sunteţi prea multe, de mi-ar trebui batăr vreo trei zile. 

Se porni un clocot de râsete, de se umplu pădurea până în 
Dealu Mare. Râdea şi lancu, de i se clătina cetina de brad din 
pălărie. 

— Alege-ţi numa câteva, de care-ţi mai place, vorbi una din 
capăt. 

— Ba poate că-ţi alegi numa una, că uite câte fete aşteaptă, 
care mai de care, îndrăzni iarăşi Maria lui Furcoi. Să vezi ce bine 
ti-ar sta cu o buciumană lângă măria ta! 

— Ei, buciumane, buciumane, le ameninţă lancu cu arătătorul, 
în vreme ce ochii ca viorelele se luminară mai aprins şi o sclipire 
ciudată se împrăştie pe faţă care le înmărmuri pe toate buciu- 
manele. Văd eu ce fete frumoase aveţi, de n-oi putea alege. 
Hohotele izbucnesc dintr-odată, capetele prind a se clătina. 
Fetele râd cu toată gura, clătinându-şi capetele să le fluture 
cozile cu pan- glicele împletite şi cu ochii îndulciţi aţintiţi la cei 
doi ochi ca viorelele, uitându-se cum îi tremură şi lui pana de 
brad din pălărie de atâta râs. Când se potoli lolota, lancu îşi 
întoarse murgul, apoi se săltă în şea să-şi aşeze mai bine 
plocada şi se uită zâmbind spre buciumaneâe călări. Bine, 
rămânem înţeleşi aşa, că după ce se gata răzmeriţa de acum, 
vin la Bucium şi iau fata care ştie face cel mai 

bun balmoş şi cea mai bună cocoroadă. Hohotele izbucnesc 
iarăşi ca un tunet din senin. Lancu ridică mâna, semn că este 
grăbit şi lolota conteneşte pe dată. Da nu aşa, care mi-o plăcea 
mie, fără facem o comisiune de buciumane mai pricepute la 
plăcinte şi-apoi ele să pună note la fiecare. Bine-o ft? 

Hohotele tună din nou mai cu putere, lancu dă pinteni calului 
şi râsetele sunt acoperite de bătăile din palme ce se stingeau cu 


cât lancu şi Clemente Aiudeanu se îndepărtau pe drumul 
Abrudului în galop, cu caii înfierbântaţi de sare. 

XVI 

în consiliul prefecţilor din 22-23 mai, ţinut în Câmpeni, a venit 
pe ordinea de zi şi propunerea lui Simion Balint de a alunga 
trupele ungureşti care ţineau asediată cetatea Bălgrad. Avram 
lancu a sprijiniţ-o cu căldură, întrucât ea oglindea „dorinţa 
gloatelor şi a poporului întreg” - după cum va notifica în 
noiembrie în raportul său. Hotărârea oglindea şi dorinţa primă a 
buciumanilor de a elibera astfel pe doamna lor. Prefecţii lancu, 
Balint, Vlăduţiu şi Moldovan au stabilit să dea atacul general în 
vinerea Rusaliilor, adică | iunie, după ce şi loan Axente Sever din 
Zlatna şi-a dat consimţământul. 

Planul atacului a fost întocmit de cel care cunoştea cel mai 
bine situaţia militară a cetăţii, loan Axente Sever, ca unul care 
ata- case singur trupele ungureşti în 17 mai şi izbutise să rupă 
cordonul şi să pătrundă în cetate cu cei opt sute de glotaşi ai 
săi, unde a pe- trecut mai bine de o săptămână. De aceea, el va 
ataca în poziţia cen- trală dinspre gura Ampoiului, în vreme ce 
Vlăduţiu va ataca la dreapta dinspre satul Portuş, iar Balint la 
aripa stângă spre Teiuş. Luptele au început în aceeaşi zi pe tot 
frontul, întâlnind rezistenţa neaşteptat de dârză a trupelor 
ungureşti în toate punctele. Mişcarea gloatelor de la munte la 
şes a fost spionată de ungurii din Abrud şi Zlatna şi ştafetele lor 
au  încunoştinţat la vreme comandamentul lor. Cei mai 
înverşunaţi s-au arătat ungurii din jurul Teiuşului, ajutaţi de 
trupe proaspete din Bărăbanț şi din Aiud, încât Balint s-a văzut 
silit să se retragă până la rezervele sale postate pe dealul de la 
Geomal, deasupra văii Teiuşului. 

Coloana lui Axente a fost însă victorioasă. Ştiind dinainte că 
vor f! atacați, ungurii au părăsit poziţiile de sub zidurile cetăţii şi 
s- au stabilit sub poala dealului Mamuth, la apus de cetate. 
Glotaşii lui Axente au respins batalioanele ungurilor de trei ori, 
dislocându-i 

din poziţiile de la poala dealului, dar, din lipsă de muniții, nu 
le-au mai putut urmări în câmp deschis. Axente aştepta mereu 
ca armata din cetate să iasă în ajutorul lor la despresurarea ei. 
Dimpotrivă, soldaţii din cetate se uitau de pe metereze cum 


lupta românii coborând din pădurea de pe Mamuth cu ungurii 
din linia de bătaie de la poalele dealului şi îi împing spre cetate, 
adică între două focuri, dacă ar fi intrat şi ei în luptă, încă o dată 
vor vedea românii că trupele împăratului îi vor părăsi în 
momente care ar fi dat alt curs războiului, din aceeaşi teamă de 
emanciparea lor ca naţiune cu drep- turi egale. Continuarea 
luptei era de prisos. Sfarşindu-şi muniţiile, românii s-au văzut 
siliţi să se retragă la lagărele lor din munţi. Balint s-a întors 
înapoi peste Cheile Râmeţului la Ponor, unde co- manda tribunul 
Vasile Fodor din legiunea lui lancu, fără să mai fie urmărit de 
duşman. 

împotriva lui Axente, ungurii s-au arătat mai întărâtaţi, ca 
unul care îi atacase de mai multe ori, de aceea l-au urmărit în 
retragere până la strâmtoarea de la Gura Ampoiţei. Vânătorii 
ascunşi în pă- durile de pe cele două coaste i-au speriat pe 
atacanţii unguri, silindu-i să dea înapoi până în poziţiile lor de 
lângă zidurile cetăţii. 

Ajuns în Zlatna, Axente şi-a trimis glotaşii pe la casele lor sa- 
şi ia merinde, oprindu-şi doar cincizeci de vânători pentru 
patrulări şi pânde. Tocmai sosise şi lancu în întâmpinarea 
glotaşilor săi trimişi sub comanda lui Vlăduţ. Axente şi Vlăduţ se 
opriseră pe lunca de lângă Zlatna să poposească de amiazi. 
Lancu venea însoţit de tribu- nul Nicolae Corcheş pe caii lor care 
se nărăveau şi ei tot atât de bine ca şi stăpânii lor. Axente 
descălecase şi tocmai întinsese un plocad pe care să se aşeze, 
dar rămase aşteptând în picioare, când i-a zărit pe cei doi 
apropiindu-se. Vin în grabă şi prefecţii Vlăduţ şi Mol- dovan cu 
tribunii lor. Buciumanii se îngrămădesc pe poala coastei să-l 
vadă pe lancu şi să tragă cu urechea la sfatul lor. 

— Cum e, frate Axente? Mi se pare că e. „neagră”, dar, vorba 
înţeleptului, nemo semper vincit, şed et vincitur*, că se bucură 
că poate şi el repeta dictonul care i se aplicase lui în decembrie 
trecut în luptele de la Huedin, ţinându-l strâns de mână pe 
Axente şi căutându-i adânc în ochii sclipitori de negri şi adânci 
cu ochii lui blânzi de culoarea viorelelor. 

— Hai să stăm jos, că aşa ne vin vorbele mai spontan, glumi 
Axente, arătându-i cam unde să se aşeze pe plocadul desfăcut. 

1 Nimeni nu învinge totdeauna, ei mai este ţi tnvina (/at.). 

Ceilalţi se grămădiră pe de lături. 


— Cum să spun, frate lancule, cam trebuia să ne aşteptăm la 
asemenea primire. 

— Cum adică? — şi lancu se mişcă din locu-i, ca şi cum ar fi 
vrut să-i fie mai aproape. 

— Rândul trecut, o fi cam săptămâna de atunci, colonelul 
August ne-a fiicut vânt într-un chip nu prea onorabil, nu cumva 
să luăm noi românii cetatea pe seama noastră. 

— Vezi, teama de dacoromânisrn! — şi lancu ridică arătătorul, 
tresărind din nou. Şi cred că în acest caz se adaugă şi teama de 
Cata- rina Varga. Axente îl priveşte cam întrebător. Nu 
exagerez, căci ea ar fi fost acum cel mai teribil tribun. Printre 
buciumam se iscă o foiala şi capetele priveau cu încordare spre 
prefectul general. Dar dincolo de aceasta, ei văd bine că 
spectrul Daciei traiane începe să capete consistenţă în 
conştiinţele noastre. 

— Nimic mai firesc, frate lancule. Şi, cum vine vorba, de ce le 
e frică, n-o să scape! — şi Axente îşi flutură barba a ciudă, 
rostind ultimele cuvinte cu dârzenie neascunsă. Evident, nu 
acuma, ci în viitor - când va sosi momentul prielnic. 

— Până atunci, noi vom fi mereu între ciocan şi nicovală. 
Glotaşii de pe de lături prinseră vorba şi pricepură între cine se 
vân- tură ei ca în stransoarea unui cleşte. Dar va trebui să 
obţinem măcar atâta, să nu mai fie de nobis sine nobisț. Acesta 
să fie țelul nostru imediat - şi lancu vroi să se ridice, dar Axente 
îl apucă de braţ. 

— Stai să mai vorbim, nu te aprinde aşa iute, că nu ajută la 
nimic. Să cumpănim mereu, pentru că pâinea şi cuțitul tot la ei 
se află. Nu vezi că şi când le cerem arme şi muniții, mai mult nu 
ne dau decât ne dau! De ce? Să ne ţină mereu sub călcâi! E 
limpede? — şi Axente se uită în lături, căutându-le aprobarea pe 
care o simţea în inimile tuturor. Azi-noapte am avut un vis 
ciudat. Lancu tresări şi i se uită în ochi. Stai, nu te speria, că nu 
mă ocup cu tălmăcirea vi- surilor, dar uneori sugerează de 
minune câte o siruaţiune. Uite, cum dormeam într-o şură la Gura 
Ampoiţei, am visat o tarniţă cu plo- cadul pe ea - era un ţol nou, 
vărgat cu negru şi roşu, deci culori de prelat şi de general - şi cu 
chinga iar în roşu şi negru, stând singură în mijlocul odăii, aşa 
singură, parcă aştepta pe cineva să o ia. M-am trezit repede şi 
m-a cuprins aşa un fel de amărăciune, fiindcă mi s-a părut că 
acea tarniţă am fi noi, neamul nostru, care tot aşteaptă 


1 Nimeni nu învinge totdeauna, ci mai este «i învins (/at.). 

să-şi găseaseft rostul, să încalece şi el pe destinul lui şi să 
pornească înainte. 

— Uite că ne-am pornit, vorbi unul din tribuni. 

— Fie cum ziceţi, eu mă bucur cel dintâi. Atât că pe calea 
arme- lor nu vom putea birui pe acel divide et impera, zidul 
inexpugnabil de care ne-a fost dat să ne izbim mereu, fără a-l 
putea dărâma. 

— Frate Axente, hai să lăsăm prognosticurile şi să venim la 
situaţiunea noastră momentană. Trebuie să fim cu luare-aminte, 
pentru că această cutezanţă a noastră de a-i ataca în afara 
munţilor îi va întărâta şi mai mult. Să nu uităm că aceasta e 
întâia ofensivă pe picior mare, cu aproape toate forţele noastre, 
care s-ar fi soldat cu o victorie strălucită şi cetatea ar fi azi 
liberă, dacă nu s-ar fi opus perfidia austriacă. 

— N-ai văzut şi în proiectele curţii vieneze din vara trecută 
cum se vorbea în Transilvania numai de natio saxonical - îi luă 
vorba Axente, lungindu-şi un picior ca să şi-l desţepenească. 

— Acţiunea noastră va suscita o contradicţie din partea lor în 
proporţii corespunzătoare. Acum ei vor căuta să subjuge munţii 
prin atacuri simultane din mai multe părţi, continuă lancu, ca şi 
cum nu l-ar fi întrerupt Axente. 

— E de prevăzut, consimţi Axente. 

— Uite, am primit o scrisoare de la Simion Groza, tribunul de 
la Rovine, că locotenent-colonelul Farkas Kemeny a şi sosit la 
Brad cu o trupă mai numeroasă decât cea a lui Hatvany, de 
unde se dedă la incursiuni în satele vecine, îmi scrie că Kemeny 
a trimis un de- taşament spre Băița, se pare să-şi strângă 
proviziile necesare pentru viitoarea acţiune militară. De aceea, 
cred nimerit să trimitem ajutor părintelui Groza să-l ţină în şah 
pe dumnealui, mai ales că e un comandant cu experienţă, nu un 
aventurier ca Hatvany. 

— Am să trimit şi eu patrule peste Almaş încolo către valea 
Mureşului ca să nu ne lăsăm atacați prin surprindere. Demian, ai 
tu grijă, că eşti cel mai aproape de Băița, adună-ţi oamenii de 
îndată ce ajungi acasă şi înştiinţează-mă şi pe mine de 
situaţiune. Tribunul doar încuviinţă, dând din cap. 

— Frate Faur, tot eşti aci cu buciumanii tăi, organizează un 


de- taşament cu cei mai tineri şi trimite-i în sprijin părintelui 
Groza. Eu aş zice să nu mergeţi pe Valea Grisului Alb spre Brad, 
că pe acolo se aţine el, - iară voi O luaţi tot pe culme, de aici de 
la Dealu Mare tot pe cumpăna apelor până către Bucuresci, căci 
acolo se dă mai bine trecătoarea de ia Brad spre satele de lângă 
Băița. Trimite ştafetă 

la părintele Groza să ţii mereu legătura cu el. Dacă Kemeny îşi 
schimbă marşruta, te întorci înapoi la loagărul vostru şi vii să iei 
le- gătura cu mine. Şi ne luăm de ducă? — întrebă, uitându-se la 
Axente. 

— Ba mai aşteaptă puţin, să ne facem datoria şi faţă de 
fratele dobitoc, cum zic teologii noştri. Dar să nu vorbim de 
funie în casa spânzuratului - căci în jur se stârnise puţină 
rumoare, deoarece cei mai mulţi dintre prefecţi şi tribuni 
studiaseră teologia. Măi, Barbu- le, ia vezi tu ce fac aceia cu 
mielul jupuit? Hai, că acum avem sare, măcar ne-am ales şi noi 
cu ceva din expediţia aceasta. De unde se vede că şi duşmanul 
te ajută câteodată, chiar peste voia lui! Obser- vaţia stârneşte 
rumoare, feţele se întorc voioase spre prefectul cu barba deasă 
şi ţepoasă şi cu ochii din cale-afară de lucitori. 

în curând, tribunul Barbu sosi cu mielul fript spânzurând cu 
capul pe o scândurice improvizată masă şi tot el îl căsăpi cu un 
cuţit mare ce servea probabil şi de lancie la vreunul din 
luptătorii săi, numărând bucăţi câte să ajungă la comandanții 
strânşi grămadă. 

Tribunul Faur a plecat cu un detaşament de buciumani spre 
satul Bucuresci. Diipă ce au trecut de Stânija, au aflat veşti 
despre dezmăţul ungurilor porniţi după jaf chiar din Brad. Satele 
din jurul acestui oraş fuseseră mai de mult cotrobăite, nu mai 
aflau nimic, de aceea au pornit-o mai departe spre răsărit, pe 
valea ce ducea spre Bucuresci şi Curechiu, iar de acolo mai 
departe înspre Poiana, Almaşuri şi celelalte sate. Locuitorii 
fugeau din calea răpitorilor, ducându-şi vitele şi lucrurile mai de 
preţ pe la mâietorile de pe dealuri şi din poieni mai ascunse. 
Faur şi-a împărţit buciumanii în grupe conduse de câte un 
decurion sau vicedecurion care porneau în patrulare spre satele 
din apropierea Bucurescilor unde îşi stabilise „loagărul” de 
adunare. Patrulele întâlneau soldaţi răzleţi porniţi după jafuri pe 
care îi fugăreau sau îi prindeau, rareori încăierându-se la luptă, 


mulţumindu-se să le ia vitele prinse sau desagii încărcaţi şi să le 
înapoieze păgubaşilor. 

Patrulările buciumanilor au ţinut abia câteva zile, până când 
au fost înştiinţaţi că baronul Kemeny se pregăteşte să atace 
Abrudul şi s-au întors pe aceeaşi culme spre Dealu Mare. 
Kemeny s-a dovedit un ofiţer mai serios, organizator mai 
priceput şi tactician mai dibaci. Trupa lui era cam de două ori 
mai numeroasă decât cea a lui Hat- vany din a doua expediţie, 
pornită cu gândul de a lichida rezistenţa muntenilor prin 
încercarea aceasta de a treia oară. In 8 iunie, tru- pele lui 
Kemeny au trecut prin Rovine înspre Abrud. Popa Groza nu i 8*a 
împotrivit, după ce a aflat că forţele acestuia îi sunt cu mult 

superioare ca număr şi mai ales armament, s-a mulţumit să 
ascundă glotaşii prin pădurile de pe coastele Crişului Alb. După 
ce grosul lui Kemeny s-a strecurat mai departe, Groza s-a aţinut 
pe la strâmtori şi a atacat în două rânduri convoaiele de 
transporturi de alimente şi muniții, pe cele mai multe 
capturându-le, iar pe câteva fugărindu-le spre Deva. Peste 
câteva zile, s-a luat şi el pe urmele lui Kemeny, la nevoie să-i 
închidă retragerea spre Brad. 

încăierările cu Kemeny au ţinut vreo nouă zile, cu atacuri şi 
retrageri 'de amândouă părţile, semn că noul comandant era 
mult mai chibzuit. Luptele au început chiar pe hotar, la stânca 
Vulcan care străjuieşte tocmai pe culme drumul spre Abrud, şi 
au ţinut până seara. Ele au continuat a doua zi şi a treia zi, 
Kemeny înaintind în fiecare zi cam distanţă de o jumătate de 
ceas. Abia în 11 iunie, într-o luni, a intrat în Abrud, ca şi cum s- 
ar fi grăbit să se ducă la târgul de săptămână, dar a cam 
întârziat, ajungând abia pe la orele unsprezece. După-amiază, a 
fost atacat de românii care s-au recules, împingându-i pe unguri 
până în oraş. Un sas care a dezertat de la români le-a trădat 
poziţia şi Kemeny i-a atacat în punctul cel mai slab, unde 
comanda tribunul lon Ciurileanu, împingându-l spre apus până 
pe dealurile Sohodolului. Marţi 12 iunie a trecut fără lupte, iar 
Kemeny, crezându-se stăpân pe situaţie, l-a’ invitat pe lancu să 
depună armele. Prefecţii întruniţi la Câmpeni în consiliu de 
război i-au răspuns ungureşte prin pana tribunului loan Faur că 
românii nu mai cred în promisiunile ungurilor, deoarece au 
dovedit că însuşi capul lor e un mincinos. 


Luptele au început din nou în ziua următoare, 13 iunie. Atacul 
lui Kemeny a fost mai năvalnic pe valea Abrudului, împingându-i 
pe români până aproape de Câmpeni, la locul numit Poduri, de 
unde îi împroşcau pe români cu rachete până deasupra 
Câmpenilor, pe dealurile de către Certeze. Atât că românii nu s- 
au retras toţi, unii s-au ascuns prin pădurile de pe valea 
Abrudului şi noaptea i-au atacat pe ungurii care se retrăgeau 
dinspre Câmpeni, capturând vreo sută şi douăzeci de prizonieri, 
împreună cu un ofiţer, şi duşi la Câmpeni cu strigăte de clocotea 
valea Arieşului. Isprava a îmbărbă- tat pe români şi au pornit în 
ziua următoare la atac, împingându-i pe unguri până în Abrud. 
Kemeny şi-a reînnoit încercările de a-i ademeni pe români să 
depună armele prin scrisori către prefecţii Vlăduţ şi Balint, dar a 
primit de la fiecare acelaşi răspuns. Supărat de atâtea refuzuri 
repetate, Kemeny se gândeşte să pornească un atac puternic 
împotriva altei aripi a frontului, apoi să se retragă, în 

313 

aceasta campanie, hotărâtoare a fost foamea: proviziile 
trimise din Brad i-au fost capturate de popa Groza, soldaţii 
isprăviseră alimen- tele şi se mai hrăneau doar cu „cocoşi”, 
floricele din porumbul găsit prin lăzi părăsite de ungurii fugari. 
Românii plănuiseră un atac din toate părţile pentru ziua 
următoare, 15 iunie, dar Kemeny nu a aşteptat, ci a pornit el de 
dimineaţă înspre Roşia, împotriva aripei comandată de Balint. 
Atacaţi prin surprindere cu un foc bine con- dus, buciumanii s-au 
retras până pe şesul Muntarilor, dincolo de Valea Cornii. Aici, 
Balint i-a orânduit pe luptători în trei coloane, una lângă Tău! 
Cornii, cealaltă, alcătuită de buciumani, aproape de biserica din 
Muntari, iar a treia, ca rezervă, mai înapoi pe culmea 
Ghergheleu. Duşmanul trebuia să atace de la vale la deal, pe 
când românilor le venea mai uşor să le cadă în cap de deasupra. 
Kemeny atacă mai vârtos aripa buciumanâlor din Muntari, 
soldaţii ducând cu ei şi lemne să dea foc întregului sat, dar 
buciumanii îl resping. Când a atacat şi cealaltă aripă spre Tăul 
Cornii, a sosit în ajutor şi tribunul Ciurileanu de la Roşia, cu 
rezerva de patru sute de glotasi şi astfel ungurii au fost şi aici 
respinşi până în şesul Muntarilor. Kemeny plănuia să-şi 
organizeze aici o poziţie de luptă, de unde să pornească din nou 
la atac, dar Balint îl asaltează cu toate gloatele şi îl fugăresc 
până la Gura Cornii, jos pe Valea Abrudului. 


După-amiază, Kemeny a repetat atacul, trăgând vârtos şi cu 
bateriile de rachete, dar românii au rămas neclintiţi şi strigau, la 
văzul rachetelor, „Să trăiască împăratul nostru”, în după-amiaza 
aceleiaşi zile, Kemeny mai atacă Roşia cu o coloană de milițieni 
unguri care este respinsă pe dată, apoi pe tribunul Simion Groza 
ce ocupase dealul Ştiurţului, deasupra Abrudului, spre miazăzi. 

împuşcăturile împotriva lăncierilor lui Groza au ţinut şi pe 
întuneric, până după miezul nopţii, fără ca românii să bănuiască 
scopul lor de a-i face să creadă că ar vrea să spargă pe acolo 
linia de luptă şi să se retragă iarăşi spre Brad. Bătut din toate 
părţile şi flămânzit, Kemeny se vede silit să plece din munţi. 
Comandant mai luminat, el trimite un detaşament să ţină foc 
împotriva lui Groza, cu ordinul ca să se retragă şi să-l ajungă din 
urmă, iar alt detaşament spre Zlatna să repare podurile de la 
Dealu Mare şi să înlăture barica- dele puse de români, în ziua 
retragerii, 16 iunie, se lăsase pe valea Abrudului o ceaţă groasă, 
încât nu se zărea nimic pe drumul de ţară. Kemeny porneşte pe 
la nouă dimineaţa în marş grăbit şi fără zgo- mot, în afara de 
împuşcaturile de pe dealul Ştiurţ împotriva gloatelor lui Groza. 
lese din oraş, trece şi de Gura Cornii, mărşăluieşte 

pe drum mai bine de doi kilometri, fără ca puşcaşii de pe 
coastele dealurilor să bage de seama vreo mişcare. După ce 
apucă pe valea Cerbului, unde lunca se îngustează şi casele se 
înşiruie pe lângă drum, soldaţilor li se trezesc poftele de a face 
toate una cu pămân- tul şi aprind câteva case. Prin ceața deasă, 
batalionul de buciumani aşezaţi undeva pe dealul Bolundeţ 
zăresc totuşi limbile de foc şi fumul gros ridicându-se în suluri 
scămoase să se destrame spre vineţiile cerului. Pregătirea de 
asalt se face cu iuţeală şi cu mişcări ascunse, încât ungurii nu 
prind de veste. Faur îşi aşază puşcaşii la strâmtoarea din sus de 
satul Cerbu, în apropiere de Bolfu, iar mai încolo, la Bolfu şi spre 
Dealu Mare, mogoşenii comandaţi de cen- turionul Barbu se 
ascund după copaci, pe amândouă coastele cu păduri dese ca 
stuful. Ei îi lasă pe unguri să mărşăluiască în voie pe drum, bine 
ştiind că nu mai au pe unde se abate, până când ajung în inima 
cleştelui. La semnul dat, încep împuşcăturile de pe amândouă 
coastele. Gloanţele lovesc în plin coloana înşiruită în marş, iar 
ungurii nu văd în cine să tragă. Cei neatinşi o rup la fugă pe 


drum înainte, dar când se cred scăpaţi, aud nişte strigăte 
fioroase apro- piindu-se de pe amândouă castele. Mogoşenii se 
slobod la vale pe opincile lor gurguiate şi urlă de li se umflă 
vinele gâtului: „Pe ei, mă! Haida la vale, că-s a noşti!” Când 
ajung la câţiva paşi de unguri, îşi trag pălăriile pe ochi, poate să 
şi-i apere de lovituri, urlă ca fiarele pădurii şi se reped cu lăncile 
şi cu coasele îndreptate să-i spintece. Oda vagyunk! se aude din 
rândurile lor şi scărmănarea începe pe viaţă şi pe moarte. 

Poate unii au aflat că tot aici a pierit şi grosul armatei lui Hat- 
vany cu câteva săptămâni mai înainte, de aceea strigătul răsună 
ca o chemare de moarte. Lupta a fost strânsă, corp la corp, dar 
ungurii, mult mai numeroşi, au răzbătut pe drum înainte şi au 
tiv-ut Dealu Mare. Câţiva au căutat scăpare înapoi, poate să o în 
pe cfirfiri spre miazăzi, dar au fost încolţiţi de tribunul Groza 
care îi urmnren de îndată ce au părăsit linia de luptă din faţa 
Ştiurţului. 

în gură Pârăului Bolundeţului pândeau câţiva puşcaşi buciu- 
mani, ascunşi după gardul care ocolea o şură. Ochitorii se 
lungiseră la pământ, cu puştile rezemate pe lanţurile gardului, 
şi-i ocheau pe cei care scăpau la trap în susul drumului spre 
Dealu Mare. Printre ei se afla şi Dinuţ al lui Coleşeriu, cu o puşcă 
lungă din cele luate de la rămăşiţele lui Hatvany. li plăcea să 
tragă cu ea, nimerea de minune, niciun glonţ nu i se irosise în 
vânt. E! se aşezase chiar în marginea lanţului de trăgători, de 
unde ţintea în câte unul scăpat de 

la ceilalţi. Când îl vedea pe cel pchit că se răstoarnă ca un 
buştean, râdea tare, de îi înveselea şi pe ceilalţi cu bucuria lui 
de copilandru neştiutor. Cineva le-a luat seama şi, de undeva 
din jos de ei, poate chiar aburcat pe poala coastei, a tras înspre 
ei. Când au auzit gloan- ţele fluierând pe deasupra, au sărit să 
se ascundă în cealaltă parte a gardului, unde erau apăraţi de 
şură. Un glonte l-a ajuns pe Dinuţ într-un picior. Arsura l-a silit să 
se trântească la pământ şi să se va- iete, dar doi buciumani l-au 
cules din fugă şi l-au ascuns în şură, îndemnându-l să nu mai 
strige şi să se dea de gol tocmai acolo lângă drum. 

împuşcăturile au mai ţinut până aproape de amiazi, o dată cu 
scursurile de pe urmă a oastei lui Kemeny. Dincolo de Dealu 
Mare, Axente nu l-a putut ataca, cum îi ceruse lancu printr-o 


scrisoare, din pricina neînțelegerilor cu locotenentul Mânzatu, 
care-i fusese impus consilier militar de către comandantul 
general von Puchner, de aceea Kemeny a scăpat mai uşor, 
lăsând aici numai vreo două sute de morţi. 

Toate pierderile lui în luptele de la Abrud se urcă la vreo cinci 
sute de morţi, cam de vreo zece ori mai puţine decât cele ale lui 
Hatvany, de unde se vede iarăşi că nu a fost un comandant cu 
capul a mână. Stând acolo în cumpănă unde să-l ducă pe Dinuţ, 
soseşte tribunul Faur cu o parte din buciumanii puşcaşi să ia 
seama rămăşiţelor fugarilor şi îl găseşte întins pe nişte ogrinji în 
şură. Descăleca şi îl caută la rană, apoi îi pipăi fluierul piciorului, 
fără să-i pese de scâncetele lui. 

— Taci, mă, nu te speria, că picioru-i întreg, ţi-a rămas ceva 
acolo din sfârâmăturile glonţului. Păzeşte să nu pui mâna pe 
rană să se obrintească şi nu lăsa nici musca să se aşeze. Măi, 
Onuţ, ia leagă-l tu cu ceva cârpă, da curată, îi spuse celui care ÎI 
urma călare, un flăcău ce-i slujea de ştafetă. Stai cu el până 
înham o căruţă din astea lăsate de Kemeny să-i ducă la Abrud. 

Faur s-a întors peste vreo jumătate de ceas cu o căruţă. Caii, 
speriaţi de Împuşcături, săriseră din drum în vale şi se agăţaseră 
cu ruda într-o salcie pleoştită peste apă. Fuseseră în ea fişiguri 
de puşcă din care mai rămăseseră numai cele strivite, cum le-au 
cules buciumanii care de care, de îndată ce au dat de ele. Onuţ 
a aşternut nişte paie colbăite, apoi l-a întins pe Dinuţ şi a pornit 
în trap spre Abrud. Din loc în loc, trebuia să mai oprească la pas 
şi să ocolească trupuri în uniformă pe care încă nu le 
strânseseră buciumanii ca să le îngroape acolo sub drum, în 
marginea apei. 

Cum îi spusese tribunul Faur, Onuţ l-a căutat în Abrud pe tri- 
bunul loan Sterca Şiuluţiu, fostul controlor de mine ce fusese 
numit de lancu un fel de intendent ca sa se îngrijească de 
aprovizionare şi de alte mărunţişuri administrative. În noua 
funcţie, se arăta din cale-afară de silitor pentru români şi lancu îl 
lăuda mereu pentru tunurile turnate la Bucium din nişte ţevi 
părăsite, chiar dacă nu toate au fost bune de luptă. Poate fostul 
controlor de mine avea ceva pe suflet din cât apăsase pe 
români în slujba lui şi acuma se căznea să le şteargă." Văzându-l 
pe copilandru cu ochii plânşi, s-a înduioşat până în adâncuri şi 
pe dată l-a pus în grija vecinei sale, lelea Rafila şi să-i aducă 


mâncare de la bucătăria lui. Tribunul Şiuluţiu a umblat cam mult 
după doctorul Szabo pe care nu-l găsise acasă în ziua aceea. 
Dintru întâi, a crezut că s-o fi retras şi el cu armata luj Ke- meny, 
până ce a doua zi a aflat de la cineva că se ascunsese într-o 
casă părăsită din Sălişte, un cătun prizărit într-o vâlcea de pe 
Coasta Abrudului înspre Roşia, poate de teamă să nu mai fie 
aprins şi cât mai rămăsese din Abrud. A plecat după el fiul 
tribunului, Dionisie Şiuluţiu, sosit în ajun de la Câmpeni, şi l-a 
adus la Dinuţ. Doctorul Szabo l-a văzut în fugă, apoi a plecat 
acasă să-şi aducă instrumen- tele şi pansamentul, dacă le va 
mai găsi cumva. Avusese norocul că nu-i forţase nimeni uşa 
casei, deşi în curte fuseseră cai, se cunoştea după băligarul 
împrăştiat pe sub umbra pomilor. Fiind leşinat de foame, 
Şiuluţiu l-a aşezat la prânz cu, ai casei, iar Dionisie adusese şi o 
sticlă înfundată, primită de la cineva din Câmpeni, care l-a aju- 
tat pe doctor să-şi mai vină în fire după groaza luptelor. Cum 
căpă- tase voie bună, s-a pus îndată pe lucru, asistat şi de 
Şiuluţeşti, care i-au prins bine, lipsindu-i atâtea din câte trebuiau 
pentru o mică operaţie. Când au trecut poarta la lelea Rafila, 
Dinuţ se văieta de usturime, de se auzea prin fereastra 
deschisă. 

— Mâncat-ai, mă băiete? — întreabă tare tribunul Şiuluţiu, 
abia deschizând uşa şi oprindu-se în prag, cu ceilalţi dinapoia 
lui. 

— Mâncat, domnule! 

— Atunci de ce te, vaieţi, de se aude peste toată uliţa? — şi 
Şiu- luţiu se întoarce zâmbind către doctor. 

— Hei, Dumnezău lor de unguri, c-aşa mă ustură de tare, de- 
mi vine să sar pe pereţii 

— No, no» stă liniştit, că face acuma ce trebe, încearcă 
doctorul să-l liniştească, împingându-l pe Şiuluţiu să poată intra 
şi el. 

— T\i-le un car de dumnezaie, c-aieştia numa beliţi ca porcul 
ar trebui, sfârşi Dinuţ, strângând din dinţi şi uitându-se la atâţia 
care umpluseră odaia. 

317 

— No, no, lasă, nu suduie acuma - şi doctorul se apropie să-i 
desfacă legătura de pe rană. 

— Câţi unguri ai puşcat, mă Dinuţ? — îl întreabă tribunul 
Şiulu- ţiu, mai mult în glumă. 


— Numa şepte, domnule, şi când să puse pe-al optulea, m-o 
trântit ei jos, da mă scol eu iară şi mai puse batăr p-atâţia, 
Dumne- zăul şi soarele... 

— Câţi ani are la tine, mă? — se răsteşte doctorul, 
prefăcându-se furios. 

— Patrusprezece, domnule. 

— Şi umblat cu puşca! Mă, la tine trebe dat cioarecii jos şi nu- 
mărat bote îa fund, să stai acasă, nu plecat la război. Tu nu vezi 
nici mucii şters bine şi vrei să puşti ungurii toţi. Laşa laba moale 
şi stă liniştit, nu tot cu Dumnezo îa gură. După ce i-a desfăcut 
bandajul, doctorul scoate puţină vată dintr-o cutie încuiată cu 
lacăt, apoi rămâne descumpănit, uitându-se înjur. No, nu-i spirt 
şi fără el nu-i ce face. Vezi cum uitat? 

— Lasă, că aducem nişte vinars de cela tare, întors, cum se 
zice, face semn tribunul Şiuluţiu lui Nofrea Drumariu, celălalt 
vecin al său, să ceară de la doamna Şiuluţiu. După ce se 
întoarce cu sticla aproape plină, doctorul înmoaie vata, apoi face 
semn lui Nofrea să-l prindă de piciorul bolnav. Când spirtul 
ajunge la carne vie, Dinuţ răcneşte ca junghiat şi dă să sară din 
pat, ceilalţi îl prind şi îl ţin. Tu- iese pe aşternut. 

— Stai, stai, mă băiete, îl opăceşte tribunul, mângăindu-l pe 
obraz, până simte umezeala lacrimilor. Doare acuma puţin, pe 
urmă trece şi acuşi te faci bine şi te duci acasă. Adică stai, că 
azi-mâine trebuie să pice maică-ta, că le-am trimis vorbă de ieri 
unde să te caute. Tată-to poate încă nu s-o fi întors din loagăr, 
c-au zăbovit mult cu îngropatul morţilor, acolo în şesul 
Muntarilor, unde au luptat şi izbiţenii - şi Şiuluţiu se apleacă 
spre el să-i caute uitătura ume- zită. Ochii negri sclipesc mai 
tare, poate şi din fierbinţeala durerilor, care i-au mai întunecat şi 
chipul destul de bămaci de felul lui. 

Doctorul şi-a uns cu spirt mocănesc mâinile, apoi penseta şi 
bisturiul, după ce mai întâi şi-a suflecat mânecile, semn că 
începe lupta cea mare. Se aplecă la urechea lui Şiuâuţiu şi îi 
suflă ceva, acesta dă din cap şi îşi îndulceşte zâmbetele cu care 
se uită la Dinuţ. Nofrea Drumariu vine cu o funie şi leagă piciorul 
sănătos de spe- teaza patului, Dinuţ pricepe că vine ceva mai 
rău şi strânge din dinţi, apoi îşi apucă buzele între ei. Se vede 
bine cum îi tremură, în vreme ce pufneşte pe nas. 

— No, acum! — spune doctorul, mai mult şoptit. 


Vecinul Nofrea îl apuca zdravăn de piciorul bolnav aşezându- 
se pe marginea patului ca să-l poată sprijini mai bine în poală, 
pe când cei. Doi Şiuluţeşti îl apucă de câte o mână şi cu cealaltă 
îi apasă umărul. Dinuţ simte întâi două înţepături scurte şi îşi 
sugru- mă icnitul care îi vine din adâncuri. Parcă acum fierbe 
ceva acolo, poate o fi sângele pornit în jurul schijei. Apoi o 
înţepătură mai as- cuţită şi o clătinătură acolo în mijlocul ranei 
pe care n-o mai poate răbda. Se zvârcoleşte, dar picioarele sunt 
ţintuite, îi scapă numai dreapta ţinută de tribunul Şiuluţiu cu 
care prinde marginea patului să se smulgă din loc. 

— No, no, stai liniştit, că sminteşte aici! — strigă doctorul atât 
de tare, de se uită toţi speriaţi la el. 

Şiuluţiu îi prinde repede mâna şi se apleacă până îi atinge 
urechea cu colţul buzelor. 

— Numa o ţâră, Dinuţ, şi-i gata! 

Doctorul mai apucă o dată cu penseta, se vede că i-a scăpat 
întâia oară, sau n-a vârât-o destul de adânc, de aceea acum 
apasă, poate şi înciudat. Dinuţ geme înfundat şi lung, cu gura 
închisă, în vreme ce sudorile îi fac cămaşa leoarcă. Apoi o 
smucitură, un țipăt din gura lui Dinuţ şi doctorul se ridică, 
întinzând mâna cu penseta spre ochii rănitului. 

— Vezi, asta-i! 

— Dinuţ se uită la un fel de bob din care mai picură câte un 
strop de sânge. No, asta bun! — comentează doctorul, încântat 
că a izbutit atât de uşor. Spală din nou rana, apoi o înfă- şoară 
cu bandaj şi vecinul Nofrea desface funia. Acuma stai liniştit, cât 
poate nu mişca piciorul. Peste două zile desfacem şi punem alt 
pansament. Şi dacă bine, peste două zile duce acasă. Da nu mai 
sudui la unguri - şi doctorul îl ameninţă cu arătătorul, 
îndulcindu-şi căutătura într-un zâmbet călduţ. 

— Da ei ce-o cotat aici la noi? Ducă-se acolo la... 

— No, no, linişte! Lasă, asta politică, asta nu de capul tău - şi 
se întoarce râzând spre cei din odaie. 

Lelea Rafila se apropie cu o ceaşca în care se văd nişte cireşe 
fierte într-o apă roşieticâ. 

— la şi mănâncă chisăliţa aiasta de cireşe, că mima cât le 
aduse nu ştiu cine de către Buceş. 

— Cei care vin cu carele luate de la Kemeny de popa Groza, 
lă- muri tribunul Şiuluţiu. Acuma trebuie să pice şi lancu să le 
împartă pe sate. Scăpăm şi noi de foame. 

— Da? — se întoarce doctorul mirat, spălându-şi mâinile 
deasupra unui lighean. 

— Da! Zice că sunt peste treizeci de care numai cu bucate, cu 
pita şi slănină, pe lângă celea cu muniții. 

Doctorul s-a şters pe mâini şi ies toţi, rămâne numai Rafila 
care aşteaptă pe marginea patului, uitându-se cum Dinuţ nu ştie 
unde să scuipe sâmburii. Până la urmă, îi adună în palmă şi 
când a sfârşit, îi varsă în ceaşca pe care i-o întinde apoi 
îngrijitoarei. Rafila ia perna pe care se sprijinise şi îl ajută să se 
întindă, apoi îl acoperă cu ţoiul şi pleacă, punându-şi degetul pe 
buze, semn să stea liniştit şi să doarmă, dacă poate. 

Spre seară, soseşte şi maică-sa Sofica, cu două traiste încăr- 
cate, legate peste umăr. Bate sfioasă la uşa tribunului Şiuluţiu şi 
o întâmpină Dionisie. Aflând cine este, o pofteşte să intre şi o 
duce într-o odaie unde strânseseră, ce mai rămăsese după 
devastările de la întâia venire a lui Hatvany. Tribunul o pofteşte 
să şadă, Sofica scoate dintr-o traistă un caş rotund pe care vrea 
să-l pună pe ceva şi se uită la doamna, cerându-i ajutor cu ochii. 
Ea aduce un blid smăl- ţuit şi îl aşază în mijlocul mesei, cu caşul 
gălbui deasupra. Mai vrea să scoată ceva, dar tribunul sare de 
pe scaun şi o prinde de mână. 

— Lasă, celelalte le duci lui Dinuţ. 

— Că am şi pentru el în iastalaltă straiţă, pup moale şi 
verzare, şi cocoroadă, că Doamne place-i, calde încă, de-abia le 
scosei din cuptor, că nu mai ţin minte de când n-am mai copt 
pită. 

— Ei, da, Sofica dragă, aşa-i la răzmeriţe. Uită-te mima şi-n 
casă la mine, de-abia mai pui mâna pe câte ceva. 

— Dacă şi la noi buntuzală de-aceea până-i lumea, şi-o parte 
din ei şi fără casă, săracii... 

— Or primi despăgubiri să şi le facă la loc, îi luă vorba Şiuluţiu. 
Dacă mai vrei să cinsteşti, eu zic să duci domnului doctor, că şi 
el o rămas ca vai de capul lui. Du-te mai întâi la el, apoi te 
întoarnă la Dinuţ şi te culcă acolo, să-l mai îmbunezi. O scăpat, îi 
teafăr, ţi-a spune doctorul mai bine. 

Sofica îşi înnoadă legătura, o pune peste umăr şi pleacă la 
doc- torul Szabo. Îi ştie casa, dar acuma se uită şi ea mirată, îi 
pare străin locul cu atâtea case arse din care n-au mai rămas 
decât ziduri afu- mate ce se năruie de pe o zi pe alta, năclăind 


trotuarele de moloz, îl găseşte acasă, cu o gazetă desfăcută 
înainte-i. 

— M-o trimes domnul Şuluţ - eu sunt mama lui Dinuţ şi ţi-am 
adus ceva pentru facerea de bine. 

Şi, fără să se aşeze pe scaunul de alături, desface baierele de 
la o traistă din care scoate o ghioabă plină de smântână, iar din 
altă ghioabă mai mare, o legătură de ouă şi le pune sfioasă pe 
masă, 

— A, bun, dragă - şi se scoală în picioare să se uite mai de 
aproape, lăsând gazeta să cadă pe podele. No, asta face mai 
mult chit un bruş de aur - şi o apucă de umeri, zâmbindu-i fora 
sfială. Crede la mine că zile ce trecut nu muncat numa pită de 
faină muce- găită, şi şi ala puţin. Acum trimis domnul Şuluţ o 
pită şi slănină şi dat la nevastă să frigă, aşa muncă mai bine. ŞI 
dacă vede ouăle şi smântână asta bună, apucă bohmzala, 
săraca. Vai, ce fost pe capul nost - şi doctorul îşi împreună 
mâinile, pornind prin odaie cu paşi lungi, uitând să-i spună 
Soficii să şadă pe scaun. 

— Da băiatul cumu-i, domnule doctor? — întreabă Sofica şi 
două boabe mari se opresc în colţul ochilor. 

— A, nicio grijă, fii liniştită! Osul sănătos, este puţină rană, da 
peste două zile poate merge acasă. 

— O, să te ţie bunul Dumnezău - şi Sofica îşi duce mâna la 
ochi. 

— Numa spune la el să nu suduie aşa pogan la unguri, că şi 
ungurul om, da dacă venit politica aşa, nu-i ce face. Mai văd cu 
la el şi spăl acolo şi chind gata, trimite vorbă să, vină cu căruţa. 
Poate umbla şi pe jos, da două ceasuri de aici la lzbita mult 
pentru el, slăbit de la pat - şi doctorul o prinde de amândouă 
umerele şi o scutură să o stârnească şi pe ea bucuria. 

Ea îşi şterge lacrimile şi-i întoarce zâmbetul, dar sfios şi încol- 
tit de o umbră. 

— No, astă-seară facem şi noi o cină, noaghion... — şi dă doar 
din mână în semn de încântare, apoi, ca şi cum şi-ar fi adus 
aminte de ceva uitat, ia cele de pe masă cu amândouă mâinile 
şi dă să plece. 

— Mai vine peste două-trei zile să vedem. 

— Bine, domnule doctor - şi Sofica iese păşind ca o umbră, 
încât de abia i se aude hârşâitul paşilor. 


Asfinţise soarele bând Coleşeriţa a intrat la lelea Rafila. 
Înainte a păşit gazda şi l-a prins pe Dinuţ de un umăr. 

— Mamă! — tresare Dinuţ, vrând să se ridice în coate. 

— Nu, nu! — şi Rafila îi apăsă şi celălalt umăr. Stai locului, c- 
aşa o zis doctorul. 

Sofica se apropie, îi prinde o mână şi nu ştie ce să facă. Ar 
spune ceva, dar vorbele i se înnoadă în grumaz şi nu mai pot 
ieşi. Se uită lung la el şi-i zâmbeşte blând ca dintr-o icoană. 

— Ţi-aan adus pup moale, şi varaare, şi cocoroadă de ceea 
buna. Hai şi mancă până-s calde, că mima cât le scosei din 
cuptor şi tot aspru păşii. 

Se aşază pe scaunul tras de Rafâla lângă pat şi scoate pe 
rând din traistă, punându-le alături pe laviţa lipită de căpătâiul 
patului. Desface din legătură o cocoroadă şi-i prinde mâna lui 
Dinuţ, să i-o aşeze cum s-ar da mai bine între degete. Apoi 
întinde alta şi Rafilei, care se codeşte întâi, dar când Sofica se 
scoală şi o prinde şi pe ea de mână, o apucă cu cealaltă mână şi 
iese din odaie. 

Afară, amurgul începe să se întunece. Câte o pală de vânt 
răzbate prin fereastra deschisă, aducând miros de afumătură, 
Sofica stă pe scaun, cu mâinile în poală şi se uită la Dinuţ cum 
muşcă din cocoroadă şi îi zâmbeşte din ochi, semn că îi place 
grozav. Deodată, ca din senin, Sofica îşi sprijinise obrazul în 
palmă şi pleoapele se lasă grele peste ochi. Lacrimile picură 
sfioase în podul palmei, apoi se scurg la vale, până ce Dinuţo 
prinde de cealaltă mână. 

— Mamă, nu plânge. Mai bine ia o cocoroadă, c-aşa îmi ţii mai 
bine de urât - şi îi legănă mâna cât ajunge din pat. 

— Nu plâng, da nu ştiu cum mă luă aşa. Poate şi unde am silit 
tare şi m-am năcăjit mult după ce mi-or spus de tine. Mai bine 
povesteşte-mi cum o fost. 

— Ba nu, că plângi mai tare. Lasă până de al'dată. 

— Dragu mamii, dragu mamii - şi îşi desface mâna din prin- 
soarea lui Dinuţ să-şi caute batista pe care, se vede cu graba, în 
loc să şi-o pună după pieptar, a uitat-o undeva prin traistă. 

Rafâla vine cu o lumânare aprinsă şi o aşază pe masă. 
Umbrele lor se întind pe pereţi, tresărind de la locul lor, după 
pâlpâiturile flă- cării stârnite de vântul de seară. Rafâla închide 
fereastra şi liniştea de vară îi cuprinse pe toţi» ca să-i apropie 


mai tare, suflet la suflet. 

322 

XVII 

capitularea ungurilor, la 13 august 1849, a stârnit valuri de 
bucurie în toată Transilvania, dar poate nimeni nu s-a bucurat 
mai mult decât buciumanii. Şteampurile oprite încă din 
primăvară, o dată cu retragerea generalului-comandant von 
Puchner în Ţara Românească, au început să macine iarăşi din 
movilele de măruntă printre care răzbise câte un fir de iarbă cu 
ploile multe din vară. Cum nu mai dădeau dijmă fiscului, băieşii 
au prins a se chivernisi de la o zi la alta. Tezaurariatul 
montanistic din Sibiu i-a declarat moşteni pe minele ce le aveau 
în lucru şi buciumanii n-au mai aşteptat până ce cancelaria le va 
întocmi cărţile funduare să le dea fiecăruia, s-au înţeles între ei 
cum să se însoţească în târşejii pentru cutare mină. Acum nu 
mai aveau de ce să ţină ascuns că pe vâna din cutare loc e aur 
mult, de frică să nu-l ia fiscul în exploatare directă. 

Luna august le-a trecut mai mult cu cositul rămăşiţelor de pe 
hotar, lucrul fiind întârziat de ştrapaţiile cerute la lagăr, chiar 
dacă, după bătaia dată lui Kemeny, buciumanii n-au mai fost 
trimişi să lupte în celelalte trecători ale munţilor, mai aproape 
de ei fiind Ponorul şi Râmeţul, unde tribunul Vasile Fodor a 
respins singur, cu mocanii satelor, mai multe atacuri ale 
ungurilor veniţi dinspre Abrud. 

în septembrie, s-âu dat după căratul clăilor de pe hotar, să le 
rămână vremea numai pentru lucru pe şteolne. Vremea a ţinut 
cu ei, s-a nimerit aproape numai senin, încât pe la jumătatea 
lunii hotarul rămăsese gol şi fânul grămădit în clăditurile şurilor 
sau în troaşele făcute anume. Mărunta scoasă de pe băi cerca 
bine la şaitroc, cum luaseră în lucru vinele pe care le ştiau mai 
bogate, iar cămara plătea bine şi ţăranii aduceau la târgul de 
duminecă din Poieni căruțele pline de toate bunătăţile câmpului, 
îmbiindu-se ochiului care mai 

de care, numai bani să fi avut. Ca şi cum voia bună s-ar fi 
întors şi ea acasă, după cine ştie câte rătăciri, buciumanii 
prinseseră un gust turbat de petrecere, să tragă în cumpănă 
obida strânsă de atâtea rân- duri de băieşi făcuţi iobagi ai 
fiscului de împărăţia apostolică. Şi înainte de vreme se purtau ei 
faloşi, dar acuma parcă se luaseră la întrecere să ia ochii lumii 


prin târgurile locului, mai cu seamă în cel din lunca Abrudului. 

înainte de revoluţie, nu avuseseră cizmar în Bucium, băieşii îşi 
cumpărau cizmele de la meşterii din Abrud. Acum, le venise 
unul chiar în Izbita, într-o luni, pe la sfârşitul lui august, Furcoi se 
dusese cu aurul la cămară, apoi se abătuse şi el pe la crâşma lui 
Tutuc să dea peste buciumanii petrecăreţi. Acolo l-a întâlnit pe 
Şandor-baci, cum îi spunea tot Abrudul, un cizmar ungur la care 
se duceau aproape toţi buciumanii să le facă cizme şi ghete. Le 
plăcea de el, pentru că lucra bine şi cinstit, se pare că era chiar 
întâiul între cei- lalţi, şi se ţinea de cuvânt, nu-i amâna de pe o 
luni pe cealaltă, cum obişnuiau cei mai mulţi meşteri care nu se 
pricepeau să cumpăneas- că lucrul de făcut cu numărul zilelor. 
Pe deasupra, era şi om des- chis, îi plăcea să aducă vorba 
despre toate. Buciumanii se abăteau cu drag pe străduţa 
strâmtă care urca vintriş pe coastă, nu departe de biserica 
ortodoxă, până la scările răsucite ce porneau chiar de pe 
trotuarul de-abia de două palme de lat, să urce până în odaia 
scun- dă, cu fereastra la uliţă, în care Jucra Şandor-baci, cu 
şorţul soios prins în grumaz şi răsfrânt peste pantaloni, pe care 
migălea la pielea întinsă pe captă să-i dea o formă domestică 
pentru picior de om. „No, aici n-ai unde, da şede aci” - şicuo 
mână mătura jos şanurile, cleştele şi ciocanele aşezate pe o 
băncuţă nu mai lungă de o jumă- tate de metru, apoi îl apuca de 
mână pe noul venit să se aşeze pe ea. Mai avea o odaie unde 
lucrau ucenicii, cam doi-trei, mai mulţi nu putea găzdui. Cu 
Furcoi se împăca parcă mai bine decât cu alţi buciumani, de 
aceea, când se ducea pe la el, se uita cu ciocanul în mână, furat 
de vorbele care îi curgeau din gură despre vrute şi ne- vrute. 
Când l-a întâlnit acum după răzmeriţă, i-a părut mai bine ca alte 
daţi. Şi avea de ce, ca unul rămas fără casă, de când cu pârjolul 
stârnit de luptele cu Hatvany. Abia şi-a putut scoate lada cu 
şanurile şi celelalte unelte îngrămădite pe măsuţa de lucru, 
noroc că se afla tocmai în odaia de la uliţa, cum venise focul de 
la casa vecină din cealaltă parte. Dar nu se văieta ca alţii, 
câteodată mai şi glumea, ca acuma, ia crâşma lui Tutuc. 

— Acuma trebe umblu şi eu cu cortul, îi spuse el lui Furcoi, 
apucându-l de mână şi silindu-l să stea la masa lui, în colţul cel 
mai ferit al odăii. 

— Am auzit, Şandor-baci, da bine c-ai scăpat sănătos. 


— Da, săracii, săracii - şi Şandor-baci prinse a clătina din cap, 
uitându-se undeva în gol, să-i vină mai limpede în minte cei pe 
care nu-i va mai vedea niciodată. Apoi se opri să i se uite mai 
adânc în ochi. lo vr& vine la Bucium, dacă este casă. Nu cumva 
unde stat Catarina Varga? — şi-şi mici ochii, ca să prindă mai 
bine gândul lui Furcoi. 

— Este dară, că doamna, săraca, cine ştie dacă mai vine 
vrodată. Da ce, şi dacă vine, facem noi rând să fie bine, nu-i 
rămânea în dri- cul drumului. 

— Inchepe tot acolo, cu inaş? 

— Este locţ că sus siint trei odăi, una mai mică între cele 
două,. lară jos una şi mai mare, unde o fost cuhnea doamnei, şi 
lângă ea pivniţa. 

— O, fain, fain! Şi casa pe locul tău. Spune chit trebe plăteşte 
la an? 

— Cum plată pe an? — se uită Furcoi, neluându-şi ochii de la 
el. 

— No, cum se zice, chirie pentru că locuieşte... 

— O, du-te-n treabă-ţi, omule, nu vorovi de-acelea. Casa i-a 
oa- menilor, cum să zic, fiicută de toţi, aşa că şi dacă vrei, n-ai 
cui plăti. Fără îi mai pune samă pe ea, că, vezi, la casa pustie se 
hurluie ba ceea, ba ceea. Şi destulă plată a fi pentru că stai. ŞI 
ne mai laşi ceva din preţ - şi se porniră amândoi pe râs. 

— Atunci bem arvuna - şi Şandor-baci a mai cerut o pereche, 
apropiindu-se mai mult cu scaunul de Furcoi - pesemne vroia 
să-l descoase despre multe, cum era împărăţia încă în fierbere 
să-şi gă- sească locul după răzmeriţa de mai bine de un an. 

în cealaltă luni, Furcoi s-a dus cu căruţa" la Abrud şi tot el l-a 
adus la Izbita pe Şandor-baci. A încărcat cât a încăput în căruţa 
lui, iar celelalte, un pat, o masă şi câteva scaune, în căruţa lui 
Horo- moaţă. Câteva zile, cizmarul şi-a trecut vremea orânduind 
prin odăi cum să fie mai bine, mai certându-se cu nevastă-sa, 
Coati-neni, chiar când vedea ca e bine cum zicea ea, pentru că 
la casa lui el trebuie să fie stăpân, nu să cânte găina. Inaşul 
fusese lăsat nensă, în După Piatră, încă de la întâia invazie a lui 
Hatvany şi acum lăsase vorbă pe un petrean unde să vină, căci 
au de lucru până peste cap. 

în târnaţ, rânduiseră o laviţă şi două măsuţe, una cum e mai 
buna de ţinut pe ea cuiele de toate felurile, cutiile cu cleiuri, 


acele drepte şi încovoiate, ceara, ţinta de înnegrit, metrul de 
lemn şi de pânză cleită, apoi creioanele şi hârtiile de luat 
măsura pe piciorul clientului, cealaltă pe care să-şi pună Coati- 
neni lucrul de mână, când avea vreme de aşa ceva şi de a lua 
seama trecătorilor de pe drum, mai ales a acelora care intrau şi 
ieşeau de la crâşma lui Horomoaţă. Mai spre seară, se aşeza pe 
laviţă şi Şandor-baci, cu şorţul în grumaz şi cu capul' gol, să-i 
sclipească mai bine chelia în bătaia soarelui, aple- cat deasupra 
Plaiului să ajungă şi el la culcuşul lui. Buciumanii îi măsurau cu 
privirea, apoi rosteau câte un „bună seara”, la care Şan- dor- 
baci ducea două degete la tâmpla goală şi răspundea „Ughian 
să trăieşti”, cum auzise el de la românii din Abrud. 

La început, buciuinanii mai tineri sau cei care nu-i ştiau din 
Abrud, se uitau mai lung la perechea din târnaţ, potrivită prin ce 
avea unul şi pentru celălalt. Şandor-baci era scund şi pipernicit, 
slab de să-l dea vântul jos, pe când ea era înaltă şi înfoiată, gata 
să plesnească rochia de atâta osânză. El avea faţa osoasă, cu 
obrajii supţi şi palizi, Coati-neni era roşcovană şi cu obrajii 
rotunjiţi, parcă umflaţi cu un pai de trestie. Ochii lui, mici şi 
negri, nu aveau astâm- păr, mereu umblau după câte ceva, pe 
dând privirea ei era blajină, plină de bunătate. El era iute la 
mânie, se aprindea din nimica toată şi atunci trântea ce avea în 
mână, răsturna tot de pe masă, ba câte- odată zvârlea pe uşă 
sau pe fereastră ce îi părea că stă în calea mâniei lui, ea nu-i 
zicea vorbă legănată, ştiindu-l că se aprinde mai tare, aduna 
cioburile, ştergea vărsăturile şi ofta în sinea ei să n-o audă el, 
mulţumită că ar fi putut să fie şi mai rău. 

După ce a venit şi inaşul, un băietan de vreo cincisprezece 
ani, meşterul s-a pus pe lucru, de dimineaţă până în noapte, nu 
cumva să-i scoată vorbă buciumanii că ar fi, vorba lor, un lenios 
şi jumă- tate, venit la ei doar să se laude că nimeni nu lucrează 
mai bine ca el câtu-i Abrudul de mare, ba chiar Bălgradul cu 
cetatea plină de cătane. li plăcea şi de inaş, că şi-l nimerise 
silitor, de aceea îl trimitea devreme la culcare, îndată după cina 
timpurie, cam o dată cu găinile, îi zicea că trebuie să mai 
crească, iar duminecile îl lăsa în voie, să bată cotea pe luncile 
satului cu copiii izbiţenilor, sau să umble calea mânzului sus pe 
Plaiu, după alune şi râşcovi, dar mai ales după mure, care se 
făcuseră ca niciodată în toamna aceea 

Şi inaşul, Moisiuc, cum îl strigau acasă, se învățase cu meşte- 


rul şi cum să se apere de toanele lui. Băgase de seamă că nu-l 
răbda 

să i se pună-n poară, să-i spună că nu-i aşa cum zice el, din 
mândria lui de meşter de la oraş care ştie toate şi nu se poate 
să fie altfel de cum crede el. Atunci meşterul lua foc, suduia pe 
ungureşte şi zvâr- lea cu ce avea în mână, ciocan, cleşte sau 
papucul neisprăvit proţă- pit cu cureaua în poală-i, ca să-l 
nimerească oblu-n cap. De aceea, Moisiuc avea grijă să se dea 
cu scaunul de lucru tocmai lângă uşă, la nevoie să poată scăpa 
repede afară, oprindu-se tocmai dincolo de pod, înaintea 
crâşmei lui Horomoaţă, ori în josul văii, la umbra vre- unei sălcii. 
Mai avea noroc că Şandor-baci era şchiop, stângul fiind mai 
scurt, încât abia cu vârful atingea pământul. Nu putea fugi după 
el, dar tot nu se răbda, sărea de pe scaun până în târnaţ, 
ţinându-se cu o mână de pereţi, de unde zvârlea după Moisiuc 
cu ciocanul, să-l lovească în spinare. Zvârlea cu aţâţa ciudă, 
încât ciocanul tre- cea peste Moisiuc şi cădea tocmai în vale - de 
unde, zdroabă multă până îl găseau, în apa veşnic întulburată 
de şteampuri. Coati-neni şi Moisiuc coborau râpa în prundişul 
văii spre locul unde căzuse, uitându-se lung amândoi, doar îi vor 
zări coada, ori vârful, iar dacă nu aveau acest noroc, se apucau 
amândoi cu câte un băț să râscăre prin apa tulbure, mutând 
pietrile de la locul lor, până dădeau de unealta culcată într-o 
rână după câte un pietroi. Apoi se întorceau amândoi în casă şi 
fiecare se aşeza la locul lui, ca şi curh nu s-ar fi întâmplat nimic. 
Pe cât de iute se aprindea meşterul, pe-atât de repede da uită- 
rii, poate ruşinându-se în sinea lui de asemenea zvârcoliri. 

Buciumanii ştiau că Şandor-baci lucrează în casa în care a stat 
doamna lor, dar meşterul nu s-a mulţumit cu atâta, zicându-şi 
că, dacă îşi va pune firmă, va fi mai de vază. De aceea, într-o 
bună dimineaţă, trecătorii au zărit o cizmă atârnând tocmai 
deasupra gardului de la drum, lângă portiţă. Era o cizmă cioplită 
dintr-un butuc de brad uscat, ceva mai lung decât un tureac, iar 
jos îi înnădise o captă roasă de veche ce era, amândouă vopsite 
cu ţintă neagră, de sclipeau la soare, iar la călcâi cu vopsea albă 
în formă de potcoavă, închipuind a fi potcoavă de argint, în 
lungul grinzii de la târnaţ, prinsese cu cuie o şipcă groasă, de 
capătul ei agăţând o sârmă de care spânzura cizma agăţată 
printr-un cui. Când adia o undă de boare, cizma se legăna 


încoace şi încolo, stârnind râsul trecătorilor. 


— De ce-ai spânzurat cizma aceea, Şandor-baci? — l-a 
întrebat Furcoi, când a zărit-o dintâie. 
— Acuma cizma la puterel - i-a răspuns meşterul, ridicând 


arătătorul şi zâmbind cu înţeles. Furcoi s-a uitat lung la el, dar 
mai târziu a înţeles şi el. 

în scurtă vreme, trecătorii îşi făcură de lucru cu ea şi, când n- 
o legăna vântul, o atingeau ei cu cârja sau cu pleasna biciului, 
apoi se tot uitau cum se bălăngăne ca o ciuhă în cânepă, până 
tre- ceau de colţul drumului, în loc să se supere, meşterul era 
mândru în sinea lui că cizma ajunsese la onoarea ce i s-ar fi 
cuvenit mai de mult. Când se afuma la crâşma lui Horomoaţă, 
zelul propagandis- tic îşi dădea frâu liber şi atacul împotriva 
opincii începea din fiece nimic. Atunci obişnuia să strige, când 
ciocnea paharul: „Jos opin- ca!” - şi se arăta atâta de fălos, ca şi 
cum ar fi Cucerit o împărăție. De aceea, vecinii când îl auzeau 
trebăluind prin curte sau adăstând pe lavita din târnaţ, se 
obişnuiseră să-i strige din drum „Trăiască cizma!” - la care 
meşterul încerca să ia poziţie de drepţi şi ducea mâna în chip de 
salut militar la capela închipuită şi răspundea: „Jos opinca!” 

Se nimerise într-o seară la crâşma de peste pod cu mai mulţi 
băieşi, cum obişnuiau aceştia după ce ieşeau de la şut, în drum 
spre casă să ia o gură de vinars ori un şpriţ să-şi mai 
dezmorţească oase- le. Şedeau pe laviţă cu ţoiul în mână şi mai 
schimbau câte o vorbă despre nimicurile zilei. Şandor-baci 
şedea la masa din colţ, chiar lângă tarabă, să fie mai cu vază 
sub nasul crâşmarului pe care îl în- văţase ce să-i dea doar 
ridicând din degete, arătătorul singur însemnând o jumătate de 
deţ, măsura cea mai mică, două degete alăturate un deţ, iar 
când le crăcăna în formă de V, un şpriţ curat, adică jumătate 
vin, jumătate apă minerală. Cârja şi-o ţinea alături, de cele mai 
multe ori rezemându-şi subţioara pe mânerul ei, câteodată chiar 
bărbia, când vroia să se uite mai lung la cineva, începuse să-i 
cunoască pe toţi de-a rândul, dar se mai nimerea şi câte unul 
nou. După ce a sporovăit mai mult cu Nionioi, care venise mai 
devreme, a intrat şi unul din Coleşeni, Moisa Olarului, cum îi 
ziceau oamenii. După ce şi-au luat porţia din mâna lui 
Horomoaţă, s-a aşezat la o masă parcă anume să-l vadă mai 
bine Şandor-baci. 


Cum îşi făcuse obiceiul, îl cântărea pe om uitându-se întâi la 
picioare, abia după aceea îl privea şi în faţă să vadă cam ce îi 
spune şi căutătura. Moisa Olarului arăta în puterea vârstei, dar, 
fiind cam micuţ de statură, părea sfios şi gata să înghită şi vorbe 
mai aspre, în picioare avea opinci năclăite de lut, cum călcase 
prin bălțile de pe şteolnă, iar câteva pete gălbui se zăreau şi pe 
curelele ce îi înfăşurau fluierele picioarelor. Şandor-baci l-a 
cântărit îndelung, uitându-se întâi la opinci, apoi la faţa 
pământie cu mustăţile împestriţate şi ele cu pete gălbui, şi a dat 
din cap, poate a nedumerire. Apoi l-a între- 

bat ceva pe Nionioi, apropiindu-şi capul ca să nu-l mai audă 
alţii şi, după ce a primit răspunsul, şi- tras fuioarele mustăţilor, 
negre şi groase, de-i atârnau toată vremea pe după colţurile 
gurii. 

— Măi, ce poartă tu opinci? Ala nu pentru băieş care lucră la 
aur, ala... 

— Dacă cu aiestea-s dedat, îmi pare mai uşor la şut, i-a luat 
vor- ba Moise, aşezându-şi sticluţa pe colţul mesei. 

— Lasă la dracu, vine la mine, face io cizme pe felelalt, să 
suceşti mustaţa în ele - şi Şandor-baci îşi apucă fuiorul mustăţii 
cu dreapta. 

— Am şi de-acelea, da le ţin de port, aşa de sărbători şi când 
mă duc undeva, nu mă bag pe baie cu de-acelea, Doamne feri! 
— şi cu dreapta lepădă pe lângă el, ca şi cum ar fi alungat ceva 
urât. 

— Da diimneta, băieş aşa fălos, poate umbla şi la baie cu 
cizme, ba şi cu pinteni de aur, cum purta roşienii de mult tare, 
no! Acum nu-i ca pe timpul iobăgiei, numa domnii slobod să 
umble cu cizme, iobagii numa cu opinci. Acum venit libertate la 
toţi, acum ţivilizaţie la popor, lasă opinci la dracu să poarte 
numa proşti, ca la Mogoş şi Ponor, la care încă nu sosit 
ţivilizaţie, da musai vine şi acolo, cum vine şi ghezăşul pe şine... 

Băieşii se porniră pe râsete pogane, păreau că nu se mai pot 
opri. Şandor-baci se uită pe rând la ei, ţinându-se să nu se 
molip- sească, de părea că oarecum se încrunta, aţâţându-i şi 
mai tare. Când se potoliră, îi probozi cu arătătorul, aţintindu-l 
aproape pe fiecare. 

— Voi râdeţi, da nu trece mult şi vine poruncă de sus, tot 
popo- rul umblă numa cu cizme, să fie ţivilizaţie la toţi, nu ca pe 


vremea iobăgiei. 

— Da cine le-a face cizme la toţi? — îl scormoni Nionioi să-şi 
mai facă voie bună de împunsăturile lui., > 

— Ha, cine, cine, ala nu vine vorba, dacă împăratul dă 
poruncă, face meşteri mulţi-mulţi! Şi io vrut să iai inaş din 
buciumani, dar nu vrut nime, că buciumanii faloşi, lucră numa la 
aur şi atunci luat de la După Piatră, şi acum vrå să iai şi de la 
Mogoş doi-trei, că vine lucru mult. Şi dumneta umblă cu opinci, 
deşi ruşine uit la ele - şi arătă spre picioarele lui Moise. 

— Da cine te pune să te uiţi la ele? — îi luă vorba băieşul. 

— Cine pune? Cine om ţivilizat, dacă vrei să spui verde 
Moise4 se scoală încet şi se apropie şi mai încet, ca şi cum nu 

l-ar ajuta picioarele, apoi se opreşte cam la jumătate de pas 
de meş- ter şi începe să dea din cap. 

— Eu nu ţi-am zis dumitale nicio vorbă de ocară, că n-am avut 
de ce, da nici dumneata nu trebuie să te legi de om. 

— Ce, crede că frică de tine? — şi meşterul ridică dintr-odată 
cârja, poate să se apere, după cât a putut citi în ochii aprinşi ai 
lui Moise. 

Şi nu s-a înşelat, căci fără veste a pus mâna pe toiul 
meşterului şi s-a răstit să-l lovească, poate chiar în plinul 
obrazului, dacă Nionioi, care stătea în faţa meşterului, n-ar fi 
sărit să-i prindă mâna ridicată. 

— Mă, Moise, fii tu om la rând, doară ştii tu de glumă - şi 
Nionioi l-a cuprins în braţe şi s-a luptat să-l împingă încet înapoi 
la locul lui. 

Şandor-baci s-a sculat şi el şi s-a apropiat fără frică de Moise, 
punându-i o mână pe umăr peste cea a lui Nionioi. 

— lo nu vre face sfadă, io nu fost cu nime la judecată şi face 
pace cu dumneta aşa că vine la mine să iei măsură şi face o 
pereche de cizme pe felelalt să lucri la şut cu ele, şi bagi prin 
apă cu ele şi dacă vine cumva ud acasă, nu trebe dai nicio 
pitula, uite aici lume multă martor, plăteşte la mine urna după o 
săptămână dacă cizma bun. 

— Hai, mă, împăcaţi-vă aşa! — strigară câţiva. 

Moise se aşezase la. Locul său şi îşi goli sticluţa, fără să se 
mai uite la meşterul rămas în picioare dinaintea lui, rezemat în 
cârjă. Tocmai atunci pică şi Furcoi, cu traista de piele în spate şi 
cu dălţile într-o mână, cum venea de la Fauri, unde lucra încă 


din toamna tre- cută. Nu dădu nicio bineţe, ridică doar arătătorul 
la marginea pălă- riei şi se uită lung la cei doi, apropiindu-se 
încet de ei. Şandor-baci îi povesti pe scurt pricina, în vreme ce 
Furcoi se uita la Moise şi aştepta vreun semn, măcar din 
căutătura ochilor, apoi îl pufni râsul. Moise şedea mereu 
posomorât, cu ochii în pământ, abia într-un târziu s-a uitat întâi 
la meşter, apoi la Furcoi cu o privire nelămurită. Furcoi l-a 
clătinat de umăr. 

— Hai daţi mâna şi bem adălmaşul cizmelor, ce-i în mână nu-i 
minciună, cum o zis cela şi cela - şi Furcoi îi apucă o mână şio 
întinse spre meşter care i-o scutură zdravăn de câteva ori. 

— Ala fain! Plăteşte io adălmaş la toţi. No, Candin, face 
comanda la toţi, acuma io popa, io chint! — şi se îndreptă spre 
tarabă să-l vadă de aproape pe Horomoaţă umplând măsurile 
pentru câţi se nimeriseră în crâşmă. 

Adălmaşul se lungi apoi, până ce Coati-neni intră pe uşă să-l 
ia pe meşter la cina care aştepta de mult pe colţul sobei... 

Toamna aceea s-a nimerit să fie frumoasă, mai călduroasă ca 
alte daţi, anume pe voia buciumanilor care cam întârziaseră cu 
se- mănatul prin grădini din pricina răzmeriţei. Mazărea au 
semănat-o mai mult într-o doară, aproape întotdeauna le-o pişcă 
bruma şi se alegeau numai cu gustul ei cât fusese crudă. Acuma 
era pe la începutul lui octombrie şi bruma părea că-i uitase pe 
buciumam, dându-le răgaz să-şi strângă de prin grădini 
legumele coapte. 

Maria lui Furcoi lucrase toată ziua în grădină cât ce se luase 
rouă de pe pajişti. Mereu venea cu poala plină şi o golea într-o 
covată mare din târnaţ. Se apucase mai întâi de mazăre, după 
care venea rândul castraveţilor, celelalte din pământ - morcovi, 
pătrun- jel, cartofi - mai. Puteau aştepta, ca unele cărora nu le 
pasă de frig. Culegea în poală şi se lupta cu găinile care se 
învăţaseră să se vâre printr-o ştirbitură a gardului. Le fugărea, 
dar când era mai prinsă cu lucrul, se pomenea cu ele pe straturi. 
Mai cu seamă una neagră şi cu gâtul roşcat era capul răutăţilor, 
dacă ar fi putut-o prinde, n-ar mai fi scăpat. După-amiază, 
celelalte se mai astâmpăraseră, poate 'âşi găsiseră altceva de 
ciugulit, numai cea neagră îi da de cap. Cât ce o zărea, se uita în 
lături după vreo zburătură care acuma se cam isprăviseră. Drac 
să te... răscărind! (Şi lungea pe u, de ieşea din gâtlejul ei ca 


dintr-un fund de butoi) Şi zvâr! cu un castravete care a nimerit-o 
tocmai după cap. Găina a cotcodăcit speriată, fâlfâind din aripi 
şi s-a furişat înapoi pe unde intrase pentru a umple curtea de 
cârcâielile prin care îşi pâra stăpâna atât de crudă pentru o 
ciugulitură de nimica. Mărie şi-a pus în gând ca mâine dimineaţă 
să nu-şi mai lase bărbatul de a mână până nu astupă gaura 
aceea. Să nu poată lucra ea hodinită, ba, pe deasupra, să mai şi 
suduie urât. Furcoi plecase de dimineaţă cu aurul la cămară şi 
trebuia să se în- toarcă aşa pe la amiazi, de aceea a pus-o pe 
Oană, după ce s-a întors cu Chiuţ al ei de la vapi, să taie un 
cocoşel - tot mai avea vreo doi - şi să fie amiaza gata pe când s- 
o întoarce el. Amiaza trecuse binişor, ele au prânzit singure, 
apoi s-au apucat de cules şi de cărat din grădină. Soarele 
coborâse până spre dunga dealului, când Mărie s-a ridicat 
văietându-se de şale şi s-a uitat cum se dau umbrele. 

— Tu fină, eu mă duc în calea lui, de bună samă o fi apucat la 
beute şi cifie ştie când vine. Văzut-ai bine că acum îs două 
săptămâni nu s-o-ntors nevoia până-n ceea zi, mai fără nicio 
pitula. Ai tu grijă p-acia, c-odată mă duc şi viu. 

Şi a păşit pe fugă în casa, şi-a deşertat poala, şi-a mai strâns 
năframa pe cap, cum îi alunecase într-o parte, apoi şi-a luat în 
mână o coajă de pită şi a pomit-o pe vale-n jos. Cu paşii ei 
mărunți şi aspri mergea ca o zvârlugă, nici n-a băgat de seamă 
că s-a apropiat de oraş. Se întunecase când şi-a tropăit paşii pe 
trotuarul îngust, încă mai zorită, ca şi cum s-ar fi luat cu cineva 
la întrecere, în crâş- ma lui Tutuc era cam linişte, muzicanţii 
tocmai se duseseră în odaia crâsmarului să cineze, iar muşteriii 
mai mult dormitau pe la mese. Aproape toţi erau biicitimani, se 
cunoşteau de departe după portul lor alb cu adausuri negre, 
printre ei abia câţiva nădrăgari, abrudeni sau roşieni. Il zări pe 
lon al ei la o masă mai aproape de uşa bucă- tăriei, cu încă vrea 
doi. Furcoi stătea rezemat de speteaza scaunului, cu capul 
povârnit într-o parte şi moţăia, mestecând din când în când şi 
din falei, căci fuioarele mustăţilor îşi mişcau vârfurile ca pe nişte 
cerculeţe nevăzute. Cei doi moţăiau şi ei, dar mai mult pe rând, 
unul spunea câteva vorbe pe care celălalt nu le mai auzea, fiind 
adormit, apoi îl boldea şi aştepta răspuns, dar dormea el pe 
când celălalt bodogănea ceva ce numai el înţelegea, Furcoi 
auzea şi el ca prin vis, de aceea tresărea cu câte o frântură de 


vorbă urmată de sudalma lui de toate zilele „basama”, 
sugrumată într-o mormăială care se cufunda undeva în fundul 
gâtlejului coclit de băutură. Mărie se apropie de el ca o umbră, 
se uită la cei doi şi îşi puse degetul pe buze, apoi prinse a-l 
cotrobăi prin buzunare. Căută întâi cele de din- afară ale 
laibârului, scoase de acolo câteva monede albe, coroane de 
argint, pe care le strecură în poghilarăşul ei ţinut la sân după 
pieptar, apoi în buzunarul din lăun. Tru. Aici, prada se nimeri 
mai bogată, de aceea tre. Bui să îndese bine cu degetele să mai 
încapă în pungă. Apoi se lipi de el ca o mâţă care se gudură fără 
să o simtă stăpânul şi dibui cu mâna pe sub pieptar să-şi facă 
loc la chimir, unde avea obiceiul să-şi verse mărunţişul. 

Tocmai atunci Furcoi a tresărit. Mărie nu s-a speriat şi şi-a 
întins degetele să apuce cât mai mult, apoi şi le-a deşertat într-o 
batistă cu capetele înnodate în chip de pungă. Furcoi a deschis 
doar un ochi, a bombănit strivind silabele între dinţi, încât numai 
Mărie a putut pricepe vorba lui din totdeauna: „Tu de-a cărora 
mai eşti?” - apoi l-a închis la loc, pesemne geana atârna prea 
greu. După ce a mai scormonit şi a strâns în batistă până cea 
simţit că nu a mai rămas nimic, şi-a vârât legăturica după 
pieptar la sân, lângă poghi- larăşul umflat, şi-a potrivit năframa 
şi s-a uitat la Furcoi. 

— Acuma poţi şedea câtu-ţi place - dar încet, ca şi cum şi le- 
ar fi spus vorbele pentru sine. S-a răsucit pe călcâie fără să se 
mai uite la cei doi şi a ieşit nesimţită ca o umbră. Pe drum, paşii 
se făcuseră mai sprinteni, încât nu se culcaseră oamenii când a 
trecut podul Izbitei. Oană cernea nişte făină când a intrat în 
odaie, unde era cald, cu focul duduind în sobă, să ţină cald 
oalelor de pe ea. Mărie şi-a pus banii în cealaltă odaie unde ştia 
ea, dibuind pe întunerec ca una ce le ştia toate pe de rost cum 
vine fiecare la locul lui. Să-l mai aştepte şi pe el cu cina, să nu-l 
mai aştepte, s-au tot cumpănit din vorbe, în cele din urmă 
biruind Mărie: Dacă eu am sosit de când, şi pe jos, şi el călare şi 
încă nici urmă, n-avem la ce mai sta. 

S-au ridicat amândouă de la masă şi au prins a orândui prin 
casă, Mărie cu spălatul vaselor, Oană cu cernutul a încă vreo doi 
pumni de fsină rămasă, când s-au auzit în curte tropote de cal şi 
bombăneli nedesluşite. 

— Tu fină, ian fii bună, că eu îs toată unsă pe mânuri, du-te 


fuga şi orândueşte calu-n grajd. Şi ai grijă să nu pice nevoia cela 
când scoboară. 

Oană şi-a şters palmele de şorţ şi a ţâşnit în curte, cu graba 
uitând să mai închidă uşa, încât Mărie se apropie şi o împinge cu 
cotul la locul ei. Se aud alte bombăneli, acoperite de nechezatul 
calului, se vede că şezuse cam mult la ieslea goală, apoi 
tropăituri prin curte. Tropăiturile răsună pe trepte, cizmele cad 
prea de sus, iar când ajung în târnaţ, se scutură pe podele să 
sară orice fir de praf de pe ele. Se mai aud nişte bodogăneli, 
apoi paşi apăsaţi şi deodată o bufnitură straşnică şi cu 
troncănelile a ceva ce se dă de-a dura. Furcoi zbiară o dată, apoi 
spune câteva vorbe repezite, ca şi cum s-ar certa cu cineva care 
l-ar fi prins de piept. „De bună samă nevoia o-mburdat laiţa cu 
doniţa cu apă - n-o văzut bine. Să beie, că-l arde în lontru.” 
întâi, a vrut să iasă cu lumina şi să-i dea apă din doniţa din 
cămară, dar şi-a tras pe seamă că n-are de ce să-i caute între 
coame tocmai acuma când e cum e mutul mai voinic, vorba 
buciu- manilor. Se aude apoi tropăind prin târnaţ cum se apropie 
de uşă, bodogănind iarăşi în limba lui. Apoi se opreşte şi se aude 
hoşcăind pe la uşă, pesemne că nu nimereşte clanţa, în cele din 
urmă, uşa se deschide, un picior se întinde peste prag şi cade 
pe podea ca din pod, celălalt după el, mai apăsat. 

— Heeei! — strigă, de pâlpâie flacăra lumânării. 

— Taci, nu face larmă, că-l scoli pe Ohiuţ! Dă-te iute pe laiţă 
să-ţi pus cina, îl zoreşte ea, poate îl va face să uite. Furcoi se 
uită 

întâi la lavita desfăcută în care se zăreşte ieşit din ţol căpşorul 
lui Ghiuţ, apoi porneşte cu paşi iuți spre Mărie care sta cu 
spatele la uşă, făcându-se că are zor la oale. 

— Hoaţă, să-mi dai banii! Auzitu-m-ai? 

Mărie se întoarce spre el şi îl priveşte, ca şi cum nu l-ar mai fi 
văzut până arunci. 

— Ce-ai zis? — se face a nu fi auzit (ori înţeles) bine. 

— Banii! Banii mei, ce te mai faci că n-auzi, hoaţă ce eşti tu! 
Mărie îl măsoară din cap până-n picioare, pufneşte o dată pe 
nări, apoi îşi mişcă degetele în dreptul tâmplei. 

— Nu-i modru, te-au heunit de cap, de ceri bani de la mine! 
Aşa-i dacă bei mult, nici nu mai ştii de tine pe ce lume eşti, 
beţă- uosuâe! 


— N-o mai suci tu că-ncoaci, că-ncolo, fără scoate iute banii 
care i-ai luat de la mine. 

— ŢI i-o luat călcătura ori ceasul cel slab, şi-acu te porneşti pe 
mine. 

— Ba tu eşti hoaţa, că te-am vă/ut eu când ai băgat mâna la 
mine-n pojinare, iaba am fost o ţâră beat. 

— Am băgat mâna, ce-i dirept, n-am ce tăgădui, da n-am găsit 
nicio pitula, oricât mi-am sucit degetele prin cureauă-ţi. Ceia ţi i- 
o fi luat, beţâuoşii ceia cu care te-ai ortăcit, la aceia trebuia să 
bagi de samă, nu la mine, ni la el! încă tot tu de către pădure! 

— Nu mai hodorosi atâtea, scoate iute banii care i-ai luat de la 
mine - şi Furcoi se apropie de Mărie, care, neştiind ce are de 
gând, se trage după celălalt colţ al sobei, cu spatele către 


perete. 
— Ferirea să te mance ţi i-o luat, nu mă face să major. 
— Ba joară-te! Joară-te acuma, ni! — sare Furcoi cu vorba, 


gata să o apuce de mână. Îi vine să se muşte de limbă că s-a 
vârât singură în capcană. Deodată, îi vine gândul cel bun şi se 
dă un pas mai înapoi, până la laviţă. 

— Ba eu noaptea nu mă jor, Doamne feri, să ştiu că se hurluie 
casa pe mine! Pe cine-ai mai auzit tu jurându-se noaptea? — 
vâră întrebarea ca să-l abată la alte gânduri. Furcoi se apropie şi 
o prinde de coada chischineului. „Acuma-i acuma, oare cum să-l 
întorc?” Făcându-se că vrea să-şi desprindă coada năfrămii din 
mâna lui, îşi propteşte o mână în pieptul lui şi împinge din 
răsputeri, dar nu izbu- teşte nici măcar să-l clintească. Stai până 
la dimineaţă, c-atuncea pe lumină mă jor dară, dacă aşa ti-i 
voia, nu în dricul nopţii, că nu-s hoală de pădure ori murojniţă de 
ceea. Dă-te colea după masă să-ți 

pui cina, că se răceşte, mă, că iacă-i miezul nopţii şi ne-am 
culca - n-am sta ca tine cu beţâuoşii tăi. 

Furcoi smâceşte de basma, rămâne cu ea în mână, iar Mărie 
cu împletitura cozilor descolăcită de pe cap spânzurând pe 
spate. 

— Hai, hai, drace, ca să nu mai mâne pită, de nu iau cârligul 
de sub sobă şi te ung o dată peste dricul spatelor, de vezi tot 
stele verzi, se încrâncenă ea, adunându-şi iar cozile cunună în 
jurul capului. 

— Mai laşi tu ceva de-acolo - şi Furcoi flutură mâna cu 


basmaua ei, semn că nu ştie ce să facă cu ea. 

— Hai dă-te iute după masă, când îţi spui o dată, să-ţi pui 
cina, că n-om tot zăbăji până la ziuă, beţauosule ce eşti tu - şi 
îşi smulge basmaua, şi-o înnoadă din fugă, apoi ia blidul de pe 
masă şi îl umple cu supă dintr-o oală acoperită cu un capac 
lustruit şi îl pune pe masă. 

Furcoi s-a aşezat pe laviţă, ia lingura şi începe să soarbă. 

— Hi, mă, ce zamă bună, de găină, cu tăiţei! Mai faci 
câteodată şi câte ceva bun, da numa aşa din nimereală. 

— Ba n-o făcui eu, c-o făcut-o fina, că eu am fost tot în 
grădină, nu mi-am văzut capul... 

— Mă miram eu să fi făcut tu aşa zamă bună. Bine că-mi 
spuseşi, să ştiu cui să dau cinstea. 

— Cinste de beţâuos care nu mai şti trage acasă. Noroc cu 
bietul cal, că te-aduce el şi fără să vrei tu. 

— No, zii câte vrei, că pe ici intră şi pe ici ies în treaba lor - şi 
arătă cu un deget întâi la urechea dreaptă, apoi la cea stângă, 
apoi se apucă să mănânce mai lacom. 

— Ştiu că eşti într-o lăture, ori îţi zic, ori ba, tot acolea mă 
trezesc. 

— Atunci dă-mi pace, că mi se răceşte zamă, cum mă tot 
sminteşti cu vorba ta. 

— Bine, bine, da să ştii că de-a dor'lea dacă mai vii târziu, 
trag cu oalele şi cu laboşul peste tâmaţ, să mance Burcuş, se 
înciuda ea ca din senin, punându-i înainte încă un blid cu un 
picior de pui fript şi cartofi prăjiţi, iar alături alt blid cu salată de 
castraveți. 

— No dă, dară, că şi Burcuş ar mânca ceva bun. Şi mai 
rămâne ceva pe fund cât să-nting şi eu barem o dată. 

Mariei îi vine să pufnească în râs şi întoarce capul spre uşă, 
strângându-şi nasul cu mâna, ca şi cum şi-ar înăbuşi un strănut. 
Furcoi n-a băgat de seamă şi îmbucă cu poftă din friptură. 
Salata îi cronţăie printre măsele. 

— Vai, mă, ce salată bună! De la noi din grădină. Hm, hm! — 
se miră cu gura închisă şi cu părere de rău că blidul se goleşte 
atât de repede. 

Mărie freacă blidele cu spălătoarea, le înmoaie într-un blid 
mai mare de lut, apoi le orânduieşte în podişorul de lângă sobă. 
Uşa se deschide şi Oană intră, păşind în vârful degetelor, cu 


ochii spre pă- tuţul lui Ghiuţ. 

— Hi, fină, da bună mâncare mai făcuşi, pii haş! De-aiasta nici 
la căfana de clasa întâi nu găseşti, ieie-mă dracu de-ţi mint! Da 
mai bună şi mai bună fu salata iasta de castraveți, acră şi 
pipărată, numa fu prea puţină. 

— Bună zoiu, să te stârnpere la rânză, după atâta beutură, îl 
bruftuluieşte Mărie, ghicind ce mai vrea. 

— Mai adă, tu, fină, un blid, fii bună, c-aşa-mi pică de bine! 

— Da nu mai este, mă, omule! Destul ţi-o fost unul plin. 

— Nu mai este? — se miră Furcoi, clipind din ochii somnoroşi. 
lan du-te, tu fină, fii bună, şi mai adă din grădină doi-trei 
castraveți, c-odată-i cureţi şi-i faci. 

— No mai umblă supărarea acuma, noaptea, prin grădină 
după castraveţii tăi, că nu-i fi rupt de foame să nu poţi fără ei. 
Tu nu pri- cepi că nu-i bine să manei sară atâţia castraveți? 

— Mă, numa o ţâră am zis... 

— Aşadară, te arde acolo-n lontru, beţâuosule, s-aprinde buto- 
iu-n tine! Du-(e la doniţa cu apă şi te astâmpără dacă... 

— In doniţă nu-i, c-o vărsat-o nu ştiu cine, se amestecă şi 
Oană. 

— Las c-o avut cine-o vărsa, dacă î-o ars de nu i-o mai dat 
rând, îi luă vorba Mărie. 

— Stai, nănaşule, că-ţi aduc fuga de la ţârău, proaspetă. 

— Văd eu că numa cu tine mai am noroc în casa aiasta. Oană 
iese grăbită şi Furcoi se uită la blidele goale, până ce 

Mărie le ia, smâcindu-le de grăbită ce era, ca să le petreacă 
prin spălătoare. Furcoi bate cu degetele în masă, apoi îşi ascute 
fuioarele mustăţilor cu două degete, încercând să le mai 
lungească ori măcar să stea drepte până mai zăboveşte la 
masă. Oană s-a întors cu doniţa umezită de apă şi o aşază pe 
masă. Furcoi o ia, suflă de câteva ori peste faţa apei, cum o ţine 
aplecată dinaintea gurii, apoi soarbe cu gâlgâituri lungi. 

— Toate fură bune-n sară aiasta - şi aşază doniţa pe masă, ca 
să-şi petreacă degetele peste buzele umezite. 

— Acuma la culcare, nu mai, că deloc îi miezul nopţii, îi zori 
Mărie, măturând firimiturile de pe masă cu o cârpă. Fină, culcă- 
te în ceea casă, că-i patul fâiciit gata. 

— Stai să-mi tragă cizmele, că tu mă ţii un ceas. 

— Dacă tu nu ştii ţinea piciorul şa, să se deie... 


— Ba tu m-ai învăţat cum să tragi de călcâiul cizmei, iacă de 
atâţia ani, dacă eşti prea grea de cap. 

— De ce nu ti-ai luat dară alta, mai deşteaptă?... 

— Da de prost ce-am fost! C-am lăcomit şi eu să lau Mărie, 
Mărie se uită lung la el, în vreme ce Oană de abia se ţinea săn- 
o pufnească râsul. 

— Hai, hai, că iară-ncepi cu-a tale. 

— le, uitam să vă spui, c-am auzit azi prin Abrud că s-or 
întoarce doi din cătănie. Voroveau p-acolo că le-ar da drumul la 
care li s-o-mplinit. 

în odaie îngheţară toate deodată şi Oană rămase cu cizma în 
mână, uitând s-o mai aşeze alături de cealaltă la capătul laviţei. 
Mărie se uită la el, apoi plecă fruntea în pământ. O umbră se 
furişă între ei şi-i făcu să le tremure genele. 

— Poate vine şi el, poate nu, adăugă după clipele de linişte 
îngheţată. lacă la primăvară i s-ar împlini să vină. Dacă mai vine 
- şi continuarea gândului i se înecă în rundul gâtlejului. 

Se sculă de după masă şi păşi şovăind spre patul desfăcut. 
Oană se furişă pe cealaltă uşă, Mărie suflă lumânarea şi adâncul 
nopţii învălui odaia în marama ei întunecată. 

XVIII 

pe la începutul lunii iunie a anului următor, Ohiuţ şedea la 
vaci sub Măgura Plaiului. leşise în şură abia, după ce ajunsese 
soarele pe vale, naşă-său Furcoi nu s-a îndurat să-l scoale mai 
de dimineaţă, tocmai când e somnul cel mai dulce. Le dezlegase 
pe rând, întâi boii, apoi vacile şi la urmă juninca, să pască pe 
râtul de lângă şură, cât ţine locul lui Furcoi, din culmea Plaiului 
până din jos de şură, de unde începe iarba lăsată de coasă până 
deasupra pădurii, îi era cam urât singur şi timpul trecea, 
anevoie, noroc că se mai întrecea cu Burcuş în câte o păcăleală, 
fiind amândoi cam în aceeaşi minte. Pe Burcuş îl căpătase naşă- 
său în vremea răzmeriţei, căţe- landru rătăcit pe Vulcoi, de la 
nişte oameni fugăriţi de pe vale de răul cătanelor. Acum 
crescuse dulău zdravăn, alb şi cu pete sure, cu nişte labe mari şi 
păroase, cu care putea face groapă în pământ când scurma cine 
ştie ce vietate vârâtă pe o gaură cât să poţi băga abia degetul. 
Se vede că avea şi el toanele lui, poate îi era şi lui urât fără alţi 
câini cu care s-ar fi tăvălit bucuros pe râtul moale din creştetul 
Plaiului. 


Ghiuţ se aşezase în marginea cărării ce venea de sub culme, 
din pădurea Măgurii, prin spatele şurii, îşi scosese strecuţa cu 
me- rinde de după grumaz şi o agăţase într-un şteamp al 
gardului şurii, ca să fie mai slobod când trebuia să fugă după 
vita care se îndepărtase de păşunatul îngăduit. Cu codoriştea 
biciului găurea pământul, apoi vâra în găuricea rămasă câte o 
pietricică sau ce se nimerea la îndemână, o astupa la ioc 
strângând roată cu degetuţele pământul de deasupra. Se mai 
uita o dată, aplecând capul în cealaltă parte şi dacă nu mai 
zărea nici urmă de găurice, se scula şi se muta cu un pas mai 
încolo, ca să vadă şi acolo cum se dă pământul la sfredelit 

cu codoriştea. Prins cu lucrul, mai uita să ia seama de vaci şi, 
când îşi aducea aminte, tresărea, înălța capul şi se uita după 
ele, numărându-le în gând, iar dacă vreuna trecuse cumva 
hatul, sărea în două picioare şi alerga, cu biciul desfăcut, să o 
aducă înapoi în plesnetele lui, ca pe o mireasă. Burcuş se lua 
după el şi, fiind cu patru picioare, îl întrecea cu mult şi se da 
înaintea vitei, unde începea să hămăie, spunându-i pe limba lui 
că îndată vine cel cu biciul şi va fi vai şi amar de pielicica ei. De 
cele mai multe ori, vita prindea de veste - sau pricepea din 
lătrăturile lui Burcuş - şi o rupea la fugă, fără să-i mai dea rând 
lui Ghiuţ să o croiască peste spinare. Când aştepta în picioare 
pe rât, plesnea cu biciul câte un fir de lăptiuc pe care nu-l paşte 
nicio rumegătoare, iar dacă se înfăşură cumva în pleasna 
biciului, Ghiuţ îl desfăcea şi cu capătul de unde începea să cadă 
câte un picur alb şi gros ca laptele vroia să ungă nasul lui 
Burcuş, care se îndepărta înciudat. Ghiuţ alerga după el şi 
amândoi dădeau ocol miriştii, până ce se lăsa păgubaş şi se 
aşeza pe pajişte. Aici, îşi trecea vremea rupând câte un păiuş de 
ţipirig pe care şi-l strecura printre dinţi, iar când i se ura de el, îl 
scuipa ca pe un lucru de niciun folos. Când întorcea capul 
înapoi, zărea pe Burcuş culcat la doi paşi, cu capul întins pe 
labele dinainte, gata să tragă un pui de somn, dacă n-ar fi fost 
blestematele de muşte care i 'se pun pe nări ori pe coada 
ochilor. Dacă vreuna îl întărâtă din cale-afară, o pândeşte şi, 
când îi vine bine, o hăpăie dintr-un căscat şi o clănţăne în dinţi 
să-i fie pomană. 

— Ştiu eu de ce te-ai aşezat iară lângă mine: să nu mâne fără 


tine, aşa-i? 

Burcuş se uită în ochii lui, întinde grumazul şi clatină din vâr- 
ful cozii. Ghiuţ se duce şi ia strecuţa din şteampul gardului, apoi 
ia de sub peretele şurii o covăţică cu coadă în care dau sare la 
vaci şi se aşază pe răzor, cu picioarele pe marginea cărării. 
Burcuş sare şi se opreşte dinaintea lui, adiind din coadă cu atâta 
putere, încât i se clatină picioarele de dinapoi. 

— Stai, că-ţi dau şi ţie, da tu ai mai căpătat o dată de prânz 
acasă, nu ca mine. 

Burcuş parcă înţelege, fiindcă dă din coadă mai pogan. Ghiuţ 
scoate ghioaba din strecuţa şi lingura de lemn, cu coada mai 
lungă ca ghioaba, ca să ajungă bine în fundul ei, desface 
capacul lipit la gură cu cocoloş de pită şi varsă în covăţică lapte 
cu miezuri de mălai. Ca să nu-i dea cumva mai subţire, Ghiuţ 
trage cu lingura duminecăturile de mălai de la fundul ghioabei 
care cad plescăind şi 

împroşcând stropi subţiri alburii. Când crede că e destul, mai 
mă- soară din ochi şi cât a mai rămas în ghioabă. 

— Ţi-i destul, că-mi pare că-i mai mult la tine. 

Burcus întinde grumazul, cască o dată să i se vadă limba din 
gură şi-i tremură picioarele, de cum se scutură dând din coadă, 
dar nu sare să se înfrupte până ce Ghiuţ nu-i spune „mancă, 
Burcus!” Dintr-odată e cu gura în covăţică, lipăie cu limba şi 
adie cu coada, poate să-şi ţină cumpănă lăcomiei. Ghiuţ se uită 
la el cu coada ochiului, în vreme ce scoate lingura plină şi o 
soarbe pe de o lăture, cum l-a văzut pe naşu-său că se mănâncă 
afară pe hotar, cu astfel de unealtă. Câteodată, îşi mai aruncă 
ochii şi în lături după vite, dar toate stau pe locul slobod, ca şi 
cum ar şti şi ele că nu se cuvine să-l smintească de la mâncare, 
îi plăcea de ce e în ghioabă, laptele cam gros şi dulciu de la 
Mândraia cea cu clopot, iar mălaiul şi mai dulce, te satură cum e 
mai bine. Burcus a fost mai harnic, a isprăvit de mult, mai dă cu 
limba pe de margini după câte un strop, până ce răstoarnă 
covăţica. Atunci se uită drept în ochii lui Ghiuţ, cu ochii lui 
blajini, ca şi cum ar mai cere. 

— Tu gătaşi mai iute, dacă ai limbă mai lungă. Da altul nu mai 
capeţi, că n-am de unde. 

Burcus nu zice nimic, mai cască o dată, apoi se tolăneşte pe 
pajişte, cu spinarea spre Ghiuţ, să i se vadă peste Plaiu, până 


acolo jos, unde se zăreşte drumul alături cu valea. Ghiuţ soarbe 
fără grabă, să-i rămână dulceaţa mălaiului între dinţi, cu pălăria 
cam pleoştită pe ochi să nu-l bată soarele. Deodată, se 
pomeneşte cu o pufăitură lungă şi cu aburi calzi în ceafa, apoi 
cu ceva umed şi aspru ca o pilă. 

— Nea, Bodor, nu mă linge, că-ţi dau cu lingura-n cap. Bodor 
închide ochii când vede lingura ridicată spre el, dar limba şi-o 
mai lungeşte să-l poată ajunge la ceafă. Ghiuţ se lasă într-un cot 
şi vâri iute mâna în fundul strecuţii. Stai, că de tine numa aşa 
mă scap -şi scoate o coajă de pită, pe care i-o vâră între buze. 

Bodor o prinde şi începe să o macine, mişcându-şi falca de jos 
dintr-o parte în cealaltă, cu grumaijii întinşi - nu cumva să-i 
alunece jos vreun strop de dulceaţă. Apoi se întoarce în cealaltă 
parte şi prinde a paşte mărunt, fluturându-şi coada după roiurile 
de muşte, din ce în ce mai băgăcioase o dată cu ridicarea 
soarelui pe cer. Mai scapără şi din câte o copită când vreuna s-a 
lipit prea tare pe la în- doitura piciorului. 

După ce a prânzit, Ghiuţ duce covăţica la locul ei sub peretele 
şurii, apoi se aşază pe răzor cu picioarele în cărare şi se uită 
cum 

păţite Bodor, întâi, se apleacă şi cască gura să apuce iarba, 
pe care dintr-odată o şi adună cu limba încovoiată ca o secere, 
apoi o muşcă smâcind cu gura, fără să mai mestece. Doar 
câteodată, când coco- loşii! de iarbă a fost prea mare, ridică 
botul şi macină din fălci, până ce i-n dat drumul pe gâtlej la vale. 
Ghiuţ se uită mereu cum îşi încolăceşte limba în jurul firelor de 
iarbă şi muşcă, fără să-şi muşte limba, cum păţeşte el 
câteodată. Cu coada ochiului a zărit juninca pornind la vale să 
apuce ta iarba necălcată, lăsată de coasă. 

Vacă-vaa, hoo! Da unde te duci? Napoi, că vin la tine şi te ung 
cu /. Ghiciţii altfel ca ieri! 

Juninca s-a oprit şi flutură o dată din cap, semn că nu-i place 
porunca stăpânului. Ţine capul sus şi se uită undeva înainte, 
poate se gândeşte la ce a fost ieri. Apoi se apleacă şi îşi 
împlântă gura în păşune, de unde se vede că şi-a adus aminte 
ce a căpătat ieri şi socoate că e mai cuminte să pască pe locul 
slobod. 

Ghiuţ a zărit o furnică târând un gândac de câteva ori mai 
mare decât ea şi se uită cum se strecoară printre păiuşe. Când 


gândacul s-a înţepenit pe după un fir de lăptiuc, furnica îi dă 
ocol, apoi tot încearcă, până ce i/buteşte să-l desprindă şi apucă 
mai departe pe drumul ei. O fi de la vreun muşuroi din marginea 
pădurii, unde sunt multe şi mari, să nu poţi sări peste ele. Cum 
stă aşa aplecat, cu ochii la furnică, Burcuş se apropie şi îi ia 
pălăria din cap, apoi porneşte cu ea pe cărare încolo, către 
pădurea de pe Măgură. 

— Burcuş, lasă colopul, nu mi-l hănţi, că mă sfădeşte nănaşa - 
şi porneşte în urma lui. Burcuş tropăie mărunt din picioare pe 
că- rare încolo, cu coada făcută colac şi cu capul puţin într-o 
parte să-l poată zări pe cel de dinapoia lui. Burcuş, n-auzi? Că te 
tai cu zghi- ciu, de vezi tot stele verzi! — şi o ia la fugă, cu biciul 
târâş să-l poată croi când îi vine bine. 

Burcuş nu-l aşteaptă, o ia şi el mai repede, iar coada şi-o ţine 
mereu colac, anume să-i facă ciudă. N-au ajuns în capul locului 
şi Burcuş lasă pălăria în mijlocul cărării, apoi o porneşte într-o 
goană turbată, de-i sar smocuri de iarbă de sub tabele de 
dinapoi, cum se aiaptă ca o săgeată. 

Din pădure s-a ivit un călăreț care vine drept spre ei, ţinând 
inima cărării. E îmbrăcat cu haine verzi, iar în cap are un chipiu 
înalt, pe care se zăreşte ceva strălucind. Când a ajuns lângă el, 
Burcuş sare în lături din cărare şi latră ca la urs, chibzuind cam 
pe unde s-ar apropia mai bine de cal. Cătana îi strigă ceva şi 
câinele tace dintr-odată, lăsându-se departe în urma lui. 
Călărețul vine pe 

cărare până dă de pălăria lăsată în mijlocul ei, descăleca, o ia 
în mână şi se apropie. Ghiuţ aşteaptă în cărare, buimăcit de ce-i 
ve- deau ochii, cu mâinile întinzând de biciul dat pe după umeri, 
cum îl văzuse pe nănasu-să. 

— Tu cine eşti, mă? — se răsteşte ca la armată. 

Ghiuţ clătină o dată din cap şi dă din coate, apoi zâmbetul i se 
îndulceşte când îi vine în minte răspunsul potrivit, 

— la, grijesc de vaci. 

Cătana s-a oprit cu pălăria lui în mână şi se uită de-a rândul. 

— Numa tu eşti la ele? 

— Numa eu. Şi cu Burcuş, adaugă după o clipă. 

— Aha! Tu grijeşti de vaci şi cânele grijeşte de tine, de-aceea 
ţi-o luat colopul, i£ dară? — şi îi aşază pălăria în creştetul 
capului. 


— Îi place şi lui să se joace. 

— Că ţie nu-ți place de fel, îi ia vorba soldatul. Ghiuţ dă din 
cap a nedumerire, apoi râde. Cum te cheamă pe tine? 

— Gheorghe, da mă strigă Ghiuţ. 

Soldatul nu zice nimic, se uită iar lung pe plai la vale, apoi la 
fiecare vită. Calul s-a apropiat de el, îşi freacă botul de mâneca 
lui, poate să fugărească muştele, apoi prinde a rupe iarba de la 
picioare cu dinţii lui laţi şi ascuţiţi. Ghiuţ se clatină de un picior 
ca să-şi găsească mai bine locul, apoi, când cătana şi-a întors 
ochii la el, prinde mai mult curaj. 

— De bună samă eşti Culuţ. 

— Da tu de unde ştii, mă? — şi soldatul prinde a râde, 
apropiindu-se mai tare. 

— l-am auzit vorovăind nănaşul cu nănaşa, că tot mereu te 
pomenesc. 

— Atunci hai să stăm şi noi amândoi de poveşti, ce zici? Ghiuţ 
clatină iarăşi din cap a nedumerire şi râde subţirel. Culuţ agaţă 
frâul în oblâncul şeii şi lasă calul slobod. 

— Nu fuge? 

— Nu, dă-l amarului, c-o fi sătul de atâta fugă. Da câte vite 
are nănaşu-tău? 

— Aiestea care se văd. Să ţi le spui pe rând. Cela-i Bodor, de 
stă şi se uită la tine, dacă nu te cunoaşte. Bodor se uita la ei, cu 
capul ridicat, cu câteva fire de oarbă spânzurându-i la colţul 
gurii, cum se oprise din mestecat. Când mă vede mâncând, ales 
când nu vine pe mine să-i dau şi lui o coajă, c-aşa l-o învăţat 
nănaşul. Da atâta-i de tare, de p-aicia fel de bou nu-l poate bale, 
da şi de car trage cât doi, 

de mima trăsneşte cu roţile prin pietrile de pe drum când 
mâna piatră la şteampuri. Celălalt, cheşei pe cap, îi lambor, îl 
prinde de-a stânga, dacă-i mai slab. Vaca ceea umflată, Rujana, 
îi de-a făta, acuşi se-mplineşte, de-aceea-i ca o bute. Lastălaltă, 
albă pe grumaz şi pe frunte, îi zice Mândraia şi are o viţeluşă 
atâta de faină, numa n-o vezi, i-aci-n poiată. Şi mai este juninca, 
da aceea n-a nume. 

— Şi-atunci cum o strigi? 

— Vacă-vaa, şi ştie că-i ea. 

— Acuma bag de samă că toate-s cu lanţuri le-n grumaz. 

— Vezi că n-ajung la ele pe grumaz, că ele-s mai înalte cu cât, 


şi-atunci le dezleg numa de la iesle. Culuţ dă să râdă şi i se uită 
în adâncul ochilor, dar Ghiuţ nu-i dă rând şi-l prinde de mână. 
Haide numa să vezi viţeluşă, câtu-i de mândră - şi îl trage spre 
poiată. 

Ghiuţ se întinde să descaţe încuietoarea, n-ajunge de jos şi se 
caţără pe prag, dar Culuţ i-o ia înainte şi deschide el uşa. In 
fundul poieţii, viţeluşă stă culcată şi rumegă, iar când se apropie 
cei doi, se scoală şi se întinde pe picioare, de stă să şi le 
înţepenească, apoi întinde botul spre ei. S-ar apropia mai mult, 
dar n-o lasă sfoara cu care e priponită la iesle. 

— Vezi câtu-i de blândă? — şi Ghiuţ o apucă de vârful 
corniţelor, ieşite în creştet cât două alune. lan scarpin-o aici pe 
glugă, sub gru- mazi. Culuţ se apropie şi o scarpină încet pe 
gluga ce-i atârna ca un lăvicer. Viţeaua întinde grumazul şi 
înalţă capul, ca şi cum ar vrea să-şi lungească gâtul până în pod. 
Ai, Doamne, da-i şi place, nu s-ar deochea - şi lui Ghiuţ îi vine să 
scuipe într-o parte, dar uită, cu gândul la altele. Bine că venişi, 
să-i coseşti o ţâră de iarbă de-aci din gard, că mancă şi ea. 
Nănaşul totdeauna-i dă câte o mânuţă, să vezi cum îşi bagă 
nasu-n ea şi alege ce-i mai bun, câtu-i de mică. Culuţ o lasă şi se 
întorc să intre în şură după coasă. Vezi că-i acolo, după uşă, 
aninată-n perete. Culuţ o găseşte şi iese cu ea afară, unde se 
uită la ea, întorcând-o pe o pare şi pe cealaltă. 

— Ai, coasa mea, săraca, ce-o ajuns! Ghiuţ râde, sucindu-şi 
pălăria pe cap. 

— Taie numa aşa ca o mână, că trebuie să rhă duc fuga sfl-l 
întorc pe Jambor - şi picioarele-i scapără când sare laţurile peste 
gardul şurii, apoi se aude pocnind din bici şi spunându-i ceva lui 
Inmbor, să ţină minte cât or mai sta amândoi acolo sus pe Plaiu. 

Culuţ se duce cu mâna de iarbă în poiată, iese şi II n» d» njiin 
în cărare, din sus de gardul şurii. Se aşază amândoi unul Iflu^a 
nilul şi se uită jos pe vale. De acolo li se vede acasă, iiirtt tfl» « 

numai o parte din acoperiş şi cuptoria, din sus de ea, lipită de 
şopru. Limbi de fum se ridică subţiindu-se din ce în ce, până se 
fac nimic în limpezimea văii. 

— Văd că iese fum de-acasă. 

— Fac pită astăzi, nănaşa şi cu mama. Pe când coborâm, 
verza- rele şi cocoroada îs gata scoase din cuptor. Vezi cum te- 
ai nimerit să vii togma la cocoroada caldă. 


— Da ţie nu-ţi place! — îl întărâtă Culuţ. 

— Ba-mi place, o io, să tot manei de-aceea! 

— Cam vreo cinci-şase, îl încearcă iarăşi Culuţ. 

— Ba una-i destul, că nu poţi mai mult. 

— Şi vacile cine le mulge? 

— Nănaşa ori mama, care cum se nimer. Dacă nu stret vacile, 
stau până iese careva. 

— Da tata nu vine niciodată? 

— Ba vine şi el cându-i slobod de la baie, da mai mult sară se 
nimere, că nu prea are rând, dacă-i homan. 

Culuţ se uită lung la el, apoi îl prinde pe după cap. 

— Tu ştii unde băieşte acuma? 

— Ştiu, cum să nu, aci la Fauri, chiar unde trece drumul de 
după Corabia încolo, nu trecuşi p-acolo când ai venit? Culuţ dă 
din cap că nu, cu ochii într-acolo, dar de la şura lor nu se vede 
decât vârful Corăbiei, ca o căciulă peste culmea din faţă. Am 
fost şi cu carul cu boii la mânat piatră şi atunci m-o luat nănaşul 
şi m-o băgat şi pe mine pe baie până acolo la ori. 

— Şi cumu-i pe baie? 

— Ho, Doamne, numa lemne prinse aşa lungiş şi cruciş, şi aer 
de-acela tare şi nu ştiu cum, trage cam acru. 

— Dar frică nu ţi-o fost? 

— De ce să-mi fie? Că nănaşul merea înainte, eu un pic mai 
din- apoie şi-mi tot arăta şi-mi spunea. Că mi-o spus, când ne- 
am băgat: „Haidă să-ţi arăt, că dacă nu vine Culuţ, ţie îţi rămâne 
aiasta”. 

— Vezi c-am venit şi acuma nu-ţi mai rămâne ţie - şi îl strânge 
spre el, căutându-i privirea dacă nu s-a posomorât cumva. 

— O, nu-i bai de-aceea - şi Ghiuţ lapădă cu mâna. 

— Lasă, că până la urmă, ne-om înţelege noi cumva, ie dară? 
— şi-l trage mai tare spre el, apoi se pornesc amândoi pe râs. Și 
tu ce-ai mai făcut acolo? 

— Am stat înaintea boilor până o încărcat nănaşul piatra, 
după aceea m-o pus iară în car şi-am venit până la ştearnpuri. 

Da la şteampuri n-ai lucrat, îl întărâtă Culuţ. 

— Ba lucrat-am şi acolo, cu nănaşa ori cu marna, ia spălat la 
hurca, totdeauna când nu mă nimeream la vaci. Şi mi-o arătat 
năna- şul şi la şaitroc cum se alege. 

— La şcoală nu umbjj. 


Nu, că de-ahia am împlinit şase ani. Poate pe anul ce vine. 

— Da stai că nu te-am întrebat: cum o cheamă pe mă-ta şi de 
unde-i? 

— Aiasta nu ştiu, că eu aici m-am pomenit şi iţ-am auzit să fi 
venit de undeva. Şi nici nu ştiu cum o cheamă. 

— Cum se poate aiiista? Tu n-ai auzit cum o strigă? Nanaşul şi 
nănaşa tot „fină” îi zic. Ceialalţi nu ştiu, că nu mă prea duc, că 
strigă copiii „fochiu” după mine. 

— Da tu ştii cine ţi-i tată? 

— Am întrehat-o odată pe mama şi s-o apucat de plâns. Şi de 
atunci n-am mai în (rebat-o, 

Ghiuţ se uită la el şi Culuţ vede în ei o umbră de durere, dar 
copilul îşi pleacă repede privirea în pământ, poate să şi-o 
ferească şi începe să smulgă câte un fir de iarbă. Culuţ are o 
tresărire, se duce înapoi pe finii gândului, dar numai până la un 
loc, apoi şi-l curmă dintr-odată, scuturându-se ca de ceva Jemut. 
Întreabă apoi, mai mult într-o doară: 

— Da iasta a lui Coleşeriu, Salvina, ce face? 

— O, s-o măritat astă-toamnă la Lupuleşti. 

— Cumva după Gheorghea Lupului? 

— Aşa-mi pare că. Am văzut când or dus-o cuscrii pe drum, c- 
or fscut acolo uspăţul. 

— Şi pe soru-mea de la Poieni o cunoşti? 

— Cum să nu, că de câte ori se duce la Abrud, se bagă pe la 
noi. Are trei copii, cel mai mare... 

— P-acela îl ştiu aşa, era-n faşă când m-o luat cătană. Da 
Dinuţ a lui Coleşeriu? 

— Lucră şi el la baie cu tată-so, acuma îi aproape fecior. O 
fost şi el la bătaia de la Valea Cerbului, l-o puşcat printr-un 
picior, da s-o tămăduit. 

— Tu n-ai fost acolo, îl încearcă iarăşi Culuţ. 

— Nu, c-am stat aici la şură lângă vaci, c-or fost plecaţi toţi, şi 
mama şi nănaşa, la tapat pietri din vârful Bolundeţului. Am auzit 
de aici tot puşcături şi cum strigau, de holăia pădurea până aici 
în Măgură. Ai, Doamne, da ce-o fost acolo! Trei zile or tot 
îngropat la morţi şi nu-i mai puteau birui, 

— Rumâni de-ai noştri? 

— Ba nu! Unguri de-a lui Hatvany, da acela am înţeles c-o 
scă- pat cu calul p-acolo pe coastă-n sus, când o văzut ce 


prepestenie-i pe vale-n sus, acolo la Bolfu. 

— Da uitai să te-ntreb: de când băieşte tata la Fauri? 

— De când s-o slobozit hotarul, este de vreo doi ani. O făcut 
târşejie cu Sumnionu lui Ţandrău şi cu mai mulţi, da ei doi îs 
homani. Sloboade bine aur baia aceea, că nănaşul şi-o tot făcut 
câte ceva. Are acuma căruţă nouă, ferecată şi cu jilţ de cela cu 
fedăre, stai pe el ca domnii-n trăsură, nu te zdruhăie. 

— Tu de unde ştii? 

— Am fost şi eu la Abrud cu nănaşul, şi încă de mai multe ori, 
că la nănaşa-i pare bine, zice că dacă-s eu cu el, vine mai iute 
acasă. 

Culuţ începe să râdă, şi Ghiuţ după el. 

— Da-i cam place să steie p-acolo? — încearcă mai departe 
Culuţ. 

— Vezi c-apucă la beute cu mai mulţi, că se dau pe lângă el 
după ce vine de la cămară şi nănaşul le dă la toţi, zice că lui nu i 
haznă să beie numa el şi alţii să se uite. Şi dă şi la ţigani să-i 
zică, numa pune coroana aci pe unghie şi le-o zvârle oblu-n sus 
s-o prindă, că zice că dacă pică jos, rămâne iară lui. 

Râsetele se stârnesc din nou. Culuţ îl strânge spre sine, semn 
că ar vrea să-i spună tot de-aceştea. 

— Da ţie-ţi place cum zice banda ceea? 

— Ai, Doamne, da zice fain, de-ţi pare că s-o tot auzi, nici ffu- 
ţi mai trebuie de mâncare, nici nimic! Numa-s cam scumpe 
zicălile. La nănaşa i-i ciudă că le dă bani să-i cânte şi că le dă de 
beut la ceia de se strâng pe lângă el şi când vine acasă se tot 
răcătuieşte la el şi-i strigă „beţâuosule”. 

— Şi tata ce zice? 

— El râde şi zice: las să beau, că eu câştig. Acuma-s şi eu 
domn! 

— Da ţie îţi dă ceva? 

— Dă, cum să nu! Totdeauna când vine de la Abrud, mi-aduce 
câte un pup şi turtă dulce. Şi astă-toamnă mi-o adus chiar un 
căruţ, făcut oblu cum îi cânii după boi, cu loitre şi cu şiregle, 
numa câtu-i mic, spiţele roţilor nu-s de-o palmă de-a mea. 

*- Şi ce duci cu el? 

— No, mă joc aşa, îl trag după mine. Da odată am adus şi sare 
de la boltă, da atunci mi-o ajutat nănaşul, că vine o ţâră cam la- 
n susu. 

Soarele se ridicase binişor, dogoarea zilei se împrăştiase şi 
peste Plaiu - deşi câteodată mai adia câte o boare răcoroasă cu 
miros de răşină dinspre pădurea de pe Pârău Plaiului. 
Musculiţele de pădure se înfierbântaseră şi ele şi le dădeau 
târcoale, zumzăind ascuţit pe la urechi. 

— Oare nu stret vacile? 

— Vacile nu prea, da juninca ceea, ea-i mai gingaşă şi se por- 
neşte mai iute. După ea se iau şi vacile, da o dată nu, văd că tot 
pasc - şi întinse o mână spre colţul din jos al locului, unde i se 
zărea spi- narea, peste gardul şurii. Da cânele nu l-am mai văzut 
de-atunci, oare ce s-o fi f&cut? — şi Ghiuţ întoarce capul înapoi 
şi îi arătă. 

— lacătă-l dinapoia noastă, stă să ne-asculte ce vorbim. Culuţ 
se uită şi el înapoi. Burcuş şedea lungit pe burtă, cu picioarele 
de dinainte aduse sub grumazi, să-şi poată aşeza capul pe ele. 
Când îi văzu pe amândoi că se uită ţintă la el, începu să adie din 
coadă. 

— Vezi că te cunoaşte? 

— După ce ştii? 

— Uite-l cum dă din coadă! El te simte cine eşti. lan zi-i numa 
să-ţi deie laba, cum 1-o-nvăţat nănaşul. 

Culuţ se apleacă să-şi poată face dreapta’ mai lungă, cu dege- 
tele răsfirate: 

— Burcuş, dă laba! 

Burcuş întinde puţin grumazul, uitându-se cu ochii lui blajini 
prinşi de o undă de sfială, apoi ridică fără grabă laba, ca şi cum 
ar fi prea grea şi o lăsă încet în palma deschisă. Culuţ i-o prinde 
şi i-o leagănă de câteva ori. 

— Aşa vezi! Acuma ne cunoaştem şi-amândoi. 

Juninca s-a oprit din păscut şi se uită la vale cu botnl ridicat. 

— Vacă-vaa, napoi! — îi strigă Ghiuţ, cu glasul lui piţigăiat, îmi 
pare că are de gând să-şi bârlige coada şi s-o ieie - vorbeşte ca 
pentru sine. 

— Le mâi lăsăm o ţâră, dacă mai stau. Poate iese cineva de- 
acasă. Ghiuţ dă din cap, ca şi cum totul ar atârna de părerea lui, 
apoi se mai uită o dată roată. Toate pasc, dar cel mai bine stă 
calul înşăuat, pare că ar fi priponit. Măi Ghiuţ, nu te-am întrebat 
de casa ceea ce se vede peste drum de-a noastră: cine stă 
acolo? Că eu n-am apu- cat-o p-aceea. 

— Acolo o stat doamna noastă, cum îi ziceau buciumanii. 


— Aha, Catarina Varga! Şi-acum tot acolo-i? 

— Ba nu, c-o venit odată un vlădic de la Sibiu şi-o pus în sanie 
şi de-atunci n-o mai văzut-o nime. Eu eram mic, n-o mai ţin 
minte, da oamenii povestesc mereu cum or curs să-i ţină calea 
aici la Dealu Mare... 

— Şi? 

— No, cela s-o dus ca fulgerul cu sania, că era cu patru cai, 
tre- cuse pe când or ajuns buciumanii în Pârău Bolundeţului. Mai 
bine întreabă-] pe nănaşu, c-o fost şi el acolo, eu nurna ce-am 
auzit din el. 

Deodată, juninca ridică botul şi flutură din cap, apoi îşi îmbâr- 
ligă coada şi stă locului, poate să asculte mai bine bâzâitul 
strechei. 

— Lacă-i gata, nu mai putem sta - şi Ghiuţ se ridică în 
picioare, gata să pornească spre ea. 

Culuţ se scoală şi e!. 

— Hai dară să le mânăm la apă. 

— Ba, lasă că le mâi eu, du-te mai bine şi le răneşte până mă 
întorc cu ele, aşa isprăvim mai iute. Vezi că lopata-i colea după 
uşă, unde ne-am băgat la viţeluşă. 

Şi porneşte fuga, căci juninca a şi luat-o la vale spre vălăul din 
capătul pădurii. Ghiuţ strigă şi la celelalte şi toate se înşiruie să 
apuce pe cărarea ce duce la vălău. Culuţ se apucă de rânit, nu 
prea are mult de lucru, a isprăvit pe când sosesc vitele. Leagă 
întâi vaci- le, apoi în cealaltă poiată boii, în vreme ce Ghiuţ mai 
aduce o mână de iarbă rămasă pe cositură şi o aşază sub botul 
viţelei, să nu i-o poată apuca maică-sa. Apoi au pus retezurile la 
uşi şi pornesc la vale, Culuţ cu calul de frâu. 

— Pe unde apucăm, pe dincoace, ori pe dincolo? 

— Ba-i mai bine p-aici cu calul, că-i loc mai larg şi se vede mai 
bine - şi Ghiuţ arată spre stânga, la cărarea ce coboară o vreme 
pe culmea Plaiului înainte de a se afunda în pădure. 

— Atunci ne-ntâlnim cu care iese să mulgă. 

— Întâlnim, dacă n-o ia cumva pe dincolo pe pârău. Mama 
mai mult p-acolo iese, zice că-i mai scurt, da mie nu-mi place 
aşa. 

— De ce? 

— Tot prin pădure te duci până aici sus la vălău şi cărarea se 
tot suce câte un brad, mai şi aluneci dacă nu bagi de samă. Tu 


pe care ieşeai mai mult, vezi, când erai acasă? 

— Nu mai ţin minte, da tot cam pe-o formă. 

Şi coboară printre garduri, în mai multe locuri, cărarea se 
strâmtează, de nu mai poţi păşi alături. Ghiuţ o ia înainte, sărind 

peste faguşurile săpate curmeziş. Calul se aude în urmă 
strănutând pesemne musculiţele vreau să se adăpostească în 
nările umede şi călduţe. Când bagă de seamă că s-a depărtat, 
se opreşte până îl ajunge Culuţ. Burcuş nu se ţine de rând, o ia 
înainte şi abia la câte un cot aşteaptă, nu cumva ceilalţi s-o ia în 
altă parte, iar când îi vede apropiindu-se, se năpusteşte la vale, 
stârnind pietricelele cărării cu labele lui groase şi păroase. Când 
ajung la un cot la marginea de jos a pădurii, nproape de gura 
pârăului, Burcuş sare gardul şi o ia drept la vale, fără să-i pese 
că ia iarba năltuţă în picioare. 

Acum să vezi că Burcuş fuge înainte acasă şi te spune. 

Pe ce ştii tu? 

îl cunosc după cum fuge de pogan. Lasă numa că-i vedea, c- 
acuşi ajungem. 

Burcuş aleargă mereu înainte, după ce a apucai pe drumul din 
stânga văii. Coteşte pe lângă crâşma lui Horomoaţă, iar când se 
apropie de casă, îşi face vânt şi sare peste gard, nu mai dă rând 
să-i deschidă cineva poarta. Se urcă pe trepte în târnaţ, zgârie 
cu laba pe uşă şi prinde a hămăi rar şi îndesat. 

— Mă, ian vezi ce bai are cânele, de ghioară pe uşă. 

— Da du-te tu, că eu m-apucai să mă rad, -vorbi Furcoi, fără 
să întoarcă privirea, cum şedea pe scaun în faţa oglinzii proptită 
de o cană la un colţ de masă. ’ 

— Da şi eu îs toată unsă pe mânuri de la verzarele aiestea, şi 
până mă şterg... 

Câinele nu se mai aude, Furcoi se scoală cu obrazul albit de 
săpunele şi deschide uşa. 

— S-o dus, iacă nu-l mai văd, Cine ştie ce... — şi se întoarce 
iarăşi la masă şi prinde a se rade. 

în odaie e călduţ, mai mult de la mirosul de pită coaptă, care 
se lipeşte de nări. După câteva clipe, se aud paşi uşori pe 
trepte, apoi hămăituri rare şi îndesate, cu hoşcăieli pe uşă. 

— lan vezi, mă, că iară-i acâa! 

— Aşa, srninteşte-mă şi de la ras pentru im câne. 


— Stai că mă şterg eu pe mânuri, dacă tu... 

Furcoi o aude cotrobăind prin laviţa-pat, apoi capacul lăsat să 
cadă, dar câinele nu se mai aude. Mărie se apropie de uşă şio 
des- chide cu sfială. _ 

— lacă iară s-o dus. Oare de ce?... — şi cuvântul i se încnefi In 
grumaz. Ba stai că vine nu ştiu cine, 

h" 

Furcoi sare de la masă cu briciul în mână şi cu o jumătate de 
obraz rasă şi se uită şi el pe uşa deschisă. De după colţul 
drumului vede apucând spre casă pe Ghiuţ şi pe o cătană cu 
chipiu înalt, cu un cal după el. E cam departe şi nu-i văd bine 
faţa. Se uită amândoi şi aşteaptă să se apropie. Ghiuţ păşeşte 
alături, facându-şi vânt cu mâinile, cu faţa voioasă că aduce şi el 
pe cineva la casa lor. 

— Tu, iacă-i Culuţ! — sare deodată Furcoi şi, uitând că ţine 
bri- ciul într-o mână, coboară treptele în fugă să deschidă 
poarta. Atunci bagă de seamă că-i cu obrazul săpunit pe 
jumătate şi cu briciul în mână şi dă să se întoarcă în casă, dar, 
când o zăreşte pe Mărie plângând cu faţa în palme, uită unde a 
plecat şi se opreşte. Aşa, că nu l-ai plâns destul, mai plânge-l și- 
acuma, că-i aci. 

Apoi se întoarce iarăşi în curte să-l întâmpine pe Culuţ care 
trece pe poartă în urma lui Ghiuţ, îmboldit de botul calului zorit 
de muştele de pe vale. 

— De-abia ai mai scăpat şi tu! Bine că te-o adus Dumnezău 
sănătos. Vrea să-l apuce în braţe, dar abia atunci îşi aduce 
aminte cum e şi şi-ar da capul înapoi, să-i cuprindă numai mâna. 
Culuţ îl strânge însă vârtos şi-l sărută apăsat pe amândoi obrajii. 
Aşa, că te făcui tot săpunele şi pe tine! — şi se apucă, de râs toţi 
trei. Hai în casă, să vezi că mă-ta s-o pus pe plâns şi acuma că 
te vede, bag sama nu şi 1-o-mplinit la vremea lui - şi iarăşi se 
pornesc pe râs. 

Ghiuţ prinde frâul calului din mâna lui Culuţ şi îi fugăreşte 
buzgarii de pe grumaz de care de-abia se mai poate apăra 
fluturând cu coada şi lovindu-şi burta cu copitele. 

— Ho, cine s-ar fi gândit că... Ne-am tot mirat ce are cânele 
de latră aşa la uşă şi ghioară cu laba? 

— Vezi că-i aşa cum ţi-am spus eu? — izbucneşte Ghiuţ, 
apucându-l de o mână pe Culuţ, care i se uită în ochi şi râde. 

— Hai dară să ne băgăm în casă - şi Furcoi îi prinde o mână. 


— Să băgăm mai întâi calu-n grajd să nu-l mai mance buzgarii 
aieştia, că-i tare gingaş. 

— Lasă că-l duc eu, numa să gat cu rasul aiesta, până atunci îl 
ţine Ghiuţ. Hai, c-odată mă rad. 

Urcă amândoi pe trepte. Furcoi se grăbeşte şi trece pe lângă 
Mărie, feră să se uite în lături. Mărie lasă şorţul de la ochi şi se 
uită la Culuţ, oprit la un pas de ea. Se uită, zâmbeşte şi rămâne 
încurcat. 

— O, dragul mamii, bine că te mai văd o dată! Mărie se ţine 
să nu izbucnească iarăşi în plâns, îl cuprinde cu braţele şi, cum e 
mai 

mica decât el, îşi lipeşte obrazul de pieptul lui. Apoi se 
desprinde şi îl ia de mână. Hai dară-n casă, da-i tot buntuzât, 
dac-am făcut pită - şi îl face să se aşeze pe laviţă, după masă. 
Ce să-ţi deie mama de prânz? 

— Mai întreabă şi tu, că el nu vede verzarele şi cocorăzile 
calde gata, cumu-s mai bune, se amestecă tatăl, aplecat în faţa 
oglinzii. 

— Ho, de când n-am mai mâncat de-acelea, am şi uitat! Da 
stai să prânzim toţi, nu numa eu. 

— Apucă-te tu numa, că şi noi te-ajungem deloc. lacă eu îs 
gata, mă duc şi bag calul şi viu şi eu. Pune numa pe roasă, 
Mărie, nu te teme, că nu se răcesc. 

Mărie ia blidele călduţe de pe sobă şi dă să le pună pe masă. 

— Mai aşteaptă o ţâră, mgmă, vreau să mă schimb, că mi-o fi 
destul şapte ani cu mundirul aiesta. 

— Bine faci. Du-te dară-n ceea casă, că-s acolo-n ladă hainele, 
aşa cum le-ai lăsat. Numa poartă-te, să nu se răcească. lacă mai 
pun un lemn pe foc. 

Când se întoarce Furcoi cu Ghiuţ, iese şi Culuţ din odaia 
vecină îmbrăcat buciumăneşte, cioareci cu şinor şi cămaşă albă, 
cu flori negre la gât, pe piept la vale şi la încreţitura mânecilor. 
Mărie se uită la el şi ochii i se umeziră din nou. 

— Acuma mai sameni cu tine, că-n cele haine mi se-mpărea 
că n-ai fi tu. 

Furcoi aduce din cămară o sticlă, întreabă pe Mărie de nişte 
păhărele, apoi le înşiră pe masă lângă blidele vârfuite. Ciocnesc 
câte un pahar, e îndemnat şi Ghiuţ să-l pună barem pe limbă, 
acuma, când s-a întors fiul cel pierdut. Mărie ia şi ea un verzar în 


mână, muşcă din el, apoi tot molfăie - aşa se poate uita mai 
bine la Culuţ, să^-i prindă toate semnele lăsate de cei şapte ani 
de caţăr ie. Ghiuţ ţine cocoroada cu amândouă mâinile şi muşcă 
numai din marginea întreagă, ca şi cum ar vrea să-i dea ocol 
până nu se mai vede. Furcoi mai întreabă câte ceva, dar aşa mai 
mult să nu mănânce pe tăcute. 

— Ghiuţ, cu mă-ta vă întâlnirăţi? — întreabă Mărie. Ghiuţ 
clătină doar din cap, cum are gura plină. Se vede c-o luat-o pe 
iasta parte, ea zice că-i mai scurt p-acolo. 

Culuţ vrea să întrebe cum o cheamă, dar tocmai atunci intră 
Veronica lui Horomoaţă, o fetişcană de vreo cincisprezece ani, 
puţin nâltuţă şi cu ochi verzui. După ce dă bineţe, scoate o sticlă 
plină din strecuţă şi o pune pe masă.: 

— M-o mânat tata cu el, c9 l-o văzut pe Culuţ trecând. 

— Bine, da stai şi tu să-l bem, dacă-l aduseşi, se ridică Furcoi 
să o îmbie pe laviţă, dar Veronica pufneşte în râs şi se îndreptă 
spre uşă. 

Furcoi îi sare înainte şi se propteşte în uşă. 

— Lasă-mă, că nu beau vin, doară ştii bine că nu-mi place, se 
roagă ea, apucându-l de o mână să-l ferească din uşă. 

— Aşa numa un pahar, de noroc, tu Veronica, nu te teme, că 
nu te spune nime acasă, încearcă Furcoi să o întoarcă pe glumă. 

Veronica râde tare, clătină din cap şi se opinteşte să-l mişte 
din loc. 

— . la atunci o cocoroadă, sare Ghiuţ de la masă şi-i aduce 
una mai de la fundul blidului, unde a stat mai călduţă. 

Veronica nu întinde mâna, dar Ghiuţ i-o prinde şi-i aşază 
cocoroadă între degete, apoi i le încleşta pe ea, împingându-i-o 
spre gură. Veronica râde mai tare, vrea să-şi ferească gura, apoi 
îmbucă şi pe urma muşcăturii musteşte un guleraş galben. 

— Acuma-ţi dau calea să te duci - ş» Furcoi se fereşte într-o 
parte, ba chiar îi deschide uşa. 

Veronica o porneşte fuga, fără să-i pese că Burcuş s-a luat 
după ea, văzând-o cu îmbucătura în mână.. 

— Vreau să merg şi eu la Fauri, tată, se cere Culuţ, după ce s- 
a săturat. 

— Lasă până colo după-amiază, că atunci mă duc şi eu, pe 
când intră cela rând la şut. Până atunci, dă-te şi te hodine o 
ţâră, că-i fi ostenit după atâta putere de drum. 


— Ba, că am dormit bine azi-noapte aci în capătul Zlamnei. O, 
că am uitat să-mi strâng hainele ce le-am tapat. Oare ce să fac 
cu ele? 

Mărie se uită la el, apoi la Furcoi şi tace, zicându-şi că e 
treabă de-a bărbaţilor. Furcoi se gândeşte şi el, apoi dă din 
mână: 

— Da pune-le acolo-n ladă grămadă şi-i vedea mai târziu cum 
ţi s-o da. 

Culuţ se duce în cealaltă odaie şi se aude scârţâind capacul 
unei lăzi, iar peste câteva clipe cum cade la loc. Furcoi ar vrea 
să plece la ale lui, dar nu se-ndură, vrea să-l mai întrebe câte 
ceva, în vreme ce Mărie spală blidele şi le rânduieşte în podişor. 
Se aud paşi prin târnaţ şi Oană intră într-o mână cu şuştarul în 
care se zăreşte un guler de spumă albă. De abia închide uşa şi 
se întoarce spre Ghiuţ. 

— Ghiuţ, cine-o rânit la şură? 

Ghiuţ se îndreaptă, cum se rezetnase de speteaza laviţei, dă 
să zică ceva, dar tocmai atunci Culuţ se iveşte în pragul odăii 
vecine. Oană ţipă sugrumat, ca de o vedenie de care s-a speriat 
de moarte şi cade pe podele. Şuştarul i-a alunecat din mână şi 
laptele s-a tăuit pe podele, pornind în fire lungi pe lipitura dintre 
scânduri. 

— Tulai, Doamne, da ce s-o-ntâmplat? — sare Mărie, cu un 
blid într-o mână şi cu spălătoarea în cealaltă. lan daţi şi-o 
sculaţi, ce vă uitaţi? — şi îşi lasă şi ea cele din mâini pe 
marginea sobei. 

Furcoi şi Culuţ o prind de câte o mână şi o aşază pe laviţă 
lângă uşă. Oană rămâne rezemată de spetează, cu capul în 
pământ. 

— Oare din ce ţi s-a făcut rău, fină dragă? — şi Mărie se 
apropie de ea şi-i pune mâna pe frunte. O fi cumva de aerul 
greu din casă? Deschise uşa, apoi se întoarce lângă ea. Lovitu- 
te-ai rău? Mărie îi plimbă mâna peste obraz şi şi-o trage dintr- 
odată când simte udătura călduţă. Oană plânge, cu obrazul 
ascuns în palme. N-ai păţit nici- odată de aiestea, mă mir ce 
poate să fie? Şi togma când s-o-ntors şi Culuţ după atâţia ani. 
Acum vede şi ea balta de lapte şi pe ceilalţi uitându-se 
înmărmuriţi. Ghiuţ, dă şi cheamă pe Burcuş să-l lingă de aici şi 
cât rămâne, îl strângem la porci. 


Ghiuţ iese în curte şi îl strigă pe Burcuş care aleargă spre el 
cu o limbă scoasă mai de un cot, îl aduce până la uşă şi-i arată 
cu degetul:, 

— Mancă, Burcuş! 

Câinele se uită la tăul de lapte, dă din coadă şi îşi lungeşte 
gru- mazii, dar nu trece pragul. 

— Dă-te înapoia lui şi împinge-l înlontru, îl îndeamnă Furcoi. 
Ghiuţ îl împinge, apoi închide uşa şi se uită cum Burcuş începe a 
lipăi, dând voios din coadă. Ceilalţi ascultă o vreme lipăiturile 
lui, până ce Mărie tresare de lângă sobă şi se apropie iarăşi de 
Oană. 

— Spune, fină dragă, doare-te ceva? Oană nu clinteşte, de 
cum stă cu obrazul în palme, lăsând să-i picure lacrimile printre 
degete. Da să-ţi fac o ţâră de mujdei, să sorbi, c-acela-i bun şi la 
rânză? Oană nu zice nimic, pare că îşi înteţeşte plânsul. Mărie se 
uită neputincioasă la ea, nu ştie de ce să se mai apuce. 
Doamne, da ce poate fi aiasta? Se apropie mai mult şi îi pune o 
mână pe umăr, apoi se apleacă spre ea, poate vrea să-i spună 
ceva la ureche. 

Culuţ albise la faţă şi se uita năuc. Deodată, se scoală de pe 
laviţă şi păşeşte spre cele două. Nu ştie cum să înceapă şi de 
aceea tuşeşte o dată, încât maică-sa se întoarce spre el. 

— Uite, cum să spui - şi se opreşte. Apoi se opinteşte şi 
roşeşte. Ohiuţ îi copilul meu. 

Mărie se dă un pas înapoi şi îl priveşte îngrozită. 

— Cum? — mai întreabă aşa ca să spună ceva, doar a auzit 
prea bine. 

Furcoi se scoală şi el de pe laviţă şi se apropie. Ar vrea să 
spună ceva, dar nu-i vin vorbele, se uită pe rând la cei trei. Culuţ 
a îngălbenit şi boabe de sudoare i se preling de pe fruntea 
încreţită. Brusc, Mărie se întunecă la faţă şi ochii încep să-i 
sticlească, îl apucă pe Culuţ de raânecă şi i-o scutură. 

— În casa mea nu mai ce cota până nu te împaci cu tată-so! 
Ac «ma-ni şperge-te, nu mai sta nicio minută! Nu ţi-o fost ţie 
ruşine la obraz să-ţi faci ciufală de biata fată? 

— Da n-am vrut să-mi fac ciufaâă, mamă dragă, da dacă m-o 
luat cătană aşa pe furiş, n-am mai... 

— Tu să taci înaintea mea, că n-ai căpătat acelea-nvăţături în 
casa mea. Nu mai sta, ia-te şi te du, că te tai cât eşti de mare, 


aşa să ştii! — şi ţine mereu arătătorul spre uşa deschisă. 

Burcuş s-a furişat afară - o fi simţit şi el semne de furtună. 

— No, lasă-te, nu mai fi aşa, zice Furcoi într-o doară, să rupă 
tăcerea. 

— Să-ţi ţii gura şi tu, că voi, bărbaţii, mima atâta ştiţi, sa 
ciufu- liţi şi să vă duceţi p-aci-ncolo. 

— Da dacă l-o luat căâtană aşa fără veste, tu nu pricepi? 

— N-o fost iertat să se atingă de ea, şi gata! 

De furioasă, trânteşte spălătoarea sub sobă şi blidul îl împinge 
cu un pumn până se opreşte în perete. 

— lacă întarniţ calul şi mă duc - şi Culuţ porneşte spre grajdiul 
din sus de casă, uitând să-şi mai ia pălăria. 

Ghiuţ se apropie de Mărie şi întreabă sfios: -Nănaşă, să mai 
strâng laptele ce-o rămas de Burcuş? Mărie tresare şi îşi ridică 
ochii plânşi din colţul maramei. 

— Mă, mie altul să nu-mi mai zici nănaşă, fără să-mi spui 
moa- să, că eu îs mama lui tată-to, aşa să ştii! 

Ghiuţ se trage speriat înapoi şi se aşază pe laviţa din faţa uşii. 
Mărie se aşază din nou pe lavita de lângă sobă şi începe să 
plângă, apăsându-şi colţul năfrămii pe gură. 

— Să nu spui tu vorbă legănată la nime-n lume şi să stăm lao- 
laltă ca două străine atâţia ani! Da cum ai avut tu puterea aceea 
să ţii în tine atâta amar de vreme? 

Hohotele izbucnesc ca după ruperea unui zăgaz şi Mărie îşi 
as- cunde faţa în colţul broboadei care s-a deznodat. Furcoi s-a 
aşezat pe laviţă lângă Ghiuţ şi stau ca doi muţi. Ghiuţ se lipeşte 
de el şi îl ţine strâns cu amândouă mâinile. Chiar dacă n-ajunge 
să-l cuprindă peste piept, îi e destul să-şi rezeme capul de mâna 
lui. Se uită amândoi la cele două, cum plâng, una pe o laviţă, 
cealaltă pe cea din faţa lor, ca două învrăjbite, într-un târziu, 
Ghiuţ ridică faţa spre urechea bunicului, care şi-o apleacă să-i 
fie mai aproape. 

— Ţie cum să-ţi zic: nănaş, ori moş? 

— Aceea cum îţi vine ţie mai bine, că noi, bărbaţii, ne 
împăcăm mai uşor, nu ca muierile - şi întinde arătătorul spre 
ele. Ghiuţ îşi lipeşte capul de pieptul lui, se uită şi el la cele 
două, apoi prinde a chicoti încet. Ssst! — şi Furcoi îl strânge cu o 
mână spre el şi pune arătătorul dinaintea buzelor. 

Ghiuţ se linişteşte şi stau amândoi încleştaţi pe laviţă. Se 


aude un tropăit prin curte şi glasul lui Culuţ. 

— Moşule, laşi-mă să mă duc şi eu cu tăticul? 

— Da cum să nu! — şi se scoală să se ducă spre uşă. 

— Tată, am uitat colopul. Să-mi iau şi pieptarul? — întreabă 
din curte. 

— la-l dară, că pe sară-i răcoare. Se duce’ în cealaltă odaie, se 
întoarce cu ele în mână şi iese în curte. la-l şi pe Ghiuţ cu tine, 
să ai putere mai mare. 

Râd amândoi, cu ochii la Ghiuţ ce aşteaptă dinapoia lui Furcoi. 
Culuţ pune un picior în scară şi se urcă în şa, apoi Furcoi îl ia pe 
Ghiuţ de subţiori şi i-l aşază dinainte, lângă oblânc. Culuţ îi 
cuprinde cu o mână peste mijloc şi cu cealaltă trage de frâu. 
Calul porneşte spre poarta închisă. 

— le, mă, uitam ce-i mai de lipsă, bat-o focul ei! — şi Furcoi 
fuge în casă, iese cu o cheie în mână şi descuie cămara de unde 
se întoarce cu o strecuţă în care se zăreşte dopul unei sticle, îi 
leagă baierile de încârligătura oblâncului, apoi se duce şi 
deschide poarta. Culuţ cârmeşte de frâu şi calul porneşte cu cei 
doi. Arunci la baie îi veni mâne. Oare întorci-te pe sară, ori?... 

— Ba mă-ntorc, n-am ce zăbovi atâta. Venim cam pe cdnd să 
slobozim vacile. 

— Atunci ieşiţi de una acolo la sura din Plaiu şi cohoi/l|i po 
«ară. Aşa-i mai bine. 

Cei doi s-au depărtat câţiva paşi. Ghiuţ întinde o mfliift stt 
apuce frâul. 

— Lasă-l la mine, că şi eu îl ştiu purta. 

— Da de unde mai ştii şi-aiasta? 

— Dac-am ieşit călare până în Măgura Plaiului pe calul 
nănaşului, no, pe calul nost de ce să nu ştiu? 

— Şi nu te-o trântit? 

— Pe mine? N-are el inima aceea, după câte coji i-am dat să 
ronţăie! 

Cotesc la stânga şi apucă în susul văii spre Corabia. Furcoi stă 
în poartă şi se tot uită după ei, până ce nu se mai zăresc după 
cotul drumului. 

XIX 

de când i se întorsese feciorul, Furcoi se pomeni că-i altul. Mai 
semăna el cu cel vechi pentru cine îl cunoştea bine, dar chiar pe 
vecini îi lovea mirarea de cât se prefăcuse de la o zi la alta. 


Când se băga pe baie la ori, târşejii se pomeneau cu el 
arătându-le cum să lovească o împunsătură a vinelor pe care 
nimeni nici măcar n-o visase. Unii mai mormăiau neîncrezători, 
dar Furcoi le arăta pe dată că are dreptate şi din trei mişcări 
făcea proba la şaitroc. 

— Văzut-aţi, mă, că-i aşa cum spui eu? Acia se dă hontu şi 
fontii, cum o zis cela şi cela. 

Ce-au scos atunci de pe baie, i-a făcut pe toţi să clatine din 
cap, cum se duceau la cămară numai cu buzunarele grele. Părea 
că s-ar fi strâns tot bunul lumii pe ortul de la Fauri. Câteodată, 
Furcoi mai adăsta pe şteolnă să se uite la căptuşeala de lemn. 
Mai ciocănea în cerime cu ciocanul de spart bolfii, să vadă, nu 
sună cumva a lemn găunoşit ori putrezit, cu coada mai scociora 
pe după stâlpii de sus- ţinere şi ca din senin mai cădea câte o 
ştiută cu cristale atât de fine, încât părea toată numai ace 
subţiri de cuarţ înnădite la vârf cu firicele de aur. O tot întorcea 
pe o parte şi pe cealaltă şi îşi petrecea degetele peste vârfurile 
aurite şi-i venea să ofteze de plăcere, simțind atâta mâncărime 
dulce în buricele lor. 

— Aiesta-i norocul meu pe ziua de azi, se Mea apoi în faţa bă- 
ieşilor, vârându-le ştiufa pe rând sub nas, să se minuneze şi ei. 

Toate îi umblau numai cu plinul, anume să poată face o nuntă 
cum n-au mai pomenit buciumanii. Ştiind bine din probele la şai- 
troc cum cearcă piatra, nu s-a grăbit să ia de pe şteampuri în 
întâia sâmbătă, a mai lăsat să se strângă şi măcinişul din a doua 
săptămă- nă. Când a văzut Mărie cât aur a ieşit din cocoloaşele 
puse pe rând 

în tigăiţa de pe jarul sobei să iasă mercurul prin cârpă, şi-a 
pus mâinile în cap: 

— Tulai, Doamne! Ai grijă, mă, să nu bolunzăşti de-atâta... 

— Ţine-ţi gura cu-a tale, i-a retezat-o, şi cam mânios, după 
cum s-a uitat de ponciş la ea. Vezi bine că ne dă Dumnezău s- 
avem cu ce gata ospăţul lui Culuţ, cum i se cade după atâţia ani 
de cătănie. 

Luni dimineaţa, a prânzit pe săturate, s-a îmbrăcat de dumi- 
necă şi a pornit călare la Abrud. 

— Mă, să viu şi eu cu tine, dacă duci atâta aur, nu cumva... 

— Ba şezi acasă, că nu-s de ieri de-a-altăieri, cum o zis cela şi 
cela. Şi spune-i lui Culuţ, dacă vine de la şut, să potcovească 


calul la căuaci, că-mi trebuie mâne. 

Şi-a îmboldit apoi calul cu căicâiele şi a ieşit pe poartă, fără să 
mai aştepte vreo întrebare. Mărie a rămas încurcată, neştiind ce 
vrea el mâine, tocmai marţi, dar şi-a mutat repede gândul, 
zicându-şi că nu se amestecă în treabă de bărbat. 

Când a ajuns la Gura Cerbului, a oprit calul la crâşma lui Viruţ 
Dandea, tocmai la întâlnirea cu drumul ce vine de la Zlatna 
peste Dealu Mare. Dintru întâie, se gândise să se oprească la 
întoarcere, dar şi-a tras repede pe seamă că e mai bine acuma - 
ştia el de ce, 

— Măi Viruţ, ian hai o ţâră mai încoace, strigă peste poartă, 
înălțându-se în scări. Dincolo de poartă se ivi o pălărie teşită la 
vârf, doi ochi şi o jumătate de nas, cât treceau peste vârful 
porţii. Aş avea ceva treabă mare cu tine pentru nişte vin. 

— Cam cât? 

— Ei, Ceva mai mult, cam două buţi, cât ar trebui pentru un 
ospăț de-acela pogan, aşa cam cincizeci-şaizeci de ferii, da vin 
de cela bun, mă, de-aceef. M-aş ruga de tine, că tu ştii rândul p- 
acolo din Şard până-n Cricău. Vii şi tu la oraş? 

— Viu, viu, numa să prânzesc. 

— Atunci ne-ntâlnim. Acolo şi până atunci te mai gândeşti. 
Numa să nu-mi ceri mult, mă! — şi ridică arătătorul, în vreme ce 
clătină de frâu şi calul porni dintr-odată, făcându-l să-şi plece 
bus- tul înapoi, îl lăsă pe crâşmar râzând şi zicând ceva ce n-a 
mai putut prinde din paşii grăbiţi ai calului. 

La cămară la Abrud n-a zăbovit cât se aştepta el cu atâta aur. 
După ce a primit zloţii de aur şi coroanele de argint, le-a potrivit 
pe fiecare în cele două pungi mari de piele, cu băieri la gură, 
una având şi nişte urechi metalice prin care se putea petrece 
inelul lacătului, dar acuma nu mai avea nevoie. 

S-a dus mai întâi la brutarul din cornul pieţii, să-i plătească 
pâinea pentru nuntă. 

— Să vii cu căruţa duminecă dimineaţa şi să scoţi din cuptor 
numa sâmbătă, aşa, pe la miezul nopţii, să fie pupul cald pe 
când soseşti la Izbita. 

l-a fost mai greu cu brutarul să socotească, întâi, cât de mare 
să fie un pup. Brutarul a priceput mai repede ce vrea Furcoi cu 
nunta lui şi şi-a însemnat pe hârtiuţă să fie pituţa cam cât 
mănâncă un bărbat, adică un băieş la o mâncare, astfel ca 


fiecare să fie cu pu- pul lui, moale când îl apeşi cu degetul, apoi 
să se umfle iarăşi cum a fost. „Făină de nula!” - a rostit brutarul, 
ridicând două degete, fără ca Furcoi să priceapă de ce a fost 
nevoie de două degete, poate aşa după calităţile făinii. Mai mult 
s-au ciorovăit la numărul pituţelor. La nuntă vor veni izbiţenii, 
cam doi-trei de toată casa, apoi şi din celelalte Buciume câţi va 
chema, asta nici el nu ştie să spună acuma, în cele din urmă, a 
rămas să-i aducă opt sute de piuite; cres- cute bine, de să le 
mănânci cu ochii. l-au plătit dinainte, fără să se mai târguiască, 
aşa şi-a pus în gând când a plecat de acasă. Să ţină minte şi 
abrudenii vremea când a avut Furcoi nuntă. 

S-a dus apoi pe la măcelarul la care umblau buciumanii mai 
mult şi i-a plătit un june şi un porc, să le taie el cum ştie mai 
bine, carnea s-o împartă pe feluri şi s-o aducă pe duminecă 
dimineaţa cu căruţa lui ferecată Cu care umblă în târgul de vite 
după cumpără- turile lui. 

— Şi pielea juncului s-o dau aci peste drum la argăsit? 

— Aceea fă ce vrei cu ea! — şi Furcoi a lepădat cu mâna, ca 
omul care nu se mai uită la toate nimicurile. 

— Şi bucătar ştiu eu pe unul care se pricepe bine... 

— Nu-i de lipsă, că este acolo la Abruzel o femeie care ştie 
cum le cade bine buciumanilor, cam tot pe ea o cheamă la 
uspeţe. Ea face şi cocături câte trebuie, pogace de-aceea dulce 
şi cu piper şi ce mai bagă, fel de fel. Că vin multe acolo, cine le 
ştie rândul, a adăugat, ca să-l îmbuneze pe măcelar că îi refuză 
oferta, poate cu dedesupturi. 

Se făcuse amiazi pe când s-a îndreptat spre crâşma lui Tutuc. 
L-a găsit pe crâşmarul Viruţ tocmai la masa de lângă uşă, poate 
anume să nu-l facă uitat. 

— Numa cât ce sosii şi eu - şi Viruţ îi arătă cu mfinn snmnul 
din cealaltă parte a măsuţei.s 

— Ţie nu ţi-i foame? — întrebă Furcoi, aşezându-se încet, cu 
ochii după fata care strângea sticlele şi paharele de pe mese... 
Numa aşa o ţâră, că-mbuci bine acasă, răspunse pe jumătate în 
glumă, ca să se pornească amândoi pe râs. 

A cerut fetei să le aducă la amândoi câte o porţie de carne 
friptă, „proaspătă”, cum o botezaseră cofâriţele Abrudului, ca 
să-i momească mai uşor pe trecătorii flămânziţi din satele 
ținutului. Până să le sosească friptura, Furcoi a scos o pungă să 
plătească şi vinul de nuntă, să fie toate în rând înainte de a 


togmi şi lăutarii Abrudului (şi până e cu capul limpede, i-ar fi 
suflat la ureche Mărie, dacă ar fi lăsat-o să vină şi ea). l-a 
numărat zloţii pe rând, împingându-i apoi cu mâna spre Viruţ, ca 
să-i numere şi el. La urmă, Viruţ a dat din cap că e întocmai, 
apoi i-a vârât în buzunarul di- năuntru al laibărului, să-i simtă 
mereu când îşi petrece mâna peste piept, cum îşi făcuse năravul 
cine ştie de când, poate înainte de a crâşmări la răscrucea 
drumului spre Bucium şi Zlatna. După ce au mâncat, au ieşit 
amândoi să mai umble prin târg după câte nimicuri. La o şatră s- 
au despărţit, Furcoi punându-se să scormonească prin grămada 
de jucării ale unui meşter sas din Sebeş care îşi făcuse vad la 
târgul Abrudului. La urmă, a ales un cocoşel cu coadă aurită pe 
care dacă suflai, cutcureza ca un pui când dă şi el a cânta. 

— Da un ceas cu cuc n-ai? Să fie aşa, mai micuţ, adăugă la 
urmă. 

— Mi se pare că mai am unul, vino-n cela rând, că ţi-l aduc, 
acuma am uitat, se vede c-am plecat cu graba. 

1l-a plătit şi l-a vârât în buzunarul laibărului, dacă a uitat să-şi 
ia strecuţa din oblâncului tarniţei. Apoi s-a întors pe la 
potcovarul ce îşi avea fierăria la capătul unui pod peste Valea 
Abrudului. 

— Măi, ai tu potcoave de celea mândre pentru calul meu? 

— Am, cum să nu, iacă-le aici, alege-ţi de care-ţi place. Şi i-a 
arătat peretele plin de potcoave înşirate pe sârme prinse dintr- 
un capăt până-n celălalt. 

— Ai, mă, nici la Viena nu găseşti de-aiestea, s-a făcut a se 
mira Furcoi dând din cap. Meşterul i-a aruncat numai o uitătură, 
cum era aplecat pe o roată să-i prindă raiul încins, de ieşea fum 
din obede, ajutându-se de nişte cleşte lungi şi lătăreţe. Se 
cunoşteau de mult, mai ales ca o vreme la el îşi ascuţea dălţile 
cu care bătea găurile la ori. 

S-a întors la crâşma lui Tutuc şi a intrat în curtea lunguiaţă, 
unde stăteau priponiţi caii buciumanilor în lungul unei iesle cât 

ţinea gardul, Calul şi-a întors capul spre el şi a grohăit ceva 
înfun- dat, de părere de bine că a venit tocmai la vreme. „[i-o fi 
sete, mă” şi l-a bătut cu palma pe grumaz, apoi a deznodat 
cureaua frâului şi a ieşit cu el până la fântâna cu vălău din 
marginea vflii, fftcută pentru abnideni de la margine, care îşi 
mai ţineau câte o vită. A scos pe rând apă cu găleata sfl o 


soarbă calul din vălău, până ce şi-a ridicat botul cu apa 
ciuruindu-i pe la colţurile gurii, semn că s-a săturat. Cu un drum, 
n trecut şi pe la magazinul de cereale al unui ighian, mutat la 
Abrud după revoluţie, cu lăzile pline de porumb şi de ovăs, 
câteodată şi cu grâu adus cu căruțele de cei de pe şesul 
Mureşului, A cumpărat ovăs cât a încăput în traista desfăcută 
din oblânc, apoi s--a întors la crâşma lui Tutuc, unde i-a legat de 
pociumbul lui, a umplut streciiţa de atârnat în cap cu ovăs şi i-a 
legat-o peste cureaua frâului, să ronţăie în voie. „Aşa, satură-le 
de ovăs, să ştii şi tu c-ai venit la cămară cu stnpânu-to” - şi l-a 
bătut iarăşi cu palma peste grumaz, ca să fie cuminte şi să nu-şi 
fiica primejdie cu caii vecini, Apoi s-a mai dus pe la alţi meşteri 
să întrebe de mai multe, cum îi veniseră pe rând în minte, după 
ce schimbase aurul la cămară, podele venind şi ele cam o dată 
cu umplerea pungii. 

Fira pe la ojină când s-a întors la crâşma lui Tutuc. Căldura 
zilei de iunie se mai stâmpărase, mai ales că se stârnise un vânt 
din susul văii, anume să măture din gunoaiele târgului, întâi, s-a 
dus la cal şi i-a umplut din nou strecuţa cu ovăs, apoi a intrat în 
crâşmă. Lumea se mai rărise, mulţi buciumani plecaseră, dar 
veniseră alţii pe care nu-i văzuse dimineaţa, îi păru bine când îl 
zări pe Coleşeriu la masă cu unul din Muntari, un lungan şi 
jumătate. 

— Mă, staţi şi voi cu mine? Cei doi se uită la el, fără să pricea- 
pă. Vreau să arvunesc banda aiasta pentru uspăţul lui Culuţ. 

— Mă loane, ia tu sama bine, c-aiesta-ţi cere mult s-o duci tu 
pe Izbita, c-aieştia-s ţigani de ceia domnoşi, n-or cântat decât 
aici la cine i-o plătit bine, fără să se uite cât scot din pojinariu, şi 
Coleseriu îi prinse mâna întinsă peste masă, cum se aşezase 
tocmai în faţa lui. 

— Mă, nu mă-nvăţaţi voi pe mine, că nici eu nu-s de ieri, de 
alaltăieri, cum o zis cela şi cela. Doară acuma noi suntem 
domnii 

Tutuc se apropie de ei şi puse o „pereche” pe masă, cu trei 
pahare. 

— Mai adă unul, ceru Coleseriu. 

(r Pentru cine, mft? — întreabă Furcoi. 

— Pentru Todor Crâsnic de la Poieni, rămase aci din sus la 
bolln lui Faur, să-şi pună curele nouă la frâu şi vine şi el deloc. 

De-abia sfârşi vorba şi Todor Crâsnic intră pe uşă, venind 


drept spre ei. 

— Am ştiut după cal că trebuie să fii şi tu p-aici - şi-i întinse 
mâna. 

Goliră câte un pahar şi mai schimbară câte o vorba. Furcoi era 
mereu cu ochii la uşă şi, din când în când, bătea cu degetele în 
masă, poate de nerăbdare, într-un târziu, se întoarse spre 
crâşmar. 

— Măi Tutuc, da banda aceea când drac mai vine? 

— Deloc, deloc, da mai au şi ei câte-o încâlceală. 

— Drace-ncâlce-i pe toţi, doară ştiu ei bine că azi îi luni, zi de 
târg şi de adălmaş. Apoi se întoarse spre Crâsnic: Bine că te 
găsii, Tbdore, altfel trebuia să fac un drum până la Poieni la tine. 

— le, că nu ştii unde stau! Cei de la masă pufniră în râs. Da 
ce-i baiu? — se prefăcu a nu bănui nimic. 

— Ai auzit că dumineca ce vine se cunună Culuţ şi te-aş pofti 
să le ţii de nănaş, tu cu Salvina ta. 

— Mă, trebuia să-mi spui tu mai din vreme, să ne gătăm şi noi 
de cinste, cum îi obiceiul - şi Todor se uită la el cam pe furiş, 
poate nu-i plăcea ceva sau numai se prefăcea. 

— Da ce cinste? lacă nimica, face şi Salvina ta nişte pogace 
de ceea pe când coace pita-n cuptor şi-i gata. Şi mai vine plata 
la popa şi la cantori, altă nimic. Că vine fără cinste, fac aşa, să-şi 
petreacă buciumanii, de bucurie c-o venit Culuţ. 

— Aha, faci nuntă domnească, cum vine vorba. Bine dară, să 
văd mai întâi ce zice Salvina, apoi! — şi se făcu a râde. 

Furcoi îi căută în privire să vadă cât anume e glumă goală, 
dar Todor îi apucă mâna şi i-o clătină, semn că învoiala e gata. 

— Ştii, Todore, să nu te mânii pe mine că-ţi spui, iacă aci-i şi 
nepotul lui Mânase, gândul dintâi mi-o fost să chem nănaşi pe 
doamna noastă cu Mânase, că s-o tot făcut vorbe că-i dau 
drumul din temniţă, iacă are mai bine de trei ani de când zace 
acolo. Da poate ai auzit şi tu, şi mi-o spus şi mie chiar arvocatul 
aiesta, june- rele popii nost, c-o fost el pe la Sibiu şi pe la 
Bălgrad acum vreo săptămână şi-o aflat că tribunalul pregăteşte 
procesul aşa, mai mult de formă, să-i poată da drumul, da nu 
mai are voie să mai vie p-aici. 

— Oare de ce, mă? Doară de-acuma s-o tapat iobăgia, întrebă 
Coleşeriu. 

— Cine ştie, mă Gheorghiuţ, ce au în capul lor domnii ceia 
mari. 


— Ceia din Viena, nu aieştia mai micuţi, c-aceia îs unşi cu tot 
felul de unsori, se amesteca Todor. 

Prins cu vorba, n-a băgat de seama când a intrat pe uşă 
Uşurelu, capul muzicanţilor care lunea cântau la crâşma lui 
Tutuc, sâmbăta şi dumineca la cea din piaţa, dacă nu erau 
cumva arvuniţi la vreo petrecere. Se mai înfiripaseră încă două 
tarafuri în oraş, dar cel al lui Uşurelu era cel mai mare, din 
doisprezece lăutari, şi avea faimă veche printre băieşi încă 
înainte de revoluţie. Furcoi îi făcu semn cu mâna să se apropie. 
Uşurelu vorbi ceva peste tarabă cu crâşma- rui, apoi se apropie 
de masa bucâumanilor şi dete mâna pe rând. 

— Unde ţi-s ortacii, să trageţi o cântare ca să umble paharul 
mai iute? — îl apucă Furcoi de mânecă. Uşurelu spuse ceva 
îngăimat şi se uită spre uşă, pe care tocmai intrau alţi trei 
muzicanți. 

Uşurelu era micuţ de statură şi slab, părea că l-ai putea sălta 
într-o mână, de aci îi venise şi porecla, dar un viorist neîntrecut 
la cei treizeci şi ceva de ani ai săi. Ceilalţi erau aproape toţi mai 
bătrâni, el şi-i alesese anume să-i fie parte bună, după ce 
ajunsese vestit cu arcuşul pe care îl purta peste corzi de părea 
că nici nu le atinge (de aceea unii socoteau că de-aci i-ar fi venit 
porecla). 

— Hai, strângeţi-vă iute, c-avem şi ceva adălmaş, îl îndemnă 
Furcoi, scuturându-i mâna. 

Uşurelu se apropie de unul mai tânăr şi îl trimise undeva. Cel 
trimis plecă în fugă şi veni degrabă cu cei întârziaţi. Furcoi se 
duse după tarabă la crâşmar, de unde se întoarse cu un blid 
adânc de lemn în care acesta se obişnuise să-şi ţină mărunţişul. 
Cei de la masă se uitară miraţi la blidul înnegrit de vremi, apoi la 
Furcoi. Acesta făcu semn lui Uşurelu să vină lângă el, apoi 
scoase punga plină cu coroane de argint şi o deşertă în blid, 
umplându-l cu vârf. 

— lacă fac târg aşa: să-mi cântaţi cu banda ta trei zile şi trei 
nopţij una de azi până mâne şi două de duminecă de la amiazi 
până marţi la amiazi la uspăţul feciorului meu la Izbita. 

— Şi câtă plată? — întrebă Uşurelu, uluit de o veste atât de 
ne- aşteptată. 

— Cum câtă? Aiasta cereţi voi mai întâi, c-aşa se face 
târguiala! Uşurelu dădu din mâini a nedumerire şi se uită spre 


ceilalţi să-l ajute. Muzicanţii se strânseră pe dată lângă Furcoi. 

— Să ne gândim, că n-am cântat aşa niciodată, se codi 
Uşurelu, uitându-se la tovarăşii lui, rămaşi tot atât de uluiţi. 

— Ce să ne mai socotim atâta, eu zic să facem târgul uşa: 
fiecare să-şi ieie din blind atâtea coroane câte poate prinde într- 
o maiift. Du s-o împlânte mima o dată, nu-i slobod a doua onrA. 
Şi ce picA din mână, iară nu-i slobod să mai ieic rămâne n incul 

Printre toţi s-a stârnit un fel de zumzet, ca şi cum ar fi năvălit 
o grămadă de bondari. Tutuc s-a sculat şi el de după tarabă şi a 
venit lângfi Furcoi, trăgându-şi un scaun de la masa vecină. 
Buciumanii se uitau că/ând când la Furcoi, când la lăutari şi li se 
părea că se ridică scaunul cu ei, ftloşi că numai un buciuman se 
poate grozăvi într-atâta. Lăutarii tot şuşoteau între ei, câte unul 
răspundea mai repezit, altul tăia văzduhul cu mâna răstită, iar la 
unii se iviseră boabe de sudoare pe la tâmple şi pe frunte. 
Chibzuiala era grea dacă grămada din blid le ftcea cu ochiul: 
până şi un mort ar fi înviat dacă ar fi poftit să se înfrupte dintr- 
atâta, dar ei cântaseră la nunţi şi petreceri pe sate şi de când cu 
revoluţia buciumanii băgaseră groaza în toţi abrudenii, Şi cum ei 
erau cei mai fricoşi, nu le era deloc uşor să zică da sau nu. Până 
la urmă, a învins totuşi lăcomia şi Uşurelu a dat din cap că 
primesc învoiala. 

— Da vă spui încă o dată, că nu-i slobod decât o dată să 
împlân- taţi mâna în banii din blid şi ce pică, gata! — rămâne la 
mine. Şi Tutuc şi cu iestia ortaci, ales Todor care-o fi nănaş, îs 
martori să nu avem vorbe la urmă, cum o zis cela şi cela. 

Uşurelu dă iarăşi din cap, iar Furcoi mută blidul mai spre mar- 
ginea mesei să le fie mai la-ndemână. Tutuc îşi apropie scaunul 
de cealaltă parte, dând din cap şi zâmbind când la Furcoi, când 
la buciumani. Apoi Furcoi face semn şi cel dintâi îşi împlântă 
mâna Uşurelu. Cu degetele lui mai lungi şi subţiri, pare că a 
prins destule coroane, căci după ce ridică palma încleştată, 
repede o întoarce, nu cumva să-i mai cadă ceva. 

— E, şpiculant şi gata! — strigă Furcoi râzând. Rând şi ceilalţi, 
cu ochii la viorist, care şi-i numără golindu-i în cealaltă palmă. 
Apoi vin la rând ceilalţi. Cel ce întinde mâna spre blid se uită cu 
ochi aprinşi, învăluit de un fel de spaimă, când apucă din 
grămadă îşi ţine răsuflarea, apoi smâceşte mâna încleştată, ca 
şi cum l-ar frige la degete. Câte unul îl sileşte lăcomia să strângă 


prea tare şi tocmai de aceea monedele nu se îngrămădesc cum 
ar trebui între degete, încât multe cad îndată ce ridică mâna. 
Unul a vrut chiar să se repeadă după una căzuta la piciorul 
mesei, dar Furcoi i-a prins mâna: 

— Nu-i slobod! — şi o apucă el să o pună înapoi în blid, După 
ce s-au înfruptat toţi, se strâng grămadă în colţul crâş- mei, 
unde aşteaptă ţambalul acoperit cu o pânză ponosită şi contra- 
basul rezemat de perete, şuşotesc între ei şi mai aruncă din 
când în când câte o privire spre masa buciumanilor. Se vede că 
abia acum 

s-au socotit mai bine şi s-au ales cu mai puţin decât li se 
năzărise la început. Cei de la masă au tot aşteptat până când 
Furcoi le-a strigat: 

— Da haideţi odată şi trageţi-ne ceva drac, ce mai aşteptaţi 
atâtea îmbiete? Uşurelu a venit singur, cam plouat, încât Furcoi 
i-a luat-o înainte: Vă ţineţi înceluiţi? Da şi banu-i ban, coroană 
de argint, mă! 

Da, da şi trei zile şi trei nopţi îi mult... 

— Stai, că n-o fi el chiar trei nopţi, că mai trebuie să şi 
dormim. Şi poate că la urmă, dacă vă purtaţi bine, mai pică el 
ceva! Nu-s eu acela om să trag şapte piei de pe voi, cum o zis 
cela şi cela, doară ne cunoaştem o ţâră. 

Uşurelu se întoarce şi toţi îşi scot instrumentele, iar doi inşi 
ajută să împingă tambalul mai spre mijlocul odăii. Dintr-odată, 
apoi, odaia se umple de sunete dulci şi molcome, ca trimise de 
pe tărâmul Frumoaselor. Uşurelu îşi poartă arcuşul cu zvâcnituri, 
în vreme ce rnâna îi alunecă sus pe pieptul viorii să scoată 
ciripituri mai ascuţite decât păsările cerului. Voia bună îi furnică 
dintr-odată pe toţi. Buciumanii ascultă ca împietriţi, lăsându-şi 
doar ochii să zâmbească de voia lor. Uşurelu ştie că buciumam 
lor trebuie să le zică la început cântarea Negrilesii, întâi lină, 
apoi vijelioasă, iar la sfârşit iarăşi lină, ca după o grindină din 
care au mai rămas doar slabe adieri de vânt. Glasul răsună întâi 
lung, ca o chemare din tul- nic, apoi se înalţă sus de tot, cam cât 
se ridică ciocârlia deasupra Corăbiei ca să-şi depene ţirlicăturile, 
de unde se năpusteşte vije- lioasă, dar se opreşte pe rând, ca 
din treaptă în treaptă, nu cumva să-şi frângă aripile de la atâta 
înălţime. Valurile se ridică iarăşi, apoi scad şi se pierd, pentru ca 
să se înalțe din nou mai furioase şi la urmă să se împrăştie spre 


zări, risipindu-se aidoma unor firicele de nisip din care nu se mai 
alege nimic. La urmă, Uşurelu trece într-o țarină aprinsă, plină 
de clătinaturi ce se subţiază spre sfârşit ca nişte scânteiuţe abia 
aprinse pentru a se stinge dintr-odată. Pare că arcu- şul ar tot 
scoate dintr-un caier cât o movilă numai câte un smoc pe care l- 
ar tot scărmăna în scame din ce în ce mai subţiri - până s-ar 
face una cu nimicul, în junii lui, clarinetul, apoi violele, ţambalul, 
violoncelul şi contrabasul stârnesc un uragan care macină 
firicelele scăpate de sub arcuşul lui Uşurelu, pentru a le 
zburaturi în toate părţile, până le lipesc de urechile 
ascultătorilor. Din dârdâiturile lor coboară o pace lină care îi 
ţintuieşte locului pe cei de la mese. Sufletele se cuminecă 
aţipind din boarea sorbită de urechi lacome, 

365 

pe care ochii n-o pot vedea, altfel» r tw? bi pe data de 
dulceaţa lor ful- gerătoare. Odaia se umple întruna, desimea se 
face tot mai grea şi ar fi gata să pocnească, dacă Uşurelu n-ar 
curma la vreme zicala cu trei apăsări pe câte două corzi... 

Printre pahare de vin îndoit ou borviz şi clătinările tararului lui 
Uşurelu, vremea trece ca unsă. Vorbele se iscă arareori, mai 
mult sa ştie că n-au amuţit de-a binelea de atâta vrajă. De lao 
vreme, lucrătura vinului pe dinăuntru începe să bulbucească, 
Ochii prind a sslipi mal tare, urechile se tulbură mai adânc şi 
gândurile se mută mereu mai sus. Zicala înţeapă prin trunchiul 
omului cu împunsături dulcii, stârnind la urmă poftă la 
îmboldituri de toate felurile. Deodată, Furcoi sare ca muşcat şi 
arată lui Uşurelu peretele din fundul odăii: 

— Mă, cântaţi ea din brad! 

Muzicanţii ştiu figura, pentru că au deprins-d din bătrâni, de la 
cine ştie câte rânduri de abrudeni, după ce dădeau aurul la 
cămara. Uşurelu se opreşte şi se apropie de masa mare din 
fund, ceilalţi aşază peste ea o masă mai mică, iar peste ea un 
scaun. Uşurelu se urcă pe rând, ajutându-se de câte un scaun, 
pe masa mare, apoi pe cea mică şi de pe aceasta pe scaunul din 
vârf- aproape sa dea cu capul de tavan dacă n-ar fi micut de 
statură. Mai jos, pe masa mică, stau clarinetistul şi celălalt 
viorist, pe scaunele de pe masa mare cei doi secunzi, bracistu! 
şi violoncelistul, iar jos, lângă masă, tamba- lagiul şi 
contrabasistul. Când încep zicala, pare că ar cânta tot peretele 
din fundul odăii, iar sunetele ca alunecând în straturi unele 


deasupra altora, cele subţiri sus de tot, iar drâăngănelile 
contrabasistului abia târându-se pe pământ, înţepăturile prind a 
muşca mai des, fără voie buciumanii dau a clătina din umere, 
parcă i-ar îmboldi cineva nevăzut. 

— Sus, mă! — strigă Furcoi, nemaiputându-se ţine locului, 
înce- pe a tropăi prin odaie păşind înainte, cu dreapta ridicată, 
să se ştie că acum el e cârma lumii. Tropăie şi sare într-un 
picior, ca şi cum ar vrea să prindă cine ştie ce nălucă năzărită 
numai lui. Jucătorii se fac lanţ unul după altul şi ocolesc astfel 
masa cu scaunele, facând-o să se clatine împreună cu sticlele şi 
paharele umplute pe jumătate. 

— Aşa, mă! — se aude din gura lui Furcoi. Buciumanii macină 
din picioare şi merg mereu înainte să ajungă cine ştie unde, 
poate până pe ceea lume. Mai sus, mă, mai sus! — strigă iarăşi 
şi ridică amândouă mâinile, ca şi cum le-ar preface în două aripi 
pe care să poată pluti deasupra tuturora. 

Cei din urma lui le întind şș; ei, cât mai drepte, sa fie cât mai 
lungi. Apoi Furcoi prinde a le clătina spre stânga şi spre dreapta, 
poate ea să nu se lovească de cine ştie ce cloambe nevăzute 
ochilor, Deodată, duce două degete la gură şi şuieră atât de 
ascuţit, încât muzicanţii tresar ca loviți de pleasna unui bici. La 
un ocol, Furcoi îl zăreşte pe Tutuc stând după tarabă şi uitându- 
se cu nesaţ la jucători. 

— Mă, cela, cum te mai cheamă! Tu ce stai acolo ca o ciuhă? 
Hai, dracului, şi joacă şi tu, că şi pentru tine trage banda aiasta. 

Tutuc n-are încotro şi, de silă ca de voie bună, se prinde şi el 
în coada şirului de buciumam. Viorile smâcesc şi mai tare zicala, 
ferestrele stau să zăngănească şi odaia pare a se înăbuşi de 
atâtea huruituri de pe corzile cele groase. De la o vreme, Todor 
jerâsriic se luptă tot mai greu şi se trage înapoi la masă, ca mai 
bătrân, în scurt timp, şi alţi! se iau după el şi se aşază la masă, 
iar Uşurel u curmă zicala. Vrea să se coboare, dar Furcoi îi strigă 
să rămână pe loc şi trimite la ei pe Tutuc cu un rând de sticle şi 
pahare, să dea cei de jos la cei de sus. 

— Sft umble paharul cum umblă cărămida, de jos până sus pe 
zid, paharu cui v-o ftcut, că eu îs tata vost „aşa să ştiţi! — şi se 
porneşte şi el cu un pahar plin spre ei să ciocnească pe rând, 
urcându-se de pe scaun pe mese până la Uşurelu, apoi coboară 
pe la cei- lalţi până jos, unde îl soarbe dintr-o băută şi mută 


pălăria contra- basistului în capul instrumentului. Acolo să steie 
până la dimineaţă, să doarmă şi ea, săraca! Ceilalţi prind a 
hohoti, mai gros şi mai sub- tire, în vreme ce Furcoi îşi lasă 
pleoapele pe ochi, ţinând deschis abia cât să vadă unde pune 
piciorul până se aşază iarăşi la masă. 

Nici n-au băgat de Seamă că afară s-a întunecat. Coleşeriu se 
scoală să plece, de dimineaţă fiind de rând la baie, dar Furcoi îl 
tine de mânecă, să mai meargă barem un rând. Pe uşa de după 
tarabă intră soţia lui Tutuc, urmată de o fată, fiecare Cu câte o 
tipsie încăr- cată de farfurii, împrăştiind un miros de friptură 
arsă. Muzicanţii coboară pe rând din bradul închipuit, fac loc la 
masa mare ca să încapă toţi, dezlipind-o de la perete şi 
înconjurând-o de scaune. După ce au înşiruit farfuriile, cele două 
aduc blidele cu salată ver- de, coşurile cu pâinea tăiată şi 
tacâmurile. Cât ţine masa, nu se mai aud decât ţăcănituri în 
blide şi abia din când în când câte o vorbă, şi aceea mai şoptită, 
ca între vecini ce s-ar grăbi sft nu-şi piardă vrmea mâncând. 

Când au sfârşit, muzicanţii îşi clincanesc corzile să înceapă de 
ia capăt. Cât ce se aude țarina Abrudului, părea că s-ar lua la 
luptă stihiile pământului să se arate flecare că anume ea e mai 
mare decât toate. Furcoi nu mai poate sta pe scaun şi ar fi dorit 
să o dea pe sub mână pe nevasta lui Tutuc, dar ea s-a apărat că 
o doare un picior şi nu-i poate face pe voie. Furcoi s-a întors la 
crâşmar şi l-a prins de gulerul laibărului, 

— Bati-te, Doamne, tu nu ştii să crâşmăreşti cum îi legea - şi 
îl zgâlţâie, dar mai tare se face Tutuc a se clătina, plecându-şi 
capul în toate lăturile, de stârneşte râsul tuturor. Mă, tu artrebui 
să ai o ne- vastă aspră ca chiperiul, când o dai pe sub mână, să 
se-nvârtă ca prâs- ne'tul. Acuma joacă tu de musai în locul ei, 
calci-te o sută de nevoi! 

Şi se trag amândoi dinaintea muzicanţilor, unde încep să 
tropăie mărunţit, cu bătăi din palme deasupra frunţii. Se 
leagănă pe genunchi atât de unduios, că par două jucării 
mişcate pe un fir nevăzut. Joacă unul în faţa celuilalt să-şi facă 
pereche, dar mai mult să se aţâţe. Tutuc se lasă mai încet, să fie 
întrecut de Furcoi, aşa-i stă bine unei gazde de petrecere. Peste 
puţin, se ridică şi ceilalţi de la mese şi prind a juca tot aşa, unul 
către altul, pocnind din degete, apoi bătând din palme, în vreme 
ce tropăie şi izbesc podelele cu călcâiele potcovite să sară 


ţăndări din ele. Când Usurelu urcă țarina pe grumazul viorii, 
săriturile se iscă mai sprinten, braţele se întind în susul 
văzduhului şi cine s-ar uita de afară pe geamurile prăfuite, şi-ar 
închipui că ar vedea nişte stafii prinse în joc. 

De la o vreme, Coleşeriu nu mai poate sta chiar de i-ar da 
cineva tot bunul lumii, se ridică şi iese să-şi încalece calul către 
Izbita. Furcoi iese să-i ţină calul şi să-i spună ce şi-a adus aminte 
tocmai atunci, apoi se întoarce la cei râmaşi şi face semn lui 
Tutuc să le mai aducă un rând de sticle, tot aşa, pereche, vin cu 
borviz, cum se unge mai bine petrecerea, într-un târziu, se 
scoală şi nepotul lui Mâ- nase să plece la Muntarii lui. Furcoi îl 
ţine de mânecă, suflându-i ceva, apoi scoate din buzunarul de 
dinăuntru o batistă şi o desface pe masă. Ceilalţi se uită şi se 
miră, până ce Furcoi îşi scoate punga, îi deznoadă baierile, 
scoate un pumn de coroane şi le grămădeşte în mijlocul batistei, 
apoi înnoadă strâns colţurile două câte două şi la urmă o vâră în 
buzunarul celuilalt. 

— Aiesta să o dai lui unchiu-to Mânase şi spune-i că-i poftesc 
voie bună. Şi v-aştept p-amândoi la uspăţ. 

Apoi îl petrece şi pe el până afară, unde zăboveşte mai mult, 
poate să-i spună şi altele ce nu mai trebuiau ştiute de străini. 

Către miezul nopţii, Todor Crftsnic dădea semne de moţăiala. 
Mereu îi aluneca în piept capul devenit pesemne prea greu, apoi 
tresărea ca zgâlţâit de cineva. „Măi, să te calce nevoile!” - îşi 
vor- bea sie-şi, cfiznindu-se să-şi ţină ochii deschişi. 

— loane, eu mă duc să mă culc aci la nepotul până la 
dimineaţă, vezi tu că... 

— Mnl stai o ţară, că deloc cântă cocoşii. Se scoală de la masă 
şi se apropie de muzicanți, prinşi şi ei de toropeală pe scaunele 
lor. Uşurelule', acuma „A zorilor”, şi voi ceialalţi sub masă, 
cântaţi cocoşeşle! 

Uşurelu se scoală cu vioara în mână, pe când ortacii tui se 
îngrămădesc sub masă; rămâne numai contrabasistul să 
clămpăne corzile cele groase. Furcoi păşeşte pe lângă masă, 
împingând câte un picior sau câte un cot rămas prea în afară. 
Când viori. Stul începe tarina /orilor, se aud pe rând 
cutcurezăturile celor de sub mese. Câte unul ftice: chi-chi-ri-chii! 
— cât poate de subţire, lungtndu-şi gruma/ul. 

— Aiesta-i mima cocoşel, Todore! Oare tăiemu-i grumazul, că 


nu poate cânta de treabă? Şi se pun amândoi pe râs. Tac dintr- 
odată când răsună un cu-cu-ri-guu gros şi lungit la sfârşit şi 
oarecum în- nodat în gâtlej. Aiesta da, cocoş, nu glumă! — ş;i se 
pornesc iarăşi pe hohoteli. li ascultă mereu pe rând şi, când nu 
mai cutcurează niciunul, Furcoi strigă: Hai, acuma al doilea 
cântat! 

Ascultă, apoi râd de se prăpădesc. Din uşa odăii lor ascultă şi 
nevasta lui Tutuc, înecându-se de râs, încât trebuie să se 
sprijine de uşori. Muzicanţii se întrec să cânte astfel încât le mai 
scapă şi câte o bornăitură de altă hoală. 

— Aiesta trebuie puşcat, Todore, samănă a lup, bate-l 
Doamne! Uşurelu nu mai poate zice, se îneacă şi el de râs, 
noroc că ciupeşte contrabasistul în tact, bubuiturile cele groase 
acoperindu-l şi pe el. La sfârşit, vine ai treilea cântat al 
cocoşilor, când muzican- ţii nu se mai ţin de rând şi fac ca fel de 
fel de dobitoace. Pe toate le acoperă lătrăturile, groase ca ale 
unui dulău de stână şi subţiri ca ale unei javre care s-ar fi luat la 
încăierare. Cei ce ascultă nu-şi mai pot opri râsul, iar Furcoi sare 
ca muşcat şi zbiară: 

— Cuşti ne hoo! Apoi începe să bată din palme, semn că 
teatrul s-a sfârşit şi muzicanţii ies pe rând, scuturându-şi 
hainele. Acuma una de ducă și pe când se face ziuă, să fiţi în 
tălpi toţi aci! 

Lăutarii îi trag un fel de marş, Furcoi îl petrece pe Crâsnic 
până în uliţă, apoi se întoarce, dar peste câteva clipe iarăşi iese, 
aducân- 

du-şi aminte de calul legat în curte. Când se întoarce din nou, 
nu mai găseşte pe nimeni în odaie şi trece pe după tarabă la 
crâşmar în casă. Nu vrea sa doarmă înăuntru, mai bine afară în 
târnaţ, ca să-l simtă şi calul aproape aicea în loc străin. Tutuc îi 
aşterne un strujac umflat, iar peste el un lepedeu, mai multe nu- 
i trebuie. Furcoi se acoperă cu plocadele din tarniţa împinsă pe 
jumătate sub strujac în chip de pernă. 

Dimineaţa poate ar mai fi dormit dacă nu l-ar fi deşteptat 
stră- nutatul calului. L-a dus pe dată la fântână să-l adape, unde 
şi-a dat şi el cu apă pe faţă să se dezmeticească mai iute, apoi l- 
a întărniţat. Când a ieşit în uliţă. Uşurelu aştepta cu patru ortaci. 
De departe şi-au scos pălăriile şi au prins a clincăni din corzi. 

— Da ceia unde-s? — a întrebat Furcoi, după ce s-a săltat în 


tarniţa. 

Uşurelu s-a apropiat şi l-a privit rugător, cu ochii îndulciţi, 
frecându-şi mâinile, cu vioara strânsă subţioară. 

— Am socotit să venim numai noi cinci, ca mai tineri, să nu-i 
mai purtăm pe cei bătrâni atâta drum pe jos. 

— Mă, mă, aşa ne-o fost înţelesul? Şi nu v-am spus că încoace 
vă aduce căruţa? 

Uşurelu s-a mai frânt de şale şi a dat din umeri. 

— Aşa-i cum zici, dar aseară nu ne-am tras bine sama, am 
fost şi noi cam aşa - şi a făcut cu mâna pe la ureche un semn de 
învol- burare. Furcoi s-a uitat lung la el şi Uşurelu s-a ploconit 
din nou: Facem noi ca şi cum am fi toţi, pe cinste-ţi spun - şi şi-a 
apăsat dreapta pe piept. 

Furcoi n-a mai zis nimic şi şi-a îmboldit calul cu călcâile. Când 
au dat în uliţa mare şi au cotit spre Bucium, cei cinci au început 
să cânte dinapoia lui țarina Abrudului în pasul molcomit al 
calului, care păşea şi el mai voios şi chiar în tact, pe când 
stăpână-său se înţepenise în tarniţa, cu bustul dat puţin pe 
spate, să-l poată privi toată lumea cum se cuvine. Şi era nevoie, 
pentru că la ceasul acela când nu răsărise încă soarele, 
ferestrele se deschideau pe rând şi la etajul de sus se zărea câte 
un cap omenesc somnoros plecându-se mult în afară să vadă pe 
cel din uliţă petrecut de lăutari atât de dimineaţă. „Să ştie 
lumea că se duce Furcoi acasă” - păreau să zică ochii lui 
zâmbitori cu care se uita numai înainte, deşi zărea cu coada 
ochiului atâtea priviri care îl sorbeau cu admiraţie. După ce au 
ieşit din oraş, lăutarii au tăcut şi s-au înşirat pe marginea 
drumului, mai feriţi de praful stârnit de copitele calului. 

La Gura Cornii, au început din nou zicala şi apăsau mai tare 
pe corzi, când Furcoi s-a oprit înaintea crâşmei cu uşile ferecate 
în chingi de fier. 

— Unde eşti, mâi Macarie? lan scoală-n sărăcie şi deschide-ţi 
bolta? 

O fereastră de la etaj se deschide şi un cap ciufulit se uită jos. 

— Nu-i acasă, că-i dus la Igrtiu după beutură. 

— Eei, că n-am ştiut eu de aseară să trag aici, hai Doamne, da 
bine aş mai fi nimerit! Aşa, stai ca găina pe cuibar, îi fi poate şi 
cu ou! 

Lăutarii izbucnesc în hohote lungi şi ascuţite, încât trebuie să 


contenească din zis, în vreme ce Furcoi face mereu semne cu 
arătătorul să coboare la ei. Apoi uşa dinăuntru se deschide, 
Furcoi descăleca chingile uşii de către drum, leagă calul de un 
drug şi intră tropăind, cu lăutarii după el. 

— O, săraca de tine, da zgribulită mai poţi fi! Vezi dac-ai dor- 
mit singură? — şi vrea s-o pişte de obraz, dar crâşmăriţa îl taie 
peste mână şi fuge după tarabă, nu fără un zâmbet ascuns în 
colţul buze- lor. Fă-ne, tu Lucreţie. Ceva drac, că pierim de 
foame. Nişte papară cu ceva salată, şi adă-ne o oală de vin. 

— De-acela nu ştiu dacă am atâta, iacătă-l-'ai în damigeana 
aias- ta cât mai este - şi clătină o damigeana de zece litri goală 
mai bine de jumătate. 

— O, vai şi-amar şi de crâşma aiasta! Lasă-ni-l acela tot şi du- 
te iute şi ne câştigă de ce ţi-am zis. Până atuncea, Uşurelule, zii 
ceea a comenilor când dudăie caii mogoşenilor să nu le beie apa 
din Tăul Cornii, că li s-opresc şteampurile. 

Ceteraşii izbucnesc în hohote groase, în vreme ce Lucreția se 
îndepărtează strângându-şi şorţul pe lângă ea şi drăcuiml ceva 
ce nu se mai aude. Stau pe laviţe şi cântă cu arcuşurile 
sprintene, de bucurie că soarele începe să se uite pe ferestrele 
prăfuite, stârnind muştele închircite pe cercevele. Furcoi toarnă 
prin pahare vin jumă- tăţit cu borviz, apoi pune în mâna 
fiecăruia paharul plin. Abia după o gură de vin se dezmorţesc 
mai bine şi simt că le-a trecut somnul. Crâşmăriţa s-a arătat 
sprintenă, îndată se iveşte pe uşă cu o tigaie mare în care 
forfotesc clăbucii încinşi de foc, o aşază pe tarabă, apoi aduce 
pe fugă tacâmurile şi ce mai trebuie. Furcoi îi cheamă lângă et şi 
toţi prind a înfuleca din tigaie şi din castronul de salată verde. 
După ce îşi sting şi setea cu paharele înjumătăţite cu vin, Furcoi 
face doar semn şi Uşurelu începe o țarină pipărată, la care 

sft umbli numai pe vârful degetelor. Furcoi se ridica şi începe 
s& pocnească din degete, legănându-se pe genunchi şi ţâţâind 
printre dinţi, cu ochii în pământ. Lucreția se scoală şi se apleacă 
peste tarabă să-l poată vedea mai bine, până ce Furcoi sare şi o 
prinde de mână, trăgând-o spre el. 

— Stai locului, că dracu poate juca aşa de dimineaţă, se trage 
ea şi îşi propteşte cealaltă mână în braţul lui Furcoi. 

— Hai numa, hai, drăcoaică ce eşti tu, să te suc de două-trei 
ori, să-ţi sară papucii din picioare! — şi o trage vârtos, până ce 


Lucreția e lângă el. Muzicanţii îndrăcesc țarina, picurând-o din 
corzi ca apa pe ţârău, îndeosebi contrabasistul, care ciupeşte 
corzile şi câteodată îi mai trânteşte şi câte o palmă peste spate. 
Furcoi fluieră o dată pe degete, apoi porneşte rotirea, Păşeşte 
tropotind, cu paşi mărunți şi atât de măsuraţi, încât pare că 
picioarele stau mereu lipite unul de altul. Capul şi-l ţine sus, 
câteodată îl zvâcneşte după rotire, iar cu gura tataie mereu. La 
oprire, după câţiva paşi pe loc, bate din palme ridicându-le 
deasupra capului, în vreme ce Lucreția se roteşte pe călcâie ca 
dintr-o smucitură, de-i flutură coada chischineului şi, când a 
ajuns iară cu faţa la Furcoi, acesta o prinde îndată de mâini, ca 
şi cum ar opri-o dintr-o rotire fără sfârşit. „Aşa, măă!” - strigă, 
pocnind cu degetele dreptei, purtând-o de mână în ocoluri mari 
prin tot golul odăii, ca şi cum ar duce-o dintr-un capăt de lume 
în celălalt. Lucreția s-a încins şi ea, se vede după roşcata din 
obraz şi se poartă ca o suveică între degetele ţesătoarei. 
Muzicanţii zic şi ei înfierbântaţi, le place şi lor jocul, parcă l-ar 
mânca din ochi şi până la urmă se simt şi ei alunecând prin 
odaie, cu paşi cu tot atât de săriţi. După ce trece la rotirea pe 
loc, Furcoi şi-aduce aminte că ar fi potrivită o strigătură tot atât 
de pipărată şi dintr-odată se pomeneşte îndrugând: 

Dă-mă, mamă, după Nuţu Până nu măghioară mâţ»... 

şi se opreşte, pentru că lăutarii au izbucnit în hohote turbate, 
nu mai pot zice, trebuie să-şi dea capetele pe spate ca să râdă 
în voie, doar contrabasistul mai ciupeşte corzile să ţină tactul 
țarinei, întâi, Lu- creţia n-a înţeles tâlcul şi a pufnit-o şi pe ea 
râsul, apoi s-a încruntat şi s-a răstit cu palma la Furcoi care 
numai bine i-a prins-o şi a ră- sucit-o pe sub mână, sărind de pe 
un picior pe altul. S-au descărcat şi ceteraşii de râsul ce sta să-i 
gâtuiască şi au intrat şi ei în tactul 

contrabasului, Zicala creşte dogorind, încât pare că n-o mai 
încape odaia şi încep să se clatine pereţii. Când a socotit că e 
destul, Furcoi face doar un semn cu ochiul şi Uşurelu se opreşte 
după trei apăsări rupte, 

— Acuma gata de drum, ca vine soarele pe noi - şi Furcoi îi 
îndeamnă să golească vinul rămas. 

Pune un pahar plin şi în mâna Lucreţiei, care n-ar vrea, dar 
mai mult se lasă şi îl soarbe şi ea cu sete după zdruhăiala 
aceea. Apoi Furcoi scoate din pungă câte coroane a apucat între 


degete şi le pune pe tarabă. Lucreția îşi face dintr-odată ochii 
mari şi se tot uita, nestiind ce sa /ieă, apoi se îndulceşte înir-un 
zâmbet călduţ. 

— Aista-i arvuna ca de-a dorlea să nu te mai găsesc 
somnorind când răsare soarele, mâncu-ţi pomeana! — şi iese 
urmat de lăutari, care îşi tot dau coate şi se uită la crâşmăriţa 
rămasă. Năucă dinapoia tarabei. 

După ce a încălecat, mu/. Icanţii mai trag o țarină până trec 
de şirul caselor, apoi îşi pun instrumentele sub braţ şi se înşiruie 
cuminţi pe marginea drumului. După vreo doi kilometri, în Gura 
Cerbului, chiar la răscrucea drumului spre lâucium, poposesc 
vreo zece căruţe de ale văsarilor, cu coviltirile sure de pân/ă 
spălăcită de vreinuicli. Se întorc acasă, căci nu se /ăreşte niciun 
tel de vas de lemn printre grumajii cailor legaţi la şiregica 
dinapoic să mai ron- ţăie din ogrinjii rămaşi pe fundul căruţelor. 
Cât ce i-a. /ărit, Uşurelu se îndeamnă la o țarină a văsarilor, 
plină de împunsături, cum c mai bună dejucat cu tot corpul. 
Văsarii sar ca arşi în picioare din căruţe, cei mai mulţi de sub 
căruţe, unde şi-au aşternut câte un plocad, şi aşteaptă în 
picioare. La colţul crâşmei, Furcoi opreşte calul şi se uită pe 
rând la ei cum clipesc din ochii vioi, porniţi pe zâmbet. 

— Pare-mi-se că vă-ntoarceţi acasă şi nu mai puteţi de sete! 
Aşa-i, mă? 

Văsarii izbucnesc în hohote şi pornesc să se apropie, ştiind că 
a dat şi peste ei un noroc chiar acum, de dimineaţă. Furcoi îşi în- 
deamnă calul şi opreşte în faţa porţii. 

— Mă, Viruţ, nu mai râscări ca găina după piţule pierdute de 
beţâuoşi, hai iute şi deschide poarta sft între împăratul măririi! 

Viruţ i-a auzit mai dinainte şi poarta se face în două să intre 
Furcoi călare. După ce leagă calul, îl prinde pe Viruţ de mânecă. 

— Scoate iute cât mai ai, că suntem toţi copti de sete. 

— Hai, că numa-ntr-o berbinţa mai am ceva rămas de ieri, 
poate v-o fi destul acela. 

Intră în crâşma şi Viruţ deschide şi uşa de la drum în care se 
ivesc văsarii îngramadindu-se. Berbinţa aşteaptă cu cepul în ea, 
proptită de perete pe laviţa de lângă tarabă şi Viruţ goleşte din 
ea într-o damigeana pe care o pune pe masă. 

— Bun! Aiasta lasă-ne-o nouă şi cela dă-l la oamenii aieştia, 
că şi ei ar bea ceva bun. 


— Îi baiu că n-am uiegi, mă Toane, nu ştiu cum să facem, se 
uită Viruţ încurcat spre raftul de după tarabă. 

— Nu-i de lipsă, doară bem pe rând din pocalele acelea, se 
amestecă văsarul mai bătrân, arătând spre cele două halbe 
goale de pe tarabă. 

Viruţ culcă berbinţa peste tarabă cu cepul la vale şi umple 
hal- bele pe care le golesc doi văsari, apoi se rânduiesc ceilalţi. 

— Mai rămas-o ceva? — întreabă Furcoi, apropiindu-se de ber- 
binţa culcată s-o clatine. 

Viruţ îl ajută şi se aud pleoscăituri. 

— Mai este dară, încă mai bine de o ferie. Mă, vreun vas, 
ceva, nu mai aveţi prin căruţe, să-l duceţi cu voi? — şi Viruţ se 
uită când la unul, când la altul. 

— N-avem, că le-am vândut toate, iacă avem o găleată cu 
care adăpăm caii aşa de vreo cinci-şase cupe. 

— Bună-i aceea! — strigă Furcoi, ridicând mâna. 

Viruţ o umple şi pe aceea, dar în berbinţa a mai rămas pe 
atâta. Crâşmarul se uită pe rând la Furcoi, apoi la văsari şi dă 
din umeri. 

— Stai pe loc, că-i facem faceiea şi la aiesta, sare dintr-odată 
văsarul cel mai bătrân. Mă ortacilor, iar întoarceţi-vă coloapele 
pe dos şi ţineţi-le pe rând sub cep. 

Furcoi se porneşte pe un râs straşnic, cu pleoapele peste ochi, 
să poată râde mai bine, apoi începe să bată din palme: 

— Am ştiut eu mai de mult că ţopchii nu-s oameni proşti! 

Viruţ se dă şi umple pălăria fiecăruia, apoi văsarii se întorc 
spre căruțele! din marginea drumului, păşind încet, cu pălăria 
ţinută pe margini. Câte unul, de teamă să nu se verse, se 
apleacă şi mai soarbe câte o gură, apoi porneşte mai departe şi 
cu ochii caută locul cel mai bun să se aşeze aşa, cu pălăriile cu 
gura-n sus. 

În crâşmă, Viruţ şi Furcoi stau lângă tarabă cu paharele golite 
de jumătate şi vorbesc între ei. Lăutarii s-au aşezat la masa din 
colţ şi se uită la paharele înşiruite lângă două sticle, cu vin şi 
borviz. 

— Mă, noi bem, da nu ţi-am plătit, tresare Furcoi şi îşi duce 
mâna la buzunarul cu punga, de unde scoate câteva monede 
mari şi lucioase de albe ce erau, pe care le pune dinaintea lui 
Viruţ. 

— Prea mult, loane, ca numa ceva o trecut peste două ferii. 

— Ba lasă să fie şi de adălmaş, mă, după târgul de ieri. Ştii tu 
mai bine că dacă mere treaba, mere, şi-i gata! — şi Furcoi dă cu 
coatele în lături. Măi, iesta, Uşurelu, ori cum drac îţi mai zice, ia 
anin-o un pic cântarea ceea, „Săracă baie de la Colț”, c-aşa-mi 
vine de nu ştiu cum! 

Uşurelu vine lângă el şi începe, cu faţa la ceilalţi, rămaşi pe 
laviţă, întâi, se aude ca un zvon de departe, apoi se tot apropie, 
se tot apropie, până când odaia prinde a zbârnăi o dată cu 
trăsăturile apăsate pe corzile contrabasului. Apoi volbura prinde 
a se stinge încet, gata să amuţească, până ce Uşurelu, cu mâna 
sus pe pieptul viorii, ciripeşte cu nişte furnicături dese, care se 
umflă mereu, iar după ele şi glasurile mai groase ale celorlalţi. 
Văzduhul prinde a fierbe, ceva fulgeră parcă prin geamul scăldat 
de soare, apoi răsună iarăşi nişte durduituri ca de trăsnet ce se 
îndepărtează după ocolul norilor. Furcoi stă cu capul plecat, 
poate numără ocolurile văzduhului, căci a uitat să mai clipească 
din gene. Deodată, stropi grei încep să picure, îi lasă să cadă în 
voie, strânge doar din colţul buzelor. 

— Ai, Doamne, cât am trăit eu acolo numa-n coate şi-n 
genunţi, auzi, numa-n coate şi-n genunţi, c-aşa s-o dat ortul - şi 
îşi petrece dosul mâinii peste ochi, apoi sare deodată tocmai în 
mijlocul odăii. 

Uşurelu a trecut pe dată în țarina Negrilesii, cu valuri line, ca 
plutind mereu peste deal şi vale dintr-un capăt de lume în 
celălalt. Furcoi ridică o mână şi prinde a pocni din degete, apoi 
se porneşte pe un tropăit mărunt, cu cealaltă mână la spate. 
Viruţ se prinde lângă el, apoi alunecă în faţa lui şi joacă aşa, 
ţinându-şi cumpănă. Tropăie mărunt, bat din palme, Furcoi 
şuieră din două degete când şi-aduce aminte, apoi păşesc 
amândoi înapoi până la laviţele de lângă pereţi, de unde 
pornesc să se întâlnească iarăşi. Se fac că se ocolesc unul pe 
altul, apoi tresar, ca şi cum nu s-ar fi văzut până atunci, bat din 
palme de bucurie, îşi sucesc mustăţile şi prind a zâmbi unul 
altuia. Câţiva văsari au venit de la căruţe şi se uită din uşa 
crâşmei. Poate le-ar fi venit şi lor să sară după porţia de vin, dar 
Uşurelu a curmat țarina la semnul lui Furcoi, care iese în curte 
să-şi scoată calul în drum. După ce s-a aburcat în tarniţă, se uită 
spre căruțele văsarilor şi vede vreo doi adăstând pe lângă cai, 
dar ceilalţi sunt lungiţi pe plocade la umbra căruţei ca prinşi de 


un somn de moarte, cum stau cu mâinile şi picioarele răstignite, 
răsturnaţi pe spate ca loviți de trăsnet. Dă de câteva ori din cap, 
apoi trage de frâu şi porneşte cu lăutarii după el. 

După alfi doi kilometri, se opreşte la crâşma lui Tomuş din 
Sat. Uşa e deschisă, se vede din drum până la tarabă, dar nu se 
zăreşte ţipenie de om. Furcoi îndeamnă calul până ajunge cu 
capul în uşă. 

— Doară nu-i vrea să te bagi căiare-n crâşmă! — se aude din 
lăuntru. 

— Nu, că nu-ncăp, mă, da de băgat, tot ne băgăm amândoi - 
şi sare din tarniţă, apoi trage de frâu şi calul blând îl urmează 
până ajunge cu botul la tarabă. 

— Mă, nu-mi face primejdie-n crâşmă! — se face a se răsti 
crâş- marul, un om năltuţ şi bărnaci, cu nişte mustăţi stufoase şi 
lungi. Cum stă în umbra peretelui, numai ochii îi sclipesc de 
negri ce sunt. 

— Ţine-ţi gura, dacă nu ţi-ai făcut crâşmă şi pentru cai - şi ia 
găleata de după tarabă plină cu apa, o pune sub botul calului 
care îşi împlântă gura şi soarbe cu atâta sete, de i se aud din 
drum gâl- gâiturile pe grumaz la vale. 

O soarbe până la fund, apoi îşi înalţă botul şi prinde a-şi linge 
buzele cu limba lunguiaţă pe care o mlădie de vârf ca pe un 
capăt de sfoară. 

— Acuma, scoate-ne ceva* şi nouă. Hai iute, că n-avem 
vreme! 

— Văd, văd, nu trebuie să-mi mai spui - şi râde cu hohote 
lungi, de stă să se înece, în vreme ce se strecoară după tarabă 
şi scutură o damigeana. 

— Cam dă a înţărca pe ziua de azi, că numa pe seară soseşte 
căruţa cu altul - şi pune degetul pe la jumătatea damigenei, 
până unde i-ar fi plinul. 

— Tot slab şi amărât ai fost tu din pomenita ta, bati-te, 
Doamne, mut! Tu ai fost mai bun să umbli cu fuse şi cu linguri, 
ba cu ciure, nu să ţii crâşmă în nasul buciumanilor, numa să-i 
spurci cu beutură, omoară-te o sută de călcaturi! 

Tomuş s-a pornit iarăşi pe râsetele lui înnodate, încât trebuie 
să se oprească din turnatul pe pâlnie în sticla gradată de pe 
tarabă. Apoi muzicanţii de pe laviţe încep o țarină şi se uită 
miraţi cum calul apleacă înspre ei capul, ca să-i intre mai bine 


sunetele pe urechea trasă înapoi. Furcoi stă pe un scaun cu frâul 
în mână, gata să-l prindă moţăiala, până ce sare în picioare. 

— Mă, da noi ce drac facem aici? 

— lacă ne ascundem, că vedem că te-ai pus pe mijit, îl înţepă 
Tomuş de după tarabă, uitându-se la paharele pline înşiruite pe 
mar- ginea ei. 

Furcoi arată spre ele şi muzicanţii se ridică să se apropie. 

Când duce pnhmrul la gură, calul îşi apropie botul de gura lui 
Furcoi. 

Stai, c-aiesta dacă-l bei, dai cu mine-n şanţ - şi-i pune o mână 
pe bot să poată duce paharul la gură cu cealaltă, 

— Da ceva să gustăm nu ne dai? 

— Nu mă chib/ui, mă loane, că mi-i muierea dusă pe Abruzel 
în sus şi atunci... — şi dădu din maini ca din două aripi. 

Atunci mai stau şi eu mima până-ţi plătesc - şi se caută în 
buzunar după nişte coroane pe care le trânteşte pe tarabă, să 
se audă cum sună de plin argintul din ele. 

Da pfină nu-l gntaţi aiesta, tot nu vă dau drumul, se ridică 
Tomus să umple din nou sticla, apoi paharele. 

Furcoi dă doar din mână, poate a pagubă, apoi cu capul îl în- 
deamnă pe Uşurelu să mai alunge pustiul dintre pereţii crâşmei. 

Pleacă după vreo jumătate de ceas, cu muzicanţii trăgând din 
arcuşuri până aproape de podul de peste Valea Abruzelului, 
unde Furcoi le face semn să tacă. Din susul văii se apropia, când 
Fugind, când păşind aspru, o femeie ce se văieta, apăsându-şi 
ochii cu colţu- rile broboadei. Furcoi se opreşte s-o aştepte, în 
vreme ce muzicanţii păşesc înainte, mereu pe marginea 
drumului. Era Salvina Ciucule- sii, văduvă din anul trecut, când 
bărbatul i-a căzut în încăierările cu Kemeny din şesul Muntarilor. 

— Ce-ai păţit, tu Salvina, de zgheri aşa pogan? 

— Da mi s-o chilăvit vaca, s-o scăpat pe râpa ceea de sub 
coastă şi acuma nu se mai poate scula, săraca, coată să-l chem 
pe Todor iesta să o jupoaie. A, io, Doamne, ce mă fac acuma de 
lapte la copii! — şi izbucneşte din nou în hohote pe care 
încearcă să le înece în col- tul broboadei. Furcoi scoate punga cu 
coroanele rămase, le goleşte în palmă şi le întinde Salvinei. 

— Ţine, tu, Salvina, poate ţi-ajunge de-o vacă. 

Femeia făcu ochii mari când văzu căzându-i în palme atâţia 
bani, pe care îi înfăşură cu mâinile tremurând în batista scoasă 


de după pieptar. 

— Doamne, dă-ţi sănătate şi te apere de rău, c-auzi... — şi se 
repede să-i apuce mâna să i-o sărute, dar Furcoi şi-o fereşte şi 
îm- punge coastele calului cu călcâile, care o şi ia la trap, până 
ce trece de muzicanți, unde stâpânu-său îl opăceşte la pas. 

Drumul se întindea lin pe margine de luncă, sub poala pădurii 
de brad, care ţinea una până sus, pe culmea Bolundeţului. 
Valuri- valuri de răcoare coborau din desişul pădurii spre 
drumeţii încălziţi 

377 

de soarele ridicat să arate oamenilor că acuma ar cam fi 
prânzul bun. Când ajunseră la ţârăul cu vălăul din capul 
Coleşenilor, se răcoresc toţi pe rând, în frunte cu calul care îşi 
împlântase gura şi sorbea cu nesaţ, ca şi cum ar fi vrut să-l 
înghită tot. De aci, mai aveau cam un sfert de ceas până acasă 
şi muzicanţii prind a se scutura de praf şi a-şi potrivi gulerele la 
cămăşi şi laibere, ca şi cum s-ar fi pregătit să intre în cine ştie 
ce cetate vestită. 

Când au ajuns lângă casa popii, lăutarii pornesc cu țarina 
Abrudului, silindu-se să calce pe zicală în urma lui Furcoi, care 
se înţepenise iarăşi în tarniţă, plecat puţin pe spate, cu fruntea 
sus şi cu o mână bătând tactul în văzduh. Trec pe pod şi, când 
cotesc pe dinaintea crâşmei, Furcoi face semn lui Horomoaţă ce 
ieşise în uşă, să vină după ei. Rând pe rând se deschid 
ferestrele, copiii se îngră- mădesc dinaintea porţilor, căci nu se 
mai pomenise până atunci să vină muzicanţii Abrudului zicând 
dinapoia unui buciuman călare. După ce coteşte spre casă, bagă 
de seamă că poarta era deschisă şi intră ţanţoş, opreşte în 
mijlocul curţii şi face semn lui Uşurelu să cânte la urechile 
calului. Lăutarii se orânduiesc roată dinaintea lui şi trag cu 
nădejde, zâmbind de muţenia lui blândă, cum îşi lăsase 
pleoapele pe ochi şi stătea aşa, 'nemişcat, în ploaia atâtor 
zurgălăi ce umpluseră văzduhul. Poate se visa şi el undeva, pe 
altă lume, plină numai de dulceaţă, şi se lăsa furat de un 
zâmbet lăuntric ce şi-l as- cundea de ceilalţi. După câteva 
întoarceri ale țarinei, Furcoi ridică mâna spre Uşurelu, care se 
opreşte şi se îndreaptă cu ceilalţi lângă tatuatul casei, 
ascunzându-se la umbra merilor şi prunilor. 

— Tu, Mărie, da unde drac eşti? Nu vezi că ţi-o sosit 
împăratul? 


— Strigă Furcoi, înălțându-se în scări să se facă mai auzit. 

Din casă coboară pe trepte Băbănuţ, morarul din Bocşeri. 

— Hei, bine-ai venit, cuscre! — şi Furcoi descăleca sprinten, 
apoi îi apucă o mână cu amândouă, i-o strânge şi i-o scutură de 
câteva ori. Se uită unul la altul şi râd, amândoi plini de voie 
bună. Ţi-aduci aminte când ţi-am spus că se poate suci roata? 
Văzut-ai că s-o sucit? 

— Şi rămâne cu dreapta ridicata. Băbănuţ dă din cap, fără să 
mai aducă vorba de ceva ce trebuie să rămână uitat. 

— Is venit de-aseară şi mi-o dat în gând să te cot prin Abrud, 
da m-or opăcit toţi să te-aştept aici. 

— Ba, dacă veneai, era mai bine, c-am tot umblat încoace şi- 
n- colo, după iasta şi după ceea în rândul uspăţului. Da am 
isprăvit şi-s toate la rând, Doamne mulţam | 

— Da beutura ai togmit-o? 

378 

— Da cum să nu, două buţi de vin, le-aduce îesta din Gura 
Cerbului. 

— Mai aduc şi eu două ferii de vinars. Şi doi miei, neînţărcaţi, 
cum îs mai buni de friptură, ori de zamă. 

— Bine, lasă să fie de toate, că destul necaz am tras şi eu şi 
tu. Pe trepte coboară în fugă Mărie, ştergându-şi mâinile în 
poala şorţului. 

— Da acuma se vine acasă, beţâuosule? Ai avut noroc c-o 
venit cuscrul la noi, altfel veneam eu după tine şi te-aduceam 
de nutna- numa! 

întâi, pufniră în râs muzicanţii, apoi cei doi, cum se ţineau de 
mână, cu ochii la Mărie care luă calul de frâu. 

— O, săracii de tine, te-i fi săturat de-atâtea răbdări prăjite cu 
beţâuosul aiesta, haidă la grajd. 

— Vezi, cuscre, numa de cal i-i milă, către mine nu zice nici- 
odată: O, săracu de tine! Nuuu, ferit-a Sfântul! 

Mărie lepădă doar din mână spre el, cum apucase cu calul 
către grajd. Tocmai atunci intră pe poartă Burcuş, urmat de 
Ghiuţ care sare tot într-un picior, până îl prinde pe Furcoi în 
braţe. 

— Să vezi, moşule, ce vițel fain o fătat Rujana azi-noapte! 

— Du-te, nu mai spune! Ai fost tu acolo? ’ 

— Am fost dară, cu tăticu, de-aseară până târziu, când l-o 
făştat, eu i-am ţinut ştearţul şi el o tras de vițel. Da atâta-i de 


mândru, de pe lumea aiasta! — arată Ghiuţ, depărtându-se şi 
desfăcând braţele. Cei doi se uită zâmbind şi aşteaptă, îi negru- 
negru, da pe frunte, pe sub grumaz şi pe sub foaie îi tot bine 
alb, aşa ba să mai vezi! 

— No, acela i-a tău, îi sâmbria ta că le grijeşti. Şi când o mai 
creşte un pic, îi cumpărăm soţ şi le facem car, să mâi şi tu piatră 
cu ei, bine-o fi? 

Ghiuţ se apropie şi îl cuprinde iarăşi cu braţele, în vreme ce 
Furcoi scoate din buzunar cocoşelul cu coada aurită pe care i-l 
pune în faţa ochilor. Ghiuţ îl ia şi fuge în casă. 

— Poartă-te, tu, Mărie, mai iute şi dă-ne ceva de mâncat şi de 
beut, că suntem rupti de foame şi de sete, strigă Furcoi, văzând- 
o venind de la poiata. 

— Dă, dară, bani, să trimitem după ceva beutură, că acasă nu 
laşi nici de leac. 

— Ai tu bani, nu mai cere de la mine. Mărie nu-t lasă să ispră- 
vească şi începe a-l căuta prin buzunare. Vezi, cuscre dragă, 
dacă eşti cu jăndar la casă, vii cotat mai rău ca la temniţă. 

Mărie nu-l bagă în seama şi căuta din ce în ce mai înfrigurat 
Scoate cele două pungi de piele, le scutura, dar nu cade nimic. 

— O sută de călcaturi să se bage-n tine! Curtea se umple de 
hohotele bărbaţilor. Ce-ai putut tu face cu atâta putere de bani, 
ha, mă, beţâuosule? 

— Cum, nu găsişi nimic? — şi trage cu ochiul spre Babănuţ. 
Nu se poate, tu, ian mai coată o dată. 

Mărie îşi înfundă mâinile mai adânc prin buzunarele din Iftun- 
tru, apoi le scoate goale. 

— O suta de draci beţi! 

— Da-n poghilarăşi nu cotaşi bine, trebuie să mai fie ceva, ba- 
rem de sămânţa, cum o zis cela şi cela. 

Mărie smulge portofelul din buzunarul de sus, îl desface din 
nou apropiindu-i de nas, apoi îl închide furioasă şi-l vâră la loc. — 
Na, poţi să te... în el! 

— Tu, nu zice vorbe de celea proaste, că te-aud oamenii 
aieştia străini. Da-n cura. Nu te uitaşi tu bine, acolo musai să fie 
ceva mărunt. 

Mărie vâră mâna şi în şerpar, ba se ridică şi în vârful picioare- 
lor să ajungă mai bine. 

— Sărăcie mâncă-te cu cure cu tot! ~ se dă ea înapoi şi i se 


uită în ochi. 

Furcoi zâmbeşte, căznindu-se să-şi dezlipească pleoapele ce-i 
cad mereu pe ochi. Ea se face mânioasă, i se întunecă ochii şi 
grin- dina se apropie. 

— Potoapă-te Dumnezeu să te potoapă, beţâuosule ce eşti tu! 
— şi se bate cu palmele peste opreg în lungul picioarelor. Din 
bani de două perechi de boi să vii tu acasă fără nicio pitula ra, c- 
aceea nu-i mult! Da ce-ai putut tu face cu atâta putere de bani, 
şi chiar acuma pe uspăţ, ha mă? 

— Nu te cânta tu de-aceea, ca nu-i treaba ta. Îs toate la rând, 
dacă vrei să ştii, da fă-ne mai iute samă de ceva mâncare şi 
trimite după vin la iesta... 

— Da bani de unde? — îi rupe vorba Mărie, trăgându-se înapoi 
să-l vadă mai bine. 

— Lasă, că ai tu bani, ohoo! Scoate de-acolo de la tine. Apoi, 
către Babănuţ: Au aiestea doua bani să ne cumpere pe 
amândoi, nu numa pe mine, da-i (în ascunși. M-am tot uitat eu 
după ei şi-ncoaci şi-ncoio. Da nu le-am putut da de urmă nici 
cum, auzitu-m-ai? 

— Nu fi gândit, cuscre, că am adus eu o damigeana de o ferie, 
de cela bun de la Şard, s-o bem odată aceea, apoi mai... 

— Bun, bun, dragul meu! 

— Şi-o doniţft de păstrăvi (de sub roata morii, cum se strâng 
acolo venind pe apă-n sus, se amestecă Băbănuţ), de când tot 
frig la ei şi nu se mai gata! — se întoarse Mărie de pe trepte, 
cum grăbea spre soba din casă, 

— Atunci, ce mai aştepţi? Scoate-ne iute aici, să mâncăm, 
Lăutarii prind a sftri de la locurile lor cât ce au auzit de. Păstrăvi 
şi îşi freacă mâinile, poate unde le lasă gura apă după o 
bunătate ştiută mai mult din auzite. Măi, ian trageţi una, să v- 
audă şi cuscru-meu cum cântaţi voi la Izbita. 

Burcuş vine de undeva din fundul curţii şi se amestecă în pi- 
cioarele lui Furcoi, poate unde nu-l vă/use de ieri dimineaţă. 
Când muzicanţii încep țarina Abrudului, Burcuş se trânteşte pe 
coaste şi prinde a schelalăi, mişcând gruina7.nl cu gura căscată 
şi dând din labe. Lăutarii nu mai pot zice de râs şi se opresc, 
arătându-l cu ar- cuşurile. Burcuş sare în picioare şi se vâră între 
cizmele lui Furcoi. 

— Oare ce-avu câinele? — întrebă, uitându-se la ceilalţi. 


— Îi place şi lui, vorbi Uşurelu. 

— Ba poate că-l doare, n-ni văzut cum tot căuta? — se 
amestecă altul. 

— Fai cred c-amundouă: îi şi place, da îl şi doare, ştiu de la a 
meu, vorbi Băbănuţ, apropiindu-se de Burcuş. lan numa să vă 
uitaţi bine. 

Lăutarii iau țarina de la capăt, se uită şi se prăpădesc de râs 
cum Burcuş se tăvăleşte pe jos şi căuie din gură, schelălăind aşa 
po- tolit, mai mult a răsfăţ decât a durere, sucindu-şi gâtul când 
într-o parte, când în cealaltă. Furcoi se apuca şi el de râs, până îl 
loveşte mila şi ridică mâna spre Uşurelu să oprească. Cum se 
face tăcere, Burcuş sare cu picioarele dinainte în pieptul lui 
Furcoi şi îşi vâră botul în subţioara dreaptă. Furcoi îl prinde cu 
amândouă mâinile. 

— Ce, mă, ţi-i ruşine că te-ai văietat? 

— Ba nu, îţi mulţumeşte de zicală, zice Băbănuţ, nu se ştie 
dacă numai în glumă. 

Furcoi îl împinge şi îl trimite înapoi în fundul curţii, unde îi 
arată şi degetul întins. Mărie strigă ceva din casă pe uşa 
deschisă, Băbănuţ se’ duce să scoată laviţa din târnaţ, apoi o 
masă, pe care Furcoi le aşază la umbră, ajutat de ceteraşi care 
îşi iau apoi locu- rile. N-a băgat de seamă când a trecut Oană cu 
şuştarul plin de lapte 

şi cu altul cu corastră galbenă. Zăbovise mai mult la doi viței, 
de aceea, cât a zarit-o, Furcoi o cheamă lângă el, aproape de 
masă, unde vorbea încet cu Băbănuţ, O prinde de umeri şi o 
strânge lângă el, privind-o cum se uită în pământ şi zâmbeşte ca 
de pe altă lume. 

— Văzuşi c-o venit tată-to după tine? Da un pic, un pic 
întârziat, aşa-i? — şi o strânge mai tare spre el. Acuma-i gata, 
nu te mai las eu nici pentru toată lumea aiasta! Băbănuţ se uită 
zâmbind la ei şi îşi răsuceşte fuioarele mustăţilor, poate de 
fălos, sau ca să mângâie şi el ceva. Poate dacă veneau o ţâră 
mai iute, poate că era ceva-ceva, dacă ţi-ar fi fost ţie voia aşa, 
da acuma s-o gătat, Oană rămâne buciu- mană pe veci, ie dară? 
Oană ţine mereu ochii în pământ şi zâmbeşte tot atât de dulce. 
Vezi tu, toţi am fost necăjiţi, tată-to p-o parte „eu p-alta, da tu ai 
fost mai necăjită decât toţi la un loc, c-aşa s-o dat lumea atunci. 
Da dacă-ai fi spus tu numa o vorbă, era altfel! Şi eu am 


aşteptat, crezi-mă? Ţii minte când ne-am oprit colo la Fântâna 
Craiului să se adape caii şi te-ai uitat o dată la mine, atunci m- 
am nădăit că vrei să spui ceva, da tu nu, ai pus iară capu-n piept 
şi ai ţinut în tine. Numa o vorbă să fi spus atuncea şi era altfel, 
vezi, aşa 

. Judecăm noi, bărbaţii, da voi, muierile, judecaţi altfel. Acolo 
nu ştiu, nu mă bag. 

— Tu, Oană, hai de pune pe masă, că eu trebuie să stau să nu 
se ardă. 

Oană se desprinde şi fuge în casă, de unde aduce pe rând fur- 
culiţe, cuțite şi blide, apoi câteva pâini mai mici ce păreau 
scoase atunci din cuptor. Furcoi se apropie şi îl apucă de 
mânecă pe Băbă- nuţ să-i spună ce mai rămăsese din vorba cu 
Oană, mai pe şoptite să n-audă cei din jur. 

— Am tras la necaz, da ne-o ajutat bunul Dumnezău şi-am 
ajuns la bine, cum nu se mai poate mai bine, auzitu-m-ai? Că 
piatra de pe baie cearcă bine de tot, de-i hontu şi fontu, vorba 
din bătrân-i, de iobăgie ne-am scăpat de nu mai dăm dijmă şi 
câte ştrapaţii toate, feciorul mi-o venit acasă, şi-atâta-s de voios 
şi de fălos, de nu este în tot Buciumul aiesta mai fălos ca mine, 
auzitu-m-ai? 

Băbăiuiţ zâmbeşte şi dă doar din cap, cu degetele pe fuioarele 
mustăţilor. Apoi Furcoi tresare şi ca şi cum şi-ar fi adus aminte 
de ceva, face semn lui Uşurelu să înceapă una înainte de masă, 
în vre- me ce Oană venea cu donicuţe cât un pahar sa le 
rânduie pe masă. Furcoi se întoarce din întâmplare cu faţa spre 
vale şi i se vede tocmai în tâmaţul lui Şandor-baci. Il zăreşte 
cum s-a ridicat de pe scaun cu lucrul într-o mână şi se uită şi el 
încoace.. 

— Hei, trăiască cizma! — urlă Furcoi, cu mâna ridicată. 

— Jos opinca! — răspunde Şandor-baci, ridicând şi el rnâna în 
care ţinea ciocanul. 

— Hai şi tu încoace, ţâpă-le dracului acelea, tapă captă, tapă 
potcovar, tapă şorţ şi treci valea-n coaci. Tu n-avuseşi urechi, ce 
tot aştepţi să te-mbie lumea? 

Şandor-baci lasă lucrul în târnaţ, îşi ia cârja rezemată de 
perete şi porneşte şontocăind cu capul gol. Ajuns în drum, apucă 
spre dreapta. 

— Stai, nu ocoli p-acolo pe pod, hai pe dincoace şi treci valea, 


că-i mai de-a direptul! Treci dracului cu cizmele celea prin apă, 
să te vadă lumea că lucri la felelat, bati-te, Doamne, nu numa sa 
le tot lauzi! 

Cizmarul n-are încotro, coboară râpa drumului în vale, trece 
prin apa întulburată de atâtea şteampuri, bâjbâind cu capătul 
cârjei. Unde n-ar fi bolovani lucioşi de pe care să-i alunece 
piciorul şi ajunge de cealaltă parte, sub gardul curţii lui Furcoi. 
Acesta îi iese înainte, îi întinde o mână şi îl aburcă sus pe râpă, 
apoi intră amândoi în curte ţinându-se de braţ. Şandor-baci 
salută muzicanţii ridicând cârja în chip de baston de mareşal, 
apoi se apropie de fiecare să le strângă mâna ca unor cunoscuţi 
vechi. Tocmai atunci intră pe poartă şi Cuhiţ cu traista de piele 
în spate, nvinâini cu dălţile şi cu ştearţul ce se leagănă parcă 
singur. 

— Tocma bine că sosişi şi tu. Du-te, pune-ţi celea şi te spală. 
Da cuscru-tnio Sumnion nu zise că vine încoace? 

— Nu se dădu rând să stau de vorbă cu el, era cu şaitrocu-n 
mână, făcea proba la piatra de-o scoatem acuma. Numa atâta 
am înţeles, că cearcă bine de tot. 

— Doamne, fii lăudat! — spune mai mult şoptit şi se întoarce 
spre cizmar ce rămăsese în picioare şi se uita zâmbind la 
Uşurelu cum îi aluneca arcuşul dintr-un capăt într-altul pe corzi. 

Oană aduce două blide pline de păstrăvi fripţi în faină şi ou, 
aburind de calzi ce erau. 

— Mâncaţi aieştia până vin ceilalţi, arătă spre ei şi se uită 
dacă mai lipseşte ceva. Abia acum Furcoi zăreşte şorţul în 
grumazul ciz- marului, îl apuca de poală şi i-l trage peste cap. 

— Calce-ţi-l 6 sută de nevoi, că uitaşi să-l laşi dracului acolo-n 
târnaţ peste căpute. Du-te, Oană, fuga şi ţâpă-l acolo, ba nu, 
mai bine leaga-l de cizma ceea spânzurată, că aşa i-a sta mai 
bine. 

Oană fuge cu el, se caţără pe gard şi îi înfăşoară baierele 
peste cizmă, lăsându-l sft atârne fluturat de boare. Cei din curte 
râd, de se aude până acolo şi Coati-neni iese să vadă ce s-a 
întâmplat. Furcoi o strigă să treacă valea, ea face semn că mai 
târziu, că acuma are treabă, ce anume, ceilalţi nu mai pot 
înţelege din semnele ei. Furcoi îi îndeamnă să se înfrupte din 
peşte până-i călduţ. Mesenii mănâncă toţi cu poftă de lup, mai 
cu seamă abrudenii care dau din când în când din cap 


minunându-se, Nu trece mult şi Mărie cu Oană mai aduc câte 
două blide vârfuite şi le aşază pe masă. 

— Voi mai aveţi de lucru? — întreabă Furcoi. Mărie dă din cap 
că au isprăvit. Atunci daţi-vă şi voi, nu mai aşteptaţi îmbiate. 

Donicuţele pline vin la rând. 

— O, mă, c-aiesta-i bun, îl laudă Uşurelu, uitându-se lung la 
cu- loarea lui, dar în vasul alb de lemn nu pricepe dacă e tocmai 
galben sau puţin roşcat. 

S-ar fi săturat mai repede, dar nu se îndură de peştele cel 
gus- tos, pe deasupra le place şi cum se desface carnea de pe 
osul cel lung şi rămâne curata, fără osuţele acelea subţirele pe 
care le bagi în seamă abia după ce te înţeapă printre dinţi. Până 
la urmă, mai întrece ceva şi Oană îl duce îri cămară. Sătui de 
păstrăvi şi de vin, ceteraşii capătă mâncărimi la degete şi se 
pun pe tarine bolunde. Furcoi sare cel dintâi şi o ia pe Oană. 

— Hai, că n-am jucat niciodată amândoi. 

Băbănuţ o ia pe Mărie şi se rândui lângă Furcoi. Abia au 
început şi acesta se opreşte. 

— Schimb-o p-a mea! Ştii tu care. 

Uşurelu trece într-o țarină bătrânească, cu iz de pădure, ce se 
dă bine de tot la sunetele groase ale contrabasului care o scot 
ca de undeva din fundul pământului. 

— Aşa, măă! — strigă Furcoi şi prinde a pocni din degete, 
vreme ce o poartă pe Oană de mână încoace şi încolo 
rotocoale largi, cum stă mai bine la țarină. 

Apoi o dă pe sub mână şi începe rotirea pe loc. Picioarele 
umblă ca prâsnelul, călcând mărunt unul după altul. Oană îl ţine 
de umeri, cu capul puţin plecat, în vreme ce poalele i s-au săltat 
ca o coadă pornită să facă vânt, pe când el ţine capul drept şi 
țâţâie printre dinţi ca un şuierat care de-abia se aude. Când se 
opresc din rotire, Furcoi strigă: „Cântă loşcat” 

Contrabasistul face doi paşi mai spre ei şi începe cu vocea lui 
adâncă de bariton, cam tremurata, cum le place buciumnnilor: 

De trei ori mă tnsural, 

(„Aşa, aşaal”, striga Furcoi) Vot Mărie îmi luai, Da a dracului 
săfle 

(„Aşa, mă! ~ şi şuieră din degete) Cui-i mai trebuie Mărie. 

Furcoi n-o lftsă să se răcească şi strigă pe tact: 

Nici la moartea mea să vie, Nici lumina să mi-o ţie... 


N 
N 


A 
A 


Poate nr îndruga mai multe, dacă nu s-ar pomeni cu un pumn 
în mijlocul spatelor, 

— Pi nu da-n el, mamă! — zice râzând Oană, care a zărit-o 
repezindu-se cu pumnul. 

Furcoi întoarce capul spre ea, apoi se pleacă la urechea 
Oanei. 

— Soacră-ta iasta îi cu păr pe limbă - Oană izbucneşte în 
hohote - zău ie, ia să bagi numa bine sama - şi se uită din nou 
spre Mărie. 

Aceasta a înţeles că a feştelit-o cum ştie huma el, ridică pum- 
nui spre el şi strigă: 

— Deie-ţi Dumnezău numa ce-ai zis, ciuf ce eşti tu! 

La paşii pe loc” cum s-a întors Furcoi, zăreşte pe Veronica lui 
Horomoaţă rezemată de gard, uitându-se la ei. 

— Mă Culuţ, ia tu fata ceea la joc, n-o lăsa să se uşte de dorul 
lui, săracii. 

Fata izbucneşte în hohote şi o ia la fugă. 

— Curi iute după ea şi ad-o înapoi, strigă lui Culuţ care fuge 
val-vârtej s-o prindă. A ajuns-o după cotul drumului şi o aduce 
de mână ca pe o mireasă, apoi încep țarina lângă ceilalţi. 

— Aşa, Culuţ, învârte-o, de să-i sară papucii din picioare! 
Şandor-baci de pe laviţă bate şi el tactul cu cârja, cu degetele 
dreptei pocneşte şi dă din cap încoace şi încolo, gata să sară 
lângă jucători. 

Spre sfârşitul jocului, s-a oprit la gard şi Horomoaţă. Nu intră 
în curte, stă numai aşa să se uite. Câteodată, râde către 
Veronica lui, dar fata n-are vreme să se uite pe de lături, Culuţ o 
întoarce pe toate părţile, iar când bătătoreşte pe loc țarina, bate 
din palme şi ea trebuie să se răsucească pe călcâie mai iute ca 
o suveică pe când întinde el 

mâinile să o prindă, Când Uşurelu trage de trei ori peste corzi, 
Furcoi îl strigă: 

— Da tu de-a cărora mai eşti, bati-te Doamne? Aha, tu eşti 
Ho- romoaţă, ori Hodromoaţă, vezi că mi se-ncâlce limba. Păşi în 
curte, calce-te şi pe tine, nu-mi sta la gard ca străiţerii ceia! 

— Nu poci, venii numa aşa pe fugă, că am doi oameni, 

— Pe cine drac mai ai tu acuma? 

— Pe iesta a Olarului şi pe vără-so. 

— Adă-i şi pe aceia, că-s de-a noşti! Şi adă şi butoiu cu vin, 


— A, că-i puţin. Cam ceva peste două ferii, 

— Destulu-i şi-atâta, dacă nu-i mai mult. Apoi către Veronica, 
ce vroia să iasă: Tu, Veronica, nu-i slobod să ieşi! Stai, că vine şi 
tată-to, şi dacă are minte, o aduce şi pe mă-ta - şi o împinge de 
umeri spre laviţele din curte. 

Fata râde întruna până se aşază lângă Oahă care îşi şterge 
obrazul de sudoare. Horomoaţă a încuiat uşa crâşmei după ce a 
scos butoiaşul în drum şi cu ceilalţi doi îl rostogolesc, ajutându- 
se cu câte un par. Vinul se aude bleotăcărind şi butoiul 
hodorogind peste pietroaiele drumului, cum îi dau pe rând câte 
o bolditură cu parul proptit sub burta lui. Cam după o bătaie de 
puşcă, drumul se face cu povârniş, şi până să ia seama, 
butoiaşul scapă printre ei şi o ia înapoi la vale din ce în ce mai 
repede, noroc că sare Horomoaţă şi îl proţăpeşte cu parul. Vin şi 
cei doi şi împing la câte un capăt, în vreme ce Horomoaţă se 
ţine la mijloc şi îl propteşte când vrea să scape înapoi. După ce 
cotesc spre poarta lui Furcoi, locul se face iar neted şi dintr- 
odată se văd cu el în mijlocul curţii. Furcoi le ajută să-l ridice pe 
masă, îl proptesc de amândouă părţile şi Horomoaţă îi pune 
doniţa sub cep, lăsând să ciuruiască vinul până se umple de 
ceva roşcat, pe care înoată mereu clăbuci de spumă alburie. 

— Uşurelule, acuma zicala butoiului, îi comandă Furcoi, 
oprindu-se la un pas în faţa lui.;, 

Buciumanii se aşază pe laviţă la umbră, cu donicuţa de vin 
sprijinită pe un genunchi, şi ascultă. Cântarea începe lin şi sună 
plin ca dintr-un singur arcuş, încălzită de sunetele rotunde şi 
rnoi ale clarinetului. Deodată, îşi ia avânt, valea clocoteşte şi 
pădurile răs- pund pe rând pe de lături, până când Furcoi face 
semn de potolire, ştergând în văzduh cu amândouă mâinile. 
Cântarea curge potolit, dar Furcoi dă iarăşi din mâini, ca şi cum 
ar vrea s-o şteargă de pe văzduhul în care s-a încopciat, sâsâind 
din gură a linişte. Uşurelu o stinge, coardele sunt atinse mai 
mult în joacă, cântarea abia se mai 

aude. Pare ca a mai rămas numai urma ei prin văzduhul de 
care s-a îndepărtat. Apoi Furcoi ridică mâinile în lături, le înalţă 
mereu şi dă din cap a îndemn, ceteraşii apasă din ce în ce pe 
corzi, până ce văzduhul s-a umplut iarăşi de clopoței nevăzuţi, 
atât de deşi, încât ţiuie unul lângă altul, de stă să se înăbuşe 
valea şi pădurile foiesc, nemaigăsindu-şi locul. Furcoi o 


diriguieşte aşa, până ce şi el se um- ple de dulceaţă, iar când 
simte că e gata să plesnească, o domoleşte din nou, lăsându-şi 
sufletul să se despovăreze, până stă gata să se golească. 
Atunci, porneşte să se încarce din nou şi dă din mâini a 
înteţire... 

La sfârşit, cere să i-o zică pe a lui şi se porneşte pe joc, tro- 
păind şi pocnind din degete. Acum o ia pe Maria lui şi, când îi 
vine bine, cere contrabasistului să o cânte cu vorbele ei. Furcoi 
se uită cu coada ochiului la ea şi râde vulpeşte, în vreme ce ea 
se încruntă, fără să se vadă dacă e cumva supărată sau, 
dimpotrivă, bucuroasă că a intrat şi ea într-o cântare. 

Jocul încă nu s-a sfârşit când sosesc din susul văii Coleşeriu şi 
Nionioi, cu străiţile de piele în spinare, dâlţile şi ştearţurile în 
mână. După ce ajung aproape de gard, se opresc şi se uită. Se 
tot uită şi nu le vine să creadă că e tocmai Uşurelu cu ai lui, iar 
butoiul cu vin proptit pe masă. Furcoi îi strigă şi le face semn cu 
mâna să intre. Cei doi deschid poarta, bocănindu-şi opincile 
pline de tină gălbuie, mai închisă sau mai deschisă, după cum s- 
a uscat de-a binelea sau numai pe jumătate. Când s-a oprit 
jocul, Furcoi le umple câte o donicuţă cu vin şi le-o pune în 
mână, apoi le arată lavita să se aşeze lângă Şandor-baci. După 
ce beau şi prind a sporovăi, Şandor-baci se uită lung la opincile 
lor şi clatină mereu din cap. Câteodată, pufneşte pe nas, alteori 
mormăie numai în fundul gâtlejului, până nu se mai poate 
răbda. 

— Mă Gheorghiuţ, ce dracu umblă tu cu opinci! — şi arată 
spre ele, ca şi cum Coleşeriu n-ar şti unde le poartă. Acesta se 
clatină pe laviţă şi prinde a râde. Acum trecut iobăgia, acum tot 
omul domn la casa lui! 

Ceilalţi îşi curmă vorbele şi se uita spre el. 

— La baie tot mai bine-i cu opinci, zice Coleşeriu, mai mult ca 
să-l întărâte. 

— O, lasă la dracu, tu nu vezi ce urit? Asta nu ţivilizaţie! Lasă 
opinca la lătureni proşti, nu la voi, buciumani faloşi! Port aşa fru- 
mos la voi şi cu opinci, numa spurcă locul cu ele - ceilalţi 
izbucnesc în hohote care trec dintr-unul într-altul ~, zău aşa! 
Asta cum ai 

387 

pune în cap ciubărul porcilor - hohotele se aprind mai 
puternic. De ce nu umbli şi tu, şi tu (arătând spre Nionioi) cu 


cizme şi la baie, ca Furcoi, şi el tot băieş ca voi! 

— Vezi că el îi homan! — îl înţeapă iarăşi Coleşeriu, 

— O, lase la dracu! No, şi acum duce acasă ud la picioare şi 
cu gunoaie - şi lapădă din mână zicând ceva încet pe ungureşte. 

S-a posomorât la faţă şi se uită numai în fundul donicuţei 
goale. Poate ar fi vrut să le aducă iară aminte de roşienii care şi 
înainte de revoluţie lucrau în mină cu cizme cu pinteni, dacă n- 
ar fi sosit Coati-neni, roşie la obraz de dogoarea zilei, poate şi de 
graba cu care a venit. Se aşază lângă şuştăr şi-şi face vânt cu 
amândouă mâi- nile, uitându-se la muzicanţii care dau pe rând 
din cap şi zâmbesc ca unei cunoscute de mai demult. Pe când 
închinau din donicuţe, intră pe poartă nevasta lui Horomoaţă, 
cam sfioasă că vine singură într-o curte unde sunt mai mulţi 
bărbaţi. 

în curând, curtea se umple de vecini şi Furcoi trebuie să mai 
scoată şi celelalte laviţe câte mai are prin casă. Beau şi joacă, 
apoi stau cu donicuţele în mână şi sporovăiesc, până se 
pomenesc cu soa- rele coborât pe culmea Plaiului. Muzicanţii 
dau a moţăi. Uşurelu şuşoteşte ceva lui Furcoi, acesta dă din 
cap şi îl trimite undeva pe Culuţ. Peste o jumătate de ceas, 
muzicanţii se încarcă în trăsura împrumutată de la popa, la care 
Culuţ a înhămat cei doi cai. Contra- basul îl înţepenesc cu sfori 
pe capră, între Culuţ şi loşca, iar ceilalţi patru se aşază pe 
scaunul de dinapoi şi pe băncuţa mai îngustă din faţa lui, cu 
instrumentele vârâte în lada trăsurii. Abia s-au urcat şi moţăie 
de-a binelea, proptiţi unul în altul. Loşca şi-a lăsat şi el capul pe 
contrabas şi se visează undeva departe. Trăsura îi leagănă 
mereu din arcuri, anume să-i adoarmă mai bine, chiar dacă 
uneori îi zdruhăie, cum trece peste câte un pietroi sau peste 
câte o groapă nebăgată în seamă de Culuţ. Pe când s-a 
întunecat, Culuţ a ajuns în capătul oraşului unde i-a deşertat, să 
grăbească şi el înapoi spre casă. 

XX 

DE MIERCURI DIMINEAŢA PANA SÂMBĂTA SHARA, Furcoi IUI 
Şt-B 

mai văzut cnpul de pregătirile pentru nuntă. Atâta lume nu 
putea încăpea în cele două odăi, cum socotise Mărie, şi a fost 
nevoie de un fel de baracă în curte, acoperită cu margini şi 
scânduri vechi, să ţină numai de duminecă până marţi, Dintâi, 


le-a dat în gând să o lase aşa descoperită, dar s-au temut că dă 
o ploaie care îi va fugări pe nuntaşi tocmai când va fi petrecerea 
mai încinsă. Apoi trebuiau mese multe şi Horomoaţă a fost de 
părere să le strângă de pe la oameni. Furcoi i-a dat dreptate, 
dar, după ce s-au gândit mai bine, a văzut că ar fi fost prea 
multă alergătură şi, pe deasupra, mesele oamenilor felurite, 
unele mai înalte, altele mai scunde, mai late sau mai înguste - 
stă urât când le pui una lângă alta. Noroc că tocmai îşi adusese 
cuscru-său Simion Ţandrău un car de scânduri să-şi podească 
nişte poieţi, le-a împrumutat pe acelea şi le-a jiluit pe-o parte. 
Picioare la mese n-au mai trebuit, au tăiat din câţiva buşteni de 
brad nişte bocuri cam de un metru pe care se poate rezema 
scân- dura cum trebuie, mai ales dacă e prinsă şi cu un cui. 
Ajutat de cus- cru-său şi de Nionioi, Furcoi a dat gata o masă în 
chip de potcoavă lunguiaţă să se poată înşirui pe lângă ea cam 
trei sute de nuntaşi, câţi credea că vor veni. Celelalte nimicuri 
au venit ca şi singure, vecinii ajutând toţi cu una, cu alta, să iasă 
o nuntă cum nu s-a mai pomenit. 

Duminecă la amiazi, a sosit Uşurelu cu cei unsprezece ortaci 
în trăsura popii Pitula şi În căruţa ferecată a lui Furcoi. Lumea 
ieşise de la biserică şi adăsta pe drum şi pe pod să mai 
tăinuiască în grupuleţe, când ceteraşii au prins a cânta în baraca 
lui Furcoi, de clocotea valea şi Plaiul, aşa să se minuneze toţi de 
o nuntă de po- mină. Cum era datina locului, cununia s-a 
săvârşit după ce a trecut 

de amiazi, iar popa a mai lungit slujba şi cu o predică purtată 
prin nu ştiu câte locuri, de la prinderea cu tunia la cătănie a 
mirelui la prinderea doamnei lor în sania vlădicului. În timp ce 
vorbea, l-a cu- prins teama că nu le va putea lega una de alta, 
dar i-a venit la vreme gândul de a predica şi despre iobăgia 
ştearsă şi libertatea de acuma, când fiecare este ca un domn la 
casa lui. 

După ieşirea din biserică, lumea s-a dus după şirul mirilor şi 
naşilor până în curte, unde a şi început jocul. Erau ei 
doisprezece ceteraşi, dar la atâta lume nu erau destui şi Uşurelu 
a trebuit să se urce. În picioare pe o masă, pe care să se poată 
răsuci în toate părţile spre perechile care umpfuseră curtea 
dintr-o margine într-alta. Au jucat până la asfinţitul soarelui, 
când au început să se orânduiască la mese. Furcoi umbla cu 


capul gol de colo-colo şi cum vedea pe cineva nehotărât unde să 
se aşeze, îl lua de mânecă şi îl purta până unde îi găsea locul 
potrivit. Nu i-a numărat până când a prins el a pune înaintea 
fiecăruia câte o donicuţă nouă din căruţa plină pe care i-0 
adusese vidreanul anume pentru dimineaţa aceea. La sfârşit, a 
strigat: 

— Tot omul îi cu donicuţă lui? Deodată, s-au înălţat mâini cu 
câte o donicuţă şi Furcoi s-a uitat în fugă în lungul meselor să 
vadă cine n-ar avea. Aşa! Aiasta-i de băut vin, nu apă, băgaţi de 
samă ce zic, şi la plecare, fiecare îi cinstit s-o ducă acasă, da 
numa dacă îi încape în pojinar, altfel vine globit! 

îi răspunde o ploaie de râsete, în vreme ce el se face nevăzut 
în casă să spună că s-au adunat trei sute doisprezece nuntaşi. 
Vinul la mese a fost pus de asemenea în doniţe şi, cum musteau 
de noi ce erau, plutea mirosul tare de vin amestecat cu iz de 
brad. Numai vi- narsul aştepta în sticle desfundate, înconjurate 
de păhărele pe care trebuia să şi le orânduiască între vecini, 
nefiind atâtea câţi oameni. Muzicanţii au mâncat în casă, mai pe 
fugă, ca să poată apoi cânta celor înşiruiţi la masa mare din 
curte, în capul mesei s-au aşezat mirii, naşii şi popa Pitula cu 
preoteasa, în vreme ce Furcoi, cu capul gol, umbla pe lângă 
meseni să vadă unde mai trebuie ceva. 

Târziu în noapte, după ce au pus la masă felurile multe de to- 
cane de miel şi de găină, apoi fripturile de proc şi de vițel, s-a 
ridi- cat să vorbească popa Pitula - cum era obiceiul la nunțile 
domneşti din Abrud. A spus cam tot ce înşirase şi la predica de 
la cununie, decât că mai pe lungul şi cu multe împunsături, ca 
să stârnească hohotele mesenilor. După ce s-a dat şi pogacea, 
tăiată felii în blide smălţuite, şi alte cocături dulci, s-a sculat să 
vorbească şi naşul de 

la Poieni, Todor Crâsnic. Glasul lui răzbătea ca o trâmbiţă, 
chiar de ar fi aţipit cineva, tresărea dintr-odata şi se uita speriat. 
El l-a lăudat pe mire că a făcut cătănie, cât şi pentru ceilalţi 
izbiţeni care ar trebui să-i mulţumească pentru această cinste, 
facându-i pe meseni să râdă tare” după care s-a aşezat pe 
laviţă, socotind că nu mai avea ce spune. Se apropia miezul 
nopţii şi tinerii se cam foiau pe laviţe, cum fuseseră înghesuiți să 
încapă toţi, doritori să iasă la joc. Se uitau mereul la Uşurelu, 
dar nu se puteau ridica până nu poruncea naşul. Cineva a strigat 


de la masă: 

— Să-l auzim şi pe Şandor-baci! 

Naşul s-a ridicat şi a întins mâna spre el. Furcoi a venit pe la 
spate şi l-a bătut pe umăr. Şandor-baci se cam întrecuse cu 
donicuţa şi mereu îi alunecau pleoapele peste ochi, dar auzindu- 
se strigat şi simțind lovitura pe umăr, s-a sculat şi a început să- 
şi dreagă glasul. 

— Nu de-acolo, hai aici la mijloc şi sus pe masă! — au strigat 
cei tineri care se nimeriseră cam la mijlocul mesenilor. 

l-a fost mai greu până ce şi-a tras piciorul mai scurt peste 
laviţă, cum nu se putea sprijini bine în cârjă la aşa strâmtoare, 
apoi a păşit spre cei care îl chemaseră. Aceştia au ferit de pe 
masa lor sti- clele rămase şi doniţele cu vin, apoi l-au ajutat să 
se urce pe laviţă şi de pe laviţă pe masă. S-a proptit în cârjă şi s- 
a uitat roată, parcă să-şi numere gândurile câte ar trebui 
depănate la atâta lume, apoi a început, ajutându-se mereu de 
mâna dreaptă, pe care o ridica, îm- pungea înaintea lui sau 
arăta în lături. 

— Nu pot spune ce bucurie mare la mine la aşa nuntă 
frumoasă. Ştiut eu că nu este port aşa fain ca la Bucium, da azi 
mai fain cum nu fost niciodată - şi şi-a apăsat dreapta pe piept, 
ca şi cum ar fi jurat pe cele spuse. Aşa bărbaţi frumoşi şi femei 
şi mai frumoase, ioai! — şi şi-a sucit fuioarele mustăţilor pe 
rând, pe cana lumea a prins a hohoti. Dacă aş fi fecior, numa 
buciumană aş lua - bistoş/1 Hohotele izbucnesc din nou, în 
vreme ce el rămâne cu mâna ridi- cată. Şi bucurie fost şi mai 
mare chind nu văzut opinci, numa cizme şi papuci, ioai | Ala nu 
poate spune chit bucurat la mine - şi îşi apa- să iarăşi dreapta 
pe piept. Acum văzut şi io că iobăgie dus la dracu, că chind fost 
iobăgie, musai umblă cu opinci, numa domnii fost slo- bod cu 
cizme - şi încet mormăie ceva ce semăna cu o înjurătură pe 
ungureşte. Acuma venit ţivilizaţie, toată lumea cu cizme şi 
papuci şi io venit la Bucium sa aduc ţivilizaţie la toţi şi voi ştiţi 
chit lucrat 

i 


Sigur (mag.). 

io pentru cine venit la mine, că la mine lucru-i lucru, pe 
felelalt! — şi ridică arătătorul la înălțimea tâmplei, pe când 


oamenii chicotesc pe înfundate. Şi cel mai bine lucrat la mine, 


care fost cătană la husari, asta prima cătănie, şi imperatu-i 
husar, cu frimbe pe piept - şi arată cu mâna cum s-ar încolăci 
brandemburgurile peste piept. La el făcut cizmă tot de husar, da 
cum nu poartă dechit imperatu, că roze- ta de aici - şi îşi duce 
mâna la vârful carâmburilor - suflată cu aur, că io şti face şi 
lucru de-ala, noaghion fânom1. Şi la mireasă încă făcut, aici sus 
la papuci unde face nod cu fizăi, copcii de argint, cum nu mai 
poartă nime, lucru pe fefelalt! Hohotele izbucnesc din nou, apoi 
se potolesc, în vreme ce vorbitorul îşi apucă fuioarele mustăţilor 
să le îndrepte ca să-şi culeagă gândurile. Şi io vre face la toţi 
buciumanii aşa cizme cu rozeta suflată cu aur şi papuci cu copcii 
de argint, să fie mai făloşi ca roşienii care purtat şi la iobăgie 
cizme cu pinteni de aur, care la buciumani nu fost slobod, da io 
lucrat la mulţi, care şi aici de faţă, ştiut că vine ţivilizaţia! 
Râsetele se pornesc mai deşănţate, câţiva bat cu palmele în 
mese. Voi râdeţi la mine, dară nu trece mult şi veţi vedea un 
impărat la Machedonia care fi impărat peste toată lumea, mai 
mare şi dechit fost Şandor Machedon, care fost neam cu şâişter. 
Hărmălaia se aţâţă dintr-odată, se aud bătăi în masă şi 
tropăituri, cizmarul stă năuc o clipă, apoi simte cum i se umflă 
pieptul. Ala fi aşa de mare, că toţi impăraţii cade în genunchi şi 
sărută botul de cizmă... 

— Nu-l sărută şi-n c...? — întreabă un glas de bărbat. 

— Ala vine mai tirziu, intii pupă dinainte! Hohotele se 
îmbulzesc din toate părţile, oamenii trebuie să dea capul pe 
spate ca să poată râde cât le vine. Ala vine cu poruncă mare, tot 
poporul umblă numa cu cizme şi face şuştăr la tot satul, în 
timpul acesta, Dinuţ i se dă pe la spate şi înnoadă capătul unei 
sfori de cuierul de fier din vârful cârjei, apoi o petrece pe sub 
masă la cei din faţa cizmarului. Şi vine poruncă şi mai mare să 
puie cizma pe stema la toate ţările - şi cu dreapta taie avântat' 
prin văzduh. Şi atunci cizma va fi în toate şi peste toatei - cu 
arătătorul ridicat, care aţâţă şi mai tare clo- cotul râsetelor. Şi 
cine va purta opincă, ala musai merge la temniţă, dumnezo la 
mama lui, budospal... <° 

Cineva a tras de sfoară, cârja a alunecat înapoi şi cizmarul 
cade pe partea stânga, prăvălindu-se în lungul mesei. Toţi sar în 
picioare, bat din palme şi strigă din răsputeri: 

— Trăiască cizma! Jos opinca! 

1 Foarte fin (mag.). 

Tinerii de la masă îl ajută să se scoale şi îi pun iarăşi cârja în 
mână. Cizmarul nu s-a lovit, a răsturnat doar câteva sticle goale, 
acum dă mereu din cap, aplecându-se pe rând spre cei de la 
mese în semn de mulţumire, apoi coboară încet pe laviţă, de pe 
laviţă pe pământ, sprijinindu-se cu o mână de umărul lui Dinuţ 
care îl înso- ţeşte până la locul lui lângă Coati-neni şi îl ajută să 
se aşeze pe laviţă. Abia după câteva clipe amuţesc strigătele şi 
se sting aplauzele, doar de la masa tinerilor mai răzbate câte 
unul întârziat. Uşurelu vine între mese şi începe un lanţ de 
tarine să pună vârf veseliei stârnite de discursul'lui Şandor-baci, 
Câţiva flăcăiandri se scoală şi tropăie pe loc, bat clin palme, 
pocnesc din degete, semn că ard de dorul jocului. Uşurelu ţine 
zicala lungă, ca un fel de îndemn la joc după atâta mâncare şi 
băutură, dar când o curmă cu gând că lumea se va scula la joc, 
naşul îl ţine locului cu o întrebare: 

— la spune, să te audă toţi, cum i-ai cântat lui Hatvany când o 
intrat a doua oară în Abrud. 

Uşurelu prinde a zâmbi, îşi ia vioara şi arcuşul într-o mână, cu 
cealaltă se scarpină în creştetul capului, apoi întoarce privirea 
spre ortacii săi, ca şi cum ar fi căutat pe cineva. 

— E, când o venit a doua oară, o tras dumnealui la protopopul 
Amos Tobias, că-n Abrud numa acolo mai era'cvartir, cu dă 
mâncat şi dă băut, încolo tot era spart şi prădat, cât rămăsese 
nears de când o intrat întâia oară. Tot acolo îi ducea şi pe 
rumânii prinşi, care cum se nimerise, chilav, orb, n-avea bai, îi 
puşca acolea între biserică şi casa popii, de se pornise vale spre 
piaţa oraşului. Noi ne-am ascuns care pe unde am putut - ca 
omul. Numa ce mă pomenesc noaptea târziu cu slujnica popii că 
bate la uşă. Eu sus în pod, mă plec să mă uit din gura podului, 
că scara o trăsesem sus, să nu se poată sui nime. Hohotele se 
stârnesc din toate părţile, apoi amuţesc. Văd că-i femeie şi strig: 
„Cine-i?” - „M-o trimes părintele, c-o poruncit Hatvany să vă 
duceţi să-i cântaţi, da iute, dacă nu, o zis că aprinde casa pe 
voi!” Hai, mă cobor iute, iau vioara, zic către a mea să încuie 
poarta după mine şi să riu mişte nime din pod şi mă iau după 
ahăştia să-i culeg. Mă duc întâi pe la loşca, adică el şedea 
ascuns în privadă, se uita numa pe gaura ceea din uşa privăzii şi 
iute se trăgea înapoi, credea că acolo-i ferit! Hohotele izbucnesc 
din nou, ca dintr-o singură gură. „Hai, mă, ia-ţi burduna, că ne 


cheamă comandantul la popa Tobias.” De-acolo ne luăm 
amândoi la ahăsta cu bracia. Sărim peste gard în curte, batem 
pe la uşi, batem pe la fereşti, nimic! Mă, unde drac s-o fi dus 
ahăsta? Când, odată, aud ceva furdiicând la coteţul găinilor. 

Mă duc acolo - ce să vezi? Adică dumnealui se grămădise în 
coteţ sus, găinile le băgase toate jos cu puii, şi el se făcuse 
colac acolo. „leşi, mă, dracului afară, că iacă ne cheamă...” Se 
dă el, se suce, da nu mai poate ieşi, cum se făcuse el covrig 
acolo să poată încăpea, „Mă, cum dracu te-ai băgat tu togma 
acolo?” ~ „Hă, dă băgat, am încăput, da dă ieşit, văd că nu mai 
închep!” Hohotele plesnesc dintr-pdată, apoi se pierd pe rând. 
No, ne dăm noi acia, îl prindem de câte un picior şi tragem, da 
tragem, gata să răsturnam coteţul pe noi, găinile dedesupt s-o 
pus pe cârăite, fi cre7Ait c-o dat hulpca dă ele. Râsetele se 
aprind din nou. Il dăm noi jos, da putea tot a găinaţ şi era plin de 
pene, credeai că-i dracul făcut cocoş! Răsună alte ho- hote. N- 
am mai putut răbda, ne apucăm cu mânurile dă nas. „Mă, du-te 
dracului şi te schimbă, că ne spânzură Hatvany dacă te ducem 
aşa. Să fii gata pe când venim de la Pista.” Gata! Q luăm pe sus, 
că a lui casă e chiar în margine, pe coastă. intrăm în curte, 
batem la uşă, uşa descuiată şi ne băgăm în casă. Ne uităm în 
pat, nu-i nimic, căutăm pe sub pat,.pe sub lăiţi, nu-i nimic! Strig: 
„Mă Pişla, undei eşti?” Nimic, hoţul tăcea ca porcu-n cucuruz. 
Mă apropii dă mar- ginea camniţei, cum era la caseje vechi, şi 
mă uit pe horn, pe băvurti în sus, poate văd ceva prin non. Mă 
uit eu, mă uit mai bine şi văd un picior spânzurând pe horn la 
vale, cum s-o suit el dă frică, dacă ne-o auzit, o fi crezut că vin 
husarii lui Hatvany, să-l spânzure, n-o mai avut vreme să se 
tragă tot în pod, o rămas aşa cu un picior spânzurat. lzbucnesc 
câteva hohote. „E-ei, da acolo-mi eşti? Cobo- ri-te dracului iute, 
că ne aşteaptă iacă ci.ie.” - „Auleoo, sărăcuţ dă maica mea!” - 
el dă colo. Se coboară el mai mort dă jumătate şi ne luăm la 
popa Tobias. Pustiu pa ulițele Abrudului, numa o mâţă ne-o tăiat 
drumul când sa dăm în piaţă, o mâţă neagră. „Auleoo, să ştii pa 
ne spânzură!” - prinde a se olicăi Pista. „Taci dracului, nu mai 
cobi şi tu togma acuma!” Hai, ajungem, ne băgăm în odaie, 
Hatva- ny în capul mesei între ofiţeri, nu-ncăpea pe scaun dă 
fălos ce era! „No, mă ţâganilor, să ne trageţi o cântare; a mai 
faină pe care o ştiţi!” Gata, ne-apucăm noi aci, le suflu mai întâi 


ce ton să prindă şi începem Gott erbalte, adică Ține, Doamne, 
pre-mpăratui Cântăm noi ce cântăm, îl văd numa pe Hatvany că 
se-nchicalbă la noi şi odată sare în picioare, „Afară cu tine, 
hoheriule, minton pun să vă spânzure pe toţi! Ce fel de muzică-i 
ahasta?” Când am auzit aşa, am îngheţat toţi, încă pe Pista îl 
treceau şi alte alea-n nădragi Hohotele se pornesc ca o furtună, 
durduie câteva clipe, apoi se potolesc. Da 

eu îmi iau inima-rt dinţi şi colopu-a mână şi zic: „D-apoi 
măriile şi sfinţiile voastre, şi domnule ghinărar- ghinărar l-am 
făcut atuncea pe Hatvany - noi lucru mai fain ca ahăsta nu ştim, 
că la toate parazite mari, tot ahăsta zicală tragem.” Noi dă unde 
ştim că ei să lapâdase dărmpârâtu nost? Şi zic: „Dă ce să ne 
spânzurați fora nicio vină, să ne rămână muierile şi copiii pe 
drumuri?” S-a mai îm- blânzit o ţâră Hatvany, s-a răsturnat iară 
pe scaun şi strigă la mine: „Hoberiule, trage marşul lui Klapka!” 
- „N-am auzit dă el, sărut mânurile şi tălpile!” - „Trage Adio lui 
Kmettil” - „Zău nu ştim, ţucu-te> dă unde să ştim noi dă 
Kmetti!” Râsetele se pornesc din capătul mesei şi cresc spre ei. 
„Da ce ştiţi, mă?” - zbiară odată şi bate cu pumnu-n masă, dă 
să scutură glăjile şi paharele. „Da ştim, să iertaţi domnule 
ghinărar, lucruri faine: Sub o culme de cetate, a lancului...” «* 
„No trage a tancului, să te-auzim odată!” Hai, gata, ne strângem 
noi lângă olaltă şi-i tragem a /artcului aşa lin, cum mere 
cântarea, după aia cu foc colo când să aiaptă dă joc, pişcă loşca 
corzile, dă numa zăngăneau fereştile la popa Tobias. Il văd 
numa pe Hatvany că se tot umflă pe scaun, scoate pieptul, ba 
mai da şi din umere după tact şi când gătăm, l-auzim numa: 
„Hm, trăsnească-l Dumnezău dă olăh, da ce zâcală frumoasă 
mai are! Mă tigane, mai ştii tu d-ahestea?” - „O sută şi-o mie, 
domnule ghinărar!” - „No, a dracului să fiţi, cântă dară d- 
ahestea!” Şi aşa le-am zis'tpată noaptea tot zicăli d-ahestea 
rumâneşti, dă care y-am zis şi vquă, până s-o făcut ziuă. Şi d- 
acolo ei or fi plecat de una la luptă, să-i scoată pe rumâni din 
tara lor. 

— Da le-am dat noi plăcinte, nu te teme, aci-n Valea Cerbului! 
— se auzi tunând Sofica lui Coleşeriu. Câţi bolfi or fost pe 
Bolundeţ, toţi în capul lor s-6r spart! 

1 Se iscă o hărmălaie de hohote, femeile râdeau de p? reau 
gata să se înece. 


— Tu, Sofica, mai ţii minte c-ai strigat la mine să iau o piatră 
mai dodoloaţă, c-aceea nu se-ndurigă bine? '- se ridică Evuţa lui 
Nionioi, să poată fi auzită peste larma ce nu se mai potolea. Da 
s-o dus ea e coastă-n jos ca din puşcă, nu te teme! Şi cele două 
cum- nate din Gura Abruzelului s-apucaseră de un pietroi câtu-i 
de mare, de-abia îl cârneau cu rudele, da dac-o apucat pe 
coastă la vale, s-o- ndurigat ca trăsnetul şi pe care i-o ajuns, ştiu 
ca nu le-o fost moale! 

— Cum nu l-am putut prinde noi pe Hatvany acela, să-i fi dat 
şi lui colac să se sature bine, omori-l-ar o suta de dracii - se 
aude o femeie strigând să acopere larma. 

— Ce sft-l prinzi, c-o luat-o pe coasta la deal, n-o mai trecut 
pe la Bolru. Numa l-am zărit într-o doară pe un cal pogan, cu 
acela o avut el noroc, că, auzi, bate-l Doamne, se aiepta pe 
coastă-n sus, cum s-aiaptă cânele, aşa ba să mai vezi! Atunci n- 
am ştiut, da după aceea m-am nădăit că numa el putea să fie, 
dac-am auzit c-o scăpat pe la După Piatră. Am curs noi acolo-n 
vale /a Bolfii, heba că... 

— Şi dacă-l prindeai, Sofică, ce făceai cu el? îl trăgeai la loc 
oblu şi-l dezbrăcinăreai, ia dară? — o întreba Nionioi de la 
celălalt rând de mese. 

Hohotele se stârnesc ca o furtună şi o vreme se tot aud 
icniruri înfundate. 

— Du-te, du-te, să nu te litrosesc de care n-ai mai auzit, da nu 
ti-i ţie ruşine să voroveşti de-acelea? 

— No, ce, iacă-l tapai pe Gheorghiuţ şi-l luai de bărbat pe Hat- 
vany... 

— Ba, Doamne, nu mă lăsa, îi currnă vorba Coleşeriţa. 

— lacă, azi ai fi fost doamnă mare, doamna Hatvany So... mă, 
cum se zice pe ungureşte la Sofică? Jofia, acu mi-adusei aminte, 
doamna Hatvany Jofâa - şi Nionioi se lasă pe spate să-şi arate 
mai bine pieptul umflat. Atunci nici nu te-ai mai fi uitat la noi, 
aşa doamnă mare, că n-aveai altă treabă decât să-i duci cafeiul 
la pat şi să-i ungi musteţile cu unsoare de ceea scumpă, să-i 
steie oable ca la cotoc. 

Hohotele se pornesc din nou şi când se potolesc, naşul se 
ridică şi face semn lui Uşurelu. 

— La doamna noastă nu i-o făcut nime nicio cântare - sa 


cântăm dară a tancului, să-l pomenim tot mereu că ne-o scos 
din iobăgie şi am fost şi noi odată ţară rumânească supt el, aşa 
că ne-am condus noi de noi în cap cu crăişorul lancu. Hai 
începe-o lin să ne luăm toţi după tine. 

Uşurelu atinge uşor corzile şi cântarea se înfiripă lin ca pe o 
apă liniştită. Glasurile de la masă îl prind din urmă şi cresc, 
dospind de atâta dogoare lăuntrica. Apoi se umfla ca o mare 
învolburata: 

Pe dealul Feleaculut Trec carele lancului Tra la la la la la la... 

Aici, Uşurelu o face sprintena, loşca ciupeşte cu ciudă corzile 
contrabasului şi zbfirnâitul lor îi străpunge prin inimi. Cei de la 

mese lălăie cât îi ţine gura, bat din palme şi se clatină pe 
laviţe, cu ochii sticlind de bucurie. 

Boii-s cu coarne de ceară, Om ca lancu nu-i în (ară; Boii-s cu 
coarne de spume, Om ca lancu nu-i f n lume... 

Coleşeriu îşi petrecuse duminecă şi luni până noaptea târziu. 
Când s-a întors singur acasă, s-a lungit pe o bundă în târnaţ, să 
se poată scula de cu noapte, în făcutul zilei trebuind să schimbe 
pe ortacul lor de straja de la baia de la Cotnu Botăşului, Lucra şi 
el la Fauri cu Furcoi, dar târşejii de la Cornii Botăşului l-au poftit 
să fie şi la ei strajă, ştiindu-l om aşezat şi dintr-o bucată. Se 
rânduia cu şutul în amândouă părţile, iar când nu putea merge 
la Fauri să şi-l împlinească, se ducea în locul lui Dinuţ, acuşi 
fecior mare, priceput şi la rândul băişagului. Mai era până la ziuă 
când a sărit din aşter- nutul miţos, s-a schimbat în hainele de 
lucru, şi-a luat traista de piele în grumaz, ştearţul aprins într-o 
mână’ şi bâta cu cârja în cealaltă şi a apucat pe cărarea de 
lângă casă care iese tocmai sus în culmea Plaiului, sub Măgură. 
Peste noapte, dăduse o ploaie călduţă şi cărarea se făcuse 
alunecoasă, mereu trebuia să se proptească în bâtă, cum păşea 
pe zgrunţurile cărării. Păşea cu capul în piept să ia aminte unde 
pune piciorul, cu paşi zoriţi, nu cumva să-l aştepte straja 
cealaltă. Când haşpora era mai încărcată de bolovani, se aiep- 
ta de pe un pietroi mai înalt pe altul, bălăngănindu-şi ştearţul 
care îi flendurea umbra în toate părţile. Dormise puţin, seamă 
de vreo două-trei ceasuri, *dar nu simţea nici urmă de oboseală. 
Mai rar aşa petrecere! Şi ce bine prinde la omul trudit! 

Când se văzu sus, pe Plaiu, fără voie ochii îi alunecară la vale 
şi zări casa lui Furcoi, cu luminile ce ardeau în colţuri de baracă 


şi în fundul târnaţului. Zorile începuseră a clipi spre zări şi 
întunerecul nopţii prinse a se spălăci, înaintea lui, spre creştetul 
Corăbiei, cerul căpătase zimţi roşietici ce se îngălbeneau uşor 
acolo unde întâlneau pământul. „lacă se face ziuă!” - îi scăpă 
fără voie. Se uita ca beat înaintea lui: niciodată nu văzuse zori 
mai frumoase. Deodată, din vale se porni un huiet lung, pădurile 
prinseră a clocoti şi văzduhul a se scutura. De la casa lui Furcoi 
ţâşneau fâlfâirile de la țarina 

Abrudului. Limpezi de tot răzbăteau până sus sunetele 
rotunde şi moi ale clarinetului, ca un fel de trompetă la judecata 
din urmă la care tremură pământul şi se hurluie dealurile. Mai 
din adâncuri vuiau zbârnăiturile contrabasului, groase şi 
umflate, ţâşnind parcă de undeva din fundul pământului.ca să 
se înalțe clocotind ca o apă revărsată peste margini. Coleşeriu 
simţi cum îl furnică în tot trupul o căldură dulce care stă să-l 
înece, îi venea să chiuie de atâta plin, ochii i se umeziră şi fără 
voie se lăsă în genunchi. „Doamne, fii lăudat, c-am scăpat de 
iobăgie!” Rămase câteva clipe aşa, cu bărbia sprijinită în piept, 
în vreme ce urechile i se umpleau mereu de larma dulce a 
țarinei Abrudului, cu îmboldirile ei la voie bună. Apoi se ri- dică 
şi porni pe cărarea ce mergea de aici încolo pe creasta muntelui 
până deasupra minei. Ochii îi alunecau peste creste şi munţii 
păreau valurile unei ape încremenite de îngheţul vreunui 
blestem. Spre răsărit, zorile îşi întinseră roşcata spre înaltul 
cerului şi deasupra Corăbiei se zăreau vârfurile întâielor săgeți 
ale soarelui înroşit. Gheorghluţ păşea sprinten printre copacii 
încremeniţi şi se afunda în adâncul pădurii neatinse de secure, 
iar când cotul cărării îl adu- cea iarăşi pe clinul culmii, îl învăluia 
în dulceaţă volburile țarinei şi atunci i se părea că ar pluti pe 
aripa vreunui nor, mai sus de cât e dat oricărui pământean. 
Peste culmi, pluteau fâşii de neguri de pe pământul umezit de 
ploaia nopţii, sfioase de lumina ce le va fără- miţa în neştiutul 
văzduhului împrăştiind un iz de pământ jilav şi de ierburi crude. 
Şi, cum alunecau aşa în neştire, ca nişte scame purtate de 
boare, părea că atunci s-a fost despărţit pământul de apele 
dintâi şi se ridică încet deasupra lor, aburind încă de căldura 
zămislirii, gata de a odrăsli germenii vieţii semănaţi de Ziditor. 

(oct. 1984-sept. 1985) 


